
Prologas 


Biegiausia, kad skrydžiui geresnės dienos nė negalėjai įsi- 
vaizduoti. Sausio dangus be jokio debesėlio ir toks mėlynas, 
kad bežiūrint į jį skaudėjo akys. Matomumas neribotas. Iš 
šiaurės pūtė šaltas, nekaltas vėjelis. 

Tokiu dienos metu skrydžių srautas oro uoste būna nema- 
žas, tačiau stropi uosto darbuotojų įgula laikėsi tvarkaraščio. 
Nė vienas lėktuvas nesuko ratų danguje, laukdamas leidimo 
tūpti, ir tik pora laukė eilės pakilti. 

San Antonijaus tarptautiniame oro uoste tai buvo įprastas 
penktadienio rytas. Vienintelis nepatogumas, su kuriuo susi- 
dūrė „AireAmerica“ 398 skrydžio keleiviai, buvo tik jų kelio- 
nė į oro uostą. Beveik mylios ilgio automobilių grūstis - bufe- 
ris prie buferio - susidarė dėl 410 vakarų kelio, pagrindinės 
greitkelio arterijos į oro uostą, remonto. 

Devyniasdešimt septyni keleiviai tiksliai laiku užėmė savo 
vietas, krovėsi rankinį bagažą į lentynas virš galvų, segėsi dir- 
žus, taisėsi savo vietose ir traukė knygas, žurnalus, laikraš- 
čius. Pilotai, kaip ir visada, atliko privalomąjį patikrinimą 
prieš skrydį. Palydovai tarpusavyje juokavo pasikrovę girtas 
lėles ir plikėsi kavą, kurios niekada taip ir neišgers. Keleivius 
perskaičiavo paskutinį kartą, į lėktuvą suleido paskutiniuo- 
sius, besiveržiančius skristi. Įlaipinimo rankovės atitrauktos. 
Lėktuvas pajudėjo pakilimo tako link. 


6. Sandra Brown 


Iš garsiakalbių pasigirdęs draugiškas kapitono balsas tin- 
giai pranešė keleiviams, kad prie pakilimo tako jie yra antri. 
Pareiškęs, jog oras Dalase, į kurį jie skrenda, puikus, nurodė 
palydovams ruoštis pakilimui. 

Nei kapitonas, nei niekas kitas nė neįtarė, kad 398 reiso 
lėktuvas pakils į orą trumpam - neišbus jame nė trisdešim- 
ties sekundžių. 


— Airišai! 

— Mmm? 

— Oro uoste ką tik nukrito lėktuvas. 

Airišas Makeibas staigiai kilstelėjo galvą. 

— Sudužo? 

— Ir užsidegė. Pakilimo tako gale pragariškas gaisras. 

Žinių direktorius numetė paskutinius Nelseno reitingus 
ant sujaukto stalo. Airišas, kaip tokio amžiaus ir garia susmu- 
kęs vyras, pasigėrėtinai judriai aplenkė stalo kampą ir išlėkė 
pro savo stiklinės kabinos duris, vos nenušluodamas repor- 
terio, atnešusio jam suvestinę iš žinių skyriaus. 

— Kildamas ar leisdamasis? - paklausė per petį. 

— Nepatvirtinta. 

— Gyvų liko? 

— Nepatvirtinta. 

— Oro linijos ar privatus lėktuvas? 

— Nepatvirtinta. 

— Po velnių, ar tu apskritai esi tikras, kad sudužo lėk- 
tuvas? 

Būrys niūrių reporterių, fotografų, sekretorių ir pasiunti- 
nukų jau buvo susirinkę prie policijos radijo imtuvo. Išstum- 
dęs juos alkūnėmis, Airišas siektelėjo garso rankenėlės. 

„+ pakilimo takas. Ar liko kas gyvas, šiuo metu nematy- 
ti. Oro uosto gaisro gesinimo įranga skubiai gabenama į įvy- 
kio vietą. Matyti dūmai ir liepsnos. Skraido sraigtasparniai. 
Greitosios pagalbos...“ 

Airišas, perrėkdamas triukšmingai kudakuojantį radiją, 
šūkavo nurodymus. 

— Tu, - pasakė jis, besdamas pirštu į reporterį, įlindusį į jo 
kabinetą vos prieš kelias sekundes, - imk tiesioginių repor- 
tažų grupę ir kuo greičiau, po paraliais, dumk ten. 

Reporteris ir operatorius atsiskyrė nuo būrio ir nurisnojo 
prie išėjimo. 

— Kas apie tai pranešė? - norėjo žinoti Airišas. 

— Martinesas. Važiuodamas į darbą 410 keliu, jis įstrigo 
kamšatyje. 

— Ar ten tebesigrumdo? 

— Dar ten, kalba automobilio telefonu. 

— Pasakyk jam, kad prisiartinęs kuo arčiau nuolaužų nu- 
filmuotų kiek įmanoma daugiau, kol nuvyks mūsų mobilioji 
grupė. Susisiekite su sraigtasparniu ore. Tegul kas nors čium- 
pa telefoną ir prikalbina pilotą nusileisti. Pasitikite jį sraig- 
tasparnių aikštelėje. 

Jis atidžiai peržvelgė veidus, kažko ieškodamas. 

— Ar Aikas dar čia? - paklausė rytinių žinių diktoriaus. 

- Jis tupykloje, šika. 

— Eik, pakviesk jį. Pasakyk, kad mautų į studiją ir pasiruoš- 
tų. Rengsime karštąsias žinias. Noriu, kad įvykį patvirtintų 
kas nors iš bokšto, oficialūs oro uosto pareigūnai, kas nors 
iš oro linijų, policijos - bet kas, ką galėtume parodyti etery- 
je, kol NTSB televizijos darbuotojai neužčiaupė jiems burnų. 
Padarykite tai, Halai. Kuris nors paskambinkite Eiverei į na- 
mus. Pasakykite jai... 

— Negalime. Ji šiandien išvyksta į Dalasą, pamenate? 

— Mėšlas. Pamiršau. Ne, palauk, - dingtelėjo Airišui. Jis 
spragtelėjo pirštais ir viltingai pažvelgė. - Ji vis dar gali būti 
oro uoste. Jeigu taip, bus ten anksčiau už visus kitus. Jeigu 
jai pavyktų patekti į „AireAmerica“ terminalą, galėtų pateikti 
žmonėms sukrečiančių dalykų iš įvykio vietos. Kai ji paskam- 
bins, iš karto man praneškit. 

Trokšdamas pasiklausyti naujausių žinių, jis grįžo prie ra- 
dijo. Adrenalinas plūstelėjo į visas jo kūno kerteles. Tai reiš- 
kia, kad jis neturės savaitgalio. Tai reiškia viršvalandžius ir 
galvos skausmą, šaltą maistą ir ataušusią kavą, bet Airišas 
jautėsi kaip žuvis vandenyje. Niekas taip nepraturtins savai- 
tės naujienų ir nepakels reitingų, kaip baisus lėktuvo sudu- 


žimas. 


Teitas Ratledžas sustabdė automobilį priešais namą. Jis pa- 
mojavo ūkio vyresniajam, pikapu sukančiam iš įvažiavimo. 
Mišrūnas šuo, panėšėjantis į kolį, šokinėjo ir trynėsi jam 
apie kelius. 

— Sveikas, Šepai, - Teitas pasilenkė ir pakedeno šuniui gau- 
ruotą galvą. 

Šuo žvelgė į jį atsidavęs ir garbindamas. 

Lygiai taip pat Teitą Ratledžą ištikimai dievino dešimtys 
tūkstančių žmonių. Jis žavėjo daug kuo. Tiek suveltų rudų 
plaukų kaugė, tiek nutrintų batų nosys - tikras vyras ir mo- 
terų išsvajotasis. 

Tačiau karštų priešų jis turėjo ne mažiau nei aistringų gar- 
bintojų. 

Paliepęs Šepui likti lauke, jis įėjo į didžiulį namo holą ir 
nusiėmė akinius nuo saulės. Pasuko virtuvės link, užuodė 
joje verdamą kavą. Batų kulnai kaukšėjo akmeninių plytelių 
grindimis. Viduriai sugurgė, primindami, kad jis nieko ne- 
valgė nuo ankstyvo ryto, nes keliavo į San Antonijų ir atgal. 
Įsivaizdavo pusryčius - gerai iškepusį mėsos gabalą, porą ant 
keptuvės paleistų kiaušinių ir keletą riekių karštos skrudin- 
tos duonos, užteptos sviestu. Pilvas suurzgė dar pikčiau. 

Tėvai sėdėjo virtuvėje prie apskrito ąžuolinio stalo, sto- 
vinčio čia nuo seniausių laikų, kiek tik Teitas atsiminė. Jam 
įžengus, motina atsisuko, veidas išdavė, kad ji priblokšta. 
Motinos blyškumas gąsdino. Nelsonas Ratledžas, jo tėvas, 
nedelsdamas pakilo ir ištiesęs rankas žengė artyn. 

— Teitai. 

— Kas atsitiko? - paklausė jis sutrikęs. - Pažiūrėjęs į judu, 
pamanytum, kad ką tik kas numirė. 

Nelsonas suvirpėjo. 

— Ar nesiklausei automobilyje radijo? 

— Ne. Klausiausi muzikos įrašų. O ką? - Pirmieji baimės 
dūriai persmelkė širdį. - Kas, po galais, nutiko? 

Jo akys nukrypo prie nešiojamojo televizoriaus, stovinčio 
ant plytelėmis iškloto bufeto. Teitui įėjus, tėvai kaip tik jį 
žiūrėjo. 

— Teitai, - tarė Nelsonas silpnu balsu, - antrojo kanalo ro- 
domą „Laimės ratą“ ką tik pertraukė karštosios žinios. Prieš 
kelias minutes oro uosto pakilimo take sudužo lėktuvas. 

Teitas giliai įtraukė oro ir be garso iškvėpė. 

— Vis dar nepatikslintas skrydžio numeris, bet mano- 
ma... - Nelsonas sustojo ir graudžiai papurtė galvą. 

Nesikeldama nuo stalo ir prikandusi lūpą, Zy spaudė prie 
burnos drėgną nosinaitę. 

— Kerolės lėktuvas? - kimiai paklausė Teitas. 

Nelsonas linktelėjo. 


Pirmas skyrius 


J. brovėsi pro pilką miglą. 

Už jos turi būti prošvaistė, tikino save, net jeigu jos ir ne- 
matyti. Akimirką ji sudvejojo, ar verta dėl jos kovoti, bet kaž- 
kas grėsmingas vis dar stūmė ją į priekį. 

Ji buvo panirusi į gūdžią tuštumą, tačiau vis dažniau iš 
palaimingos užmaršties grįždavo į veriantį aiškumą — ryškų 
ir lydimą stipraus skausmo, tokio geliančio, kad net negalė- 
jo suprasti, kur jai skauda. Skausmas veržėsi iš vidaus, slė- 
gė iš išorės. Visa apimantis skausmas. Tik tuomet, kai apie 
jį negalvodavo, galėjo iškęsti dar akimirką, arba užlieta šilto 
stingulio, kurį sukeldavo stebuklingas skystis, plūstelėjęs ve- 
nomis. Greitai ją vėl apims išmelsta užmarštis. 

Vis dėlto tarpsniai, kai ji atgaudavo sąmonę, ilgėjo. Pro 
svaigulį ją pasiekdavo prislopinti garsai. Sunkiai sutelkusi 
dėmesį, ji pradėjo juos atpažinti: nesiliaujamas respirato- 
riaus švilpimas, nuolatinis elektroninių aparatų pypsėjimas, 
guminiai padai, nugirgždantys per plytelėmis išklotas grin- 
dis, telefonų skambėjimas. 

Kartą, išnirūsi iš nesąmoningos būsenos, nugirdo tylų po- 
kalbį, tikriau nuotrupas, visai šalia. 

—... neįtikėtinai laimingai... ant jos užtiško tiek kuro... nudegi- 
mai, bet daugiausia paviršiniai. 

- Ar ilgai... atsakymo? 

— ... kantrybės... tokie sužeidimai, pakenkė labiau... kūną. 

- Kaip... atrodys, kai... baigta... 

—... rytoj... chirurgas. Jis... su jumis procedūrą. 

— Kada? 

—... kai nebebus grėsmės... infekcija. 

— Ar... ar tai... atsilieps vaisiui? 

— Vaisiui? Jūsų žmona nebuvo nėščia. 

Žodžiai neturėjo prasmės. Jie švilpė į ją kaip meteorai iš 
tamsios tuštumos. Norėjosi jų išvengti, nes jie brovėsi į tai- 
kią jos tuštumą. Troško palaimingai visiškai nieko nežinoti 
ir nejusti, todėl nebekreipė dėmesio į balsus ir dar kartą nu- 
grimzdo į minkštus užmaršties patalus. 


— Ponia Ratledž? Ar girdite mane? 

Ji atsiliepė nesąmoningai, silpna dejonė išsiveržė iš skau- 
dančios krūtinės. Pamėgino praverti akis, tačiau negalėjo. 
Vieną voką jai tiesiog atplėšė, ir šviesos spindulys skaudžiai 
pervėrė smegenis. Pagaliau nepakenčiamą šviesą užgesino. 

- Ji atsigauna. Pranešk nedelsdamas jos vyrui, - paliepė 
kažkas bekūnis. - Ar turi po ranka jų viešbučio numerį? 

Ji stengėsi pasukti galvą į tą pusę, tačiau negalėjo pajudėti. 

— Taip, daktare. Ponas Ratledžas davė jį mums visiems, jei- 
gu ji atsigautų, kai jo čia nebus. 

Lėtai sklaidėsi ją gaubiantys pilkos miglos pluoštai. Žo- 
džiai, kurių prieš tai negalėjo suvokti, jos galvoje ėmė atgauti 
savo buvusį apibrėžtumą. Suprato juos, tačiau jie neturėjo 
jokios prasmės. 

- Žinau, kad patiriate itin nemalonius pojūčius, ponia 
Ratledž. Mes labai stengiamės palengvinti jūsų būklę. Kal- 
bėti negalėsite, taigi net nebandykite. Tik atsipalaiduokite. 
Netrukus čia bus jūsų šeima. 

Greiti širdies dūžiai atsimušė galvoje. Ji norėjo kvėpuoti, 
tačiau negalėjo. Tai už ją darė aparatas. Pro vamzdelį burnoje 
oras buvo pučiamas tiesiai į plaučius. 

Dėl visa ko ji vėl pabandė atsimerkti. Viena akis šiaip ne 
taip prasivėrė. Pro plyšį išvydo balzganą šviesą. Įskaudo nuo 
bandymo sutelkti žvilgsnį, bet susikaupusi ji ir toliau nesilio- 
vė stengtis, kol neaiškios apybraižos ėmė įgauti pavidalus. 

Taip, ji ligoninėje. Šitiek ji suprato. 

Tačiau kaip? Kodėl? Reikėjo kaip nors išsiaiškinti, kodėl 
tas siaubas tebetūno pasąmonės migloje. Dabar ji nenorėjo 
jo prisiminti ir atstūmusi jį įsijautė į dabartį. 

Ji negalėjo pakrutėti. Rankos ir kojos nejudėjo, kad ir kiek 
stengėsi. Negalėjo pajudinti ir galvos. Pasijuto tarsi užants- 
pauduota tvirtame kokone. Tas bejėgiškumas jai kėlė siaubą. 
Ar tai praeis? 

Jos širdis pašėlo plakti dar smarkiau. Tą pat akimirką ją 
užgriuvo tikrovė. 

— Ponia Ratledž, nėra ko baimintis. Jūs pasveiksite. 

— Jos pulsas per dažnas, - pasakė kažkas jau kitojt lovos 
pusėje. 

— Manau,ji tik išsigandusi. - Atpažino pirmojo balsą. - Ne- 
suvokia, kaip visa tai suprasti. 

Virš jos pasilenkė žmogaus pavidalas baltu drabužiu. 

— Viskas bus gerai. Mes paskambinome ponui Ratledžui, 
jis jau važiuoja. Džiaugiatės, kad galėsite jį pamatyti, tiesa? 
Jam taip palengvėjo, kai atgavote sąmonę. 

— Vargšelė. Tik įsivaizduok - nubundi ir susiduri su visu 
tuo? 

— Neįsivaizduoju, kaip įmanoma išlikti sudužus lėktuvui. 

Neišrėktas klyksmas garsiai nuaidėjo jos galvoje. 

Ji prisiminė! 

Čypiantis metalas. Žmonių spiegimas. Dūmai, tiršti ir juo- 
di. Tada — liepsnos ir visa apimanti baimė. 

Ji nesąmoningai elgėsi pagal nepaprastosios padėties tai- 
sykles, kurias prieš šimtus skrydžių kalė į galvas šimtai skry- 
džio palydovų. 

Kai tik ištrūko iš degančio lėktuvo, ėmė aklai bėgti, viskas 
aplinkui buvo užlieta raudonu krauju ir juodais dūmais. Nors 
judėjimas kėlė baisų skausmą, ji bėgo, glėbyje spausdama.... 

Ką spausdama? Ji prisiminė, kad tai buvo kažkas labai 
brangaus - kažkas, ką ji turėjo nunešti į saugią vietą. 

Ji prisiminė, kaip parkrito. Griūdama pažvelgė į pasaulį, 
kaip manė tada, paskutinį kartą. Susitrenkė į kietą žemę, bet 
skausmo nejuto. Tada ją apgaubė nebūtis, iki šiol saugojusi ją 
nuo prisiminimų kančios. 

— Daktare! 

— Kas yra? 

— Pulsas pernelyg padažnėjo. 

— Gerai, nuraminkime ją. Ponia Ratledž, - įsakmiai tarė 
daktaras, - nusiraminkite. Viskas gerai. Dėl nieko nereikia 
jaudintis. 

— Daktare Martinai, ką tik atvyko ponas Ratledžas. 

— Tegul palaukia už durų, kol jos būklė pagerės. 

— Kas atsitiko? - tas balsas, atrodė, sklido už mylių, tačiau 
skambėjo valdingai. 

— Pone Ratledžai, prašau duokite mums kelias... 

— Kerole? 

Staiga ji suvokė, kad kreipiasi į ją. Buvo labai arti, pasilen- 
kė virš jos ir kalbėjo švelniai ramindamas. 

— Tau viskas bus gerai. Žinau, tu išsigandusi ir jaudiniesi, 
bet pasveiksi. Ir Mendė taip pat, ačiū Dievui. Jai lūžo keli 
kaulai, šiek tiek paviršinių nudegimų ant rankų. Prie jos pa- 
latoje budi mama. Ir ji pasitaisys. Girdi mane, Kerole? Jūs su 
Mende išsigelbėjote, tai svarbiausia. 

Tiesiai virš jo galvos švietė ryški dienos šviesos lempa, to- 
dėl jo veido nebuvo įmanoma aiškiai įžiūrėti, bet ji pajėgė pa- 
gauti keletą ryškesnių bruožų, kad susidarytų nors miglotą 
įspūdį apie jo išvaizdą. Ji kabinosi už kiekvieno jo tariamo 
guodžiančio žodžio. Ir kadangi jis juos tarė su tvirtu įsitikini- 
mu - tikėjo jais. 

Ji siekė jo rankų - veikiau bandė tai daryti. Jis, matyt, pa- 
juto šį nebylų meldimą prisiglausti, nes švelniai uždėjo ranką 
jai ant peties. 

Nuo to prisilietimo jos nerimas ėmė nykti, o gal ėmė veikti 
stiprūs raminamieji, įšvirkšti į lašelinę. Ji leidosi jų nuvilio- 
jama, jausdamasi lyg ir saugiau, kai šalia, per ištiestą ranką, 
stovėjo šis nepažįstamasis tokiu įtikinamu balsu. 

— Ji jau snūduriuoja. Dabar galite eiti, pone Ratledžai. 

— Aš liksiu. 

Ji užmerkė akį, ir jo išsklidęs pavidalas išnyko. Vaistai vi- 
liojo. Jie lengvai, tarsi mažas laivelis, sūpavo ją ir liūliuodami 
plukdė į saugią be rūpesčių prieplauką. 

Kas yra Mendė? - norėjo žinoti ji. 

Ar ji turėtų pažinoti šį vyrą, kuris kreipiasi į ją Kerole? 

Kodėl visi nesiliauja ją vadinę ponia Ratledž? 

Gal visi mano, kad ji ištekėjusi už jo? 

Jie, žinoma, klysta. - 

Ji net nepažįsta jo. 


Jis tebebuvo, kai ji vėl nubudo. Ji nelabai susigaudė, prabėgo 
minutės, valandos ar dienos. Kadangi intensyviosios slaugos 
skyriuje laikas ne toks svarbus, ji vis labiau painiojosi. 

Kai atmerkė akį, jis pasilenkė virš jos ir pasakė: „Labas.“ 

Tai, kad negalėjo matyti jo aiškiai, erzino. Atsimerkė tik 
viena jos akis. Dabar ji suprato, kad galva aptvarstyta, todėl 
ir negali jos pajudinti. Kaip gydytojas perspėjo, negali ir kal- 
bėti. Jos smakras buvo visai nejudrus. 

— Ar supranti mane, Kerole? Ar žinai, kur esi? Mirktelėk, 
jei supranti mane. 

Ji sumirksėjo. 

Jis kilstelėjo ranką. Ji pamanė, kad persibraukė pirštais 
per plaukus, tačiau nebuvo tikra. 

— Gerai, - pasakė jis atsidusęs. - Sako, tau nereikėtų dėl 
nieko jaudintis, tačiau pažindamas tave, manau, nori žinoti 
visą tiesą. Ar aš teisus? 

Ji sumirksėjo. 

— Ar pameni, kaip įlipai į lėktuvą? Tai buvo užvakar. Tu su 
Mende vykai apsipirkti į Dalasą kelioms dienoms. Ar atsime- 
ni avariją? 

Ji beviltiškai mėgino parodyti jam, kad ji ne Kerolė ir kad 
nežino, kas ta Mendė, bet sumirksėjo, teigiamai atsakydama 
į klausimą apie lėktuvo avariją. 

- Išsigelbėjo tik keturiolika žmonių. 

Ji nejuto, kad iš jos akies rieda ašaros, kol popierine nosi- 
naite jis jas nušluostė. Jo rankos, regis, tokios stiprios, bet jų 
prisilietimas švelnus. 

— Kažkaip - vienas Dievas žino kaip - tau su Mende pavy- 
ko išsikapstyti iš degančių nuolaužų. Ar prisimeni? 

Ji nesumirksėjo. 

— Gerai, tai nesvarbu. Kad ir kaip būtų, tu tai padarei, tu 
išgelbėjai jai gyvybę. Ji prislėgta ir išsigandusi, savaime su- 
prantama. Bijau, ji ne tiek sužalota, kiek sukrėsta dvasiškai, 
tai bus sunkiau išgydyti. Lūžusią ranką sugipsavo. Sunkesnių 
pasekmių dėl sužalojimų, atrodo, pavyks išvengti. Jai net ne- 
reikės persodinti apdegusios odos. Tu, - jis nužvelgė ją skvar- 
biu žvilgsniu, - tu uždengei ją savo kūnu. 

Ji gerai nesuprato to įdėmaus žvilgsnio - jis, regis, abejo- 
ja tuo, kas akivaizdu. Jis pirmas nusuko žvilgsnį ir aiškino 

toliau: 

— Nacionalinė kelionių saugumo komisija tiria. Juodąją 
dėžę su lėktuvo įrašais jau rado. Viskas, atrodė, vyko gerai, 
tada sprogo vienas variklių. Užsidegė kuras. Lėktuvas virto 
ugnies kamuoliu. Tačiau tu su Mende glėbyje sugebėjai išeiti 
pro atsarginį išėjimą ant sparno, kol lėktuvo dar nebuvo ap- 
ėmusi liepsna. Vienas iš išsigelbėjusiųjų sakė, kad matė, kaip 
tu iš visų jėgų stengeisi atsegti jai saugos diržą. Sakė, kad 
jūs trise per dūmus radote kelią iki durų. Anot jo, tavo vei- 
das jau tada buvo kruvinas, tu susižalojai, kai lėktuvas tren- 
kėsi į žemę. 

Ji neprisiminė nė vienos iš šių smulkmenų. Prisiminė tik 
mirties baimę - kad užtrokš dūmuose, jei ir nesudegs. Jis 
manė, kad ištikus tai nelaimei ji veikė drąsiai. Tačiau ji, kaip 
ir visi gyvi padarai, viso labo pakluso išlikimo instinktui. 

Galbūt prisiminimai apie nelaimę iškils į paviršių pamažu. 
Galbūt ji niekada daugiau neišgyvens to košmaro. Ji nebuvo 
tikra, ar nori jį prisiminti. Atgaivinti tas siaubo akimirkas po 
sudužimo reikštų dar kartą išgyventi pragarą. 

Jei išsigelbėjo tik keturiolika keleivių, vadinasi, žuvo dau- 
gybė žmonių. Tai, kad ji išgyveno, ją trikdė. Likimo pirštas jai 
lėmė gyventi, ir ji niekada nesupras kodėl. 

Miglotas reginys išskydo, ir ji suprato, kad vėl verkia. 
Neprataręs nė žodžio, jis pridėjo nosinaitę prie jos atmerk- 
tos akies. 

- Ištyrė tavo kraują dėl apsinuodijimo nuodingomis me- 
džiagomis ir nusprendė prijungti respiratorių. Tau smegenų 
sutrenkimas, tačiau ne itin baisus. Šokdama nuo sparno, su- 
silaužei dešinį blauzdikaulį. Rankos aprištos ir įtvertos - dėl 
nudegimų. Ačiū Dievui, daktarai mano, kad visi tavo sužalo- 
jimai, išskyrus apsinuodijimą dūmais, tik išoriniai. Suprantu, 
kad jaudiniesi dėl veido, - sunkiai kalbėjo jis, - aš neskiesiu 
tau, Kerole. Žinau, nenori, kad tai daryčiau. 

Ji sumirksėjo. Vyras luktelėjo, įdėmiai žvelgdamas į ją ir 
dvejodamas. 

— Tavo veidas sunkiai sužalotas. Pasamdžiau geriausią 
valstijos plastikos chirurgą. Jis daro tik atkuriamąsias opera- 
cijas avarijų ir sužeidimų atvejais, tokiais kaip tavo. 

Dabar jos akis mirksėjo kaip pašėlusi - ne pritardama, 
veikiau iš išgąsčio. Atgijo moteriška savimeilė, tai kas, kad 
ji tyso ant nugaros ligoninės intensyviosios slaugos skyriuje 
per stebuklą likusi gyva. Ji tenorėjo išsiaiškinti, ar smarkiai 
sužalotas veidas. Atkuriamosios operacijos - tie žodžiai jai 


kėlė nerimą. 

— Tavo nosis lūžusi. Skruostikaulis - taip pat. Kitas - su- 
trupintas. Todėl tavo akis aptvarstyta. Ji lyg ore kabo, jos 
niekas neprilaiko. 

Paklaikusi ji silpnai sušvokštė. 

— Ne, tu nepraradai akies. Tai tikra laimė. Viršutinis žandi- 
kaulis irgi sulaužytas. Tačiau tas chirurgas gali sudėlioti jį - ir 
viską. Plaukai ataugs. Tau įstatys dantų implantus, jie atro- 
dys lygiai taip pat, kaip tavo buvę dantys. 

Ji nebeturi dantų ir plaukų. 

— Davėme jam tavo nuotraukas - naujausias, iš visų pusių. 
Jis galės tobulai atkurti tavo bruožus. Ugnis pažeidė tik vei- 
do odą, gilesnių audinių persodinti nereikės. Daktaras sakė, 
kad nudegusiai odai nusilupus, ataugusioji atrodys kaip prieš 
dešimt metų. Turėtum džiaugtis. 

Jis kalbėjo švelniai, bet tai jai praslydo pro ausis - ji bandė 
suvokti žodžius. Ją pasiekusi žinia buvo žiauri ir aiški - po 
tvarsčiais ji atrodo kaip pabaisa. 

Ją užvaldė siaubas. Tai, matyt, pajuto ir jis, nes ir vėl uždė- 
jo ranką jai ant peties. 

— Kerole, aš papasakojau, kaip tu sužalota, bet nenorėjau 
tavęs liūdinti. Žinau, kaip tau neramu. Pamaniau, geriau atvi- 
rai iškloti, kad mintyse galėtum ruoštis tavęs laukiančiam 
sunkiam išbandymui. Tai nebus lengva, tačiau visa šeima dėl 
tavęs jaudinasi, - jo balsas pažemėjo, - aš atidėjau visus savo 
reikalus į šalį ir rūpinsiuosi tik tavim. Nepaliksiu tavęs vie- 
nos, kol būsi visiškai patenkinta chirurgo darbu. Pažadu tai. 
Esu tau skolingas už Mendę. 

Ji norėjo purtyti galvą, atmesdama viską, ką jis sakė, ta- 
čiau nebuvo prasmės. Ji negalėjo pajudėti. Bandė prabilti, 
bet vamzdelis gerklėje trukdė ir tik sukėlė skausmą chemika- 
lų nudegintoje stemplėje. 

Ją apėmusi neviltis vis augo. Įėjo slaugė ir paprašė jį išeiti. 
Tada jis atitraukė ranką jai nuo peties, ir ji pasijuto išduota 


ir vieniša. 

Slaugė suleido jai migdomųjų. Vaistai pasklido venomis, 
tačiau ji priešinosi jų nuskausminamam poveikiui. Vis dėlto 
jie buvo stipresni, ir jai neliko nieko kita, kaip paklusti. 


— Kerole, ar girdi mane? 

Pažadinta ji gailiai suaimanavo. Vaistai slopino ir naikino 
paskutinius gyvasties ženklus, lyg vienintelės gyvybingos jos 
ląstelės būtų užsilikusios tik smegenyse, o visas kūnas būtų 
miręs. 

— Kerole? - balsas sušnypštė prie pat sutvarstytos ausies. 

Tai buvo ne tas vyras, kurį vadino Ratledžu. Būtų atpaži- 
nusi jo balsą. Negalėjo prisiminti, ar jis išėjo. Nežinojo, kas 
dabar kalba. Nuo šito balso jai norėjosi gūžtis. Jis nebuvo ra- 
minantis, kaip pono Ratledžo. 

— Tavo būklė vis dar labai prasta, gali neatlaikyti. Bet jei 
jauti, kad ruošiesi mirti, nesugalvok atlikti kokios priešmir- 
tinės išpažinties, net jei ir pajėgtum. 

Ji nebuvo tikra - gal tai sapnas. Išsigandusi atmerkė akį. 
Kaip paprastai, kambarys buvo ryškiai apšviestas. Jos res- 
piratorius ritmingai šnopavo. Kalbėtojas stovėjo taip, kad ji 
nepajėgė jo įžiūrėti, tik jautė jį šalia. 

— Mūsų reikalas dar nebaigtas. Ir tu per giliai įklimpusi, 
kad dabar imtum ir pasitrauktum, todėl net nemėgink. 

Mirkčiodama ji nesėkmingai bandė atsikratyti silpnumo 
ir atgauti nuovoką. Tas žmogus buvo kaip vaiduoklis, be 
aiškaus pavidalo, veido bruožų - bekūnis, bloga lemiantis 
balsas. 

- Teitas niekada nepateks į valdžią. Šitas lėktuvo sudu- 
žimas mums gerokai sukliudė, tačiau galime viską apversti 
taip, kad ir iš to turėtume naudos, jei tik tu nepanikuosi. Gir- 
di mane? Jei išsikapstysi, žaisime toliau. Tada Teitas Ratle- 
džas taps senatoriumi. Ir iš karto mirs. 

Ji užmerkė akį, stengdamasi atitolinti kylančią baimę. 

— Žinau, kad girdi mane, Kerole. Neapsimesk, kad ne. 

Po kelių akimirkų ji vėl atsimerkė ir nusuko žvilgsnį kiek 
pajėgdama į šoną. Nieko nepamatė, tačiau juto, kad lanky- 
tojas išėjo. 

Praėjo dar kelios minutės, matuojamos kvaišinančiu res- 
piratoriaus ritmu. Ji pleveno tarp miego ir budrumo, narsiai 
priešindamasi migdomųjų poveikiui, intensyviosios slaugos 
skyriuje tvyrančiam nerimui ir netikrumui. 

Netrukus atėjusi sesutė patikrino jos lašelinės buteliuką ir 
pamatavo kraujospūdį. Ji laikėsi, lyg nieko nebūtų nutikę. Jei 
kas tebebūtų jos kambaryje arba ką tik būtų išslinkęs, medi- 
cinos sesutė, matyt, žinotų. Įsitikinusi, kad pacientės būklė 
nepasikeitė, ji išėjo. 

Tada ji vėl užmigo, ramindamasi, kad galbūt tik baisų sap- 
ną sapnavo. 


Antras skyrius 


Laitas Ratledžas stovėjo viešbučio kambary prie lango ir 
spoksojo žemyn į greitkeliu judančius automobilius. Užpaka- 
linių ir priekinių žibintų šviesos drėgnoje kelio dangoje brėžė 
raudonus ir baltus mirguliuojančius dryžius. 

Išgirdęs už nugaros atsiveriant duris, atsisuko ant kulno ir 
linktelėjo, sveikindamasis su broliu. 

— Skambinau tau į kambarį prieš kelias minutes, - pasakė 
jis, - kur buvai? 

— Gėriau alų apačioje bare. „Spurs“ žaidžia su „Lakers“. 

— Buvau pamiršęs. Kas laimi? 

Sprendžiant iš brolio pašaipiai surauktų antakių, klausi- 
mas buvo kvailas. 

— Tėtis dar negrįžo? 

Teitas papurtė galvą, paleido pakeltą užuolaidą ir pasitrau- 
kė nuo lango. 

— Išalkau, - tarė Džekas, - o tu? 

— Veikiausiai. Negalvojau apie tai. - Teitas krito į minkštą 
krėslą ir pasitrynė akis. 

— Niekuo nepadėsi Kerolei ar Mendei, jei nesirūpinsi savi- 
mi, Teitai. Atrodai siaubingai. | 

— Ačiū. 

— Sakau, ką galvoju. 

— Žinau, - atsakė Teitas, nuleisdamas rankas ir kreivai šyp- 
telėdamas vyresniajam broliui, - neputi miglos į akis. Štai 
kodėl politikas esu aš, o ne tu. 

— Politikas - netikęs žodis, pameni? Edis mokė tave jo ne- 
vartoti. 

— Net su draugais ir šeimoje? 

— Tai gali virsti blogu įpročiu. Geriau jo visai vengti. 

— Viešpatie, ar kada liausies? 

— Tenoriu padėti. 

Teitas, susigėdęs, kad leido prasiveržti irzlumui, nukorė 
galvą. 

- Atleisk. - Jis sukinėjo televizoriaus nuotolinio valdymo 
pultelį, be garso perjunginėdamas kanalus. - Pasakiau Kero- 
lei apie veidą. 

— Tai išdrįsai? 

Džekas Ratledžas prisėdo ant lovos krašto ir pasilenkė į 
priekį, remdamasis alkūnėmis į kelius. Ne taip, kaip jau- 
nesnis brolis, jis dėvėjo laisvas kostiumines kelnes, baltus 
marškinius ir ryšėjo kaklaraištį. Ir vis tiek šį vėlyvą metą 
jis atrodė apsilamdęs. Krakmolyti marškiniai nebestan- 
dūs, kaklaraištis atlaisvintas, rankovės atraitotos. Kelnės 
ties šlaunimis susiglamžiusios - didumą dienos jis praleido 
sėdėdamas. 

— Kaip pasijuto, kai pasakei? 

— Iš kur, po velnių, galiu žinoti? - sumurmėjo Teitas, - nie- 
ko nematyti, išskyrus jos dešinę akį. Pasruvo ašaromis, tiek 
tai supratau, verkė. Gerai žinau, kokia ji tuščiagarbė, įsivaiz- 
duoju, kad po visais tais tvarsčiais - isterija. Jeigu galėtų 
judėti, tikriausiai bėgiotų klykdama pirmyn atgal ligoninės 
koridoriais. Gal tu kitaip elgtumeis? 

Džekas panarino galvą, jis tyrinėjo savo rankas, tarsi mė- 
gindamas įsivaizduoti, kaip jaustųsi, jei jos būtų apdegusios 
ir sutvarstytos. 

— Kaip manai, ji prisimena lėktuvo sudužimą? 

— Ji leido suprasti, kad taip, nors nesu tikras, ar viską. Ne- 
pasakojau jai siaubingų smulkmenų, tik tiek, kad išsigelbėjo 
su Mende ir dar dvylika žmonių. 

— Šį vakarą per žinias sakė, kad vis dar stengiamasi surink- 
ti apdegusius gabalėlius, kūnų dalis ir atpažinti juos. 

Teitas skaitė pranešimus laikraštyje. Anot žiniasklaidos, 
tai buvo paveikslėlis tiesiai iš pragaro. Nė Holivudas nebūtų 
sugebėjęs sukurti siaubo filmo, baisesnio už tą negailestin- 
gą tikrovę, su kuria susidūrė teismo tardytojas ir jo padėjėjų 
armija. 

Kai tik Teitas prisimindavo, kad tarp tų aukų galėjo būti 
ir Kerolė su Mende, pajusdavo šleikštulį. Naktimis, galvoda- 
mas apie tai, jis negalėjo užmigti. Kiekvienas žuvusių turėjo 
savo gyvenimą, kokią nors priežastį, dėl kurios atsidūrė kaip 
tik tame lėktuve. Kiekvienas nekrologas vėrė širdį. 

Vaizduotėje Teitas į aukų sąrašą įrašė Kerolės ir Mendės 
vardus: Kandidato į senatorius Teito Ratledžo žmona ir jo trejų 
metukų dukrelė buvo tarp 398 skrydžio aukų. 

Tačiau likimas lėmė kitaip. Jos nemirė. Jos ištrūko gyvos 
dėl neįtikimos Kerolės drąsos. 

— Viešpatėliau, pila kaip iš kibiro, - tyloje sugriaudėjo Nel- 
sono balsas. 

Jis įėjo su didžiule ketvirtaine picos dėže ant peties, vie- 
na ranka bandydamas išlaikyti pusiausvyrą, kita purtydamas 
varvantį skėtį. 

— Mes išbadėję, - tarė jam Džekas. 

— Pasistengiau grįžti kuo greičiau. 

— Kvepia puikiai, tėti. Ką gersi? - paklausė Teitas, sukda- 
mas prie mažyčio šaldytuvo, motinos prikrauto jam pirmąjį 
vakarą/- Alaus ar ko nors nesvaigaus? 

— Su pica? Alaus. 

— Džekai? 

— Alaus. 


— Kaip reikalai ligoninėje? 

— Jis pasakė Kerolei apie sužalojimus, - paskubėjo Džekas, 
Teitui nespėjus atsakyti. 

— Ak! - Nelsonas pakėlė gabalą garuojančios picos prie 
burnos ir atsikando mažą kąsnelį. Tada suvapėjo: - Ar manai, 
kad jau reikėjo? 

— Ne. Tačiau jei man būtų nutikę taip kaip jai, norėčiau ži- 
noti, kas, po velnių, darosi, o jūs? 

— Tikriausiai. - Nelsonas siurbtelėjo Teito paduoto alaus. — 
Kaip laikėsi motina tau išeinant? 

— Visiškai išsekusi. Maldavau jos grįžti čionai, kad pats šį 
vakarą likčiau su Mende, bet ji tvirtino, kad jos drauge jau 
apsiprato ir dėl Mendės ji nenorinti nieko gadinti. 

— Taip tik pasakė, - atsakė Nelsonas, - bet greičiausiai, 
pamačiusi tave, nusprendė, kad tau gerai išsimiegoti reikėtų 
labiau nei jai. Tu visiškai nusivaręs. 

— Kaip tik tai aš jam ir mėginu pasakyti, - tarė Džekas. 

— Gerai, gal pica padės man atsigauti, - bandė juokauti 
Teitas. 

— Nežiūrėk taip lengvabūdiškai į mūsų patarimą, Teitai, - 
griežtai įspėjo Nelsonas, - negali gadinti sveikatos. 

- Ir neketinu. - Jis pasveikino juos alaus skardine, nugėrė 
iš jos, tada surimtėjo. - Dabar, kai Kerolė atgavo sąmonę ir 
žino, kas jos laukia, galėsiu atsikvėpti. 

— Laukia ilgas kelias. Visų, - pabrėžė Džekas. 

— Džiaugiuosi, kad pradėjai apie tai, Džekai. - Teitas nusi- 
valė lūpas popierine servetėle ir sukaupė jėgas. Ketino išban- 
dyti jų pasiryžimą. - Gal man reikėtų palaukti dar šešerius 
metelius, prieš einant į valdžią. 

Prie stalo stojo nejauki tyla, tada Nelsonas ir Džekas pra- 
kalbo tuo pačiu metu, vienas per kitą. 

— Tu negali taip pasielgti, turi palaukti ir pažiūrėti, kaip 
seksis operacijos. 

— O kaip visas tas darbas, kurį mes įdėjome? 

— Per daug žmonių pasitiki tavimi. 

— Nė negalvok apie pasitraukimą dabar, broliuk. Šie rinki- 
mai tau vieninteliai. 

Teitas iškėlė rankas, prašydamas tylos. 

— Jūs žinote, kaip karštai to noriu. Jėzau, jei kada kuo nors 
ir norėjau būti, tai įstatymų leidėju. Tačiau negaliu aukoti 
šeimos gerovės net dėl savo politinės karjeros. 

— Kerolė to nenusipelnė. 

Pilkos, aštrios kaip skustuvas Teito akys susitiko su 
brolio. 

— Ji mano žmona, - ištarė jis. 

Vėl stojo slogi tyla. Atsikrenkštęs Nelsonas prabilo: 

— Žinoma, kiek tik gali, turi būti šalia Kerolės, kol jai taip 
sunku. Puiku, kad pirmiausia galvoji apie ją ir tik paskui apie 
politinę karjerą. Tikėjau, kad nesi savanaudiškas. - Nelsonas 
pasilenkė virš aplaužytos picos, gulinčios ant mažo apskri- 
to staliuko. - Tačiau prisimink, kaip Kerolė pati drąsino tave 
mesti iššūkį. Manau, ji siaubingai nusimintų, jei dėl jos pasi- 
trauktum iš varžybų. Siaubingai nusimintų, - pabrėždamas 
šiuos žodžius, jis buku smiliumi dūrė į tarpą tarp jų. - Ir kal- 
bant apie tai be užuolankų, šis nelaimingas atsitikimas gali 
būti pakreiptas mūsų naudai. Tai nemokama reklama. 

Tokia išvada Teitui sukėlė šleikštulį. Jis nusviedė minkštą 
servetėlę ir pakilo nuo krėslo. Valandėlę be tikslo žingsniavo 
po kambarį. 

— Arjau aptarei tai su Edžiu? Nes kai jam skambinau, norė- 
damas tai apsvarstyti, jis pasakė iš esmės tą patį. 

— Jis tavo kampanijos vadovas. - Džekas išbalo, jam atėmė 
žadą, pagalvojus, kad brolis gali pasiduoti kampanijai nė neį- 
sibėgėjus. - Jam sumokėta, kad tau tinkamai patartų. 

— Turi galvoje, kad kaip prisuktas kartotų tą patį. 

— Edis'nori matyti, kaip Teitas Ratledžas tampa Jungtinių 
Valstijų senatoriumi, kaip ir mes visi, ir šis jo troškimas ne- 
turi nieko bendra su atlyginimu, kurį jis gauna. - Plačiai šyp- 
sodamasis Nelsonas atsistojo ir paplekšnojo Teitui per nu- 

garą. - Tu kandidatuosi per lapkričio rinkimus. Kerolė būtų 
pirmoje tavo rėmėjų eilėje. 

— Tada gerai, - ramiai atsakė Teitas, - juk turiu žinoti, kad 
galiu kliautis nuoširdžiausia jūsų parama. Aš vykdysiu mūsų 
ateinančių mėnesių planus ir reikalavimus, ir dar kai ką, 
tai ir viskas. 

— Mes tave palaikome, Teitai, - tvirtai pareiškė Nelsonas. 

— Ar galit būti kantresni ir suprasti, kad nepersiplėšiu vie- 
nu metu būti dviejose vietose? - Teitas klausiamai pažvelgė 
į juodu. - Darysiu viską, ką galiu, kad neaukočiau vienos pa- 
reigos dėl kitos, tačiau esu tik žmogus. 

Nelsonas užtikrino jį: 

— Mes pasistengsime dėl tavęs. 

— Ką dar Edis pasakė? - paklausė Džekas, kuriam kaip rei- 
kiant palengvėjo įtampai atslūgus. 

- Jis turi savanorių, kaišiojančių apklausos anketas į vo- 
kus, juos išsiuntinės šią savaitę. 

— Kaip dėl viešų pasirodymų? Ar suplanuota daugiau? 

—- Numatyta kalba vidurinėje mokykloje, slėnyje. Sakiau 
jam, kad atsisakytų. 

— Kodėl? - paklausė Džekas. 

— Vidurinės mokyklos vaikai nebalsuoja, - paaiškino 
Teitas. 

— Tačiau jų tėvai balsuoja. Ir mums reikia, kad slėnio mek- 
sikiečiai mus palaikytų. 

— Mes jau patraukėme juos savo pusėn. 

— Netikėk niekuo, kol neturėsi įrodymų. 

— Aš ir netikiu, - atšovė Teitas, - tačiau tai vienas tų atve- 
jų, kai turiu pasverti, kas man svarbiau. Norėčiau daugiau lai- 
ko skirti Kerolei ir Mendei, tikriausiai taip ir darysiu. Reikės 
rinktis, kur eiti ir kada. Kiekviena kalba bus svarbi, bet ne- 
manau, kad vidurinės mokyklos auditorija tokia naudinga. 

— Tu tikriausiai teisus, - sutiko Nelsonas, diplomatiškai 
įsiterpdamas. 

Teitas suprato, kad tėvas jam gerinasi, bet nekreipė dėme- 
sio. Jis buvo pavargęs, graužiamas rūpesčių, norėjo atsigulti 
į lovą ir bent jau pabandyti numigti. Kiek galėdamas taktiš- 
kiau užsiminė apie tai broliui ir tėvui. 

Kai juos lydėjo, Džekas atsisuko ir nerangiai jį apkabino. 

- Atleisk, kad kankinau tave šį vakarą. Žinau, tau daug kas 
guli ant širdies. 

— Jeigu to nedarytum, kaipmat nutukčiau ir aptingčiau. Aš 
leidžiu tau mane kankinti. - Teitas blykstelėjo jam ta patrau- 
klia šypsena, kuriai buvo lemta atsirasti kampanijos plaka- 
tuose. 

— Jeigu jums viskas eisis gerai, rytoj rytą, manau, vyksiu 
namo, - pasakė Džekas, - kam nors juk reikia patikrinti, kaip 
laikosi namai, kaip kam sekasi. 

— Kaip ten viskas? - pasiteiravo Nelsonas. 

— Gerai. 

— Neatrodė gerai, kai pastarąjį kartą buvau namie. Tavo 
duktė Fransina - apie ją šiomis dienomis nieko negirdėjau, o 
tavo žmona... na, tu žinai, kokios būklės ji buvo. - Jis pagra- 
sino pirštu savo vyresnėliui. - Liūdni reikalai, kai vyras ne- 
besistengia daryti šeimai įtakos, kaip kad tu, - jis pažvelgė į 
Teitą, - tiesą sakant, jums abiem. Abu leidote savo žmonoms 
elgtis taip, kaip joms patinka, kad tik įtiktumėte. 

Jis vėl kreipėsi į Džeką: 

— Turėtum pagalvoti, kaip padėti Dorotei Rėjai, kol dar 
nevėlu. | 

- Galbūt po rinkimų, - sumurmėjo tas. Žvelgdamas į brolį 
pridūrė: - Būsiu vos už kelių valandų kelio, jeigu jums manęs 
prireiks. 

— Ačiū, Džekai. Paskambinsiu, kai aplinkybės leis. 

— Ar gydytojas sakė, kada darys tas operacijas? 

— Kai sumažės pavojus užsikrėsti, ne anksčiau, - atsakė 
Teitas. - Įkvėpti dūmai pakenkė plaučiams, taigi chirurgas 

turės laukti mažiausiai dvi savaites. Turi rinktis iš dviejų blo- 
gybių, nes jei lauks per ilgai, jos veido kaulai sugis kreivai. 

— Dieve, - pratarė Džekas. Tada nutaisė linksmą balsą: - 
Na, perduok nuo manęs linkėjimus. Taip pat nuo Dorotės 
Rėjos ir Fensės. 

— Perduosiu. 

Džekas nuėjo koridoriumi į savo kambarį. Nelsonas delsė. 

- Šį rytą kalbėjausi su Zy. Kai Mendė miegojo, ji įslinko 
į intensyviosios slaugos skyrių. Zy sakė, kad Kerolė atrodo 
baisiai. 

Teito platūs pečiai kiek susigūžė. 

— Tikrai taip. Meldžiu Dievo, kad chirurgas žinotų, ką 
kalba. 

Nelsonas uždėjo delną Teitui ant rankos, be žodžių jį ra- 
mindamas. Atsakydamas Teitas spustelėjo tėvui plaštaką 
kita ranka. 

— Daktaras Sojeris, jos chirurgas, šiandien padarė vaizdo 
atspaudus. Kompiuterio ekrane atkūrė Kerolės veidą pagal 
nuotraukas, kurias jam davėm. Tai buvo nuostabu. 

— Ar, jo nuomone, pavyks atkurti tokį veidą per operaciją? 

- Jis žada. Sakė, kad gali būti nedidelių skirtumų, bet grei- 
čiau jos naudai. - Teitas sausai nusijuokė. - Tai jai turėtų 
patikti. 

— Kai visa tai baigsis, ji galbūt patikės, kad visos amerikie- 
tės turėtų jai pavydėti ir to siekti, - pasakė Nelsonas su jam 
būdingu optimizmu. 

Tačiau Teitas galvojo apie tą vienintelę akį, pasruvusią 
krauju ir sutinusią, vis dar tamsios kavos rudumo, baimingai 
žvelgiančią į jį. Jis norėjo žinoti, ar ji bijo mirties, ar bijotų 
gyventi be nuostabaus savo veido, teikdavusio jai tokį pra- 
našumą. 

Nelsonas palinkėjo labos nakties ir išėjo į savo kambarį. 
Teitas, vis dar užsigalvojęs, išjungė televizorių ir šviesas, nu- 
sirengė ir įslydo į lovą. 

Žaibo blyksnis prasiskverbė pro užuolaidas, akimirką ap- 
šviesdamas jo kambarį. Griaustinis trenkė visai šalia pastato, 
sudrebindamas langų stiklus. Sausomis, tarsi smėlio pripil- 
tomis akimis jis spoksojo į blykčiojančius raizginius. 

Atsisveikindami jie net nepasibučiavo. 

Tą rytą dėl ką tik įvykusio pagiežingo ginčo tarp jų tvyrojo 
įtampa. Kerolė buvo kaip ant adatų - vyko kelioms dienoms 
apsipirkti į Dalasą, tačiau į oro uostą jie atvažiavo laiku, kad 
restorane dar suspėtų išgerti po puodelį kavos. 

Mendei ant suknelės netyčia nulašėjo apelsinų sulčių. Kaip 
visuomet, Kerolė vėl nesivaldė. Kai jie išėjo iš kavinės, ji nu- 
sausino dėmėtą prijuostę su raukinukais ir išbarė Mendėę, 
kad ji tokia negrabi. 

— Dėl Dievo meilės, Kerole, juk dėmės net nematyti, - gy- 
nė jis. 

— Aš matau. 

— Tai nežiūrėk. 

Ji pervėrė vyrą tuo nuostabiu, bet jau nebeatimančiu jam 
žado žvilgsniu. Jis nešė Mendę pro terminalą, plepėdamas su 
ja apie tai, ką ji veiks Dalase, ir apie tuos visus žavius dalykus, 
kuriuos ji ten pamatys. Prie vartų priklaupė ir apkabino ją. 

— Pasilinksmink, širdele. Ar parveši man dovanų? 

— Ar galėsiu, mamyte? 

— Aišku, - atsakė Kerolė suglumusi. 

— Aišku, - pakartojo jam Mendė, plačiai šypsodamasi. 

— Lauksiu jų, - jis prisitraukė mergaitę ir atsisveikindamas 
paskutinį kartą apkabino. 

Atsistojęs paklausė Kerolės, gal jam palaukti, kol jų lėktu- 
vas pakils. 

— Nėra jokio reikalo. 

Jis nesiginčijo, tik patikrino, ar yra visi kelioniniai 
krepšiai. 

— Na ką gi, tuomet pasimatysime antradienį. 

— Nevėluok mūsų pasitikti, - sušuko Kerolė, stumdama 
Mendę prie keleivių įlaipinimo tako, oro linijos tarnautojas 

jų laukė, kad patikrintų bilietus, - nemėgstu šlaistytis oro 
uostuose. 

Prieš joms įeinant į įlaipinimo koridorių, Mendė atsigręžė 
ir jam pamojavo. Kerolė net neatsisuko. Pasitikinti savimi, 
jausdama savo vertę, ji ryžtingai žengė į priekį. 

Gal dėl to ta viena jos akis dabar pilna nerimo? Kerolės pa- 
sitikėjimo savimi pagrindą - jos žvilgsnį - nugvelbė likimas. 
Ji niekino bjaurumą. Jos ašaros liejosi ne dėl žuvusiųjų per 
lėktuvo avariją, kaip jis galvojo iš pradžių. Veikiau dėl savęs. 
Ji verčiau būtų sutikusi numirti, užuot būti subjaurota - kad 
ir laikinai. 

Jis pažįsta Kerolę, jo tai nenustebintų. 


Hierarchijoje, susiklosčiusioje tarp Becharo apygardos teis- 
mo tardytojo padėjėjų, Greisonas užėmė žemiausią pakopą. 
Štai kodėl eidamas pas tiesioginį vadą dėl mįslingo atradimo, 
dar kartą patikrino aptiktą informaciją. 

— Turite valandėlę? 

Išvargęs, irzlus vyras su gumine prijuoste ir pirštinėmis 
prisivertė per petį pažvelgti į jį. 

— Ką sumanei - golfo turą? 

— Ne, štai. 

— Kas čia? - Vadovas nusisuko, ketindamas toliau darbuo- 
tis prie suanglėjusio gabalo, dar neseniai buvusio žmogaus 
kūnu. 

— Tai dantų gydytojo įrašai apie Eiverę Daniels, - tarė Grei- 
sonas, - aukos numeris aštuoniasdešimt septyni. 

— Jau atpažinta, autopsija atlikta. - Kad būtų tikras, vado- 
vas peržvelgė sąrašą ant sienos. Jos pavardė buvo pabraukta 
raudonai. - Taip. 

— Žinau, bet... 

- Ji neturi jokių giminaičių. Artimas šeimos draugas atpa- 
žino ją šią popietę. 

— Bet šiuose įrašuose... 

— Klausyk, drauguži, - vadovas jį šiurkščiai nutraukė, - yra 
kūnų be galvų, rankų be plaštakų, nutrauktų nuo kojų pėdų. 
O man spardo subine, kad šį vakarą visa tai baigtume. Taigi, 
jeigu kas nors buvo atpažintas, atlikta autopsija, byla baigta 
ir antspauduota, netrukdyk manęs su jokiais įrašais, gerai? 

Greisonas sugrūdo dantų rentgeno nuotrauką atgal į rudą 
voką, kuriame ją atnešė, ir pasiuntė šiukšliadėžėn. „Gerai. 
Puiku. O tu tuo tarpu apsišik', - pagalvojo, bet gūžtelėjęs pe- 
čiais teištarė: 

- Žinoma, žinoma - kaip pasakysite. Kai tik atpažinsime 
visus šiuos lavonus. 

Jam mokėjo ne tiek, kad būtų kaip Dikas Treisis. Jeigu 
daugiau niekam nė velnio nerūpi tie paslaptingi neatitiki- 
mai, kodėljam turėtų rūpėti? Jis grįžo lyginti dantų gydytojų 
įrašų ir dar neatpažintų lavonų. 


Trečias skyrius 


BR atrodė, taip pat gedėjo. 

Eiverės Daniels laidotuvių dieną lijo. Išvakarėse ir naktį 
per Teksaso aukštumų kraštą dundėjo perkūnija, bet rytą 
merkė tik nemalonus, šaltas, pilkas lietus. 

Vienplaukis, nepasiduodamas atšiauriam orui, Airišas 
Makeibas stovėjo šalia karsto. Jis primygtinai išsireikalavo 
geltonų rožių puokštės, žinodamas, kad tai buvo jos mėgsta- 
miausios gėlės. Ryškios ir spalvingos, atrodė, tarsi šaiposi iš 
mirties. Tai jį guodė. 

Jo rausvais skruostais riedėjo ašaros. Mėsinga, gyslota no- 
sis paraudusi labiau nei paprastai, nors pastaruoju metu jis 
gėrė mažiau. Eiverė neduodavo ramybės, sakė, kad per dide- 
lis alkoholio kiekis žalingas jo kepenims, kraujospūdžiui, taip 
pat pilvukui, kuris pūtėsi kaip ant mielių. 

Ji neduodavo ramybės ir Vanui Lavdžojui - dėl piktnau- 
džiavimo narkotikais, tačiau šis pasirodė jos laidotuvėse 
gerokai truktelėjęs pigaus škotiško viskio ir žolės, parūkė 
jos važiuodamas į koplyčią. Išėjęs iš mados kaklaraištis prie 
nederančios apykaklės buvo tarsi nuolaida šiai iškilmingai 
progai ir patvirtino, kad Eiverę jis gerbė labiau nei didumą 
žmonijos. 

Ir kiti žmonės gerbė Vaną Lavdžojų ne ką labiau nei jis 
juos. Eiverė priklausė saujelei, galėjusiai jį pakęsti. Kai repor- 

teris, paskirtas apžvelgti jos tragiškos mirties istoriją KTEX 
televizijos naujienoms, paprašė Vaną filmuoti, operatorius 
nutvilkė jį paniekos kupinu žvilgsniu, pavaizdavo pirštu žen- 
klą ir išslinko iš žinių skyriaus netaręs nė žodžio. Vanas ne- 
slėpė savo šiurkštumo, ir tai buvo tik viena priežasčių, kodėl 
jis neturėjo draugų. 

Trumpoms laidojimo apeigoms baigiantis, gedėtojai ėmė 
traukti žvyruotu kapinių keliuku prie skersgatvyje eile susta- 
tytų automobilių, palikdami prie kapo tik Airišą ir Vaną. To- 
lėliau, kad jiems netrukdytų, kapinių darbuotojai laukė, kada 
galės baigti darbą ir grįžti į šiltas ir sausas patalpas. 

Vanas buvo keturiasdešimties, liesas kaip šakalys, įdubu- 
siu pilvu ir smarkiai pakumpusiais kaulėtais pečiais. Skysti 
plaukai beveik siekė pečius, išryškindami liesą, siaurą veidą. 
Senstantis hipis, taip ir įstrigęs septintajame dešimtmetyje. 

Airišas, priešingai, buvo žemas ir tvirtas. Stipresnis vėjo 
šuoras Vaną, atrodė, būtų galėjęs nupūsti, o Airišas, regis, ga- 
lėtų stovėti amžinai, jeigu tik tvirtai statytų kojas ant kietos 
žemės. Nors ir kaip skyrėsi išvaizda, šiandien savo laikysena 
ir atšiauria išraiška juodu tiesiog atspindėjo vienas kitą. Vis 
dėlto Airišo kančia buvo beveik nepakeliama. 

Šiaip retai reiškiantis užuojautą, Vanas uždėjo sudžiūvu- 
sią, blyškią ranką Airišui ant peties. 

— Varom, įkalsim. : 

Airišas išsiblaškęs linktelėjo. Žengęs į priekį, nuraškė iš 
puokštės geltoną rožės pumpurą, tada atsisuko ir leido Va- 
nui eiti pirmam iš laikinos palapinės takeliu žemyn. Lietaus 
lašai tiško jam į veidą ir ant apsiausto, bet jis nepaspartino 
žingsnio. 

- Aš, na, atvažiavau čia tuo limuzinu, - pasakė jis, lyg au- 
tomobilį būtų prisiminęs tik jį priėjęs. 

— Nori juo grįžti? 

Airišas pažvelgė į aplamdytą Vano furgoną. 

— Važiuosiu su tavimi, - rankos mostu jis atleido laidojimo 
namų vairuotoją ir įlipo į furgoną. 

Furgono vidus atrodė prasčiau nei iš išorės. Suplėšyti 
apdangalai užtiesti nutriušusiu paplūdimio rankšluosčiu, 
kaštoniniai sienelių apmušalai dvokė troškiais marihuanos 
dūmais. 

Vanas sėdo prie vairo ir pasuko raktelį. Kol variklis neno- 
riai kaito, ilgais nuo rūkymo parudavusiais pirštais jis prisi- 
degė cigaretę ir perdavė ją Airišui. 

— Ne, ačiū. - Vis dėlto akimirką pasvarstęs Airišas paėmė 
cigaretę ir giliai įtraukė. 

Eiverė privertė jį mesti. Jau keli mėnesiai, kai jis nerūko. 
Dabar tabako dūmai graužė jam burną ir gerklę. 

— Dieve, tai gera, - atsiduso, dar kartą patraukęs. 

— Kur? - pasiteiravo Vanas, prisidegdamas cigaretę ir sau. 

— Bet kur, kur mūsų nepažįsta. Bijau, galiu nekaip pasi- 
rodyti. 

— Mane pažįsta visur, - Vanas nepasakė, kad dažnai pats 
prisikiaulina tose vietelėse, kur nuolatos lankosi, bet tai nie- 
kam nerūpi. Šiaip ne taip jis įjungė pavarą. 

Po kelių minučių Vanas įvedė Airišą pro raudonu vinilu 
apmuštas duris į pretenzingą barą, įsikūrusį apleistame prie- 
miestyje netoli centro. 

— Tai čia ir prisilupsim? - paklausė Airišas. 

— Prie įėjimo būsi patikrintas, ar neturi ginklo. 

- Ir jeigu neturi, tau jį duos, - Airišas mestelėjo pasenusį 
juokelį. 

Aplinka buvo niūri. Jie įlindo į nuošalią ir tamsią kabiną. 
Rytiniai lankytojai apšiurę - kaip ir blizgučiai virš galvų, ap- 
siblausę nuo dūmų, pakabinti dar prieš kelias Kalėdas. Da- 
bar tai buvo nuolatinė vorų buveinė. Nutapyta juodo aksomo 
fone viliojamai šypsojo nuoga senjorita. Kaip akibrokštas šiai 
niūriai aplinkai, iš automatinio patefono būgnijo gyvybinga 
mariačių muzika. | 

Vanas pareikalavo butelio škotiškojo. 

— Man reikėtų ką nors suvalgyti, - sumurmėjo Airišas ne- 
labai tvirtai. 

Kai baro padavėjas atsainiai pastatė užsakytą butelį ir dvi 
stiklines, Vanas užsakė Airišui pavalgyti. 

— Nereikėjo, - bandė tas prieštarauti. 

Operatorius gūžtelėjo, pripildamas abi stiklines. 

— Jo senutė ką nors pagamina, jei paprašai. 

— Dažnai čia valgai? 

— Kartais, - atsakė Vanas, dar kartą gūžtelėjęs pečiais. 

Atnešė maistą, bet vos po kelių kąsnių Airišas nusprendė 
nesąs toks alkanas. Atstūmęs šalin įskilusią lėkštę, prisitrau- 
kė stiklą viskio. Pirmasis gurkšnis pilve nutvilkė kaip liepsna. 
Akys sudrėko nuo ašarų. Jis švokšdamas įkvėpė. 

Kaip patyręs gėrikas, jis greitai atsigavo ir gurkštelėjo dar 
vieną. Tačiau ašaros akyse liko. 

— Velnioniškai jos ilgėsiuos. - Tingiai sukiojo stiklinę ant 
riebaluoto stalviršio. 

— Taip, ir aš. Ji galėjo būti rakštis subinėj, bet toli gražu ne 
tokia, kaip daugelis. 

Neskoninga automato patefono daina baigėsi. Niekas ne- 
sirinko kitos, ir stojusi tyla guodė Airišą. Ta muzika trukdė 
jam gedėti. 

— Ji buvo man kaip vaikas, žinai? - retoriškai paklausė jis. 
Vanas toliau rūkė, vieną cigaretę prisidegdamas nuo kitos. — 
Atsimenu dieną, kai ji gimė. Buvau toje ligoninėje, iš pasku- 
tiniųjų kankinomės drauge su jos tėvu. Laukėme. Matavome 
žingsniais. Dabar turėsiu prisiminti ir jos mirties dieną. 

Jis įkalė burnelę viskio ir vėl prisipylė. 

- Žinai, man net neatėjo į galvą, kad tas nukritęs lėktu- 
vas gali būti jos. Aš galvojau tik apie medžiagą straipsniui, 
apie prakeiktą straipsnį žinioms. Jis buvo toks nereikšmin- 
gas, kad net fotografo kartu nesiunčiau. Ji žadėjo pasiimti ką 
nors iš televizijos stoties Dalase. 

— Et, žmogau, nekaltink savęs už tai, kad dirbai savo darbą. 
Iš kur galėjai žinoti. 

Airišas spoksojo į gintarinį skystį stiklinėje. 

— Ar tau yra tekę atpažinti kūną, Vanai? - Jis nelaukė at- 
sakymo. - Juos išrikiavo visus kaip... - jis atsikvėpė virpėda- 
mas, - po velnių, nežinau, kaip ką. Man niekada neteko ka- 
riauti, tačiau turėtų būti kažkas panašaus. Ji buvo uždaryta 
užtrauktuku juodame plastikiniame maiše. Be plaukų, - pa- 
sakė lūžtančiu balsu, - viskas buvo nudegę. Oda... o Dieve. - 
Trumpais storais pirštais jis užsidengė akis. Pro juos prasi- 
sunkė ašaros. - Jeigu ne aš, ji nebūtų skridusi tuo lėktuvu. 

— Et, žmogau, - Vanui pabodo kartoti tuos žodžius iš užuo- 
jautos frazių rinkinio. 

Jis papildė Airišui gėrimo, prisidegė dar vieną cigaretę ir 
tylėdamas perdavė ją gedinčiam vyrui. Pats perėjo prie ma- 
rihuanos. 

Airišas užsitraukė cigaretę. 

- Ačiū Dievui, kad jos motinai neteko matyti jos tokios. 
Jeigu nebūtų laikiusi suspaustame delne savo medaliono, 
nebūčiau pasakęs, kad tas kūnas Eiverės. - Viduriuose jam 
sukilo, prisiminus, kas iš jos liko po avarijos. - Niekada ne- 
maniau, kad taip pasakysiu, tačiau džiaugiuosi, jog Roz- 
mari Daniels mirusi. Motina niekada neturėtų matyti savo 
vaiko tokio. 

Airišas keletą minučių braukė pirštais stiklinę, tada pakėlė 
ašarotas akis į pašnekovą. 

— Mylėjau ją - turiu galvoje Rozmari. Eiverės motiną. Po 
velnių, čia negalėjau nieko padaryti. Klifas, jos tėvas, beveik 
visada būdavo kur nors išvykęs, į kokią nuošalią pasaulio 
skylę. Kiekvieną kartą prieš išvažiuodamas, prašydavo ma- 
nes jas prižiūrėti. Buvo mano geriausias draugas, tačiau ne 
kartą norėjau jį už tai nudėti. - Jis siurbtelėjo gėrimo. 

— Rozmari suprato, esu tikras, bet mudu apie tai niekada 
nepratarėme nė žodžio. Žinojau, ji mylėjo Klifą. 

Airišas pavadavo tėvą Eiverei nuo tada, kai jai buvo septy- 
niolika. Klifas Danielsas, garsus fotožurnalistas, žuvo Cen- 
trinėje Amerikoje, viename tų užkampių, neištariamu pava- 
dinimu. Rozmari tyliai baigė savo gyvenimą praėjus vos ke- 
lioms savaitėms po vyro mirties, palikdama Eiverę vienišą ir 
be jokios atramos, išskyrus Airišą, ilgametį šeimos draugą. 

— Aš tiek pat Eiverei tėvas, kiek buvo Klifas. Gal net labiau. 
Kai jos giminės mirė, ji atėjo pas mane. Tai pas mane ji atbė- 
go, kai įsivėlė į kebeknę Dalaso mieste. 

— Tada ji tikrai galėjo susimauti, tačiau išliko gera reporte- 
rė, - pritarė Vanas, paskendęs saldžiaaitrių dūmų debesyje. 

— Skaudu, kad ji žuvo su ta bjauria dėme ant sąžinės. - Jis 
nugėrė iš taurės. - Matai, Eiverė tebesigraužė dėl tos nesėk- 
mės. To ji bijojo labiausiai. Kai buvo vaikas, Klifas retai kada 
būdavo šalia, taigi ji vis stengėsi sulaukti jo pritarimo, norėjo 
būti verta jo prisiminimo. Kalbėtis mes apie tai nesikalbė- 
jome, - aiškino jis niūriai. - Tiesiog žinau tai. Dėl to, ką pri- 
dirbo Dalase, negalėjo atsigauti. Ji norėjo ištaisyti tą klaidą, 
susigrąžinti žmonių pasitikėjimą ir tikėjimą savo jėgomis. 
Laikas bėgo, bet progos nepasitaikė. Velniai griebtų, ji mirė 
galvodama apie save kaip apie nevykėlę. 

Vado kančia, kaip reta, sujaudino Vaną. Jis nusprendė pa- 
guosti Airišą kaip mokėdamas. 

— Apie tą kita — na, žinai, apie tai, ką jautei jos motinai? 
Eiverė žinojo apie tai. 

Raudonos, užverktos Airišo akys įsmigo į jį. 

— Iš kur žinai? 

— Kartą ji man prasitarė, - atsakė Vanas, - aš tik paklau- 
siau, ar seniai judu pažįstami. Atsakė, kad prisimena tave 
taip seniai, kaip įmanoma. Ji spėjo, kad slapta mylėjai jos 
motiną. 

— Kaip tau pasirodė, ar jai tai buvo svarbu? - paklausė Ai- 
rišas sunerimęs, - norėjau pasakyti, ar neatrodė, kad jai tai 
nemalonu? 


Vanas papurtė ilgus, šiurkščius plaukus. 

Iš tamsaus švarko kišenėlės Airišas išsitraukė vystančią 
rožę ir palietė striukais pirštais gležnus vainiklapius. 

— Dieve. Džiaugiuosi. Mylėjau jas abi. 

Jo sunkūs pečiai suvirpėjo. Pirštais apglėbė rožę ir stipriai 
sugniaužė. 

— Po velnių, - sudejavo, - ilgėsiuos jos. 

Jis nuleido galvą ant stalo ir ėmė kūkčioti, Vanas sėdėjo 
priešais ir savaip gydėsi sielvartą. 


Kotvirtas skyrius 


Liverė nubudo žinodama, kas ji. 

Ji niekada ir nebuvo to visiškai pamiršusi. Tik veikiama 
vaistų ir smegenų sutrenkimo buvo susipainiojusi. 

Vakar - spėjo, kad tai buvo vakar, kadangi visi, pastaruoju 
metu pasirodę jos akiratyje, sveikinosi su ja „labas rytas“ - ji 
buvo netekusi nuovokos, ir tai suprantama. Bet kas susipai- 
niotų pabudęs iš komos, kuri truko kelias dienas, ir suvokęs, 
kad negali judėti, kalbėti ir mato tik labai mažą plotelį. Ji re- 
tai sirgdavo, bent jau ne taip rimtai, todėl sužalojimai ją ypač 
sukrėtė. 

Vien intensyviosios slaugos skyriaus, jo nuolatinės šviesos 
ir nesiliaujančio medicinos darbuotojų zujimo pakanka, kad 
žmogaus dvasinė būklė sutriktų. Tačiau iš tikrųjų Eiverę la- 
biausiai glumino tai, kad visi, kas į ją kreipėsi, klydo. Kaip at- 
sitiko, kad ją supainiojo su moterimi, vardu Kerolė Ratledž? 
Netgi ponas Ratledžas, atrodo, yra įsitikinęs, kad kalbasi su 
žmona. 

Ji turi kaip nors pasakyti jiems apie šią klaidą. Tačiau neži- 
nojo kaip, ir tai ją gąsdino. 

Jos vardas Eiverė Daniels. Tai aiškiai parašyta jos vairuo- 
tojo pažymėjime, jos žurnalistės leidime ir visuose kituose 
asmens dokumentuose, kuriuos buvo įsimetusi į lagaminėlį. 
Jie visi tikriausiai sudegė per avariją, pamanė ji. 

Lėktuvo katastrofos prisiminimai sukeldavo jai siaubą, 
taigi ji ryžtingai nustūmė juos kuo toliau, kai bus stipresnė ir 
išsipainios iš to laikino nesusipratimo. 

Kur yra Airišas? Kodėl jis neateina jos gelbėti? 

Netikėtai ją išgąsdino savaime aiškus atsakymas. Visu savo 
kūnu pajuto - tarsi elektros smūgį. Tai buvo neįtikima, nepa- 
grįsta, tačiau taip akivaizdu. Jeigu ji klaidingai laikoma ponia 
Ratledž ir manoma, kad ponia Ratledž gyva, tuomet visi tiki, 
kad Eiverė Daniels yra mirusi. 

Ji įsivaizdavo, kokį sielvartą išgyvena Airišas. Jos „mirtis“ 
jį turėjo sukrėsti. Tačiau šiuo metu ji bejėgė ir negali paleng- 
vinti jo kančių. Ne! Kol ji gyva, ji nėra bejėgė. Ji turi galvoti. 
Turi susitelkti. 

— Labas rytas. 

Ji iš karto atpažino jo balsą. Akies patinimas turbūt šiek 
tiek nuslūgo, nes matė jį aiškiau. Anksčiau susiliedavę, dabar 
bruožai buvo aiškūs. 

Jo sunkūs, gražiai išlenkti antakiai beveik susiėjo tarpu- 
aky virš ilgos, tiesios nosies. Stiprus kampuotas žandikau- 
lis, bet skeltas smakras per trumpas, kad atrodytų karingai. 
Ryžtinga burna, lūpos plonos, apatinė šiek tiek pilnesnė už 
viršutinę. 

Jis šypsojosi, tačiau ji pastebėjo - tik ne akimis. Atrodė, 
visai nenori šypsotis. Šypsena nebuvo nuoširdi. Eiverė spė- 
liojo kodėl. 

— Sakė, kad naktį miegojai ramiai. Kol kas nėra plaučių in- 
fekcijos požymių. Tai puikios naujienos. 

Ji pažinojo šį veidą, šį balsą. Ne nuo vakar. Iš anksčiau, 
tačiau negalėjo prisiminti, kada šitą vyrą buvo susitikusi. 

— Su tavimi atėjo pasisveikinti mama iš Mendės palatos. — 
Jis pasuko galvą ir pamojo kažkam, kad prieitų arčiau. - Turi 
atsistoti čia, mama, kitaip ji nematys tavęs. 

Eiverės regėjimo lopinėlyje pasirodė nepaprastai mielas 
vidutinio amžiaus moters veidas. Tarp lygių, tamsių plaukų 

bolavo graži sidabro sruogelė, ji šiek tiek bangavo antjos glot- 
nios be raukšlių kaktos. 

— Sveika, Kerole. Visiems akmuo nukrito nuo krūtinės, su- 
žinojus, kad tau taip gerai sekasi. Teitas sakė, kad gydytojai 
patenkinti tavo pažanga. 

Teitas Ratledžas! Žinoma. 

— Papasakok jai apie Mende, mama. 

Nepažįstamoji klusniai atsiskaitė kitai nepažįstamajai. 

— Šį rytą Mendė suvalgė bemaž visus pusryčius. Praėjusią 
naktį, kad miegotų geriau, jai davė raminamųjų. Gipso tvars- 
tis ant rankos trukdo, bet, manau, nieko kito ir negalima 
norėti. Ji pediatrijos skyriaus numylėtinė, visas personalas 
šoka pagal jos dūdelę. - Akys patvino ašaromis ir ji prisidėjo 
nosinaitę. - Kai pagalvoju apie tai, kas... 

Teitas Ratledžas uždėjo rankas motinai ant pečių. 

— Tačiau taip neatsitiko. Ačiū Dievui, ne. 

Tada Eiverė suprato, kad tai turėjo būti Mendė Ratledž - 
štai ką ji išnešė iš lėktuvo. Ji prisiminė, kaip girdėjo vaiko 
klyksmą, kaip karštligiškai bandė atsegti užsikirtusį jos sau- 
gos diržą. Kai atsegė, prispaudė išsigandusią mergaitę ir, pa- 
dedama kito keleivio, metėsi pro tirštus, aitrius dūmus ava- 
rinio išėjimo link. 

Kadangiją nešė, visi pamanė, kadji - ponia Kerolė Ratledž. 
Tačiau tai dar ne viskas - jos buvo susikeitusios vietomis. 

Jos protas sunkiai narpliojo galvosūkį, kurį žinojo tik ji. 
Moteris prisiminė, kad jos lėktuvo biliete buvo pažymėta 
vieta prie lango, bet kai ji įlipo, ten jau sėdėjo kita. Užuot 
kreipusi dėmesį į šią klaidą, atsisėdo prie tarpueilio. Mergai- 
tė buvo įsitaisiusi vidurinėje sėdynėje tarp jų. 

Tos moters plaukai buvo tamsūs, iki pečių, sušukuoti labai 
panašiai kaip Eiverės. Ir akys tamsios. Jos abi buvo tokios 
panašios viena į kitą. Tiesą sakant, skrydžio palydovas, per- 
dėtai šokinėdamas apie mažylę, net paklausė, katra jų mama, 
o katra teta, jis manė, kad Eiverė ir Kerolė Ratledž - seserys. 

Jos veidas buvo sužalotas neatpažįstamai. Ponia Ratledž 
tikriausiai taip pat buvo neatpažįstamai apdegusi. Jie sukly- 
do atpažindami ją dėl vaiko, be to, niekas nežinojo, kad jos 
susikeitusios vietomis. Dieve mano, ji turi tai pasakyti! 

— Dabargeriau grįžk, kol Mendė nepradėjo nerimauti, mama, — 
kalbėjo Teitas, - pasakyk jai, kad tuoj ateisiu. 

— Iki pasimatymo, Kerole, - tarė jai moteris. - Esu tikra, 
kai daktaras Sojeris atliks savo darbą, būsi tokia pat graži 
kaip visada. 

Ir jos akys nesišypso, pagalvojo Eiverė, moteriai pasitraukus. 

— Kol nepamiršau, - pridūrė Teitas, žengtelėjęs arčiau prie 
lovos, kad vėl jį matytų, - Edis, tėtis ir Džekas siunčia linkė- 
jimus. Manau, šį vakarą tėtis ateis susitikti su plastikos chi- 
rurgu, tada ir jį pamatysi. Džekas šį rytą grįžo namo. - Tei- 
tas nežinojo, kad kalba ne žmonai. - Esu įsitikinęs, kad jis 
susirūpinęs dėl Dorotės Rėjos. Vienas Dievas težino, ką gali 
iškrėsti Fensė be jokios priežiūros, nors Edis surado jai dar- 
bą savanore štabo būstinėje. Niekam iš jų neleidžiama tavęs 
lankyti, kol persikelsi į savo palatą, tačiau aš nemanau, kad 
pasiilgsi jų, tiesa? 

Jis buvo įsitikinęs, kad ji žino, apie ką jis kalba. Kaip ji galė- 
tų parodyti neturinti nė menkiausio supratimo? Tų žmonių ji 
nepažįsta. Jai nerūpi, ar jie gali ateiti, ar ne. Ji turi susisiekti 
su Airišu. O šiam žmogui privalo pasakyti, kad jis yra našlys. 

— Klausyk, Kerole, dėl kampanijos. - Iš pečių judesio ji su- 
prato, kad jis tikriausiai susikišo rankas į kelnių kišenes. Jis 
nuleido galvą, beveik liesdamas smakru krūtinę, bet kitą aki- 
mirką vėl pažvelgė į ją. - Aš eisiu toliau, kaip ir suplanuota. 
Tėtis, Džekas ir Edis sutinka. Jie pažadėjo man paramą. Prieš 
akis tikriausiai laukia nuožmi kova, tačiau nieko tokio, ko bi- 
jočiau imtis. Dabar, kai taip atsitiko, bus dar sunkiau, bet juk 
esu įsipareigojęs. 

Pastaruoju metu Teitą Ratledžą dažnai rodydavo per nau- 
jienų laidas. Štai kodėl jo pavardė ir veidas buvo jai pažįstami, 

nors iš tikrųjų jie niekada nebuvo susitikę. Jis vylėsi laimėti 
pirminius rinkimus gegužę, o tada lapkričio mėnesį susirem- 
ti su dabartiniu senatoriumi. 

— Aš neišsisukinėsiu nuo jokių prievolių jums su Mende, 
kol tu gydaisi, bet eiti į Kongresą ruošiausi visą savo gyveni- 
mą. Nenoriu laukti dar šešerius metus, kol vėl galėsiu kandi- 
datuoti, nes praleisčiau puikią progą, aplinkybės dabar labai 
palankios. Man reikia tai padaryti dabar. - Žvilgtelėjęs į savo 
laikrodį, jis tarė: — Verčiau jau grįšiu pas Mendę. Pažadėjau ją 
pamaitinti ledais. Kai jai apvyniotos rankos ir viskas, na, - jis 
žvilgtelėjo į jos aptvarstytas rankas, besiilsinčias įtvaruose, - 
tu supranti. Šiandien su ja pirmą kartą susitiko psichologė. 
Nėra kojaudintis, - suskubo pridurti, - tik dėl visa pikta. Ne- 
noriu, kad tai paliktų žymes ilgam. 

Jis stabtelėjo, žvelgdamas į ją reikšmingai. 

— Štai kodėl nemanau, kad jai reikėtų dabar pamatyti tave. 
Žinau, skamba žiauriai, bet tie įtvarai gali mirtinai ją išgąs- 
dinti, Kerole. Kai chirurgas atkurs tau veidą ir tapsi panašes- 
nė į save, atvesiu ją trumpai aplankyti. Be to, esu tikras, ir tu 
dar veikiausiai nesijauti pasirengusi su ja susitikti. 

Eiverė stengėsi prabilti, bet jos burnoje buvo kvėpavimo 
vamzdelis. Ji girdėjo slaugę sakant, jog įkvėpti dūmai paken- 
kė jos balso stygoms ir kurį laiką ji negalės kalbėti. Šiaip ar 
taip, ji net žandikaulio negalėjo pajudinti. Norėdama parody- 
ti, kokia ji susikrimtusi, mirkčiojo akimi. | 

Neteisingai supratęs, ko ji nerimsta, guosdamas uždėjo jai 
ant peties ranką. 

— Pažadu, tavo sužalojimai laikini, Kerole. Daktaras Sojeris 
sako, kad mes įsivaizduojame padėtį esant daug blogesnę, nei 
ji yra iš tikrųjų. Jis ateis šiandien paaiškinti tau, kaip viskas 
vyks. Jis žino, kaip tu atrodei anksčiau, ir žada, kad atrodysi 
taip pat, kai bus baigęs darbą. 

Ji mėgino papurtyti galvą - ne. Panikos ir baimės ašaros 
užliejo jos akį. Įėjo slaugytoja ir prisėdo šalia jo. 

— Manau, jums būtų geriau dabar leisti jai pailsėti, pone 
Ratledžai. Šiaip ar taip, man reikia pakeisti jai tvarsčius. 

— Aš būsiu su dukra. 

— "Mes paskambinsime, jei jūsų prireiks, - maloniai pasakė 
slaugė. - Ak, prisiminiau, skambino iš priimamojo priminti 
jums, kad ponios Ratledž papuošalai yra ligoninės seife. Nu- 
ėmė juos, kai atgabeno ją į greitosios pagalbos palatą. 

— Ačiū. Paimsiu juos vėliau. 

Dabar! Paimk juos dabar, šaukė Eiverė mintyse. Ligoninės 
seife nebus Kerolės Ratledž papuošalų - jame bus jos meda- 
lionas. Kai išvys jį, supras, kokia baisi klaida įvyko. Ponas 
Ratledžas suvoks, kad jo žmona mirusi. Tai jį sukrės, tačiau 
bus geriau, jei klaida išaiškės dabar, o ne vėliau. Ji sielvar- 
tautų dėl Ratledžų tragiškos netekties, bet labai nudžiugtų 
Airišas. Brangusis Airišas. Jo kančia baigtųsi. 

Tačiau kas bus, jei ponui Ratledžui nepavyks atsiimti pa- 
puošalų iki tol, kai plastikos chirurgas pradės keisti jos veidą 
į Kerolės Ratledž? 

Tokia buvo jos paskutinė sąmoninga mintis - nuskausmi- 
namieji ir vėl padarė savo darbą. 


Teitas niekada nebus valdžioje. 

Tas košmaras atgijo vėl. Beviltiškai mėgino nuvyti jį šalin. 
Ir vėl nematė kalbėtojo, bet jautė jo nelemtą šešėlį, tvyrantį 
virš jos. Jo alsavimas dvelkė aplink jos atmerktą akį. Jis tarsi 
tyčiojosi tamsoje po blankia skraiste - nematomas, bet jun- 
tamas, pamėkliškas. 

Niekada nebus senatoriaus Teito Ratledžo. Teitas nebegyvens. 
Senatorius Teitas Ratledžas mirs pirmas. Niekada nebus... Ne- 
begyvens... 

Eiverė nubudo šaukdama. Žinoma, jos šauksmas buvo 
tylus, bet nuaidėjo jos sąmonėje. Ji atmerkė akį ir atpažino 
šviesą virš galvos, vaistų kvapą, išduodantį ligoninę, šnypš- 
čiantį respiratoriaus garsą. Ji miegojo, taigi šįkart tai tebuvo 
košmaras. 

Tačiau praėjusią naktį tai buvo tikra. Tą naktį ji dar nebuvo 
girdėjusi pono Ratledžo vardo! Ji negalėjo jo susapnuoti, jei 
nežinojo apie jį, tačiau aiškiai prisiminė girdėjusi tą grasinan- 
tį nepažįstamą balsą, su panieka šnabždantį jai į ausį. 

Ar protas ją apgaudinėja, ar Teitui Ratledžui gresia pavo- 
jus? Be abejo, ji gąsčiojasi pirma laiko. Šiaip ar taip, jai su- 
leista daugybė raminamųjų ir ji netekusi nuovokos. Galbūt 
gerai nepajėgia perprasti įvykių eiliškumo. Ar iškreiptai viską 
įsivaizduoja? Kas gi galėtų norėti jo mirties? 

Dieve, šie klausimai ją stulbino. Į juos turėtų būti kokie 
nors atsakymai. Tačiau jos deduktyvaus mąstymo galios, at- 
rodo, ją apleido sykiu su kitais gebėjimais. Ji negalėjo mąsty- 
ti logiškai. 

Grėsmė Teito Ratledžo gyvybei turėjo rimtą ir labai tikro- 
višką pagrindą, bet ji negalėjo nieko padaryti. Ji buvo per 
daug apsvaigusi, kad pateiktų paaiškinimą ar sprendimą. 
Protas dirbo vangiai. Jis neveikė tinkamai ir negalėjo veikti, 
net jei ant kortos pastatyta žmogaus gyvybė. 

Eiverei, tiesą sakant, buvo pikta, kad svetimi rūpesčiai tai- 
kosi užgožti jos pačios nelaimes. Ar dar mažai kentėjo, kadjai 
turėtų rūpėti ir kandidato į senatorius saugumas? 

Ji negalėjo net pajudėti, ją erzino ir vargino tas bejėgiš- 
kumas. Pagaliau prisidėjo ir tuštuma, vis dar gaubianti jos 
sąmonę. Ji stengėsi ją įveikti, bet galiausiai pasidavė ir vėl 
leidosi įtraukiama į jos ramybę. 


Ponktas skyrius 


= Manes visiškai nestebina jos elgesys. To galima tikėtis iš 
nelaimingų atsitikimų aukų, - taikiai šypsojosi daktaras So- 
jeris, gerbiamas plastikos chirurgas. - Įsivaizduokite, kaip 
jaustumėtės jūs, jeigu būtų sumaltas jūsų dailus veidas. 

— Ačiū už komplimentą, - iškošė Teitas. 

Tą akimirką jis būtų mielai suaręs šio pernelyg patenkinto 
savimi chirurgo veidą. Nepaisant jo patikimumo ir šlovės, at- 
rodė, kad šito žmogaus venomis teka ledinis vanduo. 

Jis jau buvo pagražinęs ne vieną garsų valstijos veidelį: 
besiskinančioms kelią į visuomenę jauniklėms, pinigų turin- 
čioms ne mažiau negu tuštybės, taip pat bendrovių vadovams, 
panorusiems atitolinti senėjimo padarinius, modeliams ir TV 
žvaigždėms. Nors jo sugebėjimai darė įspūdį, Teitui nepatiko, 
kaip jis pasipūtęs menkino Kerolės nuogąstavimus. 

— Mėginau įsivaizduoti save Kerolės vietoj, - paaiškino 
jis. - Manau, tokiomis aplinkybėmis ji laikosi labai gerai, ge- 
riau, nei būčiau manes. 

— Tu prieštarauji sau, Teitai, - įsiterpė Nelsonas. Jis sėdėjo 
šalia Zy, ant laukiamojo sofos intensyviosios slaugos skyriu- 
je. - Ką tik sakei daktarui Sojeriui, kad užsiminus apie opera- 
ciją, Kerolė atrodė baisiai prislėgta. 

- Žinau, tai skamba keistai. Turiu galvoje, regis, ji labai 
lengvai išklauso žinias apie Mendę ir pačią lėktuvo avariją. 

Tačiau kai ėmiau pasakoti apie veido operaciją, ji pradėjo 
verkti. Jėzau, - aiškino jis, braukdamas ranka per plaukus, - 
neįsivaizduojate, kaip graudžiai ji atrodo, kai ta jos akis ver- 
kia. Primena „Prieblandos zoną“. 

— Jūsų žmona - graži moteris, pone Ratledžai, - aiškino 
gydytojas, - veido sužalojimai ją baugina. Natūralu, ji gąsčio- 
jasi, nes nenori likusį gyvenimą atrodyti kaip pabaisa. Tai irgi 
mano darbas - įtikinti ją, kad jos veidą galima ne tik sutvar- 
kyti, bet net patobulinti. 

Sojeris stabtelėjo, kad pažvelgtų kiekvienam į akis. 

— Aš jaučiu jūsų dvejones ir nenorą. Negaliu taip. Privalau 
dirbti ranka rankon su jumis ir jausti, kad visiškai pasitikite 
mano sugebėjimais. 

- Jeigu nepasitikėčiau, nebūčiau jūsų samdęs, - šiurkšto- 
kai atkirto Teitas, - nemanau, kad stokojate įgūdžių, veikiau 
užuojautos. 

— Moku elgtis su ligoniais, jiems užuojautą ir rodau. Ne- 
švaistau laiko ir jėgų, gražbyliaudamas su jų šeima, pone 
Ratledžai. Palieku tai politikams. Tokiems kaip jūs. 

Teitas su chirurgu stebeilijo vienas į kitą, lyg norėdami ga- 
lynėtis žvilgsniais. Pagaliau Teitas nusišypsojo ir sausai nu- 
sijuokė. 

— Aš taip pat negražbyliauju, daktare Sojeri. Mums jūsų 
būtinai reikia. Štai kodėl jūs čia. Kiek supratau, jūs - vienas 
labiausiai pasipūtusių kalės vaikų, tačiau, anot visų atsiliepi- 
mų, esate geriausias. Todėl ir veiksiu ranka rankon su jumis, 
kad vėl matyčiau Kerolę tokią, kokia ji buvo. 

— Tuomet gerai, - atsakė chirurgas neįsižeidęs, - eikime 
susitikti su paciente. 

Kaijie įžengė į intensyviosios slaugos skyrių, Teitas pasku- 
bėjo ir pirmas atsidūrė prie jos lovos. 

— Kerole? Ar nemiegi? 

Ji atsakė atmerkdama akį. Geriausia, ką galėjai apie ją pa- 
sakyti, buvo tai, kad ji yra aiškaus proto. 

— Sveika. Atėjo mama ir tėtis. 

Jis pasitraukė į šalį. Šie prisiartino prie lovos. 

— Labas dar kartą, Kerole, - pasisveikino Zy, - Mendė pra- 
šė pasakyti, jog tave myli. 

Teitas pamiršo perspėti motiną, kad ši nesakytų Kerolei 
apie pirmąjį Mendės susitikimą su vaikų psichologe. Jis pra- 
ėjo nekaip, bet, laimei, Zy pakako jautrumo apie tai neprasi- 
tarti. Moteris pasitraukė į šalį, užleisdama vietą Nelsonui. 

— Sveika, Kerole. Mes visi taip bijojome dėl tavęs. Negalim 
apsakyti, kaip džiaugiamės, kad taisaisi. 

Jis vėl užleido vietą Teitui. 

- Atėjo tavo chirurgas, Kerole. 

Dabar Teitas apsikeitė vietomis su daktaru Sojeriu ir šis, 
žvelgdamas žemyn, nusišypsojo savo ligonei. 

— Mes jau buvome susitikę, Kerole. Tik jūs neprisimena- 
te. Jūsų šeimos prašomas, atėjau čia antrą dieną po nelai- 
mės įvertinti jūsų būklės. Kai patekote į reanimacijos palatą, 
mūsų etatinis plastikos chirurgas atliko visus parengiamuo- 
sius darbus. Toliau darbuosiuosi pats. 

Ji atsiliepė nerimo pilnu žvilgsniu. Teitas nudžiugo pama- 
tęs, kad ir Sojeris tai pastebėjo. Jis patapšnojo jai per petį. 

- Jūsų veido kaulai gerokai aplamdyti. Esu tikras, kad tai 
jau girdėjote. Žinau, vyras jums jau sakė, kad juos visiškai su- 
gydysim, tačiau noriu, kad išgirstumėte tai ir iš manęs. Jūs 
būsite gražesnė, Kerole Ratledž, nei buvote. 

Jos kūnas po tvarsčiais įsitempė. Ji stengėsi kiek įmanyda- 
ma papurtyti galvą, bet netekusi vilties tik mykė. 

— Ką, po galais, ji mėgina pasakyti? - paklausė gydytojo 
Teitas. 

— Kad netiki manimi, - šaltai atsakė šis. - Ji išsigandusi. 
Tai įprasta. - Daktaras pasilenkė virš jos. - Daugiausia skaus- 
mo jums sukelia nudegimai, tačiau jie negilūs. Mūsų nudegi- 
mų specialistas gydo juos antibiotikais. Aš neketinu operuo- 

ti, kol būsiu įsitikinęs, kad nebegresia joks odos užkrėtimas 
ar plaučių uždegimas. 

— Po savaitės ar dviejų jūs galėsite pajudinti rankas. Tuo- 
met pradėsime kineziterapiją. Ateityje dėl šių sužalojimų jūs 
neturėsite jokių bėdų, užtikrinu jus. - Jis pasilenkė arčiau. — 
Dabar pakalbėkime apie jūsų veidą. Rentgeno nuotraukas 
padarėme, kai dar buvote be sąmonės. Ištyrinėjau jas. Žinau, 
ką reikia daryti. Turiu būrį puikių chirurgų, jie padės per 
operaciją. 

Jis palietė jai veidą tušinuko galiuku, tarsi žymėdamas pro 
tvarsčius kontūrus. 

— Persodinsime jums nosies ir skruostikaulių kaulus. Žan- 
dikaulį grąžinsime į vietą ir sutvirtinsime varžtais, veržlėmis 
ir vielomis. Žinau daug gudrybių. Nematomas randas liks vir- 
šugalvyje, nuo vieno smilkinio iki kito. Taip pat reikės daryti 
pjūvius paakiuose ir ant vokų - ties blakstienų linija. Jų taip 
pat nesimatys. Nosį tiesinsime iš vidaus, todėl ant jos iš viso 
nematysite jokių randų. Po operacijos būsite ištinusi, nusėta 
mėlynių. Ir apskritai - atrodysite baisokai. Renkitės tam. Tik 
po kelių savaičių vėl tapsite pašėlusiai graži. 

— O kaip plaukai, daktare Sojeri? - paklausė Zy. 

— Turėsiu nuskusti lopą, nes iš kaukolės imsiu audinių nau- 
jai nosiai. Bet jei jūs klausiate, ar nudegę plaukai ataugs, spe- 
cialistas sako, kad taip. Dėl to reikėtų mažiausiai rūpintis, - 
pasakė jis, šypsodamasis žemyn į sutvarstytą veidą. - Bijau, 
kurį laiką negalėsite valgyti kieto maisto. Dantų protezuoto- 
jas per operaciją ištrauks jums šaknis ir įsodins implantus. 
Po dviejų ar trijų savaičių turėsite naujus - jis padarys tiks- 
liai tokius, kokių netekote. Kol bus įstatyti dirbtiniai dantys, 
būsite maitinama pro vamzdelį, nuvestą iš burnos į skrandį, 
skystu maistu. 

Teitas pastebėjo, net jei chirurgas ir nenorėjo to pripažinti, 
kad Kerolės akis klaidžiojo, tarsi tarp jų ieškotų draugo ar 

galbūt išsigelbėjimo. Jis vis kartojo sau, kad Sojeris žino, ką 
daro. Chirurgas tikriausiai buvo įpratęs prie tokio pacientų 
nerimo, tačiau Teitą tai velnioniškai trikdė. 

Sojeris iš aplanko ištraukė blizgančią spalvotą dvidešim- 
ties ir dvidešimt penkių centimetrų dydžio nuotrauką. 

— Noriu, kad pažvelgtumėte į ją, ponia Ratledž. 

Tai buvo Kerolės nuotrauka. Ji šypsojosi kerinčia šypse- 
na, dėl kurios Teitas ją įsimylėjo. Jos akys šelmiškai spindėjo. 
Žvilgantys tamsūs plaukai paryškino veidą. 

— Tai užtruks visą dieną, operacija vyks be pietų pertrau- 
kos, - aiškino jai chirurgas, - bet mes su bendradarbiais jus 
sutvarkysime. Duokite mums aštuonias ar dešimt savaičių 
po operacijos ir jūs atrodysite šitaip, tik jaunesnė ir gražesnė, 
ir trumpesniais plaukais. Kas galėtų norėti daugiau? 

Matyt, Kerolė norėtų. Atrodo, chirurgo apsilankymas, 
užuot numaldęs, tik sustiprino jos baimę, pamanė Teitas. 


Eiverė bandė judinti galūnes, kantriai stengėsi pajusti rankų 
ir kojų pirštus, bet sąnariai vis dar atrodė apsunkę. Ji visiš- 
kai negalėjo pakrutinti galvos, nors kiekvieną akimirką min- 
tyse vis labiau artėjo prie nelaimės, kurios išvengti ji, regis, 
nepajėgs. 

Dienomis - buvo sunku suskaičiuoti, kiek jų prabėgo, tik 
spėjo, kad apie dešimt, - ji stengėsi sugalvoti būdų, kaip vi- 
siems pranešti tiesą, kurią žinojo tik ji. Sprendimo iki šiol 
nerado. Dienos bėgo ir kūnas gijo, bet jos nerimas augo. Ki- 
tiems atrodė, kad dėl atkuriamosios operacijos. 

Pagaliau vieną vakarą Teitas pranešė, kad operacija numa- 
tyta kitą dieną. 

— Po pietų įvyko visų gydytojų pasitarimas. Jie sutarė, kad 
pavojus nebegresia. Sojeris leido pradėti. Kai man tai prane- 
šė, iš karto atėjau. 

Iki rytojaus jis turi sužinoti, kad padaryta baisi klaida. 
Keista, net jei iš dalies ir buvo atsakingas, kaip klostėsi šių 

tragiškų įvykių seka, ji jo nekaltino. Ji laukė jo apsilankymų. 
Kažkodėl jautėsi saugesnė, kai jis buvo šalia. 

— Manau, galiu prisipažinti, kad pradžioje Sojeris man ne- 
patiko, - pasakė nedrąsiai sėsdamas ant jos lovos krašto, po 
velnių, vis dar jo nemėgstu, bet pasitikiu juo. Tu žinai, jis ne- 
darytų operacijos, jei nemanyčiau, kad jis atliks ją geriausiai. 

Ji tikėjo tuo, todėl mirktelėjo. 

— Ar tu bijai? 

Ji vėl mirktelėjo. 

— Negaliu taves kaltinti, - pasakė jis liūdnai, - kelios savai- 
tės tau turėtų būti sunkios, Kerole, bet iškęsi. - Jo šypsena 
sustingo. - Tu kaip katė, visada krinti ant kojų. 

— Pone Ratledžai? 

Jis pasuko galvą į balsą moters, tarpduryje jį užkalbinu- 
sios, ir atgręžė Eiverei savo puikų profilį. Kerolė Ratledž tu- 
rėjo būti laiminga moteris. 

- Jūs prašėte jums priminti dėl ponios Ratledž papuoša- 
lų, - pasakė slaugė, - jie vis dar seife. 

Eiverės protas atgijo. Įsivaizdavo jį, įsiveržiantį į jos kam- 
barį ir verčiantį papuošalus jai ant lovos. „Tai ne Kerolės daik- 
tai, - sušuktų. - Kas tu tokia?“ Tačiau scenarijus nesuveikė. 
Gal dar liko vilties? 

— Vis pamirštu stabtelėti prie posto ir paimti, - susikrim- 
tęs pasakė jis slaugei, - gal jūs galėtumėte nusiųsti ką nors 
žemyn, kad juos man atneštų? 

— Paskambinsiu ir sužinosiu. 

— Būčiau dėkingas. Ačiū. 

Eiverės širdis ėmė daužytis. Ji sukalbėjo mintyse padėkos 
maldą. Vienuoliktą valandą ji bus išgelbėta nuo nelaimės. 
Operaciją jos veidui padarys, tačiau ji iš čia išeis kaip Eiverė 
Daniels, o ne kaip kokia kita. 

— Papuošalų operacinėje tau neprireiks, - kalbėjo Teitas, - 
bet žinau, jausiesi geriau, jei tavo daiktus saugosiu aš. 

Mintyse ji plačiausiai šypsojosi. Tuoj viskas stos į savo vė- 
žias. Labai greitai klaida išaiškės ir jai nebereikės smukinėti į 
tas nuotaikų duobes. 

— Pone Ratledžai, bijau, tai prieštarauja ligoninės taisyk- 
lėms, niekas kitas, išskyrus patį ligonį arba artimiausią jo 
giminaitį, negali iš seifo imti nuosavybės. Negaliu nieko nu- 
siųsti jų atnešti. Atleiskit. 

— Nieko tokio. Pasistengsiu pats ten užsukti rytoj. 

Eiverės dvasia staiga vėl nupuolė. Rytoj bus per vėlu. Ji 
klausė savęs, kodėl Dievas su ja šitaip elgiasi. Argi ji nepakan- 
kamai nubausta už savo klaidą? Ar visą gyvenimą ji bergždžiai 
sieks atsipirkti už tą vieną vienintelę klaidą? Ji jau buvo pra- 
radusi savo, kaip žurnalistės, gerą vardą, kolegų pasitikėjimą, 
karjeros galimybes. Negi privalo netekti ir savo tapatybės? 

— Dar kai kas, pone Ratledžai, - dvejodama pridūrė slau- 
gė, - vestibiulyje laukia du reporteriai, jie nori su jumis pa- 
sikalbėti. 

— Reporteriai? 

— Iš televizijos. 

- Čia? Dabar? Ar Edis Paskalis juos atsiuntė? 

— Ne. To pirmiausia jų pasiteiravau. Jie tikisi išskirtinių ži- 
nių. Matyt, sužinojo apie rytoj paskirtą ponios Ratledž ope- 
raciją. Nori pakalbėti su jumis, ką dėl lėktuvo avarijos teko ir 
dar teks iškentėti jūsų šeimai, taip pat - ar tai atsilieps kovai 
dėl posto Senate. Ką turėčiau jiems pasakyti? 

— Pasakykite jiems, kad eitų velniop. 

— Pone Ratledžai, aš negaliu. 

— Taip, jūs negalite. Jeigu taip pasakytumėte, Edis mane 
nužudytų, - sumurmėjo jis sau. - Pasakykite jiems, kad ne- 
bus jokių pareiškimų, kol mano žmonos ir dukters būklė pa- 
gerės iš esmės. Tada, jeigu jie neišsinešdins, iškvieskite ligo- 
ninės apsaugą. Ir pasakykite tiems šikniams nuo manęs, kad 
jeigu jie prisiartins prie vaikų skyriaus ir mėgins pamatyti 
mano motiną ar dukrą, aš iškelsiu jiems bylą. 

- Atleiskite, kad jus sutrukdžiau.... 

- Jūs nekalta. Jeigu jie pridarys jums rūpesčių, ateikite 
pas mane. 

Kai jo galva vėl priartėjo, Eiverė pro ašaras pastebėjo jo 
veide ryškėjančias susirūpinimo ir nuovargio raukšles. 

- Žiniasklaidos maitvanagiai. Vakar laikraštis nusitvėrė 
mano teiginį, kad verslas pakrantėje smunka, ir išspausdino 
jį be konteksto. Šį rytą telefonas nesiliovė skambėjęs, kol Edis 
paskelbė atsakomąją kalbą ir pareikalavo aną atšaukti. - Jis 
papurtė galvą, bjaurėdamasis tokiu nesąžiningumu. 

Eiverė jį užjautė. Vašingtone ji praleido daug laiko ir supra- 
to, kad kančių nepatiria tik nesąžiningi politikai. Sąžiningi 
žmonės, koks jai ir atrodė Teitas Ratledžas, daug dažniau iš- 
gyvena dėl nemalonumų. 

Nenuostabu, kad jis toks pavargęs. Slėgė ne tik rinkimai 
į valstybinę tarnybą, sykiu jis turėjo pakelti bėdas dėl vaiko 
dvasinės būklės ir žmonai tekusių išbandymų. 

Tik ji nebuvo jo žmona. Ji svetima. Ji negalėjo pasakyti, 
kad jis kalbasi su pašaliniu asmeniu. Negalėjo apsaugoti jo 
nuo žiniasklaidos puolimų ar pagelbėti įveikiant Mendės da- 
liai tekusius sunkumus. Netgi negalėjo įspėti, kad kažkas gal- 
būt planuoja jį nužudyti. 


Jis pasiliko su ja per naktį. Kas kartą, kai ji nubusdavo, tuoj 
pat palinkdavo prie lovos. Tos raukšlės veide vėl išryškėjo, 
kai tik atslinko nuovargis. Akių baltymai nuo nemigos pa- 
raudo. Kartą Eiverė suprato, kad slaugė ragina jį išeiti ir kiek 
pailsėti, bet jis atsisakė. 

— Negaliu dabar jos palikti, - pasakė jis, - ji išsigandusi. 

Viduje ji verkė: Ne, prašau neišeik. Nepalik manęs. Man rei- 
kia, kad kas būtų šalia. 

Tikriausiai jau buvo prašvitę, kai kita slaugė atnešė jam 
puodelį garuojančios kavos. Ji labai maloniai kvepėjo; Eiverė 
troško gurkšnelio. 

Specialistai atėjo derinti jos respiratoriaus. Plaučiams po 
pažeidimų gyjant, ji pamažu buvo pratinama pati kvėpuoti. 
To aparato prireikdavo vis rečiau, tačiau dar keletą dienų jo 
neišneš. 

Slaugės ją parengė operacijai. Sesutės tikrino kraujospūdį. 
Ji stengėsi pagauti daktarų žvilgsnį ir įspėti juos apie nesu- 
sipratimą, tačiau niekas nekreipė dėmesio į mumiją prime- 
nančią ligonę. 

Teitas trumpam išėjo ir grįžo kartu su daktaru Sojeriu. 
Chirurgas buvo žvalus ir linksmas. 

— Kaip jaučiatės, Kerole? Ponas Ratledžas sakė, kad naktį 
kelias valandas buvote nerami, tačiau dabar išaušo jūsų di- 
džioji diena. 

Jis įdėmiai tyrinėjo jos ligos istoriją. Ji suprato - tuos pa- 
čius žodžius jis kartoja visiems. Jai, tiesą sakant, jis nepatiko 
ne ką mažiau nei Teitui. 

Patenkintas svarbiausiais jos būklės duomenimis, jis už- 
vertė sunkų aplanką ir atidavė jį sesutei. 

- Jūsų fizinė būklė gera. Po kelių valandų turėsite naują 
veidą, teliks subtilumai. 

Iš visų jėgų mykdama, ji mėgino perduoti, kokią didelę klai- 
dą jie rengiasi daryti. Tačiau jos skundą jie išsiaiškino savaip. 
Chirurgas pamanė, kad ji prieštarauja dėl kitų priežasčių. 

— Tai galima padaryti. Pažadu. Maždaug po pusvalandžio 
pradėsime. 

Ji vėl ėmė priešintis, nors turėjo tam vieną vienintelį būdą, 
savo matančią akį. Ir mirkčiojo ja kaip pašėlusi. 

— Duokite jai prieš operaciją raminamųjų, tegul nurims- 
ta, - paliepė jis sesutei pradėdamas triūsti. 

Eiverė mintyse suklykė. 

Teitas priėjo artyn ir spustelėjo jai petį. 

— Kerole, viskas bus gerai. 

Slaugė į lašelinę, prijungtą jai prie rankos, suleido narkoti- 
kų. Eiverė pajuto lengvą adatos smigtelėjimą alkūnės linkyje. 

Po kelių sekundžių ją pamažu užliejo jau pažįstama šiluma, 
net pirštų galiukai ėmė dilgčioti. Tai buvo nirvana, dėl kurios 
narkomanai gali ir nusižudyti - fantastiškai vežantis atsijun- 
gimas. Beveik akimirksniu ji tapo besvorė ir permatoma. Tei- 
to bruožai ėmė blankti ir išsikreipė. 

— Tau pasiseks. Prisiekiu, Kerole. 

Aš ne Kerolė. 

Ji iš visų jėgų stengėsi neužmerkti akies, tačiau užmerkė ir 
atmerkti ją vėl buvo jau per sunku. 

— „.. lauksiu tavęs, Kerole, - pasakė jis švelniai. 

Aš esu Eiverė. Aš esu Eiverė. Aš ne Kerolė. 

Tačiau iškeliavusi iš operacinės, ji taps ja. 


Šeštas skyrius 


= | ko tu toks nusiminęs. 

Teitas apsisuko ir piktai įsisprendęs išsitiesė priešais savo 
kampanijos vadybininką. Edis Paskalis šaltakraujiškai atlaikė 
rūstų žvilgsnį. Žinojo iš patirties, kad Teitas greitai užverda, 
bet jo pyktis trunka neilgai. 

Kaip Edis ir tikėjosi, ugnis Teito akyse prigeso, bet jos te- 
beblizgėjo. Jis nuleido rankas ir priešiškumas išgaravo. 

— Edi, dėl Dievo meilės, mano žmona ką tik pabudo po su- 
dėtingos operacijos, trukusios valandų valandas. 

— Suprantu. 

— Bet niekaip negali suprasti, ko buvau toks nusiminęs, kai 
reporterių gauja apsupo mane ir apipylė klausimais? - Teitas 
nepatikliai papurtė galvą. - Tada leisk man paaiškinti. Aš.ne- 
buvau nusiteikęs spaudos konferencijai. 

— Ar klausimai tau nepatiko? 

— Labai nepatiko. 

— Tačiau gavai keturiasdešimt sekundžių eterio šeštos ir 
dešimtos valandos žinių laidose - per visus tris kanalus. Įra- 
šiau juos, vėliau parodysiu. Atrodei irzlus, tačiau to negalėjai 
išvengti, atsižvelgiant į aplinkybes. Manau, tai mums išėjo 
į naudą. Buvai tarsi nejautrios žiniasklaidos auka. Rinkėjai 
tave užjaus. Nėra abejonių, tai mums į naudą. 

Teitas susmuko krėsle ir be džiaugsmo nusijuokė. 

— Esi toks pat bjaurus kaip Džekas. Niekada nepamiršti 
kampanijos, tik ir svarstai, kuris būdas - šitas ar anas - mums 
palankus ar nepalankus. - Jis po delnais paslėpė veidą. - Die- 
ve, kaip aš pavargau. 

- Išgerk alaus. 

Edis, paėmęs iš mažo šaldytuvo, padavė jam šaltą skardinę. 
Atsidaręs vieną ir sau, jis atsisėdo ant Teito viešbučio lovos 
krašto. Kurį laiką gėrė tylėdami. Pagaliau Edis paklausė: 

— Ko ji gali tikėtis, Teitai? 

Teitas atsiduso. 

— Išėjęs iš operacinės, Sojeris užbliovė kaip asilas. Esą jis 
visiškai patenkintas rezultatais - neva tai geriausias kada 
nors jo komandos nuveiktas darbas. 

— Darėsi reklamą ar tiesą sakė? 

— Meldžiu Dievą, kad būtų tiesa. 

— Kada galėsi pats įsitikinti? 

- Kol kas ji atrodo neką geriau. Tačiau po kelių savaičių... 

Jis neaiškiai mostelėjo ir sudribo į krėslą giliau, ištiesda- 
mas priešais ilgas kojas. Jo batai atsidūrė greta Edžio nubliz- 
gintų ir priderintų prie kostiumo. Džinsai, kuriuos dėvėjo 
Teitas, buvo tarsi Edžio išlaidytų tamsiai mėlynos flanelės 
kelnių su kantu priešingybė. 

Šį kartą Edis nebėkankino savo kandidato dėl jo kasdie- 
nių drabužių. Jie rengė politinę programą liaudžiai - turėjo 
patraukti sunkiai dirbančius vidurinės klasės teksasiečius. 
Teitas Ratledžas ketino tapti vargstančiųjų atstovu. Jo šu- 
kuosena su sklastymu nebuvo politinis manevras, šitaip jis 
šukavosi dar nuo aštuntojo dešimtmečio pradžios, kai Edis 
susipažino su juo Teksaso universitete. 

— Viena lėktuvo avarijos auka šiandien mirė, - tyliai pasa- 
kė jam Teitas, - mano amžiaus vyras; paliko žmoną ir keturis 
vaikus. Buvo pažeista daug vidaus organų, tačiau paskubomis 
užlopę manė, kad jis pasveiks. Žmogus mirė nuo infekcijos. 

Dieve, - jis palingavo galvą, - gali įsivaizduoti, tiek iškęsti ir 
tada mirti nuo infekcijos? 

Edis matė, kad draugas klimpsta į melancholiją. Tai buvo 
nepageidautina ir pačiam Teitui, ir kampanijai. Džekas jau 
sakė, kad jam neramu dėl Teito dvasinės būsenos. Ir Nelso- 
nas. O svarbiausias Edžio darbas buvo kelti nusilpusią Teito 
dvasią. 

— Kaip Mendės sveikata? - paklausė jis, stengdamasis, kad 
jo balsas skambėtų žvaliai. - Visi savanoriai jos pasiilgo. 

- Šiandien ant jos miegamojo sienos pakabinome tą visų 
jų pasirašytą plakatą „Linkime pasveikti“. Būtinai padėkok 
jiems mano vardu. 

— Kiekvienas norėjo padaryti ką nors ypatinga jos grįžimo 
iš ligoninės proga. Įspėsiu, rytoj ji turėtų gauti tavo ūgio meš- 
kiną. Žinai, kad ji šių rinkimų princesė. 

Edžiui buvo atsakyta blankia šypsena. 

— Gydytojai sako, kad lūžę kaulai sugis. Neliks jokių randų 
nuo nudegimų. Galės žaisti tenisą, šokti su sporto aistruo- 
liais ar scenoje - ką tik norės. 

Teitas atsikėlė atsinešti dar poros skardinių alaus. Vėl išsi- 
tiesęs krėsle pasakė: 

— Jos kūno žaizdos sugis. Dėl dvasinės būsenos nesu toks 
tikras. 

— Duok tam vaikui galimybę. Su tokiais sukrėtimais sunku 
susidoroti net suaugusiesiems. Štai kodėl oro linijos turi ap- 
mokytų patarėjų, kaip reikia elgtis su žmonėmis po avarijos 
ar su žuvusiųjų šeimomis. 

- Žinau, bet Mendė nuo pat pradžių buvo drovi. Dabar ji, 
atrodo, visiškai užsisklendė, užgeso. Gerai pasistengęs galiu 
priversti ją nusišypsoti, bet, manau, vien dėl to, kad nori man 
įtikti. Ji neturi gyvumo, jokios energijos. Tik guli ir spokso 
į tuštumą. Mama sakė, kad ji verkia per miegus ir pabunda 
šaukdama, kai jai prisisapnuoja. 

— Ką sako psichologė? 

— Ta lesbietė, - Teitas niekinamai nusikeikė, - ji sako, kad 
reikės laiko ir kantrybės, ir kad nėra ko per daug tikėtis iš 
Mendės. 

- Ir aš taip manau. 

— Aš nepykstu ant Mendės už tai, kad ji nevykdo paliepi- 
mų, - atšovė Teitas irzliai. - Ir man nereikia, kad psichologė 
dėl to mane guostų, mane ji siutina. Man baisu, kad mano 
mažytė sėdi ir spokso, tarsi ją slėgtų viso pasaulio našta - tai 
nėra įprastas trejų metukų vaiko elgesys. 

— Kaip ir išgyventi lėktuvo avariją, - pridūrė Edis guodžia- 
mai. - Jos dvasinės žaizdos, kitaip nei kūno, negali išgyti per 
naktį. 

— Suprantu. Tik... velnias, Edi, nežinau, ar galėsiu būti tuo, 
ko reikia Kerolei, Mendei ir rinkėjams - viskuo vienu metu. 

Labiausiai Edis bijojo, kad Teitas apsigalvos ir nuspręs 
trauktis iš kovos. Kai Džekas pasakė jam, kad tarp žurnalistų 
sklando gandai, jog Teitas ketina trauktis iš rinkimų, pano- 
ro išgaudyti liežuvaujančius reporterius ir pribaigti juos savo 
rankomis. Laimei, Teitas nebuvo girdėjęs šių gandų. Edis tu- 
rėjo palaikyti kandidato dvasią. 

Slinkdamasis arčiau, jis tarė: 

— Atsimeni laikus, kai antrame kurse žaidei už mūsų klubą 
teniso turnyre ir laimėjai? 

Teitas abejingai pažvelgė į jį. 

— Šiek tiek. 

- Šiek tiek, - pašiepė Edis. - Žinai, dėl ko prisiminimai 
tokie neryškūs? Tada buvai siaubingai pagiringas. Pamiršęs 
turnyrą išvakarėse maukei alų ir dulkinaisi su Delta Gama. 
Turėjau tave ištraukti iš jos lovos, pakišti po šaltu dušu, o de- 
vintą valandą įstumti į aikštelę, kad iš mūsų neatimtų taško. 

Teitas sukikeno. 

— Ar ši istorija kur veda? Turi kokią potekstę? 

— Potekstė ta, - pasakė Edis, slinkdamas dar arčiau, taip, 
kad užpakaliu vos rėmėsi į lovos kraštą, - kad tu padarei 

tai pačiomis nepalankiausiomis sąlygomis, nes žinojai, jog 
privalai tai padaryti. Buvai vienintelė mūsų galimybė lai- 
mėti tą turnyrą, ir tai žinojai. Laimėjai jį mums, nors likus 
vos kelioms minutėms iki pirmo susitikimo, masažavaisi 
pamėlusius pautus ir išvėmei alų - dvi pakuotes po šešias 
skardines. 

— Dabar kitaip nei per universiteto teniso turnyrą. 

— Tačiau tu, - Edis bedė pirštu, - esi lygiai toks pats. Kiek 
tik pažįstu tave, visada susidorodavai, kad ir kokios būdavo 
aplinkybės. Per tuos dvejus metus, kartu praleistus Jutoje, 
per skraidymo mokymus, Vietname, kai tempei ant kupros 
mane iš tų prakeiktų džiunglių, - ar tau nors kartą nepavyko 
tapti suknistu didvyriu? 

— Nenoriu būti didvyriu. Tenoriu būti gerai dirbantis Tek- 
saso žmonėms Kongreso narys. 

— Ir būsi. 

Pliaukštelėjęs sau per kelius, tarsi būtų pasiektas svarbus 
susitarimas, Edis atsistojo ir pastatė tuščią alaus skardinę 
ant tualetinio staliuko. Teitas taip pat atsistojo ir atsitiktinai 
pagavo savo žvilgsnį veidrodyje. 

— Gerasis Dieve, - jis perbraukė ranka vešliai sužėlusius 
smakro šerius, - kas balsuotų už tokį? Ko nesakei man, kad 
taip prastai atrodau? 

— Neturėjau drąsos, - Edis švelniai paplekšnojo jam per 
tarpumentę, - tau tereikia trupučio poilsio. Ir patariu švariai 
nusiskusti. 

- Į ligoninę išeinu anksti. Sakė, apie šeštą Kerolė bus per- 
kelta iš pooperacinės palatos į asmeninę. Noriu būti ten. 

Edis kurį laiką tyrinėjo savo spindinčias batų nosis, tada 
pakėlė akis į kiek aukštesnį draugą. 

- Šiuo metu tu taip prie jos prilipęs, na, manau, tai velnio- 
niškai žavu. 

Teitas linktelėjo galvą. 

— Ačiū. 

Edis žiojosi sakyti dar, bet persigalvojęs tik draugiškai pa- 
plekšnojo Teitui per ranką. Šis nepriimtų niekieno vedybinių 
patarimų, juo labiau viengungio. 

- Einu, leisiu tau gultis. Susisieksime rytoj. Laikysime 
kumščius už Kerole. 

— Kaip reikalai namie? 

— Status guo. 

— Džekas sakė, kad štabo būstinėje pristatei prie darbo 
Fense. 

Edis nusijuokė ir, žinodamas, kad Teitas neužsigaus dėl 
dviprasmiškos pastabos apie dukterėčią, pridūrė: 

— Dieną daviau jai tvarkyti laiškus. Kas naktį tvarko ją, vie- 
nas Dievas žino. 


Fransina Andžela Ratledž lėkė pro galvijų aptvarą septynias- 
dešimt penkių mylių per valandą greičiu, taip savo vos metų 
automobilį pasendindama kokiais penkeriais. Kadangi ne- 
mėgo saugos diržų, ją per gerą sprindį pamėtėdavo virš sė- 
dynės. Krestelėdama tik juokėsi. Jai net žiemą patiko jausti, 
kaip vėjas kedena jos ilgus, šviesius plaukus. Vairuoti greitai 
ir pasibaisėtinai pažeidinėti kelių taisykles buvo tik viena iš 
Fensės aistrų. 

Kita buvo Edis Paskalis. 

Neseniai ji užsidegė geismu jam, bet iki šiol dar nieko ne- 
pasiekė - jokio atsako. Ji buvo visiškai tikra, kad galų gale jį 
prisipratins. 

Tuo pačiu metu ji susidomėjo ir pasiuntinuku iš Kervilio 
„Atostogų smuklės“. Susipažino su juo prieš keletą savai- 
čių pakelės užkandinėje, veikiančioje visą parą. Užsuko ten 
po paskūtinio kino seanso, kadangi tai viena iš nedaugelio 
miesto užeigų, atidarytų po dešimtos vakaro, be to, pakeliui 
į namus. 

Toje užkandinėje oranžinio plastiko kabinose Bakas ir 
Fensė mėtė vienas į kitą ugningus žvilgsnius - ji pro storą 


šiaudelį siurbė vanilinęe koką, Bakas šlamštė kiaulienos su- 
vožtinį su sūriu. Žiūrėdama, kaip jo burna negailestingai 
čiaumoja riebų sumuštinį, ji suvaidino susijaudinusią, juk jis 
šito tikėjosi. Praeidama pro jo kabiną, sulėtino žingsnį, tarsi 
būtų norėjusi šnektelėti, bet taip ir nesustojo. Greitai sumo- 
kėjo sąskaitą, negaišdama laiko plepalams su kasininku, kaip 
buvo pratusi, ir, žengusi į lauką, pasuko tiesiai prie savo au- 
tomobilio pakeliamu stogu. 

Slystelėjo po vairu ir patenkinta nusišypsojo. Dabar vis- 
kas - tik laiko klausimas. Žiūrėdama pro didelius kavinės 
langus, ji matė, kaip jaunuolis susikimšo į burną paskutinius 
kąsnius, numetė ant stalo smulkių - kaip tik sumokėti sąs- 
kaitai - ir strimgalviais puolė prie durų jos vytis. 

Kai jie susipažino, vos po kelių užuominų Bakas pasiūlė 
susitikti ten kitą vakarą, tuo pačiu metu, pavakarieniauti. 
Fensė turėjo dar geresnę mintį - pusryčiai motelyje. 

Bakas atsakė, kad jam tai labai tinka, mat jis galįs patek- 
ti į bet kurį neužimtą „Atostogų smuklės" kambarį. Fensei 
nepaprastai patiko tai, kas draudžiama ir pavojinga. Nutaisė 
dirbtinę šypseną, kuri, žinojo, įkaitina vyrus. Ji žadėjo nuo- 
dėmingai gerą susitikimą. 

— Būsiu lygiai septintą valandą, - pasakė ji kimiai ir iš 
lėto. - Aš atsinešiu spurgų, o tu pasirūpink sargiais. 

Nors dorovė jai rūpėjo ne daugiau nei skersgatvio katei, ji 
buvo pernelyg protinga ir per didelė savanaudė, kad rizikuo- 
tų pasigauti lemtingą ligą per vienadienį romaną. 

Bakas jos nenuvylė. Išmonės trūkumą atstojo ištvermė. Jis 
buvo toks pajėgus ir taip norėjo ją patenkinti, kad ji apsimetė 
nepastebinti spuogų ant jo užpakalio. Tiesą sakant, jo kūnas 
buvo gana dailus. Todėl po to pirmo ryto ji permiegojo su juo 
dar šešis kartus. 

Šiąnakt jis buvo laisvas, ir jie leido laiką jo prastame bute, 
kuriuo jis taip didžiavosi, valgydami prastą meksikietišką 
maistą, gerdami pigų vyną, rūkydami brangią žolę (Fensės 

indėlis į vakaro pramogas) ir įsitaisę ant kilimo, kuris jai at- 
rodė šiek tiek švaresnis už patalynę. 

Bakas buvo mielas. Nuoširdus. Jis buvo seksualiai patrau- 
klus. Dažnai kartojo, kad myli ją. Buvo neblogas. Tobulų 
nėra. 

Išskyrus Edį. 

Ji atsiduso, medvilninis megztukas kilstelėjo, po juo nebu- 
vo liemenėlės. Dideliam savo senelės Zy liūdesiui, Fensė ne- 
manė, kad esti kokių nors privalomų taisyklių dėl liemenėlių, 
kaip ir dėl saugos diržų. 

Edis buvo gražuolis. Visada puikiai prisižiūrėjo ir rengė- 
si vyriškai, o ne berniukiškai. Vietos storžieviai, daugiausia 
šūdmaliai ir kaimo jurgiai, rengėsi kaubojiškais drabužiais. 
Dieve! Vesterno rūbai tinka tik vienoje vietoje. Argi ji pati 
nenešiojo blizgiausių drabužių, kokius tik rado, tais metais, 
kai buvo rodeo karalienė? Tačiau jie buvo skirti vien rodeo 
aptvarui, jeigu jau prisiminė tą laiką. 

Edis vilkėdavo tamsų trijų dalių kostiumą, šilkinius marš- 
kinius ir avėdavo itališkus odinius batus. Jis visada kvepėjo 
taip, tarsi būtų ką tik išžengęs iš dušinės. Įsivaizduodama jį 
po dušu, sudrėkdavo. Gyveno laukdama tos dienos, kai galės 
paliesti jo nuogą kūną, bučiuoti, laižyti jį visur. Buvo visiškai 
tikra, kad jis labai skanus. 

Pagalvojusi apie tai, ji pasirangė iš malonumo, tačiau grei- 
tai palaiminga išraiška užleido vietą surauktiems antakiams. 
Pirmiausia turėjo ko nors imtis, kad jis taip nesijaudintų dėl 
jų amžiaus skirtumo. Tada turėtų padėti įveikti kliūtį, kad 
yra jo geriausio draugo dukterėčia. Edis neatėjo ir tiesiai ne- 
pareiškė, dėl ko priešinasi jai, bet Fensė nematė jokios kitos 
priežasties, kodėl kiekvieną kartą, kai tik į jį pažvelgia, jis 
vengia akivaizdaus jos akių kvietimo. 

Visa šeima nepaprastai apsidžiaugė, kai ji ėmė dirbti sava- 
nore štabo būstinėje. Senelis apkabino ir taip suspaudė, kad 
ji vos atgavo kvapą. Senelė nusišypsojo gerai išauklėtos mo- 

ters šypsena - Fensę nuo tos vangios šypsenos ėmė šleikš- 
tulys - ir ištarė minkštu, drungnu balsu: „Kaip nuostabu, 
mieloji. Tėtis nustebęs išlemeno pritarimą. Mama išblaivėjo 
ir sugebėjo net pasidžiaugti: kaip gražu, kad ji daro ką nors 
naudinga. 

Fensė vylėsi, kad ir iš Edžio sulauks pritarimo, tačiau jis tik 
pralinksmėjo ir pasakė: „Mums čia reikia visokios pagalbos. 
Beje, ar moki spausdinti?“ 

Atsiknisk, norėjo atšauti ji. Bet neatšovė, nes jos seneliams 
būtų sustojusi širdis, nepasakė taip dar ir todėl, kad Edis vei- 
kiausiai žinojo, jog kaip tik taip atsakyti ji troško, bet nesu- 
teiks jam malonumo pamatyti ją sutrikusią. 

Todėl ji pažvelgė į jį su derama pagarba ir kuo nuoširdžiau- 
siai tarė: 

— Kad ir ko imčiausi, darau tai kuo geriausiai, Edi. 

Naujausio modelio mustangas pakeliamuoju stogu, sukė- 
les dulkių debesis, privažiavo prie pagrindinių rančos durų, 
ir ji užgesino variklį. Tikėjosi niekieno nepastebėta patekti į 
namo sparną, kuriame gyveno kartu su tėvais, bet jai nepa- 
vyko. Vos priėjo prie durų, iš svetainės šūktelėjo senelis: 

— Kas čia? 

— Tai aš, seneli. 

Jis sustabdė ją prieškambaryje. 

— Sveika, vaikeli. 

Pasilenkė pabučiuoti jai skruosto. Fensė žinojo, kad taip 
jis pasalūniškai uostinėja, ar ji neišgėrusi. Buvo pasiruošu- 
si - pakeliui į namus, kad nustelbtų pigaus vyno ir stiprios 
žolės kvapą, sučiulpė tris mėtinius žirnelius. 

Jis patenkintas atsitraukė. 

— Kur šįvakar buvai? 

— Kine, - nerūpestingai sumelavo ji. - Kaip laikosi teta Ke- 
rolė? Ar operacija pavyko? 

— Gydytojas sako, kad puikiai. Kokią savaitę bus sunku pa- 
sakyti. 


64 +» Sandra Brown 


— Dieve, kaip siaubinga, kad jos veidas toks, tiesa? - Fensė 
nutaisė liūdną išraišką. Panorėjusi galėjo mirkčioti ilgomis 
blakstienomis virš didelių, mėlynų akių ir atrodyti tiesiog 
kaip angelas. - Tikiuosi, viskas baigsis gerai. 

— Esu įsitikinęs, kad taip ir bus. 

Iš jo švelnaus šypsnio galėjai matyti, kad toks jos rūpestis 
jį sujaudino. 

— Gerai, aš pavargusi. Filmas buvo toks nuobodus, kad vos 
neužmigau. Labanakt, seneli. 

Ji pirštų galais pristypčiojo jo pabučiuoti ir mintyse susi- 
gūžė. Jis ją išplaktų, jei sužinotų, kuo vos prieš valandą buvo 
užsiėmusios jos lūpos. 

Didžiuoju koridoriumi ji numovė tolyn ir pasuko į kairę. 
Gale pro plačias dvigubas duris pateko į namo sparną, kuria- 
me gyveno kartu su motina ir tėvu. Ranka jau lietė kambario 
duris, ketindama jas atidaryti, bet pro savo miegamojo duris 
kyštelėjo galvą Džekas. 

— Fense? 

— Labas, tėti, - atsakė ji, saldžiai šypsodamasi. 

- Labas. 

Jis nepaklausė, kur ji buvo, nes nelabai ir norėjo žinoti. 
Todėl jam pasakė: 

— Buvau pas... draugus, - ji patylėjo, apgalvodama kitą ėji- 
mą, bet jis neatsiliepė. Užtat pamatė apie tėvo burną ir akyse 
ryškėjantį nuovargį. 

— Kur mama? 

Jis per petį pažvelgė į kambarį. 

- Miega. 

Netgi toli stovėdama, Fensė girdėjo atailintį motinos 
knarkimą, Ji miegojo kaip užmušta. 

— Na, tai labos nakties, - pasakė Fensė, atsargiai slinkda- 
ma į savo miegamąjį. 

Jis ją sulaikė. 

— Kaip sekasi štabo būstinėje? 

— Puikiai. 

— Tau patinka tas darbas? 

— Viskas gerai. Turiu šiokių tokių pareigų. 

— Galėtum grįžti į universitetą. 

— Velniop jį. 

Jis susiraukė, tačiau nepriekaištavo. Ji žinojo, kad jis to 
nedarys. 

— Ką gi, labanakt, Fense. 

— Labanakt, - atsakė ji lengvabūdiškai ir garsiai užtrenkė 
miegamojo duris. 


septintas skyrius 


E Nrečiau rytoj atsivesti Mendę pasimatyti su tavimi. - Tei- 
tas atidžiai žiūrėjo į ją. - Patinimas jau šiek tiek atslūgo, ji 
tave atpažins. 

Eiverė taip pat spoksojo į jį. Nors jis, kas kartą pažvelgęs 
įjos veidą, padrąsinamai šypsojosi, ji suvokė tebesanti baisi. 
Nuvyniojo tvarsčius, už kurių ji slėpėsi. Kaip pasakytų Airi- 
šas, ji galėtų pravimdyti ir grifą. | 

Ir vis dėlto pirmą savaitę po operacijos Teitas nesuko į 
šoną akių. Ji buvo dėkinga už tokį jo geraširdiškumą. Kai tik 
jos rankos pajėgs išlaikyti pieštuką, ji parašys jam laiškelį ir 
pasakys tai. 

Įtvarus nuo rankų nuėmė prieš keletą dienų. Ji nuliūdo, 
išvydusi raudoną, jautrią odą be plaukų. Nagai buvo trumpai 
nukirpti, todėl plaštakos atrodė bjauriai. Kiekvieną dieną ji 
darė mankštos pratimus, spaudė guminį kamuoliuką silpnais 
pirštais, tačiau nebuvo sustiprėjusi tiek, kad suimtų pieštuką 
ir išlaikytų jį rašydama. Kai tik galės, turės daug ką pasakyti 
Teitui Ratledžui. 

Pagaliau atjungė nepakenčiamą respiratorių. Tačiau, jos 
liūdesiui, ji nepajėgė išspausti nė garso - pražūtinga tie- 
sioginių laidų žurnalistei, kuri jau ir taip nebuvo tikra dėl 
savo karjeros. 

Gydytojai ją įspėjo neišsigąsti ir patikino, kad balsą pa- 
mažu atgaus. Jie pasakė, kad iš pradžių bandydama kalbėti 

tikriausiai pati savęs nesupras, bet tai savaime suprantama - 
jos balso stygos pažeistos įkvėptų dūmų. 

Kol kas ji buvo be plaukų, be dantų ir maitinosi skysta tyre 
pro šiaudelį. Ji vis dar buvo gyvas mėsos gabalas. 

— Ką apie tai manai? - paklausė jos Teitas. - Ar pajėgsi pri- 
imti į svečius Mende? 

Jis nusišypsojo, bet Eiverė matė, kad nenuoširdžiai. Ji už- 
jautė Teitą. Jis taip narsiai stengėsi atrodyti linksmas ir opti- 
mistiškas. Ji prisiminė jo švelnius, padrąsinamus žodžius po 
operacijos. Tada jis pasakė ir kasdien vis kartojo, kad operaci- 
ja nuostabiai pavyko. Daktaras Sojeris ir visos slaugės skyriu- 
je nesiliovė gyrę, kaip sparčiai ji gyja ir gerai laikosi. 

Ir kaipgi kitaip laikytis ji gali tokioje padėtyje? Ji susitai- 
kytų su sulaužyta koja, jeigu išlaikytų ramentus, bet negali. 
Vis dar buvo prikaustyta prie ligoninės lovos. Mat jį dievai 
tą gerą laikymąsi. Iš kur jie žino, kad širdyje ji nešėlsta? Ji ir 
nešėlo, bet tik dėl to, kad tai nieko nepakeistų. Žala jau pa- 
daryta. Eiverės Daniels veidas pakeistas į kažkieno kito. Nuo 
šių nuolatinių minčių akyse kaupėsi deginančios ašaros. 

Teitas jas suprato klaidingai. 

— Pažadu Mendės čia ilgai nelaikyti, bet tikiu, kad net 
trumpas apsilankymas pas tave jai bus naudingas. Tu žinai, 
dabar ji namie. Visi ją lepina, netgi Fensė. Tačiau naktį jai 
vis dar sunku. Gal tave pamačiusi nusiramins? Gal ji mano, 
kad meluojame žadėdami, jog grįši. Galbūt galvoja, kad iš 
tikrųjų tu mirusi. Ji taip nesakė, antra vertus, ji beveik ir 
nekalba. 

Prislėgtas jis nuleido galvą ir tyrinėjo savo rankas. Eiverė 
spoksojo į jo pakaušį. Jo plaukai šone šiek tiek sukosi sūku- 
riu. Jai patiko į jį žiūrėti. Ne talentingas chirurgas ar paslau- 
gus ligoninės slaugos personalas, o Teitas Ratledžas tapo jos 
mažyčiu visatos centru. 

Kaip ir buvo žadėta, atkūrus obuolį prilaikančią akiduobę 
ji vėl galėjo matyti kaire akimi. Po operacijos praėjus trims 

dienoms, ištraukė siūlus iš akių vokų. Paketus iš nosiaryklių 
ištraukti ir įtvarą nuimti žadėjo rytoj. 

Teitas kas dieną į jos palatą atnešdavo šviežių gėlių, tarsi 
norėdamas paminėti kiekvieną, kad ir mažiausią jos pažan- 
gos žingsnelį. Įeidamas į kambarį jis visuomet šypsodavosi. 
Niekada nepamiršdavo mažumėlį jai pasimeilinti. 

Eiverė jo gailėjosi. Nors jis stengėsi neparodyti, ji matė, 
kad tie vizitai jam sunkina gyvenimą. Tačiau jeigu jis nustotų 
ją lankyti, numirtų. 

Kambaryje nebuvo jokių veidrodžių - tiesą sakant, nieko, 
kas ją atspindėtų. Ji buvo tikra, kad tyčia. Eiverė troško ži- 
noti, kaip ji atrodo. Ar Teitas bjaurisi jos šiurpia išvaizda ir 
vargsta, bandydamas tai nuo jos nuslėpti? 

Kaip ir kitų, turinčių kūno negalią, jos jutimai tapo aštres- 
ni. Ji ėmė nutuokti, ką galvoja ir jaučia aplinkiniai. Teitas 
buvo geras ir atidus savo „žmonai“. To reikalavo paprasčiau- 
sios elgesio taisyklės. Tačiau nuo jos laikėsi tam tikru atstu- 
mu, kurio Eiverė nepajėgė sau paaiškinti. 

— Tai ar galiu ją atvesti, ar ne? 

Jis sėdėjo ant lovos krašto, taikydamasis prie jos sulaužy- 
tos kojos, pakeltos į viršų. Lauke turėtų būti šaltoka, pamanė 
ji, virš kasdienių marškinių jis vilki zomšinį švarką. Tačiau 
švietė saulė. Įeidamas buvo užsidėjęs akinius nuo saulės. Nu- 
siėmęs juos įsikišo į viršutinę kišenę. Jo pilkai žalios akys, 
žvelgiančios tiesiai prieš save, nuginkluodavo. Jis nepaprastai 
patrauklus vyras, pagalvojo ji, apžiūrinėdama jį kiek įstengė. 

Ar ji galėtų atmesti jo prašymą? Jis buvo jai toks malonus. 
Nors Mendė ir nėra jos duktė, apsimes jos motina, jeigu tai 
padarys Teitą laimingesnį, bet tik šįkart. 

Ji sutikdama linktelėjo - šį tą po operacijos jau galėjo 
padaryti. 

- Gerai, - jo netikėtai gyva šypsena buvo nuoširdi, - pa- 
sitariau su vyriausiąja sesute ir ji pasakė, kad tu jau gali ne- 
šioti savo drabužius, jei tik nori. Aš įdėjau keletą tavo nakti- 

nių marškinių ir chalatų. Mendei bus geriau, jeigu vilkėsi ką 
nors įprasta. 

Eiverė vėl linktelėjo. 

Prie durų kažkas sujudėjo ir patraukė jos žvilgsnį. Ji atpa- 
žino vyrą ir moterį, tai buvo Teito tėvai. Nelsonas ir Zinija, ar 
Zy, kaip ją visi vadino. 

— Na, tik pažvelkit, - Nelsonas pirmasis, jo žmona iš pas- 
kos perėjo palatą ir sustojo prie Eiverės kojūgalio. 

— Tu puikiai atrodai, tiesiog puikiai, argi ne taip, Zy? 

Zy akys susitiko su Eiverės. Ji maloniai atsakė: 

— Daug geriau nei vakar. 

- Gal tas daktaras ir vertas savo pasakiško atlyginimo, - 
nusijuokė Nelsonas. - Niekada per daug nevertinau plasti- 
nės chirurgijos. Visuomet maniau, kad tai tuštybė, dėl kurios 
turtingos moterys švaisto vyrų pinigus. Tačiau tai, - pasakė, 
pakėlęs ranką ir rodydamas į Eiverės veidą, - verta kiekvie- 
no penso. 

Eiverė piktinosi dėl jų nuoširdžių pagyrų, manė, kad vis 
dar tebeatrodo kaip auka iš nukritusio lėktuvo. 

Matyt, Teitas pajuto, kad ji jaučiasi nesmagiai, nes pakeitė 
temą. 

— Ji sutiko, kad Mendė rytoj pas ją ateitų. 

Zy pasisuko į sūnų. Ji sunėrė rankas ant krūtinės. 

- Ar viską gerai apgalvojai, Teitai? Ir dėl Kerolės, ir dėl 
Mendės? 

— Nežinau. Vadovaujuosi savo galva. 

— Ką sako Mendės psichologė? 

— Kam, po galais, rūpi, ką ji sako? - piktai paklausė Nelso- 
nas. - Kaip kažkokia daktariūkštė gali žinoti geriau už tėvą, 
kas vaikui tinka? - Jis paplekšnojo Teitui per petį. - Pasitikiu 
tavimi. Manau, pamatyti motiną jai bus labai naudinga. 

— Aš irgi tikiuosi, kad tu teisus. 

Eiverei pasirodė, kad Zy balsas skamba neryžtingai. Ji pri- 
tarė Zy nerimui, bet nepajėgė to parodyti. Tik vylėsi, kad tas 

geranoriškumas, jos rodomas Teitui, jo emociškai trapiai du- 
krai nepakenktų ir nepadarytų daugiau žalos nei naudos. 

Zy vaikščiojo po šviesų kambarį, šlakstydama vandeniu 
gėles ir vazonėlius, Eiverės gautus ne tik iš Teito, bet ir nuo 
žmonių, kurių ji net nepažinojo. Kadangi taip niekas ir ne- 
užsiminė apie Kerolės šeimą, ji padarė išvadą jos neturinti. 
Vyro giminės buvo ir jos šeima. 

Nelsonas ir Teitas aptarinėjo kampaniją - ši tema, atrodė, 
niekada neišeina jiems iš galvos. Kai jie paminėjo Edį, min- 
tyse ji pritaikė šį vardą švariai nuskustam veidui ir neprie- 
kaištingiems drabužiams. Jis buvo atėjęs aplankyti jos porą 
kartų, abu kartus su Teitu. Atrodė malonus vyrukas, lyg ir 
draugijos siela. | 

Teito brolio vardas - Džekas. Jis vyresnis ir iš prigimties 
daug jaudresnis už Teitą. Arba gal taip tik atrodė, nes kol 
buvo palatoje, bemaž visą laiką mikčiojo atsiprašinėdamas, 
kad žmona ir duktė neatėjo kartu jos aplankyti. 

Eiverė nusprendė, jog Dorotė Rėja, Džeko žmona, dažnai 
negaluoja, nors niekas neužsiminė, kokia liga ją sekina. Fen- 
sė turbūt visos šeimos nesantaikos obuolys. Eiverė gabalėlis 
po gabalėlio iš jų pastabų susikūrė įspūdį merginos, jau suau- 
gusios, kad galėtų vairuoti automobilį, tačiau nepakankamai 
suaugusios savarankiškam gyvenimui. Jie visi gyveno kartu 
kelios valandos kelio nuo San Antonijaus. Ji neaiškiai prisi- 
minė girdėjusi televizijos žinių laidose apie Teitą minint ran- 
čą. Jo šeima, jokios abejonės, turėjo pinigų, o dėljų ir solidžią 
padėtį, ir galią. 

Su ja visi kalbėjo draugiškai ir linksmai. Atidžiai rinko žo- 
džius, kad jos nejaudintų ir nevargintų. Tačiau ją labiau do- 
mino tai, ko jie nesakė, nei tai, ką sakė. 

Ji mėgino skaityti iš jų veidų, bet išraiška dažniausiai bū- 
davo atsargi, šypsena nedrąsi arba dirbtinė. Teito šeima su jo 
žmona elgėsi mandagiai, tačiau buvo justi, kad jos nemėgsta. 

- Štai puiki suknelė, - sakė Zy, grąžindama mintimis nu- 
klydusią Eiverę į kambarį. Ji krovė Teito atneštus iš namų 

daiktus ir kabino juos į siaurą sieninę spintą. - Gal rytoj susi- 
tikimui su Mende reikėtų apsivilkti šitą. 

Eiverė jai vos vos linktelėjo. 

— Arjau baigi, mama? Manau, ji pavargo. - Teitas priėjo ar- 
dieną. Verčiau leisime tau pailsėti. 

— Dėl nieko nesijaudink, - pasakė jai Nelsonas. - Tu šau- 
niai laikaisi ir žengi į priekį, mes ir žinojome, kad taip bus. 
Eime, Zy, leiskime jiems valandėlę pabūti vieniems. 

— Viso labo, Kerole, - tarė Zy. 

Jie nepastebimai išslinko. Teitas pasilenkė dar kartą prie 
jos lovos krašto. Atrodė nuvargęs. Ji troško turėti drąsos - iš- 
tiesti ranką ir paliesti jį, bet nepajėgė. O jis nebuvo palietęs 
jos kitaip, kaip tik reikšdamas paguodą - bet ne švelnumą. 

— Mes ateisime baigiantis popietei, kai Mendė bus pamie- 
gojusi. - Jis stabtelėjo lyg klausdamas. Ji linktelėjo. - Lauk 
mūsų apie trečią. Manau, bus geriausia, jeigu su Mende atei- 
sime vieni, kad niekas netrukdytų. 

Jis nusuko akis ir neryžtingai atsikvėpė. 

— Neturiu supratimo, kaip jai tai atsilieps, Kerole, tačiau 
reikia turėti galvoje visa, ką ji išgyveno. Žinau, ir tu daug iš- 
gyvenai -velnioniškai daug, tačiau esi suaugusi. Turi daugiau 
jėgų su tuo susidoroti nei ji. - Jis vėl pagavo jos žvilgsnį. - Ji 
tik maža mergaitė. Atmink tai. - Tada jis išsitiesė ir šyptelė- 
jo. - Ei, aš įsitikinęs, kad susitikimas praeis gerai. 

Jis atsistojo. Kaip visuomet jam susiruošus eiti, Eiverę už- 
liejo baimės banga. Teitas buvo vienintelis jos ryšys su pa- 
saulių. Jos vienintelė tikrovė. Išeidamas jis išsinešdavo jos 
drąsą; palikdamas ją vienišą, išsigandusią ir atstumtą. 

— Linkiu ramaus vakaro ir gerai išsimiegoti naktį. Susitik- 
sime rytoj. 

Atsisveikindamas jis perbraukė pirštų galiukais jai ranką, 
tačiau nepabučiavo. Jis niekada jos nebučiuodavo. Nelabai ir 
lengva, bet, pamanė Eiverė, vyras rastų vietą, kur pabučiuoti 
žmoną, jeigu tik iš tikrųjų norėtų. 


72 « Sandra Brown 


Ji stebėjo jo nugarą tolstant ir išnykstant kambario du- 
ryse. Iš visų pusių artinosi smaugianti vienatvė. Vienintelis 
būdas bandyti ją įveikti - galvoti. Ji leido valandų valandas 
kurdama, kaip pasakys Teitui Ratledžui tą širdį draskančią 
žinią, kad ji nėra ta, kuo ją laiko. Jo Kerolė, be abejonės, buvo 
palaidota kape, kuris pažymėtas kaip Eiverės Daniels. Kaip ji 
jam tai pasakys? 

Kaip jam pranešti, kad kažkas iš artimųjų nori jį nužudyti? 

Gal tūkstantį kartų praėjusią savaitę ji mėgino įtikinti 
save, kad jos vaiduokliškas lankytojas buvo nakties košma- 
ras. Daug kas jai galėjo sukelti haliucinacijas. Lengviau būtų 
patikėti, kad tų piktavališkų žodžių niekas neištarė, kad tai 
tik jos vaizduotės vaisius. į 

Tačiau ji gerai žinojo. Tas žmogus buvo tikras. Jos galvoje 
žodžiai išliko tokie aiškūs kaip atogrąžų įlankos vanduo. Įsi- 
minė juos. Tas bloga lemiantis skambesys ir intonacija neiš- 
dildomai įstrigo jos sąmonėje. Jis galvojo tai, ką pasakė. Be 
jokios abejonės. 

Jis turėjo būti iš Ratledžų šeimos, nes įeiti į intensyviosios 
slaugos skyrių leidžiama tiktai artimiausiems giminaičiams. 
Tačiau kas? Regis, Teitui niekas nejaučia jokios pagiežos; 
priešingai, atrodo - visi jį garbina. 

Ji bandė įvertinti kiekvieną: jo tėvas? Neįsivaizduojama. 
Buvo aišku: abu tėvai beprotiškai jį myli. Džekas? Neatrodė, 
kad jis dėl ko nors griežtų dantį ant jaunėlio brolio. Nors Edis 
nebuvo giminaitis, su juo visi elgėsi kaip su tikru šeimos na- 
riu, Teito ir Edžio draugystė buvo tvirta. Ji dar privalėjo iš- 
girsti Dorotės Rėjos ir Fensės balsus, nors buvo įsitikinusi, 
kad ausyse skambėjo vyro balsas. 

Nė vienas iš pastaruoju metu girdėtų baisų nebuvo pana- 
šus į paslaptingojo lankytojo. Tačiau kaip svetimas žmogus 
galėjo prasmukti į jos kambarį? Tas vyras Kerolei turėjo būti 
pažįstamas; kalbėjo su ja kaip su patikima drauge ir sąmoks- 
lininke. 

Ar Teitas suprato, kad žmona rengė sąmokslą, ketindama 
jį nužudyti? Ar jis numanė, kad ji ketino jam pakenkti? Ar 
todėl jis rūpinosi jos patogumais ir ją palaikė, bet kartu tarsi 
stovėjo už nematomos užtvaros? Eiverė žinojo: jis suteikė jai 
tai, ko iš jo buvo tikimasi, bet ne daugiau. 

Viešpatie, kaip ji troško susėsti su Airišu ir išnarplioti šią 
painiavą, dažnai taip darydavo, prieš imdamasi sudėtingos 
medžiagos. Jie pamėgintų atkapstyti trūkstamas smulkme- 
nas. Airišas turėjo konė antgamtiško įžvalgumo aiškinantis 
žmogaus elgseną, ir jo nuomonę ji vertino labiau nei kitų. 

Nuo minčių apie Ratledžus Eiverei skėlė galvą, todėl ji ap- 
sidžiaugė sulaukusi raminamųjų, kuriuos vakare suleido į jos 
lašelinę, kad ji greičiau užmigtų. Kitaip nei intensyviosios 
slaugos skyriuje, kur nuolat plieskė ryški šviesa, jos palatoje 
kasnakt buvo paliekama tik viena mažutė lemputė. 

Tai užsnūsdama, tai vėl pabusdama, Eiverė spėliojo, kas 
atsitiktų, jeigu ji kurį laiką prisiimtų Kerolės Ratledž vaidme- 
nį. Tai nutolintų Teito našlystę. Mendei reikia motinos para- 
mos, kol atgaus dvasinę pusiausvyrą. Eiverė Daniels tikriau- 
siai galėtų atskleisti pasikėsinimą nužudyti ir būtų paskelbta 
didvyre. 

Mintyse ji nusijuokė. Airišas pamanytų, kad ji neteko pro- 
to. Jis imtų šaukti ir greičiausiai pagrasintų persimesti ją per 
kelį ir gerai pliaukštelėti vien už tai, kad jai kyla tokios bepro- 
tiškos mintys. 

Vis dėlto šis sumanymas ją gundė. Kokią medžiagą straips- 
niui ji turėtų, jei paaiškėtų ši apgaulė - politikai, žmonių san- 
tykiai ir intrigos! 

Ji užmigo, liūliuojama šių svajonių. 


Aštuntas skyrius 


J: jaudinosi labiau nei prieš pirmąjį savo bandymą televizi- 
joje, liūdnoje mažoje televizijos stotyje Arkanzase prieš aš- 
tuonerius metus. Tada sudrėkusiais delnais ir perdžiūvusia 
gerkle ji stovėjo iki kulkšnių purve, tame jovale, ir, bekraujais 
pirštais gniauždama mikrofoną, iš įvykio vietos pliurpė apie 
kiaules auginantiems ūkininkams kenkiančius parazitus. 
Vėliau žinių direktorius juokais užsiminė, kad parazitai pa- 
kenkė kiaulėms, o ne ūkininkams. Tačiau vis viena suteikė jai 
žinių reporterės vietą. 

Šį kartą jos taip pat laukė išbandymas. Ar Mendė pajus, 
nors niekas kitas nesusiprotėjo, kad moteris sudaužytu vei- 
du - ne Kerolė Ratledž? 

Dieną, maudoma ir rengiama ją prižiūrinčių plepių slau- 
gių, darydama su kineziterapeutu pratimus, ji negalėjo atsi- 
kratyti klausimo: ar ji nori, kad tiesa būtų atskleista? 

Aiškaus atsakymo neturėjo. Galų gale koks skirtumas, kuo 
ją laiko? Ji negali pakeisti likimo. Ji gyva, o Kerolė Ratledž 
mirusi. Šio lėktuvo avarijos pasekmes numatė aukštesnės jė- 
gos, ne ji. 

Juk Eiverė, nepaisydama itin ribotų savo galimybių, iš pas- 
kutiniųjų mėgino visus juos įspėti apie klaidą, bet jai nepavy- 
ko. Dabar ji jau nieko nepakeis. Kol negalės į rankas paimti 
užrašų knygutės ir pieštuko ir taip bendrauti, ji turės likti Ke- 

rolė. Atlikdama šį vaidmenį, ji galėtų pamažu tyrinėti slaptą 
medžiagą laidai ir atsilyginti Teitui Ratledžui už jo gerumą. 
Jeigu jis tiki, kad Mendei išeis į gera pamatyti „motiną , tuo- 
met Eiverė kol kas su tuo sutiks. Ji manė, kad vaikui būtų 
geriau iš karto sužinoti tiesą apie motinos mirtį, tačiau nega- 
lėjo to pasakyti. Jei pasiseks, galbūt jos išvaizda neišgąsdins 
mergaitės taip baisiai, kad jai pablogėtų. 

Slaugytoja pataisė jai skarelę, jos plaukai buvo ne ilgesni 
kaip poros centimetrų. 

- Štai. Visai neblogai, - pasakė ji, įvertindama savo dar- 
bą. - Dar po kelių savaičių gražuolis jūsų vyras negalės at- 
plėšti nuo jūsų akių. Aišku, jūs žinote, kad visos vienišos 
slaugės — ir kelios ištekėjusios taip pat, - šaltai pasitaisė ji, - 
pasiutusiai jį įsimylėjusios. 

Ji zujo apie lovą, lygindama paklodes ir krapštydamasi prie 
gėlių - nugnybdama jau sunykusius ir džiūstančius žiedus. 

— Jūs nekreipiat dėmesio, tiesa? - paklausė ji. - Tikriausiai 
įpratote, kad moterys jo tebegeidžia. Kiek laiko jūs vedę? Ket- 
verius metus, rodos, tiek, sakė jis, kai viena slaugė paklau- 
sė. - Ji paplekšnojo Eiverei per petį. - Daktaras Sojeris daro 
stebuklus. Palūkėkit ir įsitikinsite. Jūs būsite gražiausia pora 
Vašingtone. 

— Ar dėl visko esate tokia tikra? 

Išgirdus jo balsą, Eiverės širdis suvirpėjo. Ji pažvelgė į du- 
ris ir pamatė jį. Įėjęs į kambarį, Teitas tarė slaugei: 

— Tikiu, kad daktaras Sojeris daro stebuklus. Tačiau ar esa- 
te tikra, kad aš laimėsiu rinkimus? 

— Bent jau aš už jus balsuosiu. 

Nuaidėjo nuoširdus, sodrus ir jaukus kaip sena antklodė 
jo juokas. 

— Dieve. Man reikės visų įmanomų balsų, kuriuos tik galė- 
čiau gauti. 

— Kur jūsų mažoji mergaitė? 

— Palikau ją prie seselių posto. Atsivesiu po kelių minučių. 

Supratusi užuominą, slaugė nusišypsojo ir mirktelėjo 
Eiverei. 

— Sėkmės. 

Kai jie liko vienu du, Teitas priėjo prie Eiverės. 

— Labas. Atrodai gerai. - Jis giliai atsikvėpė. - Ką gi, ji čia. 
Nelabai įsivaizduoju, kaip viskas eisis. Nenusivilk, jeigu ji... 

Jis nustojo kalbėti, jo žvilgsniui nukrypus į jos krūtinę. 
Kerolės naktinių marškinių krūtinė - vidutinio dydžio - jai 
buvo per plati. Eiverė pastebėjo nuostabą jo veide ir jos širdis 
pradėjo tuksėti. 

— Kerole? - prabilo jis kimiai. 

Jis žino! 

„Dieve mano“, - kaip ji galėtų paaiškinti? 

— Tu netekai tiek svorio, - sušnibždėjo jis. 

Švelniai spustelėjo iš šonų jos krūtinę, nužvelgė kūną. Ei- 
verė juto ją liečiančių rankų šilumą. Iš jos krūtinės išsiveržė 
tylus, bejėgis garsas. 

— Nenoriu sakyti, kad atrodai blogai - tiktai... kitaip. Ma- 
nau, tai suprantama, juk netekai kelių kilogramų. - Jų žvilgs- 
niai susitiko ir akimirką jie žvelgė vienas į kitą, tada jis ati- 
traukė rankas. - Eisiu, atvesiu Mende. 

Eiverė giliai įkvėpė, kad atlėgtų įtampa. Iki šiol ji gerai ne- 
suvokė, kokia bauginanti jiems abiem bus atskleista tiesa. Ir 
nesuprato, kada ir kaip jos jausmai jam sustiprėjo. Kai jis pri- 
silietė, pasijuto tokia pat silpna, tarsi suniokota būtų ne tik 
jos išorė. 

Vis dėlto dabar ji negalėjo sau leisti tokios prabangos - lie- 
tijausmų. Tik drąsino save, laukdama, kas įvyks. Ji netgi už- 
merkė akis, baimindamasi išvysti mergaitės veide siaubą, kai 
ji pirmąsyk pažvelgs į savo subjaurotą „motiną“. Išgirdo, kaip 
jie įėjo ir prisiartino prie lovos. 

— Kerole? 

Eiverė iš lėto atmerkė akis. Mendę Teitas laikė paėmęs 
ant rankų. Ant tamsiai mėlynos baltai raštuotos suknelės 


jai buvo užrišta balta prijuostėlė. Kojytes puošė baltos koji- 
naitės ir tamsiai mėlyni odiniai bateliai. Kairė rankytė buvo 
sugipsuota. 

Plaukai buvo tamsūs ir žvilgantys. Labai stori ir sunkūs, 
bet ne tokie ilgi, kokius Eiverė prisiminė. Tarsi skaitydamas 
jos mintis, Teitas paaiškino: 

— Turėjome pakirpti jai plaukus - šiek tiek buvo apsvilę. 

Jie buvo patrumpinti iki smakro. Virš rimtų rudų jos 
akių - didelių kaip dvidešimt penkių centų monetos ir nuo- 
lankių kaip sugauto elniuko - krito tiesūs kirpčiukai. 

Ji buvo gražus vaikas, tačiau keistai abejinga. Užuot pasi- 
bjaurėjusi, parodžiusi baimę ar smalsumą, to iš jos buvo tiki- 
masi, ji niekaip nereagavo. 

— Atiduok mamai dovanėlę, kurią atnešei, - paragino Teitas. 

Dešinės rankos kumštelyje ji gniaužė saulučių kotelius. 
Baikščiai atkišo juos Eiverei. Bet jos pirštai nepajėgė jų su- 
imti, todėl Teitas perėmė juos iš Mendės ir švelniai padėjo 
Eiverei ant krūtinės. 

— Tu pasėdėk čia ant lovos, o aš pripilsiu vandens gėlėms 
pamerkti, - Teitas ramindamas pasodino Mende ant lovos 
krašto, tačiau kai pabandė atsitraukti, ji virktelėjo ir baimin- 
gai griebėsi jo sportinės striukės atlapų. 

— Gerai, - pasakė, - spėju, kad ne, - jis kreivai šyptelėjo Ei- 
verei ir prisėdo šalia Mendės ant čiužinio kraštelio. 

- Štai, šiandien nupiešė tau, - tarė jis Eiverei per Men- 
dės galvutę. Iš vidinės striukės kišenės ištraukė sulankstytą 
rudo popieriaus skiautelę ir ją išskleidė. - Pasakyk, kas tai, 
Mende. 

Įvairiaspalvė terlionė nieko nepriminė, bet Mendė su- 
šnibždėjo: 

— Žirgai. 

- Senelio žirgai, - pridūrė Teitas. - Vakar jis pasiėmė ją 
jodinėti, tai šį rytą patariau, kad nupieštų tau žirgus, kol 
dirbsiu. 

Eiverė kilstelėjo ranką, leisdama suprasti, kad palaikytų 
paveikslą priešais ją. Kai Teitas padėjo jį ant krūtinės, šalia 
saulučių puokštės, ji atidžiai jį tyrinėjo. 

— Manau, mamai patinka tavo paveikslas. - Teitas žvelgė į 
Eiverę su keista išraiška veide. 

Vaiką ne per daugiausiai domino, kaip buvo įvertintas jos 
meno kūrinys. Ji bakstelėjo Eiverei į nosies įtvarą. 

— Kas čia? 

— Tai tas tvarstis, apie kuriuos mes su senele tau kalbė- 
jome, atsimeni? - Jis kreipėsi į Eiverę: - Maniau, jį nuims 
šiandien. 

Ji apsuko ranką delnu į viršų. 

— Rytoj? - paklausė jis. 

Ji linktelėjo. 

— Kam jo reikia? - paklausė Mendė, vis dar susidomėjusi 
įtvaru. 

— Jis panašus į tavo gipso tvarstį. Saugo mamytės veidą, 
kol jis sugis, kaip gipsas saugo tavo ranką, kol kaulas suaugs. 

Mendė išklausė paaiškinimą, tada vėl susikaupusi pažvel- 
gė į Eiverę. 

— Mamytė verkia. 

— Tikriausiai dėl to, kad labai džiaugiasi tave matydama. 

Eiverė linktelėjo, akimirką užsimerkė, tada vėl atsimerkė. 
Taip akimis tikėjosi perteikti savo pritarimą. Ji džiaugėsi ma- 
tydama vaiką, kuris taip lengvai galėjo žūti liepsnose. Lėktu- 
vo avarija paliks randus sieloje, bet Mendė išsigelbėjo ir gy- 
vens, ji įveiks baimę ir drovumą. Be to, Eiverę kamavo kaltė 
ir gailestis, kad ji ne ta, kuo ją laiko. 

Staiga netikėtu judesiu, kaip daro tik vaikai, Mendė ištiesė 
ranką, ketindama paliesti sumuštą Eiverės skruostą. Teitas 
suskubo sučiupti rankytę dar nespėjus prie io prisiliesti. Tada 
pagalvojęs pamokė: į 
- Gali labai švelniai paliesti. Neužgauk mamytės. 
Iš vaiko akių ištryško ašaros. 

— Mamai skauda. 

Jos apatinė lūpa ėmė drebėti ir ji palinko prie Eiverės. 

Ji nebegalėjo ilgiau tverti, matydama Mendės skausmą. 
Pasidavusi nevalingam motiniškam instinktui, savo randuo- 
ta ranka siektelėjo ir pati atsargiai palietė Mendei galvytę. 
Spustelėjusi tiek, kiek leido jėgos ir skausmas, ji priglaudė 
Mendę prie krūtinės. Ši noriai pakluso, mažu kūneliu rangy- 
damasi jai prie šono. Eiverė glostė Mendei galvelę, tarsi niū- 
niuodama jai be žodžių. 

Tas nebylus raminimas paveikė mergaitę. Po kelių akimir- 
kų ji nustojo verkusi, atsisėdo ir droviai pranešė: 

— Aš neišliejau pienelio, mamyte. 

Eiverei suspaudė širdį. Ji norėjo paimti mažylę ant rankų 
ir tvirtai apkabinti. Norėjo pasakyti, kad pienas visai nesvar- 
bu, nes jos abi išgyveno lėktuvo avariją. Tačiau ji tik stebėjo, 
kaip Teitas stojasi ir ima Mende ant rankų. 

— Mes nenorime piktnaudžiauti svetingumu, - pasakė 
jis, - pasiųsk mamytei bučinį, Mende. 

Bet ši, užuot tai padarius, tik droviai apsivijo rankomis jo 
kaklą ir įsikniaubė jam į apykaklę. 

— Gal kitą kartą, - pasakė jis Eiverei, kaltai gūžtelėdamas 
pečiais. - Tuoj pat grįšiu. 

Jis išėjo kelioms minutėms ir grįžo jau vienas. 

— Palikau ją prie seselių posto. Davė jai kaušelį „Baltojo lo- 
kio“ ledų. 

Jis pritūpė, prisėdo ant lovos kraštelio ir tarp kelių nukorė 
rankas. Užuot pažvelgęs į ją, stebeilijo į jas. 

— Viskas praėjo gerai, galėčiau ją dar kartą šią savaitę atsi- 
vesti. Bent jau man pasirodė, kad viskas gerai. O tau? - pasi- 
sukęs pažvelgė laukdamas atsakymo. 

Ji linktelėjo. 

Jis vėl nukreipė dėmesį į savo rankas. 

— Nežinau, ar Mendė ką suprato. Sunku pasakyti, ką ji iš 
tiesų suvokia. Mes negalime matyti kiaurai, Kerole, - tokia 

neviltis balse draskė Eiverei širdį. - Išvyka į „Makdonaldą' 
priversdavo ją vartytis kūliais. Dabar - nieko. - Jis atsirėmė 
alkūnėmis į kelius ir delnais užsidengė veidą. - Išbandžiau 
viską, kad prie jos priartėčiau. Niekas nepadeda. Nežinau, ką 
galėčiau dar daryti. 

Eiverė pakėlė ranką ir suglostė atgal plaukus, užkritusius 
jam ant smilkinio. 

Jis krūptelėjo ir greitai pasuko galvą šalin, vos nenublokš- 
damas jos rankos. Ji atitraukė ją taip greitai ir nevalingai, kad 
ranką pervėrė dieglys. Moteris sudejavo. 

— Atleisk, - pasakė jis, akimirksniu pašokdamas. - Ar tau 
kas atsitiko? Gal ką nors pakviesti? 

Ji papurtė galvą, tada droviai pasitaisė smunkančią skare- 
lę. Pasijuto dar labiau pažeidžiama ir apnuoginta nei anks- 
čiau. Norėjo nuslėpti nuo jo savo bjaurumą. 

Įsitikinęs, kad jai nebeskauda, tarė: 

— Nesijaudink dėl Mendės. Praeis šiek tiek laiko ir, esu ti- 
kras, jai pagerės. Gal nereikėjo jos atsivesti. Aš tik pavargau. 
Kampanija įsisiūbavo ir... nesvarbu. Tai mano rūpesčiai, ne 
tavo. Turiu skubėti. Žinau, mūsų apsilankymas tau buvo sun- 
kus išbandymas. Iki pasimatymo, Kerole. 

Šį kartą atsisveikindamas jis net jos pirštų nepaglostė. 


Dovintas skyrius 


= Il. mes tau neįkyrėjome, Teitai? 

Jis kaltai pažvelgė į savo kampanijos vadovą. 

- Atleisk. 

Pripažindamas, kad Edis tikrai turi teisę dėl jo nerimauti, 
Teitas atsikrenkštė ir išsitiesė odiniame fotelyje. Jis nustojo 
beprasmiškai sukinėti tarp pirštų pieštuką. 

Tą dieną jie leido namie - sušaukė susirinkimą, norėdami 
nubrėžti kampanijos paskutinių kelių savaičių iki pirminių 
rinkimų veiksmų planą. 

— Patikslink, kur sustojai? 

— Tarp El Paso ir Svitvoterio, - atsakė Teitas. - Klausyk, 
Edi, ar tikrai manai, kad verta daryti lankstą pro Vakarų 
Teksasą? 

— Be abejo, verta, - įsiterpė Džekas. - Atsižvelkim į Teksa- 
so naftos žaliavos kainas. Šnekėk daug, nes liaudžiai reikia 
tavo įkvepiančių kalbų, tu moki tokias rėžti. 

— Aš kalbėsiu taip, kaip yra. Puikiai žinai, ką manau apie 
netikras viltis ir tuščius pažadus. 

— Mes puikiausiai suprantame tavo nuostatas, Teitai, - 
tarė Nelsonas, - ir senatorius Dekeris iš dalies atsakingas už 
tą keblią padėtį, kurioje atsidūrė naftos verslas. Jis pritarė 
prekybos sutarčiai su arabais. Turi apie tai priminti bedar- 
biams naftininkams. 

Teitas numetė pieštuką ant stalo, dabar tapusio pasitari- 
mų stalu, ir atsistojo. Susikišo rankas į džinsų kišenes ir nu- 
ėjęs sustojo prie lango. 

Diena buvo graži. Pavasaris vis dar panašus į neapsiplunks- 
navusį viščiuką, bet medžių pumpurai jau išbrinkę, žydi gels- 
vieji narcizai. Ganyklose pamažu kalasi žolė. 

— Tu nesutinki su Nelsono pastaba? - paklausė Edis. 

— Visiškai sutinku, - atsakė Teitas, vis dar atsukęs jiems 
nugarą. - Žinau, kad man reikia ten vykti, priminti netikusį 
Dekerio sprendimą ir skleisti viltį, bet turiu būti ir čia. 

— Su Kerole. 

— Taip. Ir su Mende. 

— Atrodo, Mendės psichiatrė sakė, kad jai reikia tik laiko 
ir, kai Kerolė grįš namo, Mendei savaime pagerės, - pasakė 
Džekas. 

— Taip, sakė. 

— Todėl Mendei nebus taip jau labai svarbu - esi čia ar ne. 
Be to, ir Kerolei niekuo negali padėti. 

— Galiu būti su ja, - nekantriai atšovė Teitas ir pasiruošęs 
gintis atsisuko į juos. 

— Ir ką? Stovėsi ten ir spoksosi į tas dvi dideles, sumuš- 
tas akis, - paklausė Džekas. - Jėzau, nuo jų mane krečia 
šiurpas. | 

Brolio pastaba buvo šiurkšti, ir Teito veidas iš pykčio įsi- 
tempė. 

— Užsičiaupk, Džekai, - atkirto Nelsonas. 

Teitas atsakė trumpai: 

— Stovėti ten ir spoksoti gal ir yra viskas, ką dėl jos galiu 
padaryti, Džekai, tačiau tai daryti vis dar mano pareiga. Ar 
tau to neaiškinau prieš kelias savaites? 

Edis, balsiai ir tesiamai atsidusdamas, atsilošė krėsle. 

— Maniau, visi sutarėme, kad Kerolei bus geriau toje priva- 
čioje klinikoje nei čia, namie. 

— Sutarėme. 

— Su ja ten elgiamasi kaip su karaliene - geriau nei ligoni- 
nėje, - pasakė Džekas. - Ji kiekvieną dieną atrodo vis geriau. 
Aš tik pajuokavau apie jos akis. Kai tik praeis raudonis ir at- 
augs plaukai, ji atrodys puikiai. Tai kas yra? 

— Ogi tas, kad jai vis dar reikia atsigauti po rimtų kūno su- 
žalojimų ir atsitokėti, - irzliai atsakė Teitas. 

— Niekas dėl to nesiginčija, - ramino Nelsonas. - Bet tu 
turi griebti kiekvieną galimybę, Teitai. Esi atsakingas už savo 
kampaniją, negali ilgiau ja nesirūpinti, kaip negali nesirūpin- 
ti ir žmona. 

— Ar manot, kad to nesuprantu? - paklausė jis trijulės. 

— Supranti, - sutiko Edis. - Ir Kerolė tai supranta. 

— Galbūt. Bet kai esu išvykes, jai ne taip gerai. Daktaras 
Sojeris sakė, kad ji jaučiasi labai prislėgta. 

— Iš kur, po galais, jis žino, prislėgta ji ar miršta iš juoko? Ji 
vis dar negali ištarti nė prakeikto... 

— Džekai! 

Tokiu balsu Nelsonas dažniausiai prabildavo anais laikais; 
kai tarnavo karininku, pasipūtusius lakūnus jis greitai pa- 
versdavo klūpančiais atgailautojais. Nors ir atsistatydinęs, 
Nelsonas taip ir liko oro pajėgų pulkininkas, tai jam buvo 
įaugę į kraują. Jis veriamai pažvelgė į vyresnįjį sūnų. 

Nelsonas retai pliaukštelėdavo augantiems vaikams, pul- 
kininkui derančios bausmės griebdavosi, kai jausdavo, kad be 
jos neapsieisi. Dažniausiai vien tramdančiu žvilgsniu ir tuo 
šaižiu tarsi botagas balsu parodydavo jų vietą. 

— Būk malonus ir tokiomis aplinkybėmis atsižvelk į brolio 
jausmus. 

Pagarba tėvui nutildė Džeką ir jis neslėpdamas susierzini- 
mo sudribo krėsle. 

— Kerolė pati patartų tau vykti į šią kelionę, - tyliai pasakė 
Nelsonas Teitui. - Nesakyčiau, jei taip negalvočiau. 

— Pritariu Nelsonui, - tarė Edis. 

— O aš pritariu jums abiem. Jei ne ta nelaimė, ji krautųsi 
daiktus kartu su manim. - Teitas trynėsi sprandą, mėginda- 
mas įveikti įtampą ir nuovargį. - Dabar, kai pasakau jai, kad 
išvykstu, matau jos akyse baimę. Tai man neduoda ramybės. 
Ir atrodo ji taip graudžiai. Jaučiuosi kaltas. Kad ir kokiam lai- 
kui išvykčiau, turiu apgalvoti, kaip ją tai paveiks. 

Nutilęs stebėjo, ką jie atsakys. Sprendžiant iš veidų, jie tu- 
rėjo ką atsakyti. Tačiau savo nuomonę nutarė kol kas pasilai- 
kyti sau. 

Jis giliai atsikvėpė. 

— Mėšlas. Man reikia valandėlei išeiti. 

Jis žengė iš kambario ir dingo iš namų. Nepraėjo nė pen- 
kių minučių, ir jis jau sėdėjo raitas ant žirgo ir šuoliavo per 
vieną rančos ganyklų, aplenkdamas tingiai besiganančių 
mišrių mėsinių galvijų kaimenes. Be jokio aiškaus tikslo; 
jam reikėjo vienatvės ir ramybės, kurią tikėjosi rasti gryna- 
me ore. 

Šiomis dienomis jis retai likdavo vienas, tačiau dar niekad 
gyvenime nesijuto vienišesnis. Tėvas, Edis ir Džekas - visi 
galėjo patarti jam politikos klausimais, bet jeigu tai lietė tik 
jį, tai buvo jo reikalas, turėjo pats ir nuspręsti. 

Teitas vis galvojo apie tai, kaip Kerolė jį palietė. Norėjo ži- 
noti, ką tai galėtų reikšti. 

Dvi savaites jis po kaulelį narstė ir aiškinosi, bet vis tiek 
negalėjo išmesti to atsitikimo iš galvos. Tada jį tai apstulbi- 
no, nors prisilietimas truko gal dalį sekundės - tik tiek, kiek 
reikėjo laiko švelniai brūkštelėti pirštais jam per plaukus 
prie smilkinio. Tačiau jam atrodė, kad tai pati švelniausia ir 
svarbiausia jųdviejų su Kerole glamonė - ypatingesnė nei jų 
pirmasis bučinys, nei pirmasis kartas, kai jie mylėjosi... Nei 
paskutinis kartas. 

Jis stabtelėjo ir nulipo nuo arklio prie pavasarį atgijusio 
upelio, sruvenančio nuo kalkakmenio kalvų. Žemaugiai ąžuo- 
lai, kedrai ir skėstašakiai algarobai augo išsibarstę uolėtoje 

žemėje. Iš šiaurės pūtė stiprus vėjas. Jis kando skruostus, 
akys ašarojo. Teitas išbėgo be striukės, nes šildė saulė. 

Tas prisilietimas velniškai jį nustebino, nes taip elgtis jai 
nebūdinga. Be abejo, ji žinojo, kaip prisiliesti prie vyro. Netgi 
dabar, po visko, kas tarp jų nutiko, užsiliepsnodavo aistra, 
prisiminus ankstesnes dienas, kai jie dar buvo kartu. Kai Ke- 
rolė jo geisdavo, buvo įpratusi jam tai parodyti vien meistriš- 
ku prisilietimu. Ar jį erzindavo, ar būdavo subtili, ar tiesiog 
begėdiška, žinodavo, kaip išreikšti savo troškimus. 

Šį kartą buvo kitaip. Jis pajuto skirtumą. Tai buvo jude- 
sys, kupinas susirūpinimo, globos ir užuojautos. Jis nebuvo 
apsimestinis - plaukė iš atviros širdies, o ne gudraus proto 
padiktuotas. Tas judesys buvo nesavanaudiškas. 

Labai nepanašu į Kerolę. 

Išgirdo artėjančio žirgo prunkštimą ir pasuko galvą. Beveik 
taip pat vikriai, kaip ir Teitas prieš kelias minutes, Nelsonas 
įtempė vadeles ir nušoko nuo arklio. 

— Pamaniau, taip pat pajodinėsiu. Gera diena. - Jis atlošė 
galvą ir įsispoksojo į žydrą be jokio debesėlio dangų. 

— Nesąmonės. Atjojai aptarti juodų darbelių. 

Nelsonas sukikeno ir mostelėjo galva prisėsti ant vieno ku- 
rio balkšvo akmens. 

— Zy pastebėjo, kad išsėlinai. Ji pasiūlė padaryti pertraukė- 
le. Kitiems atnešė sumuštinių, o mane išsiuntė paskui tave. 
Pasakė, kad atrodei prislėgtas. 

- Ir esu. 

— Na, baik, - paliepė Nelsonas. 

— Ne taip lengva. 

— Mes nuo pat pradžių žinojome, kad ši kampanija mus iš- 
sunks, Teitai. Ko tu tikėjaisi? 

— Ne dėl kampanijos. Jai esu pasirengęs, - pasakė jis, ryž- 
tingai atkišdamas skeltą smakrą. 

— Tai dėl Kerolės. Juk žinojai, kad su ja taip pat bus ne 
juokas. 

Teitas pasuko galvą ir paklausė tiesiai: 

— Ar pastebėjai, kad ji kitokia? 

— Gydytojas įspėjo tave, kad jos išvaizda šiek tiek pasikeis, 
bet skirtumas neryškus. 

— Ne kūno pokyčiai. Kalbu apie tai, kad ji kitaip elgiasi. 

— Nepasakyčiau, kad būčiau ką pastebėjęs. Kaip? 

Teitas paminėjo keletą atvejų, kai Kerolės akys išreiškė ne- 
tikrumą, nesaugumą, baimę. 

Nelsonas įdėmiai jį išklausė, bet prieš atsakydamas ilgai 
galvojo. | 

— Sakyčiau, jos nerimas savaime suprantamas, kaip ma- 
nai? Jos veidas buvo baisiai sužalotas. Tokiu atveju jokia mo- 
teris nežinotų, kaip jaustis, bet tokia graži moteris kaip Ke- 
rolė, - na, vien minties apie prarastą grožį pakaktų sugriauti 
jos pasitikėjimą. 

— Greičiausiai tu teisus, - sumurmėjo Teitas, - bet iš jos 
labiau tikėčiausi įniršio nei baimės. Tikrai negaliu to paaiš- 
kinti. Tik taip jaučiu. - Susimąstęs jis smulkiai nupasakojo 
pirmąjį Mendės apsilankymą pas Kerolę. - Aš vedžiausi ją 
ten tris kartus, ir per kiekvieną apsilankymą Kerolė verkė ir 
spaudė Mendę prie savęs. 

- Ji suprato, kaip lengvai galėjo jos netekti. 

— Ir ne tik tai, tėti. Kartą dar ligoninėje, kai išlipome iš lif- 
to, pamatėme ją sėdinčią koridoriuje vežimėlyje, jau laukian- 
čią mūsų. Dar prieš tai, kai jai sudėjo dantis. Jos galva buvo 
aprišta skarele. Koja sugipsuota, - suglumęs jis papurtė gal- 
vą, - ji atrodė klaikiai, bet vis tiek sėdėjo drąsi ir akiplėšiška. 
Na, ar Kerolė taip elgtųsi? 

- Ji nekantravo pamatyti tave, parodyti visiems, kad gali 
pakilti iš lovos. 

Teitas valandėlę pasvarstė, tačiau visa tai jam vis tiek ne- 
davė ramybės. Kada gi Kerolė taip stengėsi suteikti malonu- 
mą kam nors kitam? Jis galėjo prisiekti, kad atsivėrus lifto 
durims ji spinduliavo išvydusi juos su Mende, nors negalėjo 
šypsotis. 

— Tai tu manai, kad visa tai vaidyba? 

— Ne, - dvejodamas atsakė Nelsonas. - Tik manau, kad 
tai... 

— Laikina. 

— Taip, - pasakė jis tiesiai. - Aš taikstausi su tuo, kaip yra, 
Teitai. Tu žinai. Nesirengiu kištis į tavo asmeninį gyvenimą. 
Mes su Zy norime, kad jūs su Džeku ir jūsų šeimos liktumėte 
čia, rančoje, drauge su mumis. Ir dėl to nutarėme niekada ne- 
sikišti į jūsų reikalus. Jeigu elgčiausi taip, kaip esu linkęs, bū- 
čiau pasirūpinęs, kad Dorotė Rėja gautų profesionalo pagalbą 
ir išbristų iš savo bėdų, taip pat būčiau gerai įkrėtęs Fensei, 
kai reikėjo įkrėsti, bet to niekas nepadarė. 

Jis stabtelėjo, tada vėl prabilo: 

— Gal apie tai reikėjo pakalbėti anksčiau, bet vis vyliausi, 
kad pats imsiesi taisyti savo santuoką. Žinau, jūs su Kero- 
le pastaraisiais metais atitolote vienas nuo kito. - Jis iškėlė 
rankas. - Neprivalai man sakyti kodėl. Man nereikia žinoti. 
Tik sakau, ką pajutau, supranti? Velnias, bet kuriai santuo- 
kai gali prasidėti sunkus laikotarpis. Mes su Zy tikimės, kad 
jūs įveiksite nesklandumus, susilauksite dar vieno vaikelio, 
išvyksite į Vašingtoną, ten drauge gyvensite ir pasensite. 
Galbūt ši nelaimė užglaistys tarp jūsų atsiradusius plyšius ir 
jus labiau suartins. Vis dėlto nesitikėk, kad Kerolė po to atsi- 
tikimo visiškai pasikeis, - pridūrė jis. - Bijau, gyvenimas su 
ja pareikalaus iš tavęs dar daugiau kantrybės nei iki šiol. 

Teitas perkratė tėvo kalbą, atsirinkdamas, kas jam svarbu, 
ir stengdamasis suvokti potekstę. 

— Nori pasakyti, kad ieškau to, ko nėra, ar taip? 

— Sakau, kad tokia galimybė yra, - pabrėžė senasis Ratle- 
džas. - Dažniausiai, kai kas nors pajunta mirties prisilie- 
timą, gyvenimas jam nušvinta visai kita šviesa. Esu matęs 
taip nutinkant pilotams, kurie sėkmingai nusileido sugedus 
lėktuvui ir gyveno toliau, kad apie tai pasakotų. Žinai, jie gal- 
voja apie tai, ko galėjo akimirksniu netekti, jaučiasi kalti, kad 

nebrangino savo mylimųjų, ir pasižada pasitaisyti, pakeisti 
požiūrį į gyvenimą, tapti geresniais žmonėmis - viskas maž- 
daug taip. - Jis padėjo ranką Teitui ant kelio. - Manau, kaip 
tik tai tu ir pastebėjai Kerolės elgesyje. Nenoriu, kad imtum 
tikėtis, jog šis įvykis privers ją atsikratyti visų ydų ir pavers 
pavyzdinga žmona. Daktaras Sojeris patikino išdailinsiąs jai 
veidelį, tačiau niekada nė žodeliu neužsiminė apie jos sielą, - 
pridūrė jis šyptelėdamas. 

— Manau, tu teisus, - sutiko Teitas sudirgęs. — Žinau, kad 
teisus. Kaip tik tai aš ir dariau - bandžiau įžvelgti pagerėji- 
mą, kurio iš tikro nėra. 

Nelsonas stodamasis atsirėmė Teitui į petį. 

— Nebūk toks griežtas nei sau, nei jai. Laiko ir kantrybės 
niekuo nepakeisi. Jei ką verta turėti, tai verta ir laukti, ne- 
svarbu, ar ilgai truks - net jei ir visą gyvenimą. 

Jie sėdo ant žirgų ir pasuko namų link. Pakeliui beveik ne- 
sikalbėjo. Kai sustojo priešais arklides, Teitas pasilenkė per 
balno gugą ir kreipėsi į tėvą. 

— Dėl tos kelionės į Vakarų Teksasą. 

- Ir ką nusprendei? - Nelsonas permetė dešinę koją ir nu- 
šoko ant žemės. 

- Susitarkime taip. Viena savaitė. Ilgesniam laikui vykti 
negaliu. | 

Nelsonas pliaukštelėjo Teitui per šlaunį savo vadelėmis ir 
padavė jam. 

- Tikėjausi, kad sutiksi. Pasakysiu Edžiui ir Džekui. - Ir jis 
pasuko į namą. 

— Tėti? - Nelsonas sustojo ir lėtai atsisuko. - Ačiū, - tarė 
Teitas. 

Nelsonas pamojo, dėkodamas ir pats. 

— Nuvesk ir pririšk žirgus. 

Teitas nujojo į arklidę, iš paskos vesdamas ir Nelsono arklį. 
Nušokęs nuo savojo, ėmė jį sausai trinti - to, kaip ir jojimo, 
buvo išmokytas nuo jaunų dienų. 

Tačiau po kelių minučių jo judesiai sulėtėjo ir, įsirėmęs 
delnais į žirgo pasturgalį, jis įsispoksojo į vieną tašką. 

Tą vakarą jam reikėjo jos užuojautos ir švelnumo. Jis no- 
rėjo patikėti tuo, ką manė slypint jos palytėjime. Dėl šei- 
mos, dėl Mendės jis vylėsi, kad tas jos pasikeitimas nebus 
laikinas. 

Tik laikas parodys - jo tėvas veikiausiai yra teisus. Tai tik 
graži svajonė - tikėti, kad Kerolė pasikeitė, juk ankstesnis 
jos elgesys liudijo vien palaidą gyvenimą, tai, kokia ji nepa- 
tikima. Kaip galėtų pakeisti nuomonę, kai visi, o labiausiai 
jis pats, galvojo esąs didžiausias kvailys, taip ilgai ja pasiti- 
kėdamas. 

— Velniop. 


Došimtas skyrius 


= | PER ketiname siųsti jį į valstijos pakraštį sakyti kalbos 
Teksaso aukštojoje technikos mokykloje. - Kai Džekas išdės- 
tė brolienei Teito maršrutą, jam pačiam šovė į galvą nauja 
mintis: - Žinai, Teitai, tose vietose daugybė medvilnės au- 
gintojų. Įdomu, ar Edis pagalvojo, kad turėtum pasakyti kal- 
bą kokioje jų bendrovėje ar kur kitur? 

- Jei dar ir nepagalvojo, tai turėtų. Aš, žinoma, to noriu. 

— Pasistengsiu nepamiršti, kad įtrauktų į planus. 

Eiverė iš savo lovos stebėjo brolius. Juodu buvo pana- 
šūs, kad priskirtum juos tai pačiai šeimai, tačiau daug kuo ir 
skyrėsi. 

Džekas atrodė vyresnis už Teitą daugiau nei trejais metais. 
Jo plaukai, bent jau keletas sruogų, buvo tamsesni ir viršu- 
galvyje jau retėjo. Vyresnėlis tikrai nebuvo pilvotas, tačiau 
anaiptol ne toks raumeningas kaip Teitas. 

Teitas iš jųdviejų atrodė daug šaunesnis. Džekas nebuvo 
bjaurus, bet ir niekuo iš kitų vyrų neišsiskyrė. Jis ištirptų mi- 
nioje, bet Teitui to padaryti nepavyktų. 

- Atleisk, kad pagrobiam jį iš tavęs tokiam ilgam laikui, Ke- 
role. - (Ji pastebėjo, kad Džekas, kalbėdamas su ja, niekada 
nežvelgia tiesiai į akis. Visuomet kreipia žvilgsnį nuo veido į 
jos kūną - krūtinę, rankas, sugipsuotą koją.) - To nedarytu- 
me, jei nemanytume, kad tai svarbu kampanijai. 

Pirštais sugniaužusi storą pieštuką, lentelėje pakeverzojo 
žodį „gerai . Džekas, pakreipęs galvą, perskaitė, kas parašyta, 
šyptelėjo ir linktelėjo jai. Tarp Džeko ir jo brolienės esama 
slaptų, nemalonių saitų. Eiverė spėliojo, kas juos sieja. 

— Teitas sakė, kad šiandien įstengei ištarti keletą žodžių, — 
puikios naujienos. Kai vėl galėsi kalbėti, džiaugsimės paga- 
liau išgirdę, ką nori pasakyti. 

Eiverė žinojo, kad Teitas neapsidžiaugs išgirdęs, ką ji turi 
pasakyti. Jis norės žinoti, kodėl ji neužrašė savo vardo, kodėl 
leido jam tikėti, jog yra jo žmona, net kai pradėjo valdyti ran- 
ką ir galėjo pieštuku parašyti lentelėje tiesą. 

Ji ir pati norėtų tai žinoti. 

Ji taip susijaudino, kad akyse vėl pasirodė ašaros. Džekas 
kaipmat atsistojo ir ėmė trauktis durų link. 

— Ką gi, jau vėlu, manęs laukia ilgas kelias namo. Sėkmės, 
Kerole. Teitai, eini? 

— Kol kas dar ne, bet palydėsiu tave iki vestibiulio. - Priža- 
dėjęs grįžti po kelių minučių, jis išlydėjo brolį iš kambario. 

— Ko gero, nuliūdinau ją, kalbėdamas apie tavo kelionę, - 
pasakė Džekas. 

- Šiomis dienomis ji pernelyg jautri. 

— Ar nemanai, kad turėtų džiaugtis atgaudama balsą? 

— Manau, ją pribaigia tai, kad ji bando kalbėti aiškiau, ir 
negali. - Teitas priėjo ištaigingos klinikos tamsinto stiklo du- 
ris ir atidarė. 

— Tiesa, Teitai, ar nepastebėjai, kaip keistai ji rašo? 

— Keistai? 

Jis pasitraukė į šalį, praleisdamas į vestibiulį porą slaugių 
ir vyriškį su sodriai rausvų chrizantemų puokšte. Džekas 
žengė į lauką, bet ranka prilaikė duris. 

— Kerolė dešiniarankė, tiesa? 

— Taip. 

— Tai kodėl rašo kairiąja? - tai pasakęs Džekas gūžtelėjo 
pečiais. - Tik pamaniau, kad keista. - Jis nuleido ranką ir 

hidraulinės konstrukcijos durys ėmė vertis. - Pasimatysime 
namie, Teitai. 

— Važiuok atsargiai. 

Teitas stovėjo, spoksodamas į nueinantį brolį, kol vėl kaž- 
kas prisiartino prie durų ir klausiamai į jį pažvelgė. Jis pasi- 
suko ant kulno ir užsigalvojęs tuo pačiu keliu grįžo į Kerolės 
kambarį. 


Teitui išėjus, Eiverė galvojo apie tai, kaip jis pasikeitė. Prieš 
gerą savaitę ji pajuto, kad jis pradėjo elgtis kitaip. Jis tebelan- 
kė ją, bet apsilankymai nepailgėjo. Pradžioje ji tai pateisinda- 
vo - jo kampanija pačiame įkarštyje. 

Kad ir kada ateitų, vis dar atnešdavo gėlių ir žurnalų. Da- 
bar, kai ji jau galėjo kramtyti, norėdamas paįvairinti gerą, bet 
nusibodusį ligoninės valgį, atnešdavo jai „greito“ maisto. Jis 
net prijungė vaizdo leistuvą ir parūpindavo įvairiausių filmų, 
kad jai būtų nenuobodu. Tačiau dažniausiai būdavo užsi- 
sklendęs savyje ir paniuręs, kalbėdavo su ja atsargiai. Nieka- 
da nepasilikdavo ilgiau. 

Kai Kerolės veido bruožai tapo ryškesni, Teitas dar labiau 
atitolo. 

Be to, jis nebeatsivesdavo pas ją Mendės. Ji parašė ant len- 
telės Mendės vardą su klaustuku ir parodė jam. Šis gūžtelėjo. 

— Pamaniau, kad susitikimai daro jai daugiau žalos nei 
naudos. Grįžusi namo galėsi leisti su ja daugybę laiko. 

Toks nejautrumas ją užgavo. Mendės apsilankymai buvo 
tapę ryškiausiais jos nuobodžios būties įvykiais. Kita vertus, 
gal ir geriau, kad jis juos nutraukė. Ji pernelyg priprato prie 
mergaitės, žūtbūt norėjo padėti mažylei išgyventi tokį baisų 
jos amžiui tekusį sukrėtimą. Jei nėra šios galimybės, dabar 
būtų išmintingiau nutraukti bet kokius dvasinius saitus. 

Prisirišimas prie Teito buvo kur kas rimtesnis ir jį palikti 
bus kur kas sunkiau, kai norės pasitraukti iš jo gyvenimo ir 
grįžti į savąjį. 

Vis dėlto kai ką ji išsineš: intriguojančios slaptos medžia- 
gos apie vyriškį, kuris balotiravosi į JAV Senatą ir kurį kažkas 
norėjo nužudyti. 

Eiverės žurnalistinis smalsumas nenumaldomai augo. Kas 
buvo ydinga Ratledžo santuokoje? Kodėl Kerolė norėjo, kad 
jos vyrą nužudytų? Jai magėjo išnaudoti visas galimybes ir 
prisikasti prie tiesos. Galbūt atskleidusi tiesą, ji galėtų išlipti 
sausa iš balos, į kurią įklimpo dirbdama savo darbą. Tačiau 
mintis, kad ta tiesa gali nuskambėti laidoje, jai paliko nema- 
lonų prieskonį. 

Teito Ratledžo rūpesčiai dabar buvo ir jos rūpesčiai. Ji ne- 
ieškojo jų; tai buvo primesta. Bet Eiverė negalėjo lyg niekur 
nieko atsukti jam nugaros. Dėl keistos ir nepaaiškinamos prie- 
žasties ji jautėsi esanti priversta atsakyti už Kerolės ydas. 

Tą vienintelį kartą, kai užjausdama ištiesė jam ranką, jis 
pabrėžtinai ją atstūmė, tačiau Teito ir Kerolės nesantaika 
buvo rimtesnė nei paprasti sutuoktinių nesutarimai. Buvo 
dar vienas bloga pranašaujantis dalykas. Su žmona jis elgėsi 
taip, kaip elgiamasi su narve laikomu laukiniu gyvūnu. Žiū- 
rėjo visų jos poreikių, tačiau iš saugaus atstumo. Jis artinda- 
vosi nepasitikėdamas, lyg jos elgesys būtų nenuspėjamas. 

Eiverė žinojo, kad Teitas turėjo rimtą pagrindą būti at- 
sargus su žmona —- Kerolė su kažkuo rengė prieš jį sąmokslą. 
Kaip? Kodėl? - šie klausimai labiausiai jai nedavė ramybės. 

Kai jis, išlydėjęs Džeką, grįžo, ji laikinai nustūmė tas įky- 
rias mintis. Tačiau jos malonią šypseną prisiartinęs prie veži- 
mėlio Teitas sutrikdė. Jis buvo susiraukes. 

— Kodėl rašai kaire ranka? 

Eiverė sustingo. Pagaliau atėjo tiesos akimirka. Ji vylėsi 
pati pasirinksianti šį laiką, tačiau jai jau parinko. Kokia buvo 
kvailė, kaip skaudžiai klydo! Tikimybė, kad Kerolė Ratledž 
kairiarankė, buvo labai maža. 

Ji maldaujamai pažvelgė į jį ir gerkliniu balsu sugebėjo iš- 
tarti jo vardą. 

Dieve, padėk man, meldė ji, kaire ranka stengdamasi sugrai- 
byti pieštuką. Kai tik atskleis savo tapatybę, turės įspėti jį 
apie planuojamą pasikėsinimą. Kiek dar liko laiko, buvo ga- 
lima numanyti - jis žus, jei pateks į valdžią. Tačiau tai gali 
įvykti ir rytoj, ir šiąnakt. Bet net jei jis turi laiko iki lapkričio 
rinkimų, jį vis tiek reikia įspėti nedelsiant. 

Ką išjo šeimos ji apkaltins? Ji neprisipažino kas esanti, kol 
negalėjo valdyti pieštuko, o dabar dar neturėjo pakankamai 
įrodymų. Bergždžiai vylėsi, kad kiekviena nauja diena jai ką 
nors pateiks. 

Jeigu ji pasakys tai, ką žino, - o turi labai menkų įrody- 
mų, - arjis patikės? 

Kodėl turėtų? 

Kodėl jis turėtų klausytis moters, kuri beveik du mėnesius 
vaidino esanti jo žmona? Jis pamanytų, kad ji viso labo ne- 
dora prisitaikėlė. Tai būtų nemalonu ir arti tiesos, jei tik jai 
nuoširdžiai nerūpėtų jo ir Mendės gerovė. 

Pieštukas judėjo tarp jos stropių, kantriai dirbančių pirš- 
tų. Ji suraitė raidę „S“. Jos ranka taip drebėjo, kad pieštukas 
iškrito. Jis nuriedėjo žemyn, nuslydo sterble ir galop įstrigo 
tarp jos šlaunies ir sėdynės apmušalo. 

Teitas jį ištraukė. Storais pirštais stumtelėjo jos šlaunį. Vėl 
įspraudė pieštuką jai tarp pirštų ir padėjo perkelti ranką atgal 
ant lentelės. | 

— Kas „S“? 

Ji pažvelgė į jį maldaujamai, tyliai prašydama atleisti. Tada 
baigė žodį, kurį pradėjo. Užrašiusi pasuko lentelę jam. 

— Skauda, - perskaitė jis, - skauda rašyti dešine ranka? 

Apimta kaltės, Eiverė linktelėjo galva. 

- Skauda, - sukvarkė ji ir pakėlė dešinę ranką, jos oda vis 
dar buvo jautri. 

Eiverė tikino save, kad jos melą galima pateisinti. Negali sa- 
kyti jam tiesos, kol nepajėgs visko smulkiau paaiškinti. Pake- 
verzota žinutė, keletas baisių žodžių be jokių paaiškinimų jam 

sukeltų tik pykčio priepuolį ir kiltų sąmyšis. Būdamas sukrės- 
tas jis niekuomet nepatikėtų, kad kas nors jį nori nužudyti. 

Jis švelniai ir trumpai nusijuokė. 

— Tu išgąsdinai Džeką. Negaliu patikėti, kad nepastebėjau 
to pats. Matyt, per daug užimta galva, kad jaudinčiausi dėl 
smulkmenų. 

Jis įsirėmė rankomis į juosmenį ir išsilenkė, smarkiai įsi- 
tempdamas. 

- Ką gi, man prieš akis ta kelionė, ir jau vėlu. Žinau, rytoj 
tau nuims gipsą. Tai gerai. Bus lengviau vaikščioti. 

Eiverės akis aptemdė ašaros. Šis žmogus buvo jai toks ge- 
ras, bet sužinojęs tiesą ims jos nekęsti. Tas savaites, kai ji 
sveiko, jis atsitiktinai tapo jos gelbėjimosi ratu. Ar jis žinojo 
tai, ar ne, nuo jo priklausė tiek jos kūnas, tiek dvasia. 

Dabar ji turi atsilyginti už jo gerumą, pasakyti jam tris bai- 
sias tiesas: jo žmona žuvo; jos vietą užėmusi televizijos žur- 
nalistė, žinanti jo asmeninio gyvenimo paslaptis; ir kažkas 
ketina jį nužudyti. 

Užuot pažadinusios gailestį, ašaros jį supykdė. Susierzinęs 
jis žvilgtelėjo į šalį ir pastebėjo ant plačios palangės sukrau- 
tus laikraščius. Ji paprašė vyresniojo personalo juos atnešti. 
Tai buvo seni leidiniai su straipsniais apie lėktuvo avariją. 
Teitas mostelėjo į juos. 

— Nesuprantu tavo ašarų, Kerole. Tavo veidas atrodo pui- 
kiai. Dieve, juk galėjai žūti. Kartu su Mende. Ar nepagalvoji, 
kad tau pasisekė, jog likai gyva? 

Taip išsiliejęs, jis atsitiesė ir giliai atsiduso, tramdydamas 
pyktį. | 

— Klausyk, atsiprašau. Nenorėjau šitaip užsipulti. Zinau, 
tu daug kentėjai. Tik sakau, kad galėjai nukentėti kur kas la- 
biau. Mes visi galėjome. 

Jis siektelėjo sportinės striukės, kurią dažnai dėvėjo prie 
džinsų, ir ją užsivilko. 

— Pasimatysime vėliau. 

Jis išmovė, nieko daugiau taip ir nepasakęs. 

Eiverė ilgai spoksojo į tuščią tarpdurį. Įėjo slaugė ir padėjo 
jai pasiruošti miegui. Negalėjo priminti lūžusios kojos, todėl 
iš vežimėlio kėlėsi su ramentais, bet ir sujais vis dar jautėsi 
netvirtai. Nuo jų skaudėjo rankas. Kai įsitaisė lovoje ir liko 
viena, pasijuto išsekusi. 

Dvasiškai buvo nusikamavusi ne mažiau nei fiziškai, bet 
vis tiek negalėjo užmigti. Bandė įsivaizduoti, kokia išraiška 
pasirodys Teito veide, kai jis sužinos tiesą. Jis turėtų išgy- 
venti dar vieną perversmą savo gyvenime, ir kaip tyčia tokiu 
metu, kai labiausiai pažeidžiamas. 

Tą akimirką, kai mintyse susiklostė žodis „pažeidžiamas“, 
Eiverė suvokė naują, siaubą keliantį dalyką. Kai tik tas, kuris 
suplanavo nužudyti Teitą, sužinos apie ją teisybę, ji taip pat 
taps pažeidžiama! 

Kodėl ji nepagalvojo apie tai anksčiau? Kai pasirodys Ei- 
verė Daniels, televizijos žinių reporterė, kaltininkas supras 
padaręs rimtą klaidą ir bus priverstas ko nors griebtis. Jis 
turės susidoroti ne tik su Teitu, bet ir su ja. Sprendžiant iš to, 
ką išgirdo, menamas žudikas - negailestingas ir viską gerai 
apskaičiuojantis - nedvejodamas pribaigtų juos abu. 

Ji atsisėdo ir įsižiūrėjo į kambario šešėlius, tarsi laukdama, 
kada tas beveidis ir bevardis keršto ištroškęs padaras ją puls. 
Širdies dūžiai garsiai aidėjo ausyse. 

Viešpatie, ką jai daryti? Kaip jai apsiginti? Kaip apginti 
Teitą? Jei tik ji iš tikrųjų būtų Kerolė, ji... 

Ši mintis dar neįgavo galutinio pavidalo, o jos galvoje jau 
ėmė kirbėti sąžinė ir priešintis gyvenimiška patirtis. Tai neį- 
manoma. Teitas supras. Žudikas supras. 

Tačiau jeigu jai pavyktų vaidinti šį vaidmenį tol, kol išsiaiš- 
kintų, kas tas slaptasis priešas, ji išgelbėtų Teitui gyvybę. 

Ji vis dar neįsivaizdavo savęs, užgrobiančios kitos moters gy- 
venimą. O kaip ji pati? Formaliai Eiverės Daniels nebėra. Niekas 
jos nepasiilgs. Ji neturėjo nei vyro, nei vaikų, jokios šeimos. 

Jos karjera žlugusi. Tik viena klaida - viena šiurkšti klaida 
pareiškime - ir nusprendė, kad ji nebeatitinka jokių reikala- 
vimų. Jai ne tik nepavyko pateisinti savo tėvo nepriekaištin- 
go vardo, ji kaip reikiant jį suteršė. Darbas San Antonijaus 
KTEX televizijoje reiškė nuosprendį - ilgi metai sunkiųjų 
darbų. Nors nebūdama didelė, ši televizijos stotis rinkoje tu- 
rėjo gerą vardą, ir ji bus amžinai dėkinga Airišui už tai, kad ją 
priėmė, kai niekas kitas net nesiteikė jos pakviesti į pokalbį, 
tačiau darbas joje jai prilygo tremčiai į Sibirą. Ji nutolo nuo 
žurnalistų aplinkos, kuri jai iš tiesų buvo svarbi. Po darbo ge- 
riausiame Kolumbijos apygardos tinkle, Vašingtone, KTEX 
televizija rodėsi kaip baisus smukimas. 

Tačiau dabar pritrenkianti medžiaga jai nukrito tiesiai į 
skreitą. Jeigu ji tapo ponia Ratledž, galėtų tapti ir rinkimų 
kampanijos į Senatą, ir bandymo nužudyti liudininke. Ji ne 
tik pateiktų šią medžiagą, ji išgyventų ją. 

Ar galėtų būti geresnis būdas vėl prasiveržti ant aukščiau- 
sios televizijos žinių pakopos? Kiek reporterių kada nors yra 
gavę tokią galimybę? Ji pažinojo daugybę tokių, kurie už tai 
būtų atidavę nukirsti dešine ranką. 

Ji blausiai šyptelėjo. Dešinės rankos iš jos nepareikalavo, 
bet ji jau paaukojo veidą, vardą ir savo tapatybę. Už tokį pa- 
žeminimą pakaktų atsimokėti galimybe išgelbėti kitam žmo- 
gui gyvybę ir susitvarkyti savo karjerą. Ir kai pagaliau tiesa 
paaiškėtų, niekas negalėtų jos kaltinti pasinaudojus tokiomis 
aplinkybėmis. Eiverė neprašė tokios galimybės; ją privertė. 
Teitu taip pat nebūtų pasinaudojusi. Dar labiau, negu susi- 
grąžinti gerą žurnalistės vardą, ji troško apsaugoti šio vyriš- 
kio, kuris jai tapo toks brangus, gyvenimą. 

Su tuo susijęs didžiulis pavojus, bet ji negalėjo paminėti 
nė vieno garsaus reporterio, kuris nelindo į pavojus, norė- 
damas pasiekti ką nors svarbaus. Jos tėvas, dirbdamas savo 
mėgstamą darbą, rizikuodavo kiekvieną dieną. Už drąsą jam 
buvo atlyginta Pulicerio premija. Jeigu jis dėl savo :nedžia- 

gos buvo pasiruošęs atsisakyti visko, ar jis galėtų mažiau rei- 
kalauti iš jos? 

Kad ir kaip būtų, suvokė ji, viską reikia apgalvoti ir elgtis 
išmintingai. Turi tai gerai apsvarstyti, o ne įsijausti. Ji prisi- 
ims Teito žmonos vaidmenį ir visus tuos jų numanomus ir 
paveldėtus savitarpio santykius. Gyvens su jo šeima, nuola- 
tos stebima žmonių, artimai pažinojusių Kerolę. 

Išbandymas buvo bauginamai rimtas, tačiau jam atsispirti 
buvo lygiai taip pat sunku. Gali ir skaudžiai nukentėti, bet 
atpildas būtų vertas bet kokios kainos. 

Ji dar padarys tūkstančius tokių klaidų, kaip rašymas ne 
ta ranka. Iki šiol ji sugebėdavo išsikapstyti. Suklydusi ji ir vėl 
išsisuks. 

Ar jai pavyks? Ar ji galės tai padaryti? Ar išdrįs bandyti? 

Ji nusimetė apklotus ir remdamasi ramentais nušlubčio- 
jo į vonios kambarį. Po ryškia, negailestinga dienos šviesos 
lempa įdėmiai žvelgė į veidą veidrodyje ir lygino jį su. Kerolės 
nuotrauka, padrąsinimui prilipdyta ant sienos. 

Oda atrodė nauja, rausva lyg kūdikio užpakaliukas, kaip 
daktaras Sojeris ir žadėjo. Ji iššiepė lūpas ir apžiūrėjo dantų 
implantus, tiksliai atitinkančius Kerolės Ratledž priekinius 
dantis. Perbraukė ranka ataugusius tankius ir tamsius plau- 
kus. Nematyti jokių randų, nebent tyrinėtum iš labai arti. 
Laikui bėgant, visi pėdsakai taps nematomi. 

Ji prisivertė neliūdėti, nors širdyje spurdėjo ir gailestis 
sau, ir ilgėjimasis tikrosios savo išvaizdos. Tokia dabar buvo 
jos lemtis. Turėjo naują veidą. Jis gali būti bilietas į naują 
gyvenimą. 

Rytoj ji prisiims Kerolės Ratledž tapatybę. 

Eiverė Daniels nebeturėjo ko prarasti. 


Vienuoliktas skyrius 


Os patenkinta ją nužvelgė. 

— Jūsų plaukai, ponia Ratledž, nuostabūs. 

— Ačiū, - atsakė Eiverė liūdnai. - Kas iš jų liko. 

Per tas septynias dienas, kol Teito nebuvo, ji visiškai atga- 
vo balsą. Dabar laukė jo atvyksiančio bet kuriuo metu, todėl 
nervinosi. 

— Mano nuomone, ne kiekvienai tinka tokie trumpi plau- 
kai, - paprieštaravo slaugė, - bet jūs atrodote pritrenkiamai. 

Eiverė pažvelgė į mažą veidrodėlį, papešiojo ant kaktos 
krintančius smailius karčiukus ir abejodama ištarė: 

— Tikiuosi, kad taip. 

Ji sėdėjo ant kėdės, dešinę koją užkėlusi ant suolelio. 
Į kėdę buvo atremta lazda. Rankas laikė susidėjusi ant kelių. 

Laukdamos atvykstant Teito, kurio mieste nebuvo daugiau 
kaip savaitę, slaugės jaudinosi ne menkiau už ją. Išdabino ją 
kaip nuotaką, laukiančią jaunikio. 

— Ateina, - sušnabždėjo viena jų, kyštelėjusi galvą iš už 
durų. 

Ta, kuri stovėjo šalia Eiverės, palietė jai petį. 

— Atrodote nuostabiai. Jis bus priblokštas. 

Priblokštas jis nebuvo, tačiau akimirką apstulbo. Ji pa- 
stebėjo, kaip jis įbedė akis, pamatęs ją sėdinčią kėdėje, apsi- 

prieš keletą dienų jai atnešė Zy. 

— Sveikas, Teitai. 

Išgirdęs jos balsą, jis nustebo dar labiau, 

Jos širdis suspurdėjo. Jis suprato! 

Arji dar kartą apmaudžiai suklydo? Gal Kerolė kreipdavosi 
įjį meiliau? Sulaikiusi kvėpavimą ji laukė, kol jis bes į ją pirš- 
tu ir kaltindamas sušuks: „Tu apsimetėlė!“ 

Užuot tai pasakęs, jis sunkiai atsikrenkštė ir taip pat pasi- 
sveikino: 

— Sveika, Kerole. 

Pro gražią nosį ji palengva iškvėpė orą, kurį buvo sulaikiusi 
taip ilgai, kad įskaudo krūtinę. Nenorėjo giliu iškvėpimu išsi- 
duoti, kaip jai palengvėjo. 

Jis žengė į kambarį ir išsiblaškęs padėjo gėlių puokštę ir 
ryšulėlį ant naktinio staliuko. 

— Atrodai puikiai. 

— Ačiū. 

— Tu gali kalbėti, - pasakė jis, nesmagiai nusijuokęs. 

— Taip. Pagaliau. 

— Tavo balsas skamba kitaip. 

— Mus perspėjo, atsimeni? - greitomis atsakė ji. 

— Taip, bet aš nesitikėjau, kad... - jis palietė pirštais sau 
gerklę, - būsi užkimusi. 

- Ilgainiui užkimimas tikriausiai išnyks. 

— Man jis patinka. 

Jis negalėjo atitraukti nuo jos akių. Jeigu santykiai tarp jų 
būtų tokie, kokie turi būti, jis prieš ją klauptųsi, pirštų galiu- 
kais švelniai liestų jos naująjį veidą kaip aklasis, stebėdama- 
sis jo lygumu ir kalbėdamas jai apie savo meilę. Didžiam jos 
nusivylimui, Teitas laikėsi atsargaus nuotolio. 

Jis mūvėjo džinsus, kaip įprastai - išlygintus, su kantais, 
bet senus ir minkštus, kad aptemptų užpakalį. Eiverė neketi- 

no išsiduoti per moterišką smalsumą, todėl ryžtingai kilste- 
lėjo žvilgsnį - virš jo sportinės striukės atlapų. 

Į ją taip pat buvo žvelgiama labai atidžiai: Žvilgsnis buvo 
beveik toks pat skvarbus kaip ir jos. 

Sutrikusi pakėlė ranką prie krūtinės. 

— Ko taip spoksai? 

Jis nudelbė akis - tik akimirksnį - ir vėl pakėlė. 

-— Atleisk. Matai, tikrai nesitikėjau, kad vėl atrodysi tokia, 
kokia buvai. O tu... o tu atrodai. Išskyrus plaukus. 

Iš džiaugsmo ji net virptelėjo - jos gudrybė pavyko. 

— Ar tau šalta? 

— Ką? Šalta? Ne, - ji gudriai bandė nusitverti ko nors, kas 
atitrauktų jo dėmesį. - Kas čia? 

Jis pažvelgė ton pusėn, kur ji linktelėjo galva - į jo atneštą 
ryšulėlį. 

— A, tai tavo papuošalai. 

— Papuošalai? - jos džiaugsmas subliūško kaip burbulas. 
Sunkiai nurijo seiles. 

— Jais buvai pasipuošusi tą dieną, kai nukrito lėktuvas. 
Šiandien iš ligoninės paskambino į teisės biurą, priminė, kad 
jie tebėra pas juos seife. Sustojau pakeliui ir paėmiau. Vis 
juos pamiršdavau. - Jis atkišo jai voką. Eiverė spoksojo į jį, 
tarsi tai būtų nuodinga gyvatė, nenorėdama prie jo liestis. 
Matydama, kad neišsisuks, vis dėlto jį paėmė. - Negaišau lai- 
ko tikrindamas, kas jame yra, - pasakė Teitas, - bet tau gal 
reikėtų. 

Ji pasidėjo voką ant kelių. 

— Pažiūrėsiu vėliau. 

— Maniau, nori juos susigrąžinti. 

— Na taip. Tik dabar nelabai patogu nešioti papuošalus. — 
Ji suspaudė kumštį, tada lėtai jį atgniaužė, ištiesdama pirš- 
tus. - Mano rankos beveik sugijo, tačiau vis dar skauda. Tur- 
būt bus sunku užsimauti ir nusimauti žiedus. 

— Tai būtų pirmas kartas, tiesa? Bent jau sutuoktuvių 
žiedui. 

Šiurkštūs žodžiai ją apstulbino. Ji pastebėjo, kad jis taip pat 
nemūvi vestuvinio žiedo, ir panoro tai priminti, kad apgintų 
Kerolę; vis dėlto užgniaužė pagundą. Jeigu Kerolė numūvė- 
davo sutuoktuvių žiedo piktybiškai, - jis netiesiogiai leido tai 
suprasti, - geriausia buvo vengti kol kas apie tai kalbėti. 

Teitas atsisėdo ant lovos krašto. Tvyrojo nejauki tyla. Eive- 
rė ją išsklaidė pirmoji. 

— Ar kelionė pasisekė, kaip tikėjaisi? 

— Taip, buvo gerai. Tik baisiai pavargau. 

— Mačiau tave per televiziją kone kiekvieną vakarą. Minia, 
atrodo, tave palaiko. 

— Mūsiškiai liko patenkinti, kad sulaukiau tokio atsako. 

— Visi politikos apžvalgininkai pranašauja, kad laimėsi pir- 
minius rinkimus triuškinama pergale. 

— Tikiuosi. 

Vėl stojo tyla, ir abu stengėsi - gana nesėkmingai - ne- 
spoksoti vienas į kitą. 

— Kaip Mendė? 

Jis gūžtelėjo pečiais. 

— Puikiai. 

Eiverė abejodama susiraukė. 

— Gerai, ne taip jau puikiai. - Jis vėl atsistojo ir ėmė žings- 
niuoti palei lovą, jo batų kulnai kiliminėje dangoje palikda- 
vo pusračio pavidalo atspaudus. - Mama sako, kad ji vis dar 
sapnuoja baisius sapnus. Beveik kiekvieną naktį, kartais net 
per pietų miegą nubunda šaukdama. Vaikšto po namus kaip 
mažas vaiduokliukas. - Jis ištiesė rankas, tarsi ko siekdamas, 
paskui,atitraukė, taip nieko ir nepalietęs. - Lyg būtų ne čia, 
supranti? Niekas nepadeda - nei mano, nei psichologo pa- 
stangos. 

— Prašiau Zy, kad atvestų ją pas mane. Ji pasakė, kad tu jai 
neleidai. 

— Tai tiesa. 

— Kodėl? 

— Nemanau, kad jai būtų gerai čia eiti be manes. 

Vargu ar jai verta klausti kodėl. Tik įžiebs dar vieną ginčą, 
jų dar nebuvo pasirengusi atlaikyti. 

— Pasiilgau jos. Kai grįšiu namo, jai bus geriau. 

Buvo akivaizdu, jis tuo netikėjo. 

— Galbūt. 

— Arji klausinėja apie mane? 

— Ne. 

Eiverė nuleido žvilgsnį į savo kelius. 

— Suprantu. | 

— Na, ir ko tu tikiesi, Kerole? Gavai tai, ko nusipelnei. 

Akimirką jų žvilgsniai susidūrė. Ji kilstelėjo ranką prie 
kaktos, akys prisipildė ašarų. Ji verkė dėl šios mergaitės, 
nepatyrusios motinos meilės. Vargšė mažylė Mendė. Eiverė 
žinojo, kaip jaučiasi vaikas, stokojantis tėvų dėmesio. Todėl 
teisinosi, apsimesdama jos motina, nors iš pradžių manė, 
kad Mendei būtų geriau, jeigu jai iš karto pasakytų apie Ke- 
rolės mirtį. 

— Ak, mėšlas, - sunkiai alsuodamas sušnibždėjo Teitas. Jis 
perėjo kambarį ir švelniai uždėjo ranką jai ant galvos, suleido 
pirštus į jos trumpus, vešlius plaukus ir pirštų pagalvėlėmis 
ėmė atsargiai glostyti jai galvos odą. - Atsiprašau. Nenorėjau 
pravirkdyti tavęs. Mendei turėtų pagerėti - labai pagerėti. - 
Po akimirkos jis pasakė: - Turbūt jau eisiu. 

— Ne! - Ji kilstelėjo galvą. Ašaros vis liejosi jai iš akių. - Dar 
pabūk. 

— Jau reikia. 

— Prašau pasilik dar šiek tiek. 

— Esu pavargęs po kelionės ir išgveręs - nekokia iš manęs 
draugija. 

— Man gera. 

Jis papurtė galvą. 

Ji narsiai slėpė savo didžiulį nusivylimą. 

— Tuomet pasimatysime vėliau. 

Siektelėjo lazdelės ir pasirėmė į ją stodamasi. Tačiau nuo 
jaudulio suprakaitavusi ranka nuslydo per išlenkimą ir ji pra- 
rado pusiausvyrą. 

— Jėzau, atsargiau. 

Teito rankos ją apglėbė. Rudo popieriaus vokas nuslydo 
jai nuo kelių ant grindų, bet nė vienas to nepastebėjo. Viena 
ranka jis prilaikė ją per nugarą, ir stiprūs pirštai atsidūrė pa- 
lei šonkaulius, po švelniu krūtinės svoriu. 

Kai pamažu vedė ją prie lovos, Eiverė tiesiog suleido pirš- 
tus į jo švarko audinį. Ji giliai įkvėpė jo kvapo - gaivaus, bet 
laukinio, jo kvepalų aromato, vyriško, su citrinos prieskoniu. 
Jo jėga skverbėsi į ją, ir ji gėrė ją kaip gyvybės eliksyrą. 

Tuometji pripažino tai, ko vengė visas tas ilgas, kankinan- 
čias dienas, kol jis buvo išvykęs. Ji norėjo tapti ponia Ratledž, 
kad būtų arčiau Teito. Kaip ji kankinosi, kol jo nebuvo, ir kokį 
džiaugsmą patyrė, kai jis įžengė į palatą - štai kodėl ji nori 
imtis šios misijos. Tai ne ką menkesnis paaiškinimas nei visi 
kiti. Bent jau toks pat tvirtas. 

Jis pasodino ją ant lovos krašto ir nedrąsiai palietė jos su- 
žeistą šlaunį. 

— Buvo lūžę keliose vietose. Kaulas vis dar ne toks stiprus, 
kaip atrodo. 

— Turbūt. 

— Mes teisingai nusprendėme, kad turėtum likti čia, kol 
baigsis pirminiai rinkimai. Tau būtų per daug visos tos 
veiklos. 

-— Tikriausiai. 

Jos atsakymas buvo tinkamas, nors kai Zy jai pasakė, kad 
priimtas šis sprendimas, jos nei atsiklausus, nei pasitarus 
su ja, ji pasijuto palikta - tarsi šeimos našta, paslėpta nuo 
visų akių. 

— Negaliu sulaukti, kada grįšiu namo, Teitai. 

Jų galvos buvo visai šalia. Ji matė savo naują veidą, atsi- 
spindintį jo akių vyzdžiuose. Dvelktelėjo jo kvėpavimas. Ji 
norėjo, kad ją laikytų. Norėjo laikyti jį. 

Paliesk mane, Teitai. Laikyk mane. Bučiuok mane, norėjo pa- 
sakyti ji. 

Akimirką, kol širdis nustojo daužytis, jis lyg ir delsė svars- 
tydamas, tuomet pasitraukė. 

— Jau eisiu, - pasakė jis šiurkščiai, - pailsėk. 

Ji paėmė jo ranką ir kiek galėdama ją suspaudė. 

- Ačiū. 

— Už ką? 

— Už... už gėles ir... ir kad padėjai man grįžti į lovą. 

— Kokie niekai, - pasakė abejingai ir išlaisvino ranką. 

Ji aiktelėjo įsižeidusi. 

— Kodėl tu niekada nepriimi mano padėkos? 

— Neapsimetinėk kvailele, Kerole, - ūmai sušnypštė jis. — 
Tavo padėka man nieko nereiškia, ir tu žinai kodėl. 

Jis greitai, atžariai atsisveikino ir išėjo. 

Eiverė buvo sugniuždyta. Iš šio susitikimo ji tikėjosi daug 
daugiau. Jos svajonėse nebuvo nieko panašaus į šią niūrią tik- 
rovę. Tačiau ko ji galėjo tikėtis iš vyro, kuriam žmona, matyt, 
nelabai rūpėjo? 

Ką gi, bent nesusekė, kad ji meluoja. Šiuo atžvilgiu ji vis 
dar laikėsi tvirtai. 

Eiverė vėl atsisėdo į krėslą ir pakėlė voką, atplėšė metalo 
kaištuką, atlenkė kraštą ir iškratė daiktus į delną. Jos ranki- 
nis laikrodis nebetiksėjo - stiklas buvo sudužęs. Trūko auk- 
sinio žiedo, tačiau tai nedidelis nuostolis. Čia nebuvo paties 
svarbiausio daikto. Kur pasidėjo jos medalionas? 

Tuomet prisiminė. Kai atsitiko nelaimė, ji nebuvo jo užsi- 
segusi. Medalionas buvo pas Kerolę Ratledž. 

Eiverė susmuko kėdėje, susisielojusi dėl taip branginto 
papuošalo netekties, bet tučtuojau pakilo. Dėl praradimo ji 
paverks vėliau. Dabar turėjo veikti. 

Po kelių minučių slaugė centriniame poste pakėlė galvą 
nuo kompiuterio klaviatūros. 

— Labas vakaras, ponia Ratledž. Tikriausiai esate laiminga, 
kad jis dažnai jus lanko? 

— Ačiū. - Ji padavė slaugei voką. - Noriu paprašyti paslau- 
gos. Ar negalėtumėte išsiųsti rytoj šito? - Slaugė perskaitė 
adresą, kurį Eiverė užrašė. - Prašau, - spaudė Eiverė, kol 
slaugė dar nieko nepaklausė. 

— Mielai, - atsakė ta, nors buvo akivaizdu, kad pageidavi- 
mas jai keistas. - Išsiųsim rytiniu paštu. 

— Norėčiau, kad apie tai niekam neužsimintumėt. Mano 
vyras peikia mane, kad dabar esu per daug jausminga. 

- Gerai. 

Eiverė padavė jai kelis sulankstytus banknotus iš tų dos- 
nių kišenpinigių, kuriuos Teitas paliko jai prieš išvykdamas. 

— Manau, jų pakaks sumokėti už siuntimą. Ačiū. 

Tai dar kartą įrodė, kaip trūkinėja saitai su Eivere Daniels. 
Ji grįžo į palatą, ant kurios durų kabojo užrašas „Ponia Ke- 

rolė Ratledž“. 


Dvyliktas skyrius 


Kirišas Makeibas vienomis kojinėmis priėjo prie šaldytuvo 
pasiimti dar skardinės alaus. Jis truktelėjo metalinę kilpelę 
ir, nusiurbęs iš viršaus salyklo putų, apžiūrėjo, ką šaldytuvas 
pasiūlys pietums. Nieko neradęs alkiui numalšinti, nuspren- 
dė apsieiti be valgio ir prisipylė alaus. 

Eidamas atgal į svetainę, pakėlė krūvą laiškų, kuriuos 
anksčiau buvo numetęs ant stalo. Tuščiai spoksodamas TV 
žaidimų laidą, peržiūrinėjo korespondenciją, išrinkdamas, 
ką išmesti, ir į šalį atidėdamas sąskaitas. 

— Hm. - Kai aptiko tą rudą voką, sumišęs suraukė žilste- 
lėjusius antakius. Siuntėjo adreso nebuvo, tik vietos pašto 
antspaudas. Jis atsegė kaištuką ir įspraudė smilių tarp atlan- 
kų. Atidarė voką ir išvertė turinį ant kelių. 

Jis greitai įkvėpė ir atsilošė, tarsi ant jo būtų nusileidę kaž- 
kas šlykštaus. Spoksojo į sudaužytą dirbinį, trūko oro, o krū- 
tinėje spurdėjo širdis. 

Po kelių akimirkų apsiramino tiek, kad galėtų ištiesti ranką 
ir paliesti sudaužytą rankinį laikrodį. Akimirksniu atpažino, 
kadjis Eiverės. Atsargiai pakėlė jį, nedrąsiai apžiūrėjo auksinį 
auskarą, kurį paskutinį kartą matė puošiantį Eiverės ausį. 

Greitai pašokęs, jis nuskubėjo per kambarį prie rašomojo 
stalo, kuriuo retai naudojosi, nebent stalčiais. Ištraukęs vieną 
paėmė voką, kurį jam atidavė lavoninėje tą dieną, kai atpaži- 

no Eiverės kūną. „Jos daiktai“, - lyg atsiprašydamas pasakė 
jam teismo asistentas. 

Jis prisiminė, kaip įmetė jos medalioną į voką ir net nepa- 
žvelgė vidun. Iki šiol jam nekilo ranka jo atidaryti, liesti jos 
asmeninių daiktų. Jis buvo prietaringas. Kapstytis po Eive- 
rės turtą jam būtų taip pat bjauru, kaip plėšti kapus. 

Jis turėjo ištuštinti jos butą, nes to reikalavo jos nuomo- 
jamo buto savininkė. Neėmė nė vieno daiktelio, išskyrus ke- 
letą nuotraukų. Jos drabužiai ir visi kiti dar tinkami naudoti 
daiktai buvo paaukoti įvairioms labdaros įstaigoms. 

Vienintelis daiktas, kurį, Airišo nuomone, vertėjo pasilik- 
ti, buvo medalionas, liudijantis, kad kūnas buvo jos. Eiverės 
tėtis padovanojo jai šį papuošalą, kai ji dar buvo vaikas. Airi- 
šas nėra matęs Eiverės be jo. 

Jis atvėrė voką, kuris visą šį laiką gulėjo jo stalčiuje, ir 
išpylė ant apversto stalo viską, kas jame buvo. Be Eiverės 
medaliono, ten buvo pora auskarų su deimantais, auksinis 
rankinis laikrodis, dvi apyrankės ir trys žiedai, iš kurių du 
buvo sutuoktuviniai. Trečią žiedą puošė safyrų ir deimantų 
kekė. Turėtų kainuoti velnioniškus pinigus, daug daugiau nei 
Eiverės papuošalai, bet Airišui Makeibui jie nebuvo verti nė 
surūdijusio skatiko. 

Matyt, daiktai priklausė kuriai nors iš avarijos aukų, gali- 
mas dalykas, išsigelbėjusiai. Ar kam nors gaila dėl tokio su- 
painiojimo? Ar bent kas jų pasigedo? 

Jis turėtų patikrinti ir bandyti grąžinti tikrajam savinin- 
kui. Tačiau dabar jis pajėgė galvoti tik apie Eiverės papuoša- 
lus - laikrodį ir auskarą, kuriuos šiandien atnešė į jo pašto 
dėžutę. Kas juos atsiuntė? Kodėl dabar? Kur jie buvo visą 
šį laiką? 

Jis tyrinėjo voką, ieškodamas kokios nors nuorodos apie 
jo šiuntėją. Nebuvo nieko. Neatrodo, kad būtų atsiųstas iš 
savivaldybės raštinės. Užrašyta kreivai, tiesiog pakeverzota 
vaikišku raštu. 

— Kas, po paraliais, čia dedasi? - klausė jis savo tuščiame 
bute. 

Jo sielvartas dėl Eiverės jau turėjo apmalšti, tačiau jis nie- 
kaip nenuslopo. Sunkiai sudribęs fotelyje, jis aptemusiomis 
akimis spoksojo į medalioną. Trynė jį smiliumi ir nykščiu 
kaip užkerėtą daiktą, kuris galėtų ją stebuklingai atgaivinti. 

Vėliau jis pamėgins įminti paslaptį, kaip jos papuošalus 
sukeitė su tos kitos avarijos aukos papuošalais. Tačiau šiuo 
metu jis tenorėjo skęsti savo netekties liūne. 


— Nesuprantu, kodėl ne? 

— Sakiau tau kodėl. 

— O ką, jei šios savaitės pabaigoje kartu su tavimi vykčiau 
į Korpus Kristi? 

— Tai verslo kelionė. Turėsiu daug darbo, rengsiu Teito su- 
sitikimus. 

Fensė nutaisė aikštingą rūgščią grimasą. 

— Galėtum leisti lydėti tave, jei tik iš tiesų norėtum. 

Edis Paskalis pažvelgė į ją iš šalies. 

— Manau, pati ir atsakei į savo klausimą. 

Jis išjungė šviesas kampanijos būstinėje. Patalpos preky- 
bos centre - anksčiau čia buvo naminių gyvūnų parduotuvė. 
Nuomos kaina nedidelė. Miesto vidurys, todėl būstinė leng- 
vai pasiekiama iš bet kurios kitos miesto dalies. Gal vieninte- 
lis trūkumas - išlikęs gyvūnų, laikytų narvuose, kvapas. 

— Kodėl tu man toks blogas, Edi? - inkštė Fensė, kai jis ra- 
kino skląstį. 

— O kodėl tu tokia įkyri? 

Kartu jie perėjo automobilių stovėjimo aikštelę iki jo pa- 
tvaraus fordo sedano, kuris jai kėlė panieką. Atrakinęs ke- 
leivio dureles, atidarė jai. Sėsdama vidun, krūtine prisišliejo 
prie jo. 

Kol jis apėjo automobilį iš priekio į vairuotojo vietą, ji 
nužiūrėjo, kad jis neseniai apsikirpęs. Kirpėjas per trumpai 

nuskuto jam plaukus. Fensė apmetė Edžio „juodąjį sąrašą - 
pirmiausia automobilis. Antras buvo kirpėjas. 

Jis klestelėjo prie vairo ir pasuko raktelį. Oro kondicionie- 
rius įsijungė automatiškai ir vidun ėmė pūsti karštą, drėgną 
orą. Edis nusprendė taip griežtai nesilaikyti savo naujo pre- 
kės „ką tik iš dėžutės“ įvaizdžio - atsipalaidavo kaklaraištį ir 
atsisegė apykaklės sagą. 

Fensė dėl patogumo padarė kur kas daugiau. Ji iki juos- 
mens atsisagstė palaidinukę, tada atsilapojusi pasivėdino ir 
vėl susisiautė, suteikusi Edžiui puikiausią galimybę pasigė- 
rėti savo krūtimis, jei tik jis norėtų, ir susierzino pastebėjusi, 
kad jis nekreipia nė mažiausio dėmesio. Jis nardė automo- 
biliu juostomis, kirto sankirtas, pakilo įvažiavimo rampa ir 
atsidūrė greitkelyje. 

— Gal tu gėjus? - piktai paklausė ji. 

Jis prapliupo juoktis. 

— Kodėl klausi? 

- Todėl, kad jeigu kitiems vaikinams parodyčiau bent pusę 
to, ką parodžiau tau, visą laiką gulėčiau aukštielninka. 

— Pasiklausius tavo kalbų, gali pamanyti, kad tai ir darai su 
bet kuo. - Jis žvilgtelėjo į ją. - Ar tai tik kalbos? 

Fensės žydros akys kaipmat apsiniaukė, bet ji buvo per 
daug protinga, kad prarastų savitvardą. Užuot netekusi kan- 
trybės, tingiai kaip katė susirangė ant automobilio sėdynės ir 
klastingai paklausė: 

— O kodėl pats to neišsiaiškini, pone Paskali? 

Jis papurtė galvą. 

— Tuesi nepataisoma mergiščia, Fense, ar žinai? 

- Turėčiau žinoti, - skubotai atšovė ji, kedendama pirš- 
tais savo vešlias, tamsiai geltonas garbanas. - Juk taip visi 
sako. - Ji palinko prie kondicionieriaus, kuris dabar pūtė 
šaltą orą. Prilaikė plaukus rankomis pakėlusi nuo kaklo, kad 
oras pasiektų sudrėkusią nuo prakaito odą. - Tai ar esi? 

— Esu kas? 

— Gėjus. 

— Ne, nesu. 

Ji atsisėdo tiesiai ir pasisuko į jį visu kūnu. Rankomis vis 
dar laikė plaukus pakėlusi nuo kaklo - tokia padėtis išryški- 
nojos krūtis. Šaltas oras sustangrino spenelius ir jie stirksojo 
per palaidinukės audinį. 

— Tuomet kaip gali man atsispirti? 

Perpildytas automobilių greitkelis pasiliko už nugaros ir 
dabar jie judėjo į šiaurės vakarus, rančos link. Įdėmus Edžio 
žvilgsnis lėtai klaidžiojo jos kūnu, užgriebdamas visas vilio- 
jančias smulkmenas. Jai buvo malonu stebėti, kaip jo Adomo 
obuolys slankioja aukštyn žemyn - jis sunkiai rijo seiles. 

— Tu esi nuostabus vaikas, Fense. - Jo akys stabtelėjo ties 
jos krūtimis, dailios spenelių apybraižos tamsėjo po palaidi- 
nuke. - Nuostabi moteris. 

Pamažu ji nuleido rankas, leisdama plaukams laisvai kristi 
apie veidą ir ant pečių. 

— Na, ir ką? 

— Tu mano geriausio draugo dukterėčia. 

- Taigi? 

— Taigi tai reiškia, kad esi man draudžiama. 

— Kaip davatkiška! - sušuko ji. - Tu esi toks senamadiškas, 
Edi, štai koks tu. Atsilikėlis. Nuobodi davatka. Juokinga. 

— Tavo dėdei Teitui tai nebūtų juokinga. Arba tavo seneliui, 
ar tėvui. Jei paliesčiau tave, bet kuris iš tos trijulės ateitų pas 
mane su šautuvu. ; 

Ji pasilenkė ir greitai užkišo pirštus jam po kaklaraiščiu 
šnabždėdama: 

- Argi nebūtų įdomu? 

Jis atitraukė jos ranką ir nustūmė atgal. 

- Jei esi taikinys, ne. 

Kaip įgelta ji atsilošė sėdynėje ir pasukusi galvą spoksojo 
į besikeičiantį kraštovaizdį. Tą rytą ji tyčia paliko savo auto- 
mobilį rančoje ir įsiprašė keliauti į San Antonijų su tėvu, nuo 

pat pradžių ketindama ten užsibūti iki vėlumos ir apgaule įsi- 
prašyti važiuoti namo su Edžiu. Ištisus mėnesius išradingai 
jį viliojo, tačiau nieko nepešė. Kadangi kantrybe ji niekada 
nepasižymėjo, nusprendė sustiprinti apgultį. 

Bakas, tas jos pasiuntinukas, neišsilaikė nė mėnesio, nes 
tapo savininkiškas ir pavydus. Tada vyrukas, atėjęs purkšti 
namų, gelbėdamas nuo tarakonų, baigė savo darbą jos lovoje. 
Tas reikalas truko tol, kol ji sužinojo, kad jis vedęs. Jai trukdė 
ne tiek jo šeiminė padėtis, kiek po suartėjimo jaučiama kaltė, 
kurią jis niauriai su ja aptarinėjo. Sąžinės graužimas atėmė 
visą krušimosi džiaugsmą. 

Kol kas vabzdžių naikintojas atstojo draugą, bet visi tie 
nukrypimai buvo tik tam, kad tūrėtų kuo užsiimti, kol jai pa- 
siduos Edis. Laukimas ėmė varginti. 

Iš tikrųjų vargino viskas. Pastarieji trys mėnesiai privertė 
ją būti pernelyg įsitempusią, nors ji vis dar neprarado įpras- 
tos geros nuotaikos. Buvo netgi akimirkų, kai ji pavydėjo te- 
tai Kerolei jai skiriamo dėmesio. 

Fensė valandų valandas kaišiojo popierius į vokus ir padė- 
jo apklausti rinkėjus telefonu tame prastame dvokiančiame 
ir triukšmingame štabe, knibždančiame žmonių, kurie galėjo 
iš kailio išsinerti už dešimties dolerių atlygį, o apie Kerolę 
tuo metu buvo šokinėjama iš visų pusių prabangioje priva- 
čioje klinikoje. | 

Mendė buvo dar vienas akmenėlis bate. Tarsi ta maža mer- 
giūkštė ir taip nebūtų visada paikinama, dabar, po lėktuvo 
avarijos, viskas tik dar pablogėjo. Kaip tik praeitą savaitę Fen- 
sę griežtai išbarė senelė, nes ji užriko ant jaunesniosios pus- 
seserės už tai, kad ši suvalgė visus šokoladinius sausainius. 

Fensės nuomone, ta mergelė kvanktelėjo. Jos įdubusios 
abejingos akys buvo tiesiog klaikios. Ji virto šmėkla, bet visi 
lindo jai į užpakalį. 

Tėvas neabejotinai pamišo, kai aną kartą ji gavo greičio vir- 
šijimo taloną, ir pagrasino iš jos atimsiąs automobilį - tegul 

tik gauna dar vieną. Jis net įspėjo, kad ji turės sumokėti bau- 
dą iš pačios užsidirbtų pinigų. Žinoma, tėvo grasinimai buvo 
nieko verti, bet tie šūkavimai ją erzino. 

Ji negalėjo patikėti, kad dėl tos kampanijos kils tokia er- 
zelynė. Iš to, kaip visi karščiavosi, galėjai pamanyti, kad jos 
dėdė dalyvauja suknistuose prezidento rinkimuose. Negalė- 
jo suprasti, kam mokėti politologui didžiulius pinigus, kad 
numatytų rezultatus savaitę prieš rinkimus, kai ji galėjo pa- 
sakyti tai ir veltui prieš kelis mėnesius. Jos dėdės šypsena 
priversdavo moteris susileisti. Koks skirtumas, apie ką jis 
kalbės; moterys balsuos už jo gražias akis. Tačiau ar kas nors 
jos klausė? Ne. Niekas apie nieką neklausė jos nuomonės. 

Šiaip ar taip, reikalai judėjo į priekį. Dabar, kai pirminiai 
rinkimai jau įvyko, Edžiui nebereikės tiek blaškytis. Galėtų ir 
apie ją pagalvoti. Iš pradžių Fensė ryžtingai ėmėsi savo suma- 
nymo ir tikėjosi jį sugundyti. Dabar ji nebebuvo tokia tikra. 
Jis sumaniai išsisuko nuo jos apžavų, nebūtų pagalvojusi, 
kad vyras taip galėtų. Nujautė, kad iki lūžio jam dar tolokai. 

Ji pakreipė galvą ir pažvelgė į jį. Bent jau iš išvaizdos atro- 
dė šaltas kaip ledas. Sprendžiant iš to, kiek ja domėjosi, tu- 
rėjo jam būti bjauresnė už beždžionę. Gal jau laikas griebti 
jautį už ragų, pamiršti atsargumą ir, jeigu net tai nepadės, 
priblokšti poną Nekaltybe. 

— O ką, jeigu pačiulpčiau? 

Apsimestinai abejingu judesiu Edis užmetė dešinę ranką 
ant sėdynės atlošo. 

— Kai pagalvoju, dabar tikrai būtų neblogai. 

Jos veidas nukaito. Sugriežė dantimis. 

— Nedrįsk elgtis su manimi globėjiškai, tu kalės vaike. 

— Tuomet baik šokinėti ant manęs kaip pigi gatvės kekšė. 
Nešvankybės manęs nesujaudina, bent jau ne labiau nei tavo 
nuogos krūtinės apžvalga. Man nerūpi, Fense, ir tas tavo vai- 
kiškas žaidimas pradeda varginti. 

— Tu esi pederastas. 

Jis prunkštelėjo. 

— Manyk taip, jei nori, jei tai paglostys tavo savimeilę. 

— Tai gal tave kas nors jau pakabino, nes vyrui gyventi be 
to reikalo tiesiog nesveika. - Ji palinko arčiau ir griebė jam 
už rankovės. 

— Su kuo tu miegi, Edi - su kuria nors iš štabo? 

— Fense... 

— Su ta raudonplauke sudžiūvusia subine? Lažinuosi, tai ji! 
Girdėjau, ji išsiskyrusi, ir greičiausiai tikrai karšta. - Ji tvir- 
čiau spaudė jo rankovę. - Kodėl nori duotis su tokia sene, kai 
gali turėti mane? 

Jis pasuko žiediniu įvažiavimu ir sustabdė automobilį 
priešais namus. Sugriebė ją už pečių ir smarkiai pakratė. 

— Nes nesiduodu su mergytėmis - ypač su tomis, kurios 
praskečia šlaunis, jei tik pasitaiko kietesnis galas. 

Jo pyktis tik dar labiau pakurstė jos geismą. Bet kokia 
aistra ją sužadindavo ir sujaudindavo. Jos akys užsidegė, iš- 
tiesusi ranką apglėbė delnu jam tarpkojį ir suspaudė. Lūpas 
iškreipė pasitenkinimo šypsena. 

— Kodėl, Edi, brangusis! - geidulingai sušnibždėjo ji. - Ta- 
viškis toks kietas. 

Keikdamasis jis stumtelėjo ją šalin ir išlipo iš automobilio. 

— Jei tave dar domina, pasiūlymas galioja. 

F.nsė užtruko, sagstydamasi palaidinukę ir tvarkydamasi, 
tad: nusekė paskui jį į namus. Šįkart kova baigėsi lygiosio- 
mis. Jis neįsivilko jos į lovą, tačiau jos norėjo. Tai buvo pa- 
žanę a, kuria ji valandėlę pasitenkins... tačiau neilgai. 

Kai ji priėjo duris į savo namo pusę, išdygo motina. Dorotė 
Rėja: ėjo tiesiai, bet jos akys buvo kaip stiklinės - kaip prari- 
jus keletą taurių gėrimo. 

- „Sveika, Fense. 

— Aš keletui dienų išvažiuoju į Korpus Kristi, - pranešė ji. 
Jeigru Edis atsisakys ją pasiimti, tame pakrantės miestelyje 

jam tiesiog padarys staigmeną. - Išvykstu rytą. Duok man 
pinigų. 

— Negali išvažiuoti tiesiog dabar. 

Fensė suspaudė kumštį ir įrėmė į dailią šlaunį. Ji prisimer- 
kė kaip visuomet, kai negaudavo to, ko nori. 

— Bet kodėl, po galais? 

— Nelsonas sakė, kad visi turime būti čia, - pasakė moti- 
na. - Rytoj namo grįžta Kerolė. 

— Ak, šūdas, - sumurmėjo Fensė. - Tik to man betrūko. 


Truliktas skyrius 


J. pamatė jį veidrodyje. 

Eiverė sėdėjo klinikos palatoje prie mažo tualetinio sta- 
liuko, kai pagavo įeinančio Teito žvilgsnį. Jie įdėmiai žvelgė 
vienas į kitą, kol ji pamažu nuleido pudros pūkutį ant veidro- 
dinio stalo paviršiaus ir atsisuko jo pusėn. 

Nenuleisdamas nuo jos akių, numetė apsiaustą ir keletą 
parduotuvės krepšelių iš prekybos centro ant jos lovos. Su- 
nertus pirštus prispaudusi prie kelių, Eiverė įsitempusi nu- 
sijuokė. 

— Laukimas mane žudo. 

— Tu atrodai nuostabiai. 

Ji sudrėkino lūpas; ir taip jau žibančias nuo rūpestingai 
užtepto lūpų blizgesio. 

- Šiandien buvo užėjęs kosmetologas, pamokė, kaip turiu 
dažytis. Daug metų tai dariau, pasirodo, reikėjo atnaujinti ži- 
nias. Tokių patarimų gauna visi čionykščiai gyventojai. - Ji 
vėl suirzusi jam šyptelėjo. 

Tiesą sakant, ji norėjo rasti kokią nors dingstį ir pakeis- 
ti Kerolei būdingą dažymosi stilių, kuris, Eiverės nuomone, 
buvo kiek vulgarokas. 

- Išmėginu naują būdą. Kaip manai, atrodau gerai? 

Ji paprašė, kad jis apžiūrėtų jos veidą. Nugalėjęs vidinį pa- 
sipriešinimą, jis priėjo kiek arčiau. Remdamasis rankomis į 

kelius, pasilenkė visu liemeniu ir kilstelėjęs antakius kruopš- 
čiai apžiūrėjo. 

— Netgi randų nematyti. Nieko. Neįtikima. 

— Ačiū. - Ji nusišypsojo, kaip moteris šypsosi mylinčiam 
vyrui. 

Skirtumas tik tas, kad Teitas nėra jos vyras ir jos nemyli. 
Jis atsitiesė ir atsuko jai nugarą. Eiverė akimirką užsimerkė, 
norėdama atgauti drąsą. Ji suprato, kad jis nėra linkęs greitai 
atleisti. Kerolė prarado jo pasitikėjimą. Turbūt bus sunku jį 
laimėti dar kartą. 

— Arjau pripratai prie mano naujos išvaizdos? 

— Imu priprasti. 

— Atrodau kitaip, - ji abejojo. 

— Atrodai jaunesnė. - Dirstelėjo į ją per petį, tada atsikvė- 
pęs pridūrė: - Ir gražesnė. 

Eiverė pakilo nuo staliuko ir priėjo prie jo. Paėmusi už ran- 
kos timptelėjo ir atsuko į save. 

— Tikrai? Gražesnė? 

— Taip. 

— Kaip gražesnė? Ką turi omeny? 

Suprato, kad jis nesugeba atleisti, bet užtat tvardytis - oi 
kaip moka. Dabar ji mojavo jam raudonu skuduru. Jo akyse 
žybčiojo žaibai, bet ji nenusileido. Ji trūks plyš norėjo žinoti, 
ar jis įžiūri kokius jos ir tikrosios žmonos skirtumus. Ji tiki- 
no save, kad tai lyg tyrimas. 

Jis nekantriai teisinosi, braukdamas ranka sau per 
plaukus. f 

— Aš nežinau. Esi kitokia. Gal tas pasidažymas, plaukai — 
nežinau. Tu puikiai atrodai, ar to neužtenka? Ar galime tuo ir 
baigti? Tu atrodai... - Jis nuleido akis, kad nužvelgtų ją visą, 
ne tik veidą. Tyrinėjo jos kūną, vėl pakėlė akis ir nusuko į 
šalį. - Tu atrodai gerai. 

Įkišęs ranką į marškinių kišenę, ištraukė ranka surašytą 
sąrašą. 

— Mes su mama nupirkome viską, ko prašei. - Galva pa- 
rodęs į parduotuvės krepšelius, jis skaitė, kokius daiktus at- 
vežė. - Ysatis purškiamieji kvepalai. Jie iš tavo pageidautų 
tualetinių reikmenų. | 

— Vėliau pabandysiu. | 

— Pėdkelnės. Ar spalva tokia, kokios norėjai? Sakei, šviesiai 
rusva. 

— Bus gerai. - Ji naršė krepšiuose, traukdama daiktus, ku- 
riuos jis vardijo. Ištraukė dėžutę su kvepalų buteliuku. Atida- 
riusi apsipurškė riešą. - Mm... Kvepia. 

Ji ištiesė riešą prie jo skruosto, taip, kad norėdamas pa- 
uostyti, pakreiptų galvą. Sukdamasis į ją, lūpomis brūkštelė- 
jojos rankos riešą. Jų akys susitiko. 

— Maloniai, - pasakė ir nusisuko, dar nespėjus Eiverei nu- 
leisti rankos. - Naktiniai marškiniai su rankovėmis. - Vėl pa- 
klausė: - Nuo kada miegi apsivilkusi ir dar su rankovėmis? 

Eiverė, pavargusi teisintis, atšovė: 

— Nuo tada, kai išgyvenau lėktuvo avariją, kai daktarai pa- 
sakė, kad tai antro laipsnio rankų nudegimai. 

Jis prasižiojo, pasiruošęs greitai atsikirsti, bet užsičiaupė. 
Grįžęs prie paskutinio daikto sąraše, perskaitė: 

— Liemenėlė, 34 B. 

- Gaila. - Ištraukusi šį apatinį drabužėlį iš krepšelio, ji nu- 
traukė etiketes ir vėl jį sulankstė. 

Liemenėlės, atneštos iš namų, iš Kerolės drabužių spintos, 
jai buvo gerokai per didelės. 

— Ko gaila? 

— Kad mano krūtinė sumažėjo visu numeriu. 

— Ir koks man galėtų būti skirtumas? 

Ta panieka jo veide privertė ją nusukti žvilgsnį. 

— Spėju, jokio. 

Ji ištuštino pirkinių krepšius, dėdama tuos daiktus prie 
jau pasiruoštų apsirengti kitą dieną namie. Kiti Zy ir Teito 
atnešti drabužiai iš Kerolės spintos jai beveik derėjo. Gal tik 

vos vos buvo per dideli. Kerolės krūtys ir šlaunys buvo stam- 
besnės, apvalesnės, bet Eiverė pasiteisino taip ilgai jai taikyta 
skysčių dieta. Net Kerolės batai jai tiko. 

Jei tik galėjo, ji slėpė rankas ir kojas, teikdama pirmenybę 
kelnėms, ne sijonams. Ji baiminosi, kad šlaunys ir keliai ją 
išduos. Tačiau ligi šiol niekas jos netyrinėjo. Ratledžams ji 
buvo Kerolė. Jie buvo tuo šventai įsitikinę. 

Bet ar tikrai buvo? 

Kodėl Kerolės sąmokslininkas paliko ją ramybėje? 

Tas nerimas atkakliai kaip uodas nuolat zvimbė Eiverės 
galvoje. Pasidavus jam, iš baimės jai darėsi silpna, taigi ji atsi- 
dėjusi domėjosi Kerolės asmenybe, kad galėtų išvengti išda- 
vikiškų klaidų. 

Ir ji spėjo, kad jai sekasi. Ji nemanė padariusi kokių nors 
rimtų, apmaudžių klaidų. 

Dabar išvykimas neišvengiamai artėjo ir ji jaudinosi. Bū- 
dama po tuo pačiu stogu su Ratledžais, ypač su Teitu, gali ir 
dažniau suklysti. 

Be to, jai vėl teks būti kandidato į Senatą žmona ir iš jos 
bus pareikalauta susidoroti su jai kliūsiančiomis pareigomis. 

— Kaip bus rytą, Teitai? 

— Edis paprašė manęs tave paruošti. Atsisėsk. 

— Skamba rimtai, - erzino ji, kai žvelgė vienas į kitą staty- 
damiesi kėdes. 

— Taip ir yra. 

- Ar bijai, kad matant žiniasklaidai galiu padaryti ką nors 
ne taip? 

— Ne, - atsakė jis, - bet guldau galvą, kad jie padarys ką 
nors - nepaisys padorumo reikalavimų. 

Kadangi jis kritikavo jos amatą, ji įsižeidė. 

— Pavyzdžiui, kokių? 

— Jie užduos tau šimtus asmeninių klausimų. Jie tyri- 
nės tavo veidą, ieškos randų, tokie reikalai. Rytoj tave foto- 

grafuos daugiau kartų, nei bet kada anksčiau per rinkimų 
kampaniją. 

— Aš nesidroviu kamerų. 

Jis sausai nusijuokė. | 

- Žinau. Bet rytoj, kai iš čia išeisi, tave supte apsups. Edis 
bandys palaikyti tvarką, bet visko nesužiūrėsi. 

Jis vėl pasikniso vidinėje kišenėje ir ištraukęs dar vieną 
popieriaus skiautę jai padavė. 

— Susipažink su šituo vakare. Tai trumpa kalba. Edis parašė 
tau, kad perskaitytum. Jis paruoš mikrofonus. Kas negerai? 

- Šitas, - pasakė ji, kratydama tą popierių prieš jį. - Jeigu 
tai perskaitysiu, būsiu tikra silpnaprotė. 

Jis atsiduso ir pasitrynė smilkinius. 

— Edis ir bijojo, kad taip manysi. 

— Bet kas, girdėdamas tuos žodžius, pamanys, kad avarija 
labiau pakenkė mano smegenims nei veidui. Kiekvienas pa- 
manys, kad uždarei mane toje privačioje klinikoje, kol atgau- 
siu sveiką protą, kaip kokioje „Džeinėje Eir“. Laikei psichiš- 
kai nesveiką žmoną... 

— „Džeinė Eir ? Tu skaitei tą knygą? 

Akimirką ji pasijuto netikėtai užklupta, bet greitai atšovė: 

— Mačiau filmą. Kad ir kaip būtų, nenoriu, kad žmonės 
manytų, jog esu protiškai neįgali ir kad viską, ką ruošiuosi 
pasakyti, man reikia iš anksto užsirašyti. 

— Tik neleisk savo protui sublizgėti labiau nei užpakaliui, 
gerai? 

— Moku kalbėti taisyklingai, Teitai, - atkirto ji. - Bet kada 
galiu suregzti daugiau nei tris žodžius ir žinau, kaip elgtis 
viešai. - Ji perplėšė paruoštą jai pranešimą ir numetė ant 
grindų. 

— Matyt, pamiršai, kas nutiko Ostine. Mes negalime sau 
leisti taip klysti, Kerole. 

Kadangi ji nežinojo, kokią klaidą Kerolė padarė Ostine, ne- 
galėjo nei apsiginti, nei atsiprašyti. Kad ir kaip būtų, ji turi 

nepamiršti vieno dalyko - Eiverė Daniels turi patyrimo kal- 
bėti priešais televizijos kameras. Ji moka žiniasklaidos gud- 
rybių. Kerolė Ratledž - žinoma, ne. 

Ramesniu balsu ji tarė: 

- Žinau, koks tau svarbus kiekvienas viešas pasirodymas 
nuo dabar iki pat rinkimų lapkritį. Stengsiuosi elgtis tinka- 
mai ir galvoti, ką kalbu. - Ji liūdnai nusišypsojo ir pasilenkė 
pakelti perplėšto popiergalio. - Aš net įsiminsiu šitą lėkštą 
kalbelę. Noriu daryti tai, kas tau geriausia. 

— Nepersistenk, mėgindama man įtikti. Jeigu tai priklau- 
sytų tik nuo manęs, tau nereikėtų ištarti nė sakinio. Edis 
jaučia, kad turėtum patenkinti visuomenės smalsumą. Dže- 
kas ir tėtis palaiko jo nuomonę. Todėl turėtum įtikti jiems, 
ne man. 

Jis atsistojo eiti. Eiverė greitai pakilo. 

— Kaip laikosi Mendė? 

— Po senovei. 

— Ar pasakei jai, kad rytoj grįžtu namo? 

— Ji klausėsi, bet sunku pasakyti, ką galvojo. 

Apimta gailesčio, kad mergaitė vis dar neatsigavo, Eive- 
rė pakėlė ranką virš krūtinės prie kaklo ir išsiblaškiusi pasi- 
trynė. 

Teitas palietė jai delną. 

— Gerai, kad prisiminiau. - Jis nuėjo pasiimti švarko, vis 
dar gulinčio ant jos lovos kojūgalio, ir ištraukė kai ką iš jo 
kišenės. - Kadangi ligoninė prisidirbo ir galop pametė tavo 
papuošalus, Edis pamanė, kad turėčiau tau duoti kitą vestu- 
vinį žiedą. Pasak jo, rinkėjai tiki, kad jį mūvi. ' 

Ji ne visai jam pamelavo. Kai Teitas pasiteiravo apie pa- 
puošalus, ji pasakė, kad atidariusi voką, paimtą iš ligoninės 
seifo, rado kažkieno kito papuošalus, ne savo. 

— Aš padaviau jį pasaugoti vienai iš čia dirbančių slaugių. 

— Tada kur tavieji? - paklausė jis. 

— Dievas žino. Matyt, įvyko viena tų klaidų, kurios niekuo- 
met nepaaiškėja. Pasikalbėk su mūsų draudimo kompanija. 

Teitas iš dėžutės pilku aksomo pamušalu ištraukė papras- 
tą, platų auksinį žiedą. 

— Jis ne toks prabangus kaip anas, bet tiks. 

— Man jis patinka, - pasakė ji, kai jis užmovė žiedą jai ant 
bevardžio piršto. Kai jis pamėgino patraukti ranką, ji paste- 
bėjo, kad jis buvo užsimovęs tokį patį. Ji suspaudė jo ranką ir 
greitai kvėptelėjusi ištarė jo vardą. 

Tada kiek pasilenkė ties vis dar sunertomis jų rankomis. 
Nuleidusi galvą dar žemiau, švelniai pabučiavo jo krumplius. 
— Kerole, - prabilo, mėgindamas ištraukti ranką. - Ne- 
reikia. " 

— Prašau, Teitai. Noriu padėkoti tau už viską, ką padarei 
dėl manes. Prašau... leisk man. 

Ji maldavo jį priimti jos dėkingumą. 

— Tiek daug kartų - ypač pačioje pradžioje, kai tik atgavau 
sąmonę, - troškau numirti. Veikiausiai taip ir būčiau padariu- 
si, jei ne tavo nuolatinis palaikymas. Tu buvai... - ji užspringo 
ir nė nebandė sustabdyti ašarų, riedančių nepriekaištingais 
jos skruostais, - tu visą tą laiką buvai nuostabus stiprybės 
šaltinis. Ačiū tau. 

Ji kalbėjo nuoširdžiai. Kiekvienas žodis buvo tiesa. Tarsi 
patvirtindama savo išsakytus jausmus, ji pasistiebė ir lūpo- 
mis palietė jo lūpas. 

Jis staiga atsilošė. Ji išgirdo, kaip jis nustebęs skubiai at- 
sikvėpė. Pajuto jo dvejonę, kai akys praslydo virš jos veido. 
Tada jis nuleido galvą. Jo lūpos trumpai palietė josios, leng- 
vai, vos vos prigludo. 

Ji išsilenkė visu kūnu prie jo, pasistiebė siekdama jo lūpų 
ir sušnabždėjo: 

— Teitai, prašau pabučiuok mane. 

Tyliai sudejavęs, prispaudė savo burną prie jos. Ranka 
apkabinęs liemenį, ją prisitraukė. Atleido sugniaužtus kitos 

rankos pirštus, delnu apglėbė kaklą ir ėmė glamonėti jį nykš- 
čiu, o liežuvis tuo tarpu siekė įsigauti tarp jos lūpų. 

Tada iš karto slinktelėjo giliau, bet tučtuojau liovėsi bučia- 
vęs ir pakėlė galvą. 

— Kas čia... 

Glausdamas prie krūtinės, tyrinėjo jos akis. Tada vėl pa- 
žiūrėjo į lūpas. Užsimerkė ir papurtė galvą, atmesdamas kaž- 
ką, ko negalėjo paaiškinti, ir įsisiurbė į jos lūpas. 

Eiverė irgi jį bučiavo, nebeslopindama ilgus mėnesius ty- 
liai brandinto troškimo. Jų lūpos lydėsi iš alkio ir karščio. 
Kuo daugiau jis turėjo jos, tuo daugiau troško ir tuo daugiau 
ji norėjo jam duoti. 

Nuleidęs rankas jai ant šlaunų, prisitraukė arčiau savo su- 
kietėjusio daikčiuko. O ji prigludo prie jo, pakėlė rankas ir, 
sunėrusi jam ant sprando, lenkdama jo galvą žemyn pirštų 
galiukais čiuopė ir mėgavosi plaukais, drabužiais, jo oda. 

Ir tada tai baigėsi. 

Jis atstūmė ją, atsitraukė nuo jos per keletą sprindžių. Ji 
žiūrėjo apimta kančios, kaip jis valosi jos bučinį nuo savo 
burnos atgalia ranka. Ji tyliai, skausmingai aiktelėjo. 

— Nieko nebus, Kerole, - pasakė jis griežtai. - Man neaiš- 
kus tas naujas tavo žaidimas ir kol neišmokau taisyklių, at- 
sisakau jame dalyvauti. Man gaila, kad tau taip atsitiko. Ka- 
dangi esi teisėta mano žmona, dariau, ko iš manęs reikalauja 
pareiga. Bet tai nesusiję su mano jausmais. Jie nepasikeitė. 
Supranti? Niekas nepasikeitė. 

Jis stvėrė striukę, užsimetė ant peties ir išmovė iš kamba- 


rio nė nepažvelgęs atgal. 


Edis įžengė į kiemą. Gegužės saulėkaitos suvilioti skleidėsi 
ir žydėjo augalai. Pakraščiuose apie plaukimo baseiną moli- 
niuose vazonuose augo oleandro krūmai, apsipylę žiedais. 


Gėlių lysves nuklojo vijoklinė rožė. 

Tačiau dabar buvo tamsu, ir žiedai nakčiai jau merkėsi. 
Kiemą apšvietė tarp augalų žemėje įtaisyti žibintai. Ant baltų 
tinkuotų namo sienų jie metė aukštus, ištįsusius šešėlius. 

— Ką čia darai? - paklausė Edis. 

Vienišius, susikūprinęs kėdėje vidiniame kieme, atžariai 
atkirto: 

- Galvoju. 

Jis galvojo apie Kerolę - apie tai, kaip atrodė jos veidas veid- 
rodyje, jam įėjus į jos palatą. Jis spindėjo. Jos tamsios akys 
švytėjo, tarsi jo atvykimas jai reiškė ką ypatinga. Jis nuspren- 
dė, kad tai buvo puiki vaidyba. Ilgiau kaip akimirką prarado 
protą ir užkibo. Koks kvailys. 

Jeigu tik jis būtų iš karto išėjęs, niekada nebūtų palietęs 
jos, niekada nebūtų pajutęs, niekada nebūtų vylęsis, kad 
reikalai pasikeitė, dabar neurgztų ant savo draugo, neglos- 
tytų viskio butelio ir nekovotų bergždžiai su nepraeinančia 
erekcija. Jam buvo bloga nuo savęs paties - vėl siektelėjo Chi- 
vas Regal ir šliūkštelėjo viskio ant tirpstančio ledo stiklinės 
dugne. 

Edis susmuko į gilų krėslą šalia Teito ir susirūpinęs jį nu- 
žvelgė. Teitas, pagavęs atvirai tiriantį draugo žvilgsnį, tarė: 

- Jei tau nepatinka tai, ką matai, žiūrėk kur nors kitur. 

— Va tai tau. Mes viskuo nepatenkinti, tiesa? 

Jis buvo susijaudinęs ir geidė savo neištikimos žmonos. 
Neištikimybę jis dar galėtų atleisti, tačiau visa kita - ne. Kitų 
išdavysčių - niekada. 

— Ar matei Kerolę? - paklausė Edis, spėdamas, ko Teitas 
tokios blogos nuotaikos. 

- Taip. 

— Ar padavei jai perskaityti tą pranešimą? 

- Taip. Žinai, ką ji padarė? 

— Pasiūlė tau susikišti? 

- Iš tikrųjų. Ji perplėšė jį pusiau. 

— Parašiau jį jos pačios labui. 

— Pats jai tai pasakyk. 

— Aną kartą, kai patariau jai kai ką jos labui, ji išvadino 
mane subingalviu. 

— Šį vakarą ji pritrūko žodžių. 

— Ar ji tiki tuo, ar ne, susitikti su žurnalistais pirmą kar- 
tą po lėktuvo avarijos bus tikra kankynė, net ir tokiai mote- 
riai kaip Kerolė. Jau vien jų smalsumas sukelia nepaprastą 
įsiūtį. 

— Sakiau jai, bet ji piktinasi, kad brukame jai kalbą nepra- 
šyti. 

— Gerai, - atsakė Edis, trindamas nutirpusį sprandą, - ne- 
sijaudink dėl to, ko dar neatsitiko. Ji tikriausiai su viskuo su- 
sitvarkys. 

— Ji, regis, mano susitvarkysianti. - Teitas siurbtelėjo gė- 
rimo, tada pasukiojo stiklinę tarp delnų, stebėdamas, kaip 
naktinis drugys savižudiškai neria į žibintą krūmuose. 

- Ji yra... 

Edis pasilenkė į priekį. 

— Kąji? | 

— Velnias, nežinau. - Jis atsiduso. - Kitokia. 

— Ką turi omenyje? 

Pirmiausia jos skonis kitoks, bet to jis draugui nesakė. 

— Ji labiau tvardosi, malonesnė. 

— Malonesnė? O aš girdėjau, kad šį vakarą ji neteko kan- 
trybės. 

— Taip, bet tai buvo pirmas kartas. Manau, kad lėktuvo 
avarija ir viskas, ką teko išgyventi, įkrėtė jai proto. Ji atrodo 
jaunesnė, tačiau elgiasi daug brandžiau. 

- Jau pastebėjau. Tačiau tai galima suprasti, tiesa? Kero- 
lė staiga suvokė esanti mirtinga. - Edis spoksojo į terasos 
plyteles po plačiai išžergtomis kojomis. - O kaip, na, kaip 
judviejų asmeniniai reikalai? - Teitas metė į jį karštą, piktą 
žvilgsnį. - Jeigu tai ne mano reikalas, tik pasakyk. 

— Tai ne tavo reikalas. 

— Žinau, kas praeitą savaitę atsitiko Fort Verte. 

— Neįsivaizduoju, apie ką, po galais, kalbi. 

— Apie tą moterį. 

— Ten aplinkui buvo daugybė moterų. 

— Bet tik viena po susiėjimo pasikvietė tave į namus. Bent 
jau viena, apie kurią žinau. 

Teitas nusišluostė kaktą. 

— Jėzau, ar kas nors prasprūsta pro tavo akis? 

— Niekas, kas susiję su tavim. Kol būsi išrinktas sena- 
toriumi. 

— Na, tai nesijaudink. Aš nenuėjau. 

- Žinau. | 

— Tai kodėl apie tai prašnekai? 

— O galreikėjo nueiti? 

Teitas nustebęs prajuko. 

— Galbūt norėjai? 

— Galbūt. 

— Norėjai, - pasakė Edis, atsakydamas už jį. - Esi žmogus. 
Tavo žmona ilgus mėnesius negalėjo, ir netgi prieš tai... 

— Tu peržengi ribas, Edi. 

- Visi jūsų šeimoje žino, kad judu negyvenote kartu. Aš tik 
įvardiju tai, kas akivaizdu. Būkime atviri. 

— Tu būk atviras. Aš einu miegoti. 

Edis sulaikė jo ranką, kol jis neatsistojo. 

— Dėl Dievo meilės, neširsk ant manes ir neišeik įsiutęs. 
Stengiuosi tau padaryti paslaugą. - Jis palaukė valandė- 
lę, duodamas Teitui laiko nuramdyti pyktį, ir ramiai pra- 
bilo: - Tenoriu pasakyti, kad tu per ilgai susilaikai. Šitoks 
susilaikymas verčia tave įsitempti ir erzina, ir tai negerai 
visiems. Jei koks romaniūkštis padarytų tave laimingą, pa- 
sakyk man. 

— Ir ką tu darysi? - piktai paklausė Teitas. - Sąvadausi? 

Edis atrodė nusivylęs. 

— Yra būdų susitvarkyti tyliai. 

— Pasakyk tai senatoriui Gariui Hartui. 

— Jis apsižioplino. 

— Otune? 

— Tu velnioniškai teisus, aš tikrai ne. 

— Ar žinai, ką pagalvotų tėtis, jeigu išgirstų, kad siūlai man 
tokį dalyką? 

— Jis idealistas. - Edis mostelėjo ranka. - Nelsonas įtikėjęs 
į motinystę ir obuolių pyragą. Dorovingumas jo antrasis var- 
das. O aš esu realistas. Mes gana gerai atrodome, bet kad ir 
kaip vaidintume - kiek žemiau liemens vyras vis dar yra gy- 
vulys. Jeigu tau reikia pasikrušti ir žmona nesuteikia tokios 
paslaugos, tu pasikruši su kita, - taip šiurkščiai apibendrinęs, 
Edis išraiškingai gūžtelėjo pečiais. - Kai tavo tokia padėtis, 
Teitai, kartais santuokinė neištikimybė būtų į sveikatą. 

— Kodėl tu toks įsitikinęs, kad man trūks plyš reikia pasi- 
dulkinti? 

Edis atsistojo ir nusišypsojo. 

— Stebėjau tave dirbantį, pameni? Tavo veido raumenys 
apie burną įtempti ir tai byloja, kad pastaruoju metu nesi ga- 
vęs. Atpažįstu tą juodą piktą žvilgsnį. Tu gali kandidatuoti į 
valstybės tarnybą, bet vis dar esi Teitas Ratledžas. Tavo galas 
nežino, kad iš jo tikimasi, jog bus geras mažas berniukas, kol 
tave išrinks. 

— Aš šiuose rinkimuose matau savo ateitį, Edi. Tu žinai tai. 
Aš tuoj įgyvendinsiu savo troškimą išvažiuoti į Vašingtoną 
jau kaip senatorius. Ar tu manai, kad statyčiau į pavojų savo 
svajonę dėl dvidešimties minučių neištikimybės? 

— Ne, manau, kad ne, - sutiko Edis, liūdnai atsidusda- 
mas. - Tik stengiausi tau padėti. 

Teitas atsistojo ir kreivai nusišypsojo draugui. 

— Dabar ketini klausti, o kam reikalingi draugai? 

Edis sukikeno. 

— Aš - taip nuvalkiotai? Juokauji? 

Jie pasuko prie didžiųjų durų. Teitas draugiškai uždėjo 
ranką Edžiui ant peties. 

— Tu - geras draugas. 

— Ačiū. 

— Bet dėl vieno dalyko Kerolė buvo teisi. 

— Ir dėl ko gi? 

— Esi subingalvis. 

Juokdamiesi jie įėjo į namą. 


Hoturioliktas skyrius 


Liverė užsidėjo akinius. 

— Manau, bus geriau be jų, - pasakė jai Edis. - Nereikia, 
kad atrodytų, jog slepiame ką bjauraus. 

— Gerai, - ji nusiėmė akinius ir įsidėjo į kišenę, vilkėjo pa- 
prasto šilko švarką, priderintą prie kelnių su kantais. - Ar at- 
rodau gerai? - neramiai paklausė Teito ir Edžio. 

Edis parodė jai iškeltą nykštį. 

— Nuostabiai. 

— Baisiai, - pridūrė Teitas rodydamas dantis. 

Eiverė perbraukė ranka trumpus plaukus ties pakaušiu. 

— Ar mano plaukai?.. | 

— Labai elegantiški, - padrąsino ją Edis. Tada suplojo del- 
nais ir energingai patrynė juos. - Ką gi, gana ilgai turėsime 
atlaikyti suerzintų šunų puolimą. Eime. 

Jie drauge visam laikui paliko jos palatą ir nuėjo koridoriu- 
mi prieangio link. Su personalu jau atsisveikinta, bet kai ėjo 
pro slaugių postą, jos palinkėjo jiems sėkmės. 

— Limuzinas? - nepatikėjo Eiverė, kai jie priėjo duris tam- 
sinto stiklo sienoje. 

Reporterių minia jų dar nepastebėjo, bet ji matė juos lau- 
ke. Juodas kadilakas stovėjo prie šaligatvio krašto, o šalia 
jo - uniformuotas vairuotojas. 

— Taip mes abu galėsime tave apsaugoti, - paaiškino Edis. 

— Nuo ko? 

— Nuo spūsties. Vairuotojas jau sukrovė tavo daiktus į ba- 
gažinę. Eik prie mikrofono, pasakyk savo kalbą, mandagiai 
atsiprašyk, kad neatsakinėsi į jokius klausimus, ir nerk į au- 
tomobilį. 

Jis akimirką pažvelgė į ją, tarsi norėdamas įsitikinti, kad jo 
nurodymai buvo daugmaž suprasti, tada pasisuko į Teitą. 

— Tu gali atsakyti į kelis klausimus, jei nori. Įvertink, ar jie 
yra draugiški. Kalbėk, kol bus patogu, kiek tik gali išnaudok 
progą. Jei klausimai bus keblūs, pasiteisink, kad dėl Kerolės 
turi nutraukti pokalbį. Pasirengę? 

Jis žengė į priekį atidaryti durų. Eiverė pažvelgė į Teitą. 

- Kaip tu pakenti jo įsakinėjimus? 

— Už tai jam ir mokame. 

Ji pasistengė įsidėmėti, kad Edžio kritikuoti negalima. Tei- 
to nuomone, jo kampanijos vadybininkas - be priekaištų. 

Edis laikė jiems atidarytas duris. Teitas atkišo jai alkūnę, 
kviesdamas į priekį. Jau prieš kelias akimirkas ėmė klegėti ir 
stumdytis reporterių ir fotografų minia. Dabar jie nuščiuvo, 
laukdami kandidato į senatorius žmonos, kuri nesirodė jau 
keletą mėnesių. 

Eiverė žengė pro duris ir priėjo prie mikrofono, kaip buvo 
liepęs Edis. Ji atrodė kaip Kerolė Ratledž. Žinojo tai. Jai buvo 
keista, kad Kerolės artimieji, netgi jos vyras, nepajuto apgau- 
lės. Žinoma, nebuvo priežasčių abejoti tuo, kad ji yra ta, kas 
ir turi būti. Jiems net nedingtelėjo, kad ji gali būti apgavikė, 
todėl jos ir nematė. 

Tačiau ji išsigando: kai atsistos prie mikrofono, pašaliniai 
pamatys skirtumą, kurio nepastebėjo artimieji. Kas nors gali 
išlįsti iš, minios, smerkiamai parodyti pirštu ir sušukti: „Ap- 
sišaukėlė!“ 

Todėl pliūptelėjusi plojimų banga ją apstulbino. Ji kaip rei- 
kiant nustebino ir ją, ir Teitą, ir netgi Edį, kuris visada buvo 
santūrus. Žengdama ji kluptelėjo. Dvejodama pažvelgė į Tei- 

tą. Jis nusišypsojo akinama visų amerikiečių didvyrio šyp- 
sena, kuri buvo verta skausmo ir kančios, jos iškentėtos po 
lėktuvo avarijos. Tai įkvėpė jai pasitikėjimo. 

Ji maloniai ženklu paprašė liautis ploti. Kai plojimas pa- 
mažu nutilo, ji nedrąsiai padėkojo. Tada, atsikrenkštusi, kiek 
atmetusi galvą ir liežuviu suvilgiusi lūpas, ėmė sakyti trumpą 
jau paruoštą kalbą: 

— Ačiū jums, ponai ir ponios, už tai, kad esate čia norėdami 
pasveikinti mane, grįžusią po ilgo gydymosi. Leiskite viešai 
pareikšti savo užuojautą tiems, kurie neteko mylimų žmonių 
per siaubingą AireAmerica 398 reiso lėktuvo katastrofą. Aš 
vis dar netikiu, kad mes su dukra likome gyvos po tokios bai- 
sios ir daug aukų pasiglemžusios lėktuvo avarijos. Tikriausiai 
nebūčiau išgyvenusi, jeigu ne mano vyro nuolatinė parama ir 
palaikymas. 

Paskutinis sakinys buvo pridėtas jos pačios prie Edžio 
paruoštos kalbos. Ji drąsiai įsikibo Teitui į ranką. Akimirką 
padvejojęs, - dėl ko, suprato tik ji, - švelniai spustelėjo jai 
ranką. 

— Ponia Ratledž, ar jūs manote, kad AireAmerica atsakin- 
gos už lėktuvo avariją? 

— Negalime kalbėti, kol nebus baigtas tyrimas ir rezultatai 
nebus paskelbti per NTSB, - atsakė Teitas. 

— Ponia Ratledž, ar ketinate kelti bylą už padarytą jums 
žalą? 

- Šiuo metu mes nesirengiame bylinėtis, - vėl už ją atsakė 
Teitas. 

— Ponia Ratledž, ar jūs prisimenate, kaip išnešėte savo duk- 
rą iš degančio lėktuvo nuolaužų? 

— Dabar prisimenu, - atsakė ji, aplenkdama Teitą.- Bet 
tada nieko negalvojau. Tiesiog pasidaviau išlikimo šauksmui. 
Neprisimenu, kad būčiau svarsčiusi, kaip elgtis. 

— Ponia Ratledž, ar buvo akimirka, kai darant plastines 
veido operacijas ėmėte abejoti, kad jos gali nepavykti? 

— Aš visiškai pasitikėjau chirurgu, kurį parinko mano 
vyras. 

Teitas pasilenkė prie mikrofono, kad jį išgirstų pro gausmą. 

— Tikriausiai suprantate, kad Kerolė labai jaudinasi grįžda- 
ma į namus. Prašyčiau, jeigu mums leisite. 

Jis vedė ją pirmyn, bet minia grūdosi prie jų. 

— Pone Ratledžai, ar ponia Ratledž vyks su jumis į kampa- 
nijos keliones? - Itin įkyrus reporteris užstojo jiems kelią ir 
kyštelėjo mikrofoną Teitui prie pat veido. 

— Tvarkaraštyje Kerolei numatytos kelios kelionės. Tačiau 
daugiau laiko ji norėtų praleisti namie su dukra. 

— Kaip jūsų dukra, pone Ratledžai? 

— Ji laikosi gerai, ačiū. Dabar, jeigu galėtumėm... 

— Arji jaučia kokias nors lėktuvo avarijos pasekmes? 

— Ką jūsų duktė galvoja apie tokį jūsų išvaizdos pasikeiti- 
mą, ponia Ratledžai? 

— Prašau daugiau jokių klausimų. 

Edis praskynė kelią, ir jie prasibrovė pro atkaklią minią. 
Dauguma žmonių buvo draugiški, bet tokioje minioje Eiverei 
vis tiek ėmė trūkti oro. 

Iki šiol ji visuomet būdavo kitoje pusėje - reporterė, kai- 
šiojanti mikrofoną žmonėms, išgyvenantiems nelaimę. Re- 
porterio darbas - gauti medžiagos straipsniui, išpešti faktų, 
kokių niekas nėra gavęs; manoma, kad reikalui esant tinka 
bet kokios priemonės. Niekas nesvarstė apie tai, kaip kiti gali 
jaustis prieš mikrofoną. Ji niekada nemėgo šios savo darbo 
pusės. Lemtingą klaidą per laidą ji padarė ne dėl savo abejin- 
gumo —ji suklydo dėl pernelyg didelio jautrumo. 

Akies krašteliu ant Betacam kameros ji pastebėjo KTEX te- 
levizijos ženklą. Nesąmoningai pasuko galvą ton pusėn. Ten 
buvo Vanas! 

Tik akimirką pamiršo, kad jis jai „nepažįstamas“. Priėjo ar- 
čiau, ketindama greičiau pamoti ranka ir pavadinti jį vardu. 
Jo blyškus, liesas veidas ir surišti į uodegą riebaluoti plaukai 

jai atrodė nuostabiai - savi ir brangūs! Troško pulti prie jo 
kaulėtos krūtinės ir tvirtai jį apkabinti. 

Laimė, jos veidas išliko abejingas. Ji nusisuko, nė men- 
kiausiu ženklu neišsiduodama, kad jį atpažino. Teitas nu- 
lydėjo ją į limuziną. Kai tik atsidūrė ant galinės sėdynės už 
tamsinto stiklo, pažvelgė atgal pro langą. Vanas, kaip ir visi 
kiti, stūmėsi pro spūstį su kamera ant peties, akį prispaudęs 
prie vaizdo ieškiklio. 

Kaip ji pasiilgo savo žinių kambario ir virš jo nuolat kyban- 
čio tabako dūmų debesio, plyšaujančių telefonų, spiegiančio 
policijos radijo ir tarškančių teletaipų. Nuolatinė reporterių 
kaita, operatoriai ir pasiuntinukai Eiverei atrodė atsidūrę už 
šviesmečių. 

Kai limuzinas ėmė tolti nuo vietos, kuri daug savaičių buvo 
jos prieglauda, širdį jai sugniaužė buvusio Eiverės Daniels gy- 
venimo ilgesys. Kas atsitiko jos butui, jos daiktams? Ar juos 
sukrovė į dėžes ir išdalijo svetimiems? Kas nešioja jos drabu- 
žius, miega ant jos paklodžių, naudojasi jos rankšluosčiais? 
Staiga ji pasijuto taip, tarsi būtų išrengta ir išprievartauta. 
Bet ji neatšaukiamai nusprendė Eiverę Daniels palaidoti vi- 
sam laikui. Ne tik jos karjera, bet ir jos gyvenimas, kaip ir 
Teito, buvo atsidūrę pavojuje. 

Teitas įsitaisė ant sėdynės šalia. Susilietė jų kojos, Teito al- 
kūnė palietė jos krūtį. Jo šlaunis atsidūrė prie jos šlaunies ir 
ji pajuto neįtikimą ramybę. 

Ji panoro, kad tai truktų kuo ilgiau. 

Edis, sėdėdamas priešais ant nulenkiamosios sėdynės, pa- 
plekšnojo jai per kelį. 

— Tu puikiai pasirodei net nesiruošusi iš anksto. Gražiai 
prisilietei prie Teito rankos. Ką manai, Teitai? 

Teitas atpalaidavo kaklaraištį ir segiojosi apykaklę. 

— Ji pasirodė gerai. - Jis dūrė pirštu į Edį. - Bet man ne- 
patiko klausimai apie Mendę. Kaip tai susiję su kampanijos 
reikalais ar rinkimais? 

— Niekaip. Žmonės tik nori žinoti. 

— Velniop jų smalsumą. Ji mano duktė. Noriu, kad ji būtų 
saugi. 

— Gal ji yra per daug saugoma, - staiga Teitą pertraukė 
duslus Eiverės balsas. 

— Ką turi omeny? 

— Dabar, kai mane jau pamatė, - aiškino ji, - jie nebeįgris 
klausinėdami apie mane ir puls prie svarbesnių dalykų. 

Sveikdama ji atidžiai sekė jo kampaniją, skaitė visus laik- 
raščius, kokius tik gaudavo, ir stebėjo televizijų žinias. Jis 
buvo pasišovęs sėkmingai įveikti pirminius rinkimus, tačiau 
tikrasis mūšis dar buvo prieš akis. Jo priešininku lapkričio 
mėnesį turėjo būti dabartinis vyresnysis senatorius Roris 
Dekeris. 

Dekeris buvo Teksaso politikos senbuvis. Kiek tik siekė Ei- 
verės atmintis, jis visą laiką buvo senatorius. Tai turėtų būti 
Dovydo ir Galijoto kova. Neįtikima Dekerio persvara ir kartu 
įžūli Teito drąsa stoti prieš tokį įspūdingą priešininką įžiebė 
ypač didelį susidomėjimą šiais rinkimais, palyginti su anks- 
čiau vykusiais. 

Beveik kiekvienoje žinių laidoje mažiausiai penkiolika se- 
kundžių buvo skiriama kovai dėl senatoriaus posto, o Eiverė 
gerai žinojo, kad ir penkiolikos sekundžių galima pavydėti. 
Bet kol Dekeris išmintingai naudojo jam skirtą laiką apibrėž- 
ti savo programai, Teitas savo laiką švaistė atsakinėdamas į 
klausimus, kaip taisosi Kerolės sveikata. 

— Jei mes nelaikysime Mendės po devyniomis spynomis, - 
atsargiai dėstė toliau ji, - dėmesys jai greitai nuslūgs. Tada, 
jei pasiseks, jie susidomės kuo kitu, tarkime, tavo parama 
ūkininkams, kuriems buvo atimta nuosavybės naudojimo 
teisė. 

— Galbūt ji kalba tiesą, Teitai. - Edis įtariai ją varstė aki- 
mis, nenoromis rodydamas pagarbą. 

Teito veide sumišo pyktis ir abejonė. 

— Pagalvosiu apie tai. - Tai buvo viskas, ką jis pasakė, prieš 
nusisukdamas spoksoti pro langą. 

Iki būstinės jie važiavo tylėdami, o ją pasiekus Edis tarė: 

— Visi trokšta pamatyti tave, Kerole. Aš prašiau juos nespi- 
ginti žvilgsniais, bet negaliu užtikrinti, kad jie to nedarys, - 
perspėjo jis, kai ji, padedama vairuotojo, išlipo, - manau, to 
geranoriškumo užteks ilgai, jeigu truputį čia pabūsi. 

— Ji pabus. - Neleisdamas rinktis, Teitas paėmė jai už ran- 
kos ir nusivedė prie durų. 

Ji net pašiurpo dėl tokio nesiskaitymo su ja, bet buvo 
smalsu pamatyti jo rinkimų štabą, todėl nesipriešindama ti- 
peno šalia. Vis dėlto prisiartinusi prie durų, pajuto kylantį 
iš baimės šleikštulį. Kas kartą, kai pasikeisdavo aplinka, ji 
atsidurdavo lyg testavimo poligone, minų lauke, kurį turėjo 
apdairiai įveikti sulaikiusi kvėpavimą, kad nepadarytų klai- 
dingo judesio. 

Durims atsivėrus, jie pateko į visišką maišatį. Savanoriai 
darbuotojai atsakinėjo į skambučius, patys skambino, dėjo 
spaudus ant vokų, atplėšinėjo laiškus, suseginėjo, atseginė- 
jo, stojosi, sėdosi. Visi judėjo. Po tylos ir ramybės klinikoje 
Eiverė pasijuto tarsi įmesta į beprotnamį. 

Teitas nusivilko švarką ir atsiraitojo marškinių rankoves. 
Vos jį pamatę, savanoriai metė savo nuobodžias užduotis, 
kad galėtų su juo šnektelėti. Eiverei buvo akivaizdu - visi 
padėti jam laimėti rinkimus. 

Be to, paaiškėjo, kad Edžio Paskalio žodis čia laikomas įsta- 
tymu, nes savanoriai į ją žvilgčiojo tik šnairomis ir mandagiai 
sveikinosi, jai neteko kęsti jų godžiai smalsių žvilgsnių. Jau- 
tėsi nepatogiai ir nebuvo tikra, ar ko iš jos tikimasi, todėl kai 
Teitas vaikštinėjo po kambarį, sekiojo jam iš paskos. Būda- 
mas įprastoje vietoje jis skleidė užkrečiamą pasitikėjimą. 

— Sveiki, ponia Ratledž, - užkalbino ją jaunas vyras. - At- 
rodote nepaprastai gerai. 


136 + Sandra Brown 


— Ačiū. 

- Teitai, šį rytą gubernatorius pasakė kalbą, sveikindamas 
ponią Ratledž visiškai išgijus. Jis pagyrė jos drąsą, bet tave 
pavadino - persakysiu savais žodžiais - sužeistos širdies libe- 
ralu, kurio Teksaso gyventojai turėtų saugotis. Jis įspėjo rin- 
kėjus neleisti, kad užuojauta poniai Ratledž lapkričio mėnesį 
darytų jiems įtaką. Ką manote apie tai? 

— Nieko. Ne dabar. Tas pasipūtęs kalės vaikas nori mane 
įsiutinti, paversti ugnimi besispjaudančiu drakonu. Aš nesu- 
teiksiu jam tokio malonumo. Ak, tik nerašyk to „pasipūtęs 
kalės vaikas“. 

Jaunuolis nusijuokė ir nuskubėjo prie nedidelio kompiute- 
rio užrašyti jo pareiškimo spaudai. 

— Ką rodo naujausia apklausa? - Teitas kreipėsi į visus 
kambaryje. 

— Mes nekreipiame dėmesio į apklausas, - ramiai atsakė 
Edis, artėdamas prie jų. 

Pakeliui jis sugriebė Fensę. Ši nužiūrinėjo Kerolę su jai 
įprastu nepaklusnumu. 

— Kurgi ne, - atsakė Teitas, priešindamasis išsisukinėjan- 
čiam nuo tiesaus atsakymo Edžiui. - Keliais taškais aš atsi- 
lieku? 

— Keturiolika. 

— Vienu mažiau nei praeitą savaitę. Iš pat pradžių sakiau, 
kad nėra ko jaudintis. - Visi nusijuokė iš jo optimistiško api- 
bendrinimo. 

— Labas, dėde Teitai. Labas, teta Kerole. 

— Labas, Fense. 

Merginos veidas pražydo angeliška šypsena, už kurios slė- 
pėsi pagieža, Eiverei kelianti nerimą. Tą kartą Fensė, atėjusi 
aplankyti jos į ligoninę, prunkštelėjo pamačiusi jos randus, 
kurie vis dar buvo ryškūs. Merginos nejautrumas taip supyk- 
dė Nelsoną, kad jis išsiuntė ją iš kambario ir liepė negrįžti. Ji, 
atrodo, neprieštaravo. 

Vos pažvelgęs į ją, galėjai pasakyti, kad ji gudri, savanau- 
diška kalaitė. Jeigu jai būtų dešimčia metų mažiau, Eiverė 
pamanytų, kad užtenka šiai pasipūtėlei gerai išperti kailį. Bet 
Fensės jausmai Kerolei, atrodo, praaugo paauglės įtūžį - gi- 
liai širdyje ji laikė užslėpusi Kerolei nuolatinę pagiežą. 

— Ar tai tavo naujas vestuvių žiedas? - dabar paklausė Fen- 
sė, mostelėjusi galva į kairę Eiverės plaštaką. 

— Taip. Teitas atnešė man jį praėjusį vakarą. 

Ji pirštų galiukais pakėlė Eiverės ranką ir paniekinamai 
įvertino žiedą. 

— Neišgalėjo nupirkti su deimantais? 

— Turiu tau darbo, - trumpai ir atžariai tarė jai Edis. - Grįžk 
čia. - Suėmęs Fensei alkūnę, apsuko ir pastūmė ją į priešingą 
pusę. 

— Koks mielas vaikas, - pratarė Eiverė puse lūpų. 

— Jai reikėtų geros lazdos. 

— Sutinku. 

— Sveiki, ponia Ratledž. - Prie jų priėjo vidutinio amžiaus 
moteris ir paspaudė Eiverei ranką. 

— Sveiki. Malonu jus vėl matyti, ponia Beiker, - pasakė ji 
vogčiomis perskaičiusi pavardę kortelėje, prisegtoje prie ki- 
šenaitės ant krūtinės. 

Ponios Beiker šypsena nublanko. Ji sunerimusi pažvelgė į 
Teitą. 

— Edis pasakė, kad jūs turėtumėte perskaityti šiuos pareiš- 
kimus žiniasklaidai, Teitai. Rytoj juos numatyta išsiųsti. 

— Ačiū. Padarysiu tai šį vakarą ir rytoj atsiųsiu atgal 
Edžiui. 

— Taip bus gerai. Skubėti nereikia. 

— Aš suklydau, tiesa? - paklausė Eiverė jo, kai moteris pa- 
sitraukė. 

— Geriau eikime. 

Jis atsisveikino šūktelėdamas, kad visi išgirstų. Edis mojo 
jam iš kito kambario galo ir toliau kalbėjo telefonu, atsargiai 

prilaikydamas ragelį petimi. Fensė nerūpestingai pamojo 
jiems iš savo laktos prie jo rašomojo stalo kampo. 

Teitas palydėjo Eiverę į lauką prie sidabrinio sedano. 

— Šįkart ne limuzinas? 

— Dabar mes tik paprasti žmonės. 

Kol jie vilkosi per vidurdienio eismo kamšatį, Eiverė gėrė 
į save miesto vaizdus ir garsus. Atrodė, praėjo jau tiek lai- 
ko, kai jos pasaulį sudarė tik kelios sterilios sienos ir nieko 
daugiau. Tas beprotiškas judėjimas aplinkui, triukšmas, spal- 
vos ir šviesa po tiekos atskirties mėnesių ją baugino. Taip 
pat ir jaudino. Viskas atrodė pažįstama, tačiau jaudinamai 
nauja, taip turėtų jaustis pavasarį iš žiemos migio išlindęs 
gyvūnas. 2 

Kai jie pravažiavo oro uostą ir ji pamatė kylančius lėk- 
tuvus, jos rankų oda staiga pašiurpo ir viduriuose ji pajuto 
skausmingą įtampą. 

— Ar gerai jautiesi? 

Ji greitai nusisuko nuo pakilimo takų ir pamatė, kad Teitas 
ją atidžiai stebi. 

- Žinoma. Jaučiuosi gerai. 

— Ar dar kada nors galėsi skristi? 

— Nežinau. Tikriausiai. Pats sunkiausias bus pirmas kar- 
tas. 

- Įdomu, ar kada nors vėl sugebėsime į lėktuvą įsodinti 
Mende? 

— Gal ji nugalės baimę lengviau nei aš. Vaikai dažnai grei- 
čiau atsigauna nei suaugusieji. 

— Galbūt. 

— Aš taip noriu ją pamatyti. Praėjo tiek savaičių. 

- Ji auga. 

— Tikrai? 

Jis nusišypsojo. 

— Aną dieną pasisodinau ją ant kelių ir pastebėjau, kad jos 
pakaušis jau beveik siekia mano smakrą. 

Keletą sekundžių jie vienas kitam šypsojosi. Tuomet jo 
žvilgsnis apsiblausė, šypsena dingo ir jis vėl įsmeigė akis į ke- 
lią. Pasijutusi atstumta, Eiverė paklausė: 

— Kaip dėl ponios Beiker? Ką aš padariau ne taip? 

- Ji pradėjo dirbti pas mus tik prieš dvi savaites. Tu nieka- 
da nesi jos mačiusi. 

Eiverės širdis suvirpėjo. Nieko tokio. Ji ir toliau darys tas ma- 
žas klaideles, kurioms reikės greitai sugalvoti pasiteisinimų. 

Ji nuleido galvą ir ėmė glostyti smilkinius didžiuoju pirštu 
ir nykščiu. 

— Atsiprašau, Teitai. Turbūt atrodžiau labai nenuoširdi. 

— Taip ir buvo. 

— Būk su manim kantrus. Po teisybei, mano atmintyje yra 
spragų. Kartais painioju įvykių seką. Negaliu aiškiai prisi- 
minti žmonių ar vietų. 

— Pastebėjau tai jau prieš kelias savaites. Gali ir nesiteisinti. 

— Kodėl nieko nepasakei patį pirmą kartą? 

— Nenorėjau jaudinti tavęs, tai paklausiau apie tai neurolo- 
go. Jis sakė, kad smegenų sukrėtimas tikriausiai ištrynė dalį 
tavo atminties. 

— Visam laikui? 

Jis gūžtelėjo. 

— To jis nežino. Atmintis gali pamažu grįžti, bet spragos 
gali būti ir neatitaisomos. 

Eiverė slapta apsidžiaugė, išgirdusi neurologo prielaidas. 
Padariusi klaidingą žingsnį, ji galės pasiteisinti atminties 
spraga. 

Ji uždėjo delną ant Teito, sėdinčio šalia, rankos. 

— Atleisk, jei sutrikdžiau tave. 

— Neabejoju, ji supras paaiškinimą. 

Jis ištraukė savo ranką iš po josios ir abiem plaštakom su- 
ėmė vairą, norėdamas išsukti nuolydžiu iš kelių juostų greit- 
kelio. Eiverė kalbėdamasi atidžiai stebėjo kelią. Juk turės ži- 
noti, kaip parvažiuoti namo. 

Ji gimė Dentone, universitetiniame mieste vidurio Teksaso 
šiaurėje, o bemaž visą vaikystę praleido Dalase, kuriame lais- 
vai samdomu fotožurnalistu pradėjo dirbti Klifas Danielsas. 

Kaip ir dauguma teksasiečių, ji paveldėjo didžiavimąsi savo 
kraštu. Nors išleido šimtus dolerių kalbos mokytojams, ban- 
dydama ištaisyti savo tarimą, ji išliko tikra teksasietė. Kalvo- 
tos vietovės visada buvo vienos jos mėgstamiausių valstijoje. 
Švelnios banguotos kalvos ir požeminių šaltinių maitinami 
upeliai nuostabūs visais metų laikais. 

Mėlynieji lubinai žydėjo iš visų jėgų, padengę žemę tarsi 
safyrų kruša. Nuostabiausių spalvų laukinės gėlės išmargi- 
no gamtinį audinį, kurio spalvos toli pakraščiuose liejosi kaip 
Monė paveiksluose. Jei ne milžiniški rieduliai, išlindę iš že- 
mės kaip kreivi krūminiai dantys, kraštovaizdis būtų perne- 
lyg idiliškas. 

Šiame krašte virė aistros dar nuo tų laikų, kai ispanų donai 
kūrė valstybę, komančių kariai gainiojo mustangų kaimenes, 
o kolonistai liejo kraują dėl nepriklausomybės. Ši žemė, ro- 
dos, alsuoja tų nesutramdomų žmonių, kurie dirbo ją, bet 
niekada jos taip ir neprisijaukino, dvasia. Jų nuožmios lais- 
vos sielos tebesislėpė ten tarsi kokios laukinės katės, gyve- 
nančios olose, neliestuose plotuose, nematomos, bet tikros. 

Sakalai, sekdami grobį, suko ratus, ištiesę nejudrius spar- 
nus. Žalos karvės ganėsi retoje žolėje, augančioje tarp ka- 
dagių krūmų. Kaip dosnūs globėjai, tarpais išsimėtę žaliuo- 
jantys ąžuolai, išskleidę savo storas šakas virš akmeningos 
žemės, teikė galvijams, elniams, briedžiams ir mažesniems 
žvėreliams paunksnę. Sraunios upės vaga buvo apaugusi ki- 
parisais, kaskart patvindama Gvadalupė apsemdavo jų nuvar- 
gusius kamienus, gumbuotas šaknis ir plunksniškas šakas. 

Tai buvo kontrastų ir sakmių kraštas. Eiverė jį mylėjo. 

Taip pat, matyt, ir Teitas. Vairuodamas vertinančiu žvilgs- 
niu jis spoksojo į atsiveriančius vaizdus, tarsi matytų juos 
pirmą kartą. Jis įsuko į kelią tarp dviejų stulpų, sumūrytų 


iš vietinio akmens. Tarp jų kybojo kaltinės geležies užrašas: 
„Akmeningoji Ratledžų ranča . 

Iš straipsnių apie Ratledžus, kuriuos slapta skaitė sveik- 
dama, Eiverė sužinojo, kad „Akmeningoji ranča“ apima dau- 
giau nei du tūkstančius hektarų, kuriuose ganosi įspūdinga 
pirmarūšių mėsinių galvijų banda. Du Gvadalupės intakai ir 
vienas Blanko tiekė vandenį, kurio čia labai reikėjo. 

Senasis Nelsonas paveldėjo žemę iš tėvo. Kai iš karinių 
oro pajėgų išėjo į atsargą, jis visą savo laiką skyrė tam, kad 
paverstų rančą pelninga įmone, keliavo į kitus šalies kraštus 
ieškoti geresnių galvijų veislių ir visaip ieškojo būdų, kaip pa- 
didinti „Akmeningosios rančos“ išteklius. 

Straipsnis Teksaso mėnraštyje buvo iliustruotas namo 
nuotrauka, bet joje mažai ką galėjai įžiūrėti. 

Dabar, kai jie pakilo aukščiau, tolumoje ji pamatė namą. 
Jis buvo pastatytas iš baltų nedegtų plytų, kaip ispaniška 
hasienda su trimis priestatais, surikiuotais pasagos pavida- 
lu apie vidinį kiemą. Iš jo atsivėrė įspūdingas slėnio ir upės 
tolumoje vaizdas. Platus namo stogas, dengtas raudonomis 
čerpėmis, atspindėjo vidurdienio saulę. 

Įvažiavimo keliukas išsilenkė puslankiu priešais pagrin- 
dinį įėjimą. Ant namo priekinės sienos šešėlį metė didingas 
žaliuojantis ąžuolas, nuo kurio šakų bangomis sviro pilkos 
samanos. Abipus paradinių durų molio vazonuose žydėjo 
daugybė skaisčiai raudonų pelargonijų. Prie jų ir nuvedė Tei- 
tas, kai abu išlipo iš automobilio. 

Tai buvo pats tikriausias teksasietiškas, kvapą gniaužian- 
tis, nuostabus ir, kaip Eiverė staiga sumojo, jos namas. 


Ponkioliktas skyrius 


Visas namas buvo apstatytas tokio stiliaus ir skonio baldais, 
kokio ir galėtum tikėtis iš Zy. Vidus buvo senoviškas, labai 
jaukus ir patogus. Kambariai erdvūs - aukštos sijų lubos ir 
platūs langai. Zy savo šeimai įrengė gerus namus. 

Pietūs jų laukė kieme. Jie buvo patiekti ant apskrito rau- 
donmedžio stalo po ryškiai geltonu skėčiu. Apsikabinusi su 
Nelsonu ir Zy, Eiverė priėjo prie Mendės ir priklaupė. 

— Sveika, Mende. Taip gera tave matyti. 

Mendė spoksojo nunėrusi akis. 

— Aš buvau gera. 

- Žinoma, buvai. Tėtis pasakodavo man. Tu taip gražiai at- 
rodai. - Ji ranka paglostė žvilgančius berniukiškai pakirptus 
plaukus. - Tavo plaukai auga ir tau jau nuėmė tvarstį. 

— Ar dabar galiu eiti pietauti? Senelė sakė, kad galėsiu, kai 
tu atvažiuosi. 

Jos abejingumas užgavo Eiverei širdį. Ji turėtų nesitverti 
kailyje, kiek daug reikės papasakoti savo mamai po tokio ilgo 
išsiskyrimo. 

Jiems susėdus aplink stalą, tarnaitė iš virtuvės atnešė val- 
gius ant padėklo ir pasveikino ją sugrįžus namo.. 

- Ačiū. Gera grįžti. - Lėkštas, bet saugus atsakymas tiks, 
pagalvojo Eiverė. 

— Įpilk Kerolei šaltos arbatos, Mona, - paliepė Nelsonas, 
išduodamas Eiverei namų šeimininkės vardą. - Ir nepamiršk 
įdėti jai tikro cukraus. 

Šeima nesąmoningai pateikdavo jai tokius atsakymus. Iš 
jų rankiojo žinias apie Kerolės įpročius, kas jai patinka ir ko 
ji nemėgsta. Elgėsi labai atsargiai, bijodama išsiduoti, supai- 
nioti atsakymą, nors šalia buvo tik Teito tėvai ir Mendė. 

Vos ji pasidžiaugė puikiai suvaidinusi, į kiemą atliuoksėjo 
didelis gauruotas šuo. Už kelių žingsnių nuo Eiverės jis su- 
prato, kad ši svetima. Jis įsitempė visom keturiom, tada pri- 
tūpė ir iš jo gerklės pasigirdo tylus urzgimas. 

Šuo - šeimos numylėtinis! Kodėl apie tai nepagalvojo? Ne- 
laukdama, kaip elgsis kiti, ji perėjo į puolimą. 

— Kas jam negerai? Ar aš taip pasikeičiau? Ar jis manęs ne- 
pažįsta? 

Teitas permetęs koją apžergė suolą prie lauko stalo ir pa- 
plekšnojo sau į šlaunį. 

— Ateik čia, Šepai, ir baik urgzti. 

Nenuleisdamas nuo Eiverės budrios akies, šuo prisėlino ir 
padėjo galvą Teitui ant šlaunies. Vyras pakasė jam už ausų. 
Eiverė nedrąsiai ištiesė ranką ir paglostė šuniui snukį. 

- Ei, Šepai. Tai aš. 

Jis įtariai pauostė jos ranką. Pagaliau įsitikinęs, kad ji ne- 
kelia pavojaus, lyžtelėjo jos delną šiltu, drėgnu liežuviu. 

— Taip geriau, - juokdamasi ji pažiūrėjo į Teitą, o šis keistai 
įją pažvelgė. 

— Nuo kada panorai susidraugauti su mano šunimi? 

Eiverė bejėgiškai apsižvalgė. Nelsoną ir Zy, regis, taip pat 
sutrikdė jos elgesys. 

— Manau, nuo... nuo tada, kai pažvelgiau mirčiai į akis. 
Jaučiu bendrumą su visais gyvais padarais. 

Nepatogi akimirka praėjo ir priešpiečių daugiau niekas ne- 
trikdė. Tačiau vos jiems pasibaigus, Eiverei prireikė pasinau- 

doti tualetu, ji turėjo eiti į savo kambarį, tik nenutuokė, kur 
tame didžiuliame name jis yra. 

— Teitai, - paklausė ji, - ar mano krepšius jau įnešė? 

— Nemanau. Ar tau ko nors reikia? 

— Taip. 

Palikusi Mendę senelių globai, Eiverė iš kiemo nusekė jį 
atgal prie automobilio, tebestovinčio prie durų. Ji nešė ma- 
žesnį krepšį, jis paėmė didesnį. 

— Galėjau paimti abu, - pasakė jai per petį, kai įėjo į namą. 

— Viskas gerai, - ji atsiliko, kad galėtų sekti iš paskos. Pla- 
čios dvivėrės durys vedė į ilgą koridorių. Viena koridoriaus 
sienų buvo ištisa langų eilė ir vėrėsi į kiemą. Kitoje pusėje 
buvo įrengti keli kambariai. Teitas įėjo į vieną jų ir padėjo jos 
lagaminą priešais drabužinės duris su žaliuzėmis. 

— Mona padės tau išsikrauti daiktus. 

Eiverė linktelėjo dėkodama, bet jos dėmesį patraukė mie- 
gamasis. Jis buvo erdvus ir šviesus, krokų spalvos kilimas ir 
šviesaus medžio baldai. Lovatiesė ir užuolaidos - margo gėlė- 
to kartūno. Eiverės skoniui kambarys buvo kiek per gėlėtas, 
bet akivaizdžiai brangus ir gerai įrengtas. | 

Ji žvilgsniu aprėpė kiekvieną smulkmeną - nuo skaitme- 
ninio žadintuvo ant naktinio stalelio iki Mendės nuotraukos 
sidabro rėmeliuose, stovinčios ant tualetinio staliuko. 

Teitas pasakė: 

— Trumpam einu į kabinetą. Tau tikriausiai reikia pailsėti 
po pietų, grįžk į vėžes palengva. Jeigu tu... 

Jį pertraukė Eiverės aiktelėjimas. Jis pasekė jos įdėmų 
žvilgsnį - į Kerolės portretą visu ūgiu, pakabintą ant sienos 
priešais. 

- Kas yra? 

Priglaudusi ranką prie gerklės, Eiverė nurijo seiles ir išveb- 
leno: 


— Nieko. Tik... tik aš jau nepanaši į save. 


Svetimas veidas + 145 


Eiverei buvo negera žvelgti į akis žmogaus, tikrai žinančio, 
kad ji apsišaukėlė. Tos tamsios, žinančios paslaptį akys iš jos 
tyčiojosi. 

Sukdama akis į šalį nuo persekiojančio moters žvilgsnio, 
ji baikščiai nusišypsojo Teitui ir persibraukė ranka trumpus 
plaukus. 

— Manau, dar nesu pasirengusi visiems pokyčiams. Ar ne- 
prieštarautum, jei šį portretą nukabinčiau? 

— Kodėl turėčiau prieštarauti? Tai tavo kambarys. Daryk, 
po galais, su juo ką nori. - Jis pasuko durų link. - Pasima- 
tysim prie vakarienės stalo. - Išeidamas garsiai užtrenkė 
duris. 

Jis akivaizdžiai nesiskaitė su ja. Ji jautėsi taip, tarsi būtų 
išsodinta Antarktidoje ir stebėtų paskutinį už horizonto iš- 
nykstantį lėktuvą. Jis paliko ją ten, kur jos vieta, ir tuo jo 
pareigos baigėsi. 

Tai tavo kambarys. 

Miegamajame buvo švaru kaip muziejuje, tarsi ilgą laiką jis 
buvo negyvenamas. Ji spėjo, kad tris mėnesius - nuo tada, 
kai Kerolė paliko jį tą rytą, kai nukrito lėktuvas. 

Ji atidarė stumdomąsias spintos duris. Spintoje kaban- 
čių drabužių būtų pakakę aprūpinti armijai, bet visi apdarai 
buvo moteriški, nuo kailinio palto iki erzinančio peniuaro. 
Spintoje nebuvo nieko, kas priklausytų Teitui, nei komodoje, 
nei kuriame nors iš daugybės stalčių. 

Eiverė nuliūdusi pritūpė ant plačios, karališko dydžio lo- 
vos krašto. Tavo kambarys, pasakė jis. Ne mūsų kambarys. 

Gerai, slogiai mintijo, jai nebereikės nuogąstauti, kada jis 
pirmą kartą pareikš savo santuokines teises, tiesa? Tokį rū- 
pestį galima atidėti. Su Teitu jai nereikės bendrauti intymiai, 
nes tokie santykiai su žmona jo nebesiejo. 

Atsižvelgiant į tai, kaip jis paskutines keletą savaičių el- 
gėsi, tai nenustebino, bet nusivylimas buvo didžiulis. Tačiau 
kartu su nusivylimu ji jautė gėdą. Neketino su juo miegoti 

apsimetusi; ji net nežinojo, ar to norėtų. Tai būtų nedora - la- 
bai nedora. Netgi... 

Ji pažvelgė į portretą. Atrodė, kad Kerolė Ratledž piktai 
smagindamasi jai šypsosi. 

- Bjaurybe, - Eiverė sušnibždėjo niekinamai, - aš išsiaiš- 
kinsiu, kodėl jis nustojo tave mylėjęs, kad ir ką tu padarei. 
Pamatysi, išsiaiškinsiu. 


— Ar ten tau netrūko maisto? 

Kai Eiverė suprato, kad Nelsonas kreipėsi į ją, nusišypsojo 
jam iš kito stalo galo. 

— Ačiū, tikrai ne. Klinikoje maistas beveik toks kaip na- 
mie - skaniai kvepia. 

— Tu netekai daug svorio, - apgailestavo jis. - Mes buvome 
tave nupenėję. Nepakenčiu savo šeimoje silpnumo. 

Ji nusijuokė ir paėmė taurę. Ji nemėgo vyno, bet tikriau- 
siai Kerolė jį mėgo. Jos taurė buvo pripilta, niekas nė nepa- 
klausė, ar ji nori, ar ne. Lėtai siurbčiodama, valgydama ji be- 
veik ištuštino stiklą burgundiškojo, kuris buvo patiektas prie 
kepsnio. 

— Tavo papai kone visai išnyko, - kandžiai pasišaipė Fensė, 
sėdėdama priešais Eiverę ir įžūliai svarstydama tarp pirštų 
šakutę aukštyn žemyn. 

— Fense, prašytume susilaikyti nuo nemandagių pasta- 
bų, - įspėjo ją Zy. 

— Aš nesu nemandagi. Tik nuoširdi. 

— Taktas yra toks pat pasigėrėtinas bruožas kaip ir atviru- 
mas, jaunoji panele, - griežtai pareiškė senelis iš savo vietos 
stalo gale. 

— Viešpatie, aš tik... 

- Ir jokiai moteriai nedera minėti Viešpaties vardo be rei- 
kalo, - šaltai pridūrė jis. - Aš, žinoma, daugiau negirdėsiu jo 
iš tavęs. 

Fensė numetė ant lėkštės šakutę garsiai sutarškindama. 

— Nesuprantu. Visi šioje šeimoje kalba apie tai, kokia ji su- 
džiūvusi. Aš vienintelė turiu drąsos pasakyti kai ką garsiai ir 
už tai man nukandate galvą. 

Nelsonas metė Džekui griežtą žvilgsnį, kurį šis pagrįstai 
suprato kaip užuominą ko nors imtis dėl netinkamo dukters 
elgesio. 

— Fense, prašau būk maloni. Dabar vakarienė Kerolės su- 
grįžimo namo proga. 

Eiverė perskaitė iš jos lūpų be garso ištariant: „Didelio čia 
suknisto daikto.“ 

Sudribusi kėdėje, ji pasinėrė į niūrią tylą ir knebinėjo mais- 
tą, akivaizdžiai stumdama laiką, kol galės atsiprašiusi pasi- 
traukti nuo stalo. 

— Aš manau, kad ji atrodo nuostabiai. 

— Ačiū, Edi. - Eiverė nusišypsojo jam per stalą. 

Jis užsveikino ją, pakeldamas vyno taurę. 

— Kas nors matėte šį rytą jos pasirodymą ant klinikos laip- 
tų? Tai perdavė tiesiogiai per visų trijų vietinių stočių žinias. 

— Daugiau televizijos dėmesio nė negalėtumėm norėti, - 
pasakė Nelsonas. - Prašau, Zy, gal įpilsi man kavos? 

- Žinoma. 

Ji pripylė jo puodelį ir tada pasiuntė kavinuką aplink sta- 
lą. Dorotė Rėja atsisakė kavos - pasirinko vyno butelį. Jos 
akys įsmigo į priešais sėdinčios Eiverės akis. Eiverės palankią 
šypseną ji sutiko su aiškiu priešiškumu. Dorotė Rėja įžūliai 
prisipylė taurę vyno. 

Ji buvo patraukli moteris, tačiau besaikis gėrimas sudar- 
kė jos išvaizdą. Veidas buvo pabrinkęs, ypač apie akis, kurios 
buvo gražios, žydros ir gilios. Ji stengėsi pasiruošti vakarie- 
nei, bet nelabai pavyko. Plaukai susegti bet kaip dviem seg- 
tukais ir sušukuoti atgal, ir geriau jau būtų nesidažiusi, nei 
taip nemokšiškai ir kreivai užsitepusi. Ji nesikišo į pokalbį, 
nebent ypatingu atveju. Bendravo tik su vienu negyvu daik- 
tu - buteliu vyno. 

Eiverė greitai sumetė, kad Dorotė Rėja Ratledž - nepapras- 
tai nelaiminga moteris. To pirmojo įspūdžio niekas nepakei- 
tė. Ko ji tokia liūdna, jai nebuvo aišku, bet dėl vieno dalyko 
Eiverė buvo tikra - Dorotė Rėja myli savo vyrą. Ji saugojosi 
Džeko, kaip ir dabar, kai jis mėgino nemačiom pastatyti vyno 
butelį toliau, kad ji nepasiektų. Ji tėkštelėjo jo ranką į šalį, 
palenkė butelio kaklą ir sėkmingai prisipylė taurę. Tačiau 
Eiverė pastebėjo, kaip užsimiršusi ji žiūrėjo į Džeką su kone 
apčiuopiama neviltimi. 

— Ar matei tuos natūralaus dydžio naujų plakatų make- 
tus? - paklausė Džekas brolį. 

Šalia Eiverės iš vienos pusės sėdėjo Teitas, iš kitos - Men- 
dė. Ji bendravo su visais, tačiau labiausiai suprato šiuos du, 
tik dėl labai skirtingų priežasčių. 

Kai Eiverė supjaustė Mendei mėsą kąsnio dydžio gabalė- 
liais, mergaitė juos valgė atsargiai ir tyliai. Moteris neturėjo 
patirties su vaikais, bet dažniausiai matydavo juos plepius, 
smalsius, nerimstančius, o kartais ir erzinamai judrius. 

Mendė buvo tarsi prislopinta. Ji nesiskundė. Nezyzė. Ji 
nedarė nieko, tik mechaniškai valgė mažus supjaustytus ga- 
balėlius. 

Teitas valgė stropiai, tarsi piktindamasis, kad taip ilgai va- 
karieniaujama. Baigęs žaidė su taure siurbčiodamas vyną ir, 
kaip Eiverei atrodė, neramiai laukdamas, kol baigs kiti. 

— Mačiau juos šiandien, - atsakė jis į Džeko klausimą. — 
Man labiausiai patiko tas šūkis apie pamatus. 

— „Teitas Ratledžas - tvirtas garantas ir nauji pamatai“, - 
pacitavo Džekas. 

— Taip, šitas. 

— Aš jį pasiūliau, - pasakė Džekas. 

Teitas nusitaikė pirštu į brolį ir mirktelėjo. 

— Tikriausiai todėl man jis labiausiai ir patinka. Visada pa- 
taikai į reikalo esmę. Ką tu manai, Edi? 

— Skamba gerai. Jis atitinka mūsų programą ištraukti Tek- 
sasą iš dabartinio ekonominio nuosmukio ir vėl pastatyti 
ant kojų. Esi tas, ant ko valstija gali kurti savo ateitį. Tuo pat 
metu jis lyg užsimena, kad Dekerio pamatai yra. 

— Tėti? 

Nelsonas susimąstęs tampė viršutinę lūpą. 

— Man patiko tas, kuriame kalbama apie sąžiningą žaidimą 
visiems teksasiečiams. 

— Jis buvo geras, - pritarė Teitas. - Bet lyg ir pasenęs. 

— Gal to ir reikia tavo kampanijai, - pasakė tėvas surauk- 
damas antakius. 

— Turi būti kas nors tokio, kad ir Teitas, ir tu būtumėte pa- 
tenkinti, - pasakė Zy vyrui. 

Ji nukėlė stiklinį dangtį nuo sluoksniuoto kokosinio pyrago 
ir ėmė jį pjaustyti. Pirmas gabalas teko Nelsonui, ir jis jau keti- 
no ragauti, bet prisiminė, kieno garbei surengta vakarienė. 

- Šį vakarą pirmas gabalėlis skirtas Kerolei. Sveika parvy- 
kusi namo, - perdavė lėkštę jai. 

— Ačiū. 

Ji nemėgo kokoso, kaip ir vyno, bet, matyt, Kerolė mėgo, 
taigi ji ėmė valgyti desertą, tuo tarpu Zy patarnavo vyrams, 
o šie toliau diskutavo apie kampanijos strategiją. 

— Tai ar mums keliauti su tuo šūkiu ir spausdinti jį plaka- 
tuose? 

— Palūkėkime keletą dienų, Džekai, ir tada priimsim galuti- 
nį sprendimą. - Teitas pažvelgė į tėvą. 

Nelsonas smagiai šveitė savo pyrago gabalą, bet vis dar 
buvo susiraukęs, nes jam labiausiai patinkantis šūkis nesu- 
laukė pritarimo. 

— Aš tik šiandien juos peržvelgiau. Tai tik pirmas mano 
įspūdis. 

— Kuris dažniausiai ir būna teisingiausias, - prieštaravo 
Džekas. 

— Tikriausiai. Bet reikia dieną kitą pamąstyti, tiesa? 

Džekas paėmė lėkštę su pyragu. Dorotė Rėja jai pasiūlyto 
gabalo atsisakė. 

— Turime pradėti spausdinti tuos plakatus iki šios savaitės 
pabaigos. 

— Aš pasakysiu jums savo galutinį sprendimą gerokai 
anksčiau. 

— Dėl Dievo. Gal kas galėtų... - Fensė pamojo ranka į Mende. 

Nuo lėkštės paimtas pyrago gabalas trejų metų vaikui buvo 
per didelis išbandymas. Trupiniai krito ant suknelės, burną iš- 
sitepė glajumi. Bandė pati valytis, bet tik dar labiau išsiterliojo. 

— Per daug šlykštu žiūrėti, kaip ta maža šmėkla valgo. Ar 
galite man atleisti? - Nelaukusi leidimo, Fensė garsiai atstū- 
mė kėdę ir atsistojo, numetusi servetėlę ant lėkštės. - Vykstu 
į Kervilį pažiūrėti, ar nerodo naujo filmo. Gal kas nori važiuo- 
ti? — Aišku, ji kreipėsi į visus, bet akį metė į Edį. Šis stropiai 
valgė savo desertą. - Spėju, kad ne. - Apsisukusi ji šovė iš 
kambario. 

Eiverė džiaugėsi, matydama mažąją akiplėšą išsinešdinant. 
Kaip ji drįsta taip bjauriai kalbėti su negalinčiu apsiginti vai- 
ku? Eiverė pasisodino Mende ant kelių. 

— Pyragas per daug skanus, kad valgant nenukristų koks 
trupinėlis, ar ne taip, širdele? 

Ji apsivyniojo lininės servetėlės kampu smilių ir, pamir- 
kiusi į vandenį stiklinėje, ėmėsi darbo - uoliai valė glajų nuo 
Mendės veidelio. 

— Tavo mergaitė tapo visai nesuvaldoma, Dorote Rėja, - 
pareiškė Nelsonas. - Tas jos sijonas toks trumpas, kad vos 
dengia užpakalį. 

Dorotė Rėja nusibraukė gležnus karčiukus nuo kaktos. 

- Aš stengiuosi, Nelsonai. Tai Džekas leidžia jai taip dar- 
kytis. 

— Prakeiktas melas, - sušuko jis prieštaraudamas. - Aš ra- 
dau jai darbą, į kurį ji eina kiekvieną dieną, ar ne taip? Tai 
protingiau nei bet kas, ką jūs sugebėjote priversti ją daryti. 

- Ji privalo lankyti mokyklą, - paskelbė Nelsonas. - Netu- 
rėtum leisti jai štai taip visko mesti, net nebaigė semestro, 
kur tai matyta. Kas išjos išaugs? Koks be išsilavinimo bus jos 
gyvenimas? - Jis purtė galvą, slegiamas skaudžios nuojau- 
tos. - Ji brangiai sumokės už savo nesugebėjimą pasirinkti. 
Taip pat ir tu. Žinai, pjausi ką pasėjęs. 

Eiverė sutiko su juo. Fensė buvo visiškai nevaldoma, ir, jo- 
kios abejonės, - kalti buvo jos tėvai. Vis dėlto ji nemanė, kad 
Nelsonas turėtų svarstyti tėvų trūkumus kitiems girdint. 

— Manau, be vonios mes su Mende neapsieisim, - pasakė 
ji, apsidžiaugusi proga nueiti nuo stalo. - Ar atleisite mums? 

— Galjums reikia padėti? 

— Ne, ačiū, - tada, supratusi, kad atima iš Zy ruošimosi 
gulti apeigas, kuriomis ši labai džiaugėsi, pridūrė: - Kadangi 
tai mano pirmoji naktis namie, norėčiau pati paguldyti ją į 
lovą. Buvo puiki vakarienė, Zy. Ačiū tau. 

— Aš vėliau užeisiu palinkėti Mendei labos nakties, - jai 
įkandin atsakė Teitas, kai Eiverė iš valgomojo nešė vaiką. 


— Ką gi, matau, niekas nepasikeitė. 

Dorotė Rėja nusvyravo per svetainę ir susmuko viename 
iš dviejų krėslų, pastatytų priešais plačiaekranį televizorių. 
Džekas klestelėjo į kitą. 

— Ar girdėjai, ką aš sakiau? - paklausė ji, praėjus šiek tiek 
laiko, kai jis vis dar nieko nesakė. 

— Girdėjau, Dorote Rėja. Ir jeigu „niekas nepasikeitė“ reiš- 
kia, kad šį vakarą vėl esi prisisprogusi, tuomet esi teisi. Nie- 
kas nepasikeitė. 

— Tai reiškia tik tai, kad tu negali atitraukti akių nuo brolio 
žmonos. 

Džekas kaip įgeltas pašoko iš krėslo. Jis pliaukštelėjo del- 
nu televizoriaus jungiklį, užčiaupdamas pokštaujantį Džonį 
Karsoną. 

— Tu girta ir šlykšti. Einu į lovą. 

Jis žengė į miegamąjį šalia. Dorotė Rėja vargais negalais 
atsikėlė iš savo krėslo ir nukėblino įkandin. Jos suknelės pa- 
lankai vilkosi grindimis. 

— Nemėgink to neigti, - kūkčiojo ji. - Stebėjau tave. Per 
visą vakarienę tu seilėjaisi dėl Kerolės ir jos gražaus, naujo 
veidelio. 

Džekas nusivilko marškinius, susuko ir nusviedė į drabu- 
žių pintinę. Pasilenkęs atsirišo batus. 

— Vienintelė, kas šioje šeimoje seilėjasi, tai tu, kai tiek pri- 
sigeri, kad nebesugebi valdytis. 

Ji nesąmoningai nusivalė burną atgalia ranka. Tie, kas pa- 
žinojo Dorotę Rėją Henkok vaikystėje, nebūtų patikėję, kuo ji 
taps sulaukusi vidutinio amžiaus. Ji buvo Lampasaso viduri- 
nės mokyklos gražuolė; karaliavo visus ketverius metus. 

Jos tėtis buvo įžymus miesto teisininkas, o ji - vienturtė 
jo numylėtinė. Tos jo beprotiškos meilės pavydėjo visi, kas 
ją pažinojo. Tėvas du kartus per metus veždavosi ją į Dalasą 
apsipirkti į Neiman-Marcus parduotuves - papildyti spintos 
naujo sezono drabužiais. Šešioliktojo gimtadienio proga do- 
vanojo jai naujintelaitę „Corvette“ nukeliamuoju stogu. 

Jos motina įtūžo ir pareiškė, kad tai per geras automo- 
bilis jaunai merginai važinėtis, bet Henkokas įpylė žmonai 
dar vieną stipresnio gėrimo ir pareiškė, kad jeigu jam kokiu 
nors klausimu reikės jos niekam tikusios nuomonės, jis pats 
paklaus. 

Baigusi vidurinę mokyklą, Dorotė Rėja, nušviesta šlovės 
spindulių, išvyko stoti į Teksaso universitetą Ostine. Trečia- 
me kurse ji sutiko Džeką Ratledžą, beprotiškai jį įsimylėjo ir 
nusprendė, kad jis bus tik jos. Jai niekada gyvenime nieko 
nebuvo atsakyta ir ji neketino paleisti to vienintelio vyro, 
kurį kada nors tikrai mylėjo. 

Džekas, antrus metus vargdamas Teisės fakultete, taip 
pat buvo įsimylėjęs Dorotę Rėją, tačiau net nedrįso galvoti 
apie vedybas, kol nebaigs mokslų. Tėtis tikėjosi, kad jis ne 

tik baigs universitetą, bet ir užims aukštą padėtį savo sluoks- 
niuose. Jis taip pat vylėsi, kad sūnus kilniai elgsis su savo 
aplinkos moterimis. 

Taigi, kai Džekas galop pasidavė pagundai ir padėjo Doro- 
tei Rėjai Henkok prarasti nekaltybę, jis atsidūrė keblioje pa- 
dėtyje, kas svarbiau - kilniai pasielgti su mylimąja ar nenu- 
vilti tėvų? Dorotė Rėja paskubino jį apsispręsti, verksmingai 
išlemenusi jam, kad jai vėluoja mėnesinės. 

Išsigandęs Džekas nusprendė, kad ankstyvos vedybos yra 
geriau nei priešlaikinis kūdikis, ir meldėsi, kad Nelsonas gal- 
votų taip pat. Su Dorote Rėja savaitgalį jis nuvyko į Oklaho- 
mą, slapčia susituokė ir nuvežė džiugias naujienas tėvams 
jau po viskam. 

Nelsonas ir Zy nusiminė, bet kai Džekas pažadėjo nemesti 
teisės, jie maloniai priėmė Dorotę Rėją į savo šeimą. 

Henkokai iš Lampasaso nepriėmė šios naujienos taip pa- 
lankiai. Pabėgimas pas mylimąjį kone pribaigė Dorotės Rėjos 
tėtį. Tiesą sakant, jis mirė nuo širdies smūgio praėjus mė- 
nesiui po vedybų. Dorotės Rėjos motina buvo tokia silpna, 
kad ją teko uždaryti alkoholikų ligoninėje. Po kelių savaičių 
ji išėjo iš ten manydama jau išsigydžiusi, o po trijų dienų vai- 
ruodama girta trenkėsi automobiliu į tilto atramą. Ji mirė 
iš karto. 

Fransina Andžela gimė praėjus tik aštuoniolikai mėnesių 
po Dorotės Rėjos vedybų su Džeku. Tai buvo arba ilgiausias 
nėštumas istorijoje, arba ji privertė jį vesti apgaule. 

Jis niekada dėl nieko jos nekaltino, bet tarsi pati atgailau- 
dama už nuodėmes, vieną po kito ji patyrė du persileidimus, 
kai Fensė dar buvo kūdikis. 

Paskutinis persileidimas pasirodė labai sunkus, todėl gy- 
dytojas užsiuvo jai gimdą, kad apsaugotų nuo galimo pastoji- 
mo. Kad palengvintų kūno ir dvasios skausmus, Dorotė Rėja 
kiekvieną popietę ėmė gydytis kokteiliu. O kai jis ėmė nebe- 
padėti, pasididino davinį iki dviejų taurių. 

— Kaip dar gali žiūrėti į veidrodį, - dabar klausė ji vyro, - 
žinodamas, kad myli brolio žmoną? 

- Ašjos nemyliu. 

— Tu nemyli, tikrai? - Pasilenkusi arčiau ir iškvėpdama 
svaigalus ji apnuodijo orą tarp jųdviejų. - Tu nekenti jos, nes 
ji laiko tave per nieką. Valosi į tave kojas. Tu netgi nematai, 
kad visi tie jos pokyčiai yra tik... 

— Kokie pokyčiai? - Užuot pakabinęs ant pakabo kelnes, 
kurias laikė rankose, numetė jas ant kėdės. - Žinai, ji paaiš- 
kino, kodėl rašė kaire ranka. 

Patraukusi jo dėmesį, Dorotė Rėja remdamasi atsistojo ir 
dėdamasi pranašesnė, kaip gali tik girtas žmogus, tarė: 

- Ir dar kai kas pasikeitė, - kalbėjo ji ramiai. - Ar daugiau 
nieko nepastebėjai? 

— Galbūt. Kas? 

— Tas dėmesys Mendei ir kaip ji prisisiurbusi prie Teito. 

— Ji nemažai išgyveno. Tapo pakantesnė. 

— Cha! - ji piktai nusišaipė. - Ji? Tapo pakantesnė? Dievu- 
lėliau, tu tampi aklas, kai kalbama apie ją. - Jos žydros akys 
mėgino žvelgti jam į veidą. - Po tos lėktuvo avarijos ji tapo 
tarsi kitu žmogumi, ir tu.tai žinai. Bet tai tik akių dūmimas, — 
pareiškė ji supratingai. 

— Kamjjai taip vargintis? 

— Nes ji kai ko nori. - Ji pasviro prie jo ir pabrėžtinai pa- 
tapšnojo jam per skruostą. - Tikriausiai vaidina gerutę se- 
natoriaus žmoną, kad galėtų važiuoti su Teitu į Vašingtoną. 
Ką tuomet darysi, Džekai? Ką? Kaip tada įveiksi savo nuodė- 
mingą geidulį? 

— Galbūt pradėsiu gerti ir palaikysiu tau draugiją. 

Ji pakėlė drebančią ranką ir bedė pirštu į jį. 

- Nekeisk temos. Tu geidi Kerolės. Žinau, kad taip, - už- 
baigė ir vėl ėmė kūkčioti. 

Džekui jau buvo įkyrėję jos girti kliedesiai, jis sukabino 
savo drabužius, tada, kaip buvo įpratęs, apėjo kambarį, išjun- 
ginėdamas lempas, ir pakėlė antklodę. 

— Ateik į lovą, Dorote Rėja, - suburbėjo išsekęs. 

Ji čiupo jo ranką. 

— Tu niekada manęs nemylėjai. 

— Netiesa. 

— Galvoji, kad apgaule priverčiau mane vesti. 

— Niekada taip nesakiau. 

— Maniau, kad esu nėščia. Tikrai maniau! 

— Žinau, kad manei. 

— Manęs nemylėjai, tai manei, kad galima ieškoti kitų mo- 
terų. - Jos akys, įbestos į jį, kaltinamai susiaurėjo. - Žinau, 
buvo kitų. Tu tiek daug kartų mane apgavai, nenuostabu, kad 
aš geriu. 

Jos veidu sruvo ašaros. Ji nevykusiai pliaukštelėjo jam per 
nuogą petį. 

— Geriu, nes mano vyras manęs nemyli. Niekada nemylė- 
jo. Negana to, dabar dar ir akių nepajėgia atplėšti nuo brolio 
žmonos. 

Džekas įslinko į lovą, pasivertė ant šono ir užsiklojo. Jo 
abejingumas ją siutino. Keliais atropojo į lovos vidurį ir 
kumščiais ėmė daužyti jam nugarą. 

— Sakyk man tiesą. Sakyk, kaip ją myli. Sakyk, kaip nekenti 
manęs. 

Jos pyktis ir jėgos greitai išseko, jis ir žinojo, kad taip bus. 
Ji susmuko šalia ir po akimirksnio jau nieko nebejuto. Dže- 
kas pasivertė ir apklojo ją. Tada, liūdnai atsidusęs, išsitiesė ir 
pamėgino užmigti. 


Šošioliktas skyrius 


= Maniau ji jau bus lovoje. 

Teitas kalbėjo atsistojęs Mendės vonios tarpduryje. Eive- 
rė klūpojo šalia vonios, kurioje Mendė braukė pirštukais po 
putų kaugę. 

— Jau tikriausiai reikėtų būti, bet mes kiek persistengėme 
su putų vonia. 

— Matau. 

Teitas įėjo ir atsisėdo ant tualeto dangčio. Mendė jam nu- 
sišypsojo. 

— Ar parodysi tėčiui pokštą, - paragino ją Eiverė. 

Vaikas paklusniai pasėmė sauja muilo putų ir smarkiai įjas 
papūtė, į visas puses pasklido baltų putų snaigės. Keletas jų 
nusileido ant Teito kelio. Jis nusišypsojo. 

— Na, žiūrėk, Mende, mergyt! Čia tu maudaisi, o ne aš! 

Ji sukikeno ir dar kartą pasėmė delnu. Šįkart lašelis mui- 
lo putų nusileido Eiverei ant nosies. Mendės džiaugsmui, ši 
nusičiaudėjo. 

— Gal geriau baigti, kol dar tai įmanoma suvaldyti. 

Ji pasilenkė virš vonios, suėmė Mendę už pažastų ir 
iškėlė. 

— Nagi, duok ją man, - Teitas jau laukė pasiruošęs apvy- 
nioti dukrą rankšluosčiu. 

— Atsargiai. Nepaslysk, šlapia. 

Suvyniotą į purų rožinį kilpinį rankšluostį Mendę pernešė 
į jos kambarį ir pasodino ant lovos. Jos putlios pėdutės su- 
lindo į storą vilnonį užtiesalą ir visi dešimt kojų pirštelių pra- 
dingo jo tankiuose pūkuose. Teitas atsisėdo ant lovos krašto 
ir įgudusiomis rankomis ėmė ją šluostyti. 

— Naktinius? - paprašė jis ir pažvelgė į Eiverę laukdamas. 

— Ak, taip. Tuoj pat atnešiu. 

Kambaryje buvo aukšta šešių stalčių spinta ir plati trijų 
stalčių komoda. Kur galėtų būti naktiniai? Ji nuėjo prie ko- 
modos ir atidarė viršutinį stalčių. Kojinės ir kelnaitės. 

— Kerole! Antras stalčius. 

Eiverė pernelyg pasitikėdama savimi atšovė: 

— Juk reikia ir apatinių, tiesa? 

Jis ištraukė Mendėę iš rankšluosčio ir padėjo jai užsimauti 
apatinius, tada per galvą užvilko naktinius marškinius, Eive- 
rė tuo metu atlenkė lovos apklotus. Jis perkėlė Mendę. 

Eiverė atnešė nuo komodos plaukų šepetį, atsisėdo šalia 
Teito ant lovos krašto ir ėmė šukuoti mergaitei plaukus. 

— Tu taip švariai kvepi, - sušnibždėjo ji, pasilenkusi pabu- 
čiuoti jos rausvo skruostelio, kai baigė tvarkyti plaukus. - Ar 
nori pasipudruoti? 

— Kaip tu? - pasitikslino Mendė. 

— Mmm, kaip aš. 

Eiverė grįžo prie komodos paimti mažos muzikinės dėžu- 
tės su barstomaisiais milteliais, kurią pastebėjo jau anksčiau. 
Grįždama prie lovos atidarė dangtelį. Ėmė groti Čaikovskio 
melodija. Ji įmerkė pliušinį pūkutį į pudrą, tada pabraukė juo 
Mendei krūtinę, pilvą ir rankas. Mendė atlošė galvą. Eiverė 
pūkučiu paglostė atvirą kaklą. Mendė kikendama nuleido pe- 
čius ir suspaudė tarp kojų kumštelius. 

— Kutena, mamyte. 

Tas kreipimasis Eiverę sujaudino ir išspaudė ašaras. Pri- 
sitraukusi mergaitę stipriai apkabino. Kurį laiką ji negalėjo 
pratarti nė žodžio. 

- Dabar tu tikrai kvepi skaniai, ar ne taip, tėti? 

— Ji tikrai kvepia. Labanakt, Mende. - Jis pabučiavo ją, pa- 
guldė ant pagalvių ir apklostė lengvu vasarišku apklotu. 

— Geros nakties. | 

Ir Eiverė pasilenkusi švelniai pakštelėjo į skruostą, bet 
Mendė apsivijo rankomis jos kaklą ir garsiai pabučiavo ją 
drėgnomis lūpomis. Tuomet ji pasivertė ant šono, prisitrau- 
kė mylimą Mikę Pūkuotuką ir užmerkė akis. 

Apsvaiginta netikėto Mendės švelnumo, Eiverė padėjo į 
vietą muzikinę dėžutę, išjungė šviesą, pirma Teito išėjo pro 
duris ir pasuko koridoriumi į savo kambarį. 

— Mūsų pirmoji diena... 

Daugiau nespėjo pasakyti, nes jis sugriebė jai už rankos, 
įstūmė į miegamąjį ir prirėmė prie sienos greta. Tvirtai suė- 
męs jai už žasto, uždarė duris, kad niekas nenugirstų, o kitu 
delnu atsirėmė į sieną šalia galvos. 

— Kas atsitiko? - nustebo ji. 

— Nutilk ir klausykis manęs, - jis pasilenkė arčiau, jo vei- 
das iš pykčio įsitempė. - Nežinau, kokį žaidimą su manim 
žaidi. Patikėk, man į tai nusispjaut. Bet jeigu tu užvirsi košę 
su Mende, išspirsiu tave taip greitai, kad tau apsisuks galva, 
supratai? 

— Ne. Nesupratau. 

- Kur tu, po velnių, nesuprasi, - atkirto jis. - Šitokia saldy- 
bė ir akių dūmimas - visiška nesąmonė. 

— Akių dūmimas? 

— Aš suaugęs. 

— Tu priekabiautojas. Paleisk ranką. 

— Aš suprantu, ko tu savo vaidyba sieki. Bet Mendė yra vai- 
kas. Jai tai tikra ir ją tai veikia. - Jis palinko dar arčiau. - Kai 
vėl grįši prie senų savo manierų, pakenksi jai neatitaisomai. 

— Aš... 

— Negaliu leisti, kad jai taip atsitiktų, ir neleisiu. 

— Tu manim nelabai tiki, Teitai. 

— Nė per nago juodymą. 

Ji greitai ir šaižiai įkvėpė oro. 

Jis griežtai ją nužvelgė. 

- Gerai, šį rytą dėl manęs tu apstulbinai spaudą. Ačiū tau. 
Tu paėmei man už rankos per spaudos konferenciją. Malonu. 
Mes mūvime vestuvinius žiedus. Kaip romantiška, - šaipėsi 
jis. - Netgi apkvailinai mano šeimą, privertei patikėti, kad 
ligoninėje išgyvenai atsivertimą - atradai Jėzų ar panašiai. — 
Jis prikišo veidą prie jos per sprindį. 

- Per daug gerai tave pažįstu, Kerole. Žinau, kad lipšniau- 
sia ir mieliausia esi tada, kai ruošiesi smogti. - Dar labiau 
suspaudęs jai ranką, jis pridūrė: - Aš tai tikrai žinau, dar 
atsimeni? 

Išvarginta Eiverė karštai paprieštaravo: 

— Aš pasikeičiau, esu kitokia. 

— Tu viso labo pakeitei veikimo būdą, ir tai viskas, bet man 
nesvarbu, kad ir kaip puikiai vaidini tobulos kandidato žmo- 
nos vaidmenį, tokia anaiptol nesi. Tebegalioja tai, ką tau sa- 
kiau, kai dar nebuvo sudužęs lėktuvas. Po rinkimų, nesvarbu, 
kad ir kaip jie baigtųsi, tu išeisi, brangioji. 

Jos neišgąsdino vyro grasinimas ją iškraustyti. Eiverė Da- 
niels jau buvo netekusi visko - netgi savo tapatybės. Eiverę 
pribloškė, kad Teitas Ratledžas, dėl kurio dorovingumo buvo 
pasiryžusi guldyti galvą, galiausiai pasirodė esąs apsimetėlis. 

— Tai tu šitaip bandysi žmones paveikti? - sušnypštė ji. - 
Norėsi, kad aš šioje kampanijoje vaidinčiau mylinčią žmo- 
ną, stovėčiau šalia tavęs, mojuočiau, šypsočiausi ir sakyčiau 
kvailas man parašytas kalbas vien tam, kad gautum daugiau 
balsų? - jos balsas pasiekė aukščiausią natą. - Nes laimingai 
vedęs kandidatas turi didesnes galimybes laimėti, nei pradė- 
jęs skyrybas. Ar ne taip? 

Jo žvilgsnis smigo kaip peilis. | 

— Geras bandymas, Kerole. Permesk kaltę man - pasijunti 
geriau, kai mėgini paveikti pati. Tu velnioniškai gerai žinai ir 

supranti, kodėl neišspyriau tavęs anksčiau. Aš noriu dalyvau- 
ti rinkimuose ir dėl saves, ir dėl savo suburtos komandos. Ir 
nenuvilsiu rinkėjų. Negaliu daryti nieko, kas trukdytų laimė- 
ti, jei reikės, net apsimesiu, kad susituokęs su tavimi gyvenu 
laimingai. 

Dar kartą jis privertė patirti jo niekinamai tiriamą žvilgsnį. 

— Plastinė operacija padarė tavo pakuotę gražesnę, bet vi- 
duje tu vis dar esi bjauri. 

Visą tą laiką Eiverei buvo sunku atlaikyti ant Kerolės lieja- 
mą šmeižtą ir nepriskirti jo sau pačiai. Kiekvieną įžeidimą ji 
dėjosi į širdį, tarsi jie būtų taikomi jai, o ne jo buvusiai žmo- 
nai. Ji norėjo apsiginti nuo jo puolimo, pasipriešinti mote- 
riškais ginklais. Jie buvo jau parengti, kol jis gąsdino ją savo 
agresyviu elgesiu. 

Pyktis tik stiprino jo vyriškumą, kuris sklido iš jo gaivalin- 
gai, kaip skutimosi losjono kvapas. Jo lūpos atrodė griežtos 
ir negailestingos. Eiverė panoro jas suminkštinti. 

Ji pakėlė galvą, nepaisydama jo apmaudaus žvilgsnio. 

— Ar tu tikras, kad aš tokia pat? 

— Tikrų tikriausias. 

Jos rankos nuslydo jam per pečius ir susinėrė ant sprando. 

— Ar tu tikras, Teitai? - pasistiebusi ji praviromis lūpomis 
lengvai prisilietė prie jo lūpų. - Visiškai tikras? 

— Nedaryk to. Taip tu daraisi dar panašesnė į kekšę. 

— Aš ne tokia! 

Toks įžeidimas ją įskaudino. Taip, iš tikrųjų ji parsidavinė- 
ja su kitos moters vyru dėl medžiagos. Bet ne tai buvo tikroji 
priežastis, o augantis potraukis - toks stiprus, kokio dar ne- 
buvo patyrusi. Ar jai pavyks surinkti medžiagą, ar ne, ji tik 
geidė duoti Teitui švelnumo ir meilės, kurios jam trūko nuo 
vedybų su Kerole. 

— Aš ne ta moteris, kokia buvau anksčiau. Prisiekiu tau, 


kad ne. 


Ji pakreipė galvą į šoną ir susiliejo su juo lūpomis. Sukabi- 
nusi rankas jam ant pakaušio, pirštais naršė jo plaukus ir len- 
kė jį žemyn. Jei tik jis tikrai norėtų, galėtų priešintis, Eiverė 
tvirtino sau. 

Tačiau jis leido jai traukt galvą arčiau. Įgavusi pasitikėjimo, 
ji lengvai drėgnu liežuvio galiuku praskyrė jo lūpas. Jo kūnas 
įsitempė, bet tai rodė jo silpnumą, ne ištvermę. 

— Teitai? - dantimis švelniai kąstelėjo jam apatinę lūpą. 

— Viešpatie. 

Jis nuleido atremtą į sieną ranką. Eiverę pastūmė atbulą, ir 
ji pajuto, kaip jo kūnas visu svoriu slegia ją prie sienos. Viena 
ranka greitai ir tvirtai apsivijo jos liemenį. Kita ranka sugavo 
jos smakrą, kone traiškydamas stipriais pirštais. Jis prilaikė 
jos galvą, kad ji nepasitrauktų, ir godžiai bučiavo. Prigludo 
prie jos praviros burnos švelniai prisisiurbdamas, ir jo liežu- 
vis atsidūrė šilkinėje, drėgnoje ertmėje. 

Leidęs jai įkvėpti oro, pasuko galvą į kitą šoną ir greitais, 
mikliais liežuvio judesiais bandė jos lūpas, vėl praslysdamas 
vidun. Ji pirštais keliavo prie jo veido, delnais palietė skruos- 
tus ir glostė pirštų galais, pati visiškai atsidavusi bučiniui. 

Jis graibė jos drabužius, sprausdamas rankas po sijonu, į 
kelnaites, jusdamas švelnų moters kūną. Ji sudejavo iš ma- 
lonumo, kai jis, pakreipęs jos juosmenį, įsirėmė į jos plyšį iš- 
brinkusia savo pilvo apačia. 

Eiverė pasijuto tirpstanti. Jos lytis drėgna ir šilta. Krūtys 
išbrinko. Speneliai dilgčiojo. 

Tada netikėtai viskas dingo. 

Ji mirkčiojo, norėdama susivokti. Atsirėmė pakaušiu į kie- 
tą sieną ir įsirėmė rankomis, kad išsilaikytų nepaslydusi ant 
grindų. 

— Turiu pripažinti, kad atlikta nepriekaištingai, - jo balsas 
buvo bejausmis. Skruostai degė, o akys buvo išsiplėtusios. 
Kvėpavimas greitas ir paviršutiniškas. - Tu nesi tokia prasta, 

kokia būdavai, dabar esi kur kas aukštesnės klasės. Kitokia, 
bet tokia pat geidžiama. Gal net geidžiamesnė. 

Ji pažvelgė žemyn į išsipūtusį jo džinsų antuką tokiu 
žvilgsniu, kad žodžių nereikėjo. 

— Gerai, aš susijaudinęs, - pripažino jis piktai niurnėdamas, - 
tačiau greičiau mirsiu, nei dar kartą su tavimi miegosiu. 

Jis išėjo. Netrenkė durimis, paliko jas atviras, labiau už- 
gaudamas, nei būtų šėlęs. Prislėgta ir įžeista, Eiverė liko vie- 
na Kerolės kambaryje su Kerolės kartūnais, su Kerolės pri- 


virtu jovalu. 


Visi šeimoje jau buvo pastebėję tuos sumišimą keliančius 
neatitikimus, bet vienam žmogui neįprastas Kerolės elgesys 
naktį neleido ir užmigti. Ištisas valandas klaidžiodamas sode 
aplink namą ir tamsoje ieškodamas atsakymų, šis nemigos 
iškankintas žmogus klausė mėnulio: 

Kas tai kalei atsitiko? 

Jokių aiškių pokyčių negalėtum tiksliai nurodyti. Tie nauji 
jos veido bruožai vos pastebimi - plastinės operacijos pasek- 
mė. Trumpesni plaukai keitė jos žvilgsnį, bet ne tai buvo svar- 
bu. Ji numetė kelis kilogramus ir dėl to atrodė lieknesnė nei 
anksčiau, bet svorio prarado ne tiek ir daug. Jos kūnas dabar 
buvo toks pat kaip ir prieš lėktuvo sudužimą. Akivaizdūs ir 
taip baisiai trikdantys buvo ne jos kūno pokyčiai. 

Kas tai kalei atsitiko? 

Spręsdamas iš jos elgesio sudužus lėktuvui, galėtum pa- 
manyti, kad susidūrimas su mirtimi pažadino sąžinę. Bet tai 
neįmanoma. Ji nežino, ką reiškia šis žodis. Matyt, ji nori, kad 
visi patikėtų jos rodoma gera valia. 

Ar galėtų Kerolė Ratledž pasikeisti širdyje? Ar galėtų ji ieš- 
koti vyro pritarimo? Ar ji galėtų kada nors tapti mylinčia, rū- 
pestinga motina? 

Nejuokinkit manęs. 

Ji būtų kvaila, kad dabar keistų taktiką. Jai gerai sekėsi 
daryti tai, kam buvo pasamdyta: sunaikinti Teito Ratledžo 
dvasią taip, kad kulka, įsmigsianti jam į galvą, atrodytų kaip 
palaima. 

Kerolė Navaro puikiai tiko šiam darbui. Ak, ją reikėjo nu- 
šveisti, sutvarkyti, tinkamai aprengti ir išmokyti nekaišioti 
į savo kalbą nepadorių žodelių. Bet kai nuodugni pertvarka 
buvo baigta, ji tapo pritrenkiantis sąmojo, intelekto, išprusi- 
mo ir seksualumo rinkinys, kuriam Teitas negalėjo atsispirti. 

Iš kur jis galėjo žinoti, kad jos sąmojis buvo apvalytas, kad 
mušte buvo išmuštos nešvankios kalbos, kad jos protas - viso 
labo patobulintas gatvinis nuovokumas, kad ji tik neseniai 
išprusinta, o seksualumas atmieštas netikra morale. Kaip 
ir numatyta, jis susižavėjo tuo dorybių rinkinuku, siūlančių 
viską, ko tikėjosi iš žmonos. 

Kerolė saugojo tą kaukę, kol gimė Mendė - tai taip pat 
buvo numatyta. Tada ji gavo leidimą pradėti antrą spektaklio 
veiksmą - imtis meilės ryšių. Padorumo varžtai ir taip ilgai 
ją tramdė. Jos kantrybė baigė išsekti. Kartą išsilaisvinus, jai 
puikiai sekėsi. 

Dieve, koks išskirtinis malonumas būti Teito kančios liu- 
dininku! 

Išskyrus tą neapdairų apsilankymą ligoninės intensyvio- 
sios slaugos skyriuje, nė karto nebuvo užsiminta apie jų slap- 
tą sąjungą, kai ji buvo supažindinta su Teitu prieš ketverius 
metus. Nei žodžiu, nei raštu jie neišdavė tos sutarties, jų su- 
darytos, kai ji buvo pasamdyta šiam darbui. 

Tačiau po lėktuvo katastrofos ji ėmė jo vengti dar labiau 
nei paprastai. Įgriso ją atidžiai stebėti. Net kaip Kerolė, ji el- 
gėsi pernelyg keistai ir neįprastai. Visa šeima ėmė pastebėti 
jai nebūdingų būdo bruožų. 

Galbūt ji vaidino keistą dėl juoko. Būtų panašu į ją. Jai pa- 
tikdavo priešgyniauti tik tam, kad priešgyniautų. Tai nebuvo 

rimta, bet jau erzino, ji perėmė vadovavimą, keisdama žaidi- 
mo taisykles ir eigą net nepasitarus. 

Galimas dalykas, ji dar neturėjo galimybės pasitarti. Gali- 
mas daiktas, ji ką nors išgirdo apie Teitą, ko nežinojo niekas 
kitas ir ką reikėjo padaryti nedelsiant. 

Arba šita kalė galbūt (greičiausiai taip ir bus) nusprendė: 
būti senatoriaus žmona apsimoka labiau, nei gauti pažadėtą 
atlygį tą dieną, kai Teitas gulės karste. Šiaip ar taip, jos poky- 
čiai sutapo su pirminiais rinkimais. 

Kad ir kokie būtų jos tikslai, toks naujas elgesys velnio- 
niškai erzino. Geriau ji tegul pasisaugo arba bus išdrėbta iš 
barščių. Šiuo metu viskas gali sužlugti ir su ja, ir jai iškritus iš 
žaidimo. Negi ši kvaila kalė to nesuvokia? 

O galji pagaliau suprato, kad antra kulka numatyta jai? 


soptunioliktas skyrius 


E Denia Ratledž, kokia staigmena. 

Sekretorė laukiamajame atsistojo sveikindamasi su Eivere, 
atėjusia į juristų kontorą, kurioje dirbo Teitas su broliu. No- 
rėdama išsiaiškinti, kur jis yra, Eiverė turėjo susirasti adresą 
telefonų knygoje. 

— Sveiki. Kaip sekasi? - ji nesikreipė į sekretorę vardu. 

Kortelėje ant rašomojo stalo perskaitė „Merė Kroford“, bet 
nebenorėjo rizikuoti. 

— Mums puikiai, bet ir jūs atrodote nuostabiai. 

— Ačiū. 

— Teitas sakė, kad jūs gražesnė nei kada nors, bet patikėjau 
tik pamačiusi. 

Teitas sakė? Nuo tos nakties, kai ją pabučiavo, jie nesileido 
į asmeninius pokalbius. Buvo sunku patikėti, kad jis sakė ką 
nors malonaus apie ją savo sekretorei. 

-— Arjis yra? 

Jis turėtų būti. Automobilis stovi prie durų. 

— Jis su klientu. 

— Nemaniau, kad jis užsiima bylomis. 

- Jis neužsiima. - Merė Kroford pasitvarkė sijoną prie 
kelių ir vėl atsisėdo. - Jis su Barniu Bridžu. Žinote, koks jis 
žmogus. Šiaip ar taip, jis pažadėjo Teito kampanijai nemažai 

paaukoti, todėl, kai tik pažadą įvykdė, Teitas skyrė laiko su 
juo susitikti. 

— Ką gi, atvažiavau tokį kelią. Ar jie ilgai truks? Ar man pa- 
laukti? 

— Prašau sėskitės, - sekretorė parodė į eilę laukiamojo sofų 
ir kėdžių, apmuštų tamsiu vyšniniu su mėlynomis juostelė- 
mis aksomu. - Gal norėtumėte kavos? 

— Ne, ačiū. Nieko nenoriu. 

Dabar ji dažnai atsisakydavo kavos, verčiau jau nieko, nei 
gausiai prisaldinta Kerolės kava. Įsitaisiusi fotelyje, ji pakė- 
lė paskutinį laikraščio „Mūsų gamta“ numerį ir ėmė nuobo- 
džiaudama jį sklaidyti. Merė vėl pradėjo spausdinti, kaip ir 
prieš Eiverei įeinant. 

Šitas skubotas apsilankymas Teito kontoroje buvo atsitik- 
tinis, jo nusitvėrė kaip šiaudo, kad ką nors veiktų ir neišeitų 
iš proto. Ką Kerolė Ratledž darydavo dienų dienas? 

Rančoje Eiverė gyveno daugiau nei dvi savaites ir norė- 
jo žinoti, ar buvo kas, kuo Teito žmona būtų rimčiau užsi- 
ėmusi. | 

Eiverei prireikė kelių dienų, kad išsiaiškintų, kas ir kur yra 
jos miegamajame ar kituose kambariuose, į kuriuos tik galėjo 
patekti. Ji nuolat dairėsi sau per petį, nenorėdama visiems 
rodytis, ką daro. Galiausiai ji pasijuto visai patogiai, supratu- 
si, kaip išdėstyti kambariai ir kur laikomi kasdieniai daiktai. 

Pamažu susipažino ir su rančos aplinka. Į tuos žygius kar- 
tu pasiimdavo Mendę, kad jos veiksmai atrodytų kaip nekalti 
pasivaikščiojimai, ir nieko daugiau. 

Kerolė vairavo amerikietišką sportinį automobilį. Eiverės 
siaubui, jis turėjo mechaninę pavarų dėžę. Ji ne per geriau- 
siai išmanė, kaip vairuoti tokius automobilius. Pirmuosius 
kelis kartus sėdusi į automobilį, ji vos nenusisuko sprando ir 
persuko visas pavaras. 

Bet kai įgudo, prasimanė visokiausių įsipareigojimų, kad 
tik galėtų ištrūkti iš namų. Kerolės gyvenimo būdas buvo 

siaubingai nuobodus. Jos kasdienybėje trūko malonių dar- 
belių ir netikėtumų. Tokia tuštuma Eiverę Daniels vedė 
iš proto. 

Tądien, kai naktinio staliuko stalčiuje atrado Teito žmonos 
susitikimų užrašus, prispaudė juos prie krūtinės, kaip kalna- 
kasys, radęs aukso grynuolį. Bet peržvelgus jų puslapius, jai 
mažai kas paaiškėjo, nebent tai, kad būdavo dienų, kai Kerolė 
eidavo tvarkytis plaukų ir nagų. 

Eiverė neskambino ir nesitarė dėl laiko. Praleisti keletą 
valandų per savaitę lepinantis grožio salone būtų praban- 
ga, - tam Eiverė Daniels niekada neturėjo laiko, - be to, ji 
negalėjo leisti Kerolės kirpėjai liestis prie jos plaukų ar ma- 
nikiūrininkui prie nagų. Jie galėjo netyčia atskleisti tai, ko 
neturėjo žinoti. 

Taigi susitikimų užrašai jai neatskleidė, kuo Kerolė užpildė 
savo dienas. Akivaizdu, ji nebuvo jokių klubų narė. Turėjo tik 
kelis draugus arba galbūt nė vieno, nes niekas jai neskambi- 
no. Tai Eiverę kartu ir nustebino, ir nuramino, nes ji baimi- 
nosi, kad užgrius būrelis artimų draugių, norėdamos atnau- 
jinti draugystę, kuri nutrūko prieš Kerolės nelaimę. 

Matyt, jokių artimų draugių nebuvo. Sveikstant gautos gė- 
lės ir atvirukai greičiausiai buvo nuo šeimos draugų. 

Kerolė neturėjo darbo, neturėjo pomėgių. Eiverė pagalvo- 
jo, kad turėtų dėkoti už tai. Ką būtų dariusi, jeigu Kerolė būtų 
buvusi patyrusi skulptorė, dailininkė, arfininkė ar kaligrafė? 
Jau ir taip buvo gana sudėtinga slapčiomis mokytis rašyti ir 
valgyti dešine ranka. 

Niekas nesitikėjo, kad ji imsis namų ruošos darbų, net- 
gi pati klosis lovą. Namais visada rūpinosi ir valgį gamino 
Mona. Kiemo ir augalų prižiūrėti du kartus per savaitę atvyk- 
davo sodininkas. Arklides ir žirgus tvarkė nusenęs kaubojus, 
per silpnas ganyti galvijus arba dalyvauti rodeo. Jos niekas 
neįkalbinėjo ko nors vėl griebtis ar kuo nors vėl domėtis, 
o juk galėjo turėti kokių pomėgių prieš avariją. 

Kerolė Ratledž buvo tingi dykinėtoja. Eiverė Daniels tokia 
nebuvo. 

Teito kabineto durys atsivėrė. Jis buvo drauge su apvalo- 
ku, vidutinio amžiaus vyriškiu. Juodu juokėsi. 

Eiverės širdis ėmė daužytis, kai išvydo Teitą tikrai nuošir- 
džiai ir šiltai besišypsantį. Jo akių kampučiuose susidariusios 
raukšlelės bylojo apie pakilią nuotaiką - su ja toks niekada 
nebuvo. Edis nuolatos nedavė jam ramybės, kad pasikeistų 
džinsus, batus ir kasdienius marškinius į kostiumą ir kakla- 
raištį. Jei nebūdavo numatyta viešų pasirodymų, jis atsisaky- 
davo persirengti. 

— Kam turiu stengtis padaryti įspūdį? - ginčydamasis dėl 
aprangos, jis klausdavo keliantį sąmyšį kampanijos vadybi- 
ninką. 

— Keletui milijonų savo rinkėjų, - atsakydavo Edis. 

- Jeigu negaliu padaryti jiems įspūdžio tuo, už ką kovoju, 
tai esu visiškai tikras, kad nepadarysiu ir tuo, ką nešioju. 

Nelsonas pasišaipydavo: 

— Jei tai ne kokie mėšlini skarmalai. 

Visi pasijuokdavo, ir ginčas baigdavosi. 

Eiverei patiko, kaip Teitas rengėsi. Jis atrodė pritrenkia- 
mai. Klausydamasis jis palenkė galvą - ji atpažino tą mielą 
judesį. Plaukų sruoga krito ant kaktos. Praverta burna plačiai 
šypsojosi, ir buvo matyti sveiki balti dantys. 

Jis dar jos nepastebėjo. Šią akimirką, kai jis nesisaugojo, 
ji mėgavosi tuo paveikslu, kol panieka žmonai subjaurojo jo 
nuostabią šypseną. 

— Nair staigmena! 

Sugriaudėjęs bosas ištraukė Eiverę iš beprotiškos meilės 
svaigulio. Teito lankytojas trumpomis, storomis kojomis, 
primenantis Airišą, skubėjo artyn. Ją susėmė į dusinantį 
meškos glėbį, o nugarą dosniai ir su meile aptrankė. 

— Velniai griebtų, tu atrodai dar geriau nei anksčiau, nebū- 
čiau patikėjęs, kad tai įmanoma. 

— Sveiki, pone Bridžai. 

— Pone Bridžai? O šū.... Iš kur toks kreipinys? Sakiau ma- 
mai, kai matėme tave per televiziją, kad dabar esi gražesnė, 
nei buvai. Ji sutiko. 

- Džiaugiuosi, kad palaikote mane. 

Jis mostelėjo dviem trumpais storais pirštais, laikančiais 
cigarą prie pat jos nosies galo. 

— Dabar paklausyk senio Barnio, brangioji, tos apklausos 
nė velnio nereiškia, girdi? Nė velnio. Aną dieną kaip tik sa- 
kiau mamai, kad tos apklausos šūdo vertos. Argi kiščiau šiam 
berniukui pinigus, - pasakė jis, suduodamas Teitui tarp men- 
čių, - jeigu nemanyčiau, kad rinkimų dieną jis ketina į ragą 
suriesti tą prakeiktą Dekerį? Kaip manai? 

- Nieku gyvu, tik ne jūs, Barni, - atsakė ji juokdamasi. 

— Tu velnioniškai teisi, nedaryčiau to, - nustūmęs cigarą į 
burnos kampą, jis prisiartino prie jos ir dar kartą apdovanojo 
šonkaulius laužančiu apkabinimu. - Aš nuoširdžiai norėčiau 
jus visus pakviesti pietų, bet turiu susitikti bažnyčioje su 
diakonu. 

— Nedrįstame jūsų užlaikyti, - atsakė Teitas, stengdamas 
išsilaikyti nesijuokęs. - Ačiū dar kartą už įnašą. 

Barnis numojo ranka į padėkas. 

— Mama šiandien atsiųs savąjį. 

Teitas sunkiai atsikrenkštė. 

— Aš... aš maniau, kad čekis buvo nuo jūsų abiejų. 

— Aišku, kad ne, berniuk. Tai buvo tik mano dalis. Turiu 
eiti. Bažnyčia toli nuo čia, ir mama pasius, jeigu vairuosiu 
Vette mieste greičiau nei septyniasdešimt, taigi pažadėjau to 
nedaryti. Tame kelyje per daug prakeiktų pamišėlių. Jūs visi 
pasisaugokit, girdit? 

Jis nudramblojo. Kai durys už jo užsivėrė, sekretorė pa- 
žvelgė į Teitą ir sušvokštė: 

— Arjis pasakė - tik mano dalis? 

— Kaip tik taip ir pasakė. - Teitas netikėdamas purtė gal- 
vą. - Matyt, jis tikrai mano, kad tos apklausos šūdo vertos. 

Merė juokėsi. Taip pat ir Eiverė. Bet Teito šypsena išnyko, 
kai tik jis nulydėjo ją į savo kabinetą ir uždarė duris. 

— Ką čia veiki? Reikia pinigų? 

Jis kalbėjo tuo šiurkščiu, atstumiančiu tonu, kurį saugojo 
tam atvejui, kai jie bus vieni, ir kiekvienas žodis kaip stiklo 
šukė smigo jai į krūtinę. Jie skaudino. Ir varė iš proto. 

— Ne, man nereikia jokių pinigų, - pasakė tvirtai, atsisėdu- 
si į kėdę priešais jo rašomąjį stalą. - Kaip tu ir pasiūlei, nu- 
ėjau į banką ir įsigijau naują mokėjimo kortelę. Paaiškinau 
apie pasikeitusią rašyseną, - pasakė ji, lankstydama dešinę 
plaštaką. - Taigi galiu išrašyti čekį iš sąskaitos, kai tik pri- 
trūksiu grynųjų pinigų. 

— Tai ko čia atėjai? 

— Man reikia dar kai ko. 

— Ko? 

— Kokio nors darbo. 

Jos netikėtas pareiškimas pribloškė. Jis sutelkė visą savo 
dėmesį. Nepatikliai spoksodamas į ją, atsilošė kėdėje ir užsi- 
kėlė kojas ant rašomojo stalo kampo. 

— Kokio nors darbo? 

— Teisingai. | 

Jis sunėrė pirštus už diržo sagties. 

— Aš klausausi. 

— Man nuobodu, Teitai. - Jos neviltis kilo per kraštus. Ne- 
nustygdama vietoje, ji pakilo nuo kėdės. - Aš smūksau namie 
visą dieną - jokios naudingos veiklos. Jau bloga nuo dykinė- 
jimo. Galva ima minkštėti. Tiesą sakant, jau pradedu ginčytis 
su Mona dėl muilo operų. 

Kai ji be tikslo klaidžiojo po kabinetą, pastebėjo keletą 
smulkmenų - pirmiausia krūvas įrėmintų Mendės nuotrau- 
kų, bet Kerolės - nė vienos. 

Įrėminti diplomai ir nuotraukos buvo patraukliai sukabin- 
ti ant sienos virš komodos. Ieškodama jo praeities detalių, ji 
sustojo priešais padidintą mėgėjišką nuotrauką - dvidešimt 
ir dvidešimt penkių centimetrų, darytą Vietname. 

Teitas ir Edis stovėjo priešais bombonešį, susikabinę per 
pečius kaip ginklo draugai. Ir vienas, ir kitas įžūliai išsišiepę. 
Eiverė atsitiktinai sužinojo, kad jie buvo kambario draugai 
universitete, kol Teitas atidėjo savo studijas, įstojęs į oro pajė- 
gas. Iki šiol ji nežinojo, kad Edis su juo buvo kartu ir per karą. 

— Nuo kada susirūpinai dėl galvos? - paklausė sugrąžinda- 
mas ją į dabartį. 

— Man reikia ko nors nusitverti. 

— Užsirašyk į aerobikos klasę. 
koją ir leido. Bet tos pamokos vyksta tik po valandą tris kar- 
tus per savaitę. 

— Užsirašyk dar į vieną. 

- Teitai! 

— Ką? Ką, po velnių, visa tai reiškia? 

— Bandau tau pasakyti. Tu atkakliai nenori klausytis. 

Jis pažvelgė į uždarytas duris, atsiminęs, kad už jų sėdi 
sekretorė, ir pritildė balsą: 

— Juk tau patiko jodinėti, nesisėdai į balną nuo tada, kai 
grįžai namo. 

Taip, ji nesėdo. Eiverė taip pat mėgo jodinėti, bet nežinojo, 
ar gera jojikė buvo Kerolė, ir nepanoro išsiduoti, pasirodyda- 
ma per didelė žinovė ar per mažai patyrusi. 

— Dabar jodinėti man neįdomu, - pasakė ji neįtikinamai. 

— Taip ir maniau, kad prarasi susidomėjimą, - pasakė 
jis pašaipiai. - Kai tik nukarpei kainas nuo visų tų brangių 
apdarų. 

Eiverė Kerolės drabužinėje matė jojimo drabužius ir spė- 
liojo, ar ji jau buvo užsivilkusi jojimo kelnes ir trumpą pagal 
užsakymą pasisiūdintą švarką. 

- Žinoma, aš grįšiu prie to. - Norėdama laimėti laiko susi- 
dėlioti mintims, ji įsižiūrėjo į Nelsono ir Lindono B. Džonso- 
no, dar kongresmeno, nuotrauką. Įspūdinga. 

Dar buvo keletas uniformuoto Nelsono nuotraukų, atsklei- 
džiančių jai karininko gyvenimo metraštį. Viena ypač patrau- 
kė jos akį, nes priminė Teito su Edžiu portretą. 

Nuotraukoje Nelsonas buvo draugiškai apkabinęs kitą 
oro pajėgų kadetą - jaunuolis taip pat nepaprastai gražus ir 
šaunus, kaip ir Nelsonas jaunystėje. Už jų kaip hipopotamas 
dunksojo milžiniškas bombonešis. Po nuotrauka apačioje 
buvo dailiai atspausdinta: „Kariūnai Nelsonas Ratledžas ir 
Brajanas Teitas, Pietų Korėja, 1951.“ 

Brajanas Teitas. Nelsono giminaitis? Draugas? Galimas 
daiktas, nes Nelsonas jo vardu pavadino sūnų. 

Eiverė vėl atsisuko į jį, slėpdama, kad nuotrauka sukėlė su- 
sidomėjimą - didesnį negu kitos. 

— Duok man darbo kampanijos štabe. 

— Ne. 

— Kodėl? Fensė jame dirba. 

— Rimta priežastis, kad neleisčiau tau. Gali būti pralietas 
kraujas. 

— Aš nekreipsiu į ją dėmesio. 

Jis papurtė galvą. . 

— Pas mus atsirado galybė naujų savanorių. Vieni kitiems 
lipa per galvas. Edis turi pramanyti darbų, kad visiems už- 
tektų. 

— Aš turiu ką nors veikti, Teitai. 

— Kodėl, dėl Dievo meilės? 

Nes Eiverė Daniels tik spaudžiama geriausiai atlikdavo 
darbą, ji buvo įpratusi dirbti beprotiškai greitai ir negalėjo 
pakęsti neveiklumo. Sėslus Kerolės Ratledž gyvenimo būdas 
vedė ją iš proto. 

Ji negalės nei apsaugoti jo nuo žūties, nei parašyti straips- 
nio apie pasikėsinimą, jeigu jis ir toliau laikys ją saugiu ats- 


Svetimas veidas + 173 


tumu nuo savęs. Jos ateitis, kaip ir jo, priklausė nuo to, ar 
pavyks jai įsitraukti į jo kampaniją, kur stumdosi visi įta- 
riamieji. 

— Jaučiu, kad kaip nors turėčiau tau padėti. 

Jis prunkštelėjo. 

— Ką tu manai apgauti? 

— Aš tavo žmona! 

— Laikinai! 

Dygus pasityčiojimas ją nutildė. Teitas, pamatęs, kad ji įsi- 
žeidė, atsikvėpęs iškilmingai pareiškė: 

— Gerai, jeigu nori padaryti ką nors dėl manes, būk toliau 
gera motina Mendei. Manau, ji po truputį atsigauna. 

— Ji kaip reikiant atsigavo. Ir manau, kad gerės kiekvieną 
dieną. 

Ji atsirėmė rankomis į jo rašomąjį stalą ir pasilenkė, kaip 
tada, kai maldavo Airišo leidimo dirbti prie savo straipsnio, 
kuriam jis nepritarė. 

— Netgi Mendė ir jos sunkumai neatima viso mano laiko. 
Juk nebūnu su ja nuolatos. Ji lanko vaikų darželį tris pusdie- 
nius per savaitę. 

— Tu pati pritarei jos psichologei, kad reikėtų jį lankyti. 

- Ir vis dar pritariu. Buvimas su kitais vaikais jai ypač 
naudingas. Jai reikia bendravimo įgūdžių. Bet kai ji darže- 
lyje, aš klaidžioju po namus, stumiu laiką, kol ateina metas 
ją pasiimti. Kiekvieną popietę ji ilgai miega. - Ji palinko dar 
labiau. - Prašau, Teitai. Aš vystu kaip nulaužta šakelė. 

Jis ilgokai spoksojo jai į akis. Galiausiai jo žvilgsnis nu- 
slinko žemyn į prasivėrusią šilkinės palaidinukės iškirptę, 
bet greitai jis atitoko ir, atrodo, supyko ant savęs, kad ir taip 
trumpai praradęs savitvardą. 

Jis atsikrenkštė ir piktai paklausė: 

— Gerai, ką siūlai? 

Jos įtampa nuslūgo. Jis bent jau leidžiasi svarstyti tai. Ji 
atsitiesė. 

— Leisk man dirbti štabe. 

— Ne. 

— Tuomet leisk man keliauti su tavimi į tą kelionę kitą 
savaite. 

— Ne, - nukirto galutinai sudirgęs. 

— Prašau. 

— Pasakiau - ne! - Piktas jis nukėlė kojas žemyn, atsistojo 
ir apėjo stalą. 

— Kodėl ne? 

— Nes nesi komandos narė, Kerole, ir aš nesitaikstysiu su 
ta maišatim, kurią paprastai sukeli. 

— Kokia maišatim? 

— Kokia? - paklausė jis, netikėdamas, kad ji neatsimena. - 
Kai važiuodavai anksčiau, skundeisi kambariais, kviestinių 
vakarienių patiekalais, viskuo. Tu nuolatos vėluodavai, ži- 
nodama, kaip griežtai Edis nori laikytis tvarkaraščio. Žarstei 
sąmojus spaudai, jie tau atrodė žavūs, tik kitiems neskoningi 
ir vulgarūs. Ir tai buvo viso labo trijų dienų kelionė - ištirti 
padėčiai, ar vertėtų dalyvauti rinkimuose. 

— Šį kartą tokia nebūsiu. 

— Aš neturėsiu laiko tavęs linksminti. Jei nesakysiu kalbos, 
rašysiu kitą. Ištisos valandos kelionėje, kol tu imsi inkšti, kad 
nekreipiu dėmesio į tave ir neturi ko veikti. 

- Aš rasiu ką veikti. Galėsiu plikyti kavą, užsakinėti su- 
muštinius, drožti pieštukus, skambinti ir atsakinėti į skam- 
bučius, būti pasiuntinuke. | 

— Juodas darbas. Viskam tam atlikti yra pasiuntinukai ir 

— Bet juk ką nors galėčiau daryti. 

Ji toliau jį sekiojo, lipdama ant kulnų, kur tik jis ėjo. Kai jis 
netikėtai sustojo, atsitrenkė jam į nugarą. 

Jis atsisuko. 

— Naujovės tau nusibos jau po pirmos dienos, jausies nuo 
to pavargusi, inkši, norėsi grįžti namo. 

— Ne, nenorėsiu. 

— Kodėl taip staiga užsinorėjai dalyvauti? 

— Nes, - atsakė ji, augant įtūžiui, - tu dalyvauji rinkimuo- 
se į Senatą, ir mano, kaip žmonos, pareiga yra tau padėti 
laimėti. 

— Nesąmonė! 

Pasigirdo trys aiškūs bilstelėjimai į duris. Tada jos atsivėrė 
ir įėjo Edis su Džeku. 

— Atsiprašome, - tarė vienas, - bet kai įėjome, išgirdome 
rėkaujant ir pamanėme, kad jums gali prireikti mūsų, kaip 
teisėjų, paslaugų. 

— Kas čia vyksta? - Džekas už savęs užvėrė duris. - Ką čia 
darote? 

— Atėjau susitikti su vyru, - atkirto Eiverė. - Jei tu nieko 
prieš, Džekai? 

Ji atmetė nuo kaktos kirpčiukus - karingas judesys pri- 
vertė jį sunerimti. 

— Atsipalaiduok, dėl Dievo meilės. Aš tik paklausiau. - Dže- 
kas atsisėdo ant mažos sofutės pasienyje. 

Edis susikišo rankas į kelnių kišenes ir įsistebeilijo į rytie- 
tišką kilimą po savo švytinčiais batais. Teitas grįžo prie rašo- 
mojo stalo ir atsisėdo. Eiverė buvo per daug įsitempusi, kad 
galėtų sėdėti, todėl tik perėjo kambarį ir užpakaliu atsirėmė 
į komodą. 

— Kerolė kitą savaitę su mumis nori vykti į kelionę, - pasa- 
kė Teitas. 

Džekas atsiliepė: 

- Jėzau, nejaugi ir vėl. 

Eiverė sušuko: 

— Gerai, kodėl ne? 

Edis pasiūlė: 

— Apsvarstykime tai. 

Teitas nužvelgė juos. 

— Tau nepatinka ši mintis, Džekai? 

Džekas dirstelėjo į ją, tada gūžtelėjo, atsiduso ir pareiškė: 

— Ji tavo žmona. 

Teitas atsisuko į Eiverę. 

— Tu jau žinai, kodėl aš nepritariu. 

— Dėl kai ko - iš tikrųjų pagrįstai, - pripažino ji susitaikė- 
lišku tonu, žavėdamasi juo už tai, kad nekritikuoja žmonos 
prie kitų. - Šįkart elgsiuosi geriau, dabar jau žinau, ko tikėtis 
ir ko tikimasi iš manes. 

— Edi? 

Išgirdęs savo vardą, Edis nustojo domėtis kilimu. Jis pa- 
kėlė galvą. 

— Nėra ko abejoti, kad graži pora yra patrauklesnė pakuotė 
pirkėjui nei vien gražus vyras. 

— Kodėl? 

— Daugiausia dėl įvaizdžio. Pora ženklina visas tas verty- 
bes, kurias gina Amerika - šeima ir namai, amerikietiška sva- 
jonė. Vedybos parodo, kad tu, patekęs į Vašingtoną, neketini 
švaistyti mokesčių mokėtojų pinigų mergšėms - nemokan- 
čioms spausdinti sekretorėms. 

— Bent jau teoriškai, - kvatodamasis pridūrė Džekas. 

Edis kreivai nusišypsojo ir pripažino: 

— Bent jau teoriškai. Moterys rinkėjos gerbs tave už tai, 
kad esi ištikimas vyras ir doras tėvas. Vyrams patiks, kad tu 
nesi nei gėjus, nei mergišius. 

— Nepaisant visos šiuolaikinės mūsų patirties, rinkėjams 
gali kilti įtarimas, ar tik jie nerenka į valdžią homoseksua- 
lo. Gerai atrodantis kandidatas jau savaime erzina rinkėjus 
vyrus. Turėdamas šalia savęs žmoną, tampi vienu iš savų 
vyrukų. 

— Kitaip sakant, bėda viena nevaikšto, - pašaipiai pridūrė 
Eiverė. 

Edis bejėgiškai gūžtelėjo pečiais ir kaltai atsakė: 

— Ne aš išgalvojau taisykles, Kerole. 

Pasibjaurėjusi ji apžvelgė juos visus tris. 

— Ir koks gi jūsų nuosprendis? 

— Turiu pasiūlymą. 

— Turi teisę reikšti nuomone, Edi. 

Teitas vis dar sėdėjo užsikėlęs kojas ant rašomojo stalo 
kampo ir atsilošęs aukštame odiniame krėsle. Eiverei norė- 
josi nustumti jo kojas nuo stalo, sutrikdyti jį, tą jo nerūpes- 
tingą laikyseną. 

Edis prabilo: 

— Dėl Kerolės aš nepriėmiau kvietimo į kviestinius pietus 
šį penktadienį. 

— Pas gubernatorių Ostine? 

— Taip. Atsiprašiau jos vardu, pasakiau, kad nors ji ir pa- 
sveiko, bet nesijaučia taip gerai, jog galėtų lankytis oficialia- 
me vakarėlyje. 

Jis atsisuko į ją. 

— Galėčiau jiems vėl paskambinti ir kvietimą priimti. Tai 
dvipartinė frakcija, taigi ten nebus tikros rinkimų kovos, tik 
galimybė džiaugsmingai paspausti rankas, pasižiūrėti į kitus 
ir patiems pasirodyti. Pamatysime, kaip seksis tame vakarė- 
lyje, ir tada nuspręsime dėl kelionės. 

— Kitaip tariant, patikrinimas, - pasakė Eiverė. 

— Jeigu nori, vadink taip, - ramiai atsakė Edis. Jis pažvelgė 
į Džeką ir Teitą. - Ji gana gerai elgėsi per tą spaudos konfe- 
renciją, kai išėjo iš ligoninės. 

Teitui nepaprastai daug reiškė Edžio nuomonė, bet galu- 
tinis sprendimas visuomet buvo paliekamas jam pačiam. Jis 
žvilgtelėjo į vyresnį brolį, kuris kažkodėl nepratarė nė žodžio. 

— Ką galvoji, Džekai? 

— Manau, tegul būna taip. - Pašnairavo į ją kupinas apmau- 
do. - Žinau, tėvams geriau, jei esat išvien. 

— Ačiū judviem už patarimą. 

Jie suprato subtilią užuominą. Džekas išėjo iš kabineto 
daugiau netaręs nė žodžio. Edis atsisveikino linktelėdamas 
Eiverei ir išeidamas uždarė duris. 


178 + Sandia Brown 


Teitas keletą sekundžių žvelgė jai į akis. 

— Gerai, - atsakė jis nenoromis. - Tu laimėjai, įtikinai 
mane, kad gali būti aktyvas, o ne pasyvas, kai kampanija pa- 
galiau įsibėgės. 

— Tu nenusivilsi, Teitai. Pažadu. 

Jis sušnairavo abejodamas. 

— Penktadienio vakarą. Išvykstame iš namų lygiai septin- 
tą. Ruoškis. 


Rštuonioliktas skyrius 


> K tidarysiu. 

Laukujų durų skambutis nuskambėjo dukart. Eiverė pir- 
ma nuskubėjo prie durų. Ji sugriebė rankeną ir atidarė. Tarp 
pelargonijų vazonų stovėjo Vanas Lavdžojus. 

Eiverė sustingo. Jos šypsena, nutaisyta sveikintis, virto 
akmenine išraiška, keliai sulinko. Širdis spurdėjo. 

Vanas reagavo panašiai - nerimastingai. Akimirksniu iš- 
tiesino sudribusią laikyseną. Iš tarpupirščio iškrito cigaretė. 
Ėmė tankiai mirksėti. 

Eiverė, vildamasi, kad jo vyzdžiai prasiplėtę nuo marihu- 
anos, o ne patyrus šoką, stengėsi kiek galėdama atrodyti 
rami. 

— Sveiki. 

— Labas, hm... - jis akimirką užsimerkė, papurtė galvą ir 
apšepusius plaukus, - hm, ponia Ratledž? 

— Taip, tai aš. 

Jis kaulėta ranka susiėmė už širdies. 

— Jėzau, akimirką jūs man pasirodėte panaši į... 

— Prašau užeikit. - Nenorėjo išgirsti tariant jos vardo. 

Ji vos sutramdė norą džiaugsmingai sušukti. Buvo beveik 
neįmanoma susilaikyti tvirtai neapkabinus jo ir nepapasa- 
kojus, kad dalyvauja karščiausioje istorijoje per visą savo 
karjerą. 


180 + Sandra Brown 


Tačiau nuo pat pradžių ji buvo vienintelė tos istorijos veikė- 
ja. Papasakojusi ją Vanui ir jį įstumtų į pavojų. Kad ir ramiau 
būtų turėti sąjungininką, ji negalėjo leisti sau tokios praban- 
gos. Be to, ji nenorėjo rizikuoti šią galimybę patikėdama kaip 
tik jam. Šiuo požiūriu Vanas ne itin vertas pasitikėjimo. 

Ji žengė į šalį, o jis prisidėjo prie jos vestibiulyje. Būtų 
suprantama, jei jis dairytųsi nepažįstamoje ir įspūdingoje 
aplinkoje, tačiau užuot tai daręs, jis spoksojo į ją. Eiverė ap- 
gailestavo, kad jis toks sumišęs. 

— Jūs esate... 

— Ak, atleiskite. - Jis susidrovėjęs nusivalė delnus į džinsų 
užpakalį, tuomet ištiesė dešinę ranką. Ji greitai ją paspau- 
dė. - Vanas Lavdžojus. 

— Aš esu Kerolė Ratledž. 

- Žinau. Kai išėjote iš klinikos, buvau ten tą dieną. Dirbu 
KTEX televizijoje. 

— Supratau. 

Netgi mėgindamas bendrauti paprastai, neatitraukė nuo 
jos akių. Baisi kančia būti taip arti draugo ir negalėti elgtis 
nuoširdžiai. Ji turėjo jam tūkstančius klausimų, bet nuspren- 
dė paklausti to, ko, logiškai galvojant, jo teirautųsi Kerolė. 

— Jeigu atstovaujate televizijos stočiai, ar neturėtumėte 
pirmiausia gauti leidimo iš pono Paskalio, mano vyro kam- 
panijos vadybininko? 

- Jis žino, kad čia atvykau. Mane atsiuntė gamybos bend- 
rovė. 

— Gamybos bendrovė? 

- Kitą trečiadienį čia filmuoju televizijos reklamą. Šian- 
dien atvykau apsižvalgyti. Ar jūsų niekas neperspėjo, kad tu- 
riu pasirodyti? 

— Aš... 

“ - Kerole? 

Į prieškambarį įžengė Nelsonas ir pervėrė Vaną griežtu ne- 

pritariančiu žvilgsniu. Nelsonas visada būdavo kariškai pasi- 

tempęs. Ant jo drabužių niekada nepamatysi nė mažiausios 
raukšlelės ar plaukelio. 

Vanas buvo jo priešybė. Apsirengęs apspurusiais marški- 
nėliais, gautais iš „Cajun“ restorano, kurio ypatingasis patie- 
kalas - ne visai išaižytos austrės. Ant marškinėlių užrašytas 
nepadoriai dviprasmiškas šūkis: „Nulupk mane, čiulpk mane, 
valgyk mane žalią.“ Jo džinsai - jau seniai ne madingai ap- 
driskę, o visiškai nudėvėti. Nutrinti ir išklypę bėgimo bateliai 
be raištelių. Eiverė abejojo, ar jis turi bent porą kojinių, nes 
visada būdavo basnirčias. | 

Jis atrodė nesveikas ir išsekęs, tarsi gyventų pusbadžiu. Po 
marškinėliais styrojo aštrūs kaulėti pečiai. Jeigu reikėdavo 
išsitiesti, išryškėdavo kiekvienas šonkaulis. Jo nugara buvo 
susimetusi į kuprą. | 

Ejyerė žinojo, kad tie nuo nikotino parudę nulūžinėjusiais 
ir purvinais nagais pirštai sukurti dirbti su kamera. Jo tuš- 
čios akys slėpė neįtikimą meninę įžvalgą. Tačiau viskas, ką 
matė Nelsonas, buvo amžinas hipis ir veltui iššvaistytas gy- 
venimas. Vano talentas buvo taip pat gerai paslėptas, kaip jos 
tikroji tapatybė. 

— Nelsonai, tai ponas Lavdžojus. Pone Lavdžojau, pulki- 
ninkas Ratledžas. - Atrodė, kad Nelsonas nenoromis, tik iš 
pareigos, paspaudė Vanui ranką. - Jis čia tam, kad apsižval- 
gytų po namus, rengdamasis televizijos reklamai, kurią fil- 
muos kitą savaitę. 

— Jūs dirbate bendrovei „MB produkcija“? - šaltai paklau- 
sė Nelsonas. 

— Kartais dirbu kaip laisvai samdomas darbuotojas. Kai jie 
nori geriausio. 

— Hm. Jie sakė, kad šiandien kas nors bus laisvas. - Ma- 
tyt, Vanas nebuvo toks žmogus, kokio tikėjosi Nelsonas. - Aš 
jums viską aprodysiu. Ką norite apžiūrėti - pasidairyti name 


ar lauke? 

- Ir ten, ir ten. Bet kur, kur tik Ratledžas, jo žmona ir vai- 
kas galėtų leisti paprastą dieną. Jie sakė, kad nori reklamos 
liaudžiai. Sentimentalaus šlamšto. 

— Galite apžiūrėti visą namą, kur norite, bet negalėsite pri- 
eiti prie mano šeimos, pone Lavdžojau. Mano žmoną užgau- 
tų vulgarus šūkis ant jūsų marškinėlių. 

— Nejijuos nešioja, tai kodėl, po velnių, jai turėtų rūpėti? 

Žydros Nelsono akys suledėjo. Jis buvo pratęs, kad visi, jo 
vertinami kaip žemesnio rango, jam rodytų pagarbą. Eiverė ne- 
būtų nustebusi, jei Nelsonas būtų griebęs Vanui už kelnių sė- 
dynės ar pakarpos ir išmetęs jį lauk. Jei Vano reikalai nebūtų 
tiesiogiai susiję su Teito kampanija, jis tikriausiai taip ir būtų 
padaręs. 

Kad ir kaip ten būtų buvę, susitvardęs jis prabilo: 

— Kerole, atsiprašau už žodžius, kuriuos ką tik išgirdai. At- 
leisi mums? 

Vanas vėl atsisuko į ją. 

— Netrukus pasimatysime, ponia Ratledž. Atleiskit, kad 
spoksojau, bet jūs atrodote tokia panaši... 

— Jau įpratau, kad žmonės spokso į mane, - greitai per- 
traukė ji. - Tas smalsumas suprantamas. 

Nelsonas nekantraudamas palenkė galvą. 

- Čionai, Lavdžojau. 

Vanas dar sykį suglumęs papurtė galvą ir lėtai nusekė 
prieškambariu paskui Nelsoną. Eiverė patraukė į savo kam- 
barį ir, uždariusi duris, į jas atsišliejo. Tramdydama nervų ir 
gailesčio sukeltas ašaras, ji giliai kvėpavo ir mirkčiojo. 

Ji norėjo griebti Vanui už kaulėtos rankos ir po tokio 
džiaugsmingo susitikimo jį iškamantinėti. Kaip laikosi Airi- 
šas? Ar jis vis dar gedi dėl jos mirties? Ar jis rūpinasi savimi? 
Kas tapo naujuoju sinoptiku? Ar jis vėl ėmė gerti, ar sukau- 
pęs valią laikosi? Ką sekretorė pagimdė: berniuką ar mergai- 
tę? Kokios naujausios paskalos iš pardavimų skyriaus? Ar vy- 

riausiasis vedėjas vis dar apgaudinėja žmoną su ta populiaria 
visuomenės dama? 

Tačiau ji suprato, kad Vanas, matydamas Eiverę, galbūt net 
neapsidžiaugtų, kaip ji nudžiugo jį pamačiusi. Ak, jis būtų su- 
jaudintas, kad ji gyva, bet kai būtų atsigavęs po tokio šoko... 
beveik girdėjo jį sakant: „Tai ką, po galais, manaisi daranti?“ 

Ji dažnai pati užduodavo sau tą klausimą. Taip, ji norėjo 
papasakoti šią istoriją, bet suteikti sau tokį pasitenkinimą 
nebuvo vienintelis jos uždavinys. 

Svarbiausias jos tikslas buvo išgelbėti Teitui gyvybę, tik to- 
dėl ji užėmė jo žuvusios žmonos vietą. Bet ar pavojus jam vis 
dar gresia? O jei taip, kur slypi ta numanoma grėsmė? 

Grįžusi namo, ji smalsiai stebėjo. Tarp Džeko ir Dorotės 
Rėjos buvo justi šiokia tokia nesantaika. Fensė galėjo iš- 
provokuoti ir šventąjį. Nelsonas - tikras tironas. Zy laikėsi 
nuošaly. Edis turėjo per daug teisių. Bet nė vienas jų Teitui 
nerodė nieko, išskyrus pagarbą ir meilę. Ji norėjo suieškoti 
potencialų žudiką ir parašyti istoriją, kuri grąžintų jai pagar- 
bą ir pasitikėjimą, taip kvailai paaukotus, kai pareiškė savo 
nepagrįstą nuomonę. Vanas pasitarnavo tai primindamas. 

Jis veikiausiai pamanytų, kad ji susidomėjusi ne tiek ne- 
įtikima istorija, kiek istorijos dalyviais. Tai jos nestebintų. 
Nešališkumas visada buvo pati sunkiausia kliūtis jai siekiant 
karjeros. Tai vienintelis jos neįveiktas žurnalistikos reika- 
lavimas. 

Ji paveldėjo domėjimąsi žurnalistika ir talentą iš tėvo. Bet 
sugebėjimo nekreipti dėmesio į žmogiškąjį veiksnį ji negavo 
kaip palikimo. Ji stengėsi išsiugdyti objektyvumą, bet iki šiol 
jai tai nepavyko. Ir vargu ar to išmoks, jei nesugebės atsiribo- 
ti nuo Ratledžų. 

Tačiau dabar ji negali trauktis. Didžiausias jos rūpestingai 
sukurto plano trūkumas - ji užsikirto visus kelius išsigelbėti. 
Jeigu nepavyktų atskleisti paslapties, ji neturėtų kitos išei- 

ties, tik likti čia ir priimti viską, kas nutiks - net netikėtus 
senų draugų apsilankymus. 

**k 
Atėjo penktadienis. Kiekvieną dieną Mendei atsikėlus po po- 
kaičio, Eiverė ilgas valandas žaisdavo su ja kambaryje. Susė- 
dusios prie staliuko, jos iš molio lipdydavo dinozaurus, kol 
Mendė išalkdavo ir būdavo perduodama Monai. 

Penktą valandą Eiverė išsimaudė vonioje. Pasidažiusi va- 
karui, pakramsnojo iš užkandžių lėkštės, kurią jai atnešė 
Mona. 

Ji susišukavo plaukus ir užpurškė ant jų putų, kad šukuo- 
sena geriau laikytųsi. Plaukai vis dar buvo trumpi, stilingai 
elegantiški, bet jau ne tokie klusnūs. Viršugalvyje gerokai 
paaugę, kad galėtų juos skoningai sutvarkyti. Prabangūs dei- 
mantų auskarai pabrėžė jos griežtą, bet patrauklų stilių. 

Be penkiolikos septynios ji jau buvo pasirengusi, penkioli- 
ka minučių anksčiau, nei numatyta. Stovėjo vonios kambary- 
je, už ausų purškėsi kvepalų, kai staiga atžingsniavo Teitas. 

Nelauktas ir netikėtas jo pasirodymas ją apstulbino. Jis 
miegojo ant sudedamosios sofos darbo kambaryje, kurį buvo 
pavertęs miegamuoju. Jų kambarius jungė durys, bet jos vi- 
sada uždarytos ir iš jo pusės net užrakintos. 

Darbo kambarys buvo išdažytas prislopintais atspalviais, 
kaip kokiame džentelmenų klube. Jis turėjo ir nedidelį vo- 
nios kambarėlį. Kriauklė buvo ne didesnė nei dantų gydytojo 
dubuo, o į dušą suaugęs žmogus galėjo tik vargais negalais 
įsisprausti. Iki šiol Teitui labiau patiko tie ankšti patogumai, 
nei dalytis erdviu žmonos miegamuoju ir jos vonios kamba- 
riu, kuriame buvo dvi didžiulės persirengimo zonos, sujung- 
tos veidrodžių siena, romėniška marmurinė vonia, stoglan- 
gis virš galvos ir didžiulis prabangus kilimas. 

Kai jis įgriuvo vidun, pirmoji Eiverei atėjusi mintis buvo, 
kad jis apsigalvojo ir atėjo pasakyti, kad ji negali vykti kartu. 

Tačiau jis neatrodė supykęs, tik susirūpinęs. Pastebėjęs jos 
atvaizdą veidrodyje, staiga sustojo. 

Patenkinta, kad už jos pastangas atlyginta, Eiverė atsisuko 
į jį ir įsisprendė į klubus. 

— Patinka? 

— Suknelė? Suknelė puiki. 

— Frost Brothers parduotuvės čekis įtikina, kokia ji. 

Ji žinojo, kad tai nuostabi suknelė. Juodas tiulis, apibars- 
tytas blizgučiais, dengė krūtinę, pečius, nugarą ir rankas iki 
riešų. Aptempta suknelė su juodo šilko pamušalu buvo iki 
kelių, akį traukė gili įkarpa tarp krūtų. Suknelės grožį pabrė- 
žė ir juodų žvynelių, kaitančių spalvą, ruoželiai prie kaklo 
ir riešų. 

Tai buvo seksuali suknelė, bet kėlė ir pagarbą, priminė ak- 
torę Odrę Hebern. Ji neturėjo savanaudiškų tikslų. Šį vakarą 
nenorėjo puoštis niekuo, priklausančiu Kerolei. Ji troško Tei- 
tui būti nauja, kitokia, nepanaši į tą, kokia buvo Kerolė. 

Be to, visos Kerolės oficialios suknelės buvo su didelėmis 
iškirptėmis ir rėžiančios akį - ne Eiverės skonio. Jai reikėjo 
atitinkančios metų laiką, lengvos, tačiau ilgomis rankovė- 
mis. Ji ieškojo ne per daug ją apnuoginančio rūbo. Dėl to ją 
galėjo neteisingai įvertinti. Ši suknelė atitiko visus tuos rei- 
kalavimus. 

— Pinigai išleisti ne veltui, - nenoriai sumurmėjo Teitas. 

— Ar norėjai ko nors? O gal atėjai pasižiūrėti, ar nevė- 
luosiu? 

— Bijau, kad pats vėluoju. Negaliu rasti sąsagų. Gal matei? 

Ji negalėjo nepastebėti, kad jis buvo dar neapsirengęs. Ant 
jo skruosto buvo šviežio kraujo dėmelė, liudijanti, kaip grei- 
tai ir rūpestingai jis skutosi. Jis vis dar buvo basas, plaukai 
po skuboto džiovinimo rankšluosčiu drėgni ir nešukuoti, o 
jo krakmolyti, gerai išlyginti marškiniai neužsagstyti ir nesu- 


kišti į tamsias smokingo kelnes. 

Pamačius jo plaukuotą, nuogą krūtinę jai nutįso seilė. Jo 
pilvas buvo standus ir plokščias kaip būgnas. Jis dar nebuvo 
užsisegęs kelnių užtrauktuko, todėl ji matė jo bambą ir baltą 
elastingų trumpikių juosmenį. 

Eiverė nevalingai sudrėkino lūpas. Širdis plakė taip smar- 
kiai, kad ji juto, kaip jos suknelės medžiaga limpa prie odos. 

— Sąsagos? - išlemeno ji. 

— Pamaniau, gal čia jas netyčia palikau. 

— Nesivaržyk ir pasiieškok. - Ji pamojo persirengimo zo- 
nos pusėn, kur kartą žvalgydamasi buvo aptikusi vyriškų tua- 
leto ir priežiūros reikmenų slėptuvę. 

Jis išnaršė du stalčius ir rado juodą papuošalų dėžutę su 
lengvai atvožiamu dangteliu. Joje gulėjo rinkinys onikso 
spraustukų ir pora prie jų derančių rankogalių sąsagų. 

— Ar tau padėti? 

— Ne. 

— Taip. - Ji pajudėjo, kad užtvertų jam kelią iš kambario. 

— Galiu pats tai padaryti. 

- Ir sulamdyti marškinius tai darydamas. Leisk man. 

Nekreipdama dėmesio į jo protestus ir rankas, ji įsegė pir- 
mąjį spraustuką. Jos pirštų sąnariai lietė jo tankius krūtinės 
plaukus. Jie buvo švelnūs, drėgni. Jai norėjosi įsikniaubti į 
juos veidu. 

— Kas čia? 

Ji pažvelgė aukštyn į jį, tada pasuko galvą ten, kur rodė jo 
smakras. 

— Ak. Mendės menas. - Prie jos veidrodžio buvo keletas 
paterliotų paveikslėlių, priklijuotų škotiško kaspinėlio juos- 
telėmis. - Ar tau nedavė nė vieno? 

- Žinoma, davė. Tik nesitikėjau, kad tu juos pakabinsi mato- 
moje vietoje. Sakydavai, kad negali pakęsti netvarkos. Baigei? 

Jis palenkė galvą, tikrindamas jos lėtą pažangą. Jie vos ne- 
susitrenkė galvomis. 

— Dar vienas. Stovėk ramiai. Ar tai tavo pilvas urzgia? Už- 
krimsk ko nors. 

Jis luktelėjo, tada pasiekė užkandžių lėkštėje obuolio skil- 
telę ir didelį gabalą sūrio. Tada atsikando obuolio. Jo čiaumo- 
jimas buvo beprotiškai erotiškas. 

— Rankogalių sąsagos? 

Jis padavė jas ir ištiesė kairę ranką. Ji pervėrė sąsaga sky- 
lutes, tada spragtelėjusi atlenkė, kad laikytųsi, ir spustelėjo 
į vietą. 

— Kitą? 

Jis ištiesė dešinę ranką. Baigusi neskubėjo pasitraukti. At- 
lošė galvą ir pažvelgė į jį iš arti. 

— O kaklaraištis? 

Jis nurijo kąsnį. 

— Mano kambaryje. 

— Susitvarkysi? 

— Susitvarkysiu. Ačiū. 

— Prašom. 

Jis galėjo jau eiti, bet nejudėjo. Keletą akimirkų spoksojo 
į ją, juos gaubė migla - ji ilgai maudėsi - ir svaiginamas kve- 
palų kvapas. 

Pagaliau jis žengė atgal ir pajudėjo durų link. 

— Būsiu po penkių minučių. 


Kai vėl įėjo į kambarį, kuriame miegojo, Teitas jautėsi taip, 
tarsi būtų ką tik per plauką išsigelbėjęs. Jo dušas tikriausiai 
buvo per karštas. Kodėl jis negalėjo atvėsti? Jis kaltino savo 
nerangumą, ar buvo būtina skubėti dėl to svarbaus laukian- 
čio vakaro. 

Jis keletą kartų nevykusiai užsirišo kaklaraištį, kol galų 
gale jam pavyko; negalėjo rasti tinkamų kojinių; užtruko de- 
šimt minučių, kol baigė rengtis. Vis dėlto kai iš miegamojo 
pasirodė jo žmona, jam švelniai pasibeldus į jos duris, ji ne- 
užsiminė, kad jie vėluoja. 

Kartu nuėjo į svetainę, kurioje Zy skaitė Mendei pasaką. 
Nelsonas žiūrėjo, kaip jo mėgstamiausi televizijos detektyvai 
vaikosi blogus vyrukus ir atiduoda juos teisingumui. 

Jiems įėjus, jis pažvelgė ir pratisai, kaip vilkas, sustaugė. 

— Judu atrodote kaip nuotaka ir jaunikis ant vestuvinio 
torto. 

— Ačiū, tėti, - už abu atsakė Teitas. 

— Vargu ar su ta juoda suknele ji atrodo kaip nuotaka, 
Nelsonai. 

Teitas buvo tikras, kad motina savo pastaba nenorėjo įžeis- 
ti, tačiau nuskambėjo kaip tik taip. Stojo nemaloni pauzė, ku- 
rią pagaliau nutraukė Zy, ji pridūrė: 

— Tačiau tu tikrai atrodai labai mielai, Kerole. 

— Ačiū, - atsakė ji prislopusiu balsu. 

Nuo tos dienos, kai jas supažindino, Zy su Kerole bendravo 
atsargiai. Jai būtų labiau patikę, jei jųdviejų meilės ryšys būtų 
pasibaigęs dar prieš santuoką, nors ji niekada to nepasakys. 

Ji buvo kiek prielankesnė Kerolei, kol ši laukėsi Mendės, 
bet tas motiniškas švelnumas netruko atvėsti. Likus keliems 
mėnesiams iki lėktuvo katastrofos, Zy ją kritikuodavo jau 
daug atviriau. Ir Teitas, be abejo, žinojo kodėl. Nė vienas iš 
tėvų nebuvo nei kvailas, nei aklas ir jie visada peikė visus, kas 
skaudino Džeką ar jį. 

Tačiau šiandien jis vylėsi, kad viskas eisis sklandžiai. Ir 
taip jo laukė varginantis vakaras. Neapgalvota motinos pas- 
taba nesugriovė reikalų, tačiau sumažinti įtampos tikrai 
nepadėjo. 

Šventišką nuotaiką šiek tiek pagyvino Mendė, kai nuslydu- 
si nuo senelės kelių neryžtingai priėjo prie jų. Jis priklaupė. 

— Ateik ir smarkiai apsikabinsime. 

Mendė apsivijo jį ir priglaudė veidą prie jo kaklo. 

Jo nuostabai, Kerolė pasilenkė šalia. 

— Aš ateisiu tavęs pabučiuoti, kai parvažiuosime namo. 
Gerai? 

Mendė pakėlė galvą ir iškilmingai linktelėjo. 

— Gerai, mamyte. 

— Būk gera mergaitė močiutei ir seneliui. 

Mendė vėl linktelėjo, tada paleido Teito kaklą ir apsikabi- 
no Kerole. 

— Atia. 

— Atia. Duok man prieš miegą saldų bučinuką. 

— Ar jau dabar turiu eiti į lovą? 

— Ne, bet noriu savo saldumyno anksčiau. 

Mendė garsiai pabučiavo Kerolę į lūpas, tada spruko atgal 
pas močiutę. Paprastai Kerolė skųsdavosi, kai Mendė suga- 
dindavo jos makiažą ar sutaršydavo drabužius. Dabar ji tik 
švelniai palytėjo savo lūpas popierine nosinaite. 

Jis nieko jau nesuvokia, nebent ji vaidina gerosios motinos 
vaidmenį iki galo. Vienas Dievas žino, kas skatina ją taip elg- 
tis. Šis naujai įgytas švelnumas Mendei tikriausiai buvo bai- 
siai gudri apgaulė. Nėra abejonių, kad sveikdama ji prisirinko 
naudingų patarimų iš pokalbių laidų ir žurnalų straipsnių. 

Jis paėmė jai už parankės ir palydėjo prie laukujų durų. 

— Galim grįžti vėlai. 

— Vairuok atsargiai, - jiems išeinant šūktelėjo Zy. 

Nelsonas paliko savo detektyvą, išsitraukusį pistoletą, ir 
nusekė jiems iš paskos iki durų. 

- Jeigu tai būtų grožio konkursas, o biuleteniai išdalyti šį 
vakarą, jūs laimėtumėte. Negaliu apsakyti, kaip didžiuojuosi 
ir esu laimingas matydamas judu, taip žengiančius drauge ir 
puošniai apsirengusius. 

Ar tėvas siūlė jai viską atleisti ir pamiršti, kas tarp jų buvo? 
Teitas įvertino jo rūpestį; tačiau nemanė, kad tėvas galėtų pri- 
versti jį tai padaryti. Atleisti? Jam būtų per sunku. Pamiršti? 
Tai tiesiog ne jo būdui. 

Bet kai jis įsodino Kerolę į savo sidabrinės mašinos odinį 
saloną, troško tai padaryti. Jeigu galėtų ištrinti visą tą pyktį, 

skausmą ir panieką ir šį vakarą pradėti iš naujo su šia mote- 
rimi, ar jis to norėtų? 

Teitas visada buvo skrupulingai sąžiningas sau, kaip ir ki- 
tiems. Stebėdamas, kaip Kerolė šį vakarą atrodė ir elgėsi, jis 
pasakė sau: taip, jis norėtų viską pradėti iš naujo. 

Nėra nė mažiausios abejonės, jis norėjo jos. Jam patiko, 
kad dabar ji tokia švelni, rami ir seksuali. Jis nesitikėjo, kad ji 
taps paklusni it avelė. Ji turėjo per daug gyvumo ir proto, kad 
būtų tyli, nuolanki partnerė. Jis ir nenorėtų, kad tokia būtų. 
Jam patiko blykstelėjimai - pykčio, nuotaikos. Be jų santy- 
kiai yra prėski, kaip maistas be prieskonių. 

Ji nusišypsojo jam, kai jis atsisėdo prie vairo. 

- Nelsonas teisus. Šį vakarą atrodai labai gražiai, Teitai. 

— Ačiū. - Ir tik todėl, kad per visą tą ilgą laiką nuvargo būti 
pašaipus, pridūrė: - Tu taip pat. 

Ji akino savo šypsena. Seniau jis būtų pasakęs: „Velniop tą 
vėlavimą, aš ketinu pasimylėti su savo žmona", ir paėmęs ją 
tiesiog čia, automobilyje. 

Galvoje šmėstelėjo fantazija: jis glaudžiasi prie jos rausvų 
krūtų; skęsta jos giliame, drėgname karštyje, girdėdamas ją, 
aikčiojančią iš malonumo. 

Jis sudejavo, greitai nustelbdamas šį garsą kosuliu. 

Pasiilgo tokio spontaniškumo, to malonumo karštai mylė- 
tis su mylimu žmogum. 

Slėpdamas išdavikiškai švytinčias akis, - ji akimirksniu tai 
įvertintų kaip susijaudinimą, - jis nepastebimai užsidėjo aki- 
nius nuo saulės, nors saulė jau buvo nusileidusi. 

Važiuodamas tolyn nuo namų, jis prisipažino sau, kad pa- 
sigedo to, ką juodu išgyveno, tačiau jos nesiilgi. Nors jų sek- 
sas būdavo geras, karštas ir dažnas, tikro intymumo buvo 
mažai. Jų santuokai nuo pat pradžių trūko intelektualaus 
bendravimo ir dvasinio ryšio, nors įvardyti šiuos trūkumus 
jis galėjo tik vėliau. 

Jis negalėjo pasigesti to, ko niekada neturėjo, tačiau vis 
dar troško. Laimėti vietą Senate turėtų būti malonu. Tai būtų 
pradžia to, ką jis vylėsi rasiantis valstybinėje tarnyboje - viso 
gyvenimo karjera. Tačiau tokią jo pergalę apkartintų nepasi- 
tenkinimas vedybomis. 

Jam būtų daug maloniau ir jo politinė ateitis atrodytų 
daug šviesesnė, jeigu galėtų ja dalytis su mylinčia ir jį palai- 
kančia žmona. 

Bet lygiai taip pat jis galėtų norėti ir mėnulio. Net jeigu Ke- 
rolė mokėtų mylėti, o ji nemoka, jis jos nesirinktų. Ji seniai 
sugriovė bet kokią galimybę. 

Fizinis potraukis vis dar buvo, nesuprantamai stipresnis 
nei kada nors, bet emocinis ryšys nutrūko. Ir jis būtų visiškas 
kvailys, jeigu priimtų vieną neturėdamas kito. 

Jis nusprendė, kad jo pimpalo šis nutarimas dar nepasiekė. 

Akies krašteliu pažvelgė į Kerolę. Ji atrodė pasakiškai. Mo- 
tina pasakė taikliai. Kaip nuotaka ji atrodo per daug šalta- 
kraujiška, įmantri ir seksuali. 

Iš tiesų ji atrodo kaip mylima, viskuo patenkinta žmona - 
labai nepanaši į Kerolę. 


Dovynioliktas skyrius 


Las Paskalis išėjo iš dušinės. Greitomis pasiplekšnojo rankš- 
luosčiu per rankas, krūtinę ir kojas. Persimetes jį per petį, 
pagavo kitą galą ir eidamas iš vonios kambario į miegamąjį 
trynėsi pirmyn atgal nugarą. Tačiau vos įžengęs pro duris, jis 
sustojo kaip įbestas. 

— Kas čia per... 

— Labutis. Nežinojau, kad domiesi nepadoriomis nuot- 
raukomis. 

Fensė tysojo skersai jo lovos. Ji buvo pasirėmusi ant al- 
kūnės ir sklaidė Penthouse žurnalą, kurį rado ant jo naktinio 
staliuko. Pažvelgusi beaistriu žvilgsniu į ypač provokuojančią 
pozą puslapyje, pasižiūrėjo į jį ir žaismingai nusišypsojo. 

— Ak, koks išdykęs berniukas. 

— Ką, po velnių, čia veiki? - Jis paskubomis užsidengė 
rankšluosčiu savo grožį. 

Fensė tingiai kaip katė pasirąžė. 

— Kaitinausi saulėje šalia baseino, tai dabar atėjau čia 
atvėsti. 

Edis gyveno bute už rančos garažo. Kai jį pasamdė dirb- 
ti Teito kampanijos vadybininku, netrukus jis paklausė, ar 
negalėtų išsinuomoti šio patogaus buto. Ratledžai įnirtingai 
protestavo. 

Zy buvo balsingiausia. 

— Tarnų patalpos? Nenoriu nieko apie tai nė girdėti. 

Teitas prisidėjo savo protestais ir pareiškė: jeigu Edis 
jau ketina įsikurti jų rančoje, tai turės gyventi kartu su 
jų šeima. 

Edis aiškino, kad jam reikia gyventi arti jų dėl patogumo, 
tačiau neprošal išsaugoti ir privatumą. Tas butas už garažo 
patenkina abu šiuos reikalavimus. Jie nusileido, ir jis per- 
sikėlė. 

Dabar jo privatumas buvo sutrikdytas. 

— Kodėl nusprendei atvėsti čia? - paklausė jis suirzęs. - Ar 
namie sugedo oro kondicionierius? 

— Nesikabinėk. - Fensė nusviedė žurnalą į šalį ir atsisė- 
do. - Tu nesidžiaugi mane matydamas? 

— Yra ką pamatyti, - suburbėjo, taršydamas drėgnus plau- 
kus. Jie buvo gražūs, tiesūs ir blyškūs. - Esu matęs batų raiš- 
telius, platesnius nei šis bikinis. Ar Nelsonas pritaria tam, 
kad blaškaisi pusnuogė? 

Jos kūnas veržėsi iš maudymosi kostiumėlio. 

— Senelis nepritaria niekam, kas erotiška, - prunkštelėjo 
ji. - Prisiekiu, neįsivaizduoju, kaip tėtis ir dėdė Teitas pra- 
dėjo vaikus. Ir esu tikra, kad senelis dainuoja „Respublikos 
pergalės himną“, kai dulkinasi su močiute. Arba galbūt: „Štai 
mes einame į tyrlaukius žydrus. - Ji nutaisė mąslią išraiš- 
ką. - Tiktai niekaip negaliu įsivaizduoti jos, patiriančios or- 
gazmą, ar tu gali? 

— Tu beviltiška, Fense, - nelauktai sau pačiam, jis sukike- 
no, įsivaizduodamas tai, ką ji pasakė. Tada įsisprendė į klu- 
bus ir priekaištingai pažvelgė į ją. - Gal teiktumeisi nešdintis 
ir leisti man apsirengti? Sakiau Teitui, kad susitiksiu su juo ir 
Kerole prie Voler Kriko, aš jau vėluoju. 

— Ar galiu važiuoti su tavim? 

— Ne. 

— Kodėl? - gerinosi ji. 

— Neturiu daugiau bilietų. 

— Tu galėtum tai sutvarkyti. - Jis papurtė galvą. - Kodėl 
ne? Aš akimirksniu galėčiau susiruošti. 

— Tai bus neįdomus suaugusiųjų renginys, Fense. Tau būtų 
mirtinai nuobodu. 

— Tačiau tau nebūtų nuobodu, jeigu eičiau kartu. Garantuo- 
jų, kad nenuobodžiautum. - Ji mirktelėjo kaip pasileidėlė. 

— Ar ketini pagaliau išeiti, ar reikės išmesti? 

— Manau, kad... - atsakė lengvabūdiškai. Ji atsisegė biki- 
nio liemenėlę ir leido jai nukristi. Atsilošė, remdamasi ant 
alkūnių. - Kaip tau patinka mano... įdegis? 

Jos krūtys buvo pilnos ir minkštos, dvi kalvelės ant vaikiš- 
ko rausvo ruoželio tarp įdegusios krūtinės ir pilvo. Areolės 
buvo padidėjusios, o speneliai rožiniai ir iškilę. 

Pakeldamas veidą į lubas, Edis užsidengė akis. 

— Kodėl taip elgiesi? Nagi, kelkis. Užsisek liemenėlę ir neš- 
dinkis į visas keturias puses. 

Jis pajudėjo prie lovos ir ištiesė ranką žemyn, kad padėtų 
jai atsikelti. Fensė paėmė jo ranką, bet nepasinaudojo. Užuot 
pašokusi nuo lovos, ji prisitraukė jo ranką prie krūties ir pri- 
spaudė delnu prie pabrinkusio vidurėlio. Jos akys šelmiškai 
degė iš susijaudinimo. Ji lėtai sukiojo jo delną apie spenelį, 
kita ranka nutraukė nuo jo rankšluostį ir aiktelėjo maloniai 
nustebusi. | 

— Hm, Edi, tu turi gražų pimpalą. 

Slinkdama prie lovos krašto ji godžiai į jį spoksojo. Jos 
pirštai apglėbė penį ir suspaudė delne, kartu jį traukdami. 

— Toks didelis. Kam tu jį saugai? Tai bjauriai raudonplaukei 
štabe? Ar tetai Kerolei? | 

Ji atmetė galvą ir nužvelgė jo liemenį. Šaltas jo akių spin- 
desys akimirksniu ją išgąsdino, bet nusprendė, kad jai la- 
biausiai patinka, kai jis elgiasi kaip šunsnukis. Juo didesnis 
iššūkis. 


— Aš galiu tave pamaloninti labiau nei bet kuri iš jų. 


Svetimas veidas + 195 


Šitaip pasižadėjusi, ji sunkiai alsuodama palenkė galvą virš 
jo, kad įrodytų. 

Mikliai brūkštelėjus drėgnu liežuviu, Edžio keliai sulinko. 
Kitą akimirką Fensė jau gulėjo aukštielninka jo lovos vidu- 
ryje, o jis virš jos, jo liežuvis jos burnoje į jos gerklės gilumą 
leido daigą. 

— Ak, Dieve. Ak, Jėzau. Taip. Taip, - dūsavo Fensė, kai jo 
rankos šiurkščiai ją glamonėjo. 

Jis pakėlė jos rankas už galvos ir lūpomis puolė jos krūtis, 
aistringai čiulpė, godžiai kandžiojo, pašėlusiai laižė, o mer- 
gina po juo rangėsi. Ji taip užsimiršo įsitraukusi į jo šėlio- 
jančią žaidimo įžangą, kad tik po kelių sekundžių suprato jį 
nurimus. 

Kai atmerkė akis, jis stovėjo prie lovos kojūgalio šypsoda- 
masis iš malonumo. 

— Kas... 

Tik pamėginusi atsisėsti suprato, kad jos rankos surištos 
virš galvos. Ji užsimojo jomis į priekį. Riešai buvo apvynioti 
bikinio liemenėle ir jos galai surišti. 

— Tu šunkara, - sušuko. - Atrišk mano suknistas rankas. 

Edis šaltai nuėjo prie komodos ir iš viršutinio stalčiaus iš- 
sitraukė trumpikes. Movėsi ir tildydamas ją šnypštė: 

— Kokie keiksmai. 

— Atrišk mane, šunsnuki. 

— Esu tikras, kad sumani jauna panelė, - pabrėžė jis abejin- 
gai kilstelėdamas antakį, - sugalvos, kaip išsilaisvinti. 

Iš plastikinio maišo jis išsitraukė nuomotą smokingą ir 
ėmė rengtis. Kol tai darė, Fensė vanojo jį epitetais, kokius 
tik jos išradingas protelis ir neišsenkamas žodynas galėjo 
pateikti. 

— Galėtum juos pasitaupyti, - trumpai drūtai patarė Edis, 
kai jos vulgari tirada liovėsi juokinti, - aš tenoriu žinoti vieną 
dalyką. 

— Eik šikt. 

— Ką norėjai pasakyti, užsimindama apie Kerolę ir mane? 

— O kaip tu manai? 

Jis trimis šuoliais atsirado prie lovos, sugriebė kuokštą 
Fensės plaukų ir apsuko juos apie kumštį, jie įsitempė prie 
galvos odos. 

— Nežinau, ką galvoti. Todėl ir klausiu. 

Jis išgąsdino ją. Jos nepaklusnumas išblėso. 

— Kas nors juk tave patenkina. Kodėl negali būti teta 
Kerolė? 

— Pirmiausia, ir svarbiausia, ji man nepatinka. 

— Nesąmonė. 

— Kodėl nesąmonė? 

— Todėl, kad tu žvelgi į ją kaip vanagas, ypač nuo tada, kai 
ji grįžo namo. 

Edis toliau šaltai spoksojo į ją. 

— Ji yra mano geriausio draugo žmona. Jie turi savų bėdų. 
Man rūpi, kaip jų vedybos gali paveikti kampanijos rezultatus. 

— Kokios vedybos, - pasišaipė Fensė. - Jis negali jos pakęs- 
ti, nes ji, kai tik gali, jį apgaudinėja. Mano patikimasis dėdė 
Teitas nepakęs tokių žmonos nesąmonių. Jis taikstysis tik 
iki rinkimų pabaigos, o tada išsiskirs. - Fensė nusišypsojo ir 
prakalbo beveik švelniai: - Bet žinai ką? Jeigu tu tikrai nori 
įlįsti į Kerolės kelnaites, manau, tau nepavyks. Regis, jų san- 
tykiai taisosi. Spėju, ji duoda jam - jeigu jis to nori - tai, ką 
duodavo tau prieš lėktuvo katastrofą. 

Pamažu kumštis atsigniaužė, ir jis paleido jos plaukus. 

— Tai tik teorija, Fense, - jo balsas buvo šaltas ir ramus. Jis 
pajudėjo prie tualetinio staliuko, įsikišo nosinę į kelnių kiše- 
nę ir užsimovė rankinį laikrodį. - Tokias nevykusias fantazi- 
jas tik tu gali sapnuoti. Tarp Kerolės ir manęs niekada nieko 
nebuvo ir nebus. 

— Aš galiu jos pačios paklausti, ir ji pasakys. 

— Tavim dėtas, - patarė tyliai, kreipdamasis į ją per petį, - 
pasilaikyčiau tą nepagrįstą pavydą sau. 

Negalėdama valdyti rankų, Fensė išsirangė iš lovos ir at- 
sistojo. 

— Tai jau ima nusibosti, Edi. Atrišk man rankas. 

Jis palenkė galvą, tarsi rūpestingai svarstytų jos reikala- 
vimą. 

- O man dar nenusibodo. Verčiau laikysiuosi kuo toliau 
nuo taves, kol neištrūkai. 

— Negaliu išeiti iš čia surištomis rankomis. 

— Protinga išvada. 

Ji nutipeno paskui jį prie durų. 

— Prašau, Edi, - suaimanavo. Didelės žydros jos akys pri- 
tvino ašarų. - Tu elgiesi žiauriai. Tai jau ne žaidimas. Galvo- 
ji, kad esu šliundra, nes puolu ant tavęs, tačiau aš jaučiau, 
jog turiu žengti pirmą žingsnį, nes tu niekada jo nežengtum. 
Myliu tave. Prašau. Mylėk ir tu mane. 

Jis uždėjo ranką ant jos liemens linkio ir švelniai spus- 
telėjo. 

- Esu tikras, kad gali susirasti kokį kitą vyruką, būtų man 
dėkingas, kad tave apšildžiau. 

Jos skruostai pražydo raudoniu. 

— Tu kalės vaike. - Meilikaujantis nuolankumas išnyko. 
Jos žemas balsas dabar drebėjo iš įniršio. - Tu velnioniš- 
kai teisus, aš susirasiu vyrą. Iškrušiu jam galvą. Iščiulpsiu jį 
visą. Aš... 

— Gero tau vakaro, Fense. - Jis be gailesčio pastūmė ją iš 
kelio ir laiptais nurisnojo žemyn prie savo automobilio. 

Fensė trenkė koja į duris. 


Kai Eiverė išėjo iš moterų kambario, ji net neatkreipė dėme- 
sio į tą vyrą prie telefono. Grįždama į pokylių salę, ji nerima- 
vo. Vakaras niekaip nesibaigė, kalbėtojas, prabilęs po iškil- 
mingos vakarienės, buvo nuobodus. 

Tačiau kai jam baigus visi galėjo susieiti, dėmesio centre 
atsidūrė Teitas. Atrodė, kad kiekvienas salėje nori susitikti 

su juo ir paspausti jam ranką, nesvarbu, ar jie priklausė tai 
pačiai partijai, ar ne. Net politiniai varžovai jam buvo drau- 
giški. Niekas nebuvo priešiškas - bent ne tiek, kad trokštų 
jo mirties. 

Jis buvo gerbiamas, net jeigu jo idėjų vienbalsiai nepriėmė. 
Svaiginantis jausmas stovėti šalia jo kaip žmonai. Kiekvieną 
kartą, kai ją pristatydavo, jis tai darė su pasididžiavimu ir tai 
ją sujaudino. Bendraudama ji nė karto neprašovė pro šalį. Kai 
prie jos prieidavo kas nors pažįstantis Kerolę, ji slapta gaudė 
jo užuominas. Viskas klojosi puikiai. 

Kai ji atsiprašė norėdama pasipudruoti, Teitas palietė jos 
ranką, tarsi baimintųsi net tokio trumpo išsiskyrimo. 

Dabar, kai ji praėjo telefonų eilę, staiga kažkieno ranka su- 
spaudė jai riešą. Ji nustebusi šūktelėjo ir atsisuko, norėdama 
pasipriešinti vyrui, kuris prie jos prikibo. Jis vilkėjo smokin- 
gą, vadinasi, priklauso miniai, susirinkusiai pokylių salėje. 

— Kaip sekasi, mažuuute? - lėtai nutęsė jis. 

- Pasitraukit. - Ji pamanė, kad vienas svečių per daug iš- 
gėrė, ir skausmingai bandė išsivaduoti iš nemalonaus tipo 
gniaužtų. 

— Ne taip greitai, ponia Ratledž, - užgauliai ir neaiškiai iš- 
tarė vardą. - Noriu iš arčiau pažvelgti į naują veidą, tiek daug 
apie jį girdėjau. - Jis prisitraukė ją arčiau. - Išskyrus plaukus, 
atrodai tokia pat. Tačiau pasakyk man tai, ką iš tikrųjų noriu 
žinoti. Ar tu vis dar tokia pat karšta? 

— Paleiskit mane. 

— Kas atsitiko? Bijai, kad vyras gali pričiupti? Jis net nepa- 
stebės - per daug užsiėmęs rinkimų kampanija. 

— Aš klyksiu, prakeiktas bandite, jeigu tuojau pat nepaleisi 
mano.-rankos. . 

Jis nusijuokė. 

- Ar siunti, kad neaplankiau ligoninėje? Ar dabar vie- 
nas meilužių jau negali alkūne nuo lovos krašto nustumti 
tavo vyro? 

Ji pervėrė jį žvilgsniu, kupinu šalto įtūžio. 

— Reikalai pasikeitė. 

— Ar tikrai? - Jis prisikišo arčiau jos veido. - Ar tau jau taip 
nebeniežti kaip anksčiau? 

Įsiutusi ir išsigandusi, ji vėl pamėgino ištraukti ranką, bet 
atrodė, kad jį tai tik kursto. Jis užlaužė ranką ir prisitraukė 
ją. Tvoskė jai į veidą drėgnu ir šiltu svaigalų kvapu. Ji mėgino 
nusukti galvą, bet jis prispaudė jos smakrą laisva ranka. 

— Kas tau, Kerole? Gal manai, kad dabar esi didelė ir galin- 
ga, nes Teitas dalyvauja rinkimuose? Kaip juokinga! Roris De- 
keris išspardys jam užpakalį, juk žinai. - Jis skaudžiai spaudė 
pirštais smakrą. Ji suunkštė iš skausmo ir pykčio. - Dabar, 
kai manai, kad jis gali patekti į Vašingtoną, prisisiurbei prie 
jo, ar ne taip? Šį vakarą žiūrėjai kiaurai pro mane. Kas, po 
velnių, manaisi esanti, kale, taip mane ignoruodama? 

Jis gašliai prisispaudė prie jos lūpų, ištepliodamas ką tik 
padažytas lūpas ir sukeldamas šleikštulį, kai kišo liežuvį į 
burną. Ji sugniaužė kumščius ir iš visų jėgų stūmė jo pečius. 
Pamėgino smūgiuoti keliu jam į tarpkojį, bet aptempta suk- 
nelė neleido. Jis buvo stiprus; negalėjo jo pajudinti. Atrodė, 
išsiurbė visą jos orą. Ji jautėsi silpstanti, tuoj tuoj apalps. 

Tada ji išgirdo balsus, pradžioje silpnus, paskui garsesnius. 
Jis taip pat. Vyras pastūmė ją šalin ir kvailai nusišypsojo. 

— Turėsi elgtis gerai ir prisiminti, kas yra tavo draugai, — 
pasišaipė jis. 

Jis pasuko už kampo, ir kitą akimirką pasirodė dvi mote- 
rys, einančios į damų kambarį. 

Jos nutilo pamačiusios Eiverę. Ji greitai atsuko joms nuga- 
rą ir pradėjo grabinėti telefono ragelį, tarsi ketintų skambin- 
ti. Jos praėjo pro ją į tualetą. Kai durys pokštelėjo užsiverda- 
mos, ji susmuko po telefonu, remdamasi į lentyną. 

Paskubomis bandydama atsegti karoliukais puoštą Kero- 
lės vakarinės rankinės sagtį, ji nusilaužė nagą. Sugrabaliojusi 
rankinėje nosinaitę, nusivalė burną, smarkiai patrynė išter- 

liotas lūpas, tarsi naikintų tą bjaurų bučinio kvapą, kurį tu- 
rėjo iškęsti nuo Kerolės buvusio meilužio. Ji išvyniojo mėtinį 
saldainį ir įsidėjo į burną, tada nosinaite nusausino ašarotas 
akis. Grumiantis nukrito auskaras, įsisegė jį. 

Tos dvi moterys vėl praeidamos pro šalį ėmė šnibždėtis. 
Eiverė sumurmėjo kažką į ragelį ir pasijuto kvailai, kad tenka 
taip juokingai apsimetinėti. 

Bet ji labai gera aktorė, argi ne? Ji apkvailino vieną iš Ke- 
rolės meilužių. 

Kai ji galiausiai pasijuto nusiraminusi, kad vėl pasirodytų 
miniai, pakabino telefono ragelį ir apsisuko eiti. Staiga iš už 
kampo greitai išniro vyras ir puolė tiesiai prie jos. Pamačiusi 
priešakyje smokingą, iš baimės ji sušuko. 

— Kerole? Dėl Dievo, kas atsitiko? 

— Teitai! 

Eiverė prigludo, tvirtai apsivydama rankomis jo liemenį. 
Padėjusi skruostą jam ant atlapo, užsimerkė, kad nematytų 
to kito vyro vaizdo. 

Teitas neryžtingai ią apkabino. Jis glostė jai nugarą, čežin- 
damas šilką prie jos kūno. 

— Kasatsitiko? Kas čia įvyko? Viena ponia pasivedėjo mane 
į šalį ir pašnibždėjo, kad atrodei nusiminusi. Ar tau negera? 

Jis tuojau pat apleido graibstančią jį minią ir atskubėjo jai 
į pagalbą, net jei ji ir buvo neištikima žmona. Tą akimirką 
sąžinės graužimas, kad nori paveržti svetimą vyrą, išnyko. 
Kerolė jo nenusipelnė. 

— Ak, Teitai, aš gailiuosi. - Ji pakėlė veidą į jį. - Labai gai- 
liuosi. 

— Dėl ko? - Jis suėmė ją tvirtai už pečių ir lengvai krestelė- 
jo. - Ar pasakysi man, po galais, kas darosi? = 

Negalėjo sakyti jam tiesos, todėl karštligiškai mėgino rasti 
logišką paaiškinimą. Ir galbūt tai nebus visiškas melas. 

— Manau, nesu pasirengusi būti tarp tiek daug žmonių. 
Minia mane slegia. Jaučiausi dūstanti. | 

— Atrodė, puikiai laikaisi. 

— Laikiausi. Pradžioje mėgavausi vakarėliu, bet staiga pa- 
sirodė, kad visi mane apsupo. Jaučiausi taip, tarsi būčiau vėl 
suvyniota į tuos tvarsčius. Negalėjau kvėpuoti, negalėjau... 

— Gerai. Viską supratau. Turėjai pasakyti. Eime. - Jis paė- 
mė jai už rankos. 

Ji užsispyrė. 

— Negalime taip lyg niekur nieko išeiti. 

— Pobūvis vis tiek baigiasi. Mes aplenksime visus prie dra- 
bužinės. 

— Tu įsitikinęs? 

Ji norėjo išeiti. Būtų nekas, jei grįžtų į pokylių salę ir vėl 
susidurtų su tuo piktdžiugišku veidu. Tai jos išbandymas. Ji 
nenorėjo pralaimėti ir likti namie, kai jis vyks į kampanijos 
rengiamą kelionę. 

— Aš jau nusprendžiau. Eime. 

Pakeliui į namus jie kalbėjosi mažai. Eiverė pasikišo pėdas 
ir pasisuko ant sėdynės veidu į jį. Norėjo liesti jį, nuraminti ir 
būti nuraminta, bet pasitenkino vien žiūrėdama. 

Jiems parvykus, visi jau buvo lovose. Jie tyliai kartu 
įėjo į Mendės kambarį ir, kaip buvo žadėję, pabučiavo ją 
prieš naktį. Atsakydama ji per miegus kažką sumurmėjo, 
bet nepabudo. 

Kai jie nuėjo koridoriumi kiekvienas savo miegamojo link, 
Teitas nerūpestingai tarė: 

— Mes dalyvausime keliuose oficialiuose susitikimuose. 
Tau tikriausiai prireiks šios suknelės kelionėje. 

Eiverė atsisuko pažvelgti į jį. 

— Nori pasakyti, kad sutinki, jog važiuočiau? 

Jis žvelgė virš jos galvos. 

— Visi mano, kad tai gera mintis. 

Nenorėdama paleisti jo taip lengvai, ji trūktelėjo smokin- 
go atlapą. Jų akys susitiko. 

— Man tik įdomu, ką manai tu, Teitai. 

Prieš atsakydamas, akimirką jis galvojo. 

— Taip, manau, tai gera mintis. Edis duos tau maršrutą ryt 
ar poryt, taigi žinosi, ką dar įsidėti. Labos nakties. 

Karčiai nusivylusi jo abejingumu, Eiverė stebėjo, kaip jis 
žingsniuoja koridoriumi į savo kambarį ir dingsta už durų. 
Nuliūdusi ji nuėjo į miegamąjį viena. Apžiūrėjo suknelę, ar 
jos neįplėšė Kerolės meilužis, kad ir kas jis buvo. Laimei, nie- 
ko nepastebėjo. 

Kai išjungė lempas, buvo išsekusi, bet kai praėjus valan- 
dai vis dar nepavyko užmigti, pakilo iš lovos ir išslinko iš 
kambario. 


Fensė nusprendė įeiti pro virtuvę, jeigu senelis būtų suren- 
ges jai pasalą svetainėje. Ji atrakino duris, išjungė pavojaus 
signalą ir tyliai vėl nustatė saugos sistemą. 

— Kas čia? Fense, tu? 

Fensė kė ne iš klumpių iškrito. 

— Jėzau, teta Kerole! Iš išgąsčio vos nepridėjau kelnių! - Ji 
apčiuopė šviesos jungiklį. 

— O Dieve! - Eiverė pašoko nuo kėdės prie virtuvės stalo ir 
pasuko Fense veidu į šviesą. 

— Kas atsitiko? - Ji susiraukė apžiūrinėdama ištinusią 
merginos akį ir kraujuojančią lūpą. 

— Gal gali man paskolinti savo plastikos chirurgą, - paš- 
maikštavo Fensė ir suprato, kad šypsantis jai skauda. Liežuvio 
galiuku liesdama kraujuojančią prakirstą lūpą, ji išsilaisvino 
iš tetos glėbio. - Nieko neatsitiko. - Ji nuėjo prie šaldytuvo, 
pasiėmė pieno pakelį ir prisipylė stiklinę. 

— Reikėtų tave parodyti gydytojui. Gal nori, kad nuvežčiau 
į greitosios pagalbos skyrių? 

— Žinoma, ne. Ir ar negalėtum kalbėti tyliau? To tik betrū- 
ko, kad močiutė ir senelis pamatytų. Neduotų man ramybės. 

— Kas atsitiko? 

— Na, tai buvo taip. - Nuo Oreo šokoladinių sausainių apa- 
tiniais priekiniais dantimis ji nubraukė kremą. - Nuėjau į tą 

šūdmalių salę. Ten visus vežė pasišokti. Penktadienio vakaras, 
žinai - atlyginimų diena. Visi nusiteikę linksmintis. Ten buvo 
vyrukas tikrai gražia subine. - Ji suvalgė du apvalius šokola- 
dinius sausainius ir keraminiame dubenyje puolė ieškoti dar 
vieno. - Jis pasiėmė mane į motelį. Išgėrėme alaus, parūkėme 
žolės. Jis per daug įsijautė į arogantiško vyruko vaidmenį, bet 
kai ėmėmės reikalo, niekaip negalėjo pastatyti. Suprantama, 
viskuo apkaltino mane. - Apibendrinusi pasakojimą, ji nusi- 
valė sausainių trupinius ir pasiėmė pieno stiklinę. 

— Jis sudavė tau? 

Fensė žiopsojo į ją, tada dirbtinai nusijuokė. 

— Jis sudavė tau? - pamėgdžiojo ji. - Kaip, po velnių, tau 
atrodo? Žinoma, sudavė. 

— Galėjai ir labiau nukentėti, Fense. 

— Negaliu savo ausimis patikėti, - pratarė ta, užvertusi akis 
į lubas. - Tau visada patikdavo klausytis mano romantiškų 
nuotykių, sakydavai - sujaudina tave, kad ir ką, po galais, tai 
reikštų. 

— Smūgį į veidą sunku priskirti romantikai. Ar jis dar ir su- 
rišo tave? 

Fensė nukreipė žvilgsnį žemyn, teta ant jos riešų pamatė 
raudonus žiedus. 

— Taip, - atsakė ji karčiai, - tas šunsnukis surišo man ran- 
kas. - Kerolė neturėjo sužinoti, kas tas „šunsnukis“. - Ne tas 
girtas kaubojus impotentas. 

— Tu beprotė, kad eini į motelio kambarį su nepažįstamu 
vaikinu, Fense. 

— Ar aš beprotė? Tai tu čia juokini kišdama ledo gabalėlius 
į maišelį. | 

— Tavo akiai. 

Fensė nutrenkė ledukų maišelį. 

— Būk gera, apsieisiu ir be tavo paslaugos! 

— Tavo akis jau violetinė. Netrukus visiškai užtins. Ar nori, 
kad tėvai pamatytų, ir turėtum jiems pasakoti tą istoriją 
kaip man? 

Sudirgusi Fensė stvėrė ledukus ir prisidėjo prie akies. Teta 
buvo teisi. 

— Gal nori pasitepti lūpą peroksidu? Gal aspirino? Ką nors 
nuo skausmo? 

— Kad skausmas nurimtų, gavau alaus ir žolės. 

Fensė buvo suglumusi. Kodėl Kerolė jai tokia maloni? Nuo 
tada, kai grįžo namo iš prabangios ligoninės, ką ten - rūmų, 
ji neįprastai keista. Daugiau nebešaukia ant savo mergiščios. 
Ieško ko nusitverti, užuot, kaip seniau, sėdėjusi visą dieną 
nepakeldama užpakalio. 

Fensė visada laikė Kerolę kvaila, juk vedybomis žaidė 
rusišką ruletę. Dėdė Teitas atrodo gerai. Visos pažįstamos 
merginos dėl jo seilėjasi. Jeigu jos instinktai šioje srityje ko 
nors verti, o ji tikėjo juos esant tobulus, lovoje jis turėtų būti 
nuostabus. 

Ji troško turėti ką nors, kas ją mylėtų taip stipriai, kaip 
dėdė Teitas mylėjo Kerolę santuokos pradžioje. Jis elgėsi su 
ja kaip su karaliene. Buvo kvailė, kad to nevertino. Galbūt da- 
bar pati priėjo tokią išvadą ir stengiasi dar kartą jį laimėti. 

Pašvilpk, pagalvojo Fensė pašaipiai. Kartą supykdžius dėdę 
Teitą, visą gyvenimą būsi jo juodajame sąraše. 

— Ką čia veiki taip vėlai, - paklausė ji. - Rymai viena sau 
tamsoje? 

— Negalėjau užmigti. Pamaniau, gal padės kakava. 

Ant stalo stovėjo nugertas puodelis karšto šokolado. 

- Kakava? Čia tai geras juokas. 

— Tinkamas vaistas senatoriaus žmonai nuo nemigos, - at- 
sakė ji ilgesingai šyptelėjusi. 

Fensė, kuri visada viską rėždavo į akis, paklausė: 

— Tiesi naujus kelius, tiesa? , 

— Ką nori pasakyti? 

— Velnioniškai gerai žinai, ką turiu omeny. Keiti įvaizdį ti- 
kėdamasi, kad dėdė Teitas bus išrinktas ir pasiims tave į Va- 
šingtoną. - Ji nutaisė patikimos klausytojos, tik tarp mūsų 

mergaičių, pozą. - Pasakyk man, ar jau metei dulkintis su vi- 
sais savo vaikinais, ar tik su Edžiu? 

Teta staigiai atsisuko. Veidas išbalęs. Ji prikando apatinę 
lūpą ir tada sušvokštė: 

— Ką tu sakei? 

— Nevaidink nekaltos. Įtariau tai iš pat pradžių, - pareiškė 
Fensė skubiai. - Aš jo tiesiai paklausiau. 

- Ir ką jis pasakė? 

— Nieko. Nepaneigė. Ir neprisipažino. Elgėsi taip, kaip ir 
privalo džentelmenas. - Nemandagiai sušnirpštusi, ji nuėjo 
prie durų, vedančių į kitus namo kambarius. - Nesijaudink. 
Čia visi drabstosi mėšlu. Neketinu sakyti dėdei Teitui. Ne- 
bent... - Ji atsisuko nusiteikusi karingai. - Nebent toliau mė- 
gausiesi romanu su Edžiu. Nuo dabar jis dulkinsis su manim, 
o ne su tavim. Labanakt. 

Pasipūtusi ir patenkinta, kad neliko jokių dviprasmybių, 
Fensė grakščiai išplaukė iš virtuvės. Miegamajame metusi 
žvilgsnį į veidrodį virš staliuko įsitikino, kad jos veidas atro- 
do baisiai. 

Po kelių dienų Fensei toptelėjo: Kerolė vienintelė šeimoje 
pastebėjo, kad ją puošia juodas paakys ir kad jos lūpa sudau- 
žyta, bet jos neįskundė. 


Dvidošimtas skyrius 


Vano Lavdžojaus butą žurnalas „Nuostabūs namai“ būtų pri- 
statęs kaip košmarą. Jis miegojo ant siauro čiužinio, ištiesto 
ant betoninių blokelių. Kiti baldai buvo tokie pat aptriušę, 
išgelbėti iš blusturgių ir seno šlamšto parduotuvių. 

Ant šviestuvo kybojo apgailėtina dulkina popierinė dėžu- 
tė, vadinamoji piriata, šventvagiškai vaizduojanti Elvį Preslį. 
Suvenyras, primenantis jam kelionę į Nueva Laredą Mek- 
sikoje. Tai buvo ne vien gražus prisiminimas - joje jis slėpė 
kelis kilogramus marihuanos. Išskyrus meksikietišką dėžutę, 
daugiau puošmenų bute nebuvo. 

Vis dėlto tuščiu jo kambario nepavadintum, jis buvo pri- 
grūstas vaizdajuosčių. Jos ir įranga, kurią jis naudojo ko- 
pijuoti, redaguoti ir juostoms peržiūrėti, buvo vieninteliai 
vertingi daiktai bute ir jie, tiesą sakant, buvo neįkainojami. 
Vano įranga buvo geresnė nei daugelio mažų studijų. 

Kampai buvo prikrauti vaizdajuosčių katalogų. Jis prenu- 
meravo visus ir naršydavo juose kiekvieną mėnesį ieškoda- 
mas filmų, kurių dar neturėjo ar nebuvo žiūrėjęs. Konė visos 
jo pajamos išeidavo bibliotekai papildyti ir atnaujinti. 

Jo filmų kolekcija galėjo varžytis su bet kuria vaizdajuos- 
čių nuomos parduotuve. Jis studijavo režisūrą ir kinemato- 
grafijos techniką. Jo skonis buvo eklektiškas, mėgo tokius 
kino režisierius kaip Orsonas Velsis ir Frankas Kapra, Se- 

mas Pekinpa ir Stivenas Spilbergas. Ar filmuota nespalvo- 
ta ar spalvota juosta, jam buvo nesvarbu, jį žavėjo operato- 
riaus darbas. 

Be filmų, jo kolekcijoje buvo serialų, dokumentikos ir kiek- 
vienas per visą karjerą jo paties nufilmuotos juostos centi- 
metras. Visoje valstijoje buvo žinoma, kad jeigu negali rasti 
filmuotos medžiagos apie kokį įvykį, kurios trūks plyš reikia, 
Vanas Lavdžojus iš KTEX televizijos San Antonijuje ją turės. 

Visą laisvalaikį jis leido žiūrėdamas juostas. Šį vakarą jo 
dėmesys buvo sutelktas ties neapdorota medžiaga, kurią 
prieš kelias dienas nufilmavo „Akmeningojoje rančoje“. Jis 
pristatė juostas „MB produkcijai“, bet nepamiršo pasidaryti 
jų kopijų. Niekada nežinai, ar tai, ką nufilmavai prieš kelerius 
metus, nepasirodys naudinga ar vertinga, todėl reikia kaupti 
visas kopijas. 

MBP parašys scenarijų, redaguos, įrašys balsus už kadro, 
priderins muziką ir sukurs kelias sklandžias skirtingo ilgio 
reklamas. Kai jos pateks į eterį, Vano kameros darbas atrodys 
sterilus ir surežisuotas. Tačiau jam tai nerūpėjo. Jam sumo- 
kėjo. Iš tiesų jį domino dar niekieno neliesti kadrai. 

Teitas Ratledžas buvo charizmatiškas, nesvarbu, ar kame- 
ra įjungta, ar išjungta. Gražus ir turtingas, vaikščiojanti sėk- 
mės istorija - tokio tipo žmogus, kokius Vanas dažniausiai 
niekino. Tačiau jei Vanas būtų rinkėjas, šis vyrukas gautų jo 
balsą vien dėl to, kad atrodo kaip vyras, šaudantis taikliai nuo 
šlaunies. Jis netauškė niekų net tada, kai žmonės juos norėjo 
girdėti. Jis gali ir pralaimėti rinkimus, bet taip atsitiktų ne 
dėl to, kad jam trūksta sąžiningumo. 

Jis vis galvojo, kad jų mergaitė keista. Ji gana žavi, nors, 
Vano nuomone, visi vaikai panašūs. Jį retai kviesdavo fil- 
muoti vaikų, tačiau ir iš tos menkos patirties žinojo: norint 
juos nuraminti, jiems reikia grasinti ar meilikauti, kad ge- 
rai elgtųsi ir jam padėtų, ypač kai filmuoji iš naujo ar keiti 
klausimus. 

Ratledžų dukrelė buvo kitokia. Ji buvo tyli ir neišsišokda- 
vo, jokių ūmių priepuolių. Ji iš viso nieko nedarė, o kai jai 
ką paliepdavo, judėjo kaip maža prisukama lėlė. Labiausiai ji 
reaguodavo į Kerolę Ratledž. 

Kerolė Ratledž - ji tai tikrai žavėjo Vaną. 

Vanas vėl žiūrėjo juostas - tas, kuriose nufilmavo ją rančo- 
je, ir tas, kurias nufilmavo tą dieną, kai ji išėjo iš klinikos. Šį 
moteris žino, kaip elgtis priešais kamerą. 

Jis turėjo mokyti Ratledžą ir mergaitę, tik ne jai vadovauti. 
Ji elgėsi natūraliai, visuomet pasisukdavo į šviesą, instinkty- 
viai žinodama, kur reikia žvelgti. Atrodė, jaučia, ką jis ketina 
daryti, jam dar net nepradėjus. Jos veidą norėjai filmuoti iš 
arti. Kūno kalba buvo natūrali, nepriminė roboto, kaip dau- 
gumos mėgėjų. 

Ji buvo profesionalė. 

Ji buvo velnioniškai panaši į jo pažįstamą, su kuria anks- 
čiau dirbo. 

Ištisas valandas jis sėdėjo prie valdymo pulto, iš nau- 
jo peržiūrinėdamas juostas ir stebėdamas Kerolę Ratledž. 
Kai ji nevikriai sujudėjo, jis pamanė, kad tai padarė apgal- 
votai, tarsi būtų supratusi, kaip gerai jai sekasi, ir norėjusi 
tai paslėpti. 

Jis ištraukė juostą ir įdėjo kitą, kurią nufilmavo taip, kad 
galėtų leisti sulėtintai. Ta scena jam jau pažįstama. Trijulė 
vaikštinėja po žaliuojančią ganyklą, Ratledžas neša dukrą, 
žmona eina šalia. Vanas nufilmavo taip, kad saulė, leisdama- 
si už artimiausios kalvos, užlietų jų siluetus. Puikus efektas, 
galvojo jis, žiūrėdamas tuos kadrus šimtąjį kartą. 

Ir tadajis pamatė! Ponia Ratledž pasuko galvą ir nusišypso- 
jo vyrui. Ji palietė jo ranką. Jo šypsena sustingo. Jis patraukė 
ranką - vos vos, bet, akivaizdu, jis atstūmė žmonos glamonę. 
Jeigu ta juosta nesisuktų lėtai, Vanas būtų nė nepastebėjęs, 
kaip kandidatas kratosi švelnaus žmonos prisilietimo. 

Jis neabejojo, kai išleis galutinį variantą, šis kadras bus iš- 
kirptas. Ratledžai atrodys kaip Ozis ir Harieta*. Tačiau jų šei- 
moje kažkas negerai, jų vedybos keistos, kaip ir jų mergaitė. 
Skandalas Kameloto pilyje. 

Vanas buvo cinikas iš prigimties. Jo visai nenustebino, kad 
Ratledžų santuoka netvirta. Jis manė, kad jos visos tokios, ir 
jam buvo nusispjaut į tai. 

Vis dėlto ta moteris jį žavėjo. Galėjo prisiekti: tądien, jam 
dar neprisistačius, ji atpažino jį. Jis visada kiaurai perma- 
tydavo išraiškas ir nuspėdavo žmonių reakciją, jis negalė- 
jo supainioti - tą akimirką jos akys išsiplėtė ir ji nevalingai 
žioptelėjo. Netgi jei bruožai nebuvo tokie patys ir šukuosena 
kitokia, Kerolės Ratledž ir Eiverės Daniels panašumas buvo 
nesuvokiamas. Kerolės judesiai buvo tokie patys, nesąmo- 
ningos jos manieros klaikiai pažįstamos. 

Jis paliko juostą suktis iki galo. Užmerkes akis, Vanas 
dviem pirštais gnybo nosies keterą, kol ėmė skaudėti, tarsi 
taip norėdamas per prievartą išguiti mintis iš galvos, nes tai, 
ką jis galvojo, buvo per daug paslaptinga - „Prietemos zonos“ 
metas. Ši beprotiška mintis įnirtingai jaukė jam smegenis ir 
jis niekaip negalėjo jos atsikratyti. 

Prieš keletą dienų jis buvo nukeliavęs į Airišo kabinetą. Su- 
dribęs viename fotelių, jis paklausė: 

— Ar turėjai progos pasižiūrėti juostą, kurią tau daviau? 

Airišas, kaip ir įprasta, plušėjo iš karto prie šešių skirtingų 
darbų. Jis perbraukė ranka savo apšepusius pilkus plaukus. 

— Juosta? Ak, ta apie Ratledžus? Ką turime apie žmonių 
gxiaučių krūvą, kurią rado Komalo apygardoje? - sušuko pro 
kabineto duris praeinančiam reporteriui. 

— Kokia tavo nuomonė apie ją? - paklausė Vanas, kai Airi- 
šas vėl atkreipė į jį dėmesį. 


* Populiaraus JAV televizijos serialo, Amerikoje rodyto keturiolika metų, 
herojai. 

Nuo tada, kai persekiojusi Airišą Eiverė žuvo, jis vėl ėmė 
rūkyti. Atrodė, nori atsigriebti už prarastą laiką. Nuo ruse- 
nančios nuorūkos prisidegęs kitą cigaretę be filtro, pro dūmų 
kamuolį prakalbo: 

— Apie ką? 

— Apie tą juostą, - irzliai pakartojo Vanas. 

— Kodėl? Ar papildomai uždarbiauji, darydamas viešosios 
nuomonės apklausą? 

— Jėzau, - Vanas sumurmėjo ir jau ketino stotis. 

Airišas valdingai davė ženklą jam sėstis atgal. 

— Ką nori, kad pažiūrėčiau? Turiu galvoje konkrečiai. 

— Tą mergšę. 

Airišas atsikosėjo. 

— Tujos užsigeidei? 

Vanas prisiminė, kaip pasipiktino, kad Airišas neįžvelgė 
Kerolės Ratledž ir Eiverės Daniels panašumo. Tai turėtų būti 
ženklas, kokios kvailos jo mintys, nes niekas nepažinojo Ei- 
verės geriau nei Airiškas - jau pažinojo ją dvidešimt metų, 
kai Vanas pirmą kartą kadaise ją pamatė. Tačiau Airišo leng- 
vabūdiškumas vertė jį įrodyti savo tiesą. 

— Manau, ji labai panaši į Eiverę. 

Airišas pylėsi į puodelį tirštos kavos nuo elektrinės viryk- 
lės, stovinčios ant apšiukšlintos komodos. Jis veriamai nu- 
žvelgė Vaną. 

— Taigi, kas dar nauja? Ne tu pirmas atkreipei dėmesį, kaž- 
kas tai jau pastebėjo, kai Ratledžui tapus politiku per žinias 
šalia jo atsirado žmona. 

— Spėju, tą dieną manęs šalia nebuvo. 

— Arba buvai per daug apsvaigęs, kad prisimintum. 

— Gąli būti. 

Airišas lėtai grįžo prie stalo ir atsisėdo. Jis plušėjo kaip nie- 
kad, darbu užpildydamas net savo ilgas laisvalaikio valandas. 
Visi naujienų kambaryje kalbėjo apie tai. Darbas jam buvo 
išsigelbėjimas, kad užmirštų netektį. Būdamas katalikas, jis 

nesižudys, bet galiausiai nusibaigs per daug dirbdamas, per 
daug gerdamas, per daug rūkydamas ir nuo per didelio stre- 
so - visi tie dalykai, dėl kurių Eiverė jį mylėdama plūsdavo. 

— Ar bandei išsiaiškinti, kas tau atsiuntė jos papuošalus? - 
paklausė Vanas. 

Airišas patikėjo jam tą keistą įvykį, o šis tada tepamanė, 
kad tai keista, buvo pamiršęs apie tai, kol susidūrė akis į akį 
su Kerole Ratledž. 

Airišas susimąstęs papurtė galvą. 

— Ne. 

— Ar bent bandei? 

— Keliskart paskambinau. 

Akivaizdu, jis nenorėjo apie tai kalbėti. Vanas buvo at- 
kaklus. 

- Ir?.. 

— Atsiliepė kažkoks subingalvis, nenorėjo, kad jį trukdy- 
čiau. Sudužus lėktuvui esą buvo tokia makalynė, kad galėjo 
nutikti keisčiausių dalykų. 

Net kūnus supainioti? - paklausė savęs Vanas. 

Jis norėjo užduoti šį klausimą, bet nutylėjo. Airišas kaip 
galėdamas stengėsi susidoroti su Eiverės netektimi ir vis dar 
jautėsi blogai. Jam nereikia Vano spėlionių. Be to, net jei tai 
įmanoma, neturi jokios prasmės. Jeigu Eiverė būtų gyva, ji 
gyventų savo gyvenimą, o ne kieno nors kito. 

Taip su Airišu ir neprakalbo apie tokią galimybę. Jo vaiz- 
duotė pernelyg įsisiautėjo, štai ir viskas. Jis surinko krū- 
vą šiurpių sutapimų ir susiejo juos į groteskišką, nelogišką 
teoriją. 

Airišas tikriausiai būtų pasakęs, kad jo smegenys išdžiūvo 
nuo per didelio kiekio narkotikų, tai veikiausiai tiesa. Jis ne 
kas kitas kaip valkata - nevykėlis. Atstumtasis. Ką, po galais, 
jis gali žinoti? 

Tačiau jis vis tiek įdėjo dar vieną Ratledžų juostą į vaizdo 
leistuvą. 

Pirmasis klyksmas ją pažadino. Antrasis pasiekė sąmonę. 
Trečiasis paragino nusimesti apklotus ir ropštis iš lovos. 

Eiverė čiupo chalatą, atplėšė kambario duris ir nulėkė ko- 
ridoriumi į Mendės kambarį. Po kelių sekundžių ji jau sto- 
vėjo pasilenkusi virš mergaitės. Mendė mojavo rankomis 
ir klykė. 

— Mende, brangioji, nubusk. - Eiverė išsisuko nuo maka- 
luojančio ore kumščio. 

— Mende? 

Teitas išdygo kitapus lovos. Jis suklupo ant kilimo ir mė- 
gino suimti dukrą. Kai pagavo jos mažas rankutes, jos kūnas 
priešindamasis susirietė, galva daužėsi į pagalvę, o pėdutės 
spardė čiužinį. Ji ir toliau klykė. 

Eiverė priglaudė delnus Mendei prie skruostų ir smarkiai 
spustelėjo. 

— Mende, pabusk. Pabusk, širdele. Teitai, ką mums dabar 
daryti? 

— Toliau mėgink ją pažadinti. 

— Arji susapnavo dar vieną košmarą? - paklausė Zy, atsku- 
bėjusi su Nelsonu. 

Zy atsistojo už Teito. Nelsonas stovėjo anūkės lovos kojū- 
galyje. 

— Mes girdėjome jos riksmus net savo priestate, - pasakė 
Zy. - Vargšelė mažylė. 

Eiverė švelniai plekšnojo Mendei per skruostus. 

— Tai mama. Mama ir tėtis čia. Tu saugi, brangioji. Tu saugi. 

Galiausiai riksmai nuščiuvo. Kai tik ji atsimerkė, metėsi į iš- 
skėstas Eiverės rankas. Eiverė apglėbė ją ir laikė ranka už gal- 
velės, spausdama nuo ašarų sušlapusį veidelį sau prie kaklo. 
Mendės petukai kilnojosi, visas kūnas kūkčiojant drebėjo. 

— Dieve mano, nežinojau, kad taip blogai. 

— Kai gulėjai ligoninėje, sapnuodavo juos beveik kiekvieną 
naktį, - pasakė jai Teitas. - Paskui pamažu jie retėjo, nelankė 


Svetimas veidas + 213 


jos jau keletą savaičių. Tikėjausi, kad tau grįžus, visai liausis 
juos sapnavusi. - Jo veidas buvo susirūpinęs. 

— Gal galim kuo nors padėti? 

Teitas pažvelgė į Nelsoną. 

— Ne. Manau, dabar ji nusiramins ir vėl užmigs, tėti, bet 
dėkui. 

— Judu turite padaryti tam galą. Ir nedelsti. - Jis paėmė Zy 
už rankos ir stumtelėjo durų link. 

Atrodė, ji nenori išeiti - sunerimusi žvelgė į Eiverę. 

— Nesijaudinkit, viskas bus gerai, - pasakė Eiverė, glosty- 
dama Mendei nugarytę. 

Ši vis dar lengvai kukčiodama žagsėjo, bet blogiausia jau 
buvo praėję. 

— Kartais sapnai sugrįžta, - nuogąstavo Zy. 

- Būsiu suja, kol išauš. 

Kai Eiverė su Teitu pagaliau prie mergaitės buvo palikti 
vieni, ji papriekaištavo: 

— Kodėl man nepasakei, kad jos nakties košmarai tokie 
baisūs? 

Jis atsisėdo į supamąją kėdę šalia lovos. 

— Turėjai savų bėdų. Tie sapnai liovėsi kankinę nuolat, kaip 
psichologė ir spėjo. Maniau, ji įveikė juos. 

— Vis tiek turėjau žinoti. 

Eiverė tebelaikė Mendę stipriai apkabinusi, sūpuodama 
pirmyn atgal ir švelniai murmėdama. Nepaleido jos, kol Men- 
dė visiškai nusiramino ir pakėlė galvutę. 

— Dabar geriau? - paklausė jos Teitas. 

Mendė linktelėjo. 

— Man labai gaila, kad susapnavai tokį baisų sapną, - šnibž- 
dėjo Eiverė, šluostydama paburkusius Mendės skruostus 
nykščių pagalvėlėmis. 

— Ar nori papasakoti apie jį mamai? 

— Ji nori mane pagauti, - sumikčiojo mergaitė žiopčioda- 
ma ir gaudydama orą. 

— Kasji, širdele? 

— Ugnis. 

Eiverė pašiurpo nuo jai pačiai siaubą varančių prisimini- 
mų. Kartais netikėtai sugrįžę, jie pagriebdavo ir prireikdavo 
keliolikos minučių, kad po jų atsigautų. Ji suaugusi, bet ir jai 
sunku susidoroti su lėktuvo katastrofos prisiminimais. Kaip 
tada turėtų jaustis vaikas? 

— Aš ištraukiau tave iš ugnies, atsimeni? - švelniai paklau- 
sė Eiverė. - Jos daugiau nebėra. Bet tau dar baisu apie tai 
galvoti, tiesa? 

Mendė linktelėjo. 

Kartą Eiverė naujienų laidai kalbino žinomą vaikų psicho- 
logą. Ji prisiminė jį sakant, kad vaiko baimių tikrumo neigi- 
mas yra blogiausias dalykas, kokį gali padaryti tėvai. Prieš tai, 
kai su baimėmis bus galima kovoti ir, jei pasiseks, jas įveikti, 
baimės turi būti pažintos. | 

— Galbūt, uždėjus šaltą, drėgną rankšluostį ant veido, ji pa- 
sijustų geriau, - pasakė Teitui Eiverė. Jis pakilo nuo supamo- 
sios kėdės ir netrukus grįžo su kilpiniu rankšluosčiu. - Ačiū. 

Kai šluostė Mendei veidelį, jis prisėdo šalia. Judesiu, kuris 
žavėjo Eiverę, jis pakėlė Mikę Pūkuotuką ir padavė Mendei. 
Ši prispaudė jį prie krūtinės. 

— Ar pasirengusi vėl atsigulti? - švelniai paklausė ją Eiverė. 

— Ne, -jos akys baimingai lakstė po kambarį. 

— Mama nepaliks tavęs. Aš atsigulsiu šalia. 

Paguldžiusi Mendėę, ji išsitiesė veidu į ją, abi ant vienos pa- 
galvės. Teitas užtraukė antklodę ant jų, tada atsirėmė ranko- 
mis į pagalvę ir pasilenkė pabučiuoti Mendės. 

Jis buvo tik su trumpikėmis. Švelniai šviečiant naktinei 
lemputei, jo kūnas atrodė nepaprastai stiprus ir gražus. Kai 
jis stojosi, jo žvilgsnis stabtelėjo ties Eiverės akimis. Neva- 
lingai ji palietė ranka jo plaukuotą krūtinę ir kilstelėjo galvą, 
norėdama švelniai pabučiuoti jį į lūpas. 

— Labanakt, Teitai. 

Jis lėtai atsitiesė. Kai tai padarė, jos delnas nuslydo jo 
krūtine; kietais raumenų linkiais; per spenelį; pro tankius, 
garbanotus plaukųs; iki lygios jo pilvo plokštumos; kol pirš- 
tų galiukai perbraukė tamprų trumpikių juosmenį ir ranka 
nusviro. 

— Tuoj grįšiu, - sumurmėjo jis. 

Jis išėjo vos kelioms minutėms, bet kai grįžo, Mendė jau 
ramiai miegojo. Jis buvo užsimetęs lengvą chalatą, bet ne- 
apsijuosęs. Kai jis atsisėdo į supamąjį krėslą, pastebėjo, kad 
Eiverės akys vis dar atmerktos. 

- Ši lova per maža miegoti dviem. Ar tau patogu? 

— Man gerai. 

— Nemanau, kad Mendė pajustų, jei dabar atsikeltum ir ei- 
tum į savo kambarį. 

— Aš žinočiau. Pažadėjau jai nesitraukti šią naktį. - Ji pa- 
glostė sukaitusį Mendės žanduką atgalia plaštaka. - Ką mes 
darysime, Teitai? 

Pasiremdamas alkūnėmis į kelius, jis pasislinko į priekį ir 
prispaudė nykščiais akiduobes. Susitaršiusių plaukų garbana 
užkrito ant kaktos. Dėl seniai skusto smakro jo pailga duobu- 
tė atrodė dar ryškesnė. Jis atsiduso, pro prasiskleidusį chala- 
tą subolavo krūtinė. 

— Nežinau. 

— Ar manai, kad ta psichologė jai nors kiek padeda? 

Jis pakėlė galvą. 

— O tu nemanai? 

— Neturėčiau kritikuoti pasirinkimo, kurį man nebūnant 
tu ir tavo tėvai padarėte. 

Ji suvokė - ne jos tai reikalas. Tai buvo jų rūpestis, ir Eive- 
rė Daniels neturėjo teisės kišti į jį savo nosies. Tačiau ji nega- 
lėjo tik žiūrėti ir leisti, kad blogėtų mergaitės būklė. 

- Jeigu turi nuomonę, būk maloni ir išsakyk ją, - paragino 
Teitas. - Mes kalbame apie mūsų vaiką. Neketinu smulkintis 
ir ginčytis, katro idėja geresnė. 

— Pažįstu gydytoją Hjustone, - pradėjo ji. Vienas jo anta- 
kis smalsiai kilstelėjo. - Jis... mačiau kartą pokalbių laidoje 
ir man padarė įspūdį tai, ką jis sakė ir kaip elgėsi. Jis nebuvo 
pasipūtęs. Kalbėjo labai paprastai ir įtikinamai. Kadangi da- 
bartinė gydytoja nedaro didelės pažangos, galbūt turėtumėm 
nuvežti Mendę pas jį. 

— Mes neturime ko prarasti. Užregistruok. 

— Paskambinsiu rytoj. - Jos galva giliau įsispaudė į pagal- 
vę, bet ji ir tada nenuleido nuo jo akių. Jis atlošė galvą ant 
kimštos rožinės krėslo pagalvės. - Tu neprivalai sėdėti ten 
visą naktį, Teitai, - pratarė švelniai. 

Jų žvilgsniai susitiko ir sustingo. 

— Privalau. 

Ji užmigo stebėdama, kaip jis stebi ją. 


Dvidešimt pirmas skyrius 


Liverė nubudo pirma. Buvo labai anksti ir nors naktinė švie- 
sa vis dar degė, kambarys atrodė blausus. Ji ilgesingai nusi- 
šypsojo, suvokusi, kad Mendės rankutė ilsisi jai ant skruosto. 
Jos raumenys buvo sustingę nuo ilgo gulėjimo viena poza; 
kitaip tikriausiai būtų vėl užmigusi. Jai reikėjo išsitiesti, to- 
dėl pakėlė Mendės rankytę nuo savo veido ir padėjo ją ant pa- 
galvės. Baimindamasi, kad nepažadintų mergytės, kęsdama 
skausmą, ji atsikėlė. 

Teitas miegojo supamajame krėsle. Nulinkusi galva beveik 
rėmėsi jam į petį. Padėtis ne itin patogi, bet jo pilvas ritmin- 
gai kilnojosi aukštyn žemyn, ir tyliame kambaryje ji girdėjo 
jo lygų kvėpavimą. 

Jo chalatas buvo prasiskyręs, apnuogindamas liemenį 
ir šlaunis. Dešinė koja buvo sulenkta per kelį; kairė ištiesta 
priešais. Jo blauzdos ir pėdos buvo gražios. Rankos gyslotos 
ir plaukuotos. Viena kabojo nuo krėslo rankenos, kita gulė- 
jo ant pilvo. Miegas nutrynė gilią susirūpinimo raukšlę tarp 
jo antakių. Blakstienos ant skruostų metė juosvų pusmėnu- 
liukų šešėlius. Jam atsipalaidavus, burna atrodė jausminga, 
gebanti suteikti moteriai didžiulį malonumą. Eiverė įsivaiz- 
davo, kad jis mylėtųsi dėmesingai, aistringai ir taip pat gerai, 
kaip darė viską. Eiverės krūtinę užplūdo jausmai, kol ėmė net 
gelti. Ji panoro išsiverkti. 

Ji mylėjo jį. 

Dar prieš tai, kai galėjo ištarti jo vardą, ji įsimylėjo taip 
karštai, kad neva norėdama atsigriebti už nesėkmes darbe, 
nusprendė turinti prisiimti jo žmonos vaidmenį. Kai žvelg- 
davo į jį apibintuota, aptvarstyta ir kliovėsi tiktai jo balsu, 
įkvepiančiu kovoti už savo gyvybę, ji jau mylėjo jį. 

Ji vaidino jo žmoną, nes norėjo ja būti. Norėjo apsaugoti jį. 
Norėjo išgydyti žaizdas, jam padarytas savanaudės, piktava- 
lės moters. Norėjo miegoti su juo. 

Jeigu jis reikalautų vedybinių teisių, su džiaugsmu su- 
teiktų jam šį malonumą. Tai būtų didžiausia apgavystė - kai 
jos tikroji tapatybė bus atskleista, tokio melo jis nebegalės 
atleisti. Neapkes jos labiau nei Kerolės, nes manys, kad ir ji 
apgaudinėjo jį. Niekuomet nepatikės, kad jos meilė yra tikra. 
Tačiau ji tokia. 

Jis sujudėjo. Kai pakėlė galvą, susiraukė. Jo akių vokai su- 
plazdėjo, iš pradžių atsimerkė, paskui akys įsmigo į ją. Ji sto- 
vėjo pasiekiama ranka. 

— Kiek dabar valandų? - mieguistas paklausė jis. 

— Nežinau. Dar anksti. Ar nugulėjai kaklą? - Ji pakišo ran- 
ką po jo suveltais plaukais, tada išlenkė aplink jo kaklą. 

- Truputį. 

Ji spaudė kaklo sausgysles, atpainiodama mazgelius. 

- Hmm. 

Po akimirkos jis patraukė chalatą, užmesdamas vieną 
skverną ant kito. Prisitraukė ištiestą koją ir atsisėdo tiesiau. 
Jai buvo smalsu - galjos švelnus masažas sukėlė jam anksty- 
vo ryto erekciją, ir jis nenorėjo, kad ji pamatytų. 

— Mendė vis dar miega? - retoriškai paklausė jis. 

— Nori pusryčių? 

— Kava nepakenktų. 

— Aš paruošiu pusryčius. 

Buvo ką tik pradėję aušti. Mona dar nepakirdusi, ir virtu- 
vėje buvo tamsu. Teitas į vienkartinį kavos aparato filtrą pra- 
dėjo pilti kavą. Eiverė nuėjo prie šaldytuvo. 

— Nesirūpink, - pasakė jis. 

— Negi nealkanas? 

— Galiu palaukti, kol atsikels Mona. 

— Norėčiau tau ką nors pagaminti. 

Atsukdamas nugarą, jis abejingai pasakė: 

— Gal iškepk porą kiaušinių. 

Dabar ji jau gerai jautėsi virtuvėje, kad rastų produktus 
pusryčiams. Viskas ėjosi puikiai, kol ji pradėjo dubenyje plak- 
ti kiaušinius. 

— Ką darai? 

— Plaku kiaušinienę... sau, - sumelavo ji, kai jis keistai pa- 
žvelgė. Ji neturėjo supratimo, kokius kiaušinius jis mėgo. — 
Štai. Tu baik, o aš paskrudinsiu duonos. 

Kai paskrudusios riekelės skrudintuvui pokštelėjus iššoko, 
ji ėmė tepti ant jų sviestą ir vogčiomis stebėjo, kaip jis kepasi 
du kiaušinius. Jis įsidėjo juos į lėkštę ir atsinešė prie stalo, 
kartu jai patiekdamas plaktą kiaušinienę. 

— Labai seniai kartu nepusryčiavome. 

Ji atsikando skrebučio, įsidėjo į burną gabalėlį kiaušinie- 
nės, įsipylė į stiklinę apelsinų sulčių ir staiga suprato, kad 
valgo viena. Teitas sėdėjo priešais ją, alkūnės ant stalo, pasi- 
rėmęs smakrą. 

— Mes niekada nevalgėme pusryčių kartu, Kerole. Tu ne- 
kenti pusryčių. 

Kąsnis įstrigo gerklėje. Ranka suspaudė stiklinę sulčių. 

— Kai buvau ligoninėje, jie vertė mane valgyti pusryčius. 
Tu žinai, kai turėjau dantų protezus ir jau galėjau valgyti kie- 
tą maistą. Turėjau atgauti svorį. 

Teitas nenukreipė žvilgsnio. Jis nepatikėjo. 

— Aš... aš įpratau valgyti pusryčius ir dabar man jų trūksta, 
negaliu nepusryčiavus, - teisindamasi pridūrė. - Kodėl iš to 
puti tokį burbulą? 

Teitas paėmė šakutę ir pradėjo valgyti. Jis valgė įsitempęs, 
nenatūraliai. Atrodė piktas. 

— Saugokis bėdos. 

Ji išsigando - jis jaučia, kad ji meluoja. 

— Kokios bėdos? 

— Tie pusryčiai - tai dar vienas tavo spektaklių, kad įgy- 
tum mano palankumą. 

Jai prapuolė apetitas. Kiaušinienės kvapas dabar kėlė 
šleikštulį. 

— Spektaklių? 

Matyt, jis taip pat neteko apetito. Pastūmė lėkštę šalin. 

- Pusryčiai. Prisirišimas prie šeimos. Tas rodomas švelnu- 
mas: mano plaukų lietimas, kaklo glostymas. 

— Atrodo, tau tai patiko. 

— Tai nė velnio nieko nereiškia. 

— Reiškia! 

- Velnią reiškia! - Jis vėl atsisėdo, rūsčiai žvelgdamas į 
ją, jo žandikaulis dirbo tramdydamas įniršį.- Jeigu priva- 
lau kęsti tuos prisilietimus ir saldžius bučinius prieš miegą, 
galiu. Jeigu nori apsimesti, kad esame mylinti, jauki pora, 
prašau. Kvailink save. Tik nesitikėk, kad ir aš atsakysiu ta 
apsimestine meile. Net kėdė Senate nebūtų svari priežastis, 
kad vėl gulčiausi su tavim į lovą, dabar tau turėtų būti aišku, 
kaip smarkiai tavęs nekenčiu. - Jis atsikvėpė. - Bet labiausiai 
mane siutina tavo staigus susirūpinimas Mende. Praėjusią 
naktį jai surengei neįtikimą spektaklį. 

— Tai nebuvo spektaklis. 

Jis nepaisė jos neigimo. 

— Sugalvojai naują planą, kol ji visiškai pasveiks, elgsiesi 
motiniškai. Ji negalėtų pakelti dar vieno atkryčio. | 

— Nevaidink šventojo... - ir Eiverė pasijuto turinti teisę pa- 
galiau 'supykti, ne vien gintis. - Man taip pat rūpi Mendės 
sveikata, kaip ir tau. 

— Kurgi ne. 

— Tu manimi netiki? 

— Nė per nago juodymą. 

— Tai nesąžininga. 

— Pažiūrėkite, kas prakalbo apie sąžinę. 

— Ji mane mirtinai išgąsdino. 

— Kodėl? 

— Kodėl? - šaukė ji. - Nes ji ir mano vaikas. 

— Ir tas buvo, kurio nėštumą nutraukei! Tai nesulaikė ta- 
vęs, tu jį nužudei! 

Tie žodžiai ją sužeidė. Ji griebėsi už pilvo ir susirietė, tarsi 
įją giliai būtų įsmeigę peilį. Keletą sekundžių negalėjo kvė- 
puoti, tik spoksojo į jį be žado. 

Negalėdamas daugiau į ją žiūrėti, jis atsistojo ir atsuko jai 
nugarą. Prie indaujos įsipylė dar kavos į puodelį. 

— Be abejo, apie tai būčiau sužinojęs paskutinis, - jo balsas 
skambėjo kaip ledas. Kai jis vėl atsisuko ir atsistojo priešais, 
ją persmelkė jo akių šaltis. - Bet svetimas žmogus turėjo man 
pranešti, kad mano žmona nebuvo nėščia... 

Virdamas pykčiu jis nusuko žvilgsnį į šalį. Atrodė, negali į 
ją net pažvelgti. 

— Ar gali įsivaizduoti, kaip aš jaučiausi, Kerole? Jėzau! Tu 
buvai arti mirties, o aš pats norėjau tave nužudyti. - Jis vėl 
nutvilkė ją žvilgsniu, gniauždamas laisvą ranką į kumštį. 

Iš miglotos Eiverės atminties atsklido balsai. 

Teito: Vaikas... kaip vaisius? 

Ir kažkieno: Vaikas? Jūsų žmona nebuvo nėščia. 

Tada šis trūkinėjantis pokalbis jai nieko nereiškė. Ji nesu- 
prato tų žodžių prasmės. Nesuskaitoma daugybė painių trū- 
kinėjančių pokalbių, kuriuos ji girdėjo prieš visiškai atgauda- 
ma sąmonę. Iki šios akimirkos ji buvo tai pamiršusi. 

— Ar tu nemanei, kad aš pastebėsiu, jog tau taip ir nepa- 
vyks pagimdyti kūdikio? Jei taip troškai pasipuikuoti prieš 
mane nėštumu, kodėl nieko nepasakei man apie abortą? 

Eiverė apgailėtinai purtė galvą. Nežinojo, ką jam atsakyti, 
išgaravo visi žodžiai. Jokių pasiteisinimų. Jokių pasiaiškini- 
mų. Bet dabar ji jau žinojo, kodėl Teitas taip nekentė Kerolės. 

— Kada tai padarei? Turėjo būti tik kelios dienos prieš tavo 
suplanuotą kelionę į Dalasą. Nenorėjai, kad kūdikis tave var- 
žytų, tiesa? Jis būtų tau trukdęs, o kaipgi tada tavo stilius? 

Jis grėsmingai ją puolė ir garsiai pliaukštelėjo į stalo pa- 
viršių. 

- Atsakyk, velniai tave griebtų. Sakyk ką nors. Jau atėjo 
laikas apie tai pakalbėti, ar nemanai? 

Eiverė mikčiojo: 

— Aš... aš nemaniau, kad tai bus taip svarbu. - Jo išraiška 
tapo agresyvi, ji pamanė, kad jis gali jai net smogti. Skubė- 
dama apsiginti, ji puolė. - Aš žinau jūsų politiką dėl abortų, 
pone Ratledžai. Kiek kartų girdėjau tave skelbiant, kad mo- 
teris turi teisę rinktis? Ar tai tinka visoms Teksaso valstijos 
moterims, išskyrus tavo žmoną? 

- Taip, velniai griebtų! 

— Kaip veidmainiška. 

Jis griebė jai už rankos ir trūktelėjęs pakėlė ant kojų. 

- Tai principas, kad to, kas priimtina visuomenei, nebū- 
tina perkelti į asmeninį gyvenimą. Šio aborto nebuvo tarp 
svarstomų problemų. Jis buvo mano vaikas. - Jo akys susiau- 
rėjo iki plyšelių. - Ar tikrai mano? O gal tai buvo dar vienas 
melas sulaikyti mane, kad neišmesčiau tavęs kartu su kito- 
mis šiukšlėmis? 

Ji mėgino įsivaizduoti, kaip būtų atsakiusi Kerolė. 

— Vaikui pradėti reikia dviejų, Teitai. 

Kaip ji ir tikėjosi, užgavo jautrią stygą. Jis nedelsdamas pa- 
leido jos ranką ir pasitraukė. 

— Aš apgailestauju dėl tos nakties. Man viskas tapo aišku, 
kai tik tai nutiko. Prisiekiau sau daugiau niekada neliesti 
tavo ištvirkusio kūno. Bet tu visuomet žinojai, kurį mygtu- 
ką spausti, Kerole. Tomis dienomis rangeisi prieš mane kaip 
katė saulėje, kniaukdama savo atsiprašymus ir pažadus būti 
mylinti žmona. Jeigu nebūčiau per daug išgėręs tą naktį, bū- 

čiau suvokęs, kad tai spąstai. - Jis paniekinamai ją nužvel- 
gė. - Ar tai, ką dabar darai, dar vieni spąstai? Ar todėl tapai 
pavyzdinga žmona, parvažiavusi iš ligoninės? Sakyk man, - 
jis įrėmė rankas į klubus. - Ar permiegojusi su manimi tą 
naktį pastojai atsitiktinai? Ar pastoti ir nutraukti nėštumą 
buvo viena kankinamo plano dalių? Ar vėl to sieki - priversti 
mane tavęs geisti? Įrodyti, jog gali vėl įsitempti mane į lovą, 
net jei reikėtų paaukoti savo pačios dukters gerovę, kad tik 
tai įrodytum? 

— Ne, - išlemeno užkimusi Eiverė. 

Ji nebegalėjo pakelti Teito neapykantos, netgi jei ta neapy- 
kanta buvo skirta ne jai. 

— Tu neturi man jokios galios, Kerole. Aš net nustojau ta- 
vęs nekęsti. Tu neverta, kad eikvočiau tau jėgas. Vėl įsitai- 
syk meilužių, kiek tik jų nori. Ir įsitikinsi, kad man į tai nu- 
sispjaut. Vienintelis būdas, kaip tu galėtum mane įskaudin- 
ti - pakenkti Mendei, bet pirmiau išvysiu tave pragare, nei 
spėsi tai padaryti. 


Tą popietę ji nusprendė pajodinėti. Jai reikėjo erdvės ir gry- 
no oro, kad galėtų pamąstyti. Kvailai jausdamasi apsirengusi 
jodinėjimo drabužiais, ji paprašė arklininko padėti jai užsėsti 
ant arklio. 

Jos kumelė metėsi šalin. Senstelėjęs kaubojus kilstelėjo ją 
ir pasakė: 

— Ji veikiausiai nepamiršo jūsų pliekimo, praėjusį kartą jai 
gerokai kliuvo. 

Kumelė buvo baikšti, nes neatpažino savo raitelės kvapo, 
bet Eiverė leido arklininkui tikėti tuo, kuo jis norėjo. 

Atrodo, Kerolė Ratledž buvo pabaisa - užgauliojo savo 
vyrą, savo vaiką, visus, su kuo tik susidurdavo. Ta scena per 
pusryčius apnuogino Eiverės nervus, tačiau bent jau sužino- 
jo, su kokiais sunkumais susidūrė. Dabar suprantama, kodėl 
Teitas taip nekentė savo žmonos. Ar Kerolė planavo nutraukti 

jo vaikui gyvybę, - ji tvirtino, kad vaikas jo, - net jei vaisiaus 
atsikratė prieš lėktuvo katastrofą, amžinai liks paslaptis. 

Eiverė dėliojo scenarijų. Kerolė buvo neištikima ir to ne- 
slėpė. Jos neištikimybės Teitas nebūtų kentęs, bet gresiant 
sužlugti politinei karjerai, jis nusprendė išsaugoti santuoką, 
kol baigsis rinkimai. 

Kurį laiką jis nemiegojo su žmona, net išsikraustė iš jų 
miegamojo. Tačiau Kerolė dar kartą sugundė jį pasimylėti. 

Ar vaikas buvo Teito, ar ne, Kerolės abortas turėjo būti 
apgalvota taktika, Eiverė tikėjo, kad Kerolė taip suplanavo. 
Jai pasidarė silpna pagalvojus, kad šis nepalankus faktas gali 
būti paviešintas, pagalvojus apie liūdnus atgarsius, jeigu kas 
nors kada nors apie tai sužinotų. Vieša nuomonė Teitą slėgtų 
taip pat, kaip ir asmeninis skausmas. 

Kai Eiverė grįžo pajodinėjusi, rado Mendę, padedančią 
Monai kepti sausainius. Namų šeimininkė buvo labai gera 
Mendei, todėl Eiverė pagyrė mergaitės sausainius ir paliko ją 
vyresnės moters globai. 

Namie buvo tylu. Ji matė, kaip riaumodama savo mustan- 
gu išlėkė Fensė. Džekas, Edis ir Teitas tokiu dienos metu vi- 
sada būdavo mieste, dirbo arba rinkimų kampanijos štabe, 
arba savo kontoroje. Kaip ir dažniausiai, Dorotė Rėja nesi- 
rodė iš savo priestato. Mona ją perspėjo, kad Nelsonas ir Zy 
popietei išvyko į Kervilį. Nuėjusi į savo kambarį, Eiverė ant 
lovos numetė jojimo rimbą ir naudodamasi battraukiu nusia- 
vė aukštus jojimo batus. Nutipeno į vonios kambarį ir atsuko 
dušo čiaupus. 

Jau ne pirmą kartą ją apėmė nemalonus jausmas. Suprato, 
kad kažkas jos kambariuose lankosi jai nesant. Kai žvilgtelėjo 
į tualetinį staliuką, jos rankų oda pašiurpo kaip žąsies. 

Ji negalėjo prisiminti, ar buvo ant jo palikusi plaukų še- 
petį. Ar jos rankų kremo buteliukas perkeltas? Tačiau buvo 
tikra, kad nepaliko papuošalų dėžutės su iškritusiu perlų vė- 
riniu. Ji pastebėjo, kad jai išėjus sujauktas ir miegamasis. Ir 

tada ji padarė kai ką, ko niekada nedarė įsikėlusi į Kerolės 
kambarį - užsirakino duris. 

Ji nusiprausė po dušu ir užsimetė storą chalatą. Vis dar 
susirūpinusi ir jaudindamasi, ji nusprendė prieš rengdama- 
si valandėlę prigulti. Kai jos galva palietė pagalvę, kažkas 
sučežėjo. 

Į pagalvės užvalkalą buvo įkištas popieriaus lapelis. 

Eiverė išsigandusi spoksojo į jį. Popierius buvo perlenktas 
pusiau, viršuje nieko nebuvo parašyta. Ji bijojo jį atversti. Ką 
įsibrovėlis tikėjosi rasti? Ko jis ieško? 

Viena buvo aišku - raštelis paliktas neatsitiktinai. Jis buvo 
gudriai ir apgalvotai padėtas ten, kur ji, ir tik ji, rastų. 

Ji atlenkė jį. Baltame, neliniuotame lape buvo išspausdin- 
ta vienintelė eilutė: 

Kad ir ką darai, tai jį veikia. Elkis taip ir toliau. 


— Nelsonai? 

— Mmm? 

Jo išsiblaškęs atsakymas privertė Ziniją suraukti antakius. 
Ji padėjo plaukų šepetį ir apsisuko ant savo tualetinio staliu- 
ko kėdės. 

— Tai svarbu. 

Nelsonas palenkė laikraščio kampą. Matydamas, kad žmo- 
na susirūpinusi, sulankstė laikraštį ir nuspaudė savo gilaus 
krėslo atramą, pasikeldamas į sėdimą padėtį. 

— Atleisk, brangioji. Ką sakei? 

— Dar nieko. 

— Ar kas atsitiko? 

Jie buvo miegamajame. Dešimtos valandos žinios, kurias 
jie kasdien žiūrėdavo, buvo pasibaigusios. Jie rengėsi gultis. 

Ką tik sušukuoti tamsūs Zy plaukai spindėjo. Sidabro ruo- 
želį pabrėžė lempos šviesa. Jos oda, kruopščiai saugoma nuo 
kaitrios Teksaso saulės, buvo lygi. Veido nevagojo rūpesčio 
raukšlės ir jos nesendino, bet ir juoko raukšlelių mažai. 

— Kažkas vyksta tarp Teito ir Kerolės, - pasakė ji. 

— Manau, jie šiandien susikivirčijo. - Jis atsistojo ir ėmė 
rengtis drabužius. - Abu buvo baisiai tylūs per vakarienę. 

Zy taip pat šį vakarą pastebėjo ore tvyrantį priešiškumą. Ji 
buvo itin jautri jaunėlio sūnaus nuotaikoms. 

— Teitas buvo ne tik paniuręs, jis buvo pakvaišęs. 

— Greičiausiai Kerolė ką nors iškrėtė, ir jam tai nepatiko. 

— O kai Teitas pakvaišta, - kalbėjo Zy, tarsi jis nebūtų pra- 
bilęs, - Kerolė dar labiau karščiuojasi. Kai jis būna piktas, ji 
priešinasi jam ir elgiasi dar lengvabūdiškiau ir kvailiau. 

Nelsonas į drabužių spintą, kurioje tvarkingai lygiavosi vi- 
sos jo kelnės, ant pakabo dailiai pakabino ką tik nusimautas. 
Jam nepatiko netvarka. 

— Ji nebuvo šį vakarą lengvabūdiška. Vos pravėrė burną. 

Zy suspaudė kėdės atlošą. 

— Tokia ir mano nuomonė, Nelsonai. Ji buvo sudirgusi ir 
susisielojusi, kaip ir Teitas. Tas jų elgesys neprimena anks- 
tesnių susirėmimų. 

Apsimovęs tiktai boksininko trumpikes, jis tvarkingai at- 
lenkė lovatiesę ir įlipo į lovą. Sunėrė rankas po galva ir spok- 
sojo į lubas. 

— Neseniai pastebėjau keletą dalykų, tai visiškai nepanašu 
į Kerolę. | 

- Ačiū Dievui, - pasakė Zy. - Maniau, kad netenku pro- 
to. Man palengvėjo, kad ne viena tai pastebėjau. - Ji išjungė 
lempas ir atsigulė į lovą šalia vyro. - Ji jau nebe tokia pavir- 
šutiniška, kokia buvo, tiesa? 

— Akistata su mirtimi ją išblaivė. 

— Galbūt. 

— Tu taip nemanai? 

— Jeigu tai būtų viskas, galėčiau pamanyti, kad tai ir yra 
tikroji priežastis. 

— Kas gi dar? - paklausė jis. 

— Pavyzdžiui, Mendė. Kerolė šalia jos tampa visai kitu 
žmogumi. Ar kada nors matei Kerolę taip susirūpinusią dėl 
Mendės, kokia ji buvo praeitą naktį, mergaitei susapnavus 
košmarą? Pamenu kartą, kai Mendė ėmė smarkiai karščiuoti, 
aš paklaikau ir maniau, kad ją reikia vežti ligoninėn. O Kerolė 
liko abejinga. Tepasakė, kad visi vaikai kartais karščiuoja. Bet 
praėjusią naktį Kerolė buvo sukrėsta kaip ir Mendė. 

Nelsonas nejaukiai pasimuistė. Zy žinojo kodėl. Deduk- 
cija jį erzino. Dalykai jam būdavo arba juodi, arba balti. Jis 
tikėjo tik tuo, kas neabejotina, tikėjo Dievą, juo neabejojo, 
kaip dangum ir pragaru. Daugiau jis netikėjo niekuo neap- 
čiuopiamu. Jis skeptiškai vertino psichoanalizę ir psichiatri- 
ją. Jo nuomone, bet kuris vertas pagarbos žmogus pats gali 
išspręsti savo problemas, neinkšdamas pagalbos iš šalies. 

— Kerolė susiprotėjo, tai viskas, - pasakė jis. - Tas sunkus 
išbandymas, kurį ji iškentėjo, ją subrandino. Ji žvelgia į da- 
lykus visai kitaip. Galų gale ji ėmė vertinti tai, ką turi: Teitą, 
Mende, mūsų šeimą. Greitai ateis laikas, kai ji nusileis ant 
žemės. 

Zy troško tuo tikėti. 

— Ir aš viliuosi. 

Nelsonas pasitraukė savo pusėn vis dar veidu į ją ir uždėjo 
ranką ant jos liemens įlinkio. Pabučiavo kaktą prie plaukų li- 
nijos ir pilkas sruogeles. 

— Tu viliesi, kad kas? 

— Kad ji mylės Teitą ir Mendę. Iš pirmo žvilgsnio atrodo, 
kad ji rūpinasi jais. 

— Tai gerai, ar ne taip? 

- Jeigu tai nuoširdu. Mendė tokia trapi, bijau, kad ji ne- 
pakeltų, jei Kerolė grįžtų prie savo ūmaus, nekantraus būdo. 
O Teitas. - Zy atsiduso. - Noriu, kad jis būtų laimingas da- 
bar, kai artėja jo gyvenimo kryžkelė, ir nesvarbu, ar jis laimės 
tuos rinkimus, ar ne. Jis nusipelno būti laimingas. Nusipelno 
būti mylimas. 

— Tu visada galvojai apie savo sūnų laimę, Zy. 

— Bet nė vienas jų nerado laimės santuokoje, Nelsonai. — 
Zy balsas skambėjo ilgesingai. - Tikėjausi, kad ras. 

Jo pirštas palietė jos lūpas, mėgindamas apčiuopti šypse- 
ną, kurios jose nebuvo. 

— Tu nepasikeitei. Vis dar esi romantikė. 

Jis prisitraukė jos gležną kūną ir pabučiavo. Jo didelės ran- 
kos nuvilko jos naktinius marškinius ir savininkiškai glamo- 
nėjo jos nuogą kūną. Jie mylėjosi tamsoje. 


Dvidešimt antras skyrius 


Liusi dienų dienas kankinosi, galvodama, kaip jai susisiekti 
su Airišu. | 

Perkračiusi savo sąžinę ir supratusi, kad jai reikia patari- 
mo, nuolat suko galvą, kaip jam pranešti, kad ji nežuvo, kad 
nesudegė ugnyje per 398 reiso lėktuvo katastrofą. 

Ir nesvarbu, ką sumanys, tai vis tiek bus žiauru. Jeigu ji 
lyg niekur nieko imtų ir atsirastų ant jo durų slenksčio, jis 
tikriausiai neišgyventų tokio šoko. Jos balsas pasikeitė, todėl 
jei ji paskambintų, jis pamanytų, kad kas nors krečia juokus. 
Taigi ji nusprendė nusiųsti jam žinutę į pašto dėžutę, į kurią 
prieš kelias savaites nukeliavo jos papuošalai. Žinoma, jis su- 
triks gavęs žinutę paštu be jokio paaiškinimo. Ar jam jau kilo 
įtarimas, kad jos mirtį gaubia mįslingos aplinkybės? 

Valandųvalandasji galvojo, kokius žodžius parinkti tokiam 
keistam laiškui. Ji nežinojo jokių patarimų, jokių etikos tai- 
syklių, kuriomis galėtum vadovautis pranešdamas mylimam 
žmogui, kuris tiki, kad tu miręs, jog iš tikrųjų esi gyvas. Atvi- 
rumas, nusprendė ji pagaliau, vienintelis būdas pranešti. 


Brangusis Airišai, 
aš nežuvau per lėktuvo katastrofą. Paaiškinsiu tau apie 
tuos keistus įvykius kitą trečiadienio vakarą, šeštą valandą, 
tavo bute. 
Myliu, Eiverė 

Ji parašė jį kaire ranka - prisimindama tuos gerus laikus — 
taip, kad jis iš karto atpažintų jos rašyseną, ir išsiuntė laiške- 
lį, neužrašiusi ant voko atgalinio adreso. 

Teitas buvo santūriai mandagus su ja nuo tada, kai susi- 
ginčijo per pusryčius praėjusį šeštadienį. Ji beveik džiaugėsi 
tuo. Netgi jei jo antipatija buvo skirta ne jai, ji priėmė smūgį, 
skirtą jos alter ego. Atstumas padėjo tą antipatiją lengviau 
ištverti. 

Ji stengėsi negalvoti apie tai, kaip jis elgtųsi sužinojęs tie- 
są. Jo neapykanta Kerolei nublanktų, palyginti su tuo, ką jis 
jaustų Eiverei Daniels. Geriausia, ko ji galėjo tikėtis, tai gali- 
mybės pasiaiškinti. Iki tol ji tegalėjo rodyti, kokie nesavanau- 
diški buvo jos motyvai. Ankstyvą pirmadienio rytą ji užrašė 
Mende pas daktarą Džeraldą Vebsterį, garsų Hjustono vaikų 
psichologą. Jo darbotvarkė buvo apkrauta, bet ji nepriėmė 
neigiamo atsakymo. Tam, kad išsirūpintų iš daktaro valandą 
geidžiamo laiko, ji pasinaudojo Teito populiarumu. Ramia są- 
žine ji pasinaudojo jo padėtimi Mendės labui. 

Kai ji pranešė Teitui, kad užregistravo Mende, jis tik link- 
telėjo. 

— Aš pasižymėsiu savo dienotvarkėje. 

Šiaip ar taip, jos užregistruota susitikimo data sutapo su jo 
kampanijos dienomis Hjustone. 

Išskyrus šią naujieną, jie daugiau neturėjo vienas kitam ko 
pasakyti. Kita vertus, jai liko daugiau laiko apgalvoti, ką ji 
ketina pasakyti, kai susitiks akis į akį su Airišu. 

Vis dėlto atėjus trečiadienio vakarui, kai sustabdė automo- 
bilį priešais jo kuklų namą, vis dar neturėjo supratimo, ką 
jam sakyti, ką ten - netgi kaip pradėti. | 

Kai išlipo prie jo keliuko ir pamatė kažką už žaliuzių ju- 
dant, jai pasirodė, kad širdis iššoks pro gerklę. Jai pasiekus 
prieangį, durys atsivėrė. Tarpdury pasirodęs Airišas atrodė 
pasiruošęs sudraskyti ją į gabalus plikomis rankomis. Jis 
paklausė: 

— Kas, po paraliais, esat ir kokį velnią čia vaidinat? 

Eiverė nesileido įbauginama. Ji drąsiai žengė prie jo. Jis 
buvo vos vos už ją aukštesnis. Kadangi avėjo aukštakulnius, 
jų akys susitiko viename aukštyje. 

- Tai aš, Airišai. - Švelniai nusišypsojo ji. - Eikime vidun. 

Jos rankos prisilietimo pakako, kad jo karingumas išga- 
ruotų. Šis pašėlęs airis nuvyto kaip gležniausios gėlės vai- 
niklapiai. Vaizdas buvo graudus. Per kelias sekundes iš ka- 
ringo boksininko jis tapo sumišusiu seniu. Iš jo žydrų akių 
akimirksniu dingo ledinis žvilgsnis ir jos prisipildė nerimo ir 
džiaugsmo ašarų. 

— Eiverė? Ar tai?.. Kaip?.. Eivere? 

— Papasakosiu tau viską viduje. 

Ji paėmė jo ranką ir apsuko, nes atrodė, kad jis pamiršo, kaip 
vaikščioti. Švelniai pastūmė jį per slenkstį ir užvėrė duris. 

Namas, liūdnai pamanė ji, toks pat sugriuvęs kaip ir Airi- 
šas. Globėjo išvaizda ją sukrėtė. Jis buvo priaugęs svorio apie 
juosmenį, nors veidas ištįsęs. Jo skruostai ir smakras padri- 
bę. Ant nosies ir apie skruostikaulius išsprogusių raudonų 
kapiliarų piešinys. Jis smarkiai geria. 

Airišas niekada nesidomėjo mada, visada nešiojo tik tai, 
kas jam atrodė padoru, bet dabar buvo visiškai apskuręs. 
Nevalyvumas nustelbė net mielus jo bruožus. Jis pasidavė. 
Kai paskutinį kartą jį matė, jo plaukai buvo pilki. Dabar - 
beveik balti. 

Ir ji dėl to kalta. 

— Ak, Airišai, Airišai, atleisk man. - Kūkčiodama ir sugniu- 
žusi ji tvirtai apsivijo rankomis jo masyvų kūną. 

— Tavo veidas kitoks. 

— Taip. 

- Ir tavo balsas kimus. 

- Žinau. 

— Pažinau tave iš akių. 

— Džiaugiuosi. Viduje nepasikeičiau. 

- Atrodai gerai. Kaip tu laikaisi? - Jis patraukė ją toliau 
nuo savęs ir nerangiai lietė jos rankas savo plačiais, šiurkš- 
čiais delnais. 

— Aš - gerai. Sutaisyta ir sulopyta. 

- Kur tu buvai? Švenčiausioji Mergele, negaliu tuo patikėti. 

— Negaliu ir aš. Dieve, taip džiaugiuosi tave matydama. 

Jie verkė prigludę vienas prie kito. Mažiausiai tūkstantį 
kartų gyvenime ji bėgo pas Airišą paguodos. Kai žuvo jos 
tėvas, Airišas bučiavo jos nubrozdintas alkūnes, taisė sulū- 
žusius žaislus, tikrindavo pažymių knygeles, eidavo žiūrėti, 
kaip scenoje ji šoka, bausdavo, sveikindavo, užjausdavo. 

Šį kartą Eiverė jautėsi tarsi būtų vyresnė. Jie susikeitė vaid- 
menimis. Dabar jį reikia tvirtai apkabinti ir auklėti. 

Klupinėdami jie pagaliau nusigavo prie sofos, nors vėliau 
nė vienas neprisiminė, kaip ant jos atsisėdo. Raudoms apri- 
mus, jis greitai ir nekantriai nusišluostė drėgną veidą. Buvo 
sumišes. 

— Maniau, tu supyksi, - pratarė ji ir nesigėdydama garsiai 
išsišnarpštė į vienkartinę nosinaitę. 

— Aš pykstu - velnioniškai pykstu. Jeigu taip nesidžiaug- 
čiau tave matydamas, nuskalbčiau tau užpakalį. 

— Tu lupai mane tik kartą - kai pavadinau motiną negražiu 
žodžiu. Bet ir tada verkei smarkiau ir ilgiau nei aš. - Ji palietė 
jam skruostą. - Tu esi švelniausios sielos, Airišai Makeibai. 

Jis atrodė susigraužęs ir sudirgęs. 

— Kas atsitiko? Ar tau buvo amnezija? 

- Ne. 

— Tada kas? - paklausė stebėdamas jos veidą. - Aš nepra- 
tęs tavęs matyti tokios. Tu atrodai kaip... 

— Kerolė Ratledž. 

— Teisingai. Teito Ratledžo žmona - mirusi jo žmona. - 
Jam nušvito akys. - Ji taip pat skrido tuo lėktuvu. 

— Ar tu atpažinai mano kūną, Airišai? 

— Taip. Iš tavo medaliono. 

Eiverė papurtė galvą. 

— Tu atpažinai jos kūną. Ji laikė mano medalioną. 

Jo akyse vėl ėmė tvenktis ašaros. 

— Tu buvai apdegusi, bet ten buvo tavo plaukai, tavo... 

— Mes labai panašios, kai susėdome prieš pakilimą greta, 
mus galėjo palaikyti sesėmis, veikiausiai ir palaikė. 

— Kaip... 

— Klausykis, ir aš papasakosiu. - Eiverė uždėjo delnus jam 
ant plaštakų, tylus prašymas, kad jis nustotų ją pertrauki- 
nėti. - Kai atgavau sąmonę ligoninėje, praėjus kelioms die- 
noms po katastrofos, buvau sutvarstyta nuo galvos iki kojų. 
Negalėjau pajudėti. Vos mačiau viena akimi. Negalėjau kal- 
bėti. Visi mane vadino ponia Ratledž. Pradžioje maniau, kad 
galbūt man amnezija, nes negaliu prisiminti, ar esu ponia 
Ratledž, ar dar kokia ponia. Buvau susipainiojusi, man skau- 
dėjo, nesigaudžiau, nei kas atsitiko, nei kur aš. Kai pagaliau 
suvokiau, kas esu, prisiminiau ir kas atsitiko. Mes susikeitė- 
me vietomis, supranti. 

Ji papasakojo jam apie kankinančias valandas, kurias pra- 
leido mėgindama pranešti visiems tai, ką žinojo tik ji. 

— Ratledžai pasamdė daktarą Sojerį, kad sutvarkytų man 
veidą - Kerolės veidą - pagal jos nuotraukas. Negalėjau jų 
net įspėti, kad daro baisią klaidą. 

Jis ištraukė rankas ir pasirėmė savo apdribusius žandus. 

— Man reikia išgerti. Nori vieną? 

Netrukus jis grįžo ant sofos su stikline, pripildyta gryno 
viskio. Eiverė nieko nesakė, nors pažvelgė į stiklinę reikšmin- 
gai. Ignoruodamas jos žvilgsnį, jis nurijo didelį mauką. 

— Gerai, tiek aš suprantu. Buvo padaryta didžiulė klaida, 
nes negalėjai kalbėti. Bet kodėl nepadarei to, kai jau galėjai? 
Kitaip sakant, kodėl tebevaidini Kerolę Ratledž? 

Eiverė atsistojo ir pradėjo sukti ratus sujauktame kamba- 
ryje, bergždžiai bandydama surikiuoti savo mintis. Turėtų 
būti keblu įtikinti Airišą, kad jos apsimetimas turėjo savo lo- 

giką ir buvo pateisinamas. Jo požiūris visada buvo tvirtas: 
reporteriai tik praneša naujienas, jie jų nekuria. Jų vaidmuo 
yra stebėti, o ne dalyvauti. Dėl tokio požiūrio jis nuolat dis- 
kutuodavo su Klifu Danielsu. 

- Kažkas planuoja nužudyti Teitą Ratledžą jam tapus se- 
natoriumi. 

Airišas nesitikėjo nieko panašaus. Jo ranka sustingo pa- 
keliui prie burnos, kai jis nuo staliuko vėl paėmė stiklinę su 
viskiu. Gėrimas ištiško jam ant rankos. Išsiblaškęs jis nusiva- 
lė ranką į kelnes. 

— Ką? 

— Kažkas planuoja... 

— Kas? 

— Nežinau. 

— Kodėl? 

— Nežinau. 

— Kaip? 

— Nežinau, Airišai, - kartojo ji vis garsiau gindamasi. - Aš 
ir pati nežinau, kur ar kada, todėl neaušink burnos ir neklau- 
sinėk. Tik išklausyk mane. 

Jis pagrasė jai pirštu. 

— Gali gauti pylos už tai, kad taip įžūliai su manim kalbi. 
Nebandyk mano kantrybės. Tu jau privertei mane pereiti 
pragarą. Tikrą pragarą. 

- Ir aš buvau ne iškyloje, - atšovė ji. 

— Tai vienintelė priežastis, kodėl kenčiu taip ilgai, - šaukė 
jis. - Tačiau nustok mane kvailinusi. 

— Aš nekvailinu! 

— Tuomet kas čia per nesąmonės, kad kažkas nori nužudy- 
ti Ratledžą? Iš kur tu, velniai griebtų, tai žinai? 

Jo kylantis susierzinimas ramino. Su tokiu Airišu ji galėjo 
susitarti daug lengviau, nei su sielvarto prislėgtu kiautu, o 
toks vos prieš kelias minutes jis buvo. Ji turėjo praktikos, ne 
vienus metus su juo ginčydavosi. 

— Kažkas pasakė man, kad ketina nužudyti Teitą jam pate- 
kus į valdžią. 

— Kas? 

— Nežinau. 

— Nemalk šūdo, - nusikeikė jis nirtulingai. - Nepradėk iš 
naujo. 

— Jei leisi, paaiškinsiu, ką žinau. 

Jis truktelėjo dar vieną gurkšnį, paskui ilgai malė kumščiu 
kitą delną, kol galop atsilošęs į sofos atlošą nurimo, pasiruo- 
šęs sėdėti ramiai ir klausytis. 

— Kai dar gulėjau intensyviosios slaugos skyriuje, kažkas 
atėjo pas mane manydamas, kad esu Kerolė. Nežinau, kas jis 
buvo. Nemačiau, nes viena mano akis buvo sutvarstyta, o jis 
stovėjo iš to šono. - Ji smulkiai nupasakojo gąsdinantį vizi- 
tą, pažodžiui pakartodama grasinimą. - Buvau baisiai įbau- 
ginta. Kai jau galėjau pasakyti, kas esu iš tikrųjų, pabijojau. 
Negalėjau iškelti rankų, kitaip būčiau sukėlusi savo ir Teito 
gyvybei pavojų. 

Kol ji pasakojo, Airišas tylėjo. Ji grįžo prie sofos ir atsisėdo 
šalia. Kai jis prakalbo, balsas skambėjo nepatikliai: 

— Nori pasakyti, kad užėmei ponios Ratledž vietą dėl to, 
kad neleistum nužudyti Teito Ratledžo. 

— Teisingai. 

— Bet tu nežinai, kas planuoja jį nužudyti. 

— Dar ne, bet Kerolė žinojo. Ji buvo bendrininkė, nors kol 
kas neperpratau, kokie jos santykiai su tuo kitu asmeniu. 

— Hm. - Airišas susimąstęs tampė sudribusią odą po smak- 
ru. - Tas lankytojas, kuris... 

— Turi būti šeimos narys. Į intensyviosios slaugos skyrių 
nebūtų įleidę jokio pašalinio. 

— Kas nors galėjo įsėlinti slapta. 

— Galimas daiktas, bet nemanau. Jeigu pati Kerolė būtų 
pasamdžiusi žudiką, jai išėjus iš rikiuotės, jis tiesiog būtų iš- 
nykęs. Jis nebūtų atėjęs įspėti jos, kad tylėtų. Ar būtų? 

— Jis - tavo samdytas žudikas, tai tu man ir pasakyk. 

Ji vėl pašoko ant kojų. 

— Tu manim netiki? 

— Bent jau tikiu, kad tu tuo tiki. 

— Negi manai, kad tai mano vaizduotė? 

— Tu buvai apsvaigusi nuo vaistų ir nieko nesuvokei, Eive- 
re, - pasakė jis pagrįstai. - Pati tai sakei. Matei tik viena aki- 
mi, - atleisk už nevykusį juoką, - buvai pusaklė. Tvirtini, kad 
tas žmogus buvo vyras, tačiau galėjo būti ir moteris. Manai, 
kad jis buvo Ratledžų šeimos narys, bet jis galėjo būti bet kas. 

— Kur suki, Airišai? 

— Greičiausiai tu sapnavai košmarą. 

— Pati buvau pradėjusi taip galvoti, bet prieš kelias dienas... 

Iš rankinės ji ištraukė popieriaus lapelį, rastą pagalvės 
užvalkale, ir padavė jam. Airišas perskaitė atspausdintą 
laiškelį. 

Kai jo išsigandusios akys susitiko su jos akimis, ji pasakė: 

— Radau jį savo pagalvės užvalkale. Jis tikras, ne mano 
vaizduotės vaisius. Jis vis dar galvoja, kad esu Kerolė, jo 
bendrininkė. Ir jis vis dar ketina daryti tai, ką jie sumanė iš 
pradžių. 

Šis laiškas iš esmės pakeitė Airišo nuomonę. Jis nejaukiai 
atsikrenkštė. 

— Ar tai pirmas kartas, kai jis susisiekė su tavimi po tos 
nakties ligoninėje? L 

— Taip. 

Jis dar kartą perskaitė laišką, tada tarė: 

— Jis nesako, kad ketina nužudyti Teitą Ratledžą. 

Eiverė pažvelgė į jį droviai. 

— Tai gerai sumanytas bandymas nužudyti. Planai yra il- 
galaikiai. Vargu ar jis rizikuotų tai rašyti. Natūralu, laiškelis 
miglotas, jeigu jį kas perimtų. Tariamai nekalti žodžiai Kero- 
lei reiškia visiškai ką kita. 

— Kas gali spausdinti rašomąja mašinėle? 

— Visi. Ji stovi ant rašomojo stalo šeimos poilsio kambary- 
je. Ja ir buvo pasinaudota. Aš patikrinau. 

— Kąjis turi galvoje rašydamas: „Kad ir ką darai ? 

Eiverė kaltai nusuko akis. 

— Nesu tikra. 

— Eivere? 

Ji ėmė dairytis aplinkui. Eiverė niekada nesugebėdavo nuo 
Airišo nuslėpti tiesos. Jis ją permatydavo kiaurai. 

— Mėginu susigyventi su Teitu, o visi šeimynykščiai atsi- 
mena tik jų nesantaiką. 

— Ar yra kokia nors konkreti priežastis kodėl? 

— Man iš pat pradžių buvo aišku, kad jie gyveno kaip šuo 
su kate. 

— Kaip tu supratai? 

- Iš to, kaip jis elgiasi su ja. Su manim. Jis mandagus, bet 
tai ir viskas. 

— Hm. Ar žinai kodėl? 

— Kerolė arba pasidarė, arba planavo pasidaryti abortą. Tik 
praeitą savaitę tai sužinojau. Jau supratau, kad ji buvo sava- 
naudė ir savimyla. Ji buvo neištikima Teitui ir netikusi mo- 
tina dukrai. Mėginu nesukeldama per daug įtarimų nutiesti 
tarp jo ir tariamos žmonos tiltą. 

Airišas vėl paklausė: 

— Kodėl? 

— Taip sužinočiau daugiau apie tai, kas vyksta. Prieš pra- 
dėdama ieškoti žudiko ir norėdama išsiaiškinti, kokie jo mo- 
tyvai, turiu prisikasti prie nesantaikos ištakų. Matyt, kai kas 
pastebėjo, kad stengiuosi išsaugoti santuoką. Tas žudikas 
mano, kad nauja Kerolės taktika - užklupti Teitą netikėtai. — 
Ji patrynė rankas, tarsi staiga būtų sušalusi. - Airišai, tai ne 
mano išmonė. Žinau tai. O čia įrodymas, - pasakė ji galva ro- 
dydama į laišką. 

Dar neapsisprendęs, ką turėtų sakyti ir daryti, Airišas nu- 
metė popieriaus lapą ant kavos staliuko. 

— Tarkime, žudikas yra. Bet kas norėtų Ratledžą nudėti? 

— Neturiu supratimo, - atsakė ji ir atsiduso pasiduoda- 
ma. - Jie atrodo kaip viena didelė ir laimingasšeima. 

— Vis dėlto kai kas Ratledžų rančoje, anot tavęs, nėra jau 
toks laimingas. 

Ji vardijo juos, apie visus šiek tiek papasakodama, taip pat 
ir apie jų santykius su Teitu. 

— Kiekvienas turi dėl ko griežti dantį ant jo, bet nė vienas 
jų neturi nieko siaubingo prieš Teitą. Abu tėvai beprotiškai jį 
myli. Nelsonas, be abejo, - šeimos galva. Jis visus valdo bū- 
damas ir griežtas, ir kartų mylintis. Nėra taip lengva prilip- 
dyti etiketės Zy. Ji gera žmona ir mylinti motina. Laikosi nuo 
manęs nuošaliai. Manau, ji pyksta ant Kerolės, kad ši nesu- 
teikė Teitui laimės. 

— Ką dar spėjai pastebėti? 

— Kerolė galėjo turėti meilės reikalų su Edžiu. 

— Edžiu Paskaliu, Ratledžo kampanijos štabo vadovu? 

- Ir geriausiu draugu nuo koledžo laikų. Gerai nežinau. 
Apie tai sprendžiu tik iš Fensės žodžių. 

— Kokia banali situacija. Kaip tas tipas Paskalis su tavimi 
elgiasi? 

- Jis mandagus, bet ne daugiau. Žinoma, aš jam nesiunčiu 
signalų, kaip kad darė Kerolė. Jeigu jie turėjo romaną, galbūt 
Paskalis tik apsimeta, kad ištikus nelaimei romanas savaime 
nutrūko. Bet kuriuo atveju jis atsidėjęs rinkimų kampanijai, 
nori padėti Teitui laimėti rinkimus. 

— Kaip ta mergina? 

Eiverė papurtė galvą. 

— Fenšė - sugadinta mergiščia, nė kiek ne dorovingesnė, 
nei rujojanti skersgatvio katė. Bet ji per didelė vėjavaikė, kad 
būtų žudikė. Ne todėl, kad jai tai nerūpėtų; ji tiesiog neeikvo- 
tų tam jėgų. 

— Brolis? Džekas, taip? 

— Jo santuoka nelaiminga, jis - taip pat. - Ji užsigalvojusi 
susiraukė. - Tačiau Teitas su tuo nesusijęs. Nors... 

— Nors? 

- Džekas yra veikiau beviltiškas. Tiesą sakant, jis atrodo 
gana geras, gražus, žavingas, bet kai pamatai jį šalia jaunes- 
niojo brolio... Teitas yra saulė, Džekas - mėnulis. Jis atspindi 
Teito šviesą, bet pats nešviečia. Štabe jis dirba taip pat sun- 
kiai kaip Edis, bet jeigu kas einasi ne taip, už tai dažniausiai 
būna apkaltintas jis. Man jo gaila. 

— Ar jam pačiam savęs negaila? Juk to pakaktų, kad jis 
trokštų brolio mirties? ; | 

— Nesu tikra. Jis laikosi atstumo. Ne kartą pastebėjau 
spoksant į mane ir jaučiu jo degantį priešiškumą. Tačiau iš 
išorės jis atrodo abejingas. 

— O kaip jo žmona? 

— Dorotės Rėjos pavydas per kraštus liejasi, galbūt ir nužu- 
dyti galėtų, bet pirmiau imtųsi Kerolės, ne Teito. 

— Kas verčia tave taip manyti? 

— Varčiau šeimos nuotraukų albumus, mėginau rinkti in- 
formaciją. Dorotė įėjo į svetainę paimti iš gėrimų spintelės 
butelio. Ji jau buvo girta. Aš retai ją matydavau, nebent per 
pietus, ir ji vargiai ką nors išlemendavo. Štai kodėl nė kiek 
nenustebau, kai nei iš šio nei iš to ji pradėjo mane kaltinti, 
esą mėginu nuvilioti Džeką. Ji sakė, kad noriu ir toliau su juo 
ištvirkauti, kaip ir prieš katastrofą. 

— Kerolė miegojo ir su dieveriu? - nepatikliai paklausė Ai- 
rišas. 

- Atrodo, taip. Bent jau mėgino. - Toks atradimas Eiverę 
labai išsekino. Ji vylėsi, kad tai buvo tik alkoholio sukelta ha- 
liucinacija, kurią Dorotė Rėja įsikalė sau į galvą, užsidariusi 
savo kambaryje su degtinės buteliais. - Tai kvailystė, - pa- 
sakė ji, galvodama garsiai. - Kerolė turėjo Teitą. Ar ji galėjo 
norėti Džeko? 

— Dėl skonio nesiginčijama? 

— Spėju, kad tu teisus. - Eiverė buvo tokia susipainiojusi 
savo apmąstymuose, kad nesuvokė jo ironijos. - Šiaip ar taip, 
aš paneigiau turinti kokių nors minčių dėljos vyro. Ji vadino 
mane kale, prostitute, namų griovėja - koneveikė visais tais 
žodžiais. 

Airišas pasirėmė rankomis ūžiančią galvą. 

— Kerolė tikrai turėjo būti pasiutusi. 

— Mes nesame tikri, kad ji norėjo Džeko ar Edžio. 

— Bet ji turėjo skleisti tikrai galingus signalus, jeigu tiek 
daug žmonių juos pagavo. 

— Vargšas Teitas. 

— Ką „vargšas Teitas“ galvoja apie žmoną? 

Eiverė susimąstė. 

- Jis mano, kad ji nužudė jo negimusį kūdikį. Žino, kad 
ji turėjo meilužių. Žino, kad ji buvo nerūpestinga motina ir 
dukrai suteikė tik skausmą, paliko jai gilius randus. Laimei, 
tai galima pakeisti. 

— Tu prisiėmei ir šią atsakomybę, ar ne taip? 

Jo kritiškas tonas privertė ją pakelti galvą. 

— Ką nori pasakyti? 

Palikdamas ją valandėlę nervintis, Airišas dingo virtuvėje 
ir grįžo su dar viena taure gėrimo. Jis stovėjo priešais ją, tvir- 
tai įsirėmes. 

— Ar tu manęs nekvailini dėl to vidurnakčio svečio, kuris 
tave aplankė ligoninėje? | 

— Ir tu dar tuo abejoji? 

— O kaip galiu neabejoti. Atsimenu, kaip pabrukusi uodegą 
atėjai pas mane, kada tai buvo, beveik prieš dvejus metus, 
prašyti darbo - bet kokio darbo. Ką tik buvai išspirta iš tele- 
vizijos, buvai padariusi vieną didžiausių netaktų žurnalisti- 
kos istorijoje. 

- Šį vakarą atskubėjau čia ne tam, kad tai primintum. 

— Na, galbūt tau reikia priminti! Nes manau, kad už visos 
šios tavo prakeiktos schemos slepiasi kaip tik tai. Šį kartą pa- 

sinėrei taip pat per giliai. Tada pranešei, net nepasivarginusi 
dėl faktų, kad jaunasis Kongreso narys iš Virdžinijos, prieš 
ištaškydamas sau smegenis, nužudė žmoną. 

Ji spaudė kumščius prie smilkinių, siaubingi įvykiai kaip 
ritinys ėmė vyniotis jos atmintyje. 

— Scenoje populiarioji reporterė Eiverė Daniels. - Airišas 
paskelbė plačiu mostu, nerodydamas jai jokio gailesčio. - Vi- 
suomet sekanti karštomis neįtikimos istorijos veikėjų pėdo- 
mis. Ar užuodžiate šviežią kraują. 

— Taip, teisingai, aš tai padariau! Aš nesiginu. - Ji įsispren- 
dė į klubus. - Aš mačiau jų kūnus, girdėjau jų vaikus, klykian- 
čius iš siaubo, kai grįžę namo iš mokyklos rado negyvus tė- 
vus. Mačiau vaikus raudančius - jiems buvo sunku patikėti, 
ką padarė jų tėvas. 

— Tariamai buvo padaręs, po velnių. Tu niekada neišmok- 
si to, Eivere. Jis tariamai nužudė žmoną, prieš ištaškydamas 
savo paties smegenis ant sienų apmušalų. - Airišas siurbtelė- 
jo nedidelį gurkšnelį viskio. - Bet tu pasirodei tiesioginiame 
eteryje ir ištrimitavai reportažą, visai pamiršusi tą trumpą, 
formalų teisės terminą, taip pasmerkdama savo televizijos 
tinklą šmeižto ieškiniui. Tu sutrikai prieš kamerą, Eivere. 
Objektyvumas dingo, ištirpo kaip sniegas. Tavo veidu riedė- 
jo ašaros ir tada - tarsi viso to dar būtų negana - paklausei 
plačiosios auditorijos, kaip žmogus, ypač išrinktas valstybės 
tarnautojas, galėjo padaryti tokį baisų dalyką. 

Ji pakėlė galvą ir įžūliai pažvelgė į jį. 

- Žinau, ką padariau, Airišai. Man nereikia, kad primin- 
tum mano klaidą. Dvejus metus mėginau ją išpirkti. Aš su- 
klydau, bet skaudžiai iš to pasimokiau. 

— Nesąmonė, - sugriaudėjo jis. - Tu iš naujo kartoji tas 
pačias prakeiktas klaidas. Tu neri ten, kur neturi jokios tei- 
sės. Tu vėl kuri naujienas, užuot jas pranešusi. Argi tai nėra 
didžioji proga, kurios laukei? Tu manai, kad toji istorija vėl 
grąžins tave į viršūnę? 


242 » Sandia Brown 


— Na, gerai, taip! - puolė jį. - Tai buvo viena priežasčių, ko- 
dėl įsivėliau į šią nesąmone. 

— Kad ir ką kada darydavai, visada buvo viena ir ta pati 
priežastis. 

— Ką čia kalbi? 

— Tu vis dar bandai sulaukti tėvelio dėmesio. Mėgini pri- 
lygti jam, būti verta jo pavardės, nes jautiesi taip, tarsi būtum 
jį nuvylusi. - Jis priėjo prie jos. - Leisk man tau kai ką pasa- 
kyti, kai ką, ko nenori girdėti. - Jis papurtė galvą ir ištarė, 
pabrėždamas kiekvieną žodį. - Jis to nevertas. 

— Nustok, Airišai. 

— Jis buvo tavo tėvas, Eivere, tačiau jis buvo ir geriausias 
mano draugas. Pažinojau jį ilgiau ir daug geriau nei tu. My- 
lėjau jį, bet žiūrėjau į jį daug blaiviau, nei tu ar tavo motina 
kada nors būtumėte galėjusios. 

Jis atsirėmė ranka į sofos ranktūrį ir pasilenkė prie jos. 

— Mano nuomone, Klifas Danielsas buvo puikus fotogra- 
fas, jis buvo geriausias. Aš neneigiu jo talento dirbti su ka- 
mera. Bet jis neturėjo talento jį mylinčius žmones padaryti 
laimingus. 

— Aš buvau laiminga. Kai tik jis būdavo namie... 

— Tai buvo mažyčiai tavo vaikystės tarpsneliai. Ir tu buvai 
nelaiminga kiekvieną kartą, kai jis mojuodavo atsisveikinda- 
mas. Aš stebėdavausi, kaip Rozmari ištvėrė jo ilgas keliones. 
Netgi jam būnant namie, ji jausdavosi labai nelaiminga, nes 
žinojo, kad tai truks tik menką akimirką. Ji visą laiką gyveno 
bijodama, kad jis vėl išvyks. Klifui patiko pavojai. Jie buvo jo 
įkvėpimas, jo gyvenimo variklis, o tavo motinai - liga, suėdu- 
si jos jaunystę ir jos jėgas. Jam gyvybę jie atėmė greitai, tarsi 
jo gailėdamiesi, o jos mirtis buvo kankinama ir lėta. Tai truko 
daug metų. Ji pradėjo merdėti daug anksčiau nei tą popie- 
tę, kai nurijo tas nelemtas piliules. Tai kodėl jis nusipelnė to 
tavo aklo garbinimo ir atkaklaus pasiryžimo būti vertai jo pa- 
vardės, Eivere? Jo laimėtas vertingiausias prizas buvo ne ta 

suknista Pulicerio premija, tai buvo tavo motina, tik jis buvo 
per daug kvailas, kad tai suprastų. 

— Tujam pavydi. 

Airišas ramiai žvelgė jai į akis. 

— Taip, aš pavydėjau jam Rozmari meilės. 

Jos manieringumas staiga išgaravo. Ji sugriebė jo ranką ir 
prispaudė prie savo skruosto. Jo delnu sruvo ašaros. 

— Aš nenoriu, kad mes pyktumėmės, Airišai. 

— Tada atleisk, nes tu pati nori kovos. Negaliu tau to leisti. 

— Aš turiu. Esu įsipareigojusi. 

— Ar ilgai ji truks? 

— Kol sužinosiu, kas grasino nužudyti Teitą, ir galėsiu jį iš- 
vilkti į dienos šviesą. 

— Ir kas tada? 

— Nežinau, - apgailėtinai sudejavo ji. 

— O ką, jeigu žudikas neišdrįs? Tarkim, jis pučia miglą? Tu 
liksi ponia Ratledž amžinai? Ar prieisi prie Ratledžo ir lyg ne- 
kaltai tarsi: „Ak, beje... 

Prisipažindama jam tai, ką vos prieš kelias dienas prisipa- 
žino sau, ji atsakė: 

— Aš dar nenusprendžiau. Jau užsitrenkiau duris prieš nosį 
ir negalėsiu grakščiai pabėgti. 

— Ratledžas turi žinoti, Eivere. 

— Ne! - Ji pašoko. - Dar ne. Negaliu jo lyg niekur nieko da- 
bar išduoti. Ir tu turi prisiekti, kad jam nesakysi. 

Airišas atsitraukė žingsnį, priblokštas jos audringos re- 
akcijos. 

— Jėzau, - sušnibždėjo, kai suvokė tiesą. - Tai nejaugi to- 
kia yra priežastis? Tu nori kitos moters vyro. Tai štai kodėl 
nori likti ponia Ratledž - nes Teitas Ratledžas geras lovoje? 

Lierė atsuko nugarą, kad jam nepliaukštelėtų. 

— Tai bjauru, Airišai. 

Ji priėjo prie lango ir sunerimo pastebėjusi, kad jau sute- 
mo. Rančoje jau pavakarieniavo. Ji sakė ketinanti apsipirkti 
per tą vakarienės valandą. Netrukus jai reikės išeiti. 

— Taip, tai buvo bjauru, - prisipažino Airišas. - To ir no- 
rėjau. Kiekvieną kartą, kai jaučiu, kad tau nusileidžiu, prisi- 
menu tas nesuskaičiuojamas naktis po katastrofos - nusiger- 
davau iki sąmonės netekimo. Žinai, net svarsčiau, ar visko 
nemetus. 

Eiverė pamažu atsitokėjo, jos pyktis atslūgo. 

— Prašau nesakyk man to. 

— Maniau, velniop šį gyvenimą. Pasinaudosiu savo galimy- 
bėmis kitame. Netekau Klifo ir Rozmari. Netekau taves. Klau- 
siau Dievo: „Ei, kodėl tu toks piktas?“ Jei nebijojau dėl savo 
nemirtingos sielos, jei ji tokia... - Jis gailiai nusišypsojo. 

Eiverė apkabino jį ir prisiglaudė skruostu jam prie peties. 

- Aš tave myliu. Kentėjau ir dėl tavęs, tiki tuo ar ne? Žino- 
jau, kaip mano mirtis tave paveiks. 

Dabar irjis apkabinęs ją priglaudė, jis visą laiką troško, kad 
ji būtų jo dukra. 

- Aš taip pat tave myliu. Štai kodėl negaliu leisti tau veltis 
į tą istoriją, Eivere. 

Ji išslydo iš jo glėbio. 

— Dabar nebeturiu pasirinkimo. 

- Jeigu kas nors trokšta Ratledžo mirties... 

— Tikrai trokšta. 

— Tuomet tau taip pat gresia pavojus. 

- Žinau. Noriu Teitui ir Mendei būti kitokia Kerole, bet jei 
būsiu visai kitokia, jos bendras manys, kad ji jį išdavė. Arba, - 
pridūrė ji blaiviai, - supras, kad nesu tikroji Kerolė. Visą laiką 
bijau išsiduoti. 

— Gal tujau suklydai, tik to nežinai. 

Ji pašiurpo. 

— Apie tai nuolat galvoju. 

— Vanas jau kai ką pastebėjo. 

Iš pradžių ji išsigando, tada lėtai iškvėpė orą. 

— Aš irgi tąkart nustebau. Kai atidariau jam duris, vos ne- 
gavau širdies smūgio. 

Airišas papasakojo pokalbį su Vanu. 

— Buvau užsiėmęs ir tuo metu nekreipiau į jį dėmesio. Pa- 
maniau, kad, kaip visuomet, bjauriai elgiasi. Dabar suprantu, 
kad jis mėgino man kai ką pranešti. Ką turėčiau jam sakyti, 
jeigu jis vėl apie tai prabiltų? 

— Nieko. Kuo mažiau žmonių apie tai žinos, tuo geriau - ir 
jų labui, ir mano. Vanas pažinojo Eiverę Daniels. Ratledžai - 
ne. Jie jos nepažįsta, kad galėtų su ja lyginti naująją Kerolę. 
Jie mano, kad ją pakeitė lėktuvo katastrofa, juk ji išgyveno 
didelę traumą. 

— Tai dar nieko nereiškia ir manęs neįtikino, - pasakė jis 
susirūpinęs. - Jeigu niekas nerezga jokio sąmokslo nužudy- 
ti, - o aš meldžiu dangų, kad taip ir būtų, - tu vis tiek nieko 
gero negali tikėtis, tau sudaužys širdį. 

— Jeigu dabar pasiduosiu, net jei liksiu gyva, iš to nebus 
jokios naudos. Aš dar neturiu istorijos. O ką, jeigu Teitą nu- 
žudys, Airišai? Kas, jeigu aš galėčiau sukliudyti tai padaryti, 
bet nesukliudysiu? Ar manai, kad pajėgčiau ramiai gyventi su 
tokia našta? 

Jis atsargiai patrynė jos smakrą krumpliais. 

— Tu jį myli, tiesa? 

Užsimerkusi ji linktelėjo. 

- Jis nekentė savo žmonos. Todėl dabar jis nekenčia tavęs. 

— Tu ir vėl teisus. - Ji liūdnai nusijuokė. 

— Kas tarp jūsų yra? 

- Aš sujuo nemiegojau. 

— To ir neklausiau. 

— Bet tai norėjai žinoti. 

— Ar išdrįstum taip pasielgti? 

- Taip, - ji neišsisukinėjo. - Nuo to laiko, kai atgavau 5ą- 
mong, iki tos dienos, kai išėjau iš ligoninės, jis buvo puikus - 
tiesiog nuostabus. Prie žmonių su Kerole jis elgiasi neprie- 
kaištingai. 

— O kai liekate vieni? 

— Šaltai, kaip apgautas vyras. Bandau išsiaiškinti kodėl ir 
jį palenkti. 

— Kas atsitiks tada? Jeigu jis nusileis ir mylėsis su tavim, ar 
nemanai, kad jis pastebės skirtumą? 

— Pastebės? - Ji palenkė galvą ir pamėgino nusišypsoti. — 
Argi vyrai nesako, kad visos katės tamsoje yra pilkos? 

Jis priekaištingai į ją pažvelgė. 

— Gerai, tarkim, jis nepastebės. Kaip tu jausiesi žinodama, 
kad jis mylėjosi su tavim, manydamas, kad esi kita? 

Tai jai nebuvo atėję į galvą. Pagalvojusi apie tai, ji suraukė 
antakius. | 

— Norėsiu, kad jis sužinotų, jog tai aš. Nedora jį apgaudi- 
nėti, bet... 

Ji nutilo, į šį klausimą dar ir sau nebuvo radusi atsakymo. 
Ir dabar jis nepaaiškėjo, todėl, nustūmusi jį šalin, atsakė: 

- Ir dar yra Mendė. Aš ją taip pat myliu, Airišai. Jai bevil- 
tiškai reikia rūpestingos motinos. 

— Sutinku. Bet kas atsitiks, kai šį darbą baigsi ir turėsi ją 
palikti? 

— Ašjos kaip tik nepaliksiu... 

— Ir kaip, manai, Ratledžas jausis, kai tu prisistatysi jo šei- 
mai ir demaskuosi tikrąją Kerolę? 

— Tai nebus demaskavimas. 

— Tiesą pasakius, nenorėčiau būti šalia, kai mėginsi jam tai 
paaiškinti. Jis galvos, kad tu juo pasinaudojai. - Jis patylėjo 
ir rėžė: - Ir jis bus teisus, Eivere. 

— Tik ne tuomet, jei būsiu išgelbėjus jam gyvybę. Ar nema- 
nai, kad jis sugebės man atleisti? 

Jis nusikeikė panosėje. 

— Tu pasirinkai ne tą kelią. Turėjai tapti advokate. Nugin- 
čytum patį velnią. 

— Negaliu baigti karjeros užsitraukusi gėdą, Airišai. Turiu 
ištaisyti klaidą, kurią padariau Vašingtone, ir vėl pelnyti pa- 
tikimos žurnalistės vardą. Galbūt tikrai stengiuosi būti tėčio 
mergaite, bet turiu tai daryti. - Jos akys maldavo ją supras- 
ti. - Aš neieškojau galimybės. Ji man pati iš dangaus nukrito. 
Turiu ja kuo geriau pasinaudoti. 

— Tu klaidžioji, pasukai ne tuo keliu. - Jis švelniai kilste- 
lėjo jos smakrą smiliumi. - Tu per daug jausminga ir greitai 
įsipainioji, Eivere. Turi per didelę širdį, kad liktum nešališka. 
Pati prisipažinai, tau rūpi tie žmonės. Tu myli juos. 

— Tuo rimtesnė priežastis likti su jais. Kažkas nori nužu- 
dyti Teitą ir padaryti Mendę našlaite. Jeigu tai mano galioje, 
turiu jam sukliudyti. 

Jis tylėjo, tarsi mojuotų balta vėliava. Ji pažvelgė į sieninį 
laikrodį. 

— Reikia eiti. Bet neužmirškim, tu turi kai ką, kas priklauso 
man. 

Netrukus ji jau kabinosi ant kaklo auksinę grandinėlę su 
medalionu. Ir nesvarbu, kad jis buvo vertas mažai, jis buvo 
pats didžiausias jos turtas. 

Šį papuošalą 1967 metais iš Egipto jai parvežė tėvas, žur- 
nalas Newsweek buvo nusamdęs jį būti tos šalies ir Izraelio 
konflikto liudininku. 

Eiverė nuspaudė mygtuką ir spyruoklė atskyrė dvi plokš- 
teles. Ji įdėmiai žiūrėjo į nuotraukas. Viena buvo tėvo. Jis 
vilkėjo kareiviškais drabužiais, ant kaklo kabojo siaurajuostis 
fotoaparatas. Paskutinė jo nuotrauka. Po kelių savaičių jį nu- 
žudė. Kitoje nuotraukoje į objektyvą šypsojosi mama. Žavi, 
daili, bet liūdna. 

Karštos ir sūrios ašaros užplūdo Eiverės akis. Ji uždarė 
medalioną ir suspaudė saujoj. Ne viskas iš jos atimta. Ji vis 
dar turi jį ir vis dar turi Airišą. 

- Vyliausi, kad jo neišmetei, - pasakė jam prikimusiu balsu. 

— Jis buvo tos mirusios moters rankose. 

Eiverė linktelėjo, vos galėjo prakalbėti. 

— Mendė pastebėjo jį ant mano kaklo. Daviau jai pažiūrėti. 
Kai jau ruošėmės pakilti, Kerolė susierzino, nes Mendė suki- 
nėjo grandinėlę. Kerolė atėmė ją. Tai paskutinis mano prisi- 
minimas prieš katastrofą. 

Jis parodė jai Kerolės papuošalus. 

— Todėl man skrandis ir susisuko, kai atidaręs voką, kurį 
atsiuntei, pamačiau tavuosius papuošalus. Juk tu jį atsiuntei, 
tiesa? 

Ji papasakojo jam, kaip viskas buvo. 

— Nežinojau, ką su jais daryti. 

— Kodėl jų tiesiog neišmetei? 

— Manau, slapta norėjau susisiekti su tavimi. 

— Tai tu nori jos papuošalų? 

Ji papurtė galvą, žvelgdama į lygų auksinį žiedą ant bevar- 
džio piršto. 

— Jiems netikėtai atsiradus reikėtų aiškintis. Jau ir taip 
viskas sudėtinga, tegul viskas taip ir lieka. 

Jis nusikeikė, jo neapleido bloga nuojauta. 

- Eivere, nutrauk šį melą - nedelsk. Šį pat vakarą. 

— Negaliu. 

— Velniava, tikras prakeikimas, - keikėsi jis. - Tu paveldė- 
jai tėvo ambicijas ir motinos jautrumą. Tai pavojingas deri- 

nys - tokiomis aplinkybėmis jis mirtinas. Deja, iš jų abiejų 
paveldėjai ir geležinę valią. 

Eiverė žinojo, kad jis pasidavė, kai apgailestaudamas pa- 
klausė: 

— Kaip galėčiau padėti aš? 


Kai ji grįžo, Teitas stovėjo koridoriuje. Eiverė pamanė, kad 
jis tykojo jos, bet jis mėgino vaizduoti, kad tai viso labo su- 
tapimas. 

— Kodėl taip vėlai? - paklausė vos pasukęs galvą. 

— Argi Zy tau neperdavė mano žinutės? Sakiau, kad turiu 
nusipirkti kelionei būtiniausius daiktus. 

— Maniau, kad grįši anksčiau. 

— Daug ko reikėjo. - Ji buvo apsikrovusi pirkinių krep- 
šiais - lakstė po parduotuves prieš susitikdama su Airišu. - 
Gal gali padėti man nunešti visa tai į miegamąjį? 

Jis palengvino jos naštą keliais krepšiais ir nusekė korido- 
riumi. 

— Kur Mendė? - paklausė ji. 

— Jau miega. 

— Oi, tikėjausi grįžti laiku ir paskaityti jai prieš miegą 
pasaką. 

— Tuomet turėjai parsirasti anksčiau. 

— Arjai kas paskaitė? 

— Mama pasekė vieną. Aš apklosčiau ją ir pabuvau, kol 
užmigo. 

— Trumpam užsuksiu pas ją. - Eidama pro prieškambario 
langus, ji pastebėjo Nelsoną, Džeką ir Edį šnekučiuojantis 
prie vieno iš vidinio kiemo stalų. Zy įsitaisiusi pusiaugula 
skaitinėjo žurnalą. Fensė pliuškenosi baseine. 

— Taves laukia tame pasitarime. 

— Edis vėl kalba apie maršrutą. Girdėjau jau tūkstantį kar- 
tų. Padėk tuos krepšius ant lovos. 

Ji išslydo iš lininio švarkelio, numetė jį šalia pirkinių krepšių 
ir nusispyrė batelius. Teitas nesitraukė, atrodė pasiruošęs kibti. 

— Kur važiavai apsipirkti? 

— Kaip visada, į tas pačias parduotuves. 

Jo klausimas buvo kvailas, nes ant žvilgančių maišelių pui- 
kavosi garsių firmų ženklai. Akimirką ji nustėro, gal jis sekė 
ją iki Airišo namų. Bet jis negalėjo. Ji važiavo aplinkkeliu, 
nuolat tikrindama galinio vaizdo veidrodėlyje, ar niekas jos 
neseka. 

Ji baigia priprasti prie saugumo priemonių, kurios prieš 
kelis mėnesius jai būtų atrodžiusios teatrališkos. Jai nepati- 
ko meluoti ir nuolat saugotis. Šį vakarą, po tokio jaudinančio 
ir sekinančio apsilankymo pas Airišą, jos nervai buvo pakri- 
kę. Teitas pasirinko ne tą vakarą, kvosdamas ją ir versdamas 
teisintis. 

— Kodėl mane kankini tardydamas, kur vykau apsipirkti? 

— Net nesirengiu tardyti. 

— Dar ir kaip tardai. Tu šniukštinėji it koks pėdsekys. - Ji 
žengė žingsnį arčiau. - Ką tikėjaisi užuosti? Tabaką? Alkoho- 
lį? Spermą? Ką nors, kas patvirtintų tavo bjaurius įtarimus, 
kad šią popietę buvau su meilužiu? 

— Nebūtų jokia naujiena, - sausai atkirto jis. 

— Tai baigta! 

— Ar mulkiu mane laikai? Manai, patikėsiu, kad veido ope- 
racija pavertė tave ištikima žmona? 

— Tikėk, po galais, kuo nori, - atšovė. - Tik palik mane ra- 
mybėje. 

Ji nuėjo prie drabužinės ir piktai atitraukė slankiojamąsias 
duris vos neišversdama jų iš bėgių. Taip drebėjo, kad pirštai 
nesugrabaliojo palaidinukės sagų ant nugaros. Ji tyliai nusi- 
keikė, nesėkmingai bandydama jas atsegti. 

— Leisk man. 

Teitas stovėjo visai arti, jo balse pasigirdo užslėpta atgaila. 
Jis palenkė jos galvą į priekį, atidengdamas kaklą. Jo stiprios 
rankos suėmė jos. plaštakas ir nuleido prie šonų, paskui at- 
sagstė palaidinukę. 

— Tokia scena tau turėtų būti pažįstama, - pasakė atsegęs 
paskutinę sagą. 

Palaidinukė nuslydo nuo pečių ir žemyn rankomis. Ji pa- 
gavo ją prie krūtinės ir atsisuko į jį. 

— Man nepatinka tardymai, Teitai. 

— Kaip ir man svetimavimas. 

Ji nuleido galvą. 

— Tikriausiai to nusipelniau. 

Akimirką ji spoksojo į jo kaklą ir kaip smarkiai tvinkčioja 
jo gysla. Tada vėl pakėlė akis. 

— Tačiau ar po lėktuvo katastrofos bent kartelį tau sutei- 
kiau nors menkiausią priežastį abejoti mano ištikimybe? 

Jo lūpų kampelis nevalingai trūktelėjo. 

— Ne. 

— Bet vis tiek manim nepasitiki. 

— Pasitikėjimą reikia pelnyti. - 

— Ar ašjo dar neužsitarnavau? 

Užuot atsakęs, jis pakėlė ranką ir smiliumi sužvejojo jai 
ant kaklo auksinę grandinėlę. 

— Kas čia? 

Nuo jo prisilietimo ji beveik ištirpo. Naudodamasi proga 
parodyti daugiau kūno, nelauktai sau pačiai, ji leido palai- 
dinukei iš rankų nupleventi ant grindų. Medalionas gulėjo 
jaukiai įsitaisęs tarp krūtų, grakščiai pakeltų permatomos 
liemenėlės. Ji išgirdo, kaip jis įkvėpė oro. 

— Aptikau jį senų papuošalų parduotuvėlėje, - sumelavo 
ji. - Dailus, tiesa? 

Teitas spoksojo į dailutį auksinį kūrinį kaip badu mirštan- 
tis žmogus į paskutinį žemėje duonos trupinį. 

-— Atidaryk jį. 

Akimirką padvejojęs, jis suėmė medalioną į delną ir spus- 
telėjo. Du mažyčiai rėmeliai buvo tušti. Ji išėmė motinos ir 
tėvo atvaizdus ir paliko juos pas Airišą. 

— Įdėsiu į jį tavo ir Mendės nuotraukėles. 

Jis ieškojo jos akių. Tada ilgai žvelgė į jos lūpas, brūžinda- 
mas medalioną tarp nykščio ir smiliaus. Kai papuošalas sprag- 
telėjo užsidarydamas, garsas nuskambėjo kaip sprogimas. 

Jis nuleido auksinį skritulį atgal prie jos krūtinės. Jo ranka 
delsė. Pirštų galiukai švelniais linkiais nuslydo, vos liesdami 
jos odą, tačiau ten, kur prisilietė, ji degė. 

Tebeliesdamas ją, Teitas nusuko akis. Jis kovojo su savim, 
tai išdavė jo smakras, jis neryžtingai bandė nuslopinti jį apė- 
musį siautulį, bet akys karštligiškai spindėjo, jis trūkčiojamai 
alsavo. 

— Teitai. - Jos gaili intonacija vėl patraukė jo žvilgsnį. Ji 
šnibždėjo: - Teitai, aš nenutraukiau nėštumo. - Ji pakėlė 
traukiau nėštumo, nes jokio vaikelio niekada ir nebuvo. 

Kokia ironija, tai. buvo tikrų tikriausia tiesa, bet ji turi pri- 
sipažinti melavusi vien tam, kad jis dabar ja patikėtų. 

Ši mintis jai šovė prieš kelias dienas. Ji neturėjo suprati- 
mo, ar Kerolė buvo pastojusi ir nutraukė kūdikio gyvybę, ar 
ne. Tačiau Teitas irgi to negalėjo žinoti. Melą jis atleis leng- 
viau, nei nėštumo nutraukimą, ir kadangi tai buvo didžiausia 
jų susitaikymo kliūtis, ji norėjo ją pašalinti. Kodėl ji turi atsa- 
kyti už Kerolės nuodėmes? 

Sunki buvo tik pradžia, toliau meluoti pasidarė lengviau. 

— Aš tik pasakiau tau, kad buvau nėščia, priežastį tu pats 
paminėjai aną rytą. Norėjau pasipuikuoti. Norėjau išprovo- 
kuoti tave. - Ji palietė delnais jam skruostus. - Tačiau nega- 
liu leisti tau toliau tikėti, kad atsikračiau tavo vaikelio. Ma- 
tau, tai per daug tave skaudina. 

Jis ilgai ir tiriamai žvelgė jai į akis, paskui žengė atbulas. 

— Į Hjustoną skrisime antradienį, septintą valandą. Ar iš- 
tversi šį išbandymą? 

Ji vylėsi, kad jai prisipažinus jis atitirps ir jį užplūs išlais- 
vinta meilės banga. Stengdamasi neparodyti nusivylimo, ji 
paklausė: 

— Ką? Ankstyvą valandą ar patį skrydį? 

— Abu. 

— Nesijaudink dėl manęs, man nieko nenutiks. 

— Tikiuosi, - pasakė jis, žengdamas prie durų. - Edis nori, 
kad viskas eitųsi sklandžiai. 


Pirmadienio vakarą Airišas į kabinetą pasikvietė KTEX politi- 
kos skyriaus korespondentą. | 

— Ar viską parengei šios savaitės darbui? 

— Taip. Ratledžų žmonės šiandien atsiuntė darbotvarkę. 
Jeigu mes viską rodysime, lygiai tiek pat laiko turėtume skir- 
ti ir Dekeriui. 

— Leisk tuo pasirūpinti man. Tavo darbas stebėti, kaip 
vyksta Ratledžų kampanija. Kasdien parenk po reportažą. 
Beje, vietoj operatoriaus, kurį skyriau pradžioje, su tavim 
siunčiu Lavdžojų. 

— Jėzau, Airišai, - suinkštė korespondentas. - Ką pada- 
riau, kad mane taip baudi? Jis rakštis subinėj. Jis nepatiki- 
mas. Pusę dienos vaikšto su kvapeliu. 

Ir pradėjo protestų litaniją. Jis verčiau dirbs su bet kuo, tik 
tegul jam neskiria į porą Vano Lavdžojaus. Airišas klausėsi jo 
tylėdamas. Korespondentui baigus maldauti, jis pakartojo: 

— Su tavim siunčiu Lavdžojų. 

Korespondentas išslinko. Airišui ką nors dukart pasakius, 
ginčytis su juo nebebūdavo prasmės. 

Šį sprendimą Airišas priėmė prieš kelias dienas. Taigi ko- 
respondentui nevertėjo nė pradėti - jis neturėjo nė menkiau- 
sios galimybės pakeisti Airišo nuomonės. 

Gal Eiverė ir mano, kad jai negresia pavojus, bet ji smar- 
ki ir užsispyrusi, ir dažnai priima skubotus sprendimus, už 
kuriuos vėliau tenka brangiai mokėti. Jam buvo sunku net 
suvokti, kokios košės ji šįkart prisivirė. Dieve Visagali, gal- 
vojo jis, ji tapo kita moterimi ir įžūliai ja apsimeta! Atkalbėti 
ją prisiimti Kerolės Ratledž tapatybę buvo jau per vėlu, bet 

jis ketino daryti viską, ką gali, kad ji už tą melą nesumokėtų 
savo gyvybe. 

Jie susitarė: jei skambinti vienas kitam pasirodys rizikin- 
ga, susisieks per jo pašto dėžutę. Jis davė jai atsarginį dėžutės 
raktelį. Bet jeigu jai prireiks skubios pagalbos, jis bus naudin- 
gas kaip šuniui penkta koja. Tokia apsauga buvo neką tvirtes- 
nė už voratinklį, tačiau ji atsisakė jo pasiūlyto pistoleto. 

Ta paslaptis ir paties neryžtingumas jį baisiai nervino. Vos 
pagalvojęs apie ją, jis griebdavosi antacido tablečių. Tomis 
dienomis vaistų jis išgerdavo tiek, kiek ir viskio. Jis buvo 
senas, tačiau negalėjo vien stovėti ir stebėti, kaip Eiverė lei- 
džiasi nužudoma. 

Vis dėlto jei negali būti jos angelas sargas, jis padarys vis- 
ką, kas jo valioje - pasiųs kartu su ja Vaną. Nėra abejonių, 
matydama netoliese Vaną ji jaudinsis, bet jeigu patektų į 
bėdą kelionėje, turėtų kuo kliautis. Jei Vanas Lavdžojus ir 
nebuvo labai patikimas, šiuo metu tai buvo daugiausia, ką 
Airišas galėjo padaryti. 


Dvidešimt hotvirtas skyrius 


Dimasis netikėtas trikdis gerai suplanuotoje Edžio kam- 
panijos kelionėje nutiko jau trečią dieną. Jie buvo Hjusto- 
ne. Ankstyvą tos dienos rytą Teitas pasakė aistringą kalbą 
triukšmingai uosto krovikų auditorijai. Jį sutiko puikiai. 

Jiems grįžus į viešbutį miesto centre, Edis nuėjo į savo 
kambarį, norėdamas atsakyti į telefono skambučius, praleis- 
tus tuo metu, kai jų nebuvo. Visi kiti sugarmėjo pas Teitą. 
Džekas apsikasė rytiniais laikraščiais, naršė juose straipsnių 
apie Teitą, jo oponentą ir apskritai apie rinkimus. Eiverė sė- 
dėjo ant grindų su Mende, terliojančia Peliuko Mikio spalvi- 
nimo knygelę. 

Teitas išsitiesė lovoje, galvą apsikaišęs pagalvėmis. Jis 
įjungė televizorių, norėdamas pažiūrėti televizijos žaidimą. 
Klausimai buvo kvaili, žaidimo dalyviai bepročiai, laidos ve- 
dėjas bjaurus, bet spoksodamas tokias tuščias laidas, jis pail- 
sindavo protą, ir jo mintys dažnai atverdavo naujus horizon- 
tus. Pačios geriausios idėjos jam ateidavo tada, kai būdavo 
atsipalaidavęs. 

Nelsonas ir Zy kartu triūsė prie kryžiažodžio. 

Šią ramią idilę pertraukė Edis. Jis įsiveržė į kambarį toks 
susijaudinęs, kokio Teitas dar niekada nebuvo matęs. 

— Išjunk tą daiktą ir klausykis. 

Teitas nuotolinio valdymo pulteliu pritildė televizorių. 

— Gerai, - pasakė jis, juokdamasis kaip tikras kandidatas, — 
pritraukei visų dėmesį, pone Paskali. 

— Vienas didžiausių „Rotary“ klubų valstijoje šiandien vi- 
durdienį rengia susirinkimą. Tai svarbiausias šiais metais jų 
susirinkimas. Bus prisaikdinti nauji valdininkai, kviečiamos 
ir jų žmonos. Jų oratorius, turėjęs sakyti kalbą, šį rytą susir- 
go. Jie nori tavęs. 

Teitas atsisėdo ir nukorė ilgas kojas per lovos kraštą. 

— Kiek bus žmonių? 

— Gal du šimtai penkiasdešimt, gal trys šimtai. - Edis vartė 
popierius lagaminėlyje. - Stambiausi verslininkai ir geriausi 
specialistai - visuomenės šulai. Tai seniausias „Rotary“ klu- 
bas Hjustone. Jo nariai pinigų turi kaip šieno, net ir tokiais 
sunkiais laikais. Štai, - pasakė jis, pamesdamas Teitui keletą 
popieriaus lapų, - tai buvo velnioniškai gera kalba, ją praėju- 
sį mėnesį sakei Amarile. Peržvelk ją. Ir dėl Dievo, mesk tuos 
džinsus ir marškinius - apsivilk padorų kostiumą. 

— Atrodo, ši publika veikiau Dekerio gerbėjai. 

- Jie tokie ir yra. Štai kodėl privalai eiti. Dekeris stengia- 
si sudaryti įspūdį, kad esi skrajojantis padebesiais vaikigalis, 
geriausiu atveju, o blogiausiu - trenktas liberalas. Parodyk 
jiems, kad stovi abiem kojomis ant žemės ir neturi ragų ar iš- 
lindusios uodegos. - Jis žvilgtelėjo per petį. - Tu taip pat pa- 
kviesta, Kerole. Pasistenk atrodyti kuo žavingiau. Moteris... 

— Negaliu ten eiti. 

Visų akys netikėtai nukrypo nuo Edžio į ją, ji vis dar sėdėjo 
su Mende ant grindų, rankoje laikydama spalvotų pieštukų 
rinkinį, o ant kelių - Ančiuko Donaldo paveiksliuką. - Šian- 
dien pirmą valandą sutartas Mendės susitikimas su daktaru 
Vebsteriu. 

- Šūdas. - Teitas persibraukė pirštais plaukus. - Gerai, kad 
priminei. Buvau pamiršęs. 

Edis, negalėdamas patikėti, klaidžiojo žvilgsniu nuo vieno 
prie kito. 

— Jūs net negalite svarstyti galimybės atmesti tokią progą. 
Teitai, šią savaitę apklausose pakilome, tačiau vis dar velka- 
mės iš paskos. Pasakęs tą kalbą, galėtum laimėti savo rinki- 
mų kampanijai krūvą dolerių - mums reikia sumokėti už TV 
reklamos laiką. 

Džekas nusviedė sulankstytą laikraštį. 

— Susitark su gydytoju dėl kito susitikimo. 

— Ką manai apie tai, Kerole? - paklausė Teitas. 

— Tu žinai, kaip buvo sunku susitarti dėl šito. Be kelių sa- 
vaičių, susitarti nepavyktų. Netgi jei ir pavyktų, nemanau, 
kad Mendei atidėti šį susitikimą būtų naudinga. 

Teitas matė iškalbingus brolio, tėvo ir kampanijos vady- 
bininko žvilgsnius. Jie norėjo, kad jis sakytų kalbą šiai įta- 
kingai „Rotary“ klubo miniai, ir jie buvo teisūs. Tuos konser- 
vatorius, ištikimus Dekerio rėmėjus, reikėjo įtikinti, kad jis 
daug žadantis kandidatas, o ne karštakošis išsišokėlis. Tačiau 
kai pažvelgė žemyn į žmoną, jos ramiame žvilgsnyje pajuto 
stiprybę. Kad ir kaip pasielgtų, jis bus pasmerktas. 

— O Dieve! 

— Aš su Kerole galiu nueiti pas psichologą, - pasisiūlė Zy. — 
Teitai, tu sakyk savo kalbą. Mes viską smulkiai tau papasako- 
sime, ką gydytojas nuspręs išklausęs Mende. 

— Mama, aš labai vertinu šį pasiūlymą, bet ji - mano dukra. 

— Tačiau tai tau gali kainuoti rinkimus, - pakėlė Edis balsą. 

Džekas atsistojo ir kilstelėjo kelnių juosmenį, tarsi ruoštų- 
si stoti į kovą kumščiais. 

— Visiškai sutinku su Edžiu. 

— Viena kalba nenulems rinkimų. Tėti? 

— Manau, tavo motina pasiūlė tinkamiausią išeitį. Juk ži- 
nai, kad nekaip vertinu psichologus, taigi nė kiek nesijaudin- 
siu, jei neišgirsi, ką jis pasakys apie mano dukraitę. 

— Kerole? 

Ji leido visiems išsakyti nuomonę tylėdama, tai jai buvo 
nebūdinga. Kiek tik Teitas ją pažinojo, ji niekada nepraleis- 
davo progos įkišti trigrašio. 

— Abu susitikimai labai svarbūs, Teitai, - pasakė ji. - Tu 
pats turi spręsti. 

Edis nusikeikė panosėje ir metė į ją didžiausio apmaudo 
kupiną žvilgsnį. Jis būtų norėjęs, kad ji šauktų ir plėšytųsi, 
kad tik gautų ko norinti. Teitas jautėsi taip pat. Kerolei atsa- 
kyti būdavo daug lengviau, kai ji šėldavo ir nieku gyvu nenu- 
sileisdavo. Pastaruoju metu norus ji dažniau reikšdavo savo 
tamsiomis, iškalbingomis akimis, nei paleisdavo šaižų balsą. 

Kad ir ką jis nuspręstų, jie vis tiek nepritartų. Šįkart viską 
turėtų nulemti pati Mendė. Jis pažvelgė į jos rimtą veidelį. 
Net jei Mendė ir suprato, dėl ko įsiplieskė ginčas, ji, regis, 
norėjo atsiprašyti jo, tapusi tokio triukšmo priežastimi. 

— Paskambink jiems vėl, Edi, ir mandagiai atsisakyk. - Ke- 
rolė atsipalaidavo, tarsi jo atsakymo būtų laukusi sulaikiusi 
kvapą. - Pasakyk jiems, kad ponia Ratledž ir aš jau esame 
susitare. 

- Bet... 

Teitas pakėlė ranką, atremdamas protestų krušą. Jis nu- 
žvelgė draugą griežtu, ryžtingu žvilgsniu. 

— Mano svarbiausia pareiga - šeima. Tikinai mane, kad tai 
supranti, prisimeni? 

Edis susierzinęs piktai į jį pažiūrėjo ir išdūmė. Teitas ne- 
galėjo jo kaltinti, kad nervai neatlaikė. Jis neturi vaiko. Jis 
atsakingas tik už save. Kaip draugui paaiškinti, kad jis turi 
kur kas daugiau pareigų? 

— Tikiuosi, žinai, ką darai, Teitai. - Nelsonas atsistojo ir 
paėmė Zy už rankos. - Eime, pamėginsime nuraminti nusi- 
vylusį kampanijos vadą. 

Jie išėjo kartu. 

Džekas buvo susijaudinęs kaip ir Edis. Jis veriamai nužvel- 
gė Kerolę. 

— Patenkinta? 

— Pakaks, Džekai, - irzliai pasakė Teitas. 

Brolis kaltinamai nusitaikė į ją pirštu. 

— Ji manipuliuoja tavim, vaidindama gerą motiną. 

— Kas vyksta tarp Kerolės ir manęs - ne tavo prakeiktas 
reikalas. 

— Dažniausiai ne. Tačiau tau kandidatuojant į valstybės 
tarnybą, tavo asmeninis gyvenimas yra visų mūsų bendras 
reikalas. Ir man rūpi, kaip šis reikalas paveiks kampaniją. 
Kad būtum išrinktas, paaukojau ne vienus savo metus. 

— Esu dėkingas už viską, ką padarei. Bet šiandien valandą 
skirsiu savo dukrai. Nemanau, kad prašau per daug, o jeigu 
net taip, nereikia dėl to su manimi ginčytis. 

Dar kartą nedraugiškai žvilgtelėjęs į Kerolę, Džekas išmo- 
vė iš kambario, užtrenkdamas paskui save duris. 

Ji atsistojo. 

— Ar ir tu taip manai, Teitai? Kad tik vaidinu gerą motiną? 

Nesvarbu, kokia košė čia užvirė, jis nebežinojo, ką ir gal- 
voti. Nuo tada, kai būdamas penkiolikos metų pasiekė pirmą 
pergalę sekso srityje, santykiuose su moterimis Teitas buvo 
išmokęs valdytis. Moterims jis patiko. Jam jos taip pat. Bet 
Teitas jas dar ir gerbė. Kitaip, nei dauguma vyrų, kuriems ro- 
mantiški netikėti susidūrimai būdavo kasdienybė, draugių 
jis turėjo tiek pat gausiai kaip ir meilužių, nors daugelis iš 
pirmosios kategorijos slapta ir sielojosi, kad niekada nebus 
priskirtos prie antros kategorijos. 

Rimčiausiai santykiai klostėsi su gyvanašle iš San Antoni- 
jaus. Ji labai sėkmingai pardavinėjo nekilnojamąjį turtą. Tei- 
tas gyrė jos laimėjimus, bet nemylėjo tiek, kad varžytųsi su 
jos verslu dėl jos laiko ir dėmesio. Be to, jau pačioje pradžioje 
ji jam nuoširdžiai prisipažino nenorinti vaikų. Po dvejų metų 
meilinimosi jie išsiskyrė ir liko geri draugai. 

Jų teisės firmoje darbuotojus dažniausiai priimdavo ir at- 
leisdavo Džekas, bet kai dėl darbo kreipėsi Kerolė Navaro, jis 
paklausė ir Teito nuomonės. Nė vienas gyvas vyras negalėjo į 
Kerolę žiūrėti abejingai. Jos didelės tamsios akys patraukda- 
vo jų dėmesį, jos figūra - vaizduotę, šypsena - jų širdį. Pritar- 

damas jos kandidatūrai, jis uždėjo spaudą ir Džekas Šriėmė 
ją asistente. 

Netrukus Teitas sulaužė savo paties verslo etiką ir, norė- 
damas atšvęsti baigtį bylos, kurią prisiekusieji nusprendė jų 
klientų naudai, pasikvietė Kerolę Navaro papietauti. Ji buvo 
žavinga koketė, bet tas vakaras baigėsi prie jos buto durų 
draugišku rankos paspaudimu ir labos nakties palinkėjimu. 

Savaičių savaites jie susitikinėdavo kaip draugai. Vieną 
naktį, nors iš paskutiniųjų laikėsi bičiuliškų santykių, Tei- 
tas ją apkabino ir pabučiavo. Ji atsakė į jo bučinį aistringai. 
Jie atsidūrė lovoje ir jų seksas abiem suteikė didžiulį pasi- 
tenkinimą. 

Po trijų mėnesių jų teisės firma prarado darbuotoją, bet 
Teitas gavo žmoną. 

Jos nėštumas sukrėtė, tačiau jis greitai susitaikė su min- 
tim, kad jie turės vaiką greičiau, nei planavo. O Kerolė taip ir 
nesusitaikė. Ji skundėsi, kad jaučiasi supančiota neplanuotos 
ir nepageidaujamos atsakomybės. Jos žavi šypsena ir užkre- 
čiantis juokas liko tik prisiminimas. 

Mylėjimasis su ja virto tokia nuobodžia prievole, kad kai 
jis apskritai buvo atidėtas, Teitas jo net nepasigedo. Jie kan- 
džiai ginčydavosi. Jai niekas nepatiko ir jos niekas nedo- 
mino, ką jis darydavo. Galų gale jis nustojo stengtis ir laiką 
bei energiją skyrė rinkimams, kurie dabar, po kelerių metų, 
priartėjo. 

Vos Mendei gimus, Kerolė atsidavė vienam tikslui - atgau- 
ti savo buvusią figūrą. Ji mankštindavosi užsispyrusi ir su 
pavydėtinu užsidegimu. Jam buvo smalsu kodėl. Ir netrukus 
šio uolumo priežastis tapo akivaizdi. Jis net žinojo dieną, 
kada ji pakabino pirmą meilužį. Ji neslėpė nei šio, nei kitų 
neištikimybės atvejų. Jis gynėsi abejingumu, kuris tuo metu 
buvo nuoširdus. Kiek prisimena, jis troško išsiskirti su ja dar 
tada. Garbingai nutraukti santykius galėjo būti geriausia 
išeitis abiem. 


Ištisus mėnesius jie gyveno tame pačiame name, bet skir- 
tingą gyvenimą. Tada, vieną naktį, ji įsėlino į jo kambarį, at- 
rodė be galo seksuali. Jis niekada nesužinojo, kas paskatino 
ją ateiti pas jį tą naktį - tikriausiai nuobodulys, galbūt pyktis, 
galbūt iššūkis jį suvilioti. Kad ir kokia buvo priežastis, ilgas 
seksualinis susilaikymas ir kvailos išgertuvės su broliu tą va- 
karą žaidžiant pokerį privertė jį pasinaudoti jos pasiūlymu. 

Juodžiausiomis jų atšalimo valandomis jis pagalvodavo, ar 
neatnaujinus meilės ryšių su nekilnojamojo turto pardavimo 
agente, o gal dar su kuo nors juos užmezgus, kad galėtų fi- 
ziškai atsipalaiduoti. Galiausiai jis atsisakė tokios prabangos. 
Tuščias laiko gaišimas seksui - vilkduobė bet kuriam vedu- 
siam vyrui, o kandidatui į politikus - neišvengiama bedugnė. 
Įkristi į ją ir įkliūti, reikštų nusisukti sprandą - sužlugdyti 
savo karjerą. 

Ar jį būtų sučiupę, ar ne, duoti įžadai jam šį tą reiškė, nors 
žmonai, akivaizdu - tai buvo tuščias reikalas. Tarsi kvailys, 
jis išliko ištikimas Kerolei, kaip ir per vestuvių ceremoniją jai 
ištartiems žodžiams. 

Praėjus kelioms savaitėms po tos nakties, ji karingai pa- 
skelbė vėl esanti nėščia. Nors Teitas ir rimtai abejojo, ar vai- 
kas jo, neturėjo kito pasirinkimo, tik patikėti jos žodžiais. 

— Aš nenorėjau įklimpti ir gimdyti dar vieno vaiko, - klykė ji. 

Tuomet jis jau žinojo, kad jos nebemyli, jau seniai nemy- 
lėjo ir niekada vėl nepamils. Jis priėjo tą svarbią išvadą likus 
savaitei iki dienos, kai ji įlipo į 398 reiso lėktuvą, skrendantį 
į Dalasą. 


Jis pasipurtė norėdamas atsikratyti tų nemalonių minčių. 
Ketino nekreipti dėmesio į jos klausimą apie geros motinos 
vaidmenį, kaip nekreipė dėmesio ir į jos tvirtinimą, kad vai- 
ko niekada ir nebuvo. Teitas bijojo dar vienos apgavystės, jos 
buvo jam atsibodusios. Jis neketino įsipareigoti, kol įsitikins, 
ar Kerolė tikrai pasikeitė. 

— Kodėl tau neužsakius pietų, kad prieš susitikimą su dak- 
taru Vebsteriu nereikėtų niekur eiti, - pasiūlė jis, keisdamas 
temą. 

Ji, regis, taip pat nenorėjo apie tai daugiau kalbėti. 

— Ko norėtum? 

— Bet ko. Šaltas sumuštinis su malta jautiena bus gerai. 

Kai ji atsisėdo ant lovos skambinti telefonu, stovinčiu ant 
naktinio staliuko, nejučia sukryžiavo kojas. Nuo garso, kai 
pėdkelnės kojoms trinantis vienai į kitą sušiugždėjo, Teito 
skrandis susitraukė. 

Jeigu jis vis dar nepasitiki ja, kodėl taip geidžia su ja 
mylėtis? 

Ji nusipelnė dešimtuko už pastangas. Jis nepagailėtų jai. 
Kai grįžo namo, ir netgi ligoninėje, ji darė viską, kad su juo 
susitaikytų. Ji retai prarasdavo savitvardą. Stengėsi sugy- 
venti su jo šeima ir nuoširdžiai domėjosi jų svečiais, bendrais 
interesais, įpročiais, jų laisvalaikiu. Ji tapo nepakančios, irz- 
lios motinos, kokia buvo prieš tai, priešybe. 

— Taip, sumuštinį su žemės riešutų sviestu, - kalbėjo ji į 
ragelį. - Su vynuogių džemu. Žinau, jo nėra kambarių aptar- 
navimo valgiaraštyje, bet dukrytė juos mėgsta valgyti per 
priešpiečius. 

Jie dažnai juokaudavo apie amžiną Mendės meilę sumuš- 
tiniams su žemės riešutų sviestu ir džemu. Kerolė per petį 
žybtelėjo jam šypsena. 

Dieve, kaip jis norėjo pajusti tas lūpas. 

Anąkart jam pavyko. Jos lūpos nekvepėjo apgaule, melu 
ir neištikimybe. Bučiniai, kuriais ji atšilygino, buvo saldūs, 
nuostabūs ir... kitokie. Galvodamas apie juos, - daug vėliau, - 
jis suprato, kad tas bučinys panėšėjo į jo pirmą pasibučiavimą 
su moterimi. 

Tai, kas turėjo būti pažįstama, iš tikrųjų buvo nepaprasta. 
Keli bučiniai sukrėtė jį ir paliko neišdildomą įspūdį. Jis buvo 
išlavinęs vienuolišką savidrausmę pasitenkinti tuo, ką turi, 

tačiau iš tikrųjų norėjo neskubėdamas tyrinėti jos lūpas, kol 
suvoks, kodėl tas jausmas toks nepakartojamas. 

O galbūt tai ir nebus taip jau neprilygstama. Ji atrodė 
kitaip dėl trumpų plaukų. Galbūt plastinė chirurgija pakei- 
tė ne tik veidą, gal operacija privertė ją jaustis visiškai kita 
moterimi. 

Tai būtų įtikimas argumentas, bet jis nebuvo tuo įsi- 
tikinęs. 

— Juos tuojau atneš, - pranešė jam. - Mende, prašau su- 
rink pieštukus ir sudėk į dėžutę. Laikas užvalgyti. 

Ji pritūpė jai padėti. Kai pasilenkė, siauras kostiumėlio si- 
jonas glaudžiai aptempė jos sėdmenis. Jį vėl užliejo geismas. 
Kraujas plūstelėjo ties juosmeniu. Ir tai suprantama, greitai 
sumetė jis. Kaip seniai jis buvo su moterimi. 

Tačiau ar tai svarbiausia priežastis? Jis nelabai tuo pa- 
tikėjo. 

Jis nenorėjo bet kurios moters. Jeigu tikroji priežastis 
būtų buvusi tik tokia, jis būtų galėjęs išspręsti bėdas vienin- 
teliu telefono skambučiu. 

Ne, jis norėjo šios moters, Kerolės, žmonos, kurią jis tik 
dabar ima pažinti. Kartais, kai jis įdėmiai žvelgdavo jai į akis, 
jautėsi taip, tarsi niekada jos anksčiau nebuvo perpratęs ir jie 
niekada nebūtų jautę vienas kitam priešiškumo. Nors neįma- 
noma patikėti, jam patiko šita Kerolė. O dar sunkiau patikėti, 
kad jis truputį ją net įsimylėjo. 

Bet jis neigs tai iki paskutinio savo atodūsio. 


— Džiaugiuosi, kad ėjai su mumis, - pasakė Eiverė, nedrą- 
siai šypsodamasi Teitui. Registratorė pasodino juos daktaro 
Vebsterio laukiamajame laukti asmeninės konsultacijos. 
— Tai vienintelis sprendimas, kokį galėjau priimti. 
Psichologas su Mende praleido beveik valandą. Jiems kai- 
navo nemažai sveikatos laukti diagnozės. Tuščiomis kalbo- 
mis jie bandė atsikratyti nervinės įtampos. 

— Ar dabar Edis širs ant manęs iki kelionės pabaigos? 

— Kalbėjausi su juo prieš mums išeinant iš viešbučio. Jis 
palinkėjo mums ir Mendei sėkmės. Manau, mama ir tėtis jį 
apramino. Šiaip ar taip, jis nemoka rimtai širsti. 

— Keista, tiesa? 

Teitas pasižiūrėjo į rankinį laikrodį. 

— Dėl Dievo, ar ilgai tai dar truks? - Jis pažvelgė į duris už 
savęs, tarsi būtų pasiruošęs jas atlapoti. - Ką tu sakei? 

— Kad Edis niekada neįširsta. 

— Ak, taip. - Gūžtelėjo jis. - Toks jau jo būdas. Jis retai pra- 
randa savitvardą. 

— Šiaurietis, - sumurmėjo ji. 

— Ką? 

— Nieko. 

Ji vartė rankose rankinės dirželį ir svarstė, ar protinga kal- 
bėtis ta tema. Airišas patarė jai apie šiuos žmones sužinoti 
kiek galima daugiau. Jos karjera priklausė nuo sugebėjimo 
užduoti tinkamus klausimus, bet užduoti juos reikėjo sub- 
tiliai. Jai netrūko sumanumo išgauti iš žmonių, kartais ne- 
norinčių patikėti savo paslaptis, informaciją. Ji nusprendė 
išbandyti savo gabumus ir pažiūrėti, ar jie dar nedingo. 

— O kaip dėl moterų? 

Teitas numetė žurnalą, kurį buvo ką tik paėmęs. 

— Kokių dar moterų? 

— Edžio moterų. 

— Nežinau. Jis apie jas su manim nekalba. 

- Jis nesikalba apie seksualinį gyvenimą su geriausiu drau- 
gu? Aš maniau, kad visi vyrai keičiasi savo sėkmės istorijomis 
ir jomis mėgaujasi. 

- Berniukai gal. Vyrams to nereikia. Aš ne vujaristas, 
o Edis - ne ekshibicionistas. 

— Arjis heteroseksualas? 

Teitas nužvelgė ją lediniu žvilgsniu. 

— Kodėl? Ar jis tau atsakė? 

— Velniai tave griebtų! 

Durys atsivėrė. Abu it prasikaltę atšoko vienas nuo kito. 
Registratorė pranešė: 

— Gydytojas baigia. Jis greitai ateis. 

— Ačiū. 

Kai ji pradingo, Eiverė vėl palinko į priekį. 

— Tik klausiu apie Edį, nes tavo dukterėčia lipa ant jo ir aš 
bijau, kad bus įskaudinta. 

— Mano dukterėčia? Fensė? - Jis nusijuokė netikėdamas. — 
Ji sekioja paskui Edį? 

— Ji man pasakojo vieną naktį, kai grįžo sumuštu veidu. - 
Jo šypsena išnyko. - Tai tiesa, Teitai. Ji nusitvėrė bare kau- 
bojų. Jie apsvaigo. Kai jis niekaip negalėjo patirti erekcijos, 
apkaltino tuo Fensę ir ją primušė. 

Jis giliai atsiduso. 

— Dieve. 

— Ar nepastebėjai anąkart jos pamėlusio paakio ir patinu- 
sios lūpos? - Jis papurtė galvą. - Ką gi, nekaltink savęs per 
daug. Nepastebėjo nė jos tėvai, - pasakė ji karčiai. - Fensė 
kaip koks baldas. Ji yra, bet niekas jos iš tikrųjų nemato... 
nebent ji siaubingai elgiasi. Šiaip ar taip, jos žvilgsnis dabar 
nukreiptas į Edį. Kaip manai, jis atsakys jai? 

— Fensė dar vaikas. 

Eiverė vylingai pažvelgė į jį. 

— Galir esi jos dėdė, bet nesi aklas. 

Jis nesmagiai gūžtelėjo pečiais. 

— Manau, Edžiui pakako universiteto studenčių, kai mokė- 
mės Jutos universitete. Vietname jis lankydavosi kekšynuo- 
se. Pažįstu jį, jis nėra slapukas. 

— Ar jis šiuo metu su kuo nors susitikinėja? 

— Jis susitinka su moterimis iš rinkimų štabo, bet dažniau- 
siai tai platoniški, grupiniai susitikimai. Nesu girdėjęs jokių 
apkalbų, kad su kuria miegotų. Kelios tikriausiai norėtų, jei- 
gu tik jis pakviestų. Bet Fensė? - Teitas abejodamas purtė 

galvą. - Nemanau, kad Edis drįstų ją liesti. Jis neprasidėtų su 
beveik dvidešimčia metų už save jaunesne mergina, ypač su 
Fense. Jis per daug protingas. 

— Tikiuosi, tu neklysti, Teitai. - Šiek tiek patylėjusi žvilgte- 
lėjo į jį ir pridūrė: - Ir ne todėl, kad pati juo domėčiausi. 

Jis neturėjo laiko pareikšti nuomonės, nes į laukiamąjį 
įžengė gydytojas. 


Dvidešimt ponktas skyrius 


ia Nekaitinkite per daug savęs, ponia Ratledž. Jūsų apgailes- 
tavimai dėl praeities klaidų Mendei dabar nepadės. 

— Kaip aš turėčiau jaustis, daktare Vebsteri? Jūs pats sakėte, 
kad esu atsakinga už Mendės bendravimo raidos sutrikimą. 

— Jūs padarėte keletą klaidų. Visi tėvai jų padaro. Tačiau 
jūs ir ponas Ratledžas jau žengėte pirmą žingsnį keisdami šią 
padėtį. Jūs praleidžiate su Mende daugiau laiko, ir tai puiku. 
Jūs giriate net mažiausius jos laimėjimus, taip išvengiate jos 
nesėkmių. Jai reikia jūsų skatinimo. 

Teitas sėdėjo susiraukęs. 

— Tai neatrodo labai svarbu. 

— Priešingai, tai labai daug. Jūs nustebtumėte, koks vaikui 
svarbus tėvų pritarimas. 

- Ką dar turime daryti? 

— Dažniau klauskite jos nuomonės. „Mende, tu nori vanili- 
nių ar šokoladinių?“ Skatinkite ją rinktis ir girkite jos spren- 
dimus. Ją reikia skatinti reikšti savo mintis žodžiais. Susida- 
riau įspūdį, kad iki šiol jūs buvote išleidę tai iš akių. 

Jis maloniai žvelgė į juos iš po rudų antakių, kurie kur kas 
labiau būtų derėję arkliavagiui, prie šlaunies prisisegusiam 
šešių šovinių revolverį, nei vaikų psichologui. 

— Jūsų mergaitė labai prastai save vertina. - Eiverė spau- 
dė kumštį prie lūpų. - Kai kurie savęs nevertinantys vaikai 

blogai elgiasi, taip norėdami atkreipti į save dėmesį. Ji mano 
esanti permatoma - ne itin svarbi arba visai nereikšminga. 

Teito galva nusviro. Jis pažvelgė niūriai į Eiverę. Jos 
skruostais riedėjo ašaros. 

— Atsiprašau, - sušnibždėjo ji. 

Ji atsiprašinėjo už Kerolę, kuri nenusipelnė jo atleidimo. 

— Tai ne vien tavo kaltė. Aš taip pat buvau su ja. Leidau 
daugeliui dalykų praslysti, nors turėjau įsikišti. 

— Deja, - pasakė daktaras Vebsteris, vėl patraukdamas jų 
dėmesį, - lėktuvo katastrofa tik sustiprino Mendės nerimą. 
Kaip ji elgėsi skrisdama čia? 

- Ji gerokai spyriojosi, kai mėginome ją prisegti sėdynė- 
je, - pasakė Teitas. 

— Man pačiai buvo nelengva prisisegti saugos diržą, - atvi- 
rai prisipažino Eiverė. - Jeigu Teitas nebūtų įkalbėjęs manęs, 
abejoju, ar būčiau ištvėrusi lėktuvo pakilimą. 

— Suprantu, ponia Ratledž, - pasakė jis užjaučiamai. - Kaip 
jautėsi Mendė, kai pakilote? 

Jie susižvalgė, tada Eiverė atsakė: 

— Tiesą sakant, ji jautėsi gerai. 

— Taip ir maniau. Matote, ji prisimena, kaip jūs prisegate ją 
sėdynėje, ponia Ratledž, bet neprisimena nieko po avarijos. 
Ji neprisimena, kaip ją gelbėjote. 

Eiverė prispaudė ranka krūtinę, tarsi norėtų nuraminti 
greitai plakančią širdį. 

— Ar norite pasakyti, kad dėl katastrofos ji kaltina mane? 

- Bijau, tam tikru požiūriu taip. 

Pašiurpusi dabar ji prisidengė burną. 

— Dieve mano. sė 

— Būtų tikras laimėjimas jai leisti savo protu išgyventi 
sprogimą iš naujo. Tada ji prisimintų, kaip ją išgelbėjote. 

— Jai tai būtų pragaras. 

— Tačiau jį būtina pereiti, jei norite, kad dukra išgytų, pone 
Ratledžai. Jos atmintis kovoja su trūkinėjančiais prisimini- 

mais. Manau, tie pasikartojantys košmarai veda ją tiesiai prie 
smūgio akimirkos. 

— Ji sakė, kad ją rijo ugnis, - tyliai ištarė Eiverė, atsiminusi 
pastarąjį Mendės košmarą. - Ar mes galime kaip nors padėti 
jai viską atsiminti? 

— Viena galimybių - hipnozė, - pasakė gydytojas. - Tačiau 
verčiau leisčiau jos atminčiai grįžti natūraliai. Kitą kartą, kai 
ji sapnuos košmarą, jos nežadinkite. 

— Dieve. 

— Žinau, tai skamba žiauriai, pone Ratledžai, bet ji turi 
patirti tą katastrofą iš naujo, kad iš to klaiko išsivaduotų, 
kad pasijustų saugi motinos rankose. Ji turi atsikratyti 
siaubo. To neišgyvenusi, ji neįveiks savo pasąmonės ir jūsų 
žmonos baimių. 

— Aš suprantu, - pritarė Teitas, - bet bus sunku. 

— Nepavydžiu jums, bus baisu ir skaudu stovėti šalia ir leis- 
ti jai dar kartą išgyventi tą siaubingą patirtį. Norėčiau vėl ją 
pamatyti po dviejų mėnesių, jeigu jums bus patogu. - Dak- 
taras Vebsteris atsistojo, duodamas ženklą, kad jų laikas 
baigėsi. 

— Mes prisitaikysime. 

— Iki tol, jei manysite, kad tai būtina, nesivaržykite ir bet 
kuriuo metu man skambinkite. 

Teitas ir daktaras Vebsteris paspaudė vienas kitam ran- 
kas, tada padėjo Eiverei atsistoti nuo kėdės. Ji nebuvo toji 
motina, kurios Mendė nesąmoningai bijojo, tačiau taip pat 
galėjo bijoti ir jos. Kiekvienas suvers Kerolės kaltę jai. Netgi 
palaikoma Teito žemiau alkūnės, ji vos galėjo surasti pinigų 
sumokėti. 

- Linkiu sėkmės jūsų kampanijai, - pasakė Teitui psicho- 
logas. 

— Ačiū. 

Gydytojas tvirtai suėmė Eiverei rankas, spausdamas jas 
tarp savo delnų. 

— Nealinkite savęs kalte ir gailesčiu. Esu įsitikinęs, kad jūs 
labai mylite savo dukterį. 

— Taip. Ar ji sakė jums, kad nekentė manęs? 

Klausimas jam buvo įprastas. Jis girdėdavo jį dešimt kar- 
tų per dieną, ypač iš motinų, kurias kankino užslėptas kaltės 
jausmas. Šįkart jis galėjo pateikti teigiamą atsakymą. Jis nu- 
sišypsojo gero draugužio šypsena. 

- Ji labai gražiai kalbėjo apie mamytę, įsitempė tik pra- 
kalbusi apie įvykius prieš katastrofą, tai turėtų jums kai ką 
sakyti. 

— Ką? 

— Kad jau tapote geresne motina. - Jis patapšnojo jai per 
petį. - Jei ir toliau rūpinsitės švelniai ir su meile, Mendė iš- 
tvers ir vystysis toliau, ji taps nepaprastai gabiu, mokančių 
prie aplinkos prisitaikyti vaiku. 

— Tikiuosi, taip ir bus, daktare Vebsteri, - karštai pasakė 
ji. - Ačiū jums. 

Jis palydėjo juos prie durų ir jas atidarė. 

- Žinote, ponia Ratledž, kai pirmą kartą jus pamačiau, 
krūptelėjau iš nuostabos. Maždaug prieš metus televizijoje 
mane kalbino jauna moteris. Ji buvo nepaprastai panaši į jus. 
Tiesą sakant, ji iš tos pačios vietovės. Gal atsitiktinai ją pažįs- 
tate? Eiverę Daniels? 


Eiverė Daniels, Eiverė Daniels, Eiverė Daniels. 

Minia skandavo jos tikrąjį vardą, kai su Teitu ji brovėsi pro mi- 
nią pakylos link. 

Eiverė Daniels, Eiverė Daniels, Eiverė Daniels. 

Visur aplink supo žmonės. Ji suklupo ir buvo atskirta nuo Tei- 
to. Minia jį prarijo. „Teitai! - šaukė ji. Jis nieko negirdėjo pro de- 
monišką jos vardo skandavimą. 

Eiverė, Eiverė, Eiverė. 

Kas čia buvo? Šūvis! Teitas pasruvęs krauju. Jis pasisuko į ją 
ir smukdamas šaipėsi: „Eiverė Daniels, Eiverė Daniels, Eiverė 
Daniels.“ 

— Kerole? 

Eiverė Daniels. 

— Kerole? Nubusk. 

Eiverė atsisėdo tiesi kaip strėlė. Jos burna buvo prasivėru- 
si ir išdžiūvusi. Ji švokštė. 

— Teitai? - ji įsikniaubė jam į nuogą krūtinę ir apsivijo ran- 
komis. - O Dieve, tai baisu. 

— Ar sapnavai blogą sapną? 

Ji linktelėjo, priglusdama veidu prie plaukuotos ir šiltos jo 
krūtinės. 

— Apkabink mane. Prašau. Tik valandėlę. 

Jis sėdėjo ant jos lovos krašto. Jai paprašius pasislinko pa- 
togiau ir apkabino ją. Eiverė spaudėsi prie jo ir tvirtai laikėsi 
įsikibusi. Jos širdis smarkiai dunksėjo prie jo krūtinės. Ji ne- 
galėjo atsikratyti vaizdinio: krauju permirkęs Teitas sukasi į 
ją, akys liepsnoja, jose panika ir kaltinimas. 

— Ką sapnavai? 

— Nežinau, - sumelavo. 

— Manau, aš žinau. Tu tapai nesava, kai daktaras Vebsteris 
paminėjo Eiverę Daniels. - Ji kūkčiojo. Teitas panėrė pirštus 
į jos plaukus ir apkabino galvą. - Negaliu patikėti, jis neži- 
nojo, kad ji žuvo per katastrofą. Jis buvo toks sutrikęs ją pa- 
minėjęs, kad man pasidarė jo gaila. Jis negalėjo žinoti, kaip 
smarkiai tas palyginimas tave prislėgs. 

Arba kodėl prislėgs, šmėkštelėjo jai. 

— Ar aš elgiausi kvailai? - Viskas, ką ji prisiminė, kai gydy- 
tojas ištarė jos vardą, buvo triukšmingas skambėjimas ausy- 
se ir svaigulio banga, kuri bloškė ją prie Teito. 

— Ne kvailai, tačiau tu vos nenualpai. 

— Aš netgi neprisimenu, kaip išėjome iš kabineto. 

Jis atsitraukė nuo jos. Jos rankos nuslydo jo raumenimis. 

— Keistas sutapimas, kad buvai tame pačiame lėktuve su ta 
moterimi, su Daniels. Nepažįstami dažnai tave palaikydavo 
ja, atsimeni? Neįtikima, kad iki šiol niekas tau jos nepriminė. 

Taigi jis žino, kas yra Eiverė Daniels. Ji pasijuto geriau. Jai 
buvo įdomu, ar jam patiko matyti ją per televiziją. 

— Atsiprašau dėl šios isterijos. Aš tik... 

Ji troško, kad jis vis dar laikytų ją. Buvo lengviau kalbėti, 
kai nereikėjo žiūrėti jam į akis. 

— Ką? 

Ji padėjo galvą jam ant peties. 

— Aš pavargau, žmonės visą laiką spokso man į veidą. Jiems 
smalsu. Jaučiuosi kaip barzdotoji cirko moteris. 

- Žmonių prigimtis. Niekas nenori būti žiaurus. 

— Žinau, bet tai mane verčia drovėtis. Kartais jaučiuosi taip, 
tarsi vis dar būčiau sutvarstyta. Esu tarsi kokone ir žvelgiu 
pro plyšelį, bet niekas po tvarsčiais manęs nemato. - Iš jos 
akies kampučio išriedėjo ašara ir tekštelėjo jam ant peties. 

— Tuvis dar kankiniesi dėl sapno, - pasakė jis vėl pasislink- 
damas prie jos. - Gal norėtum ko nors išgerti? Bare yra šiek 
tiek Bailey s. 

— Skamba viliojamai. 

Jis padalijo mažą buteliuką airiško kreminio likerio į dvi 
taures ir grįžo prie lovos. Jeigu ir drovėjosi, kad buvo vien su 
apatiniais, niekaip to neparodė. 

Jis suteikė jai malonumo vėl atsisėsdamas ant jos lovos, 
ne ant tos, kurioje miegojo, kai jos košmaras jį pažadino. Jų 
lovas skyrė tik siauras tarpelis, bet kartu jis buvo platus kaip 
Meksikos įlanka. Reikėjo kritinės situacijos, kad jis ją per- 
plauktų. 

— Už tavo pergalę, Teitai. - Ji susidaužė su juo. Gėrimas 
lengvai nutekėjo gerkle žemyn ir pilve pasklido šiluma. - 
Mmm. Tai buvo gera mintis. Ačiū. , 

Ši tyli scena jai buvo miela. Jie dalijosi visais rūpesčiais, 
kaip ir visos vedusios poros - tik ne intymiomis. Per rinkimų 
kampaniją juos visada akylai stebėjo visuomenė, į juos nuolat 
buvo įsmeigti tiriami žvilgsniai. Dėl to jų sudėtingi santykiai 

tapo dar įtemptesni. Ir jokių bendrų malonumų, kurie padė- 
tų palaikyti pusiausvyrą. 

Jie buvo susituokę, bet tai buvo netikra santuoka. Jie gy- 
veno tuose pačiuose namuose, bet jų pasauliai nesusiėjo. Iki 
šios nakties Mendė buvo tarsi jų buferis nedideliame viešbu- 
čio kambaryje. Jai tekdavo miegoti su Eivere. 

Bet šiąnakt Mendės čia nebuvo. Jie buvo vieni. Buvo vi- 
durnaktis. Jie kartu siurbčiojo airišką likerį ir aptarinėjo as- 
meninius reikalus. Bet kuriai kitai porai tokia scena baigtųsi 
mylėjimusi. 

— Aš jau pasiilgau Mendės, - pasakė ji, piršto galiuku ve- 
džiodama taurės kraštelį. - Nesu tikra, ar mes pasielgėme 
teisingai, išleisdami ją namo su Zy ir Nelsonu. 

— Juk taip ir planavome - kad jie parsiveš Mende namo, 
kai ją parodysime Vebsteriui. 

— Po to pokalbio jaučiuosi taip, tarsi turėčiau jos vienos ne- 
palikti. 

— Jis sakė, kad kelios dienos atskirai nepakenks, o mama 
žino, ką daryti. 

— Kaip tai atsitiko? - garsiai mintijo Eiverė. - Kaip ji tapo 
tokia uždara, tokia jautri ir pažeidžiama? - Ji klausinėjo re- 
toriškai, nesitikėdama atsakymo. 

Tačiau Teitas suprato klausimus tiesiogiai ir pateikė jai at- 
sakymus: 

— Tu girdėjai, ką jis pasakė. Jis pasakojo, kaip tai atsitiko. 
Tu per mažai jai skirdavai laiko. O laikas, kurį leisdavai su ja, 
jai buvo veikiau žalingas. 

Jos pyktis prasiveržė paviršiun. Šiuo atveju Kerolė užsidir- 
bo pylos, tačiau jautėsi priversta už ją kovoti. 

— O kur tu buvai visą tą laiką? Jeigu aš taip prastai atlikau 
motinos darbą, kodėl tu neįsikišai? Mendė turi abu tėvus. 

— Suprantu. Šiandien tai pripažinau. Tačiau kiekvieną kar- 
tą, kai švelniausiai bandydavau tau patarti, puldavai gintis. 
Kiekvienam kvailiui būtų aišku, kad stebėjimas, kaip mes 

kariaujame, Mendei nieko gero neduoda. Taigi aš negalėjau 
kištis, kaip tu sakai, nes dar labiau būčiau pabloginęs ir taip 
jau prastą padėtį. 

— Galbūt tavo požiūris buvo niekam tikęs. - Ji vaidino vel- 
nio advokate, teisindama Kerole trūkstant įkalčių. 

— Galbūt. Bet aš niekada nemaniau, kad tu moki priimti 
kritiką. 

— O tu moki? 

Jis pastatė savo taurę ant naktinio staliuko ir pasiekė lem- 
pos jungiklį. Eiverė greitomis kyštelėjo ranką ir jį sulaikė. 

— Aš atsiprašau. Dar... dar neik į savo lovą. Kiek daug visko 
šiandien nutiko, ilga ir varginanti diena. Mes abu jaučiamės 
įsitempę. Aš nenorėjau tavęs užsipulti. 

— Tau tikriausiai taip pat reikėjo vykti namo su mama ir 
tėčiu. 

— Ne, - greitai atsakė ji, - mano vieta šalia tavęs. 

- Šiandien buvo tik kuklus pavyzdys to, kas mūsų laukia 
iki pat lapkričio, Kerole. Tik bus dar sunkiau. 

- Pajėgsiu susidoroti. - Šypsodamasi ji nelauktai pasiekė ir 
perbraukė pirštu jam per smakro duobutę. - Norėčiau gauti 
po penkis centus už kiekvieną šiandien tavo ištartą „Sveiki, 
aš Teitas Ratledžas, kandidatas į JAV senatorius“. Įdomu, 
kiek rankų tu paspaudei? 

— Daug. - Jis pakėlė dešinę ranką ir sulenkė ją kaip su- 
trauktą leteną. 

Ji švelniai nusijuokė. 

- Tikiu, kad mums pavyks vizitas į Galeriją, juk ką tik apsi- 
lankėme pas daktarą Vebsterį ir atsisveikinome su Mende. 

Kai jie grįžo į viešbutį iš psichologo kabineto, iš karto per- 
davė Mendę seneliams. Zy dabar labai nerimavo dėl skry- 
džių. Ji atsisakė skristi lėktuvu, todėl į Hjustoną jie turėjo 
vykti automobiliu. Jie norėjo iškeliauti namo anksčiau, kad 
parvyktų dar prieš sutemstant. 

Kai tik ji ir Teitas pamojavo atsisveikindami, Edis sugrū- 
do juos į automobilį ir jie nurūko daugiaaukščio prekybos 
centro link. 

Savanoriai, prižiūrimi Edžio, buvo jau paskelbę, kad jie 
atvyksta. Teitas susirinkusiai miniai pasakė trumpą kalbą, 
kas numatyta jų rinkimų programoje, tada pristatė žmoną 
ir vaikščiojo tarp žmonių, spausdamas rankas ir prašydamas 
balsuoti už jį. 

Jie buvo priversti atsisakyti „Rotary“ klubo kvietimo, bet 
šis susitikimas praėjo taip puikiai, kad Edis nusiramino. Gal- 
būt viskas tik į gera. Kalbėti viename iš susirinkimų mėnesio 
pabaigoje Teitą pakvietė Piliečių klubas. 

— Edis ėjo iš proto dėl viso to televizijos dėmesio, kurio 
šiandien sulaukei,- pasakė Eiverė, prisimindama dienos 
įvykius. 

— Mums suteikė dvidešimt sekundžių šeštos valandos pro- 
gramoje. Nors ne kažkiek, bet man sakė, kad ir tai jau gerai. 

— Taip ir yra. Taip sakė ir man, - karštai pridūrė ji. 

Ji apstulbo per uosto krovikų pusryčius pamačiusi Vaną 
Lavdžojų ir politikos korespondentą iš KTEX televizijos. Visą 
dieną jie sekiojo Teito pėdomis. 

— Ko jie sukorė visą tą kelią iš San Antonijaus? - klausė ji 
Edžio. 

— Nekritikuok nemokamos reklamos. Šypsokis į kamerą 
kiekviena pasitaikiusia proga. 

Užuot tai dariusi, ji stengėsi vengti Vano kameros. Jis, prie- 
šingai, atrodė pasiryžęs užfiksuoti ją savo juostoje. Tas katės 
ir pelės žaidimas, kurį ji su juo žaidė visą dieną, - tarsi dakta- 
ras Vebsteris nebūtų privertęs jos išgyventi sukrėtimo, - vi- 
siškai sujaukė jai nervus. Buvo tokia nervinga, kad vėliau, kai 
negalėjo rasti auskarų, sureagavo pernelyg jautriai. 

- Žinau, kad dieną, kai išėjau, jie buvo čia, - šaukė ji Teitui. 

— Patikrink dar kartą. 

Ji padarė dar geriau - išvertė atlasinį kapšą ir rausėsi po 
papuošalus. 

— Jų čia nėra. 

— Kaip jie atrodo? 

Jie jau ketino eiti į lėšų rinkimo pietus, kuriuos užmiestyje 
rengė turtingas fermeris. Teitas buvo apsirengęs ir jau pusę 
valandos mindžikavo. Ji vėlavo. Teitas greitomis apžvelgė 
kambarį. 

— Dideli sidabriniai žiedai. Dar net nebuvau jų išsitrauku- 
si, - pasakė jam susierzinusi. - Jų dar nenešiojau. Atsivežiau 
juos specialiai prie šių drabužių. 

— Ar negali įsisegti kitų? 

— Manau, taip ir turėsiu daryti. - Ji išsirinko kitus iš papuo- 
šalų krūvos, kurią ką tik buvo papylusi ant tualetinio staliu- 
ko. Buvo tokia susijaudinusi, kad niekaip nepataikė auskaro 
kojelės į laikiklį. Bandė tris kartus, bet veltui. - Šuns šūdas! 

— Kerole, dėl Dievo meilės, nesikarščiuok, - pakėlė balsą 
Teitas. Iki šiol jis buvo erzinamai ramus. - Juk tik auskarus 
pamiršai. Tai dar ne pasaulio pabaiga. 

- Aš jų nepamiršau. - Giliai įkvėpusi oro, ji pažvelgė į jį. — 
Tai ne pirmas kartas, kai kas nors paslaptingai dingsta. 

— Turėjai man pasakyti. Aš tuoj pat kviečiu viešbučio ap- 
saugą. | 

Ji sugavo jo ranką, jam nespėjus pasiekti telefono. 

— Ne vien čia. Namie taip pat. Kažkas įsėlina į mano kam- 
barį ir kuičiasi po mano daiktus. 

Jis reagavo taip, kaip ji ir tikėjosi. 

— Nesąmonė. Ar pakvaišai? 

— Ne. Ir aš neišsigalvoju. Pasigedau kelių daiktų - viso labo 
kelių mažų daikčiukų. Kaip ir tų auskarų, nes puikiai žinau, 
kad juos atsivežiau. Kraudama lagaminus, kelis kartus pati- 
krinau papuošalus. | 

Jautriai reaguodamas į savo šeimos kritiką, jis sunėrė ran- 
kas ant krūtinės. 

- Ir ką tu kaltini vagiliavimu? 

— Man ne tiek rūpi dingę daiktai, kiek mano privatumo pa- 
žeidimas. 

Kaip tik tą akimirką į duris pasibeldė - lašas, perpildęs jos 
kantrybės taurę, diena buvo alinanti. 

- Štai dar vienas pavyzdys, - pasakė ji dirgliai. - Kodėl nie- 
kada negalime baigti pokalbio nepertraukti? 

— Kalbėk tyliau. Edis išgirs. 

— Tegul velniai nujoja tą Edį, - subambėjo ji, tai ir turėda- 
ma galvoje. 

Teitas atidarė duris, ir įžengė Edis. 

— Jūs pasiruošę? 

— Kerolė pametė savo auskarus, - paaiškino Teitas, kodėl 
vėluoja. 

Ji pervėrė jį žvilgsniu, kuris jam priekaištavo - ji jų nepa- 
metė. 

— Na, įsisek kokius kitus arba eik be jų, bet turime skubė- 
ti. - Edis laikė duris atviras. - Džekas laukia automobilyje. 
Iki ten valanda kelio. 

Jie nuėjo prie lifto. Laimei, vienas viešbučio svečių pama- 
tė juos ateinančius ir mandagiai jį sulaikė. Džekas trypčiojo 
prie limuzino, stovinčio po automobilių stogine. 

Per visą kelionę jie aptarinėjo apklausų reitingus ir kam- 
panijos strategiją. Ji jautėsi taip, tarsi būtų nematoma, nie- 
kas į ją nekreipė nė mažiausio dėmesio. Kartą, kai ji nepra- 
šyta pasakė savo nuomonę, trijulė abejingai išklausė ir net 
nesvarstydama atmetė. 

Netikėtai vakarėlis buvo linksmas. Žurnalistų į jį neįlei- 
do. Kadangi nebereikėjo uoliai lakstyti nuo Vano kameros, 
ji atsipalaidavo ir linksminosi. Buvo sočiai gero teksasietiško 
maisto, draugiškų žmonių, kurie lygino Teitą su Džonu Ke- 
nedžiu jaunystėje, ir grojo gyva muzika. Ji net šoko su Teitu. 
Tai daryti jį spaudė Edis. 

- Nagi. Žmonėms atrodys gražu, jiems patiks. 

Kai Teitas laikė ją savo rankose ir suko po šokių aikštelę, ji 
tikino save, kad tai buvo jo mintis. Atmetę galvas, jie šypsojo- 
si vienas kitam, o jų kojos ritmingai judėjo pagal linksmą me- 
lodiją. Ji tikėjo, kad jam iš tikrųjų linksma. Kai muzika pasie- 
kė crescendo, jis pakėlė ją ir suko ratu džiugiai plojant visiems 
stebintiems. Tada pasilenkė ir pabučiavo jai į skruostą. 

Kai jis atsitraukė, jo veide pasirodė neįprasta išraiška. Re- 
gis, pats nustebo dėl tokio savo spontaniškumo. 

Tačiau grįžtant į miestą, ji vėl sėdėjo galinės limuzino sė- 
dynės kampe, spoksodama pro tamsinto stiklo lopą, o Teitas, 
Džekas ir Edis analizavo, kaip praėjo diena, ir vertino, kokį 
poveikį tai galėtų turėti rinkimų rezultatams. 

Ji nuėjo į lovą jausdamasi išsekusi ir paniurusi. Ilgai ne- 
galėjo užmigti. Naktį susapnuotas košmaras - ji ant vienos 
rankos pirštų galėjo suskaičiuoti visus kitus, kuriuos sapna- 
vo per savo gyvenimą, - buvo fiziškai ir dvasiškai sunkios 
dienos pasekmė. 

Ji brangino akimirkas su Teitu, kai niekas jiems netrukdy- 
davo. Jie buvo nuolatos apsupti žmonių. Net savo kambaryje 
retai kada būdavo vieni. 

— Manau, Bailey atliks savo darbą. - Ji padavė jam tuščią 
taurę ir atsigulė ant pagalvių. 

— Apsnūdai? 

— Hm. - Ji pakėlė rankas abipus galvos, delnais į viršų, 
pirštai sulenkti, ir gulėjo tarsi provokuodama ir kartu pasi- 
rengusi gintis. Teito akys patamsėjo, nuslinko nuo jos veido 
kūnu žemyn. - Ačiū, kad pašokai su manim, - ištarė ji sugle- 
busi. - Man patiko, kaip mane laikei. 

— Tu sakydavai, kad aš nejaučiu ritmo. 

— Aš klydau. | 

Jis dar akimirką stebėjo ją, tuomet išjungė lempą. Jau no- 


rėjo kilti nuo jos lovos, bet staiga ji palietė jo nuogą šlaunį. 
— Teitai? 

Jis sustojo kaip įbestas. Iš automobilių stovėjimo aikštelės 
pro užuolaidas besiskverbiančios melsvos šviesos nutvieskė 
sustingusį jo siluetą. Viliojamai pašnibždomis ji pakartojo 
jo vardą. 

Jis lėtai nusileido ant čiužinio ir palinko virš jos. Švelniai 
šūktelėjusi, ji nuspyrė antklodę ir dabar jų niekas neskyrė. 

— Teitai, aš... 

— Nereikia, - šiurkščiai paliepė jis. - Nesakyk nieko, pri- 
versi mane apsigalvoti. - Jo galva palinko taip arti, kad ji lū- 
pomis pajuto jo kvėpavimą. - Noriu tavęs, todėl nesakyk nė 
žodžio. 

Įnirtingai, kaip koks savininkas, pravėrė jos lūpas. Panir- 
damas į jos burną giliai ir be baimės, jo liežuvis tyrinėjo. Ei- 
verė, atsiliepdama į bučinių antpuolį, gniaužė jo plaukus ir 
spaudėsi lūpomis karščiau. 

Jis atitraukė rankas nuo jos galvos. Jo kūnas palengva iš- 
sitiesė šalia. Tvirta šlaunis užgulė jos klubą; ji pasisuko į jį. 
Teitas keliu beveik siekė jos drėgną plyšį. 

— Ar dėl manęs taip sudrėkai? 

Eiverė žioptelėjo, neapsakomai sujaudinta jo įžūlumo. 

— Liepei man tylėti. 

— Dėl ko sudrėkai? 

Ji nuslinko ranka jo šlaunimis ir viliojamai patraukė jį 
artyn. 

Apimtas geismo ir sunkiai dūsaudamas jis paskutinį kar- 
tą pabučiavo jos lūpas keliais šiurkščiais slystelėjimais. Tada 
bučiavo ją žemyn kaklu ir krūtine, prisiglaudė prie krūtų jas 
glostydamas. Jo burna ieškojo iškilaus spenelio ir patraukė 
jį per jos naktinukų audinį. Medžiaga sudrėko nuo jo pliauk- 
šinčio liežuvio. 

Jos kūnas nevalingai išsilenkė lovoje. Jo rankos slydo tarp 
pagalvės ir jos galvos, delnai atsargiai laikė ją, nykščiai susi- 
tiko po smakru. Jis prisitraukė jos veidą ir vėl įsisiurbė į jos 

lūpas, deginantis bučinys, tada nusileido tarp jos prasiskyru- 
sių šlaunų. 

Pajutusi, kaip sustandėjusi lytis glosto jos miškingą mote- 
rišką slėnį, Eiverė leido savo kūnui pražysti gražiausiais jaus- 
mais. Jai atrodė, kad negali būti nieko seksualesnio, kai jo 
medvilninės trumpikės trynėsi slankiodamos jos šilkinėmis 
kelnaitėmis. | 

Karštis virė ir per odą persidavė jam. Jo bučinys skver- 
bėsi gilyn, ir jo kūno siūbavimas darėsi vis smarkesnis. Per 
daug nekantrios, kad pajėgtų neskubėti, per daug smalsios, 
jos rankos spaudė jo raumeningą ir lanksčią nugarą. Pėdų iš- 
linkimais apgaubė jo blauzdų raumenis ir juslingai pakreipė 
šlaunis. 

Priešiškai, kietai ir karštai, Teitas įkišo ranką po jam truk- 
dančiu drėgnu šilku. 

Suskambo telefonas. 

Jis atitraukė ranką, bet ji vis dar buvo prispausta. Jie gu- 
lėjo susiglaudę ir sunkiai alsuodami, o telefonas nenustojo 
skambėjęs. 

Galų gale neištvėręs Teitas atsivertė į lovos kraštą ir stvė- 
ręs ragelį prisidėjo prie ausies. 

- Alio? - Po trumpos pauzės nusikeikė. - Taip, Džekai, 
subambėjo jis. - Aš nubudęs. Kas yra? 

Eiverei išsprūdo trumpas, kupinas kančios virktelėjimas ir 
ji nuslinko į tolimą lovos kraštą, atsukdama jam nugarą. 


Dvidešimt šoštas skyrius 

Edis atsistojo iš patogaus viešbučio krėslo ir apėjo prie jo 
priderintą pufą. Ant jo buvo sukrauti kompiuteriu atspaus- 
dinti lapai, laikraščio iškarpos, demografinės lentelės. Many- 
damas, kad beldžia kambarių aptarnavimo tarnyba, atnešusi 
jo užsakymą, atvėrė duris net nepažvelgęs pro akutę. 

Prie slenksčio stovėjo Fensė. 

— Sumokėčiau, kad tai pamatyčiau. 

Nesivargindamas slėpti susierzinimo, jis užtvėrė jai tarp- 
durį atsiremdamas dilbiu į staktą. 

— Pamatytum ką? 

— Tave, patiriantį orgazmą. 

— Gražu. 

- Ačiū, - atšovė ji įžūliai. Jos žydri akių vyzdžiai pajuo- 
do. - O ko tu tikėjaisi? 

— Ne tavo reikalas. Ką darai taip toli nuo namų, mergyte? 

Koridoriuje suskambėjo lifto skambutis ir iš jo išėjo kam- 
barių aptarnavimo padavėjas, ant peties nešinas padėklu. Be 
garso jis priėjo prie jų. 

— Ponas Paskalis? 

— Čia. 

Kai Edis žengė į šalį leisdamas jam įeiti, Fensė taip pat 
įsmuko vidun. Ji šovė į vonios kambarį ir užsirakino jame. 

Edis pakeverzojo parašą sąskaitos apačioje ir parodė padavė- 
jui į duris. 

— Linkiu geros nakties. - Vaikėzas nusiviepė, galbūt norėjo 
net alkūne bakstelėti, bet tik šelmiškai mirktelėjo. 

Edis užtrenkė duris kiek per staigiai ir kiek per garsiai, kad 
pasirodytų mandagus. 

— Fense? - Jis pabarbeno į vonios kambario duris. 

— Tuoj pat išeisiu. 

Jis išgirdo, kaip tualete sušniokštė vanduo. Ji atidarė du- 
ris vis dar tempdama ant šlaunų ankštos, trumpos suknelės 
palankus. Ji buvo pasiūta iš tamprios, kibios medžiagos ir 
prigludusi prie jos kūno kaip antroji oda. Platų atraitą viršuje 
buvo galima nusmaukti nuo pečių. Taip ji ir padarė. 

Suknelė buvo raudona. Kaip ir jos lūpų dažai, aukštakul- 
niai bateliai ir dešimtys plastikinių apyrankių, juosiančių jos 
rankas. Su šviesiais gaurais, nepaklusnesniais nei paprastai, 
ji atrodė kaip kekšė. 

— Ką užsisakei? Mirštu iš bado. 

— Niekas tavęs nekvietė. - Edis sulaikė ją, jau beeinančią 
prie kambarių aptarnavimo padėklo, kurį ant stalo šalia krės- 
lo paliko padavėjas. Jis sugriebė jai už rankos. - Ką čia veiki? 

— Na, pirmiausia aš siusiojau. Dabar ketinu sušlamšti ką 
nors valgoma. 

Jo pirštai susigniaužė, ir jis iškošė jos vardą. 

— Ką veiki Hjustone? 

— Namie pasidarė nuobodu, - teisinosi ji, bandydama išva- 
duoti ranką. - Nieko nėra, tik Mona ir motina. Motina pusę 
laiko būna be sąmonės. Kitą laiką verkia dėl to, kad tėtis jos 
daugiau nebemyli. Atvirai kalbant, abejoju, ar kada nors my- 
lėjo. Žinai, kai jie susituokė, manė, kad ji užsitaisiusi. 

Ji nukėlė sidabrinio metalo dangtį nuo, vienos lėkščių ir 
paėmė vyšninį pomidorą - garnyrą prie jo sumuštinio. 

— Kas... mmm, grietininiai ledai su šokoladu, - suulbėjo iš 
malonumo, ištyrusi, kas po kitu dangčiu. - Kaip mėgauda- 

masis tokiu maistu vėlai naktį išsaugai tokį gražų ir plokš- 
čią pilvą? 

Jos patyrusios akys slinko žemyn jo lygiu, raumeningu lie- 
meniu, marškiniai buvo atsagstyti. Fensė dviprasmiškai ap- 
silaižė lūpas. 

— Šiaip ar taip, motina tiki, kad tėtis geidžia tetos Kerolės, 
kokia gėda, tiesa? - Ji pašiurpo - ne iš pasibjaurėjimo, bet 
iš malonumo. - Tai tarsi... tarsi iš Senojo Testamento, vyras 
geidžia brolio žmonos. 

— Didžiausias šios savaitės nuodėmes pristato Fensė Ratledž. 

Ji sukikeno. 

— Motina paniurusi kaip naginė, o Mona žvelgia į mane 
tarsi į tarakoną cukraus skardinėje. Laukėm sugrįžtančių 
senelės, senelio ir mažosios vaiduoklės, tai tik dar būtų pa- 
bloginę padėtį, todėl nusprendžiau sprukti ir atvykti čia, kur 
verda gyvenimas. 

Jis ironiškai atsakė: 

— Kaip matai, šį vakarą čia lyg ir nieko nevyksta. 

Nesumišusi ji susiraitė krėsle, tame, kuriame prieš tai sė- 
dėjo jis, ir įsikišo į burną pomidorą. Jis buvo tokios pat spal- 
vos kaip ir jos lūpos. Ji suleido į jį dantis. Burna prisipildė 
sulčių. 

— Tikroji tiesa yra ta, brangusis Edi, kad man pasibaigė gry- 
nieji. Automatinis atsakiklis suurzgė, kad negali duoti pini- 
gų, nes mano sąskaita pereikvota. Taigi, - ji iškėlė rankas virš 
galvos ir ilgesingai pasirąžė, - atvažiavau pas savo geriausią 
draugą truputį jų pasiskolinti. 

— Kiek truputį? 

- Šimto žalių? 

— Duosiu tau dvidešimt tik todėl, kad išsinešdintum. - Jis 
išsitraukė banknotą iš kelnių kišenės ir nusviedė jai ant kelių. 

— Dvidešimt! 

— Tiek užteks, kad nusipirktum degalų ir parvažiuotum 
namo. 

— Ir nieko neliks. 

— Jeigu nori daugiau, gali paprašyti senio. Jis numeryje 
dvylika-penkiolika. 

— Ar manai, kad jam bus malonu mane matyti? Ypač tada, 
kai pasakysiu, kad ką tik atėjau iš tavo kambario? 

Nesiteikdamas atsakyti, Edis pasižiūrėjo į laikrodį. 

— Tavim dėtas kuo greičiausiai judinčiausi namų link, todėl 
nedelsk. Vairuok atsargiai. - Jis pajudėjo prie durų jos išleisti. 

— Aš alkana. Kadangi buvai toks šykštus skolindamas, 
negalėsiu niekur net pavakarieniauti. Todėl, manau, turiu 
teisę suvalgyti keletą sumuštinių. - Ji paėmė nuo lėkštės tri- 
sluoksnio sumuštinio gabalėlį ir atsikando. 

— Prašom vaišintis. 

Jis patraukė kėdę iš po stalo, atsisėdo ir ėmė valgyti pailgą 
sumuštinį. Kramsnodamas susikaupęs skaitė vieną iš kom- 
piuteriu atspausdintų lapų. 

Fensė pliaukštelėjo per lapą, išmušdama jį iš rankos. 

— Nedrįsk manęs ignoruoti, šunsnuki. 

Jo akys pavojingai sužaibavo. 

— Aš taves nekviečiau, mažoji kekše. Nenoriu tavęs čia ma- 
tyti. Jeigu tau nepatinka, gali išeiti kada panorėjusi - kuo 
greičiau, tuo geriau, ir geros kloties. 

— Ak, Edi, nekalbėk taip. 

Ji nuslydo nuo krėslo ir atsiklaupė ant kilimo. Staiga puolė 
atgailauti ir slinko keliais prie jo. Ištiesė rankas ir pakišo jas 
po jo marškiniais, ant nuogos krūtinės. - Nebūk man piktas. 
Aš myliu tave. 

— Baik, Fense. 

Ji nepaisė. Įslinko tarp jo kelių ir pabučiavo į pilvą. 

— Aš tave taip myliu. - Jos lūpos ir liežuvis godžiai judėjo 
jo aptakiu, glotniu pilvu. - Žinau, kad ir tu mane myli. 

Jis nevalingai sukriokė iš malonumo, kai ji ilgais nagais 
švelniai braukė jam per spenelius. Mergina atsegė jo diržą ir 
atsegiojo kelnes. 

— Jėzau, - sudejavo jis, kai ji išlaisvino jo sukietėjusį orga- 
ną iš apatinių. 

Jo pirštai paniro įjos vešlius šviesius plaukus. Jis šiurkščiai 
apsuko jų kuokštą sau apie pirštus. Iš viršaus stebėjo, kaip jos 
raudonos lūpos slysta žemyn jo kietu organu. Jos burna buvo 
godi, neturėjo saiko, nei drovumo ar sąžinės - nedorovinga 
burna, kuriai niekada nebuvo atsakyta, kuri niekada nebuvo 
sudrausminta. 

Jis kelis kartus ištarė jos vardą. Pakėlusi galvą ji maldavo: 

— Mylėk mane, Edi, prašau. 

Jis vos atsistojo, kartu tempdamas ją prie savęs. Jų bur- 
nos susiliejo į godų bučinį. Kai jos rankos pašėlusiai darba- 
vosi, stengdamosi nuvilkti nuo jo marškinius, jis siekė po jos 
suknele, ieškodamas kelnaičių. Plonas drabužėlis suplyšo jo 
rankose. 

Ji sušuko iš nuostabos ir skausmo, kai jis sugrūdo du pirš- 
"tus į jos vidų, bet tuoj pat apsižergė juos, jusdama šiurkštų 
malonumą. Ji jau buvo nusmaukusi jo kelnes ir apatinius že- 
miau kelių. Jis nustūmė juos iki kulkšnių ir išsivadavęs pakė- 
lė ją, kad ji apžergtų jo šlaunis. 

Kartu jie nukrito ant lovos. Jis pakėlė jos suknelę ir paslėpė 
veidą jos kūno deltoje, oji ir toliau vadavosi iš elastingo rūbo. 
Jai dar nespėjus nusitraukti suknelės per galvą, jis pradėjo 
maigyti jos krūtis, čiulpė, kandžiojo ir sukiojo spenelius. 

Fensė raičiojosi po juo, džiūgaudama jam šėlstant. Ji braižė 
nagais jam nugarą ir suleido juos į sėdmenis taip giliai, kad iš- 
tryško kraujo lašeliai. Jis keikė ją, vadino bjauriais padugnių 
žodžiais. Kai ji traukdamasi atsispyrė, smailus batelio kulniu- 
kas prakirto nelygų penkiolikos centimetrų plyšį pagalvės už- 
valkale, tačiau nė vienas to nepastebėjo, nei jiems tai rūpėjo. 

Edis plačiai išskėtė jos šlaunis ir įsibrovė į ją taip smarkiai, 
kad ji atsitrenkė į galvūgalį. Jo kūnas buvo slidus nuo pra- 
kaito, ji apsivijo jį kojomis ir prisiderino prie jo siautulingo 
šokinėjimo. Jų kūnai plakėsi vienas į kitą. 

Edžio veidą perkreipė ekstazė. Išlenkdamas nugarą, jis iš- 
liejo visą savo jėgą baigiamuoju šuoliu. Tą pačią akimirką ir 
Fensė patyrė orgazmą. 

— Dieve, buvo nuostabu! - atsiduso ji, kai jis nusirito nuo jos. 

Ji atsigavo pirma, atsisėdo ir suraukė antakius, pajutusi 
lipnią drėgmę ant vidinės šlaunies pusės. Ji pakilo nuo lovos, 
ieškodama mažos savo rankinės. Ištraukė iš jos prezervatyvų 
pakelį ir numetė jam. 

— Kitą kartą naudokis. 

— Kas sako, kad kitas kartas bus? 

Fensė nesidrovėdama gėrėjosi savo nuogu kūnu spintelės 
veidrodyje, kol pamatė jo pašaipios šypsenos atspindį. 

— Rytoj aš būsiu pajuodusi ir pamėlusi. - Ji išdidžiai palie- 
tė dantų žymes ant savo krūtų, tarsi tai būtų maži trofėjai. - 
Jau jaučiu, kaip skauda. 

— Neapsimesk, kad dėl jų nerimauji. Tu išsisukai nuo 
bausmės. 

- Negirdėjau tavęs skundžiantis, pone Paskali. 

Vis dar su aukštakulniais ir apyrankėmis, ji spyrė į stalą ir 
pažiūrėjo, kas dar likę ant padėklo - nieko, iš grietininių ledų 
tik bala baltų putų, sudrumstų šokoladinio sirupo, viršuje 
plaukiojo vyšnios. 

— Po šimts velnių, - sumurmėjo ji, - ledai ištirpo. 

Edis lovoje ėmė juoktis. g 
Eiverė nubudo anksčiau už Teitą. Kambarys skendėjo prie- 
blandoje. Dar buvo gana anksti, bet žinojo, kad nebeužmigs. 
Ji nutipeno į vonios kambarį ir nusiprausė po dušu. Kai išėjo, 
jis vis dar miegojo. 

Ji paėmė ledo kibirėlį, kambario raktą ir užsimetusi chalatą 
tyliai išėjo pro duris. Teitui patikdavo kiekvieną rytą bėgioti, 
net kai būdavo išvykęs iš miesto. Kai grįždavo, išmaukdavo 
litrą vandens su ledukais. Ne visada būdavo lengva jo gauti 

viešbutyje. Ji pasistengdavo gauti laukdama jo grįžtančio pa- 
bėgiojus, sušilusio ir netekusio daug skysčių. 

Ji pripildė kibirą iš ledų aparato koridoriaus gale ir jau 
buvo besukanti atgal į kambarį, kai netoli atsidarė durys. Pro 
jas išstypčiojo Fensė ir tyliai užvėrė paskui save. Ji pasuko 
prie liftų, bet stabtelėjo išvydusi Eiverę. 

Eiverė buvo priblokšta pasirodžius merginai. Jos plaukai 
buvo suvelti, o veidas ištepliotas lūpų dažais, paakiai pajuo- 
dę. Lūpos sumuštos ir patinusios. Ji net nesistengė slėpti 
įdrėskimų ant kaklo ir krūtinės. Iš pradžių ji nustėro, bet tuoj 
pat įžūliai atmetė plaukus ir atstatė krūtinę, didžiuodamasi 
numaigytu kūnu. 

— Labas rytas, teta Kerole. - Jos saldi šypsena begėdiškai 
nederėjo prie jos vulgarios išvaizdos. 

Eiverė, netekusi žado, prisispaudė prie koridoriaus sienos. 
Fensė išdidžiai praėjo pro ją. Tvokstelėjo kvapas, tarsi būtų 
purvina ir panaudota. Eiverė pašiurpo iš pasibjaurėjimo. 

Liftas pakilo beveik tuoj pat, kai Fensė spustelėjo mygtu- 
ką. Prieš žengdama į jį, per nuogą sumuštą petį ji metė Eive- 
rei piktdžiugišką šypseną. 

Keletą sekundžių Eiverė spoksojo, kaip lifto durys užsida- 
ro, tada pažvelgė į kambarį, iš kurio išlindo Fensė, nors ir taip 
žinojo, kam jis priklauso. 

Teitas klydo dėl savo geriausio draugo. Edis nebuvo toks 
sąžiningas, kaip tikėjo Teitas. Nebuvo ir dorovingas. 


Dvidešimt septintas skyrius 


|: Hjustono kampanija persikėlė į Veiką, o iš Veiko į El Pasą, 
kuriame Teitas buvo neabejotinas ispaniškai kalbančių rin- 
kėjų numylėtinis. Ratledžai buvo sutikti kaip karališkosios 
šeimos nariai. Oro uoste Eiverei buvo įteikta didžiulė ką tik 
suskintų kvepiančių gėlių puokštė. 

- Senora Rutledge, como estd? - paklausė vienas sveikintojų. 

— Muy bien, gracias. Y usted? Como se Ilama? 

Jos nuoširdi šypsena išblėso, kai vyras nusisuko ir ji nety- 
čia pastebėjo įdėmų Teito žvilgsnį. 

— Kada išmokai kalbėti ispaniškai? 

Eiverė jokia kalba negalėjo taip greitai sugalvoti įtikimo 
melo. Universitete ispanų kalbą ji studijavo kaip pasirenka- 
mąją discipliną ir vis dar patenkinamai ja kalbėjo. Teitas ja 
kalbėjo laisvai. Jai neatėjo į galvą pasidomėti, ar Kerolė ją 
mokėjo, ar ne. 

— Aš... aš norėjau tave nustebinti. 

— Tikrai esu nustebintas. 

— Ispaniškai kalbančiųjų balsas toks svarbus, - ji lėtai rez- 
gė nekaltą melą. - Pamaniau, būtų naudinga, jei galėčiau 
persimesti keliais maloniais žodeliais, taigi slapčia jos pa- 
simokiau. 

Bent kartą Eiverė džiaugėsi, kad juos supa žmonės. Ki- 
taip Teitas būtų galėjęs pareikalauti, kad ji pasiaiškintų, kur 

ir kada įgijo ispanų kalbos žinių. Laimei, niekas kitas nenu- 
girdo jų pokalbio. Teitas buvo vienintelis, o juo Eiverė galėjo 
visiškai pasitikėti. 

Būdama su Džeku, Edžiu ir keliais savanoriais, keliaudama 
sujais iš vieno miesto į kitą, ji daugiau nieko nesužinojo apie 
Kerolės bendrininką. | 

Atsargiai užduodami klausimai mažai ką atskleidė. Ji ne- 
piktavališkai paklausė Džeko, kaip jis sugebėjo patekti į in- 
tensyviosios slaugos skyrių tą naktį, kai ji atgavo sąmonę. Jis 
abejingai pažvelgė į ją. 

— Apie ką, po galais, kalbi? 

— Nesvarbu. Kartais įvykių seka man vis dar painiojasi. 

Jis buvo arba nekalčiausias angelas, arba sumaniausias 
melagis. 

Ji išbandė tą pačią gudrybę su Edžiu. Jis paaiškino: 

— Aš nesu šeimos narys. Ką būčiau veikęs intensyviosios 
slaugos skyriuje? 

„Grasinęs nužudyti Teitą“, - norėjosi ištarti. 

Tačiau negalėjo to sakyti, todėl tik sumurmėjo kažką apie 
savo nesuvaikomas mintis. Taigi iš jųdviejų ji neišgavo nieko. 

Neką geriau jai sekėsi įžvelgti ir motyvą. Net kai Teitas ne- 
sutikdavo su savo patikimais draugais ir patarėjais, o taip nu- 
tikdavo gana dažnai, jie visi atrodė atsidavę ir visi nuoširdžiai 
linkėjo jam sėkmės per rinkimus. 

Užuot prisidėjęs prie kampanijos pinigais, vienas priva- 
tus verslininkas parėmė jų palydą pasiūlęs nuosavą lėktuvą. 
Kai jie skrido juo iš El Paso į Odesą, kur Teitas turėjo sakyti 
kalbą naftininkams, štabo vadai svarstė apie kai kuriuos jų 
ypatumus. 

— Bent jau pabendrauk su jais, Teitai. - Edis kalbėjo įtiki- 
namiausiai. - Neskaudės, jeigu paklausysi jų idėjų. 

- Iš anksto galiu pasakyti, kad man jos nepatiks. 

Vis dažniau buvo diskutuojama, ar reikia samdytis pro- 
fesionalų kampanijos strategą, ar ne. Prieš kelias savaites 

Edis pasiūlė samdyti viešųjų ryšių firmą, kurios specializaci- 
ja - padėti kandidatams laimėti rinkimus į valstybinę tarny- 
bą. Teitas tada įnirtingai priešinosi tokiai idėjai ir galų gale 
viskas liko kaip buvę. 

— Iš kur žinai, kad tau nepatiks jų idėjos, jų dar net negir- 
dėjęs? - paklausė Džekas. 

- Jeigu rinkėjai negali manęs rinkti tokio, koks esu... 

— Rinkėjai, rinkėjai, - pašiepdamas pamėgdžiojo jį Edis. - 
Rinkėjai neatskiria šūdo nuo bandos. Jie nieko nenori. Jie 
tingūs ir apatiški. Jie nori, kad ateitų vyrukas ir pasakytų, už 
ką jiems balsuoti. Jie nori, kad įkaltų tai į jų silpnas mažytes 
galveles ir jiems nereikėtų spręsti patiems. 

— Kaip matau, nė per nago juodymą nepasitiki Amerikos 
visuomene, Edi. 

— Nesu idealistas, Teitai, o tu esi. 

- Ir ačiū Dievui, kad esu. Verčiau jau toks nei cinikas. Aš 
tikiu, kad žmonėms tikrai daug kas rūpi, - šaukė jis. - Jie 
klausosi, kai svarstomos jų problemos. Atsako, kai kalbi tie- 
siai. Noriu rinkėjams kalbėti apie jų rūpesčius suprantamai 
ir nesislėpdamas už melagingo ryšių su visuomene žargono 
ir frazeologijos. 

— Gerai, gerai. - Edis gesino įkaitusią nuotaiką. - Kadan- 
gi klausimas toks skausmingas, atidėkime jį ir pakalbėkime 
apie ispanakalbius. 

— O ką apie juos? 

— Kitą kartą, kai kreipsiesi į jų auditoriją, negąsdink jų taip 
stipriai integracija į mūsų visuomenę. 

— Į mūsų visuomenę? 

— Aš dabar mąstau kaip anglakalbis rinkėjas. 

— Bet svarbu, kad jie integruotųsi į amerikiečių visuome- 
nę, - prieštaravo Teitas jau ne pirmą kartą. - Tai vienintelis 
būdas išlaikyti visuomenę nuo tokio dalijimo: jūsų, mūsų, jų. 
Ar tu nesiklausei mano kalbų? 

— Pabrėžk, kad jie galės išlaikyti savo papročius. 

— Sakiau. Sakiau ir tai. Argi nesakiau? - jis klausė visų, ku- 
rie galbūt girdėjo jo kalbas. 

- Jis sakė, - išdrįso įsiterpti Eiverė. 

Edis ją ignoravo. 

— Aš tik manau, kad svarbu nepaskleisti žinios, neva jie 
turi atsisakyti savo kultūros aukodamiesi dėl anglakalbės 
Amerikos. 

- Jeigu jie čia gyvena, Edi, jeigu tapo šios šalies piliečiais, 
jie privalo priimti kai kuriuos papročius, visų pirma - išmok- 
ti anglų kalbą. 

Edis nesuglumo. 

— Matai, angliškai kalbantiems amerikiečiams nepatinka, 
kad jų visuomenė bus užgrobta ispaniškai kalbančiųjų, kaip 
kad pastariesiems nepatinka per gerklę grūdami angliški pa- 
pročiai, įskaitant ir naująją kalbą. Pirmiausia luktelėk, kol 
tave išrinks, o tada reikšk mintis apie integracijos vadeles, 
gerai? Ir venk kalbų apie narkotikų prekybos problemą, kuri 
Teksase ir Meksikoje opi. 

— Sutinku, - pareiškė Džekas. - Kai esi senatorius, gali ką 
nors tuo klausimu daryti. Kam dabar kaip raudona vėliava 
mosuoti narkotikų problema? Tai visiems suteikia galimybę 
kritikuoti tave, kad esi arba per daug griežtas, arba per daug 
švelnus. 

Teitas nusijuokė netikėdamas, ką jam siūlo jo pagalbinin- 
kai, ir plačiai skėstelėjo rankomis. 

— Aš kandidatuoju į JAV Senatą ir negaliu turėti nuomonės, 
kaip elgtis su nelegalių narkotikų į mano šalį antplūdžiu? 

— Žinoma, tu gali turėti nuomonę, - pasakė Džekas, tarsi 
gerintųsi mažam vaikui. 

— Tik neviešink savo planų, kaip spręsti tą problemą, kol 
tavės neklausia konkrečiai. O dabar dėl tos minios Odesoje, - 
nusuko kalbą Edis, tikrindamasis savo užrašuose. 

Edis niekada jų nepamiršdavo. Stebėdama, kaip jis juos 
varto, Eiverė spoksojo į jo rankas. Ar tos rankos užgavo Fen- 

sę, paliko įdrėskimus ir mėlynes, o galji atėjo pas jį prieglobs- 
čio, kai ją patvarkė koks kaubojus? 

— Ir dėl Dievo, pasistenk į kiekvieną susitikimą ateiti laiku. 

— Aš paaiškinau, kodėl šį rytą pavėlavome į pusryčių kalbą. 
Kerolė mėgino susisiekti su mama ir tėčiu, kol pagaliau rado 
juos namie. Jie norėjo žinoti viską, kas dedasi, mudu turėjo- 
me pasikalbėti su Mende. 

Edis ir Džekas pažvelgė į ją. Kaip visuomet, ji pajuto jų ne- 
bylią kritiką, nors kelionėje ir stengėsi kaip galėdama nesu- 
daryti jiems jokių nepatogumų. Supykusi ji rėžė Džekui: 

-— Dorotė Rėja ir Fensė siunčia tau geriausius linkėjimus. 

— Ak, ką gi, ačiū. 

Paminėjusi Fensės vardą, ji pažvairavo į Edį. Jo akys piktai 
įsmigo į ją, bet paskui vėl nukrypo į Teitą. 

— Prieš nusileisdamas atsikratyk to kaklaraiščio. 

— Ko jam trūksta? 

— Jis atrodo kaip skuduras. 

Bent sykį Eiverė palaikė Edžio nuomonę. Teito kaklaraištis 
nebuvo pats žaviausias, tačiau ji pasipiktino, kad jis taip ne- 
taktiškai tai priminė. 

- Štai, pasikeiskim, - pasiūlė Džekas, traukdamas už savo 
kaklaraiščio mazgo. 

— Ne, tavo dar blogesnis, - atšovė Edis su jam būdingu ties- 
mukumu. - Imk manąjį. 

— Velniop jus abu ir velniop tą kaklaraištį, - atkirto Teitas. 
Jis sudribo atgal į prabangią lėktuvo sėdynę. - Palikit mane 
ramybėje. - Atsirėmęs į pagalvę, jis užsimerkė, taip visus už- 
čiaupdamas. 

Eiverei patiko jo prašymas atsiknisti, net jeigu taip jis už- 
čiaupė ir ją. Po tos nakties Hjustone, kai tiek mažai trūko, 
kad jie pasimylėtų, Teitas dar labiau stengėsi išlaikyti tarp 
jų atstumą. Ne visada būdavo lengva, nes jie turėjo dalytis 
vonia, jei ne lova. Jų pastangos nepasirodyti pusnuogiams 
pasiekdavo kvailą kraštutinumą. Jie vienas prie kito nebe- 

silietė. Kalbėdamiesi dažniausiai piktai vienas kitam atsi- 
kirsdavo, kaip du gyvūnai per ilgai gyvenantys tame pačia- 
me narve. 

Netrukus net per lėktuvo variklių ūžimą pasigirdo lygus 
Teito kvėpavimas. Jis galėdavo užmigti beveik akimirksniu, 
nusnūsti keletą minučių ir pabusti atsigavęs - sakė šį sugebė- 
jimą išlavinęs Vietname. Jai patiko stebėti jį miegantį, daž- 
nai tai darė naktimis, kai pasijusdavo per daug susirūpinusi, 
kad leistų sąmonei ilsėtis. 

— Daryk ką nors. 

Edis buvo pasilenkęs per siaurą lėktuvo tarpueilį ir budino 
ją iš minčių. Abu su Džeku spoksojo į ją kaip kvotėjai. 

— Kam? 

— Teitui? 

— Ką norite, kad daryčiau? Parinkčiau jam kaklaraiščius? 

- Įtikink jį leisti man pasamdyti ryšių su visuomene firmą. 

— Ar nemanai, kad pats ir atlieki šį darbą, Edi? - šaltai pa- 
klausė ji. 

Jis karingai prisikišo prie jos. 

— Tu manai, kad aš negailestingas? Tie vyrukai neklausytų 
jokių tavo nesąmonių. 

— Kokių nesąmonių? - atšovė ji. 

— Tokių, kaip Teito skambučių kontroliavimas. 

— Kalbi apie praėjusią naktį? Jis jau miegojo, kai skambi- 
nai. Jam reikia poilsio. Jis išsekęs. 

— Kai noriu kalbėti su juo, prašau iš karto pakviesti, - pa- 
sakė jis, durdamas į orą. - Supratai, Kerole? Dabar apie tuos 
profesionalus... 

— Jis nenori jų. Sako, kad jie sukurs nenuoširdų, apgaulin- 
gą įvaizdį, taip manau ir aš. 

— Niekas tavęs neklausia, - pasakė Džekas. | 

— Kai turiu nuomone apie savo vyro kampaniją, ją labai 
aiškiai išsakau, o jūs galit žemėn prasmegti, jei jums tai ne- 
patinka! 

— Ar tu nori būti senatoriaus žmona, ar ne? 

Jie valandėlę patylėjo, kol abu nusiramino. Edis prabilo su- 
sitaikėlišku tonu: 

— Daryk ką nors, kad Teitas atsikratytų tos bjaurios, sle- 
giančios nuotaikos, Kerole. Ji pražūtinga. 

— Minia nežino, kad jo nuotaika šlykšti. 

- Užtat rinkėjai žino. | 

— Džekas teisus, - sutiko Edis. - Kai kas jau pastebėjo ir 
pareiškė apie tai savo nuomone. Ji demoralizuojanti. Jie nori 
matyti savo didvyrį džiūgaujantį, spinduliuojantį aistra, o ne 
niurzgiantį. Pasistenk, kad pasaulis jam atrodytų šviesus, Ke- 
role. - Užbaigęs savo įkvepiamą kalbą, Edis klestelėjo į savo 
vietą ir ėmė atidžiai tyrinėti užrašus. 

Džekas sušnairavo į ją. 

— Tai per tave jis puolė į tokią paniką. Todėl ir esi vieninte- 
lė, galinti jį ištraukti. Ir nevaidink, kad nenumanai, kaip tai 
padaryti, mes visi puikiai žinome, ką tų gali. 

Piktai apsišaudžius nuomonėmis, Eiverė jautėsi nusivylusi 
ir nesugebanti nieko pakeisti. Dėl blogos situacijos jie, aki- 
vaizdu, kaltino ją. 

Nusileidus ir išlipus iš nediduko lėktuvo, jai palengvėjo. 
Susirinkusiai jų pasitikti miniai ji nutaisė šypseną. Tačiau 
gera nuotaika pradingo, kai tarp spaudos fotografų ji paste- 
bėjo Vaną Lavdžojų. Tomis dienomis jis išdygdavo visur, kur 
pasirodydavo Teitas Ratledžas. Jį pamačiusi, Eiverė iš karto 
prarasdavo drąsą. 

Kai tik būdavo įmanoma, ji stengdavosi slėptis už nugarų, 
kur kameros objektyvams būdavo sunkiau ją rasti. Patogiai 
įsitaisiusi, ji tyrinėdavo minią, pasirengusi pastebėti visus 
įtartinus asmenis. Šįkart minią daugiausia sudarė žiniasklai- 
da, Ratledžų rėmėjai ir smalsūs stebėtojai. 

Aukštas vyras, stovintis minios pakraštyje, patraukė jos 
dėmesį tik dėl to, kad pasirodė pažįstamas. Jis buvo apsiren- 
gęs siūtu pagal užsakymą kaubojišku kostiumu ir užsidėjęs 

kaubojaus skrybėlę, todėl iš pradžių palaikė jį vienu naftinin- 
kų, kuriems Teitas turėjo kalbėti. 

Ji negalėjo tiksliai prisiminti, kur ar kada jį matė, vei- 
kiausiai tada jis buvo apsirengęs kitaip. Ji būtų įsiminusi tą 
kaubojaus skrybėlę. Tačiau buvo tikra, kad matė jį neseniai. 
Tikriausiai per iškylą Hjustone? Jai dar nespėjus prisiminti 
laiko ir vietos, jis ištirpo minioje ir dingo iš akių. 

Eiverę skubino eiti prie laukiančio jų limuzino. Mero žmo- 
na šalia jos liejosi kaip fontanas. Ji mėgino sutelkti dėmesį, 
ką ta moteris kalba, bet jos mintis sujaukė žilaplaukis vyras, 
kuris staiga išnyko, jų akims susitikus. 


Kai tik iš akiračio dingo kandidatas į senatorius, jo palyda 
ir žiniasklaidos šakalai, solidžiai apsirengęs kaubojus išėjo iš 
telefono kabinos. Oro uoste Teitą Ratledžą sekti buvo leng- 
va. Ir sekamasis, ir seklys buvo aukšti, bet Teitas norėjo būti 
matomas, o kaubojus didžiavosi sugebėjimu įsilieti į minią ir 
tapti nepastebimas. 

Kaip toks stambus vyras, jis judėjo grakščiai ir lengvai. 
Vien jo laikysena nusipelnė pagarbos visų tų, kurie pasipai- 
niodavo jo kelyje. Automobilių nuomos posto tarnautoja 
buvo nepaprastai mandagi. Vien jo stotas, atrodė, reikalau- 
ja gero aptarnavimo. Jis padėjo jai savo kredito kortelę. Joje 
buvo užrašytas netikras jo vardas, bet perbraukus per elek- 
troninę tikrinimo sistemą, ji suveikė. 

Jis padėkojo tarnautojai, kai ši padavė jam raktą su etikete. 

— Arjums reikia rajono žemėlapio, pone? 

— Ne, ačiū. Žinau, kur vykstu. 

Visas jo turtas tilpo viename krepšyje, jame buvo tvar- 
kingai supakuoti drabužiai. Bemaž viskas buvo vienkartinio 
naudojimo, taip jis nepalikdavo jokių pėdsakų; jeigu prireik- 
tų, buvo išsinuomojęs sedaną. 

Oro uostas driekėsi tarp Midlando ir Odesos. Jis patraukė 
į vakarus, į tolimiausią valstijos miestą, laikydamasis sau- 

gaus atstumo nuo Ratledžą vežančio limuzino, kad nesu- 
keltų įtarimo. 

Jis stengėsi pernelyg nepriartėti. Vyras buvo įsitikinęs, 
kad Kerolė Ratledž atkreipė į jį dėmesį minioje, kai vietos 
rinkėjai jos vyrui spaudė ranką. Vargu ar ji atpažino jį iš to- 
kio atstumo, bet dirbdamas tokį darbą dėl nieko negalėjai 
būti tikras. 


Dvidošimt aštuntas skųrius 


Iarališka lova. 

— Nepavydžiu Teksaso moterims. Kaip ir kiekvienos mūsų 
šalies valstijos moterys, jos susiduria su rimtomis bėdo- 
mis - bėdomis, kurios reikalauja skubių sprendimų. Kasdie- 
nių sprendimų. Kad ir tokiais rūpesčiais, kaip tinkama vaikų 
priežiūra. 

Net per oficialius pusryčius su dirbančiomis moterimis, 
kalbant apie jų bėdas, Teito mintys sukosi apie plačią lovą 
viešbučio Adolphus kambaryje. 

Nusileidę Lav Filde, jie nuskubėjo užsiregistruoti ir atsigai- 
vinti, kad suspėtų į pusryčius. Net ir susitikimų priplanuota 
dienotvarkė neatvėsino jį užvaldžiusių minčių: šį vakarą jis 
dalysis lova su Kerole. 

— Kai kurios įmonės, - man malonu, kad dauguma jų įsikū- 
rusios čia, Dalase, - ėmėsi darbuotojų dienos priežiūros pro- 
gramų. Tačiau turinčios viziją ir diegiančios pažangias idėjas 
bendrovės vis dar sudaro mažumą. Noriu, kad šiuo klausimu 
būtų daroma kuo daugiau. 

Aidint plojimams Teitas galvoje girdėjo paslaugaus re- 
gistratoriaus klausimą: „Ar norėsite ko nors daugiau, pone 
Ratledžai?“ 

Jis turėjo atsakyti jam: „Taip. Rinksiuosi kambarį su atski- 
romis lovomis.“ 

Plojimai nurimo. Pasinaudojęs pauze Teitas gurkštelėjo van- 
dens. Akies krašteliu jis matė, kaip Kerolė keistai žiūri į jį iš 
už priekinio staliuko. Ji gundė labiau, nei tas puikus desertas, 
kurio jis atsisakė per šiuos priešpiečius. Tačiau atsisakys ir jos. 

— Banalu kalbėti apie vienodą užmokestį už vienodą dar- 
bą, - kalbėjo jis į mikrofoną. - Amerikiečiai nuo tų šnekų pa- 
vargo. Tačiau ketinu tai toliau kartoti tol, kol tie, kurie tam 
prieštarauja, pasiduos. Bus sunaikinti. Išvaryti. 

Sugriaudėjo plojimai. Teitas visus sužavėjo savo šypsena ir 
stengėsi nežiūrėti po priekinėje eilėje sėdinčios moters, siū- 
lančios jam įspūdingą vaizdą, sijonu. 

Jiems karštligiškai puolinėjant, - turėjo labai mažai laiko 
pasiruošti, - pro praviras vonios kambario duris jis netyčia 
žvilgtelėjo į žmoną. Ji vilkėjo pastelinę liemenėlę. Pastelinius 
apatinius. Pastelinį keliaraištį. Jos užpakaliukas buvo žavus. 
Šlaunys lygios. 

Pasilenkusi prie veidrodžio ji pudravosi nosį. Jis apmi- 
rė; net valgydamas suvytusias salotas, nenusakomo skonio 
mėsą ir šaltas žaliąsias pupeles, negalėjo atsipalaiduoti. 

Dabar atsikrenkštęs, jis kalbėjo toliau: 

— Man labai neramu dėl nusikaltimų prieš moteris. Kiek- 
vienais metais daugėja žaginimų, bet prievartautojų pagau- 
nama, suimama ir patraukiama į teismą apgailėtinai mažai. 
Smurtas šeimose gyvuoja jau seniai - nuo tada, kai atsirado 
šeimos. Laimei, šiurkštūs pažeidimai pagaliau pasiekia vi- 
suomenės sąmonę. Tai gerai. Bet ar viskas padaryta, kad ši 
situacija keistųsi? Ponas Dekeris siūlo šias problemas spręsti 
pasitelkiant psichologus, tai yra ragina lankyti konsultacijas. 
Taip, sutinku, kad siekiant galutinio sprendimo tai svarbu. 
Bet man atrodo, kad pirmiausia privalo veikti policija. Smur- 
tautojo atskyrimas nuo aukų - dažniausiai tai moterys ir vai- 
kai - ir jų saugumo garantavimas yra privalomas, ir tai turi 
būti daroma remiantis įstatymais. Tada, ir tik tada, abi puses 
būtų galima nukreipti konsultuotis ir siūlyti susitaikyti. 

Kai plojimai nuščiuvo, jis perėjo prie aistringos savo kalbos 
pabaigos. Kai tik šitas susitikimas baigsis, numatyta vykti į 
General Motors - automobilių surinkimo gamyklą gretimame 
Arlingtone, reikės pasisukinėti tarp darbininkų keičiantis jų 
pamainoms. 

Tada jie grįš į viešbutį, žiūrės vakaro žinias, atidžiai skaitys 
laikraščius ir ruošis oficialiai vakarienei, rengiamai jo garbei 
Saut Forke. O vėlai naktį jie grįš į savo karališkai plačią lovą. 

— Tikėsiuosi jūsų paramos lapkritį. Labai jums ačiū. 

Jam plojo džiaugsmingai ir atsistoję. Jis davė ženklą Ke- 
rolei, kad prisidėtų prie jo ant pakylos. Ji atsistojo šalia. 
Kaip visi ir tikėjosi, apkabino ją per liemenį. Jis nesitikėjo, 
kad taip susijaudins, tačiau būdamas taip arti, spausdamas 
ją, tokią mažą ir moterišką, prie šono, patyrė nenusakomą 
jaudulį. Ji atlošė galvą ir nusišypsojo jam, tarsi būtų kupina 
susižavėjimo ir meilės. 

Ji sugebėjo apsimetinėti. 

Praėjo beveik pusvalandis, kol Edžiui pavyko išvaduoti juos 
iš garbinančios minios, nenorinčios jų paleisti. Kai jie išėjo iš 
susirinkimų salės, rugsėjo karštis tvoskė kaip iš krosnies. 

— Džekas vis skambina iš ten, - paaiškino Edis, gindamas 
juos automobilio, stovinčio prie šaligatvio, link. - Šį vakarą 
yra kažkokių nesklandumų. Nieko rimta. Mes atvažiuosime 
paskui tave į susirinkimą gamykloje. Jeigu tuoj pat neišvyksi, 
nespėsi. Ar žinai, kur gamykla? 

— Netoli I-30 kelio, taip? - Teitas nusivilko švarką ir nu- 
metė jį ant užpakalinės išsinuomoto automobilio sėdynės. 

— Teisingai. - Edis smulkiau nupasakojo kelią. - Negalėsi 
jos nepastebėti. Ji bus tau iš dešinės. - Jis pažvelgė į Kero- 
lę. - Iškviesiu taksi, galėsi grįžti į viešbutį. 

— Aš vykstu su Teitu. - Ji pralindo jam po ranka į keleivio 
sėdynę. 

— Manau... 


— Gerai, Edi, - atsakė Teitas. - Tegu važiuoja su manimi. 

— Ji styros ten kaip skaudamas nykštys. Ten ne koks mer- 
ginų klubas. 

— Teitas nori, kad jį lydėčiau, ir aš važiuosiu, - prieštaravo ji. 

— Gerai, - nusileido Edis, bet Teitas galėjo prisiekti, kad 
draugas visai nebuvo patenkintas. - Mes greitai pasivysime 
jus. - Jis uždarė Kerolės dureles ir jie nulėkė. 

— Jis niekada nepraleidžia progos priversti mane pasijusti 
prielipa, argi ne? - tarė ji. - Stebiuosi, kad jis pritarė tavo ve- 
dyboms su manimi. 

— Jis neturėjo progos. Negalėjome jo rasti, atsimeni? 

— Kuo puikiausiai atsimenu, - piktai atšovė ji. - Tenorėjau 
pasakyti... ak, nesvarbu. Nenoriu kalbėti apie Edį. 

— Žinau, jis neįrašytas į tavo mėgstamiausių Žmonių sąra- 
šą. Kartais jis gali būti tikra rakštis subinėj, moka priekabiau- 
ti. Bet jo instinktai retai apgauna. 

— Jo instinktais pasitikiu, - pritarė ji. - Tačiau nesu tokia 
tikra, kad pasitikiu juo. 

— Ką gi jis padarė, kad privertė juo nepasitikėti? 

Ji nusuko galvą ir įsispoksojo pro priekinį stiklą. 

— Nieko, manau. Viešpatie, taip karšta. 

Pasilenkusi į priekį kiek tik leidžia sėdynės diržas, ji nu- 
sivilko kostiumo švarkelį. Po juo buvo deranti šilkinė palai- 
dinukė. O po ja - krūtys, jis matė nėriniuotą, pastelinę lie- 
menėlę, rytą slapta stebėdamas žmoną pro praviras vonios 
kambario duris. 

— Tu buvai nuostabus, Teitai, - pagyrė ji. - Ne maloningas 
ar globėjiškas. Jos to nedovanotų. Maniau, tave gyvą suval- 
gys. - Ji dirstelėjo į jį. - Ypač toji priekinėje eilėje su ryškiai 
mėlyna suknele. Kokios spalvos buvo jos kelnaitės? 

— Ji buvo be kelnaičių. 

Tiesus atkirtis ją pribloškė. To nesitikėjo. Jos koketuojanti 
šypsena išgaravo. Ji vėl įsmeigė akis į priekinį stiklą. 

Jam pasirodė, kad ji įsižeidė. Ką gi, taip jai ir reikia, ar ne 
taip? Jam jau seniai neduoda ramybės gėla papilvėje. Kodėl 

turėtų kentėti vienas? Ant jo peties sėdintis velniūkštis kurs- 
tė priversti ir ją jaustis apgailėtinai. 

— Aš išvengiau abortų klausimo. Ar pastebėjai? 

— Ne. 

— Nežinojau, ką sakyti. Galbūt turėjau pakviesti tave prie 
mikrofono. Būtum galėjusi papasakoti mums iš asmeninės 
patirties, kaip tai vyksta. 

Kai atsisuko į jį, jos akyse žibėjo ašaros. 

— Sakiau tau, niekada nedariau jokio aborto. 

— Bet aš niekada nesužinosiu, ar tu melavai, ar ne? 

— Kodėl taip elgiesi, Teitai? 

Nes ten, mūsų kambaryje, stovi karališka lova, pagalvojo 
jis. Prieš dalydamasis ja su tavim, turiu prisiminti visas prie- 
žastis, kodėl tavęs nekenčiu. 

Žinoma, to nepasakė. 

Jis įvažiavo į dobilo pavidalo sankryžą greitkelyje nema- 
žindamas greičio. Vėl atsidūręs tiesiame kelyje, greitį dar la- 
biau padidino. Jei ne jo puiki orientacija ir nutrūktgalviškas 
vairavimas, būtų pravažiavęs posūkį iš sankryžos. 

Prie automobilių gamyklos vartų jų jau laukė delegacija. 
Teitas sustojo kiek tolėliau, kad turėtų laiko susikaupti prieš 
tapdamas mandagus. Jis jautėsi kaip akiplėša. Norėjo kau- 
tis. Nesijuto galįs šypsotis ir žadėti išspręsti darbininkų prob- 
lemas, kai net su savo paties vedybomis nesusitvarko. Jis 
nenorėjo iš savo žmonos nieko, išskyrus jos kūno, jos kūno 
geidė kiekviena jo raumenų skaidula. 

— Apsivilk švarką, - liepė jai, nors pats nusirišo kaklaraištį 
ir raitojosi marškinių rankoves. 

— Ir ketinau, - atsakė ji ramiai. 

— Gerai. Tavo speneliai matyti po palaidinuke. Ar to ir no- 
rėjai? 

— Eik velniop, - maloniai atsakė ji, atidariusi duris. 

Jis turėjo prisipažinti, kad ji elgėsi puikiai. Ji susivaldė jam 
kandžiai užgauliojant ir su profsąjungos viršininkais, atėju- 

siais jų pasveikinti, kalbėjo protingai. Edis ir Džekas atvyko 
maždaug tuo laiku, kai keitėsi pamaina ir pro gamyklos var- 
tus pasipylė darbininkai. Tie, kurie atvyko į darbą, susiliejo 
su tais, kurie plaukė į automobilių stovėjimo aikštelę. Teitas 
spaudė rankas kiekvienam, ką tik galėjo pasiekti. 

Kiekvieną kartą, kai pažvelgdavo į Kerole, matė ją agituo- 
jančią taip pat uoliai kaip ir jis. Ji dėmesingai visų klausėsi, 
nesvarbu, su kuo būtų kalbėjusi. Kaip ir sakė Edis, vilkėdama 
geltonais šilkais, ji tikrai išsiskyrė minioje. Jos tamsūs plau- 
kai atspindėjo saulės šviesą tarsi veidrodis. Nepriekaištingas 
veidas nepiktino ir neatstūmė žmonių, darbininkes traukė 
kaip magnetas lygiai kaip ir vyrus. 

Teitas ieškojo prie ko prikibti, bet nieko nepastebėjo. Ji 
siekė purvinų rankų ir draugiškai jas spaudė. Ji nepavargo 
šypsotis, nors toji minia buvo nesuvaldoma, o karštis nepa- 
keliamas. 

Ir ji pirmoji pripuolė prie jo, kai kažkieno pakirstas jis su- 
smuko ant žemės. 


Dvidošimt devintas skyrius 


Liserė kaip tik stebėjo Teitą, kai jo galva staiga loštelėjo at- 
gal. Nevalingai jis pakėlė ranką prie kaktos, susverdėjo ir su- 
smuko. 

— Ne! 

Juos skyrė vos keli metrai, bet žmonių buvo tiršta. Jai at- 
rodė, kad pro juos braunasi visą amžinybę. Kai pritūpė ant 
karšto šaligatvio šalia Teito, buvo susiplėšiusi pėdkelnes ir 
nusibrozdinusi kelius. 

— Teitai! Teitai! - Kraujas sunkėsi iš žaizdos smilkinyje. - 
Pakvieskite kas nors gydytoją. Edi! Džekai! Kas nors darykite 
ką nors. Jis sužeistas! 

— Man nieko nenutiko. 

Jis stengėsi atsisėsti. Svyruodamas, apsvaigęs, jis grabinė- 
josi atramos, surado Eiverės ranką ir tvirtai į ją įsikibo. 

Pamačiusi, kad Teitas gali kalbėti ir mėgina sėstis, pama- 
nė, kad jį kulka tik kliudė, nepataikė į kaukolę. Priglaudė jo 
galvą prie krūtinės. Šiltas kraujas sruvo žemyn, tačiau ji net 
nepastebėjo, kad jos drabužiai kruvini. 

— Jėzau, kas atsitiko? - Pagaliau Edis sugebėjo prasibrauti 
alkūnėmis pro minią prie jų. - Teitai? 

— Nieko, - suvapėjo jis. - Duok man nosinę. 

Eiverė lėtai paleido jo galvą. 

— Greitajai jau skambina. 

— Nereikia. Kažkas man smogė. - Jis apsidairė kojų miš- 
ke. - Šituo, - pasakė jis, rodydamas pirštu į sudužusį alaus 
butelį, besivoliojantį šalia ant šaligatvio. 

— Kas, po velnių, jį metė? 

— Ar matei jį? - Eiverė buvo pasiruošusi stoti į kovą su už- 
puoliku. 

— Ne, nieko nemačiau. Duok man nosinę, - pakartojo Teitas. 

Edis ištraukė vieną iš kišenės. Griebusi Eiverė prispaudė ją 
prie kraujuojančios žaizdos smilkinyje, prie pat plaukų. 

— Ačiū. Dabar padėk man atsikelti. 

— Nesu tikra, kad turėtum mėginti stotis, - įspėjo ji. 

— Jaučiuosi gerai. - Nevykusiai nusišypsojo jis. - Tik padė- 
kite man pakelti subinę, gerai? 

— Galėčiau tave pasmaugti, kad tokiu metu juokauji. 

— Atleisk. Kažkas už tave greitesnis. 

Kai ji ir Edis padėjo jam atsistoti ant kojų, gaudydamas 
kvapą atbėgo Džekas. 

— Kai kuriems darbininkams nepatinka tavo politika. Poli- 
cija juos suėmė. 

Tolimajame automobilių stovėjimo aikštelės kampe erze- 
liavo. Piketo prieš Ratledžą plakatai šokinėjo aukštyn žemyn 
kaip spyruoklinės šokdynės. „Ratledžas - nuobodus komu- 
nistas“, - skelbė vienas. „Balsuoji už raudonąjį liberalą? Tu 
visiškas beprotis!“ - rėkė kitas. Ir: „Ratledžas - rujojantis ko- 
munistas.“ 

— Eime, - paragino Edis. 

— Ne. - Teito lūpos buvo išbalusios ir persikreipusios iš 
pykčio. - Atėjau čia paspausti rankų ir prašyti balsuoti -už 
mane, tai ketinu ir daryti. Pora butelių mėtytojų manes ne- 
išgąsdins. 

- Teitai, Edis teisus. - Eiverė tvirtai įsitvėrė jo rankos. — 
Dabar tai jau policijos reikalas. 

Ji numirė tūkstantį kartų, kol galvotrūkčiais dūmė prie jo. 
Galvojo: „Štai ir atsitiko. Norėjau jį apsaugoti ir nesugebė- 

jau.“ Šis įvykis akivaizdžiai parodė jai, koks jis pažeidžiamas. 
Kokią jam galėjo pasiūlyti apsaugą? Jei kas nors trokšta jį 
nužudyti, tai ir padarys. Nei ji, nei kas nors kitas nė velnio 
negalės sukliudyti. 

— Sveiki, aš Teitas Ratledžas, kandidatuoju į JAV Senatą. - 
Teitas ryžtingai pasisuko į vyrą, stovintį arčiausiai jo. 

Automobilių pramonės darbininkų sąjungos narys pa- 
žvelgė į ištiestą Teito ranką, tada nedrąsiai apsižvalgė, tarsi 
ieškotų bendradarbių pagalbos. Pagaliau jis paspaudė Teitui 
ranką. 

— Būčiau dėkingas už jūsų balsą lapkričio mėnesį, - pasakė 
Teitas vyrui eidamas prie kito. - Sveiki, aš Teitas Ratledžas. 

Nepaisydamas savo patarėjų, Teitas vaikščiojo po minią, 
spausdamas rankas savo dešiniąja, kairiąja laikydamas prie 
kaktos kruviną nosinę. Eiverė niekada nemylėjo jo taip karštai. 

Tačiau ir labiau išsigandusi dar niekad nebuvo. 


— Kaip aš atrodau? 

Teitas paklausė jos nuomonės tik tada, kai pats negalėjo 
surinkimo gamyklos stovėjimo aikštelėje tol, kol pamainos 
išsiskirstė, vieni darbininkai patraukė namo, kiti sugužėjo į 
gamyklą. 

Tik tada jis leidosi Edžio ir Eiverės įstumiamas ant užpaka- 
linės automobilio sėdynės ir skubiai nuvežamas į artimiausią 
greitosios pagalbos kabinetą. Džekas antruoju automobiliu 
taip pat nuvažiavo iš paskos. Gydytojas rezidentas trimis 
dygsniais susiuvo pjūvį ir pleistru pritvirtino kvadratinį bal- 
to tvarsčio lopelį. 

Iš greitosios pagalbos kambario Eiverė paskambino Nelso- 
nui ir Zy, žinojo, kad išgirdę apie šį įvykį per žinias jaudinsis. 
Jie primygtinai reikalavo pasikalbėti su Teitu. Jis ramino: 
žaizda — vieni juokai, tačiau Eiverė matė, su kokiu dėkingu- 
mu jis priėmė slaugės jam pasiūlytus vaistus nuo skausmo. 

Kai jie sugrįžo į Adolphus viešbutį, vestibiulyje jų laukė 
krūva reporterių. Jie kaip susitarę puolė prie jų. 

— Pasirūpink, kad nufotografuotų kraują ant tavo sukne- 
lės, - tarstelėjo jai Edis puse lūpų. 

Koks nejautrumas, ji būtų galėjusi išdraskyti jam akis. 

— Tu šunsnukis. 

— Aš tik dirbu savo darbą, Kerole, - mandagiai atsakė jis. — 
Kuo geriau išnaudoti visas aplinkybes - netgi blogiausias. 

Ji buvo per daug įsiutusi, kad sugebėtų atšauti. Jie sunkiai 
brovėsi pro mikrofonus ir kameras prie liftų. Prie savo kam- 
bario durų ji vėl susidūrė su Džeku ir Edžiu, juodu jau taikėsi 
sekti paskui juos vidun. 

— Teitas ketina prigulti ir laukti, kol pradės veikti vaistai 
nuo skausmo, - paaiškino, nepaisydama jokių jų argumen- 
tų. - Ketinu prašyti, kad jam neadresuotų jokių skambučių. 

— Jis turi padaryti pareiškimą. 

— Tai ir parašykite jį, - pasakė ji Džekui. - Vis tiek perrašy- 
tumėte, kad ir ką jis sakytų. Tik atsiminkite, ko jis mūsų pra- 
šė, kai važiavome atgal. Jis nenori apkaltinti sviedusio butelį 
vyro, nors jis bjaurisi smurtu ir mano, kad tai žema. Jis ne- 
kaltina automobilių pramonės darbininkų sąjungos grupės 
už kelių jų narių veiksmus. Esu tikra, galėsite tai išplėtoti. 

— Užsuksiu jūsų paimti septintą trisdešimt, - pasakė Edis 
ir apsisuko eiti. Per petį griežtai pridūrė: - Tiksliai septintą 
trisdešimt. 

Teitas kiek snustelėjo, tada, prieš keldamasis nusiprausti 
ir persirengti, pasižiūrėjo žinias. Dabar jis atsisuko nuo ko- 
modos veidrodžio ir pakėlė rankas į šonus. 

— Na? 

Kraipydama galvą, ji atidžiai įvertino. 

— Labai valiūkiška. - Jo plaukai žaviai krito virš žaizdos. - 
Šis pleistras, kaip koks kavalieriaus šaunumo ženklas, pagy- 
vina tavo labai gražų smokingą. 

— Tai ir gerai, - sumurmėjo jis, nedrąsiai liesdamas tvars- 
tį, - nes baisiai skauda. 

Susirūpinusi Eiverė įdėmiai jį apžiūrėjo iš arčiau. 

— Mums nereikėtų eiti. 

— Edis iš pykčio sprogtų. 

- Ir tegu. Visi kiti suprastų. Jeigu jau Maiklas Džeksonas 
gali atšaukti koncertą dėl skrandžio viruso, nuvildamas tūks- 
tančius jį dievinančių gerbėjų, tai tu tikrai gali atšaukti vaka- 
rienę ir nuvilti porą šimtų susirinkusiųjų. 

— Bet ar Maiklo Džeksono gerbėjai mokėjo po du šimtus 
dolerių už vietą prie stalo? - nusišaipė jis. - Jis gali sau leisti 
atšaukti, o aš negaliu. 

— Bent praryk dar vieną piliulę. 

Jis papurtė galvą. 

- Jei jau einu, turiu būti energingas. 

— Viešpatie, koks tu užsispyręs. Visai kaip ir šią popietę, 
kai norėjai ten likti. 

— Per vakaro žinias viskas atrodė puikiai. 

Ji susiraukė. 

— Dabar kalbi kaip Edis. Juk sieki valstybinės tarnybos, o 
ne tapti geriausiu metų taikiniu kiekvienam pamišėliui, kuris 
griežia dantį ant sistemos. Neturėtum rizikuoti gyvybe vien 
dėl to, kad šeštą ir dešimtą parodytų gerą reportažą. 

— Klausyk, tik dėl to, kad siekiu valstybinės tarnybos, ne- 
nusekiau paskui tą kalės vaiką, metusį į mane butelį, ir pats 
neišspardžiau jam subinės. 

— Ak, štai dabar man patinka. Kandidatas, kuris kalba tai, 
ką galvoja. 

Jie juokėsi kartu, bet po akimirkos juokas išblėso. Teitas 
švelniai ir įdėmiai žvelgė ją. 

— Ši suknelė man vis dar gražiausia. Tu atrodai nuostabiai. 

— Ačiū. 

Ji buvo apsirengusi juoda, kokteilių vakarėliams skirta suk- 
nele, kuria jis jau žavėjosi. 

— Na, elgiausi kaip bukagalvis šią popietę. 

— Negailėjai skaudžių žodžių. 

- Žinau, - prisipažino jis, išpūsdamas oro gūsį. - Aš norė- 
jau. Iš dalies todėl... 

Pasigirdo beldimas. 

— Septynios trisdešimt, - priminė už durų Edis. 

Teitas, regis, susierzino. Nusivylusi Eiverė griebė vakarinę 
rankine ir nuskubėjo prie durų. Ji buvo įsijausminusi. Nervai 
pakrikę. Atrodė, tarsi tuoj ims klykti. 

Ji vos susilaikė, kai Saut Forke iš karto minioje pastebėjo 
vyrą, jau matytą Midlando ir Odesos oro uoste. 


Rančos namas, išgarsintas populiaraus televizijos serialo 
„Dalasas“, skendėjo šviesose. Tai buvo ypatingas vakaras, po- 
būvių lankytojams po namą buvo leidžiama vaikštinėti lais- 
vai. Vakarienė buvo surengta gretimame, daržinę primenan- 
čiame pastate, kurį dažnai nuomojo didelėms šventėms. 

Vakarėlis pavyko, jie net nesitikėjo, kad bus taip šaunu. 
Vos jie atvyko, juos informavo, kad susirinko didžiulė minia. 
Daugelis už galimybę dalyvauti ir išgirsti Teito kalbą pasiūlė 
sumokėti daugiau nei du šimtus dolerių. 

— Nėra abejonių, tai dėl šiandien parodytos neįtikimos 
naujienų istorijos, - pasakė Edis. - Visi tinklai ir vietos kana- 
lai per savo šeštos valandos žinias rodė tą siužetą. - Jis blyks- 
telėjo Eiverei pernelyg patenkinto žmogaus šypsena. 

Ji įsikibo Teitui į parankę, parodydama, kad jis jai kur kas 
svarbesnis nei kokios naujienų istorijos ar net patys rinki- 
mai. Edis tik dar plačiau išsišiepė. 

Kiekvieną dieną Eiverei jis patiko vis mažiau. Jo neatsa- 
kingas flirtavimas su Fense buvo svari priežastis, kad nepasi- 
tikėtų jo, kaip gerojo skauto, nepriekaištinga reputacija. 

Vis dėlto Teitas juo pasitikėjo besąlygiškai. Štai kodėl ji 
neužsiminė mačiusi iš Edžio kambario išeinančią Fensę net 
tada, kai Teitas buvo suteikęs jai tokią galimybę. Ji juto, kaip 

Teito požiūris į ją švelnėja, ir nenorėjo rizikuoti, juodindama 
jo patikimiausią draugą. 

Žengdama su Teitu į didžiulį prieblandoje skendintį pasta- 
tą, ji pasistengė nekreipti dėmesio į Edžio repliką ir užmirš- 
ti visus rūpesčius. Šįvakar Teitui reikia jos paramos. Žaizda 
tikriausiai jį vargino labiau, nei jis rodė. Prie jų priartėjo 
džiaugsmingas vietos rėmėjas. Jis draugiškai pabučiavo Ei- 
verei į skruostą ir energingai pakratė Teitui ranką. Kai ji juok- 
damasi iš jo žodžių atlošė galvą, pastebėjo aukštą žilaplaukį 
vyrą minios pakraštyje. 

Ji bandė įsižiūrėti, tačiau tą pat akimirką pametė jį iš akių. 
Tikriausiai ji suklydo. Vyras oro uoste buvo apsirengęs kau- 
bojiškais drabužiais ir užsidėjęs plačiakraštę skrybėlę, o šis 
vilkėjo vakariniu kostiumu. Tai greičiausiai atsitiktinumas, 
jie tik panašios išvaizdos. 

Bandydama išlikti dėmesinga prieinantiems prisistatyti 
žmonėms, ji ir toliau žvalgėsi minioje, bet daugiau prieš va- 
karienę to vyro nepastebėjo. Sėdint prie stalo didžiulėje sa- 
lėje buvo sunku įžiūrėti, kas stovi tamsiausiuose kampuose. 
Tai buvo oficiali vakarienė, bet aplinkui šlaistėsi daug žmo- 
nių. Dažnai į ją akinamai nukrypdavo televizijos šviesos. 

— Tu ne alkana? - Teitas pasilenkė prie jos ir linktelėjo į 
beveik nepaliestą lėkštę. 

— Per daug jaudinuosi. 

Tiesą sakant, jai buvo bloga, ji nerimavo ir galvojo, kaip 
perspėti Teitą apie jam gresiantį pavojų. Pleistras ant jo kak- 
tos jai atrodė nepadoriai. Kitą kartą gali būti ne tuščias alaus 
butelis. Gali būti kulka. Be to - mirtina. 

— Teitai, ar matei aukštą žilaplaukį vyrą? - paklausė ji dve- 
jodama. 

Jis tik nusijuokė. 

— Tokių čia apie penkiasdešimt. 

— Turiu omeny vieną. Pamaniau, jis atrodė lyg ir pažįstamas. 

— Galbūt jis iš vienos tų atminties kišenių, kurios tau dar 
neatsivėrė. 

— Galbūt. 

— Sakyk, ar tu gerai jautiesi? 

Bandydama išspausti šypseną, ji pakėlė galvą ir sušnibždė- 
jojam į ausį: 

— Kandidato žmonai reikia į tualetą. Ar ji gali trumpam pa- 
sitraukti? 

- Žinoma, net būtina, kitaip pasekmės gali būti liūdnos. 

Jis atsistojo, norėdamas patraukti jai kėdę. Ji atsiprašė. 
Prie pakylos krašto padavėjas paėmė jai už rankos ir padėjo 
nulipti klibančiais kilnojamaisiais laiptais. Stengdamasi kuo 
mažiau kristi į akis, braudamasi išėjimo link, akimis minioje 
ji ieškojo vyro žilais plaukais. 

Kai ji praėjo duris, pajuto nusivylimą ir kartu palengvė- 
jimą. Ji buvo beveik įsitikinusi, kad tai tas pats vyras, kurį 
ji pastebėjo Vakarų Teksase. Kita vertus, ten buvo dešimtys 
tūkstančių aukštų teksasiečių žilais plaukais. Dėl savo įtaru- 
mo ji jautėsi kiek kvailai, todėl liūdnai šyptelėjo. 

Jos šypsena sustingo, kai kažkas iš už nugaros priėjo ir 
grėsmingai sušnibždėjo: 

— Sveika, Eivere. 


Irisdošimtas skyrius 


Viaurmakti „Makdonaldo“ užkandinė ties Prekybos ir Grifi- 
no gatvių kampu Dalaso centre atrodė kaip auksinės žuvelės 
indas. Ji buvo ryškiai apšviesta. Pro išgaubto stiklo langus 
galėjai puikiai visus matyti, kaip aktorius, stovinčius scenos 
viduryje. | 

Kasininkas priėmė užsakymą iš niūraus vienišiaus. Kaž- 
koks prasigėrėlis bandė nusnausti vienoje iš užkandinės 
kabinų. Dvi apsvaigusių paauglių poros laistėsi pomidorų 
padažu. 

Kol pasiekė užkandinę, Eiverė užduso, šiaip ar taip, nuo 
viešbučio buvo atkulniavusi tris kvartalus. Dėl vakarinių 
drabužių ji išsiskyrė iš vakare atgijusios minios. Kad ir kaip 
būtų, tokią valandą moteriai vaikščioti centrinėmis gatvėmis 
vienai beprotiškai rizikinga. 

Iš kitos gatvės pusės ji įdėmiai žiūrėjo į spindinčią ir jaukią 
valgomojo salę. Ji matė jį, sėdintį vieną kabinoje. Laimei, sta- 
liukas buvo greta lango. Kai tik žalia šviesoforo šviesa pakvie- 
tė, ji nuskuodė per plačią gatvę, kaukšėdama aukštakulniais. 

- Mmm-mmm, mama, gerai atrodai! - Juodaodis paauglys 
gašliai pliaukštelėjo liežuviu. 

Kumščiuodamiesi ir kvatodami, du bičiuliai sveikino drą- 
suolį. Kampe dvi moterys, viena rudais plaukais, kita - kaš- 
toniniais, varžėsi dėl vyro, apsitempusio ankštomis odos 

kelnėmis, dėmesio. Jis buvo atsirėmęs į šviesoforo stulpą ir 
atrodė nuobodžiauja, kol praėjo Eiverė. Jis nužvelgė ją kaip 
mėsėdis. Moteris rudais plaukais apsisuko, įsisprendė ranko- 
mis į klubus ir šūktelėjo Eiverei: 

— Ei, kale, laikyk savo šikną toliau nuo jo, kitaip tave nu- 
dėsiu. 

Eiverė nekreipė į nieką dėmesio, skuodė šaligatviu prie vit- 
rinos, už kurios matė palinkusį vyriškį. Priartėjusi prie pat 
jos, pabeldė į stiklą. Vanas Lavdžojus pažvelgė atsitraukęs 
pė. Jis parodė į suolą savo kabinoje. Eiverė piktai ir įnirtingai 
papurtė galvą ir griežtai parodė į purviną šaligatvį, ant kurio 
trypčiojo juodo atlaso bateliais. 

Jis neskubėdamas ramiai išpėdino. Ji nekantraudama sekė 
jo lėtus žingsnius per restoraną, pro duris, už kampo, ir kai 
jis priėjo, ji jau nesitvėrė pykčiu. 

— Ką, po velnių, sugalvojai, Vanai? - pasiteiravo ji. 

Apsimesdamas nekaltas, jis sunėrė ištįsusias rankas ant 
krūtinės. 

— Moi? 

— Kodėl turėjome susitikti čia? Tokią nakties valandą? 

— Negi būtum norėjusi, kad ateičiau pas tave į kambarį - į 
kambarį, kurį dalijiesi su kitos moters vyru? 

Stojo tyla, ir jis nerūpestingai prisidegė marihuanos ciga- 
retę. Įtraukęs porą dūmų, pasiūlė ją Eiverei. Ji pliaukštelėjo 
jam per ranką. 

— Negali įsivaizduoti, į kokį pavojų mane stumi šį vakarą 
užkalbines. 

Jis atsišliejo į išgaubtą lango stiklą. 

— Klausausi tavęs ausis pastatęs. 

— Vanai. - Ji griebėsi už galvos ir pradėjo masažuotis smil- 
kinius. - Per daug sudėtinga paaiškinti - ypač čia. - Moterys 
už kampo garsiai laidė nešvankybes, kai vyras odinėmis kel- 

nėmis valėsi nagus kišeniniu peiliuku. - Aš išsėlinau iš vieš- 
bučio. Jeigu Teitas sužinos, kad išėjau... 

— Ar jis žino, kad tu ne jo žmona? 

— Ne! Ir neturi žinoti. 

— Kodėl? 

— Neturiu laiko aiškinti. 

— O ašjo turiu sočiai. 

— Bet aš jo visai neturiu, - sušuko ji, griebdama jam už 
kaulėtos rankos. - Vanai, kad nebandytum prasižioti. Pavo- 
jus iškiltų ne vienai gyvybei. 

— Taip, Ratledžas gali įsiusti ir tave nužudyti. 

— Aš kalbu apie Teito gyvybę. Tai ne žaidimas, patikėk ma- 
nim. Labai daug pastatyta ant kortos. Tu pripažinsi tai, kai 
tik turėsiu progą paaiškinti. Tačiau dabar negaliu. Turiu grįž- 
ti atgal. 

— Na ir spektaklis, Eivere. Kada nusprendei jame vaidinti? 

— Ligoninėje. Mane palaikė Kerole Ratledž. Jie man pada- 
rė plastinę operaciją, tada dar negalėjau kalbėti ir paprieš- 
tarauti. 

— Kodėl to nepadarei, kai jau galėjai? 

Ji karštligiškai galvojo, kaip jam kuo greičiau viską papa- 
sakoti. | 

— Pasiklausk Airišo, - išpyškino ji. 

— Airišas! - kranktelėjo jis piktai, springdamas marihua- 
nos dūmu. - Tas gudrus kalės vaikas. Jis žino? 

— Sužinojo neseniai. Turėjau kam nors pasakyti. 

— Tai štai kodėl jis mane išsiuntė į šią kelionę. Vis klausiau 
savęs, kas per atradimas tas Ratledžas, lyg būtų koks suknis- 
tas karališkosios šeimos narys ar kas panašaus. Taigi Airišas 
norėjo, kad nenuleisčiau nuo tavęs akių. 

— Manau, taip. Aš nežinojau, kad jis skirs tau šią užduo- 
tį. Buvau priblokšta, kai pamačiau tave Hjustone. Buvo gana 
sunku, kai atidariusi Ratledžų namų duris išvydau ant slenks- 
čio. Ar tada mane atpažinai? 

— Tą dieną, kai išėjai iš klinikos, atkreipiau dėmesį, kad po- 
nios Ratledž įpročiai elgtis priešais kamerą labai panašūs į 
tavo. Buvo nepakeliamai sunku matyti, kaip ji sudrėkina lū- 
pas ir pasuka ar kresteli galvą - visai kaip tu. Kai filmavau 
rančoje, buvau beveik įsitikinęs, bet šį vakarą pasijutau toks 
tikras, kad nusprendžiau prisipažinti žinąs nedidelę tavo 
paslaptį. 

— O Viešpatie. 

— Kas? 

Per Vano petį Eiverė pastebėjo prie jų atžingsniuojantį po- 
licijos patrulį. 


— Gerai, kas yra? - irzliai paklausė brolio Teitas. 

Džekas uždarė duris į savo viešbučio kambarį ir ištraukė iš 
savo oficialaus švarko buteliuką. 

— Gersi? 

— Ačiū, ne. Kas atsitiko? 

Vos jie įėjo į Adolphus vestibiulį, Džekas sugriebė Teitui 
už alkūnės ir sušnibždėjo, kad jiems reikia pasikalbėti akis 
į akį. 

— Dabar? 

— Dabar. 

Tą naktį Teitas neturėjo jokio noro rengti uždarų durų 
posėdžio su broliu. Vienintelis žmogus, su kuriuo jis norėjo 
pasikalbėti akis į akį, buvo žmona. Nuo tada, kai jie atvyko į 
Saut Forką, ji elgėsi labai keistai. O juk prieš tai viskas klos- 
tėsi puikiai. 

Per vakarienę ji paminėjo žilaplaukį vyrą - matyt, kas nors 
iš praeities nedavė jai ramybės, jis pasirodė vakarėlyje ir su- 
kėlė jai nepatogumų. Kad ir kas jis buvo, tikriausiai susidūrė 
su ja, kai ji ėjo į moterų kambarį, nes prie stalo grįžo išbalusi 
ir drebėdama. 

Visą vakarą ji krūpčiojo kaip kiškis. Kelis kartus akis paga- 
vo ją nervingai kandžiojant apatinę lūpą. Kai ji nusišypsojo, 

šypsena buvo anaiptol nenuoširdi. Jis neturėjo laiko aiškin- 
tis visos istorijos. Teitas norėjo žinoti esmę - ir kuo greičiau. 

Bet dėl šventos ramybės stovykloje jis nusprendė pirma 
pasigerinti Džekui. Jiems laukiant lifto, jis atsisuko į ją ir 
pasakė: 

— Džekas norėjo penkias minutes šnektelėti. - Jis reikš- 
mingai pažvelgė į brolį, tas turėjo suprasti: „Ne daugiau nei 
penkias minutes. 

— Dabar? - paklausė ji. - Tada aš grįžtu pas budėtoją ir pa- 
prašysiu kelių brošiūrų ir laiškinio popieriaus, noriu Mendei 
išsiųsti laiškelį. Neužtruksiu. Pasimatysime kambaryje. 

Liftas atvažiavo ir ji nuskubėjo. Teitas su Džeku ir Edžiu 
pakilo į viršų. Edis palinkėjo labos nakties ir išėjo į savo kam- 
barį, palikdamas brolius vienus. 

Teitas nekantraudamas laukė, kol Džekas iš smokingo 
krūtinės kišenės ištraukė baltą voką ir jam padavė, ant voko 
buvo užrašytas jo vardas. Teitas pakišo rodomąjį pirštą po 
atlanku ir atplėšė. Du kartus perskaitęs, iš padilbų pažvel- 
gė į brolį. 

— Kas tau jį davė? 

Džekas pylėsi į stiklelį brendžio. 

— Atsimeni tą ponią per priešpiečius, moterį, vilkinčią žy- 
drai? Sėdėjo pirmoje eilėje. 

Teitas kilstelėjo smakrą į butelį gėrimo. 

— Apsigalvojau. 

Džekas padavė jam gėrimo. Greitai ištuštinęs brendį vie- 
nu mauku, Teitas iš naujo skaitė laišką, kurio nepaleido iš 
rankų. 

— Kodėl tavęs paprašė jį perduoti? - paklausė brolio. 

— Spėju, ji nemanė, kad jai dera pačiai jį pristatyti. 

— Dera? - pašiepė Teitas, dar kartą pažvelgęs į begėdiškus 
laiško žodžius. 

Džekas net nesistengė slėpti linksmumo. 

— Ar galiu drįsti spėti, apie ką jis? 

- Bingo. 

— Gal galiu ką pasiūlyti? 

— Ne. 

— Neskaudėtų, jeigu priimtum jos kvietimą. Tiesą sakant, 
tai gali padėti. 

— Ar tu negirdėjai, kad esu vedęs? 

— Lyg ir girdėjau, net pastebėjau, kad tavo vedybos šiuo 
metu nė sudilusio skatiko nevertos, bet juk tau nereikia 
mano nuomonės nei apie tavo žmoną, nei apie vedybas. 

— Tikra tiesa. Nereikia. 

— Nesispardyk, Teitai. Man nuoširdžiai rūpi tavo gerovė. 
Tu tai žinai. Pasinaudok šiuo kvietimu. Aš nenumanau, kas 
vyksta tarp Kerolės ir tavęs. - Jis gudriai primerkė akį. - Ta- 
čiau žinau, kas nevyksta. Jūs kartu nemiegate ir prieš lėk- 
tuvo katastrofą seniai nemiegojote. Gyvas vyras negali, taigi 
negali ir tu, gerai jaustis ir dirbti, jeigu jo draugužis tarpkojy 
yra nelaimingas. 

— Kalbi iš patirties? 

Džekas nuleido galvą ir ėmė spoksoti į gėrimą, kurį suko 
„savo stiklinėje. Teitas perbraukė pirštais plaukus ir susirau- 
kė, kai palietė susiūtą žaizdą kaktoje. 

- Atleisk. Netyčia išsprūdo. Atleisk man, Džekai. Tai tik 
dėl to, kad supykinai, niekam neleisiu kištis į mano reikalus. 

— Tai neišvengiama, broliuk. 

— Manjau bloga nuo to. 

— Tai tik pradžia. Ir net gavus tarnybą nesibaigs. 

Teitas atsirėmė užpakaliu į tualetinį staliuką. 

— Nesibaigs, manau, kad ne. 

Tylėdamas jis tyrinėjo kilimo plaušelius. Po akimirkos jo 
krūtinėje ėmė kretėti juokas ir netrukus prasiveržė išorėn. 

— Kas yra? - Džekas jųdviejų pokalbyje nepastebėjo nieko 
juokinga. 

— Ne per seniausiai Edis pasisiūlė surasti man moterį, kad 
padėtų įveikti nusivylimą. Kur judu buvote, kai buvau jaunas, 
nevedes ir man būtų pravertusi pora gerų sąvadautojų? 

Džekas kreivai šyptelėjo. 

— Regis, to nusipelniau. Tačiau pastaruoju metu tu toks įsi- 
tempęs, pamaniau, kad nekaltas pasivartymas su trykštančia 
sveikata bobše tau būtų naudingas. 

— Greičiausiai būtų, bet ačiū - ne. - Teitas pajudėjo prie 
durų. - Ačiū ir už gėrimą. - Uždėjęs ranką ant durų ranke- 
nos, tarsi būtų ką tik prisiminęs, jis paklausė: - Ar šiomis die- 
nomis kalbėjaisi su savo šeima? 

— Kalbi apie „gėrimą ? 

— Tik taip pasirodė, - atsakė Teitas, jis atrodė susigraužęs. 

— Nesirūpink dėl to. Taip, šiandien kalbėjausi su Dorote 
Rėja. Ji sakė, kad viskas gerai, tačiau ji mano, kad Fensė su- 
manė kai ką negera, tik kol kas ji nenutuokia ką. 

— Vienas Dievas žino. 

— Galbūt Dievas žino. Tik aišku kaip dieną, kad daugiau 
niekas. 

— Labos nakties, Džekai. 

— Ei, Teitai? 

Jis atsisuko. 

— Kadangi tavęs jis nesudomino... - Teitas nusekė brolio 
žvilgsniu į laišką, kurį vis dar laikė. Džekas gūžtelėjo. - Galji 
norės pasitenkinti ne pačiu geriausiu. 

Teitas suvyniojo popierių ir numetė broliui, šis pagavo jį 
viena ranka. 

— Sėkmės. 

Kai Teitas atidarė duris į savo kambarį, jau buvo nusiren- 
gęs švarką, nusirišęs kaklaraištį ir juostą. 

- Kerole? Žinau, kad užtrukau ilgiau nei penkias minutes, 
bet... Kerole? 

Jos nebuvo. 


Pamačiusi policininką, Eiverė nusuko galvą. Žvyneliai ant jos 
suknelės blizgėjo taip ryškiai, kaip auksinės arkos prie už- 
kandinės. 

— Dėl Dievo meilės, mesk tą cigaretę, - pasakė ji Vanui. — 
Jis pamanys... 

- Nesirūpink, - pertraukė draugas, kreivai jai šypspdama- 
sis. - Jeigu būtum kekšė, negalėčiau tavęs įpirkti. - Jis nu- 
gnybo degantį cigaretės galiuką ir įsimetė ją atgal į marškinių 
kišenę. 

Kai policininkas puolė skirti šūkaujančios už kampo po- 
relės, Eiverė galva parodė, kad jiems reikia slėptis, ir pasuko 
atgal, į Adolphus. Vanas suglebęs kėblino šalia jos. 

— Vanai, man reikia, kad pažadėtum niekam neatskleis- 
ti, kas esu. Kokį vakarą kitą savaitę, kai grįšime namo, visi 
trys su Airišu susitiksime. Šiaip ar taip, jis norės išgirsti apie 
mano kelionę. Tada ir atsakysiu į tavo klausimus. 

— Kaip manai, ar Dekeris sumokėtų už šią informaciją? 

Eiverė sustojo kaip įbesta. Ji šiurkščiai sugriebė Vano 
ranką. 

— Tu negali! Prašau, Vanai. Dieve mano, tu negali. 

- Aš galėsiu, jei nepateiksi man geresnio pasiūlymo. - Jis 
nustūmė jos ranką ir pasuko šalin. - Iki, Eivere. 

Jie buvo tiesiai prie viešbučio, kitoje gatvės pusėje. Ji 
nurisnojo paskui jį ir vėl čiupo už rankos, staigiai jį apsuk- 
dama. 

— Tu nežinai, kiek daug pastatyta ant kortos, Vanai. Mal- 
dauju tave, kaip draugo. 

- Neturiu jokių draugų. 

- Prašau nedaryk nieko, kol nepaaiškinsiu tau visų aplin- 
kybių. 

Jis vėl patraukęs išvadavo ranką. 

— Pagalvosiu apie tai. Tik tavo paaiškinimai verčiau jau 
būna įtikinami, kitaip aš pasipelnysiu. 

Ji stebėjo, kaip jis tingiai šliurina šaligatviu. Atrodė, jam 
niekas pasaulyje nerūpi. Jos pasaulis, priešingai, buvo žlu- 
gęs. Vanas turėjo visus tūzus ir tai žinojo. 

Jausdamasi taip, tarsi ką tik būtų gavusi kuoka per galvą, ji 
perėjo gatvę viešbučio link. Tik pasiekusi šaligatvį kitoje pu- 
sėje pakėlė galvą. 

Teitas stovėjo po įėjimo stogine ir spoksojo į ją. 


Trisdešimt pirmas skyrius 


J. išraiška buvo kraugeriška. Neryžtingai patrypčiojusi Ei- 
verė pajudėjo prie jo kaip pagauta nusikaltimo vietoje, kaip 
nusikaltėlė, kuri žino, kad jai neišdegė, bet vis dar nenori to 
prisipažinti. 

— Štai ir ji, pone Ratledžai, - linksmai pasakė durininkas. - 
Sakiau jums, kad tikriausiai bet kurią akimirką grįš. 

Prie durininko Teitas stengėsi kalbėti švelniai: 

— Buvau jau pradėjęs nerimauti, Kerole. - Jo pirštai su pi- 
tono jėga suspaudė jai ranką virš alkūnės. 

Jis nulydėjo ją vestibiuliu. Lifte jie žiūrėjo priešais save, 
nieko netardami, bet.tarp jų lakstė kibirkštys. Jis atrakino 
duris į kambarį ir praleido ją vidun. 

Saugantis kambarį metalinis užraktas galiausiai spragte- 
lėjo, kai jis pasuko raktą. Nė vienas nesiekė uždegti šviesos. 
Nė vienam nedingtelėjo tai padaryti. Jiems užteko silpnos 
naktinės lemputės, degančios vonios kambaryje virš dirbti- 
nės perlinės kriauklės. 

— Kur; po šimts velnių, buvai? - Teitas paklausė be užuo- 
lankų. 

— „Makdonalde“ ties kampu. Pameni, beveik nieko neval- 
giau per pokylį. Pasijutau baisiai išalkusi. Pamaniau, kol tu 
su Džeku... 

— Kas buvo tas vyrukas? 

Ji pradėjo vaidinti kvailę, tačiau sumanesnę. Jis greičiau- 
siai matė ją su Vanu, bet jo neatpažino. Kol ji svarstė, ar rėžti 
jam tiesiai, ar meluoti, jis puolė ją klausimu. 

— Ar jis prekiautojas? 

Jos žandikaulis atvipo iš nustebimo. 

— Narkotikų prekiautojas? 

— Neapsimetinėk, žinau, kad kartais su Fense patraukda- 
vote hašišo. Meldžiu Dievą, kad tai būtų viskas, ką darei, bet 
kandidato į senatorius žmona neperka žolės gatvėje iš neži- 
nomo narkotikų perpardavinėtojo, Kerole. Dėl Dievo meilės, 
jis galėtų būti slaptas... 

— Tai buvo Vanas Lavdžojus! - piktai išrėkė ji. Matyt, tas 
vardas nieko jam nesakė. Jis sutrikęs vėpsojo į ją. - Opera- 
torius iš KTEX televizijos. Jis filmavo juostą tavo televizijos 
reklamai. Atsimeni? 

Ji pribloškė jį ir išdidžiai nuėjo prie tualetinio staliuko. Ji 
nusiėmė savo papuošalus ir metė juos ant staliuko mažai pai- 
sydama, kad jie vertingi. 

— Ką su juo veikei? 

— Vaikštinėjau, - atsakė ji lengvabūdiškai, kreipdamasi į 
savo atspindį veidrodyje. Blausioje šviesoje jis atrodė tamsus 
ir gąsdinantis. Ji nesileis įbauginama. - Susidūriau su juo 
„Makdonalde“. Juodu su tos televizijos korespondentu apsi- 
stoję Holiday Inn, kaip jis man sakė. - Meluoti tapo lengviau. 
Ji jau patyrusi. - Šiaip ar taip, jis barė mane, kad vaikštau 
viena, ir pasisiūlė parlydėti atgal į viešbutį. 

— Protingas vaikinas. Kur kas protingesnis nei tu. Ką sau, 
po galais, manei, išeidama viena tokiu vėlyvu metu? 

— Buvau alkana, - pakartojo keldama balsą. 

— O kam tada kambarių tarnyba? 

— Norėjau įkvėpti oro. 

— Reikėjo atsidaryti langą. 

— Kodėl tau taip parūpo, jeigu ir išėjau? Tu buvai su Džeku. 
Džeku ir Edžiu. Loreliu ir Hardžiu. Dudučiu ir Tutučiu*. - Ji 
kraipė galvą tai į vieną pusę, tai į kitą tardama tuos vardus. — 
Jeigu ne vienas, tai kitas turi su tavimi ką nors aptarti. Kas 
nors visada beldžiasi į tavo duris. 

— Nenukrypk nuo temos. Mes kalbame apie tave, o ne apie 
Džeką ar Edį. 

— Kodėl tik apie mane? 

— Kas šį vakarą vertė tave taip nervintis? 

— Aš nesinervinau. 

Ji vėl pabandė išsisukti žengdama pro jį, bet jis nesitraukė. 
Užtvėrė jai kelią ir griebė už pečių. 

— Kažkas negerai. Žinau, kad taip. Ką iškrėtei šį kartą? Ge- 
riau pasakyk man pati, kol neišgirdau iš kitų. 

— Kas tave verčia manyti, kad aš ką nors padariau? 

— Nes nedrįsti žiūrėti man į akis. 

— Taip, aš vengiu tavęs. Bet tik dėl to, kad esu įširdusi, o ne 
todėl, kad ko prisidirbau ar, kaip tu manai, nusižengiau. 

— Anksčiau tu nieko daugiau ir nedarei, tik krėtei kiaulys- 
tes, Kerole. 

— Nevadink manęs... - Eiverė pačiu laiku susivaldė. 

— Nevadinti taves kuo? 

— Niekuo. - Ji nekentė, kai jis kreipiasi į ją kaip į Kerolę. - 
Nevadink manęs melage, - pasitaisė ji ir maištingai atsilo- 
šė. - Ir žinok, Vanas Lavdžojus rūkė marihuaną, kol neišgir- 
dai to iš kitų. Netgi pasiūlė jos man, bet aš atsisakiau. Ar jau 
perėjau apžiūrą, pone Senatoriau? 

Teitas įtūžęs siūbavo ant kulnų pirmyn atgal. 

— Daugiau nesibastyk viena. 

— Nelaikyk manęs už virvutės. 

— Man nerūpi, ką tu darai, velniai rautų, - suurzgė jis, 


* Knygos „Alisa veidrodžio karalystėje“ personažai - atsilikėliai mo- 
kiniai. 

suspausdamas stipriau jos pečius. - Tik viena vaikščioti taip 
vėlai tu negali - tai nesaugu. 

— Viena? - pakartojo ji griežtu, nelinksmu tonu. - Viena? 
Mes niekada nebūname vieni. 

— Mes esame vieni dabar. 

Ir tada abu kartu pajuto - jie stovi įsirėmę krūtinėmis. Ir 
vienas, ir kitas sunkiai kvėpavo. Jų kraujas kaito ir pyktis 
virė. Eiverės nervai čirškėjo it nukritę karšti laidai, kaip gy- 
vatės vingiuojantys blizgančioje nuo lietaus gatvėje. 

Jo rankos apkabino ją, susitiko ties jos nugara ir trūktelė- 
jo prie savęs. Eiverė apimta aistros ištižo. Tada jų lūpos vienu 
metu susiliejo į godų bučinį. Ji pakibo jam ant kaklo ir provo- 
kuodama prisiglaudė prie jo. Jo rankos nuslydo per jos užpaka- 
liuką ir šiurkščiai kilstelėjo ją prie savęs, aukštai ir smarkiai. 

Jie garsiai kvėpavo. Taip pat garsiai šiugždėjo jų vakariniai 
drabužiai. Jų burnos karštligiškai judėjo; liežuviai buvo per 
daug godūs, kad elgtųsi švelniai. 

Teitas stūmė ją atbulą prie sienos, taip galėjo prisispausti 
prie jos visa jėga ir išlaikyti pusiausvyrą. Kai jis ištroškęs ją 
bučiavo, jo pirštai kietai apglėbę laikė jos galvą. 

Bučinys buvo geidulingas. Jis buvo veikiau niūrus nei pa- 
slaptingas ir sukėlė gaivališkus išlydžius. Eiverę jis jaudino 
kaip pirmasis ugnies liežuvis pirmykštį žmogų. Jis perdavė 
tokį pragarišką karštį ir tiek daug žadėjo. 

Ji puolė jo klostuotų marškinių spraustukus. Vienas po 
kito jie be garso nukrito ant kilimo. Atplėšė plačiai marški- 
nius ir apnuogino jo krūtinę. Jos pravira burna rado patį jos 
centrą. Jis kartojo „Dieve“ iš malonumo ir siekė atsegti sagas 
jos suknelės nugaroje. 

Jos išsisuko nuo jo negrabių pirštų. Medžiaga suplyšo. Ka- 
roliai išsibarstė. Blizgantys žvyneliai pasipylė ant grindų. Nė 
vienam nerūpėjo nuostoliai. Jis patraukė suknelę žemyn ir 
apnuoginęs pečius aistringai bučiavo virš krūtinės, tada pa- 
siekė jos liemenėlės be petnešėlių sagtį. 

Kai liemenėlė nukrito, Eiverė puolė panikon. Jis sužinos! 
Bet jis buvo užsimerkęs. Lūpos buvo jo jutikliai, o ne akys. Jis 
bučiavo jos krūtis, braukdamas jų spenelius liežuviu, trauk- 
damas juos į burną. 

Jam jos reikėjo. Ji norėjo, kad jam reikėtų jos. Jis negalėjo 
jos pasisotinti. 

Eiverė trūktelėjo jo rankoves žemyn, netgi neatsegusi ran- 
kogalių sąsagų kabliukų. Jis plaikstėsi rankomis, kol visiškai 
išsivadavo iš marškinių, tada pakišo rankas po palankais. 
Glostė jos šlaunis, pačiupo už kelnaičių gumelės ir nutraukė 
jas žemyn. Tada delnas prigludo prie jos, pirštai atsidūrė jos 
viduje, ji tankiai aikčiojo, inkštė degdama noru. 

— Tu mano žmona, - pasakė jis kimiai. - Tu nusipelnei šiek 
tiek daugiau, nei būti dulkinama prie sienos. 

Jis paleido ją ir žengė šalin. Po kelių sekundžių jis buvo be 
batų ir kojinių, numetęs savo kelnes ant kilimo. 

Eiverė išsinėrė iš suknelės, nusispyrė batus ir puolė prie lo- 
vos. Kambarinė buvo ją paklojusi. Ji nubraukė šokoladinius 
mėtų saldainius nuo pagalvės ir smuko į lovą. Nėriniuotas 
juodas keliaraiščio diržas pokštelėjęs nutrūko. Vos nusimovė 
kojines, Teitas įšoko šalia. 

Ji meiliai prigludo, kai jis prisitraukė ją prie savo šilto, 
plaukuoto nuogo kūno. Jų lūpos susitiko dar vienam aistrin- 
gam ir drėgnam bučiniui. Jo lytis buvo kieta ir daili. Jis tyri- 
nėjo jos pilvo minkštumą, glaudėsi prie trikampio pavidalo 
tamsių garbanų. 

Jis laikė jos krūtis, kilnojo jas, švelniai braukė nykščiu pir- 
myn atgal speneliu ir uoliai dirbo liežuviu. Nesulaukęs jokio 
pasipriešinimo, jis praskėtė jos šlaunis. Plyšys tarp jų buvo 
šiltas, juslus ir drėgnas. Ji keletą kartų trumpai ir trūkčioda- 
ma įkvėpė, kai jo pirštai su ja žaidė. 

Tada jis apvertė ją ant nugaros ir įvedė savo standžią erek- 
ciją į jos drėgną, ovalų plyšį. Jos kūnas sutiko jo daiktą dro- 
viai, nes jis buvo labai didelis ir kietas, o ji buvo maža ir švelni. 

Vyras ir moteris. Kaip ir turėtų būti. Jo galia virto silpnumu; 
jos pažeidžiamumas tapo jėga. 

Ji žavėjosi jo vienvaldyste. Jis buvo grobikiškas, bet malo- 
nus, nespaudžiantis, tačiau trokštantis jos. Išlenkė nugarą ir 
kaklą, visiškai pasiduodama. Jis ėjo toliau, lietė giliau, siekė 
aukščiau, nei ji manė esant įmanoma. 

Jis stengėsi iš visų jėgų sulaikyti orgazmą ir pratęsti malo- 
numą, tačiau jo kūnui, tiek ilgai suvaržytam paties pasirink- 
to susilaikymo, tai buvo per sunkus išbandymas. 

Vos kelis kartus nugrimzdęs į ją, jis patyrė orgazmą. 


Kambaryje buvo taip tylu, kad ji girdėjo tiksint laikrodį ant jo 
rankos, gulinčios šalia ant pagalvės. Ji nedrįso į jį pažvelgti. 
Negalėjo jo net paliesti. Gulėjo ir klausėsi, kaip jis vėl pradeda 
kvėpuoti įprastu ritmu. Tai pakildavo, tai nusileisdavo krūti- 
nė, nors pats gulėjo nejudėdamas. 

Baigta. 

Galiausiai ji nusirito į savo pusę ir nusisuko nuo jo. Pasi- 
kišo pagalvę po skruostu ir prisitraukė kelius prie krūtinės. 
Ji juto skausmą, bet negalėjo tiksliai pasakyti, kokį, kur 
ar kodėl. 

Praslinko kelios minutės. Kai ranka ėmė glostyti jos lieme- 
nį, pamanė, kad tai vaizduotės vaisius - negi taip stipriai to 
trokšta, kad net įsivaizduoja tai pajutusi. 

Jo ranka įsitaisė jos liemens linkyje ir spustelėjo švelniai, 
bet valdingai, kad ji vėl atsiverstų ant nugaros. Ji įdėmiai pa- 
žvelgė jam į veidą, jos akys buvo didelės, smalsios ir kupinos 
nuogąstavimo. 

— Aš visada buvau neblogas, - sušnibždėjo jis. 

Jis perbraukė krumpliais jai skruostus, tada lūpas. Jos 
buvo nugremžtos jo barzdos ražiena. Nuo jo švelnaus pri- 
silietimo Eiverė jausmingai atsikvėpė. Jos lūpos prasivėrė, 
bet ji nepajėgė prabilti, negalėjo žodžiais pasakyti, ką jaučia 
širdyje. 

Teitas pasilenkė ir švelniai ją pabučiavo. Palaukė, tada ir 
vėl taip pat švelniai pabučiavo. Jo skruostai buvo labai karšti. 
Nevalingai ji ištiesė ranką ir palietė pleistrą prie smilkinio, 
poreikis jį liesti buvo nenugalimas. Meiliai pirštais kruopš- 
čiai patikrino jo sutaršytus plaukus. Perbraukė nagu jo sma- 
kro duobute. 

Dieve, ji mylėjo šį vyrą. 

Jo liežuvis reikliai skverbėsi gilyn. Švelniai, erotiškai, jis 
kyštelėjo ir jį ištraukė, mylėdamas jos burną. Ji tyliai ir neval- 
domai sudejavo. Jis atsakė prisitraukdamas ją prie savęs taip 
arti, kad jo suminkštėjęs penis priglustų drėgnoje šilumoje 
tarp jos šlaunų. 

Glamonėdamas krūtis, jis toliau bučiavo jos lūpas, kaklą, 
pečius. Nuo jo pirštų glamonių speneliai tapo standūs. Jis 
čiulpė karštai, juos sudrėkindamas su tramdomu godumu, o 
ji nenustygdama rangėsi po juo. Jis bučiavo jos krūtinę, jos 
banguojantį pilvą, tą jautrų plotelį tarp jos dubens kaulų. 

Eiverė, nejusdama jo lūpų prisilietimo, panėrė pirštus į jo 
plaukus ir tvirtai juos sugniaužė. 

Tarp jos šlaunų buvo juokingai slidu, bet jo pirštai be bai- 
mės pasinėrė į ją. Jis tyrinėjo mažytę, išsipūtusią burbuolę, 
pasislėpusią tarp putnių lūpų. Paspaudė ją, pasuko, švelniai 
sukiojo tarp pirštų. 

Atsidusdama drebančiu balsu ji ištarė jo vardą. Jos kūnas 
atgijo, juo nuvilnijo drebuliukas. Net nepajuto, kaip ji pakė- 
lė kelius. 

— Aš vėl pasiruošęs. 

Jo balse skambėjo nuostaba. Jis net nepajuto, kaip garsiai 
įvardijo tai, kas jį suglumino. Jis nesitikėjo, kad taip grei- 
tai vėl jos panorės ir kad norės jos taip aistringai, kaip dar 
niekada. 

Dabar jis įėjo ryžtingiau, tačiau užtruko ilgiau. Kai jis vi- 
siškai pasislėpė joje, pasuko veidą jai į kaklą ir švelniai traukė 
jos odą dantimis. Eiverės kūnas akimirksniu sureagavo. Jos 


raumenys susitraukė, standžiai jį suspausdami. Gailiai sude- 
javęs, jis pradėjo linguoti šlaunimis pirmyn atgal. 

Ji tiesiog prilipo prie jo. Kiekvienas ritmiškas yris stūmė ją 
priekin arčiau tos šviesos, mirgančios tamsaus tunelio gale. 
Jos akių vokai virpėjo. Ji lėkė vis smarkiau ir greičiau. 

Pagaliau šviesa sprogo ir ją prarijo. 

Teitas išleido ilgą, žemą aimaną. Visas jo kūnas įsitempė. 
Jis baigė, kartą, kitą, karštai ir įnirtingai, kol liko visiškai 
tuščias. 

Jis nieko nesakė, kai atsiskyrė nuo jos kūno. Nusisuko į 
ją nugara ir užsitraukė ant prakaito lašeliais nusėtų pečių 
antklodę. 

Eiverė nusisuko į kitą sieną, stengėsi verkti tyliai. Tai buvo 
puikiausias seksas, kokį galėjo įsivaizduoti, neprilygstamai 
geresnis, nei ji kada patyrė su keliais turėtais meilužiais. Jų 
buvo vos keletas. Santykiams reikia laiko, o ji didumą savo 
laiko skyrė karjerai. Šį kartą skirtumas buvo tas, kad ji mylėjo 
partnerį. 

Tačiau Teitui tai prasidėjo ir baigėsi kaip biologinis atsipa- 
laidavimas. Jį jaudino pyktis, o ne meilė, ir net ne švelnumas. 
Jis suteikė jai orgazmą, bet tai buvo dėmesingai atlikta prie- 
volė, ir nieko daugiau. 

Vaidmuo techniškai atliktas puikiai, bet nuasmenintas. Jie 
nesimėgavo pasisotinę, nors ji troško tyrinėti jo nuogą kūną, 
savo akimis, pirštais ir burna pajusti kiekvieną jo dalelę. Ne- 
buvo šnabždama jokių meilių žodelių. Nebuvo pažadėta jokių 
meilės įžadų. Jis nė karto neištarė jos vardo. 

Jo netgi nežinojo. 


Trisdešimt antras skyrius 


= Teitai, man trumpam tavęs reikia. 

Atidariusi duris Eiverė įlėkė į didįjį poilsio kambarį ir per- 
traukė pasitarimą. 

Džekas, kuris jai valdingai įžengus kalbėjo, taip ir liko sto- 
vėti tarp jų išsižiojęs. 

— Kas yra? - pyktelėjo Teitas. 

Edis suirzęs susiraukė, Džekas nusikeikė po nosimi. Nel- 
sono nepasitenkinimas buvo akivaizdus, bet jis bandė išlikti 
mandagus. 

— Ar labai skubu? Kas nors Mendei? 

— Ne, Nelsonai. Mendė vaikų darželyje. 

— Tai gal Zy tau gali padėti? 

- Šįkart ne. Man reikia pasikalbėti asmeniškai su Teitu. 

— Mes tik įpusėjome, Kerole, - piktai atšovė Teitas. - Ar tai 
svarbu? 

— Jeigu nebūtų svarbu, nebūčiau jūsų nutraukusi. 

— Tavim dėtas palaukčiau, kol baigsime, bet jei labai skubi, 
tvarkykis kaip išmanai. 

Ji pajuto, kaip jos skruostai nukaito iš pykčio. Nuo tada, 
kai prieš keletą dienų grįžo namo, jis stengėsi jos vengti. 
Užuot parsikraustęs atgal į jųdviejų geltonąjį miegamąjį, jis ir 
toliau miegojo vienas studijoje gretimai. Tai ją baisiai nuvylė, 
nors nenustebino. 


Pasimylėję jie nesuartėjo. Praraja tarp jų tik dar labiau pa- 
didėjo. Rytą jie vos pažvelgė vienas kitam į akis. Pratarė vie- 
nas kitam vos kelis žodžius. Abiejų nuotaika buvo prislėgta, 
tarsi būtų įvykę kas nuodėminga ir nė viena šalis būtų neno- 
rėjusi atvirai prisipažinti su tuo kaip nors susijusi. Ji pasekė 
Teito pavyzdžiu ir apsimetė, kad toje plačioje lovoje nieko ne- 
nutiko, bet pastangos išlikti abejingai ją erzino ir vertė elgtis 
vaidingai. 

Tiesa, nesusivaldė tik tąkart, kai jie laukė pasiuntinuko, 
kuris turėjo paimti jų lagaminus. 

— Praeitą naktį mes visai nesisaugojome, - tarstelėjo jis 
žemu, svetimu balsu, spoksodamas į Dalaso kontūrus. 

— Aš nesergu AIDS, - dygiai atšovė ji, norėdama pramušti 
tariamą jo abejingumą. Ir jai pavyko. 

Jis greitai atitarė jai: 

- Žinau. Kitaip būtų paaiškėję tau gulint ligoninėje. 

— Tai todėl gerai jauteisi mane liesdamas? Kad nesergu? 

— Tik norėjau sužinoti, - iškošė jis, - ar negalėjai pastoti. 

Nusivylusi ji papurtė galvą. 

— Netinkamas mėnesio laikas. Visais atžvilgiais esi saugus. 

Tiek tetruko pokalbis apie mylėjimąsi, nors toks apibūdi- 
nimas per geras ir per skambus, juk vargu ar Teitui jis ką reiš- 
kė. Ji jautėsi tarsi atsitiktinė vienos nakties meilužė - tarsi 
prostitutė, kuriai nesumokėjo. Jam būtų tikęs bet kuris šiltas 
moters kūnas. Šiam kartui jis pasisotino. Kurį laiką jam ne- 
reikės jos. 

Ji įsižeidė dėl tokio vienkartinio akto. Panaudota kartą, 
na gerai jau - iš tiesų du kartus, ir tada išmesta. Tikriausiai 
Kerolės neištikimybę galima pateisinti. Eiverei buvo smal- 
su: ar Teitas taip pat lengvai atsisakytų ir ambicingų ketini- 
mų tapti senatoriumi, ir rinkimų kovos, kaip kad sekso? Ji 
irzliai nusprendė, kad jis veikiausiai daugiau laiko praleido 
vaikydamasis pastarojo, nei puoselėdamas meilės santykius 
su žmona. 

— Gerai, - pasakė ji, - susitvarkysiu. 

Ji patraukė poilsio kambario duris ir stipriai užtrenkė išė- 
jusi. Nepraėjo nė minutės, o ji jau trenkė kitomis durimis - šį 
kartą Fensės miegamojo. Mergina sėdėjo ant lovos, spalvinda- 
ma nagus ugnies raudonumo spalva. Peleninėje ant naktinio 
stalelio smilko cigaretė. Šalia peleninės rasojo skardinė šalto 
gėrimo. Ant galvos buvo užsimovusi ausines. Žandikaulis dar- 
bavosi pagal muzikos ritmą kramtydamas džiovintus vaisius. 

Galimas daiktas, dėl roko, būgnijančio jai į ausis, ji ne- 
išgirdo su trenksmu atsiveriančių durų, bet, matyt, pajuto 
vibruojant orą taip staiga įsiveržus, nes pažvelgė ir pamatė 
Eiverę, spoksančią į ją ir laikančią kramtomosios gumos po- 
pierėlį. 

Fensė vėl įkišo šepetėlį atgal į nagų lako buteliuką ir nusi- 
traukė ausines ant kaklo. 

— Ką, po galais, veiki mano kambaryje? 

— Atėjau atsiimti savo daiktų. 

Daugiau nieko nesakydama, Eiverė nužingsniavo prie 
spintos ir atstūmė duris. 

— Luktelėk! - sušuko Fensė. 

Ji numetė ausines ant lovos ir pripuolė. 

— Šita mano, - pasakė Eiverė, nutraukdama palaidinukę 
nuo pakabo. - Ir šitas sijonas. Ir šitas. - Ji nukabino nuo kab- 
lio diržą. Spintoje nieko daugiau neradusi, pasuko prie Fen- 
sės tualetinio staliuko, apšniaukšto saldainių popierėliais, 
kramtomosios gumos folija, kvepalų buteliukais ir kosmeti- 
kos priemonėmis, kurių būtų užtekę aprūpinti visai parduo- 
tuvei. 

Eiverė pakėlė lakuotos papuošalų dėžutės dangtį ir pradėjo 
raustis.po auskarų, apyrankių, karolių ir žiedų raizgalynę. Ji 
aptiko sidabrinius auskarus, kuriuos Hjustone buvo paskel- 
busi dingusiais, apyrankę ir laikrodį. 

Rankinis laikrodis viso labo buvo nebrangus niekutis, bet 
jai jį nupirko Teitas. Tai nebuvo tikra dovana. Kartą kelionė- 

je per trumpą pertraukėlę jie žvalgėsi viename parduotuvės 
skyrių. Ji pamatė tą laikrodį, nes jai krito į akis jo patrauklus 
žalias krokodilo odos dirželis, ir Teitas žvaigždės mostu pa- 
davė pardavėjai savo kredito kortelę. 

Eiverė brangino jį, nes laikrodis buvo nupirktas jai, ne Ke- 
rolei. O šįryt ji pastebėjo, kad jis dingo iš jos papuošalų dė- 
žutės. Tai ir paskatino ieškant Teito šturmuoti susirinkimą. 
Kadangi jis atsisakė patarti jai, ką daryti su Fensės kleptoma- 
nija, ji griebėsi šio reikalo pati. 

— Tu esi bjauri vagilė, Fense. 

— Aš nežinau, kaip tavo daiktai pateko į mano kambarį, - 
pasipūtusi atšovė ši. 

- Ir dar bjauresnė melagė. 

— Galbūt Mona... 

— Fensel! - riktelėjo Eiverė. - Tu ne pirmas kartas įsėlini į 
mano kambarį ir imi daiktus. Žinau tai. Nelaikyk manęs kvai- 
le viską neigdama. Palieki akivaizdžius įkalčius. 

Fensė pažvelgė į įkaltį - kramtomosios gumos popierėlį, 
dabar jau gulintį ant jos lovos. 

— Ar ketini įskųsti mane dėdei Teitui? 

— Norėtum, kad tai padaryčiau? 

— Velnias, aišku, ne. - Ji šleptelėjo atgal į lovą ir pradėjo 
įnirtingai kratyti nagų lako buteliuką. - Nors daryk ką nori, 
man nusispjaut. Tik kur nors kitur, ne mano kambaryje. 

Eiverė jau buvo beišeinanti, bet staiga apsigalvojo. Apsisu- 
kusi priėjo prie lovos ir atsisėdo. Paėmusi sidabrinius auska- 
rus, įspaudė juos Fensei į delną ir užlenkė jos pirštus. 

— Kodėl tau jų nepasilikus? - Aš tau juos būčiau paskolinu- 
si, jeigu būtum paprašiusi. 

Fensė nusviedė auskarus kuo toliau. 

— Mannereikia tavo prakeiktos labdaros. - Jos gražios žyd- 
ros akys iš neapykantos tapo bjaurios. - Kas, po galais, ma- 
naisi esanti, kad siūlai savo apgailėtinus niekučius, kurie tau 
nusibodo? Nenoriu nei tų auskarų, nei kito tavo šlamšto. 

Eiverė atlaikė žodžių ataką. 

— Tikiu. Tu norėjai ne auskarų ar ko nors iš šių daiktų, — 
pasakė ji, galva rodydama į turtus, kuriuos šarka vagilė buvo 
sukaupusi. - Tu norėjai būti sučiupta. 

Fensė nusišaipė. 

— Per ilgai buvai saulėje, teta Kerole. Ar nežinojai, kad sau- 
lė kenkia tavo plastikiniam veidui? Saulės veikiamas jis gali 
išsilydyti. 

— Tu neįžeisi manęs, - ramiai atsakė jai Eiverė. - Neturi jo- 
kios galios. Nes priklausai nuo manęs. 

Fensė raukydamasi pažiūrėjo į ją. 

— Ką nori tuo pasakyti? 

- Tu norėjai mano dėmesio. Gavai jį vogdama. Šitaip su- 
lauki ir tėvų dėmesio: elgiesi taip, kaip, žinai, jiems nepatin- 
ka ir kam jie nepritaria. 

— Kaip krušdamasi su Edžiu? 

— Kaip krušdamasi su Edžiu. 

Fensė nustebo, kai Eiverė šaltai atkartojo jos įžūlius žo- 
džius. Tačiau greitai atsigavo. 

— Lažinuosi, kad vos neapsišikai pamačiusi mane, išeinan- 
čią iš jo kambario viešbutyje. Nežinojai, kad esu kur nors arti 
Hjustono, tiesa? | 

— Jis tau per senas, Fense. 

— Mudu taip nemanome. 

— Ar taijis tave pakvietė atvykti į Hjustoną? 

— Gal taip, o gal ir ne. - Ant ryškiai raudonų kojų nagų ji 
papurškė laikiklio, tada pamataravo kojomis, grožėdamasi 
savo darbu. Šokusi iš lovos, ji nužingsniavo prie stalčiaus ir 
išsitraukė bikinį. Per galvą nusivilko naktinius marškinius. 
Jos kūnas buvo nusėtas mėlynėmis ir įdrėskimais. Jais buvo 
išraižyti ir jos dailūs sėdmenys. Eiverė nusuko žvilgsnį, jos 
skrandyje sukilo šleikštulys. 

— Niekada anksčiau neturėjau tokio meilužio kaip Edis, - 
svajingai pasakė Fensė, maudamasi bikinio kelnaites. 

— Ak? Ir koks gi jis meilužis? 

— Argi nežinai? 

Eiverė nieko neatsakė. Ji nežinojo, ar Kerolė buvo miego- 
jusi su artimiausiu vyro draugu, ar ne. 

— Jis geriausias. - Fensė užsitempė bikinio liemenėlę, tada 
pasilenkė priešais veidrodį, nuo tualetinio staliuko pasirinko 
lūpų dažus ir perbraukė jais lūpas. - Pavyduliauji? 

— Ne. 

Jų akys susitiko veidrodyje. Fensės žvilgsnis buvo skep- 
tiškas. 

— Ar dėdė Teitas vis dar miega kitame kambaryje? 

— Tai ne tavo reikalas. 

— Man nesvarbu, - atsakė Fensė pagiežingai nusiviepusi, - 
tol, kol nemėginsi atgaivinti santykių su Edžiu. 

— Kalbi labai jau savininkiškai. 

- Jis nemiega su niekuo kitu. - Ji pasilenkė ir atmetusi 
plaukus į priekį pradėjo braukyti šepečiu tankias, tamsiai 
geltonas sruogas. 

— Ar tu tikra? 

— Dar ir kaip tikra. Aš nepalieku jam jėgų, kad sukiotųsi 
kitur. 

— Papasakok man apie jį. 

Fensė nubraukė plaukus į šalį ir kvailai stovėdama nuleista 
galva pažvelgė į Eiverę. 

— Pagavau. Ne pavydas, tik smalsumas. 

— Gal. Apie ką judu su Edžiu kalbatės? 

— O ar tu plepi su vyrukais, kai su jais dulkiniesi? - Ji bal- 
siai nusijuokė. - Sakyk, ar tau kartais nepavyktų gauti kiek 
žolės? 

— Ne. 

— Manau, kad dabar jau ne. - Ji piktai atsiduso, atmesda- 
ma plaukus atgal ir išsitiesdama. - Dėdė Teitas įsiuto, kai 
pačiupo mus tąkart rūkančias. Įdomu, ką jis būtų pamanęs, 
jeigu būtų pagavęs mudvi, kai dalijomės tą kaubojų? 

Eiverė išblyško ir nusuko žvilgsnį. 

— Aš... daugiau aš taip neišsidirbinėsiu, Fense. 

— Neskiesk! Rimtai? - Atrodė, jai tikrai smalsu. 

— Prisiekiu. 

-- Žinai, kai grįžai namo iš ligoninės, iš pradžių maniau, 
kad apsimetinėji. Staiga tapai tokia gerutė, nors prie žaizdos 
dėk. Bet dabar esu tikra - po lėktuvo katastrofos tu iš tiesų 
pasikeitei. Kas nutiko? Ar išsigandai, kad numirusi keliausi į 
pragarą? 

Eiverė pakeitė temą. 

— Tikriausiai Edis pasakojo tau ką nors apie save? Kur jis 
užaugo? Kas jo šeima? 

Fensė įsisprendė į šlaunis ir keistai pažvelgė į Eiverę. 

— Kur jis užaugo, žinai taip pat puikiai kaip ir aš. Kažko- 
kiame provincijos miesteliūkštyje, Panhandle. Jis neturėjo 
jokios šeimos, pameni? Išskyrus senelę, kuri mirė, kai jis ir 
dėdė Teitas vis dar mokėsi Jutoje. 

— Ką jis veikė prieš atvykdamas dirbti Teitui? 

Fensė neteko kantrybės dėl tokių klausimų. 

— Klausyk, mes krušamės; supranti? Nesikalbame. Noriu 
pasakyti, kad jis saugo savo privatumą. 

— Pavyzdžiui? 

- Jam nepatinka, kai aš knisuosi po jo daiktus. Vieną naktį 
jo drabužių spintoje ieškojau marškinių apsirengti ir jis tikrai 
užsiuto, sakė man daugiau nelįsti prie jo daiktų, taigi ir nebe- 
lendu. Aš ne smalsuolė, baigta. Mums visiems reikia privatu- 
mo, juk supranti. 

— Ar jis niekada neminėjo, ką veikė grįžęs iš Vietnamo, kol 
dar nebuvo atvykęs į Teksasą? 

— Viskas, ko kada teiravausi, ar jis buvo vedęs. Atsakė, kad 
nebuvo. Aiškino, esą daugybę laiko praleido ieškodamas sa- 
vęs. Paklausiau: „Buvai pasiklydęs?“ Aš juokavau, bet Edis 
keistai pažvelgė ir surezgė kažką panašaus: „Taip, kurį laiką 
buvau.“ 

— Kaip manai, ką jis turėjo omeny? 

— Ak, man atrodė, kad jis pakvaišo po to karo, - atsakė 
Fensė dėdamasi abejinga. 

— Kodėl? 

— Tikriausiai todėl, kad nukritus jų lėktuvui, dėdė Teitas iš- 
gelbėjo jam gyvybę. Girdėjau, kad dėdė Teitas Edį išgelbėjo, su- 
žeistą tempė per džiungles tol, kol juos paėmė sraigtasparnis. 
Jeigu kada nors matei jį nuogą, turėjai pastebėti ant jo nugaros 
randą. Siaubinga, tiesa? Iš baimės, kad Vietnamo komunistų 
armija juos paims į nelaisvę, jis turėjo pridėti į kelnes. Edis 
maldavo dėdės Teito palikti jį mirti, bet dėdė Teitas negalėjo. 

— Be abejo, jis ir negalvojo, kad Teitas galėtų, - sušuko Ei- 
verė. 

- Na, tu žinai naikintuvų lakūnų devizą: „Verčiau negyvas, 
nei prastas vyras. Edis tai buvo įsikalęs į galvą labiau nei 
daugelį kitų dalykų. Dėdė Teitas buvo didvyris. Edis - tik dar 
vienas sužeistasis. Jam tai veikiausiai neišeina iš galvos. 

— Iš kur visa tai žinai, Fense? 

— Gal juokauji? Senelis gana dažnai pasakodavo, argi ne- 
girdėjai? 

- O kaipgi, girdėjau ne kartą. Tik man pasirodė, kad žinai 
daugiau smulkmenų. 

— Ne daugiau nei tu. Klausyk, aš einu prie baseino. Ne- 
prieštarausi? 

Ji nesvetingai priėjo prie durų ir jas atidarė. Eiverė prisi- 
gretino. 

— Fense, kitą kartą, kai norėsi kokio mano daikčiuko, tik 
paprašyk. - Ši pavartė akis, bet Eiverė nekreipė dėmesio į jos 
akiplėšiškumą. Palietė merginai petį ir pridūrė: - Ir saugokis. 

— Ko? 

— Edžio. 


— Ji liepė man tavęs saugotis. 
Motelio kambarys buvo pigus, dulkinas ir drėgnas. Bet 
sprendžiant iš to, kaip Fensė kirto keptą viščiuko blauzdelę, 

neatrodė, kad ji tai pastebėjo ar jai tai būtų rūpėję. Per kelias 
pastarąsias savaites ji įprato prie aptriušusios aplinkos. 

Jai būtų labiau patikę susitikinėti su Edžiu dailesniame 
viešbutyje, bet užeigos namai „Barškuolė“ stovėjo prie ma- 
gistralės tarp kampanijos štabo ir rančos, todėl buvo patogi 
vieta susitikti prieš grįžtant namo. Motelis mielai aptarnau- 
davo meilužius. Kambarius buvo galima išsinuomoti ir ke- 
lioms valandoms, personalas taktiškas - niekuo nesidomėjo 
ir dėl nieko nesijaudino. 

Kadangi Fensė ir Edis per pietų pertrauką dirbo, tą vakarą 
leido kartu prie geriausio „Colonel Sanders“ restorano mais- 
to. Nuogi sėdėjo tarp suglamžytos patalynės, traukdami iš 
kibirėlio keptą viščiuką, valgydami ir apkalbinėdami Kerolę 
Ratledž. 

— Saugotis manęs? - paklausė Edis. - Kodėl? 

— Ji sakė, kad neturėčiau susidėti su gerokai vyresniu 
vyru, - pasakė Fensė, atplėšdama paukštienos gabalą. - Bet 
nemanau, kad tai tikroji priežastis. 

Edis perlaužė viščiuko sparnelį. 

— O kokia tikroji? 

— Tikroji priežastis ta, kad ją graužia pavydas. Matai, ji 
dėdei Teitui vaidina gerą žmonelę tik tam atvejui, jeigu jis 
laimėtų ir vyktų į Vašingtoną. Bet jeigu jis nelaimės, ji nori 
turėti šalia ką nors, kas tik ir telaukia patogios progos. Net 
jeigu ji ir apsimeta, kad taip nėra, žinau, teta Kerolė geidžia 
tavo kūno. - Ji žaismingai pabeldė jam į krūtinę blauzdele. 

Edis neatsakė. Jis spoksojo prieš save paniuręs ir išsiblaškęs. 

— Aš vis dar būčiau norėjęs, kad ji nežinotų apie tave ir 
mane. 

— Nepradėkime dar kartą dėl to peštis, gerai? Negalėjau 
nieko pakeisti. Išėjau iš tavo kambario iš staiga pamačiau ją, 
apsikabinusią tą kvailą ledų kibirėlį ir atrodančią taip, tarsi 
ką tik būtų prarijusi liežuvį. 

— Ar ji pasakė Teitui? 

— Abejoju. - Gabalėlis auksinės apskrudusios odelės nukri- 
to antjos nuogo pilvo. Ji lyžtelėjo piršto galiuką, pakėlė odelę 
ir pasidėjo ant liežuvio. - Pasakysiu tau kai ką daugiau, - mįs- 
lingai sušnibždėjo, - nemanau, kad jos galva jau verda. 

— Ką turi omeny? 

— Ji užduoda pačius kvailiausius klausimus. 

— Pavyzdžiui, kokius? 

— Vakar užsiminiau jai apie tai, ką turėtų prisiminti itin ge- 
rai net ir išgyvenusi kontūziją. 

— Apie ką? 

— Gerai jau. - Fensė persibraukė beveik švariai apgraužtu 
blauzdikauliu sau per lūpas. - Vienas ūkis kartą pirko iš se- 
nelio arklius. Kai jų apžiūrėti atėjo toks kaubojus, nieko ne- 
buvo. Nuvedžiau pati jį į arklides. Jis buvo tikras gražuolis. 

— Galiu įsivaizduoti, - nusiviepė Edis. - Kaip su tuo susi- 
jusi Kerolė? 

- Ji aptiko mus besidulkinančius kaip triušius viename 
iš gardų. Pamaniau, kad įkliuvau, matai, tai įvyko prieš porą 
metų, o aš tada buvau vos septyniolikos. Bet Kerolė ir tas kau- 
bojus tučtuojau susimirksėjo. Žinai: spragt, trakšt, pokšt. Tik 
žiūriu, ji tokia pat nuoga kaip ir mudu vartosi sykiu šiene. 

Ji teatrališkai išpūtė žandus. 

— Dieve, buvo pasakiška! Kokia popietė. Bet vakar, kai už- 
siminiau apie tai, atrodė, kad ji tuoj apsivems ar panašiai. 
Nori dar viščiuko? 

— Ne, ačiū. 

Fensė numetė apkramtytą kaulą į dėžę ir išsitraukė pa- 
skutinę vištos blauzdelę. Edis kietais pirštais sugniaužė jai 
kulkšnį. 

— Tu neišdavei jokių mano paslapčių, tiesa? 

Ji nusijuokė ir bakstelėjo jam į užpakalį nuoga pėda. 

— Aš nežinau jokių tavo paslapčių. 

— Tai ką judvi su Kerole kalbėjote apie mane? 

— Tepasakiau, kad tu buvai geriausias, kokį tik kada turė- 
jau. - Ji pasilenkė į priekį ir pakštelėjo jį riebaluotomis lūpo- 

mis. - Tu žinai, kad toks esi. Turi draugužį tarp kojų iš tvirtos 
geležies. Dėl to taip jaudini - esi beveik pavojingas. 

Jis buvo patenkintas. 

— Baigei viščiuką. Tau laikas namo. 

Nepaklususi Fensė apsivijo rankomis jam aplink kaklą ir 
ilgesingai pabučiavo. Šnibždėdama prisiglaudė lūpomis. 

— Dar niekada nedariau to kaip šunys. 

- Žinau. 

Ji staigiu judesiu atlošė galvą. 

— Ar aš tai padariau negerai? 

— Tu padarei gerai. Bet turiu pasakyti, kad iš pradžių buvai 
nustebinta. 

— Man patinka netikėtumai. 

Edis suėmė jos pakaušį iš nugaros ir karštai pabučiavo. 
Kartu jie nukrito ant rūgščiai dvokiančių pagalvių. | 

— Kitą kartą, kai tavo teta Kerolė pradės apie mane klau- 
sinėti, - jis šnopštė užsitempdamas sargį, - pasakyk jai, kad 
žiūrėtų savo pačios sumautų reikalų. - Jis įsirėžė į ją. 

— Taip, Edi, taip, - skandavo ji, mušdama jam per nugarą 
vištos blauzdele. 


Trisdešimt trotias Shyrius 


= Veinias, — nuolankiai kalbėjo Vanas Lavdžojus. Jis įtrau- 
kė paskutinį dūmą, nuorūką jau vos matei tarp dėmėtų pirš- 
tų. - Būčiau ne ką geresnis šantažuotojas, nei darau ką kita. 
Būčiau susimovęs. 

— Tu grasinai ją šantažuoti? - Airišas su panieka spoksojo 
į operatorių. - Pamiršai tai paminėti, pasakodamas man apie 
savo susitikimą su Eivere. 

— Viskas gerai, Airišai. - Eiverė ramindama uždėjo delną 
pagyvenusiam vyrui ant rankos ir šyptelėjusi pridūrė: - Va- 
nas buvo įsižeidęs ant mūsų, kad nepasidalijome su juo savo 
paslaptimi. 

— Čia tau ne juokas. Dėl šios paslapties man sutriko skran- 
dis, įsitaisiau lėtinį uždegimą. - Airišas pakilo nuo sofos ir iš 
butelio nuo virtuvės stalo įsipylė stiklinėn dar vieną viskio 
burnelę. 

— Atnešk ir man, - šūktelėjo jam Vanas. Tada pareiškė Ei- 
verei: - Airišas teisus. Tu iki ausų įklimpusi mėšle, bet to net 
nesuvoki. 

— Suvokiu. 

— Ar turi numačiusi kokią išeitį? 

Ji papurtė galvą. „Ne. 

— Jėzau, Eivere, ar iš proto kraustaisi. Kodėl taip kvailai 
elgiesi? 

— Ar tujam papasakosi, ar man pasakoti? - paklausė ji Ai- 
rišo, kai šis vėl atsisėdo šalia jos ant sofos. 

— Čia tau skirtas vakarėlis. 

Airišui ir Vanui siurbčiojant viskį, Eiverė dar kartą išklojo 
savo neįtikimą istoriją. Vanas klausėsi dėmesingai, negalėda- 
mas patikėti, dažnai žvilgčiodamas į Airišą, kuris patvirtin- 
davo viską, ką ji sakė, niūriai linkčiodamas žilą galvą. 

— Ar Ratledžas nieko neįtaria? - paklausė Vanas jai baigus. 

— Nieko. Bent jau aš taip manau. 

— Kas toje stovykloje išdavikas? 

— Dar nežinau. 

— Ar girdėjai ką nors iš jo daugiau? 

— Taip. Vakar. Gavau dar vieną spausdintą žinutę. 

— Kas joje? 

— Bemaž tas pats, kas ir ankstesnėse, - atsakė ji išsisukinė- 
dama ir vengdama įžvalgių žydrų Airišo akių. 

Tame trumpame raštelyje, rastame apatinio trikotažo stal- 
čiuje, ji perskaitė: Tu permiegojai su juo. Geras darbas. Jis nu- 
ginkluotas. 

Galvojant apie nepažįstamąjį, džiūgaujantį dėl to, kas at- 
sitiko viešbutyje Adolphus, jai darėsi nesmagu. Ar Teitas ap- 
tarinėjo jųdviejų mylėjimąsi su savo klastinguoju draugu? 
O gal tas priešas toks artimas Teitui, kad pajuto jo pakitu- 
sią nuotaiką ir sėkmingai atspėjo priežastį? Jei taip, ji turėtų 
džiaugtis, kad jis laikė tai gudrybe ir nepagalvojo apie abipusį 
meilės aktą. 

— Kad ir kas jis toks, - pasakė ji dabar draugams, - jis vis 
dar ketina tai padaryti. Ar atsinešei juostas, kurių prašiau? 

Vanas linktelėjo. Atvykęs vos keliomis minutėmis anksčiau 
už Eiverę, ant stalo krašto jis sukrovė keletą vaizdajuosčių. 

- Airišas perdavė man raštelį, kurį atsiuntei per jo pašto 
dėžute. 

- Ačiū, Vanai. - Pakilusi nuo sofos ji paėmė juostas, tada 
priėjo prie Airišo televizoriaus, vaizdajuosčių leistuvo ir 

įjungė. Ji įdėjo vieną iš juostų ir grįžo ant sofos pasiėmusi 
nuotolinio valdymo pultelį. - Ar visa tai nufilmavai per mūsų 
kelionę? 

— Taip. Kai atvykote į Hjustoną ir iki grįžimo namo. Jeigu 
ketiname žiūrėti neredaguotus įrašus, man prireiks dar vie- 
nos taurės. 

— Kitą kartą atsinešk savo butelį, - sumurmėjo Airišas, Va- 
nui nuslinkus į virtuvę. 

— Atsiknisk, Makeibai. 

Nė kiek neįsižeidęs, Airišas palinko priekin, įsirėmęs alkū- 
nėmis į kelius. Televizijos ekrane rodė Teitą, pasirodžiusį lėk- 
tuvo duryse. Eiverė ir Mendė šalia. Visa Teito palyda antrame 
plane. 

- Sūnelis yra, o kur jo tėvai? - paklausė Vanas, grįždamas 
su nauju gėrimu. 

— Jie išvažiavo. Zy atsisakė skristi. 

— Keista kaip oro pajėgų karininko žmonai, tiesa? 

— Nelabai. Kai Nelsonas skraidė į bombardavimo misijas 
Korėjoje, ji likdavo namie su Džeku, dar kūdikiu. Tada jis 
bandydavo lėktuvus. Esu tikra, kad ji bijojo likti našlė. Nel- 
sono bičiulis - Teitas pavadintas jo garbei - nuskendo jūroje, 
kai sudužo jo lėktuvas. 

- Iš ko ir kaip visa tai sužinojai? 

— Nuėjau į Teito kabinetą, kai jo nebuvo, apsimečiau, kad 
noriu pakeisti jo nuotraukų rėmelius. Sugebėjau įtraukti jo 
sekretorę į pokalbį apie tuos žmones. Pala! Stabdyk! 

Sumojusi, kad televizoriaus pultelį valdo pati, sustabdė 
juostą, atsuko atgal ir paleido dar sykį. Labai tyliai ir baugš- 
čiai ji tarė: 

— Jis buvo ir Hjustono oro uoste, kai ten nuvykome. 

— Kas? - sutartinai paklausė Airišas ir Vanas. 

Eiverė dar kartą atsuko juostą. 

- Čia vis dar Hobio oro uostas, teisingai, Vanai? 

— Taip. 

— Ten! Matot tą aukštą vyrą žilais plaukais? 

— Geltonais polo marškinėliais? 

- Taip. 

— Kur? Nematau jo, - suniurnėjo Airišas. 

— Kas jis toks? - paklausė Vanas. 

Eiverė suko juostą atgal. 

— Ar šitą daiktą galima sustabdyti? 

— Po šimts pypkių, aišku, galima. - Airišas pagriebė pultelį 
iš jos rankų. - Sakyk kada. Nė velnio nematau... 

— Dabar! 

Jis nuspaudė mygtuką, sustabdydamas kadrą. Eiverė atsi- 
klaupė priešais televizorių ir parodė Airišui vyrą. Jis stovėjo 
fone, minios pakraštyje. 

— Jis buvo mūsų viešbutyje, - pareiškė ji, ir šis suvokimas 
apstulbino ją pačią. - Mums skubant į susitikimą, jis paslau- 
giai palaikė liftą. 

Štai kodėl ji pastebėjo jį Midlande. Ji buvo ką tik mačiusi jį 
Hjustone, nors tuo metu ir nesuvokė, kad tas suprakaitavęs 
vyras, atėjęs iš treniruotės viešbučio gimnastikos salėje, tai 
tas pats nepažįstamasis kaubojišku kostiumu iš oro uosto. 

— Taigi? 

— Taigi jis buvo ir Midlande. Jis stovėjo oro uoste mums 
nusileidus. Mačiau jį vėliau ir Dalase, ir renkant lėšas per 
pietus Saut Forke. 

Vanas ir Airišas susirūpinę susižvalgė. 

— Sutapimas? 

— Jūs tikrai taip manote? - piktai paklausė Eiverė. 

— Gerai, tada karštas Ratledžo rėmėjas. 

- Aš ir pati buvau tuo patikėjusi, - pasakė ji, - bet kai grį- 
žome, beveik kiekvieną dieną užsukdavau į rinkimų kampa- 
nijos štabą ir nė karto nemačiau jo tarp savanorių. Be to, jis 
niekada nepriėjo prie mūsų. Visada stovėdavo minios pa- 
kraštyje. 


— Per anksti darai išvadas, Eivere. 

— Ne! - Tai buvo, ko gero, šiurkščiausias jos balso tonas, 
kokiu ji kada buvo prabilusi į Airišą. Jis išgąsdino juos abu, 
bet tada ji kiek švelniau pridūrė: - Žinau, apie ką galvojate, 
bet jūs klystate. 

— Apie ką aš galvoju? 

— Kad įsijautusi darau skubotas išvadas, neišanalizavusi ir 
nesugretinusi visų faktų, kad, užuot galvojusi pragmatiškai, 
reaguoju emociškai. 

— Tu pati sakei, kad tau tai būdinga. - Vanas atrėmė išlin- 
kusį nugarkaulį į atlošą ir priglaudė viskio stiklinę prie įdu- 
busio pilvo. 

Eiverė kilstelėjo. 

— Peržvelkime visas juostas ir pažiūrėkime, ar aš klystu. 

Kai paskutinės juostos vaizdas ekrane pabalo, stojo ilga 
tyla, buvo girdėti tik leistuvo švilpesys, šiam sukant juos- 
tą atgal. | 

Eiverė atsistojo ir atsisuko į juos. Negaišo laiko, priekaištau- 
dama, kad ja netikėjo, nors, pasirodo, buvo teisi. Šios juostos — 
puikus įrodymas. Tas vyras šmėžavo beveik kiekvienoje jų. 

— Ar katras jį pažįstate. 

Vanas atsakė: 

— Ne. 

- Jis pasirodydavo kiekviename mieste, į kurį tik nuvyk- 
davome, - Eiverė mintijo garsiai. - Visada slėpdamasis už 
nugarų. 

— Nesislėpdamas. Paprasčiausiai stovi atokiau, - pataisė ją 
Airišas. 

— Stovi ir įdėmiai spokso į Teitą. 

— Tą patį dažniausiai ir tu darai, - nusivaipė Vanas. - Ar tai 
reiškia, kad ketini jį nudėti? 

Ji šovė į jį piktu žvilgsniu. 

— Ar nemanai, kad šiek tiek keista - vyras sekioja kandida- 
tą į Senatą po visą valstiją, nepriklausydamas rinkimų komi- 
tetui? 

Vyrai susižvalgė ir atsargiai gūžtelėjo. 

— Tai keista, - pripažino Airišas, - bet mes neturime nė 
vieno vaizdelio, kur jis laikytų pirštą ant gaiduko. 

— Ar matėte jį General Motors gamykloje? - pasidomėjo 
Vanas. 

— Ne. 

— Ten buvo susirinkusi viena didžiausių ir nedraugiškiausių 
žmonių minia, kuriai kalbėjo Teitas, - pasakė Airišas. - Argi 
tai nebūtų buvusi tinkamiausia vieta vyrukui atlikti savo ne- 
švarų darbą? 

— Gal tas, metęs butelį, buvo greitesnis už jį. 

— Bet tu sakei, kad ten Žilaplaukio nematei, - priminė 
Vanas. 

Eiverė susikrimtusi prikando lūpą. Ta kupina įvykių diena 
jos atmintyje buvo miglota, gyvi atsiminimai susipynę: Tei- 
tas, sėdintis greitosios pagalbos kambaryje, kruvini marški- 
niai. Jo žaizda užgijo per kelias dienas; mažytis randas buvo 
blankus, jį paslėpė plaukai. Ji krūptelėjo pagalvojusi, kad kur 
kas blogiau būtų buvę, jeigu Žilaplaukis... 

— Palaukit! Ką tik prisiminiau, - sušuko ji. - Prieš mums 
paliekant viešbutį, permečiau akimis dienotvarkę, - atga- 
mino ji susijaudinusi. - Kelionė į General Motors nebuvo iš 
anksto į ją įtraukta, ją suplanavo vėliau. Niekas, išskyrus Edį, 
Džeką ir gamyklos profesinės sąjungos vadovus, nežinojo, 
kad ketiname į ją vykti. Jei Žilaplaukis ir buvo gavęs dieno- 
tvarkę, nežinojo, kad Teitas bus Arlingtone. 

— Atrodo, lyg judu kalbėtumėte apie prakeiktus indėnus, - 
piktai pasakė Airišas. - Klausyk, Eivere, šį kartą darosi jau 
per daug pavojinga. Pasakyk Ratledžui, kas esi, dėl ko baimi- 
niesi, ir nešdinkis iš ten, velniai rautų. 

— Negaliu. - Ji garsiai įtraukė oro ir pakartojo švelniai pa- 
brėždama: - Aš negaliu. 

Jie ginčijosi su ja dar pusvalandį, tačiau nieko nepešė. Ji 
išvardijo priežastis, kodėl negali pasiduoti dabar, bandė at- 

remtijų argumentus ir gynėsi, kad ji tai daranti ne dėl šlovės, 
kurios sulauktų viskam pasibaigus. 

— Ar jūs nesuprantate? Teitui reikia manęs. Mendei - taip 
pat. Aš jų neapleisiu, kol nebūsiu tikra, kad jie yra saugūs, ir 
tai paskutinis mano žodis. 

Kai ji susiruošė išeiti, nes jos laikas jau baigėsi, skubėdama 
juos abu apkabino. 

— Man bus smagiau, jei žinosiu, kad esi netoliese, - pasakė 
ji Vanui. Airišas užtikrino ją, kad siųs Vaną į Ratledžo kam- 
panijos renginius, kol baigsis rinkimai. - Būk akimis mano 
pakaušyje. Atidžiai tyrinėk minią. Jeigu pamatysi Žilaplaukį, 
nedelsdamas pranešk man. 

— Nereikia tų indėniškų vardų, - sudejavo Airišas. Jis pri- 
sitraukė ją ir it koks meškinas vos neuždusino glėbyje. - Tu 
man suteiki didžiausią pilvo skausmą gyvenime. - Bet aš vis 
tiek nenoriu dar kartą tavęs netekti. 

Atsakydama ji pabučiavo jį į skruostą. 

-— Ir neprarasi. 

Vanas patarė: 

— Saugok savo subinę, Eivere. 

— Saugosiu, pažadu. 

Ji greitai išėjo ir nuskubėjo namo. Tačiau vis tiek pavėlavo. 


Trisdešimt ketvirtas skyrius 


Si Li jau per daug pažįstama scena. - Vos Eiverė pravėrė 
Mendės miegamojo duris, iš karto prieš ją atsistojo piktas 
Teitas. - Aš duoduosi kampas iš kampo nežinodamas, kur, 
po galais, tu esi. 

Ji uždususi nuskubėjo per kambarį ir atsargiai prisėdo ant 
lovos kraštelio. Mendė miegojo, ant jos skruostų buvo matyti 
nudžiūvusių ašarų pėdsakai. 

- Atleisk. Zy man sakė, kad ji susapnavo dar vieną košma- 
rą. - Kai ji grįžo, Teito motina laukė jos prieškambaryje. 

Teitas pasirodė net dar labiau susijaudinęs nei Zy. Jo vei- 
das buvo persikreipęs ir išvargęs, plaukai susivėlę. 

- Tai atsitiko maždaug prieš valandą, ji buvo vos užmigusi. 

— Ar ji ką nors prisiminė? — paklausė viltingai žvelgdama 
įji 

— Ne, - atkirto jis trumpai. - Jos pačios riksmas ją pažadino. 

Eiverė glostė Mendei plaukus ir niurnėjo: 

— Turėjau būti čia. 

— Tu velnioniškai teisi - turėjai. Ji kvietė tave. Kur tu bas- 
teisi? 

— Turėjau reikalų. - Jo įsakmus tonas ją erzino, bet šiuo 
metu jai labiau rūpėjo vaikas nei ginčai su Teitu. - Dabar aš 
pabūsiu su ja. 

- Tu negali. Čia yra vyrų iš „Veikelio ir Fosterio“. 

— Kas? 

— Konsultantai, kuriuos pasamdėme prižiūrėti, kaip vyksta 
kampanija. Mūsų susirinkimą nutraukė Mendės košmaras, o 
jų laikas brangus. Mes gana ilgai vertėme juos laukti. 

Jis stumtelėjo ją iš Mendės miegamojo prie durų, atsive- 
riančių į didįjį kiemą. Eiverė užsispyrė. 

— Dėl ko tu labiau jaudiniesi, Teitai - dėl savo dukters koš- 
maro, ar dėl to, kad taves laukia svarbūs žmonės? 

— Nebandyk mano kantrybės, Kerole, - pro sukąstus dan- 
tis košė žodžius. - Buvau čia, kad nuraminčiau ją, o ne tave. 

Ji sutiko su jo argumentu, kaltai nusukdama žvilgsnį. 

— O aš maniau, kad tu esi nusistatęs prieš profesionalius 
konsultantus. 

— Pakeičiau nuomone. 

— Tai Edis ir Džekas pasidarbavo, kad ją pakeistum. 

— Jie turėjo įtakos, bet galutinį sprendimą priėmiau aš. 
Šiaip ar taip, jie čia, laukia norėdami aptarti su mumis stra- 
tegiją. 

— Teitai, luktelėk valandėlę, - pasakė ji ir sulaikė jį uždėjusi 
ranką jam ant krūtinės, kai jis pajudėjo pro ją. - Jeigu tau 
jie nepatinka ir jų tau nereikia, tiesiog pasakyk ne. Iki šios 
akimirkos pats buvai kampanijos varomoji jėga - toks, koks 
esi, ir užteko visiems žinoti, ką gini. O jeigu tie vadinamieji 
ekspertai mėgins tave pakeisti? Ar tu nesijausi sumenkintas? 
Suvienodintas? Netgi geriausi patarėjai gali suklysti. Prašau 
nesileisk spaudžiamas daryti tai, ko daryti nenori. 

Jis atstūmė jos ranką nuo krūtinės. 

— Jeigu būčiau spaudžiamas ką nors daryti, Kerole, seniai 
jau būčiau su tavimi išsiskyręs. Taip man ne kartą patarė pa- 
daryti. 


Kitą rytą ji išlipo iš vonios ir apsivyniojo rankšluosčiu. Stovė- 
dama priešais veidrodį ir rankšluosčiu džiovindamasi plau- 
kus sumojo, kad pro praviras duris mato miegamajame kažką 

judant. Pirma jos mintis buvo, kad galbūt ten Fensė. Ji pla- 
čiai atvėrė duris, bet greitai atsitraukė. 

— Džekai! 

- Atleisk, Kerole. Galvojau, kad girdėjai mano beldimą. 

Jis stovėjo prie pat jos vonios kambario durų. Jeigu jis 
būtų beldęsis, ji, be abejo, nebūtų leidusi jam įeiti. Jis mela- 
vo. Jis nesivargino belstis. Greičiau supykusi, nei sutrikusi, ji 
susiveržė rankšluostį tvirčiau. 

— Ko nori, Džekai? 

— Hm, tie vyrukai paliko tau šitai. 

Neatitraukdamas akių nuo jos, jis numetė plastikinį seg- 
tuvą ant jos lovos. Jo įdėmus žvilgsnis vertė ją jaustis ne- 
smagiai. Žvilgsnis buvo gašlus, bet taip pat ir kandus. Vonios 
rankšluostis nepridengė nei kojų, nei pečių. Ar jis gali įžvelgti 
jos ir Kerolės kūno skirtumus? Ar jis matęs pusnuogį Kerolės 
kūną, ar žino, kaip jis atrodė? 

— Kokie vyrukai? — paklausė ji, mėgindama nerodyti sutri- 
kimo. 

— Iš „Veikelio ir Fosterio'. Jie nespėjo tau paduoti praėjusią 
naktį, kai taip galvotrūkčiais išlėkei iš susitikimo. 

- Aš neišlėkiau iš susitikimo. Aš išėjau pažiūrėti, kaip 
Mendė. 

— Ir likai su ja, kol jie išėjo. 

Ji nemėgino nei atsiprašinėti, nei neigti. 

— Taujie nepatinka, tiesa? 

- Jei jau klausi, ne. Aš stebiuosi, kad jie patinka tau. 

— Kodėl? 

— Todėl, kad jie perima tavo pareigas. 

— Jie dirba mums, kitaip ir būti negali. 

— Man atrodo, nėra taip, kaip jie kalba, - pasakė ji. - Jie 
buvo autokratiški, o jų sprendimai kaip diktatorių. Aš nepa- 
siduosiu tokiai savivalei ir labai stebėsiuosi, jei Teitas ir to- 
liau su tuo taikstysis. 

Džekas nusijuokė. 

- Žinant, ką manai apie juos ir jų primygtinai siūlomus 
patarimus, turėsi vargo šitai virškindama. - Jis mostelėjo į 
aplanką. 

Eiverė priėjo prie lovos ir paėmė aplanką, jai pasidarė smal- 
su. Atvertusi jį peržvelgė pirmus kelis lapus. 

— Sąrašas, ką daryti ir ko nedaryti kandidato žmonai. 

— Teisingai, ponia Ratledž. 

Ji pliaukštelėjo užversdama aplanko viršelį ir švystelėjo jį 
ant lovos. 

Džekas vėl nusijuokė. 

— Džiaugiuosi, kad esu tik pasiuntinukas. Edis pasius, jei 
neskaitysi ir visko nesuvirškinsi. 

— Edis gali eiti velniop. Taip pat ir tu. Ir visi tie, kurie nori 
priversti Teitą tik kūdikius bučiuoti ir spausti rankas, kaip 
kokį plastikinį automatą vartalioti gražių žodžių frazes, bet 
nepasakyti nieko, ko būtų verta klausytis. 

— Tu dabar piestu už jį stoji, taip? Netikėtai šasikėsi išti- 
kimiausia jo sąjungininkė. 

— Tu visiškai teisus. 

— Ką, po galais, nori apgauti, Kerole? 

— Esu jo žmona, ir kitą kartą, kai norėsi mane pamatyti, 
Džekai, belskis garsiau. 

Jis karingai žengė prie jos, jo veidas iš pykčio paraudo kaip 
burokas. 

— Prie kitų apsimetinėk kuo tik nori, bet kai esame vieni... 

— Mama, aš nupiešiau tau piešinį. - Įlėkė Mendė, mojuo- 
dama popieriaus lapu. 

Džekas rūsčiai nužvelgęs Eiverę apsisuko ir išmovė iš kam- 
bario. Ji buvo patenkinta - laikėsi nepaprastai gerai, bet da- 
bar jos keliai sulinko iš silpnumo ir ji susmuko ant lovos kraš- 
to, stipriai glausdama Mendę. Ji pabučiavo mergaitės viršu- 
galvį. Būtų sunku pasakyti, katra katrai teikė nusiraminimą. 

— Mamyte? 

— Ką tu nupiešei? Leisk pažiūrėti. - Eiverė paleido ją ir ty- 
rinėjo spalvotas linijas, Mendės išvedžiotas lape. - Nuosta- 
bu! - šūktelėjo droviai šypsodamasi. | 

Šiomis savaitėmis po apsilankymo pas daktarą Vebsterį 
Mendė padarė didžiulę pažangą. Ji po truputį lindo iš kiauto, 
kuriame tūnojo pasislėpusi. Buvo išradinga. Jos sveikas kūne- 
lis atrodė kupinas energijos. Nors pasitikėjimas savimi buvo 
vis dar trapus, ji nebeatrodė tokia pažeidžiama kaip anksčiau. 

— Čia tėtis. O čia Šepas, - ji sušnypštė, rodydama į tamsiai 
mėlyną dažų dėmę popieriuje. 

— Matau. 

— Ar gali duoti kramtomosios gumos? Mona liepė prašyti 
tavęs. 

— Vieną gabalėlį. Tik nenuryk. Kai nebenorėsi, atnešk 
man. 

Mendė pabučiavo ją drėgnomis lūpytėmis. 

— Aš tave myliu, mamyte. 

— Aš taip pat tave myliu. - Eiverė dar kartą stipriai ją apka- 
bino ir prilaikė, kol Mendė rangydamasi išsilaisvino ir nusku- 
bėjo ieškoti kramtomosios gumos. 

Eiverė nusekė ją iki durų ir jas uždarė. Gal užsirakinti, 
svarstė. Namie pilna asmenų, kurių ji nenorėtų įsileisti. 

Bet yra ir tokių, kuriems ji turėjo palikti duris atviras. Pir- 
miausia Mendei. Ir Teitui. 


Vanas atidarė tuno konservus ir nusinešė juos atgal prie 
vaizdo leistuvo. Jo skrandis pagaliau pranešė smegenims, 
kad kiekvienas padaras, norėdamas išlikti gyvas, privalo 
maitintis. Kitaip jis įniktų į savo darbus ir net neprisimintų 
pavalgyti. Apyšvariu šaukštu jis kabino iš skardinės didelius 
riebios žuvies gabalus ir kimšo juos į burną. 

Suspaudė šaukštą dantimis, nes prireikė abiejų rankų, kad 
ištrauktų juostą iš aparato ir įdėtų kitą. Šiuos veiksmus jis 
atlikdavo kaip geros koordinacijos aštuonkojis. 


Jis įdėjo pirmą juostą į pažymėtą dėžute ir susitelkė į tą, 
kuri sukosi. Ekrane atsirado spalvoti brūkšniai, po jų skaičiai 
atgaline tvarka. | 

Vanas nurijo kąsnį, kurį laikė burnoje, patraukė rusenan- 
čią cigaretę, gurkštelėjo viskio, tada atsilošė į rašomojo stalo 
kėdės atlošą, atrėmęs kojas į televizoriaus spintelės kraštą, ir 
sužvejojo dar vieną tuno gabalėlį. 

Jis žiūrėjo dokumentinius kadrus, paties filmuotus prieš 
kelerius metus Di Moino televizijos stočiai. Siužetas buvo 
apie vaikų pornografiją. Tai buvo ne atskiesta vandeniu, re- 
daguota versija, kuri išėjo į eterį. Tai buvo jo asmeninė ko- 
pija - toji, kurioje buvo visa per dvylikos savaičių laikotar- 
pį filmuota medžiaga, kai jis sekiojo paskui filmo statytoją, 
korespondentą, korespondento padėjėją ir garso režisierių. 
Tai buvo tik viena juosta iš šimtų jo didelėje asmeninėje 
bibliotekoje. 

Iki šiol nė viena peržiūrėta juosta nepatvirtino jo įkyrios 
minties, kad jis jau matęs kai ką iš Ratledžo aplinkos, ir tai 
nebuvo tas žilaplaukis vyras, kuriuo taip susidomėjo Eiverė. 
Vanas nebuvo tikras, ko ieško, tačiau juk reikėjo nuo ko nors 
pradėti. Nesiliaus, kol jo nesuras - kad ir kas „jis“ būtų. Vis 
viena, kol grįš į kampanijos žygį su Ratledžais, neturi geres- 
nio pasirinkimo, kaip apkvaisti. 

Bet tai jis visada galės padaryti ir vėliau. 


— Kur Edis? - paklausė Nelsonas, sėdėdamas valgomojo stalo 
gale. 
„ —- Jis užtruks, - atsakė Teitas. - Prašė nelaukti jo vakarienei. 
— Atrodo, mes niekada nepajėgiame susirinkti vakarie- 
niauti kartu, - suraukęs antakius papriekaištavo Nelsonas. — 
Dorote Rėja, kur Fensė? 
— Ji... ji... - Dorotė Rėja nenutuokė, kur gali būti jos duktė. 
— Kai išėjau, ji vis dar buvo štabe, - pasakė Teitas, gelbėda- 
mas brolienę. 

Džekas nusišypsojo tėvams. 

— Ji ten valandų valandas kiurkso, tiesa, mama? 

Zy jam šaltokai šyptelėjo. 

— Ji atsidavė darbui labiau, nei aš tikėjausi. 

- Tas darbas jai į naudą. 

— Gera pradžia - pusė darbo, - suniurnėjo Nelsonas. 

Eiverė sėdėjo priešais Džeką ir tylėjo. Ji abejojo, ar Fensė 
visas tas valandas kampanijos štabe dirba. Ji atrodė vienin- 
telė teikia reikšmės tam, kad Fensė ir Edis dažnai parvyksta 
vėlai kartu. 

Mendė paprašė užtepti sviesto ant bandelės. Kai Eiverė 
baigė ir pakėlė galvą, pagavo Džeką ją stebintį. Jis nusišypso- 
jo, tarsi jie abu žinotų bjaurią paslaptį. Aplink visi kalbėjosi, 
ir Eiverė greitai nukreipė žvilgsnį į savo lėkštę. 

Fensė parvyko po kelių minučių ir šleptelėjo ant savo kė- 
dės. Jos nuotaika buvo tokia pat surūgusi, kaip ir jos veido 
išraiška. 

— Ar negali ištarti visiems mandagaus žodelio, jaunoji pa- 
nele? - griežtai paklausė Nelsonas. 

— Jėzau, žiediniai kopūstai, - suniurnėjo jaunoji panelytė, 
stumdama dubenį į kitą stalo pusę. 

— Aš nepakęsiu tokių kalbų, - sugriaudėjo Nelsonas. 

— Pamiršau, - sušuko ji atžariai. 

Jo veidas iš pykčio paraudo. 

- Ir nesitaikstysiu su tavo įžūlybėmis. - Jis metė reikšmin- 
gą žvilgsnį į Džeką, kuris staiga nuleido galvą, ir Dorotę Rėją, 
laikančią vyno taurę. - Elkis mandagiai. Atsisėsk tinkamai 
ir valgyk. 

— Čia niekada neduoda nieko skanaus, - skundėsi Fensė. 

— Turėtum gėdytis, Eransina. 

— Žinau, žinau, seneli. Visi tie badaujantys Afrikos vaikai. 
Pataupyk tą pamokslą, gerai? Einu į savo kambarį. 

— Tu liksi ten, kur sėdi, - sulojo jis. - Tu esi šeimos narė. 
O ši šeima vakarieniauja kartu. 

— Nėra reikalo šaukti, Nelsonai, - pasakė Zy, paliesdama 
jam rankovę. 

Fensė papūtė žandus. Ji žvelgė į senelį maištingai, į tėvus 
niekinamai, tačiau liko sėdėti. 

Tarsi nieko nebūtų įvykę, Nelsonas grįžo prie pokalbio, ku- 
ris nutrūko jai įėjus. 

— „Veikelio ir Fosterio“ komanda rengia dar vieną kelionę 
Teitui, - pranešė jis moterims, kurios šios žinios nebuvo gir- 
dėjusios. 

Eiverė pažvelgė į Teitą. 

— Aš pats apie tai sužinojau tik šiandien po pietų, - tarė jis 
gindamasis, - ir neturėjau laiko pasakyti tau prieš vakarienę. 
Tu gausi aprašą. 

— Kur mes keliausime? 

— Beveik į visus valstijos kampelius. 

Zy nusišluostė burną. : 

— Ar ilgai būsite išvykę? 

— Šiek tiek ilgiau nei savaitę. 

— Nesuk galvos dėl Mendės, Kerole, - pasakė Nelsonas. — 
Senelis ja pasirūpins. Taip, Mende? 

Ji nusišypsojo jam ir linktelėjo galva. Mergaitė mielai leis- 
davo laiką su seneliais. Šiaip Eiverė nebūtų nuogąstavusi ją 
palikdama, tačiau praėjusią naktį Mendė susapnavo dar vie- 
ną košmarą - jau antrą šią savaitę. Jeigu artėja persilaužimas, 
Eiverė nenorėtų būti toli nuo jos. Gal Mendė galėtų vykti su 
jais. Kaip tik tai prieš sudarant galutinius planus jai ir reikės 
aptarti su Teitu. 

Staiga pro valgomojo arką pasirodė Edis. Mona, krausty- 
dama nuo stalo pagrindinių patiekalų lėkštes, pasakė laikan- 
ti jo vakarienę karštai. 

"— Tuoj pat atnešiu. 
— Nesvarbu. - Jo akys lakstė aplink stalą kiekvieną nu- 


žvelgdamos. - Pavalgysiu vėliau. 

Fensės nuotaika pagyvėjo. Paniurusios akys nušvito, o su- 
rūgusią miną pakeitė šypsena. Ji išsitiesė ant kėdės ir susiža- 
vėjusi, geisdama žvelgė į jį. 

— Nenoriu niekam gadinti apetito, - pradėjo jis. 

Nelsonas prieštaraudamas numojo ranka. 

— Tu atrodai nusiminęs. 

Tai buvo labai švelniai pasakyta, pamanė Eiverė. Edis kun- 
kuliavo iš įniršio. 

— Kas atsitiko? Ar mes nukritome per apklausas? 

— Kas nors negerai? 

- Regis, taip, - Edis atsakė Zy. - Su manimi yra Ralfas ir 
Dirkas, bet paprašiau jų palaukti svetainėje, kol pasikalbėsiu 
su šeima. 

Ralfas ir Dirkas buvo vyrai iš „Veikelio ir Fosterio“, priskir- 
ti pagelbėti Teito kampanijai. Jų vardai namie dabar skam- 
bėdavo dažnai. Eiverė visada baimindavosi, girdėdama juos 
minint, nes kad ir ką jie sakydavo, ji dažniausiai reaguodavo 
neigiamai. 

— Na? - nekantriai ragino Nelsonas. - Geriausia kuo grei- 
čiau kloti blogas naujienas. 

— Tai susiję su Kerole. - Visų akys kambaryje nukrypo ton 
pusėn, kur tarp Teito ir Mendės sėdėjo ji. - Jos gydytojas 
akušeris ruošiasi viską iškloti. 


Trisdešimt ponktas skyrius 


s 


Barnbonešio pilotui kaip niekam kitam reikia sugebėjimo ne- 
palūžti kritinėje situacijoje. Nelsonas nepalūžo. Eiverė vėliau 
apmąstė jo pasitikėjimą savimi, prisimindama tas akimirkas, 
kai Edis tėškė pritrenkiamą pranešimą. Jai pačiai tada rodės, 
kad sustos širdis. 

Jis reagavo gana ramiai, nors ji pati pasijuto sukrėsta. Ne- 
teko žado, negalėjo judėti, galvoti. Jos smegenys nedirbo. 
Atrodė, žemė pajudėjo po kojomis ir ji plūduriuoja beorėje 
erdvėje, juodoje tuštumoje. | 

Nelsonas, pasigėrėtinai greitai sugebantis atgauti savitvar- 
dą, atstūmė kėdę ir atsistojo. 

— Manau, turėtumėm perkelti šį pokalbį į svetainę. 

Edis linktelėjo galvą, apgailestaudamas ar susierzinęs pa- 
žvelgė į Teitą ir išėjo iš kambario. 

Zy, visa išbalusi, bet beveik tokia pat santūri kaip ir jos vy- 
ras, irgi atsistojo. 

— Mona, šį vakarą atsisakysime deserto. Prašau prižiūrėk 
Mende. Kurį laiką tikriausiai būsime užsiėmę. 

Dorotė Rėja čiupo savo taurę. Džekas ją atėmė ir vėl pa- 
statė ant stalo. Jis nutvėrė jai už rankos, pakėlė iš kėdės ir 
stumte išstūmė į prieškambarį. Fensė iškurnėjo paskui juos. 
Dabar ji tiesiog virė. 

Kai jie priėjo arką, Džekas dukrai pasakė: 

— Tu į tai nesikišk. 

— Na jau ne. Tai pats įdomiausias kada nors čia atsitikęs 
įvykis, - ji sukikeno. 

— Tai ne tavo reikalas, Fense. 

— Aš taip pat šios šeimos narė. Senelis ką tik taip sakė. Be 
to, dirbu štabe. Aš turiu teisę dalyvauti diskusijoje. Netgi 
daugiau teisių nei ji. - Ji parodė į savo motiną. 

Džekas ištraukė iš kelnių kišenės penkiasdešimties dolerių 
banknotą ir įspaudė jį Fensei į delną. 

— Susirask įdomesnės veiklos. 

„Kalės vaikas“, - ištarė ji be garso, prieš spūdindama šalin. 

Teito veidas buvo baltas kaip popierius ir rūstus, bet jis 
kiek įmanydamas tvardėsi - rūpestingai sulankstė servetėlę 
ir padėjo šalia lėkštės. 

— Kerole? 

Eiverė kilstelėjo galvą. Jie buvo pasiruošę pasmerkti ją ir 
laukė, kada pulti, bet juos nutildė Teito akyse degantis įtūžis. 
Vedama tvirtos jo rankos, ji išėjo iš valgomojo ir patraukė per 
prieškambarį į didžiąją svetainę. 

Vis dar buvo prietema. Iš svetainės galėjai matyti įspūdin- 
gą vakarų dangų, ruožuotą ryškiais saulėlydžio atspindžiais. 
Eiverė dažnai atsisėdusi gėrėdavosi šiais kvapą gniaužian- 
čiais vaizdais. Tačiaų šį vakarą bekraštis horizontas vertė ją 
jaustis pažeidžiamą ir vienišą. 

Kai ji įžengė į kambarį, neišvydo jame nė vieno draugiškai 
sutinkančio veido. Ypač priešiškai buvo nusiteikę vyrai, ats- 
tovaujantys ryšių su visuomene biurui. 

Dirkas buvo aukštas, liesas, niūrus, po paakiais niekada 
neišnykdavo melsvai juodi šešėliai. Jis atrodė kaip tipiškas 
banditas iš filmo apie gangsterius. Atrodė, kad veidas įplyš, 
jeigu jis pamėgins nusišypsoti. 

Ralfas buvo Dirko priešybė - apvalus, tvirtas ir linksmas. 
Visada laidė juokelius, greičiau norėdamas paerzinti, nei pra- 
linksminti. Nervindamasis jis žvangindavo smulkius pinigus. 

Ir dabar kišenėje mankštino monetas. Jos skambėjo garsiai, 
kaip rogių žvangučiai. 

Kiek žinojo, niekas iš tų vyrų niekada neprisistatė pavar- 
de. Ji jautė, kad šis laisvumas turėjo skatinti draugiškus jų ir 
klientų darbo santykius. Jos atveju, ši gudrybė neveikė. 

Nelsonas ėmėsi vadovauti. 

— Edi, prašau išsamiau paaiškink, ką turėjai omeny valgo- 
majame. 

Edis ėjo tiesiai prie reikalo ir atsisuko į Eiverę. 

— Ar tu nutraukei nėštumą? 

Jos lūpos prasivėrė, bet ji negalėjo ištarti nė žodžio. Teitas 
atsakė už ją. 

— Taip, nutraukė. 

Zy pašoko, tarsi į jos menką kūnelį ką tik būtų įsmigusi 
strėlė. Nelsonas žvelgė iš padilbų. Džekas ir Dorotė Rėja tik 
spoksojo priblokšti į Eivere negalėdami patikėti. 

— Tu žinojai apie tai? - perklausė Edis Teito. 

— Taip. 

— Ir niekam nepasakei? 

— Kieno koks sumautas reikalas? - atkirto Teitas tūžmingai. 

— Kada tai atsitiko? - Nelsonas norėjo žinoti. - Neseniai? 

— Ne, prieš lėktuvo sudužimą. Visai prieš pat. 

— Puiku, - suniurnėjo Edis. - Tai velnio boba. 

— Prilaikyk liežuvį prie mano žmonos, pone Paskali! - su- 
riaumojo Nelsonas. 

— Atsiprašau, Nelsonai, - nenusileido Edis, - bet ar bent 
kiek nutuokiate, kaip tai paveiks Ratledžo kampaniją, jeigu 
viskas išaiškės? 

- Žinoma, kuo puikiausiai nutuokiu. Vis dėlto turime sau- 
gotis tokių nevalingų proveržių. Ką mums duos toks neval- 
domas įniršis? - Nuslūgus pykčiui, Nelsonas paklausė: - Kaip 
sužinojai apie šitą... šitą šlykštybę? 

— To gydytojo sesutė šią popietę paskambino į štabą ir pa- 
prašė pakviesti Teitą, - ėmė pasakoti Edis. - Jis jau buvo išė- 

jęs, todėl atsiliepiau aš. Ji pasakė, kad Kerolė atvyko pas juos 
būdama šešias savaites nėščia ir paprašė daktaro nutraukti 
nėštumą. 

Eiverė susmuko ant išmuštos sofos ranktūrio ir sunėrė ant 
krūtinės rankas. 

— Ar mes privalome apie tai kalbėti prie jų? - Ji smakru 
kinktelėjo į ryšių su visuomene duetą. 

— Spauskit! - Teitas linktelėjo jiems į duris. 

— Pala, - paprieštaravo Edis. - Jie turi žinoti viską, kas čia 
vyksta. 

— Tik ne apie mūsų asmeninius reikalus. 

— Viską, Teitai, - pasakė Dirkas. - Net apie tavo naudoja- 
mą dezodorantą. Neturi būti jokių staigmenų, pameni? Ypač 
nemalonių. Mes sakėme tau tai nuo pat pradžių. 

Teitas atrodė tuojau sprogs. 

— Ką ta seselė grasino padaryti? 

— Papasakoti žiniasklaidai. 

— Arba? 

— Arba mes jai sumokame, kad ji tylėtų. 

— Šantažas, — pasakė Ralfas, skambindamas kišenėje melo- 
diją smulkiais pinigais. - Nieko nauja. 

— Bet veiksminga, - atkirto Edis. - Ji atkreipė mano dėme- 
sį. Galėjai sugriauti viską, supranti? - Jis sužaibavo į Eiverę. 

Įklimpusi į savo pačios melą, Eiverė dabar neturėjo kito 
pasirinkimo, tik kęsti jų panieką. Jai nerūpėjo, ką kiti apie ją 
mano, tačiau norėjo mirti pagalvojusi, koks išduotas turėtų 
jaustis Teitas. 

Edis nužingsniavo prie gėrimų spintos ir įsipylė gryno ško- 
tiško viskio. 

— Klausausi pasiūlymų. 

— O ką kalba gydytojas? - pasiteiravo jo Dirkas. 

— Ta seselė pas jį jau nebedirba. 

— Ak? - Ralfas nustojo skambčioti monetomis. - Kaip tai 
atsitiko? 

— Nežinau. 

— Tai sužinok. - Kaip kirviu nukirtusi, Eiverė atsistojo. Ji 
matė tik vieną būdą, kaip pasiteisinti Teito akyse ir padėti 
jam išlipti iš to mėšlo. - Sužinok, kodėl ji jau nebedirba šiam 
gydytojui, Edi. Galbūt jis atleido ją už aplaidumą. 

— Jis? Tai gydytoja. Jėzau, tu netgi neprisimeni? 

— Ar nori padėti man, ar ne? - tėškė ji atgal, nepaisydama 
tokios žioplos klaidos ir toliau laikydamasi puolimo takti- 
kos. - Jeigu tą sesutę išspyrė lauk, ji nebus patikima liudyto- 
ja ir stipri priešė, ar ne taip? 

— Kerolės žodžiuose yra tiesos, - pasakė Ralfas, apžvelgda- 
mas mirtinai liūdnus veidus. 

— Tu įstūmei mus į šį mėšlą, - Edis užsipuolė Eiverę. - Ką 
planuoji daryti, įžūliai išsisukinėti? 

— Taip, - atkirto ji taip pat įžūliai. 

Ji beveik girdėjo, kaip kambaryje tarsi krumpliaračiais su- 
kasi mintys. Jie rimtai svarstė. | 

Tylą nutraukė Zy: 

— Ojeigu ji turi tavo medicinos kortelę? 

— Įrašai gali būti suklastoti, ypač jų kopijos. Tai vis dar būtų 
mano žodis prieš ją. 

— Mes negalime meluoti, - pasakė Teitas. 

— Kodėl, po perkūnais, ne? - nustebo Dirkas. 

Ralfas nusijuokė. 

— Melas irgi yra šio žaidimo dalis, Teitai. Jeigu nori laimė- 
ti, turi meluoti, ir meluoti įtikimiau nei Roris Dekeris, tai pa- 
prasta kaip dukart du. 

— Jeigu tapsiu senatoriumi, kiekvieną rytą vis dar turėsiu 
žiūrėti į save veidrodyje, - pasakė Teitas susiraukęs. 

— Aš neturėsiu meluoti. Neturėsi ir tu. Niekas net nesuži- 
nos apie abortą. - Eiverė žengė prie Teito ir uždėjo delnus 
jam ant rankų. - Jeigu mes nesiduosime jos maustomį ji pa- 
sitrauks. Beveik galiu garantuoti, kad jokia vietinės televizijos 
stotis jos nesiklausys, ypač tuo atveju, jeigu ji buvo atleista. 

Jeigu ta seselė papasakotų jos istoriją Airišui Makeibui ir 
KTEX televizijai, - o greičiausiai toks būtų jos pirmasis pa- 
sirinkimas, nes ši stotis turi aukščiausius reitingus, - jis už- 
gniaužtų šią istoriją jau pačioje pradžioje. Jeigu pasirinktų 
kurią nors kitą stotį... 

Eiverė staiga atsisuko į Edį ir paklausė: 

— Ar ji sakė turinti liudininką, galintį patvirtinti jos pasa- 
kojimą? 

— Ne. 

— Tuomet joks patikimas žurnalistas su ja neprasidės. 

- Iš kur tu, po galais, gali žinoti? - šūktelėjo Džekas per 
kambarį. 

— Mačiau filmą „Visa prezidento kariauna“. 

- Bulvariniai laikraščiai atspausdintų, net nesivargindami 
dėl jokio patvirtinimo. 

— Jie galėtų, - atsakė ji, - bet jais niekas netiki. Jeigu mes 
išdidžiai ignoruotume šią skandalingą istoriją, skaitytojai 
palaikytų ją niekingu melu. 

— Kas bus, jeigu ji nutekės Dekerio personalui? Jis tri- 
mituos ją skelbdamas laikraščiams nuo Teksarkano iki 
Braunsvilio. 

— Kas atsitiktų, jeigu jis tai padarytų? - paklausė Eiverė. — 
Tai bjauri istorija. Kas patikėtų, kad aš galėjau taip padaryti? 

— Kodėl tu tai padarei? 

Eiverė atsisuko į Zy, kuri uždavė jai tokį paprastą klausi- 
mą. Ji atrodė palūžusi, kenčianti dėl sūnaus. Eiverė norėjo jai 
duoti paguodžiamą atsakymą, bet negalėjo. 

- Atleisk man, Zy, bet tai tik Teito ir mano reikalas, - ga- 
liausiai pasakė ji. - Tuo metu atrodė, kad taip reikia. 

Zy pašiurpo pasibjaurėjusi. 

Edžiui nerūpėjo jausmingos šio nelauktai užgriuvusio rū- 
pesčio smulkmenos. Jis žingsniavo kilimu. 

— Dieve, Dekeriui patiktų šis kąsnelis. Jo užpakalinėje ki- 
šenėje jau tupi karšti abortų priešininkai. Jie tikri fanatikai. 

Net nedrįstu galvoti, ką jis iš to išpeštų. Apšauktų Kerolę 
žudike. 

— Atrodytų, tarsi jis drabstosi purvais, - pasakė Eiverė. — 
Nebent galėtų tai įrodyti niekam nepalikdamas nė mažiau- 
sių abejonių, bet jis negalės. Rinkėjų palankumas nusvirtų į 
mūsų pusę. 

Dirkas su Ralfu susižvalgė ir abu gūžtelėjo pečiais. Dirkas 
tarė: 

— Ponia Kerolė pateikė mums svarių argumentų, Edi. Kai 
vėl išgirsi ragelyje tą seselę, nesileisk jos įbauginamas. Ji grei- 
čiausiai griebiasi šiaudo, todėl turėtų būti nesunku ją išgąs- 
dinti. 

Edis kandžiojo burnos gleivinę. 

— Nežinau. Tai rizikinga. 

— Tačiau geriausia, ką galime padaryti. - Nelsonas atsisto- 
jo ir ištiesė ranką sėdinčiai Zy. - Jūs visi baikite kuopti šią 
bjaurastį. Aš daugiau niekada nenorėsiu apie tai girdėti. 

Nei jis, nei Zy išeidami nesiteikė net pažvelgti į Eiverę. 

Dorotė Rėja patraukė prie gėrimų spintos. Džekas taip 
piktdžiugiškai spoksojo į brolienę, kad nieko nepastebėjo ar 
šįkart ir nesistengė žmonos sulaikyti. 

Matyt, iki šio vakaro niekas šeimoje nežinojo apie Kerolės 
nėštumą ir kad jis buvo nutrauktas. Naujiena visus pritren- 
kė, net Eiverę, nepagrįstai tikėjusią, kad niekas niekada to 
nesužinos. 

— Ar turi ir daugiau savo drabužinėje tokių barškančių 
skeletų? 

Teitas atsisuko ir įrėmė žvilgsnį į brolį. Eiverė dar niekada 
nebuvo mačiusi jo, atvirai rodančio tokį pyktį kuriam nors 
šeimos narių. Jis gniaužė kumščius prie šonų. 

— Užsičiaupk, Džekai. 

— Neliepk jam užsičiaupti, - sušuko Dorotė Rėja, trenk- 
dama į stiklinę lentynėlę degtinės grafino dugną. - Tai ne jo 
kaltė, kad tavo žmona - šliundra. 

— Dorote Rėja! 

— Na, argi ne taip, Džekai? Ji tyčia atsikratė kūdikio, kai 
mano... mano... - Ašaros tryško jai iš akių. Ji atsuko visiems 
nugarą. 

Džekas atsikvėpė, nuleido galvą ir sumurmėjo: 

- Atleisk, Teitai. 

Jis nuėjo prie verkiančios žmonos, uždėjo rankas jai ant 
liemens ir išsivedė iš kambario. Kad ir kokią antipatiją Eiverė 
jautė Džekui, šitas mielas elgesys ją sujaudino. Taip pat ir Do- 
rotę Rėją. Ji žvelgė į jį kupina dėkingumo ir meilės. 

Dirkas ir Ralfas, nepaveikti šeimos dramos, toliau kalbėjo- 
si tarpusavyje. 

— Tu praleisi šią kelionę, - Dirkas kategoriškai tarė Ei- 
verei. 

— Pritariu, - pasakė Edis. 

— Tai priklauso nuo Teito, - atsakė ji. 

Jo veidas buvo šaltas ir nejautrus. 

- Tu lieki namie. 

Ašarų neišvengti, bet dar nė nepravirkusi ji būtų pasmerk- 
ta Dirko, jo bendrų ir nepalenkiamo ledinio žmogaus - Edžio 
Paskalio. 

- Atleiskit. 

Išdidžiai, bet greitai ji išėjo. Teitas nusekė įkandin. Jis pa- 
sivijo ją koridoriuje ir atsuko veidu į save. 

— Tavo apgavystėms nėra galo, ar ne, Kerole? 

- Žinau, kad atrodo blogai, Teitai, bet... 

— Blogai? - Su kartėliu ir nepatikliai jis papurtė galvą. - Jei- 
gu jau tai padarei, kodėl tiesiog neprisipažinai atvirai? Kam 
melavai, kad nebuvai pastojusi? 

— Nes mačiau, kokį skausmą tau tai kelia. 

— Nesąmonė. Tau pačiai tai kelia skausmą! 

— Kelia ir man, - pasakė ji liūdnai. 

— Vadinkite ją apgavike. Nėra tai patvirtinančių liudytojų. 
Suklastoti įrašai, - kartojo neseniai jos pirštus siūlymus. - 

Jeigu tave sugautų meluojant, turėjai atsarginį kelią, kaip iš- 
sigelbėti, tiesa? Kiek dar triukų slepi rankovėje? 

— Aš juos siūliau tik tam, kad tu būtum apsaugotas. Tu, 
Teitai. 

- Žinoma, pasiūlei. - Jis piktai patempė lūpą. - Jeigu bū- 
tum norėjusi padaryti ką nors dėl manęs, nebūtum nutrau- 
kusi nėštumo. Dar būtų buvę geriau, jei nebūtum pastojusi. 
Ar manei, kad kūdikis taps tavo bilietu į Vašingtoną? 

Jis staigiai paleido ją, atitraukdamas rankas, tarsi jam 
būtų bjauru ją liesti. - Laikykis toliau nuo manęs. Negaliu nė 
žiūrėti į tave. 

Jis grįžo į svetainę, kurioje laukė patarėjai. Eiverė susmu- 
ko prie sienos ir prisidengė rankomis burną, kad sulaikytų 
raudą. 

Stengdamasi išpirkti Kerolės nuodėmes, Teitą ji dar labiau 
atstūmė. 


Kitą rytą Eiverė nubudo jausdamasi silpna. Galva svaigo, 
akys buvo patinusios ir jas gėlė, nes vakare verkė tol, kol už- 
migo. Apsivilkusi lengvą suknelę, ji klupinėdama nuėjo į vo- 
nios kambarį. 

Vos pravėrusi duris, prisiplojo prie sienos ir pasibjaurė- 
jusi perskaitė žodžius, jos pačios lūpų dažais užrašytus ant 
veidrodžio. 

Kvaila kalė. Tu visko vos nesugriovei. 

Kelias akimirkas ją laikė sukausčiusi baimė, bet netrukus 
atsitokėjo. Nulėkė prie drabužių spintos ir paskubomis apsi- 
rengė. Sustojo tik užrašo nuvalyti nuo veidrodžio, tada išvir- 
to iš kambario, tarsi būtų persekiojama demonų. 

Arklidėse, kol užsėdo ant arklio, užtruko vos kelias mi- 
nutes. Šuoliais pralėkė atvirą ganyklą, toldama nuo gražaus 
namo, slepiančio klastą. Netgi tada, kai pirmieji saulės spin- 
duliai pradėjo ją šildyti, pagalvojus, kad kažkas sėlina į jos 
miegamąjį, rankos pašiurpo kaip žąsies oda. 

Tikriausiai Airišas ir Vanas teisūs. Ji, be abejo, yra pami- 
šusi, jei bando apsimetinėti. Už kitos moters piktadarybes ji 
gali sumokėti savo gyvybe. Kokia istorija to verta? Laukti ir 
neišvykti, kol sąmokslas bus atskleistas, - kvaila. 

Ji galėjo išnykti, važiuoti kur nors kitur, pasivadinti kitu 
vardu. Ji buvo protinga ir išradinga. Domėjosi daugeliu da- 
lykų. Žurnalistika nebuvo vienintelė sritis, kurioje galėtų 
reikštis. 

Bet pasirinkti tokį kelią ją skatintų panika ir baimė. Eive- 
rė žinojo, kad niekada nepriimtų baimės diktuojamo spren- 
dimo. Ji negalėtų atlaikyti dar vienos profesinės nesėkmės, 
ypač tokios svarbos. O kas, jei dėl jos Teitas turės paaukoti 
gyvybę? Jis ir Mendė dabar jai buvo verti daugiau nei koks 
asmeninis jos pripažinimas. Ji privalo likti. Kai iki rinkimų 
vos kelios savaitės ir jau matyti pabaiga. 

Kaip patvirtino užrašas ant jos veidrodžio, neseniai pa- 
aiškėjęs, nenumatytas Kerolės poelgis supykdė ir sunervino 
Teito priešą. Nervingi žmonės daro klaidas. Ji turi būti budri 
ir laukti, kol jis išsiduos, tuo pat metu saugotis, kad neišsi- 
duotų pati. 

Kai ji nuvedė arklį į gardą, arklidė vis dar buvo tuščia. Nu- 
balnojo jį, davė jam kibirą pašaro ir iššukavo. 

- Ieškojau tavęs. 

Išsigandusi ji paleido grandyklę ir atsisuko. 

— Teitai! - Ji susigriebė ranka už dunksinčios širdies. - Ne- 
girdėjau tavęs įeinant. Tu mane išgąsdinai. 

Jis stovėjo prie arklidės durų. Šepas iškišęs liežuvį paklus- 
niai glaudėsi prie jo kojų. 

— Mendė pusryčiams prašo tavo prancūziškos skrudintos 
duonos. Pažadėjau jai, kad surasiu tave. 

— Jodinėjau, - pasakė ji, patvirtindama tai, kas akivaizdu. 

— Kas atsitiko tiems prašmatniems bridžiams? 

— Atsiprašau? 

— Tiems... Jis gestu parodė išilgai savo šlaunų. 


Svetimas veidas + 305 


— Jojimo kelnėms? - Jos džinsai ir batai, kad ir kaip žiūrė- 
tum, nebuvo prašmatnūs. Paprasti medvilniniai marškiniai 
laisvai krito ant šlaunų. - Dabar su jomis atrodau kvailai. 

— Ak. - Jis apsisuko eiti. 

— Teitai? - Kai jis vėl atsisuko, ji nervingai apsilaižė lū- 
pas. - Žinau, kad visi tūžta ant manęs, bet man svarbi tavo 
vienintelio nuomonė. Ar tu manęs nekenti? 

Šepas atsigulė ant šaltų betoninių arklidės grindų ir žiūrė- 
damas į ją sielvartingomis akimis ant priekinių letenų padėjo 
galvą. 

— Verčiau grįšiu pas Mende, - pasakė Teitas. - Eini? 

— Taip, netrukus pasivysiu. 

Tačiau nė vienas nepajudėjo iš arklidžių. Jie tiesiog stovėjo 
ten kaip įbesti, spoksodami vienas į kitą. Arklidėje buvo tylu, 
tik kartais į grindis treptelėdavo kanopos pasaga ar pasigirs- 
davo arklio šnarpštimas. Dulkės šoko saulės šviesos, sklindan- 
čios pro langus, ruožuose. Oras nejudėjo ir buvo pritvinkęs 
malonaus šieno, arklių kūno ir odos kvapo. Taip pat ir aistros. 

Eiverės drabužiai, atrodė, staiga ėmė ją veržti. Jos plau- 
kai pasidarė per sunkūs, oda įsitempė, tarsi kūnas būtų ėmęs 
brinkti. Ji troško prieiti prie Teito ir jį apkabinti, priglusti 
prie jo liemens. Norėjo pailsinti skruostą ant jo krūtinės ir 
pajusti jo širdies plakimą. Ji norėjo, kad jis ir vėl paimtų ją 
aistringai, net jeigu tenorėtų trumpalaikio pasitenkinimo. 

Tas svaiginamas geismas joje grūmėsi su neviltimi. Jų de- 
rinys jai buvo nepakeliamas. Ji nusuko nuo jo žvilgsnį ir tin- 
giai paglostė aksominį arklio antsnukį. Žirgas pakėlė galvą 
nuo avižų ir meiliai bumbtelėjo jai į petį. 

— Nesuprantu. 

Ji vėl atsisuko į Teitą. 

— Ko? | 

- Jis šiepdavo dantis, kai tu prie jo prisiartindavai. No- 
rėjai, kad mes parduotumėm jį muilo fabrikui. O dabar jūs 
draugiškai uostinėjate vienas kitą. Kas atsitiko? 

Ji pažvelgė tiesiai į niūrias Teito akis ir švelniai pasakė: 

— Jis išmoko pasitikėti manimi. 

Teitas suprato užuominą. Nebuvo abejonių. Jis ilgai žvelgė 
jai į akis, tada paragino didžiulį šunį bato nosimi. 

- Eime, Šepai. - Atsisukęs per petį priminė jai: - Mendė 
laukia. 


Trisdešimt šeštas skyrius 


= Bai gera mergaitė. - Teitas atsiklaupė priešais dukrą ir 
stipriai ją apkabino. - Tu net nepastebėsi, kaip grįšiu. Be to, 
parvešiu dovanų. 

Paprastai džiugus Mendės veidelis priversdavo Eiverę nu- 
sišypsoti, tačiau šį rytą, Teito išvykimo dieną, jai nepavyko 
pralinksmėti. Jis atsistojo. 

— Paskambink man, jeigu įvyks persilaužimas. 

- Žinoma. 

— Ir tuo atveju, jeigu ji atkris. 

— Taip. 

— Visam personalui pranešta, kad jeigu skambintų dėl 
Mendės, nedelsdami mane pakviestų, nesvarbu, dėl kokios 
priežasties. 

— Jeigu kas atsitiks, pažadu iš karto paskambinti. 

Džekas patūtavo automobilio signalu. Jis nekantriai laukė 
prie vairo. Edis jau sėdėjo keleivio sėdynėje ir kalbėjosi nese- 
niai įrengtu belaidžiu telefonu. 

— Apie tą kitą reikalą, - Teitas prakalbo tyliau. - Edis pa- 
darė taip, kaip tu siūlei, paklausė šantažuotojos seselės, ar ji 
turi nepaneigiamų įrodymų, kad tu nutraukei nėštumą. Jis 
gerai ją ištardė ir supažindino, kas jos laukia, jeigu tą savo 
istoriją nutekins spaudai arba pasiūlys Dekerio komandai. 
Jis kai ką iššniukštinėjo. Kaip tu ir spėjai, ją išmetė iš darbo, 

ji greičiau norėjo pridaryti nemalonumų tam gydytojui nei 
mums. Edis, ją spausdamas, pasinaudojo turima informacija 
ir pagrasino jai bylomis. Kurį laiką ji bus įbauginta. 

— Ak, aš taip džiaugiuosi, Teitai. Man labai nepatiktų, jeigu 
tai būtų pakenkę tavo kampanijai. 

Jis nusijuokė. 

— Ji negalėtų atrodyti baisiau, nei jau yra. 

— Nenukabink nosies, - pasakė ji, suimdama jam už ran- 
kovės. - Apklausos duomenys - ne Biblija. Be to, jie bet kada 
gali pasikeisti. 

— Verčiau jau pasikeistų kuo greičiau, - pasakė jis paniu- 
ręs. - Lapkritis - ne už kalnų. 

Dabar, kaip ir anksčiau, jo gyvenimui gresia pavojus, o ji 
net negali jo įspėti. Per šią kelionę ji negalės dairytis aukšto 
žilaplaukio vyriškio. Galbūt ji turėtų užsiminti apie jį - pasa- 
kyti jam, kad jis įgautų šiek tiek pranašumo priešo atžvilgiu. 

— Teitai, - pradėjo ji. 

Džekas vėl pasignalizavo. 

— Turiu eiti. - Jis pasilenkė ir dar kartą pabučiavo Mendei 
skruostą. - Iki pasimatymo, Kerole. 

Jos nei pabučiavo, nei apkabino, netgi nepažvelgė sėsda- 
mas į automobilį ir nuvažiuodamas. 

— Mama? Mama? 

Mendė turbūt kreipėsi į ją jau kelintą kartą. Kai Eiverė lio- 
vėsi spoksoti į kelio linkį, kuriame iš akių dingo automobilis, 
ir vėl pažvelgė į ją, jos mažas veidelis buvo suglumęs. 

— Atleisk. Kas yra, brangioji? 

— Kodėl tu verki? 

Eiverė nusibraukė nuo skruostų ašaras ir išspaudė plačią 
šypseną. 

— Man tiesiog liūdna, nes tėtis išvažiuoja. Bet aš turiu tave. 
Ar draugausi su manim, kol jo nebus? 

Mendė energingai sulinksėjo. Jos kartu žengė vidun. Jei- 
gu ji kol kas negali padėti Teitui, bent jau gali pasirūpinti jo 
dukra. 

Dienos slinko lėtai. Daugiausia laiko ji praleisdavo su Mende, 
bet jos prasimanytų darbelių nepakako lėtai slenkančioms 
begalinėms valandoms užpildyti. Tada, kai prieš daugelį sa- 
vaičių sakė Teitui, kad jai reikia aktyvios veiklos, ji nė kiek 
neperdėjo. Ji nebuvo pratusi sėdėti rankų sudėjusi. Kita ver- 
tus, jai, atrodė, trūko energijos, kad darytų ką nors daugiau, 
nei spoksotų priešais save ir nerimautų dėl jo. 

Kiekvieną vakarą ji žiūrėdavo naujienų laidas ir kai paro- 
dydavo minią, nerimaudama joje ieškodavo žilaplaukio vyro. 
Airišas tikriausiai norėtų žinoti, kodėl ji šioje kelionėje nelydi 
Teito, todėl Kervilyje paskambino jam iš taksofono ir paaiš- 
kino apie paaiškėjusią istoriją dėl aborto. 

— Jo patarėjai, neišskiriant ir Edžio, pasiūlė mane palikti 
namie. Dabar mane visi niekina. 

— Netgi Ratledžas? 

- Iš dalies taip. Jis toks pat mandagus kaip ir anksčiau, bet 
jaučiu nuo jo sklindantį šaltį. 

— Esu girdėjęs apie tokius politikos ekspertus kaip „Veike- 
lis ir Fosteris'. Jie duoda komandą, ir Ratledžas loja, ar taip 
ir yra? 

- Jie duoda komandą, Teitas urzgia ant jų ir tada loja. 

— Hm, gerai, aš pranešiu Vanui ir pasakysiu, kad stebėtų tą 
vyruką, kuris tau atrodo įtartinas ir toks svarbus. 

- Žinau, jis svarbus. Pasakyk Vanui, kad jei jį pastebėtų, 
nedelsdamas man skambintų. 

— Jeigu jį pamatys. | 

Matyt, Vanas jo nepastebėjo, nes neskambino. Bet visos 
KTEX televizijos naujienų laidos bent kartą parodydavo mi- 
nią Teitui sakant kalbas. Taip Vanas jai siuntė žinią. Tarp 
žmonių, visur supančių Teitą, Žilaplaukio ji daugiau nematė. 

Tačiau šios netiesioginės žinutės nenumaldė Eiverės ne- 
rimo. Ji norėjo būti šalia Teito ir savo akimis įsitikinti, kad 
pavojus jam negresia. Naktimis ji regėdavo jį kruviną ir mirš- 

tantį. Dieną, kai nebūdavo užsiėmusi su Mende, ji nenustyg- 
dama klajodavo po namą. 

- Vis dar liūdi? 

Eiverė pakėlė galvą. Ji negirdėjo, kaip į svetainę įėjo Nel- 
sonas. 

— Ar taip matyti? - paklausė ji blankiai nusišypsojusi. 

— Kaip saulėčiausią dieną. - Jis įsitaisė viename krėslų. 

- Reikia pripažinti, pastaruoju metu nebuvau labai gera 
pašnekovė. 

— Pasiilgsti Teito? 

Juntama šeimos panieka privertė laiką slinkti dar lėčiau. 
Teitas išvykęs vos daugiau nei savaitė, bet jai atrodė, kad pra- 
ėjo amžinybė. 

- Taip, Nelsonai, baisiai jo pasiilgau. Man atrodo, jums 
sunku tuo patikėti. Zy - juo labiau. Ji negali į mane net žiū- 
rėti. 

Jis stebeilijo jai į akis griežtai ir veriamai, kad priverstų ją 
susigūžti. Tada tarė: 

— Tas reikalas dėl aborto buvo šlykštus. 

— Aš visai nenorėjau, kad kas sužinotų. 

— Išskyrus Teitą. 

— Na, jis juk turėjo žinoti, tiesa? 

— Tikrai turėjo? Ar.vaikas buvo jo? 

Ji dvejojo tik akimirką. 

— Taip. 

— Ir tu stebiesi, kodėl į tave kreivai žiūrim ir nepuolam ta- 
vęs glostyti ar guosti? - paklausė jis. - Tu nužudei mūsų vai- 
kaitį. Man atrodo neįmanoma tokio dalyko atleisti, Kerole. 
Žinai, kaip Zy svarbus Teitas. Ar tikėjaisi, kad ji apkabins tave 
už tai, ką padarei? 

- Ne. 

— Būdama tikra motina, ji gyvena dėl savo berniukų, ji ne- 
gali įsivaizduoti, kaip galima padaryti tai, ką tu iškrėtei. Atvi- 
rai kalbant, negaliu ir aš. 

Eiverė pažvelgė žemyn į fotografijų albumą, atverstą ant 
kelių. Nuotraukos, kurias ji žiūrėjo jam įėjus, buvo iš senų 
laikų. Zy dar labai jauna ir žavi. Nelsonas su mėlyna oro pajė- 
gų uniforma atrodė prašmatnus ir gražus. Jaunuoliai Džekas 
ir Teitas buvo nufotografuoti įvairiais gyvenimo etapais. Visi 
jie įkūnijo tipišką amerikiečių šeimą. 

— Zy nebuvo lengva, kai jūs išvykote į Korėją. 

— Ne, nebuvo, - pasakė jis, taisydamasis patogiau krėsle. - 
Turėjau palikti ją vieną su Džeku, dar kūdikiu. 

— Teitas gimė po karo, taip? 

- Iš karto. 

— Jis buvo dar kūdikis, kai jūs persikėlėte į Naująją Meksi- 
ką, - pasakė ji, vėl atidžiai žiūrėdama į albumą, tikėdamasi, 
kad jis išplėtos tuos kelis nuogus faktus, kuriuos ji sužinojo 
stropiai tyrinėdama. 

— Kur mane siuntė karinės oro pajėgos, ten ir vykau, - at- 
sakė Nelsonas. - Negyvenama vietovė. Zy nekentė dykumos 
ir dulkių. Ji nekentė ir mano darbo. Tais laikais lėktuvų ban- 
dytojai buvo kaip vienkartinio naudojimo prekės. 

— Kaip jūsų draugas Brajanas Teitas. 

Jo išraiška sušvelnėjo, tarsi mintyse būtų iš naujo išgyve- 
nęs gerus laikus. Tada liūdnai papurtė galvą. 

— Jaučiausi taip, tarsi būčiau netekęs šeimos nario. Tada 
ir mečiau lėktuvų bandytojo darbą. Tiesiog mano širdis jau 
buvo kitur. O jeigu tavo širdis kitur, gali greičiau žūti. Galbūt 
taip ir atsitiko Brajanui. Šiaip ar taip, aš nenorėjau mirti. Tu- 
rėjau dar daug ką nuveikti. 

Oro pajėgos išsiuntė mane į Laklandą. Vis tiek tai buvo na- 
mai. Gera vieta auginti berniukus. Kai mano tėtis mirė, išėjau 
iš karinių oro pajėgų į pensiją ir perėmiau rančos reikalus. 

— Tačiau jūs pasiilgstate skraidymo, tiesa? 

— Taip - baisiai pasiilgstu, - pritarė jis, juokdamasis iš 
savęs. - Toks senas, bet vis dar prisimenu, kaip būdavo ten 
aukštai. Joks jausmas pasaulyje negali tam prilygti. O ką jau 

kalbėti apie istorijas, kuriomis keitiesi siurbčiodamas alų su 
kitais lakūnais, nieko stipresnio nepatyriau. Moteris negali 
suprasti, ką reiškia turėti tokius bičiulius. 

— Kaip Brajanas? 

Jis linktelėjo. 

— Jis buvo geras pilotas. Geriausias. - Jo šypsena nublan- 
ko. - Bet jis pasielgė neatsargiai ir sumokėjo gyvybe. - Jo 
prisiminimai išsisklaidė, kai jis vėl susitelkė į Eiverę. - Visi 
moka už savo klaidas, Kerole. Gali kurį laiką likti sausas, ta- 
čiau ne amžinai. Galiausiai turėsi atsiskaityti. 

Pasijutusi nejaukiai, ji nusuko akis. 

— Ar taip, manote, atsitiko ir man, kai nutraukiau nėštumą? 

— O tu taip nemanai? 

— Galbūt taip ir buvo. 

Jis pasilenkė į priekį ir atsirėmė dilbiais į šlaunis. 

— Tu jau turėjai sumokėti - iškęsti tokią gėdą. Tik viliuosi, 
kad Teitui nereikės atsakyti už tavo klaidą ir pralaimėti rin- 
kimus. 

— Viliuosi ir aš. 

Jis akimirką tiriamai žiūrėjo į ją. 

- Žinai, Kerole, nuo to laiko, kai tapai šios šeimos nare, 
esu šokęs tavęs gelbėti daugybę kartų. Esu patikėjęs tavimi 
ir kitais atvejais. 

— O ką manote dabar? 

— Kai grįžai po tos nelaimės, visi pastebėjo, kad tu pasi- 
keitusi. 

Eiverės širdis suspurdėjo. Ar jie aptarinėjo tuos pokyčius? 

— Aš pasikeičiau. Manau, į gera. 

- Sutinku, bet Zy netiki, kad tie pokyčiai nuoširdūs. Ji įsi- 
tikinusi, jog tu vaidini - kad tavo domėjimasis Mende yra ap- 
simestinis ir tavo staigus meilikavimas Teitui yra tik taktika, 
nes sieki susigrąžinti jo palankumą vien tam, kad pasiimtų 
tave kartu į Vašingtoną. 

— Ne itin savimeilę glostanti anytos charakteristika, - pa- 
galvojo ji garsiai. - O ką apie tai manote jūs? 

— Manau, tu esi graži, sumani jauna moteris - per daug su- 
mani, kad varžytumeisi su manim. - Jis nukreipė buką pirštą 
į ją. - Geriau jau būk tokia, kokia apsimetei. - Akimirką jo 
veide atsirado pikta pranašaujanti išraiška. Tada ji persimai- 
nė į plačią šypseną. - Tačiau jeigu tu nuoširdžiai stengiesi 
išpirkti praeities klaidas, giriu tave už tai. Tam, kad būtų iš- 
rinktas, Teitui reikia šeimos palaikymo, ypač žmonos, visiš- 
kai jam atsidavusios. 

— Aš palaikau jį rinkimuose visiškai. 

— To ir tikiuosi iš tavęs. - Jis pakilo iš krėslo. Prie durų at- 
sisuko. - Elkis kaip dera senatoriaus žmonai ir neturėsi rū- 
pesčių su manimi. 

Matyt, jis kalbėjosi su Zy, nes per vakarienę Eiverė paste- 
bėjo, kad Zy šiek tiek atitirpusi jos atžvilgiu. Jos susidomėji- 
mas atrodė tikras, kai ji pasiteiravo: 

— Ar tau patiko šiandien popiet jodinėti, Kerole? 

— Labai. Dabar vėsiau, galiu ilgiau pabūti lauke. 

— Ir tujodinėji Vaiduokliu. Tai kiek neįprasta, tiesa? Tu ne- 
kentei to gyvulio, ir staiga viskas aukštyn kojomis apsivertė. 

— Manau, anksčiau jo bijojau. Mes išmokome pasitikėti 
vienas kitu. 

Į valgomąjį įžengė Mona kviesti prie telefono Nelsono. 

— Kas ten? 

— Teitas, pulkininke Ratledžai. 

Eiverė nuslopino skausmingą nusivylimą: Teitas kvietė ne 
ją. Tačiau vien žinant, kad su juo kalbamasi telefonu kitame 
kambaryje, viduriuose ėmė virpėti. Nelsonas grįžo po kelių 
minučių. Atrodė nepaprastai patenkintas. 

— Ponios, - tarė jis, kreipdamasis ne tik į žmoną su Eivere, 
bet ir į Dorotę Rėją, Fensę ir Mendę, - susidėkite šį vakarą 
daiktus. Rytoj išvažiuojame į Fort Vertą. 

Jos reagavo skirtingai. 

Zy abejojo: 

— Mes visos? 

Dorotė Rėja pasakė: 

— Net aš. Ar ir aš? 

Fensė pašoko nuo savo kėdės ir apimta nevaldomo lauki- 
nio džiaugsmo sušuko: 

— Dieve, jau pats laikas, kad įvyktų kas nors gera. 

Mendė žiūrėjo į Eiverę laukdama paaiškinimo, kodėl visi 
staiga taip susijaudino. 

Eiverė paklausė: 

— Rytoj? Kodėl? 

Nelsonas pirmiausia atsakė į jos klausimą: 

- Apklausos. Teito reitingai smunka, kiekvieną dieną jis 
užleidžia savo pozicijas. 

— Mažai priežasčių švesti, - burbtelėjo Zy. 

— Teito patarėjai mano, kad jo šeima turėtų būti matoma 
labiau, - paaiškino Nelsonas, - kad jis neatrodytų kaip koks 
kitamintis. Aš, pavyzdžiui, patenkintas, kad mes visi vėl bū- 
sime kartu. 

— Jie pakeitė nuomonę, kad aš nesimaišyčiau po kojomis ir 
likčiau nuošalyje? - paklausė Eiverė. 

— Greičiausiai. 

— Sudėsiu Mendės ir savo daiktus. - Visos liūdnos ir nema- 
lonios mintys išsisklaidė išgirdus, kad greitai ji ir vėl bus su 
Teitu. - Kada išvažiuojame? 

— Kai tik visi bus pasirengę. - Nelsonas pažvelgė į Doro- 
tę Rėją, kurią turbūt apėmė panika. Jos veidas buvo šaltos 
avižinės košės spalvos ir ji gręžiojo rankas. - Mona, prašau 
padėk Dorotei Rėjai susikrauti daiktus. 

— Ar ir aš turiu važiuoti? - paklausė ji drebančiu balsu. 

'- Taip man pasakyta. - Nelsonas klaidžiojo griežtu žvilgs- 
niu nuo jos prie Fensės, kuri, priešingai nei jos motina, 
krykštavo. - Nemanau, kad turėčiau priminti kuriai iš jūsų, 
kad privalote elgtis pavyzdingai. Artėja paskutinės rinkimų 
kampanijos dienos. Visi Ratledžai taps visuomenės dėmesio 
centru, nuolat gyvensime tarsi po didinamuoju stiklu. Todėl 
elkitės deramai. 

Il: jie nuvyko į Fort Vertą, lijo. 

Nelsonas nuvairavo tiesiai į viešbutį centre, bet kelionė 
kalvota vietove dėl atšiauraus oro ir dažnų sustojimų užtru- 
ko ilgiau, nei buvo tikėtasi, tad Džekas, Edis ir Teitas jau buvo 
išėję į to vakaro politinius susitikimus. 

Išvarginta kelionės šeima užsiregistravo ir sugužėjo į kam- 
barius kiek galėdama greičiau. Mendė buvo pavargusi ir ka- 
prizinga. Ji buvo sudirgusi ir niekas jos negalėjo nuramin- 
ti - net kambarių tarnybos iš karto atneštas maistas. 

— Mende, valgyk vakarienę, - ragino Zy. 

— Ne, - priešgyniavo ji aikštingai, patempusi savo apatinę 
lūpą. - Tu sakei, kad pamatysiu tėtį. Noriu tėčio. 

— Jis grįš vėliau, - aiškino Eiverė kelintą kartą. 

— Na, o dabar, tavo mėgstamiausia, - meilikavo Zy. - Pica. 

— Ašjos nemėgstu. 

Nelsonas nekantraudamas žvilgčiojo į savo karišką laikrodį. 

— Jau beveik septynios. Mes turime išvykti dabar, kitaip 
pavėluosime. 

- Aš liksiu su ja, - pasisiūlė Dorotė Rėja, viltinga išraiška. 

— Labai padėtum, - su panieka pasakė Fensė. - Sakau, leis- 
kime mažajai šelmei pabadauti. 

- Fense, prašau, - sudraudė Zy. - Vienu metu pakanka vie- 
no sunkaus vaiko. 

Ji teisinosi nuovargiu ir pasisiūlė praleisti šią sueigą, lik- 
dama su Mende. 

- Ačiū jums, Zy, - atsakė Eiverė. - Tikrai padėtumėt. Ne- 
manau, kad šį vakarą ji pasirengusi susitikti su visuomene. 
Nelsonai, jūs pasiimk Dorotę Rėją ir Fensę. Aš atvažiuosiu 
pas jus vėliau. 

Nelsonas pradėjo prieštarauti: 

— Dirkas ir Ralfas sakė, kad... 

— Man nesvarbu, ką jie sakė, - nutraukė ji. - Teitas neno- 
rėtų, kad palikčiau Mendę, kai ji tokia suirzusi, su Zy. Kai 
paguldysiu ją į lovą, pasigausiu taksi. Pasakykit jiems, kad 
atvyksiu kiek galėdama greičiau. 

Trise vorele jie išėjo iš Mendės miegamojo. Teito šeimai 
buvo skirti trijų kambarių apartamentai. 

— Dabar, Mende, - tarė Eiverė meiliai, - valgyk vakarienę, 
kad galėčiau pagirti tėčiui, kokia buvai gera. 

— Noriu savo staigmenos. 

— Valgyk savo vakarienę, brangioji, - maldavo Zy. 

— Ne! 

— Tuomet gal norėtum karštos putų vonios? 

— Ne! Aš noriu savo staigmenos. Tėtis žadėjo, kad gausiu 
staigmeną. 

— Mende, nesiožiuok, - griežtai įspėjo Eiverė, - suvalgyk 
kelis gabaliukus picos. 

Mendė stumtelėjo kambarių tarnybos padėklą. Jis su 
trenksmu nukrito ant grindų. Eiverė pašoko. 

— To jau pakaks. - Ji trūktelėjo Mendę nuo kėdės, apsuko 
ir keletą kartų smarkiai pliaukštelėjo jai per užpakalį. - Ne- 
pakęsiu-tokio elgesio, jaunoji panele. 

Iš pradžių Mendė apstulbo, kad kaip nors reaguotų. Ji 
žvelgė į Eiverę plačiai išpūtusi akis. Tada jos apatinė lūpa ėmė 
drebėti. Didžiulės ašaros ritosi skruostais žemyn. Ji išsižiojo 
ir paleido dūdas taip, kad būtų pažadinusi mirusįjį. 

Zy siekė ją patraukti savo pusėn, bet Eiverė užtvėrė kelią 
ir prispaudė Mende prie savęs. Mergaitės rankos apsivijo jai 
kaklą. Ji įsikniaubė savo drėgnu veideliu Eiverei į petį. 

Eiverė ramindama glostė jai nugarą. 

— Ar tau ne gėda, kad užsidirbai pylos? O tėtis galvoja, kad 
tu gera mergaitė. 

— Aš ir esu gera mergaitė. 

— Ne šį vakarą. Tu buvai labai nepaklusni ir tai žinai. 

Graudūs verksmai truko keliolika minučių. Kai protrūkis 
galiausiai nuslopo, Mendė pakėlė savo paraudusį veidelį. 

— Ar galiu dabar gauti ledų? 

— Ne, negali. - Eiverė nubraukė Mendės plaukų sruogas, 
prilipusias prie šlapių skruostų. - Nemanau, kad nusipelnei 
malonumų, tiesa? - Apatinė mergaitės lūpa tebedrebėjo, bet 
ji ir toliau priešgyniavo. - Jeigu dabar gerai elgsiesi, kai naktį 
parvažiuos tėtis, leisiu jam pažadinti tave ir duoti tau tavo 
staigmeną. Gerai? 

— Noriu ledų. 

— Atleisk. - Eiverė papurtė galvą. - Už blogą elgesį neapdo- 
vanojama. Supratai mamą? 

Mendė apgailestaudama linktelėjo. Eiverė nukėlė ją nuo 
kelių. 

— Dabar eime, išsimaudysime vonioje ir apsivilksime piža- 
mytę, kad galėtum su močiute atsigulti į lovą. Kuo greičiau 
atsigulsi, tuo greičiau sulauksi tėčio. | 

Po dvidešimties minučių Eiverė ją kamšė lovoje. Mendė 
buvo tokia pavargusi, kad užmigo vos palietusi galva pagalvę. 
Eiverė taip pat buvo nusikamavusi. Mergaitės isterija išsun- 
kė jėgas. Ji nebuvo nusiteikusi kivirčytis su Zy, kurios liesas 
kūnelis nepritariamai virpėjo. 

— Teitas sužinos, kad ji gavo į kailį, - tarė ji. 

- Ir gerai. Manau, jis turėtų. 

Ji jau buvo beeinanti į bendrąjį kambarį, kai suskambo te- 
lefonas. Tai buvo Teitas. 

— Ar ateini, ar ne? - paklausė be įžangų. 

- Taip, jau lekiu. Buvo rūpesčių su Mende, bet dabar ji jau 
lovoje. Pasigausiu taksi ir atvažiuosiu... 

— Aš apačioje, vestibiulyje. Paskubėk. 

Per penkias minutes ji pasitvarkė kaip galėjo. Skirti dau- 
giau laiko sau nedrįso. Per skubėjimą negalėjo pasipuošti, 
kad padarytų deramą įspūdį, bet atrodė pakankamai gerai, 
kad priverstų Teitą žiūrėti į ją, žengiančią iš lifto. 

Jos dviejų dalių kostiumėlis buvo dailus ir žaismingas. Sa- 
fyro mėlynumo šilkas tiko prie jos veido. Garbanų dėl drėgno 
oro ji nepuolė raityti, užtat pasidabino ryškiais įmantriais 
auksiniais auskarais. 

— Kas, po velnių, atsitiko? - paklausė Teitas, lydėdamas ją 
prie sukamųjų durų. - Tėtis sakė, kad Mendė buvo nuliūdusi. 

— Nuliūdusi? Nesąmonė. Mendė elgėsi siaubingai. 

— Kodėl? 

- Jai tik treji metukai, štai kodėl. Ji visą dieną praleido 

suspausta troškiame automobilyje. Numaniau, kodėl ji taip 
elgėsi, bet tik dabar supratau iki galo. Man tai nepatiko, bet 
Zy matė, kaip pliaukštelėjau Mendei per užpakalį. 

Jie priėjo prie automobilio, palikto po stogine. Jis palaukė 
uždėjęs ranką ant keleivio durų rankenos. 

— Kas atsitiko? | 

— Aš atkreipiau jos dėmesį. Toks būdas taip pat veikia. 

Jis akimirką stebėjo jos ryžtingą išraišką, tada linktelėjo ir 
šiurkščiai paliepė: 

— Lipk vidun. 
bilį, atsisėdo prie vairo ir atsargiai išvažiavo į gatvę. Priekinio 
stiklo valytuvai energingai taukšėjo, bet pralaimėjo nelygią 
kovą su liūtimi. 

Teitas pasuko Didžiąja gatve į šiaurę, apvažiavo įspūdin- 
gus Taranto apygardos teismo rūmus, tada nuvairavo Trejy- 
bės tiltu per upę į Fort Verto šiaurę, kur kaubojai ir galva- 

žudžiai garsiuose aptvaruose kadaise kūrė kupiną nuotykių 
šalies istoriją. 

— Kodėl atvažiavai manęs pasiimti? - paklausė lekiant per 
audringą naktį. - Galėjau išsikviesti taksi. 

— Aš vis tiek nieko nedariau, tik slampinėjau užkulisiuose. 
Pamaniau, geriau bus padirbėti taksistu. 

— Ką sakė Dirkas ir Ralfas, kad išeini? 

— Nieko. Jie nežino. 

— Ką?! 

— Kai jie supras, kad manęs nėra, jau bus per vėlu ko nors 
griebtis. Šiaip ar taip, esu beprotiškai pavargęs nuo to, kaip 
jie reaguoja į mano kalbas. 

Jis vairavo neprotingai greitai, bet ji nepriekaištavo. Neat- 
rodė, kad jis būtų nusiteikęs klausytis kritikos. Regis, visur 
aplinkui dabar matė tik juodas spalvas. 

— Kodėl mus pakvietėt prisidėti? - paklausė ji, tikėdamasi 
išsiaiškinti, ko jis toks irzlus. 

— Ar tu sekei rinkimų apklausas? 

— Taip. 

— Tuomet žinai, kad laikas keisti strategiją. Anot mano pa- 
tarėjų, reikia imtis ryžtingų priemonių. Mes pradėjome šią 
kelionę, kad pakeltumėm rinkėjų dvasią, įgytumėm paramą. 
Nieko panašaus neįvyko, priešingai, nuo tada praradau tris 
taškus. 

— Nelsonas kažką minėjo apie tavo, kaip kitaminčio žmo- 
gaus, įvaizdį. 

Teitas nusikeikė panosėje. 

— Tai jie galvoja, neva sudarau tokį įspūdį. 

— Jie? 

— Kas gi dar? Dirkas ir Ralfas. Jie mano, kad mano šeima — 
mano tvirtovė. Mano šeima turėtų įtikinti rinkėjus, kad nesu 
karštakošis. Šeimos vyro įvaizdis yra tvirtesnis. Viskas mėš- 
las, aš jau nieko nežinau. Jie varo nesustodami tol, kol jų net 
nebegirdžiu. 

Jis įriedėjo į kimšte prikimštą „Bilio Bobo Teksaso“ už- 
eigos automobilių stovėjimo aikštelę. Išreklamuotas kaip 
didžiausias pasaulyje kaimiškojo stiliaus baras, - po vienu 
stogu tilpo ir rodeo arena, - šį vakarą jis buvo išnuomotas 
Teito rinkimų komitetui. Keletas kantri ir kaubojiškos muzi- 
kos atlikėjų aukojo savo laiką ir talentą, kad surinktų Teitui 
daugiau lėšų. 

Teitas nuvairavo automobilį iki pat paradinių durų, nes 
laisvų vietų nebuvo. Kaubojus, apsirengęs geltonu neper- 
šlampamu apsiaustu ir užsimaukšlinęs varvančią fetrinę 
skrybėlę, žengė iš nišos ir priėjo prie automobilio. Teitas nu- 
leido aprasojusį langą. 

— Negalite čia palikti automobilio, pone. 

— Aš esu... 

— Turite patraukti automobilį. Jūs stovite ugniagesių juos- 
toje. 

— Bet aš... 

— Ten už gatvės yra dar viena aikštelė, tiesa, šiandien prisi- 
rinko daug žmonių, tai ir ji jau gali būti pilna. - Jis perstūmė 
kramtomąjį tabaką iš vieno žando į kitą. - Bet vis tiek nega- 
lite palikti jo čia. 

— Aš esu Teitas Ratledžas. 

- Bakas Bardinas. Malonu susipažinti. Tačiau jūs vis tiek 
negalite čia statyti. 

Bakas, matyt, nesidomėjo politikais. Teitas pažvelgė į Ei- 
verę. Ji diplomatiškai tyrinėjo savo rankas, gulinčias ant ke- 
lių, ir kandžiojo lūpą, tramdydama juoką. 

Teitas pabandė dar kartą. 

— Aš kandidatuoju į senatorius. 

- Klausykit, pone, ar jūs patrauksite savo automobilį, ar 
man reikės suspardyti jums subinę? 

— Geriau patrauksiu automobilį. 

Praėjus kelioms minutėms, jis įvažiavo į skersgatvį už ke- 
lių kvartalų, tarp batų taisyklos ir tortiljų kepyklos. Kai tik 

jis užgesino variklį, pažvelgė į Eiverę. Ji sušnairavo į jį. Tuo 
pačiu metu abu prapliupo juoktis. Tai truko kelias minutes. 

— O Dieve, - tarė spausdamas sau tarpuakį, - pavargau. 
Gera pasijuokti. Manau, turiu dėkoti Bakui Bardinui. 

Lietus pliaupė kaip iš kibiro ir vanduo žliaugė automobilio 
langais. Šią lietingą darbo dienos vakarą gatvės buvo beveik 
tuščios. Įstaigos, tarp kurių jie įsispraudė, uždarytos, bet jų 
neoninės lempos plazdenančiais rožiniais ir mėlynais ruožais 
pirmyn atgal šiūravo automobilį. 

— Ar viskas taip siaubinga, Teitai? 

— Taip. Siaubinga.- Jis mechaniškai braukė per siūlę 
aplink oda apsiūtą vairą. - Kiekvieną dieną atsilieku, nepasi- 
veju. Manorinkimų kampanija po kelių savaičių baigiasi, kiek- 
viena valanda brangi, turėčiau įsibėgėti vis greičiau. Regis, 
Dekeriui vėl pasiseks laimėti. - Jis tvojo kumščiu per vairą. 

Eiverė nieko nematė ir negirdėjo, išskyrus jį. Ji skyrė jam 
visą savo dėmesį, žinojo - jį reikia išklausyti nieko nesakant. 
Galėjo jai ir nesiguosti, kad pavargęs. Nuovargio ir rūpesčių 
raukšlelės buvo įsirėžusios lūpų kampučiuose ir apie akis. 

— Nė karto nesuabejojau, kad man skirta tarnauti šiai vals- 
tijai JAV Senate. 

Jis pasuko galvą ir pažvelgė į ją. Ji linktelėjo pritardama 
jam, bet neištarė nė žodžio, net nežinojo, ką turėtų sakyti. 
Jis nepakęstų banalybių ir nuvalkiotų frazių. 

- Aš netgi praleidau rinkimus į valstijos Atstovų Rūmus 
ir nuėjau ten, kur labiausiai norėjau. Bet dabar pradedu ne- 
rimauti, o kas, jeigu būčiau klausęsis žmonių, sakiusių man 
vien tai, ką noriu girdėti. Ar būčiau susirgęs didybės manija? 

— Be abejo. - Ir ji nusišypsojo, kai jo veide atsirado nuosta- 
ba dėljos tiesumo. - Tačiau įvardyk nors vieną politiką, kuris 
ja neserga. Reikia be galo pasitikėti savimi, kad prisiimtum 
atsakomybę už tūkstančius žmonių, Teitai. 

— Tuomet mes visi esame didžiausi savanaudžiai? 

— Tavo pasitikėjimas savimi sveikas. Ir to nereikia nei gė- 
dytis, nei dėl jo apgailestauti. Sugebėjimas vadovauti yra ta- 
lentas, kaip polinkis į muziką ar skaičius. 

- Tačiau to, kas išmano matematiką, niekas nekaltina 
žmonių išnaudojimu. 

— Tavo sąžiningumas tau neleistų jų išnaudoti, Teitai. Tavo 
idealai nėra vien kampanijos šūkiai. Tu jais tiki. Tu nesi dar 
vienas Roris Dekeris. Jis nepatikimas. Jis neturi jokių pama- 
tinių vertybių. Po kurio laiko rinkėjai tai supras. 

— Tu vis dar galvoji, kad aš laimėsiu? 

— Nė kiek neabejoju. 

— Tikrai? 

— Tikrų tikriausiai. | 

Lietui toliau barbenant į stogą ir pliekiant į langus, auto- 
mobilis atrodė kaip mažutė ramybės salelė. Jis ištiesė ranką 
į jos pusę ir prispaudė jai prie krūtinės, nykščiu ir mažuoju 
pirštu liesdamas jos raktikaulius. 

Eiverė užsimerkė. Ji šiek tiek pasviro jo pusėn, tarsi būtų 
patraukta nematoma virve. Kai vėl atsimerkė, jis buvo daug 
arčiau. Jis pasislinko į plačios sėdynės vidurį, ojo akys rūpes- 
tingai žvelgė į jos veidą. 

Jo ranka slydo jos kaklu, kol pasiekė sprandą. Kai jo lū- 
pos palietė jos lūpas, jie abu staiga užsiliepsnojo. Jie pašėlu- 
siai bučiavosi, rankomis bandydami kuo daugiau užgriebti. 
Jo plaštaka nuslydo jos krūtine žemyn, per jos kostiumėlio 
švarką, tada pakilo vėl glamonėti krūtų per puikiausios koky- 
bės audinį. 

Eiverė glostė jam plaukus, skruostus, kaklą ir pečius, 
tada prisitraukė jį prie savęs, atsiremdama nugara į sėdy- 
nės kampą. 

Jis atsegė dvi sagas ant jos kairio peties ir atkakliai raki- 
nėjosi su kabliukų toje liemens pusėje eile. Kai atsagstė švar- 
kelį, auksinis medalionas - dabar su jo ir Mendės nuotrau- 
komis - įslydo į slėnį tarp krūtų. Neono šviesos žaižaravo 

vaivorykštės spalvomis ant jos odos. Lietaus upelių šešėliai 
žaidė ant besiveržiančios iš liemenėlės krūties. 

Jis pasilenkė ir išbučiavo jos linkį, tada tamsesnį vidurėlį. Jo 
liežuvis braukė po nėriniais, šiurkščiai, godžiai, geidulingai. 

— Teitai, - dejavo ji, kai šiluma nuo krūtinės pasklido po 
visą kūną. - Teitai, aš noriu tavęs. 

Jis nerangiai išsilaisvino iš kelnių ir patraukė jos ranką 
žemyn. Jos pirštai apglėbė kietą jo penį. Kai ji glamonėjo jo 
švelnų galą nykščio pagalvėle, jis paslėpė veidą tarp jos krūtų 
ir aikčiojo erotiškų frazių ir pažadų nuotrupas. 

Jo rankos įsibrovė po jos siauru sijonėliu. Ji padėjo jam — 
nusitraukė savo kelnaites. Jų lūpos susitiko pašėlusiame, ais- 
tringame bučinyje, kai jie ieškojo tinkamesnės padėties ant 
priekinės sėdynės. 

— Prakeikimas! - susikeikė jis, jo balsas nuskambėjo sausai 
ir šiurkščiai. 

Staiga jis atsisėdo ir užsikėlė ją ant kelių. Laikydamas po 
sijonu jos sėdmenis, patraukė prie savo erekcijos. Ji užšoko 
ant jo sukietėjusio daikto pati. Jie laimingi šūktelėjo, ir jau 
kitą akimirką šūksnį pakeitė tylios, malonios dejonės. 

Jie ieškojo ir surado vienas kitą lūpomis, jų liežuviai nenu- 
maldomai šėlo. Jis suspaudė stangrų jos užpakaliuką ir glostė 
nuogas šlaunis virš kojinių ir tarp nėriniuoto jos trikotažinio 
juosmens gumelių. Remdamasi keliais ji šiek tiek pakilo, er- 
zinamai grasindama paleisti jo varpą, tada vėl nusileido ant 
jos, kol ji vėl giliai visa į ją įsmigo. Ji jojo ir melžė jį. 

— Velniai rautų, tu moki dulkintis. 

Ištaręs tai gergždžiančiu balsu, jis knisosi galva prie jos 
krūtinės tol, kol išlaisvino ją iš liemenėlės. Jis laižė iškilusį 
spenelį liežuviu, tada ėmė jį čiulpti. Prasmuko viena ranka 
tarp jos drėgnų šlaunų ir įsipynė pirštais į švelnius plaukus, 
tada įkišo pirštus į jos plyšį ir paglostė mažytį gumburėlį. 

Eiverė garsiai šnopavo. Ji palenkė galvą virš jo peties. Su- 
spaudusi kietą erekciją savyje ir trindamasi į tą stebuklingą 


384 + Sandra Brown 


glostantį pirštą išorėje, ji patyrė labai ilgą, labai šlapią orgaz- 
mą sykiu su Teitu. 

Jie nejudėjo ištisas penkias minutes. Abu buvo per silpni. 
Pagaliau Eiverė nuslydo ir sugrabaliojo nuo grindų savo apa- 
tinius. Netardamas nė žodžio, Teitas jai padavė nosinę. 

Susidrovėjusi ji paėmė ją ir tarė: 

— Ačiū. 

— Ar tu gerai jautiesi? Neužgavau tavęs? 

— Ne, kodėl? 

— Tu... tu jautiesi nesmagiai. 

Ilgai ir iškalbingai abu žvelgė vienas į kitą, ji pirma nusu- 
ko akis. 

Kai ji susitvarkė ir pasilygino susilamdžiusius drabužius, 
palenkusi žemyn skydelį nuo saulės ir pažvelgusi į savo at- 
vaizdą veidrodėlyje išsigando. Buvo baisiai susivėlusi. Plaukų 
kuokštai gaubė galvą kaip spygliuota aureolė. Trūko auskaro. 
Visas smakras buvo ištepliotas dar taip neseniai kruopščiai 
užteptais lūpų dažais. 

- O, kaip klaikiai aš atrodau. 

Teitas išsitiesė, kiek tik galėjo patogiau, ir susikišo marš- 
kinius. Jo kaklaraištis kabojo kreivai, o švarkas smuko nuo 
vieno peties. Jis apgraibomis ieškojo kelnių užtrauktuko ir 
dukart susikeikė, kol pavyko jį užsisegti. 

— Pasistenk susitvarkyti, - pasakė jis, duodamas jai auska- 
rą, ant kurio ką tik sėdėjo. 

— Pamėginsiu. - Išsiėmusi iš rankinės dažus ji vėl persi- 
braukė lūpas, paskui susišukavo. - Manau, dėl plaukų galėsi- 
me kaltinti blogą orą. 

— O ką apkaltinsime, kad dega tavo skruostai? - Teitas pa- 
lietė jos burnos kamputį. - Ar gelia? 

Ji gūžtelėjo ir droviai šyptelėjo. Jis irgi atsakė šypsniu, 
tada išlipo ir apėjęs automobilį atidarė jai dureles. 

Kai prasibrovė į užkulisius, kur nervingai žingsniavo Edis, 
o Ralfas jau abiejose kišenėse žvangčiojo monetomis, jie iš 

tikrųjų atrodė nekaip - vėjo sutaršyti ir sulyti, tačiau nepa- 
prastai laimingi. 

— Kur, po velnių, jūs buvote? - Edis buvo ko ne pamėlęs iš 
įniršio, kad rastų žodžių. 

Teitas atsakė pasigėrėtinai šaltakraujiškai: 

— Važiavau paimti Kerolės. 

— Zy taip ir pasakė, kai paskambinome į viešbutį, - tarė 
Ralfas. Jis daugiau nebetarškino monetomis. - Kas jus ap- 
sėdo, kad krečiate tokias kvailystes? Ji sakė, kad išvažiavote 
prieš pusvalandį. Kur taip ilgai trankėtės? 

— Nėra vietų pastatyti automobiliui, - trumpai drūtai atsa- 
kė Teitas. Jam nepatiko ši kryžminė apklausa. - Kur Džekas 
ir kiti? | 

— Mūsų frontas mėgina apsiginti nuo tos šunaujos. Girdi 
juos? 

Edis parodė į auditoriją, iš kur girdėjosi minia, trypianti 
pagal patriotiško maršo ritmą ir skanduojanti: „Mes norim 
Teito! Mes norim Teito!“ 

— Dabar jie bus dar laimingesni mane pamatę, - šaltai pa- 
sakė Teitas. 

- Štai tavo kalba. - Edis mėgino įkišti jam keletą popie- 
riaus lapų, bet jis jų neėmė. 

— Daugiau nemėgink taip pradingti, - įsakmiai įspėjo Ral- 
fas. - Kvaila nė vienam mūsų nepasakyti, kur išgaruoji taip 
ilgai. 

Dirkas neištarė nė žodžio, tik jo ir taip tamsus veidas iš 
įsiūčio net pajuodo. Tas įsiūtis buvo nukreiptas ne į Teitą, 
o į Eiverę. Nuo tada, kai jie uždusę pasirodė, jis nenuleido 
nuo jos savo panašių į karoliukus akių. Ji drąsiai pasitikėda- 
ma savim atlaikė jo piktą žvilgsnį. Kai jis galų gale prakalbo, 
jo balsas drebėjo. 

— Nuo šiol, ponia Ratledž, kai norėsite pasidulkinti, dary- 
kite tai savo laiku, o ne mūsų. 

Teitas, suurzgęs kaip laukinis, metėsi ant vyro. Būtų išver- 
tęs jį iš kojų, jei nebūtų priplojęs prie artimiausios sienos. 

Stipriai, kaip kokiu plieniniu strypu, dilbiu įsirėmė Dirkui į 
gerklę, o kelis įsirėžė viešųjų ryšių atstovui į tarpušakį. Dir- 
kas sukriokė iš nuostabos ir skausmo. 

— Teitai, ar visai išprotėjai? - sušuko Edis. 

Jis mėgino atplėšti Teito ranką nuo Dirko gerklės, bet jis 
nepasidavė. Teito nosis vos neišdūrė Dirkui akies. Veidas 
buvo ramus ir tuščias, tarsi žmogaus, trokštančio žudyti. 
Dirko veidas vis labiau mėlo. 

— Teitai, prašau, - beviltiškai maldavo Eiverė, uždėjusi ran- 
ką jam ant peties. - Nekreipk į jį dėmesio. Man nesvarbu, ką 
jis sako. 

— Dėl Dievo meilės, Teitai. - Edis paklaikęs mėgino įsi- 
sprausti tarp dviejų vyrų. - Paleisk. Dabar ne laikas. Jėzau, 
galvok, ką darai! 

— Jeigu tu kada nors, - tarė Teitas lėtai, virpančiu balsu, - 
kada nors dar kartą įžeisi mano žmoną, pasmaugsiu. Supra- 
tai, tu kalės vaike? 

Jis įbedė kelį Dirkui į sėklides. Vyras linktelėjo galva tiek, 
kiek leido po smakru įsirėmęs Teito dilbis, jo mažos akutės 
buvo išsprogusios iš baimės. 

Pamažu Teito ranka atsileido. Dirkas, susigriebęs už pau- 
tų, kosėdamas ir burbuliuodamas pasilenkė. Ralfas suskubo 
padėti bendrui. Teitas suglostė atgal plaukus, atsisuko į Edį 
ir ramiai pasakė: 

— Eime. - Jis atkišo Eiverei ranką. 

Ji įsikibo parankėn ir nulydėjo jį į sceną. 


Trisdešimt aštuntas skyrius 


Mena atkakliai reikalavo ją pervilkti - pakeisti jos naktinu- 
kus į jai dovanotus berankovius Teito marškinėlius, nors jau 
seniai buvo po vidurnakčio ir veikiau laikas pusryčiauti, nei 
gultis miegoti. 

— Dabar tu esi garbinga Dalaso kaubojų aistruolių kapito- 
nė, - pasakė jis užtempęs juos mergaitei per galvą. 

Pasigrožėjusi blizgančiu sidabriniu užrašu ant savo naujų 
marškinėlių priekio, ji žaviai jam nusišypsojo. 

— Ačiū, tėti. - Plačiai žiovaudama ji prisitraukė Pūkuotuką 
ir vėl nukrito ant pagalvės. 

— Ji mokosi būti moterimi, gerai. 

— Ką turi omeny? - paklausė jo Eiverė, kai jie atsidūrė savo 
miegamajame, kitoje svečių kambario pusėje. 

— Ji priima jai dovanotus daiktus, bet už tai neatsidėkoja 
apkabindama ar bučiniu. 

Eiverė įsirėmė rankomis į klubus. 

— Ar turėčiau perspėti rinkėjas, kad už tavo viešos femi- 
nistinės pozicijos giliai slepiasi ne kas kita, kaip niekingas 
šovinizmas? 

— Pasigailėk. Man reikia visų balsų, kuriuos tik galiu gauti. 

— Manau, šį vakarą tau sekėsi puikiai. 

— Turi galvoj, kad šįkart man pavyko patraukti minią. 

- Ir prieš tai pasirodei šauniai. Ačiū tau, kad gynei mano 
garbę, Teitai. 

Išgirdęs jos intymią intonaciją, jis kilstelėjo galvą. 

— Tu neturi man už tai dėkoti. 

Jie ilgai žvelgė vienas į kitą, paskui Eiverė apsisuko ir nusi- 
rengė drabužius. Ji įsmuko į vonios kambarį, greitai išsimau- 
dė po dušu, apsivilko chalatą, tada užleido vonią Teitui. 

Gulėdama lovoje, Eiverė klausėsi, kaip jam valantis dan- 
tis bėga vanduo. Nuo tada, kai buvo priversta su juo gyventi 
viešbučiuose, žinojo, kad jis niekada nepadžiauna rankšluos- 
čio ant skersinio, visada jį palieka šalia kriauklės suglamžytą 
ir drėgną. 

Kai jis išėjo iš vonios, ketino paerzinti dėl tokio blogo įpro- 
čio, bet neištarė nė žodžio. 

Jis stovėjo nuogas. Laikė ranką ant šviesos jungiklio ir žiū- 
rėjo į ją. Ji atsisėdo, jos akyse atsispindėjo neišsakytas klau- 
simas. 

— Seniau, - pasakė jis kimiai šnibždėdamas, - galėdavau 
išmesti tave iš galvos. Dabar nebegaliu. Nežinau kodėl. Ne- 
žinau, ką tu darai dabar, ko nedarydavai anksčiau, arba ko 
tu nedarai dabar, ką kadaise darei, bet aš negaliu tavęs igno- 
ruoti ir apsimesti, kad tavęs šalia nėra. Niekada tau neatlei- 
siu už abortą ar dėl to, kad melavai, bet tai, kas atsitiko šį 
vakarą automobilyje, leis viską pamiršti daug lengviau. Nuo 
tos nakties Dalase aš tarsi narkomanas, atradęs naujus svai- 
galus. Beprotiškai geidžiu tavęs ir nesiliauju troškęs. Aš ne- 
galiu daugiau priešintis, ta kova mane veda iš proto ir ne- 
galiu gyventi. Pastarąsias keletą savaičių nei man, nei mane 
supantiems žmonėms nebuvo linksma. Kol esi mano žmona, 
ketinu naudotis savo vedybinėmis teisėmis. - Jis akimirką 
patylėjo. - Ar nori ką nors pridurti? 

— Taip. 

— Klausau... 

— Išjunk šviesą. 

Jo puikus kūnas atsipalaidavo, įtampa nuslūgo. Lūpų kam- 
putį patempė šypsena. Jis išjungė šviesą, tada įlindo į lovą ir 
prisitraukė ją. 

Jos naktiniai marškinėliai, atrodė, išgaravo po jo glamo- 
nėjančiomis rankomis. Dar nespėjusi pasiruošti, Eiverė jau 
gulėjo po juo nuoga, o jis glostė jos odą pirštų galiukais. Ret- 
karčiais jis atsiplėšdavo nuo jos lūpų, kad išmėgintų kaklo, 
krūties, peties, pilvo skonį. 

Ją užplūdo geismas, nepaliaujamai kylantis ir atslūgstan- 
tis potvynis, kol ėmė pulsuoti net galūnės. Jos kūną jautrino 
kiekvienas prisilietimas - ir plaukų sruogos, krintančios jam 
ant kaktos ir braukiančios jai per odą kiekvieną kartą, kai pa- 
lenkdavo galvą jos pabučiuoti, ir jo stiprių, raumeningų šlau- 
nų, susipynusių su jos kojomis prieš jas pamažu praskiriant. 

Kai jis ją užgulė, pasiruošęs įeiti, sulaikė jį apkabinda- 
ma ir trindamasi veidu į krūtinės plaukus. Jos lūpos tai 
prisiliesdavo, tai bučiavo jo spenelius. Ją apdovanojo kimi 
Teito dejonė. 

Jie lūpomis vėl godžiai susirado vienas kitą. Jo bučiniai 
buvo karšti ir saldūs, ir stiprūs... ir tai jis parodė reikalauda- 
mas jos kūno. 


Mendė suspiegė jodama Teitui ant pečių, kai jis susvirdulia- 
vo, tarsi vos negriūdamas su ja. Ji abiem rankomis nusitvėrė 
jam už plaukų ir net privertė jį suinkšti. 

- Ššš, jūs abudu! - perspėjo Eiverė. - Per jus mus išspirs iš 
viešbučio. 

Pavalgę pusryčius restorane, pirmame aukšte, jie ėjo ilgu 
koridoriumi nuo lifto savo kambario link. Jie paliko Nelsoną 
ir Zy geriančius kavą, nes Mendė pradėjo nekantrauti. Pilna 
žmonių salė ne itin tinkama vieta energingam vaikui. 

Teitas padavė Eiverei jų numerio raktą. Jie įėjo. Svečių 
kambarys knibždėte knibždėjo žmonių. 

— Kas, po velnių, čia darosi? - paklausė Teitas, nukėlęs 
Mendę ant grindų. 

Edis pakėlė akis nuo atidžiai skaitomo rytinio laikraščio ir 
ištraukė iš burnos sluoksninį pyragaitį, kurį buvo įsikandęs. 

— Mums reikėjo susitikti, o tik tu turi numerį, kuriame yra 
svečių kambarys. 

— Jauskitės kaip namie, - sarkastiškai pasakė Teitas. 

Kvietimo nereikėjo, visi taip ir jautėsi. Pristatyta sulčių pa- 
dėklų, kavos ir pyragėlių. Fensė, įsitaisiusi ant lovos, užsime- 
tusi koją ant kojos, sklaidė madų žurnalą ir šlamštė apskritą 
bandelę. Dorotė Rėja siurbčiojo kažką panašaus į „Kruviną- 
ją Meri" ir nieko nematančiomis akimis spoksojo pro langą. 
Džekas stovėjo prie telefono, pirštu užsikimšęs ausį. Ralfas 
žiūrėjo „Šios dienos šou“. Dirkas vertinančiu žvilgsniu, kaip 
įgudęs pardavėjas per išpardavimą, knisosi Teito drabužių 
spintoje. 

— Praėjusį vakarą sulaukei gerų atsiliepimų, - Edis pako- 
mentavo straipsnį, žiaumodamas saldžią bandelę. 

- Gerai. 

— Nuvesiu Mende į kitą kambarį. - Eiverė uždėjo rankas 
mergaitei ant pečių ir nukreipė ją durų, jungiančių su greti- 
mu kambariu, link. 

— Ne, pasilik, - pasakė Dirkas, atsisukdamas nuo drabužių 
spintos. - Pamirškime tai, kas nutiko praėjusį vakarą, gerai? 
Visi jautėme didelę įtampą. Dabar nuotaika praskaidrėjo. 

Šis vyras buvo nepakenčiamas. Eiverė norėjo išmušti tą 
dirbtinę, įsiteikiančią šypseną iš jo rūstaus veido. Ji pažvel- 
gė į Teitą. Nekreipdamas dėmesio į samdytą ekspertą, jis 
jai tarė: 

— Manau, tau geriau būtų luktelėti. 

Džekas pakabino telefono ragelį. 

— Viskas parengta. Per penktą kanalą penktą valandą Teito 
interviu tiesiogiai. Mums reikia jį nuvežti ten ne vėliau nei 
keturios trisdešimt. 


Svetimas veidas + 391 


— Puiku, - pasakė Ralfas, trindamas rankas. - Ar yra žinių 
iš Dalaso televizijos stočių? 

— Aš skambinau. 

Kažkas pabeldė į duris. Tai buvo Nelsonas ir Zy. Už jų nu- 
garos stovėjo Eiverei nepažįstamas vyras. Fensė pašoko nuo 
lovos ir iš eilės apkabino senelius. Nuo tada, kai atvyko į Fort 
Vertą, ji spindėjo džiaugsmu. 

— Labas rytas, Fense. - Zy metė nepritariamą žvilgsnį į du- 
kraitės džinsinį mini sijonėlį ir raudonus kaubojiškus batus, 
bet šiaip taip nurijo pastabą jos neištarusi. 

— Kas jis? - paklausė Teitas, linktelėdamas į vyrą, delsiantį 
ant slenksčio. 

— Kirpėjas, kurio siuntėme. - Į priekį žengė Dirkas ir pa- 
kvietė apstulbusį vyrą į kambarį. - Sėskis, Teitai, leisk jam 
pradėti. Jis gali kirpti, kol mes kalbamės. Kaip nors konser- 
vatyviai, - pasakė jis kirpėjui, apjuosusiam mėlynai ir bal- 
tai dryžuotą audeklą Teitui aplink kaklą ir pasiruošusiam jį 
šukuoti. 

- Štai, - pasakė Ralfas, kišdamas pluoštą popierių Teitui 
panosėn. - Peržvelk juos. 

— Kas čia? 

— Tavo šios dienos kalbos. 

— Aš jau pasirašiau kalbas. - Niekas jo nei klausėsi, nei gir- 
dėjo. 

Suskambo telefonas. Atsiliepė Džekas. 

— Ketvirtas kanalas, - susijaudinęs informavo juos, už- 
dengdamas ragelį. 

- Zy, Nelsonai, prašau susiraskit kur sėsti ir imkimės rei- 
kalų. Rytas trumpas. - Dirkas, kaip jam būdinga, ėmėsi va- 
dovavimo. - Edis jau sakė, kad praėjusį vakarą susirinkimas 
pas Bilį Bobą pavyko nuostabiai, surinkome kampanijai krū- 
vą dolerių. Dievas žino, kaip mums jų reikia. Jei tik reitingai 


krinta, rėmėjai nebeaukoja. 

— Net jeigu šiuo metu atsiliekame nemažu skirtumu, ne- 
norime, kad atrodytų taip, tarsi pasiduodame, - pasakė Ral- 
fas žvangtelėdamas monetas savo kišenėje. 

- Žmonės iš ketvirto kanalo sakė, kad jie sutinka atvyk- 
ti į General Dynamics ir įdėti Teito kalbos gabalėlį, tačiau tai 
viskas, ką jie pažadėjo, - pranešė Džekas, pakabinęs telefono 
ragelį. 

Dirkas linktelėjo. 

— Ne kažin kas, bet geriau negu nieko. 

— Matai, Teitai, - Ralfas kalbėjo toliau, tarsi niekas nieko 
nebūtų sakęs, - net jeigu ir pralaimėsi, tu juk nenori, kad at- 
rodytų lyg pasidavei. 

— Bet aš nesirengiu pralaimėti. - Jis pažvelgė į Eiverę ir 
mirktelėjo. 

— Na, ne, žinoma, ne, - Ralfas užsikirto, nejaukiai nusi- 
juokdamas. - Tiktai norėjau pasakyti... 

— Jūs per mažai kerpate, - supyko Dirkas ant kirpėjo, - juk 
sakiau konservatyviau. 

Teitas nustūmė susijaudinusio kirpėjo rankas. 

— Kas čia? - Jis dūrė į pastraipą vienoje iš jam parašytų 
kalbų. 

Į jį vėl niekas nekreipė dėmesio. 

— Ei, paklausyk, Teitai.- Edis skaitė ištrauką iš laikraš- 
čio. - Dekeris tave tiesiai išvadino demagogu. 

— Manau, jis išsigando. - Nelsonas atitraukė į save Dirko 
dėmesį. 

— Nelsonai, noriu, kad jūs šią popietę, kai Teitas kalbės Ge- 
neral Dynamics gamykloje, būtumėte ant podiumo pastebima 
figūra. Jų verslą palaiko kariniai užsakymai. Kadangi esate 
lakūnas, būsite jiems kaip premija. 

— Ar ir aš eisiu? Ir Mendė? - paklausė Zy. 

— Mielai pasilikčiau su Mende, - pasisiūlė Dorotė Rėja. 

- Eis visi. - Dirkas sušnairavo į tuščią stiklinę Dorotės Rė- 
jos rankoje. - Ir visi atrodys kuo geriausiai. Švarutėlė Ameri- 

ka. Vadinasi, kad ir tu, panele, - kreipėsi jis į Fensę. - Jokių 
mini sijonėlių. 

- Atsiknisk. 

— Fransina Ratledž! - sugriaudėjo Nelsonas. - Jeigu dar 
kartą taip prabilsi, būsi nedelsiant išsiųsta namo. 

— Atsiprašau, - suvapėjo ji. - Bet kas yra šis subingalvis, 
kad gali nurodinėti, kaip aš turiu rengtis? 

Dirkas, nekreipdamas dėmesio, atsisuko į Eiverę. 

- Dėljūsų aprangos priekaištų dažniausiai neturime. Šian- 
dien nesivilkite nieko per daug spindinčio. Čia dirbantys 
žmonės kala pinigus. Teitai, šiandien aš tau parinkau pilką 
kostiumą. 

— Nepamiršk priminti jam apie marškinius, - tarstelėjo 
Ralfas. 

— Ak, taip, apsirenk žydrus marškinius, ne baltus. Balti per 
televizorių atrodo ne taip gerai. 

— Visi mano žydri marškiniai purvini. 

— Sakiau siųsti juos skalbti kiekvieną dieną. 

— Na, pamiršau, supranti? - Staiga jis apsisuko ir čiupo kir- 
pėjui iš rankų žirkles. - Užteks, nenoriu, kad kirptumėt man 
plaukus. Man patinka taip. 

Tokiu tonu, kokiu galima kalbėti tik su Mende, Dirkas 
ištarė: 

— Jie per ilgi, Teitai. 

Teitas akimirksniu pašoko nuo kėdės. 

— Kas taip sako? Rinkėjai? Tie darbininkai iš General Dyna- 
mics? Penktąjį kanalą žiūrinti auditorija? Ar tik tu? 

Eiverė norėjo ploti. Jos, kaip kitų, kol kas neįtraukė į šį 
pragarą. Ji stebėjo Teitą. Kuo ilgiau jis skaitė Ralfo jam įduo- 
tus popierius, tuo labiau jo išraiška rūstėjo. Ji juto, kad Teito 
pyktis tuoj tuoj prasiverš, ir ji neklydo. 

Staiga jis nuo kaklo nusitraukė apdangalą, paleisdamas 


nukirptus plaukus skraidyti. Pažvejojo kišenėje, išsitraukė 

penkiasdešimties dolerių banknotą, įbruko jį kirpėjui ir nu- 
vedė prie durų. 

— Labai ačiū, - padėkojo Teitas ir išlydėjęs užtrenkė duris. 

Kai jis grįžo į savo vietą, jo išraiška buvo grėsminga, kaip 
žemai plaukiančių ir audrą pranašaujančių debesų, skuban- 
čių dangumi. 

— Kitą kartą, Dirkai, aš tau pranešiu, kada man reikia kirp- 
tis, jeigu manysiu, kad tai tavo reikalas, tačiau, atvirai kal- 
bant, nemanau, kad tai tau turėtų rūpėti. Taip pat būčiau 
dėkingas, jeigu laikytumeisi toliau nuo mano drabužių spin- 
tos ir atsiklaustum manęs, prieš eidamas į privačius mano 
šeimos kambarius. 

— Daugiau nebuvo vietos kur susitikti, - pasakė Edis. 

— Man nusispjaut, jei neradot, Edi, - užsipuolė jis draugą, 
drįstantį kištis. - Šiame viešbutyje yra keli šimtai kambarių. 
Bet jei jau esate čia, - pasakė, rinkdamas popieriaus lapus, 
numestus ant tualetinio staliuko, - norėčiau žinoti, ką, ru- 
pūs miltai, tai turėtų reikšti? 

Ralfas pasilenkė ir perskaitė keletą eilučių. 

— Tai tavo pozicija dėl naujo švietimo įstatymo projekto. 

— Nė per nago juodymą nepanaši į mano nuomone. Tai 
nesąmonė. Štai kas tai yra. - Jis tekštelėjo į popieriaus lapą 
atgalia plaštaka. - Nubalinta, skystas vandenėlis. 

Zy atsistojo nuo kėdės. 

— Aš nuvesiu Mende į kitą kambarį pažiūrėti televizo- 
riaus. - Ji paėmė mergaitei už rankos. 

— Noriu ant puoduko, senele. 

— Gerai, brangioji. Fense, gal norėtum eiti su mumis. 

— Na jau ne. Nepajudėčiau ir už dešimt milijonų žaliųjų, - 
atkirto toji iš savo vietos lovos viduryje. 

Ji išvyniojo vaisinį ledinuką ir įsikišo į burną, nors vieną 
jau Žiaumojo. 

Kai durys už Zy ir Mendės užsivėrė, Ralfas išdrįso gerinda- 
masis aiškintis: 

— Mes tiesiog jautėme, Teitai, kad tavo pozicija dėl kai ku- 
rių kampanijos klausimų turėtų būti sušvelninta. 

— Nepasitarus su manim? - paklausė Teitas, artėdamas 
prie daug žemesnio vyro. - Tai mano pozicija, - pasakė baks- 
nodamas sau į krūtinę. - Mano pozicija. 

— Tu atsilieki per apklausas, - tėškė vyras. 

— Aš nepirmavau ir prieš jus pasamdant, tačiau nuo tada, 
kai jūs patarinėjat, atsilikau dar daugiau. 

— Nes neklausai mūsų. 

— Priešingai. - Teitas atkakliai papurtė galvą. - Manau, tai 
dėl to, kad per daug jūsų klausiau. 

Edis atsistojo. 

— Kas čia per užuominos, Teitai? 

— Ničnieko, ko negalėtumėte suprasti. Pareiškiu tiesiai: 
man nereikia niekieno pagalbos, kad išsirinkčiau marškinius 
ar kostiumą, ar pasikviesčiau kirpėją. Nenoriu, kad kas nors 
švelnintų mano nuomonę tiek, kad jos net neatpažinčiau. Tie 
žmonės, kurie pažadėjo balsuoti už mane dėl mano pozicijos, 
gali pamanyti, kad aš išprotėjau. Arba dar blogiau, kad juos 
išdaviau. 

— Tu per daug viską išpūtei. 

Teitas atkirto broliui: 

— Jie tau nemėgina nukirpti plaukų, Džekai. 

- Bet taip gali nutikti, - atšovė tas. - Visas šis reikalas tiek 
pat liečia ir mane. 

- Tuomet turėtum žinoti, kaip man svarbu būti pačiu 
savimi. 

— Tuiresi, - tikino Edis. 

— Nė velnio nesu! Ar aš netinkamai apsirengęs? - Jis paro- 
dė į drabužius, kuriuos vilkėjo per pusryčius. - Negi iš tikrųjų 
manote, kad darbininkams iš General Dynamics svarbu, ko- 
kios spalvos mano marškiniai? Nė velnio nesvarbu! Jie nori 


žinoti, ar aš už gynybos programą, ar už gynybos biudžeto 

apkarpymą, nes mano, kaip senatoriaus, balsas galėtų nu- 
lemti, ar jie turės darbą kelerius ateinančius metus, ar ne. 

Jis stabtelėjo atsikvėpti ir persibraukė plaštaka per plau- 
kus, kurių, Eiverė džiaugėsi, kirpėjas nespėjo negailestingai 
apkarpyti. 

- Žiūrėkit, vaikinai, štai aš. - Jis išskėtė rankas. - Štai tik- 
rasis bilietas. Štai toks pradžioje ėjau pas Teksaso rinkėjus. 
Pakeiskite mane, ir jie manęs neatpažins. 

— Mes nenorime tavęs keisti, Teitai, - pasakė Dirkas įtai- 
kaujančiu balsu. - Tenorime padaryti tave geresnį. 

Jis paplojo Teitui per petį. Teitas nekreipė dėmesio. 

— Ponai, norėčiau pasikalbėti su savo šeima, prašyčiau 
išeiti. | 

— Jeigu turite ką aptarti... 

Teitas atremdamas jų protestą pakėlė ranką. 

— Prašau. 

Jie nenoriai pajudėjo durų link. Prieš išeidamas Dirkas 
pervėrė Edį iškalbingu žvilgsniu. 

— Kerole, prašau įpilk man puodelį kavos. 

— Tuojau. 

Kai ji pakilo, Teitas krito į krėslą. Ji atnešė jam puodelį ka- 
vos ir atsisėdo ant apmušto jo krėslo ranktūrio. Teitas paėmė 
viena ranka kavą, kitą atsainiai padėjo jai ant kelio. 

Edis tarė: 

— Na, tai bent buvo kalba. 

— Aš pabandžiau daryti, kaip tu norėjai, Edi. Neklausyda- 
mas sveiko proto. Leidau tau juos pasamdyti. - Jo žvilgsnis 
buvo tiesus kaip ir jo pareiškimas. - Man jie nepatinka. 

— Pakalbėsiu su jais, pasakysiu, kad kiek nusileistų. 

— Pala, - sulaikė Edį Teitas, kai tas pasuko prie durų. - To 
nepakaks, supranti. Jie nesiklauso. 

— Supratau, pasakysiu jiems, kad pasibaigus kelionei nori- 
me matyti, kaip apklausos akivaizdžiai gerėja, ar ne taip? 

— To nepakaks. 

— Tuomet ką siūlai? 

Prieš skelbdamas savo nuomonę, Teitas visus apžvelgė. 

— Atleisk juos. 

- Atleisti juos? - sušuko Džekas. - Negalime to padaryti. 

— Kodėl ne? Juk mes juos pasamdėme, tiesa? 

— Tu negali tiesiog numoti ranka į tokią kompaniją kaip 
„Veikelis ir Fosteris“. Daugiau niekada negalėsi vėl į juos 
kreiptis. 

— Nemanau, kad tai tokia didelė netektis. 

— Negali taip elgtis, - atkakliai laikėsi Džekas. 

Edis maldavo: 

— Teitai, prašau tavęs gerai pagalvoti. 

— Ašjau pagalvojau. Man jie nepatinka. Man nepatinka, ką 
jie mėgina daryti. 

— Ką? - Džeko tonas buvo kandus, jo poza karinga. 

— Jie nori iš manęs padaryti tokį kandidatą, koks, jų nuo- 
mone, turėčiau būti, jiems nusispjaut, koks aš esu. Gerai, gal- 
būt mane reikia šiek tiek prižiūrėti, paspausti. Jie galėjo kai 
ką pasiūlyti, pamokyti subtilybių. Tačiau man nepatinka tai, 
ką kalbu rinkėjams. Man nepatinka juos apiberti žodžiais, 
kuriais netikiu, ir netgi piršti nuomonę, kuriai nepritariu. 

— Tu paprasčiausiai esi užsispyręs, - tarė Džekas. - Vis dar 
neišaugi iš vaikiško amžiaus. Jeigu sakydavau tau, jog negali 
daryti ką panorėjęs, kad tik neklausytum, būtinai kaip prieš- 
gyna darydavai savo, tai juk kvaila. 

Teitas giliai atsikvėpė. 

— Džekai, aš klausausi tavo patarimų, ir tavo nuomo- 
nė man visada svarbi. Aš nenoriu kritikuoti taves dėl tokio 
sprendimo... 

— Bet tai darai, tiesa? 

— Tai buvo ir mano sprendimas, - Teitas pakėlė balsą, - ta- 


čiau dabar aš pakeičiau nuomonę. 

— Taip paprastai? - paklausė Edis, spragtelėdamas pirš- 
tais. - Iki rinkimų liko vos kelios savaitės, o tu žirgus ketini 
keisti lenktynių trasoje? 

— Ne, po galais, kaip tik tai daryti mėgino jie! - Jis pašo- 
ko nuo krėslo ir parodė į duris, už kurių slampinėjo pokalbio 
kaltininkai. - Jie norėjo lenkti ir formuoti mane, kol mane 
rėmę rinkėjai manęs būtų neatpažinę. Norėjo, kad tapčiau 
parsidavėliu, kad būčiau nė kiek ne geresnis negu Dekeris. 
Slidesnis už žaltį. Rimtai atrodančio kvailio šūdas. Dviveidis. 
Veidmainis. 

Edis ir brolis klausėsi jo atsitvėrę tylaus pasipriešinimo 
siena. 

Jis pasisuko į Nelsoną. 

— Tėti? Padėk man. 

— Kodėl dabar prašai manęs pagalbos? Tu jau parodei, ko 
vertas tavo būdas. Neširsk, Teitai. Suvesk sąskaitas. 

— Kaip? 

— Laimėk. 

— Tylėdamas ir klausydamas jų patarimų? 

— Nebent manai, kad darytum kompromisą. 

— Na, kaip tik taip ir jaučiuosi. Verčiau pralaimėsiu rinki- 
mus būdamas savimi, nei laimėsiu žinodamas, kad turėjau 
daryti kompromisą dėl visko, kuo tikiu ir ką ginu. Atleiskit, 
jeigu niekas iš jūsų su manim nesutinka. 

— Aš pritariu Edžiui, - įsiterpė Fensė, - jeigu kam nors įdo- 
mi Mano nuomonė. 

— Niekam, - atsakė jai Džekas. 

— Kerole? 

Ji stengėsi nesivelti į žodžių mūšį, ketino nuslėpti savo 
nuomone, kol Teitas nepaklausė. Dabar, kai jis į ją kreipėsi, ji 
pakėlė galvą ir pažvelgė į jį intymiu žvilgsniu - ji suprato savo 
meilužį be žodžių. 

— Kad ir ką nusprendei, man tai atrodo geras sprendimas, 
Teitai. Aš palaikau tave visą laiką. 

— Ak, tikrai? Nuo kada? - Džekas pasisuko į Teitą. - Tau 
nepatinka kompromisai. Vėl su ja miegodamas, tu darai patį 
didžiausią kompromisą, kokį esi kada padaręs, broliuk. 

— Liaukis, Džekai! - užbaubė Nelsonas. 

— Tėti, tu tai puikiai žinai, kaip ir aš... 

— Pakaks! Kai galėsi kontroliuoti savo paties žmoną, galėsi 
kritikuoti Teitą. 

Džekas pažvelgė į tėvą, tada į brolį ir susikūprinęs išlėkė. 
Dorotė Rėja pakilo iš krėslo ir nusvyravo iš paskos. 

— Spėju, tu mausi paskui juos, - pasakė Teitas Edžiui jiems 
dingus. 

Edis kreivai nusišypsojo. 

— Tu gerai žinai. Kitaip nei Džekas, aš nepriimu to asme- 
niškai. Manau, tu klysti, bet... - jis išraiškingai gūžtelėjo, - 
sužinosime rinkimų dieną. - Jis paplekšnojo draugui per nu- 
garą. - Geriau eisiu pranešti šių blogų naujienų buvusiems 
konsultantams. 

Edis išėjo, Fensė nusekė įkandin. 

Zy atvedė Mendę. Kambaryje vis dar tvyrojo priešiškumas. 
Ji nesmagiai papriekaištavo: 

— Girdėjau šaukiant. 

— Mes turėjome išsiaiškinti kai kuriuos klausimus, - atsa- 
kė Nelsonas. 

— Tikiuosi, mano sprendimas tau priimtinas, tėti. 

— Kaip tu sakei, čia tavo sprendimas. Tikiuosi, esi pasiren- 
gęs priimti už jį atsakomybę. 

— Kad atgaučiau dvasios ramybę, turėjau taip pasielgti. 

— Tuomet nustok atsiprašinėti už tai, kas jau padaryta. 

— Pažadėjau Mendei nueiti su ja į Saulės zuikučių aikš- 
tę, - pasakė Zy, įsiterpdama į jų nejaukų pokalbį. - Nema- 
nau, kad lis. 

— Aš eisiu kartu, - tarė Nelsonas, imdamas mergaitę ant 
rankų. Regis, jam grįžo gera nuotaika. - Galėčiau pasimankš- 
tinti. Ir mes visai nepyksim, jeigu net lytų, tiesa, Mende? 

— Ačiū, kad palaikei mane, - pasakė Teitas Eiverei, kai jie 
pagaliau liko vieni. - Ne visada palaikydavai. 

— Tai man šiurkščiai priminė Džekas. 

— Jis buvo nusiminęs. 

— Ne vien tai, Teitai. Džekas nekenčia manes. 

Jis atrodė nelinkęs kreipti į tai dėmesio. Tikriausiai nujau- 
tė, kaip ir Eiverė, kad Džekas ne tik nemėgo Kerolės, priešin- 
gai - jos geidė. Galbūt Teitas ignoravo tą skaudų faktą, bevil- 
tiškai tikėdamasis, kad tai baigsis. 

— Kodėl taip elgeisi? - paklausė jis. - Kodėl palaikei mane? 
Ar vien dėl to, kad tokia žmonos pareiga? 

— Ne. - Ji jautėsi įžeista. - Palaikiau tavo pusę, nes manau, 
kad tu teisus. Man nepatiko nei jie, nei jų kišimasis, nei jų 
nieko verti patarimai. 

Jai šovė į galvą, kad vyrai iš „Veikelio ir Fosterio“ kaip nors 
gali būti susiję su sąmokslu nužudyti Teitą. Tai buvo dar viena 
priežastis, kodėl ji taip džiaugėsi - pagaliau jų atsikratyta. 

Po karštos diskusijos staiga tapo tylu. Keista, visiems iš- 
ėjus, svečių kambarys atrodė ne didesnis, o mažesnis. Tyla 
juos slėgė. 

Eiverė įsisprendė į liemenį. 

— Na, aš... 

— Gerai, kad mama su tėčiu pasiėmė Mendę pasivaikščioti. 

— Taip, gerai. 

— Jai patiks papramogauti. 

- Ir tu netrukdomas parengsi savo kalbas. 

- Hm. 

— Nors nemanau, kad tau iš viso reikia joms rengtis. 

— Aš taip pat jaučiuosi ramus dėl šiandienos dienotvarkės. 

— Tai gerai. 

Akimirką jis tyrinėjo savo batų nosis. Tada pakėlęs akis pa- 
klausė: 

— Kaip manai, ar lis? 

-— Aš, na... - ji dirstelėjo pro langą, - nemanau, ne... 


Jis priėjo prie jos, stipriai apkabino ir pabučiavo į kaklą. 
— Teitai? 

— Hm? - Jis nusivedė ją atbulą prie sofos. 

— Aš maniau, kad po šios nakties tu vėl nenorėsi... 

— Tu klydai. 


Trisdešimt devintas skyrius 


= Das: 

Kai tik Edis įėjo į savo viešbučio kambarį, Fensė staiga iš- 
šoko iš už durų. Jis net nekrūptelėjo. 

— Aš papirkau kambarinę. 

— Kuo? 

— Dėdės Teito kiaušų apsauginiu raiščiu. 

— Tau galvoj negerai. 

— Ar tau nepatinka? 

— Kas čia? - Jis parodė į didelį stalą, stovintį priešais langą. 
Jis buvo užtiestas balta staltiese, prie jo pastatytos dvi kėdės. 
puselėse. | 

— Pirmiausia turėjai pasiklausti manęs, Fense. 

— Ar tu neišalkęs? 

— Tai nesvarbu, net jeigu ir būčiau. Aš turiu tik minutę. 

Jis atsisėdo ant lovos krašto ir pakėlė telefono ragelį: Pasi- 
tikrinęs popieriaus skiautelėje, kurią išsitraukė iš marškinių 
kišenėlės, suspaudė numerį. 

- Prašau poną Džordžą Malouną. Čia Edis Paskalis iš 
Ratledžo kampanijos. Jūs skambinote? - Kai ji pasilenkė jam 
virš peties ir įkando į ausies spenelį, Edis staiga palenkė gal- 
vą. - Bijau, kad pono Ratledžo tvarkaraštis sprogsta. Ką jūs 
turėjote galvoje? Kiek žmonių? Aha. 

Ji bučiavo jam kaklą, švelniai čiulpdama odą ir traukdama 
ją tarp dantų. Jis uždengė ragelio mikrofoną ranka. 

— Baik, Fense. Aš užsiėmes. 

Patempusi lūpą, ji pašoko iš lovos. Priėjusi prie komodos 
veidrodžio, stabtelėjo pakedenti plaukų. Pasilenkusi kreste- 
lėjo tankius gaurus žemyn. Kai išsitiesė, buvo padrąsinta — 
pastebėjo, kad Edis spoksojo į jos užpakalį. Atsisukusi į jį ir 
plačiai prasižergusi, ji koketiškai kėlė savo trumpą sijonėlį po 
centimetrą. 

— Ar greitai jums reikia žinoti? 

Kol Edis ramiai kalbėjo į telefono ragelį, ji pakėlė rankas 
šlaunimis prie šakumo. Jos nykščiai susitiko prie raudono 
atlaso trikampio, dengiančio gaktą. Perbraukė kartelį, kitą, 
tada nusitraukė kelnaites ir viliojo jomis prieš jo nosį. 

— Pasikalbėsiu su ponu Ratledžu ir kuo greičiausiai su ju- 
mis susisieksiu. Bet kokiu atveju esame dėkingi už dėmesį. 
Ačiū už kvietimą. 

Jis padėjo ragelį. Fensės nusivylimui, jis pramovė pro ją į 
vonios kambarį, susišukavo plaukus ir nusiplovė rankas. 

— Kas, po šimts pypkių, tau darosi? - paklausė ji, nusekusi 
iš paskos. 

— Nieko. Aš skubu, ir tiek. 

— Tu pakvaišai, dėdė Teitas liepė išmesti tuos subingalvius, 
ar aš klystu? 

— Aš ne pakvaišau, aš paprasčiausiai nesutinku, ir viskas. 

— Gerai, tik nereikia lieti pykčio ant manęs. 

— Aš to ir nedarau. - Jis pasitaisė kaklaraištį ir pasitikrino 
rankogalių sąsagas. 

— Na, ir scena buvo šį rytą, tiesa? Niekada nemačiau dėdės 
Teito tokio įsiutusio. Kai toks įsikarščiavęs, jis net patrauk- 
lus. Man patinka, kai vyras ko ne savitvardą praranda. - Ji 
pakišo rankas po Edžio pažastimis, apglėbė jį ir prisispaudė 
prie jo praskiepo. - Toks įtūžis labai seksualus ir užveda. 

— Fense, dabar neturiu tau laiko. - Jis nustūmė jos rankas 
ir nužingsniavo atgal į miegamąjį. 

Ji išsidrėbė ant lovos ir stebėjo, kaip jis varto popierius 
portfelyje. Jis taip gražiai atrodė, kai susikaupęs suraukė 
kaktą. 

Įkvėpta Fensė raitėsi lovoje, kol nugara atsirėmė į galvū- 
galį. Ji nusitraukė per galvą baltą medvilninį megztinį ir nu- 
sviedė jį ant žemės šalia jau numestų kelnaičių. Tada, likusi 
vien su mini sijonėliu ir raudonais kaubojiškais batais, švel- 
niai pakvietė jį vardu. Jis atsisuko. Ji lėtai vedžiojo liežuviu 
savo apatine lūpa ir šnibždėjo: 

- Ar kada turėjai kaubojišką merginą? 

— Teisybės dėlei pasakysiu, kad turėjau, - pasakė jis ra- 
miai. - Praeitą naktį. Subinėn. Ar neprisimeni? 

Plačiai išžergtos Fensės kojos užsisklendė kaip spyruokli- 
nių spąstų nasrai. Ji nusirito į lovos kraštą, pakėlė megztinį 
ir užsimetusi ant galvos šėldama mataravo rankomis, nepa- 
taikydama į rankoves. 

Kai atsistojo priešais jį, akys spindėjo nuo ašarų. 

- Tai nebuvo labai malonu. 

— Praėjusią naktį, atrodo, buvo. 

— Aš ne tai turiu galvoje, - sušuko ji. 

Edis ramiai užsegė portfelį ir pasiėmė švarką. 

— Keista girdėti tave tariant žodį „malonu“. - Jis pajudėjo 
durų link. 

Ji sugriebė jį už rankovės jam prasilenkiant. 

— Kodėl tu manęs taip nekenti? 

— Aš skubu, Fense. 

— Tai tu neširsti? 

Jis žengė šalin. 

— Neširstu. 

— Ar ąš tave pamatysiu vėliau? 

— Per popietės susitikimą. - Jis paplekšnojo per kišenę, 
norėdamas įsitikinti, kad turi kambario raktą, tada siekė 
durų rankenos. 

Ji prisiplojo prie durų. 

— Tu žinai, ką turiu galvoje. Ar pamatysiu tave vėliau? — 
Gundomai šypsodama, ji paspaudė per kelnes. 

— Taip, žinau, ką turi galvoje, - jis nustūmė jos glamonė- 
jančią ranką ir atidarė duris, nepaisydamas jos pastangų su- 
laikyti. - O dabar pasistenk laikytis toliau nuo bėdos. 

Kai durys užsivėrė, Fensė laisvai išsikeikė. Ji buvo supla- 
navusi intymius nedidelius priešpiečius, paskui greitą, gašlų 
pasivartymą. Arba, tai priklausė nuo jo dienotvarkės, ilgą, 
neskubią mylėjimosi popietę. 

Niekas daugiau nieko nedarė, nieko daugiau nekalbėjo, 
kaip tik apie rinkimus, viskas buvo susiję vien su jais. Ji buvo 
iki kaklo jų pasisotinusi ir nuo jų pavargusi. Ji taip džiaugsis, 
kai jie baigsis, bus pamiršti ir Edis galės atsidėti vien jai. 

Ji vėl atsirėmė į galvūgalį ir įjungė televizorių. Muilo ope- 
ros pora glamonėjosi lovoje tarp atlaso paklodžių. Supykusi 
ir pavyduliaudama, ji junginėjo kanalus minkydama nuotoli- 
nio valdymo pultelį. Cheraldas Rivera teisėjavo fundamenta- 
listo dvasininko ir transvestito ginčui. Per kitą kanalą namų 
šeimininkių grupė uostė atidarytus žemės riešutų sviesto 
stiklainius. Ji grįžo prie muilo operos. 

Ji aistringai mylėjo Edį, bet pripažino, kad tas jo atsai- 
numas ir abejingumas daro jį dar žavesnį. Ji pažinojo vy- 
rukų, galvojančių kitu galu, tiesiogine prasme. Aplink juos 
galėtų griūti namai, bet jie to net nepastebėtų, kol pasiektų 
orgazmą. 

Tik ne Edis. Fiziškai jis buvo puikus, bet jo protas veikė 
nepriklausomai nuo kūno. Netgi pačius intymiausius veiks- 
mus jis atlikdavo be jokių emocijų. Tarsi būtų stebėtojas, 
o ne veikėjas. 

Tokia geležinė valia ją jaudino. Tai jai buvo nauja ir int- 
rigavo. 

Tačiau kartais ji norėjo, kad Edis garbintų ją ir žvelgtų į 
ją apdujęs, kaip tas gražuolis muilo operos žvaigždė dabar 
spoksojo į tos žavios ir naivios merginos veidelį. Jo akys iš- 

kalbingai bylojo apie didelę meilę, o lūpos kandžiojo jai pirštų 
galiukus. 

Laimėti Edžio Paskalio širdį būtų tikrai sėkmingas žings- 
nis. Ji džiaugtųsi žinodama, kad jis negali atplėšti nuo jos 
akių, kad jos godžiai sekioja ją, vaikštinėjančią po kambarį. 

Jai patiktų, jeigu Edis štai taip būtų paskendęs mintyse 
vien apie ją. 

Jai patiktų, jeigu jis būtų paskendęs mintyse apie ją taip, 
kaip dėdė Teitas apie tetą Kerolę. 


Dorotė Rėja pradėjo ataką, kai jos sėdėjo limuzine, laukda- 
mos kada prie jų vėl prisidės vyrai. Vieną akimirką ji romiai 
spoksojo pro langą į vėjyje besiplaikstančias raudonas, baltas 
ir žydras vėliavas, kitą jau šnypštė Eiverei kaip katė. 

— Tau patiko tai, tiesa? 

Mendė ilsėjosi padėjusi galvą Eiverei ant kelių. Sambūris 
lauke mergaitę nuvargino ir ji nerimo, todėl jos grįžo į au- 
tomobilį programai dar nesibaigus. Dabar Mendė miegojo. 
Dorotė Rėja, palydėjusi jas atgal į automobilį, buvo tokia tyli, 
kad Eiverė ją beveik pamiršo. 

— Atsiprašau, kas? - neaiškiai paklausė ji. 

— Pasakiau, kad tau tai patiko. 

Eiverė nieko nesuprato. Sutrikusi ji papurtė galvą. 

— Kas patiko? 

- Patiko, kad šį rytą Džekas pasirodė kaip kvailys. 

Ar ji girta? Eiverė atidžiau pažvelgė į ją. Ne, bet, matyt, 
jai baisiai norisi išgerti. Jos akys buvo giedros, bet liepsnojo 
kaip kokios laukinės, kaip kokios pamišėlės. Rankose ji glam- 
žė drėgną popierinę nosinaitę. 

- Ir kaipgi aš priverčiau Džeką atrodyti kvailai? - paklausė 
Eiverė. 

— Stodama į Teito pusę. 

— Teitas - mano vyras. 

— O Džekas mano! 

Mendė pasimuistė, bet pramerkusi akį vėl akimirksniu už- 
migo. Dorotė Rėja pritildė balsą: 

— Bet tu vis tiek jį bandei iš manes pavogti. 

— Net negalvojau. 

— Gal pastaruoju metu ir ne,- pripažino Dorotė Rėja, 
šluostydamasi nosinaite varvančias akis, - bet prieš lėktuvo 
katastrofą bandei. 

Eiverė nieko neatsakė. 

— O niekingiausia, - varė Dorotė Rėja, - kad iš tikrųjų tu 
net nenorijo. Kai tik jis tavim susidomėjo, tu nuo jo nusigrę- 
žei. Tau nerūpėjo, kad atstumdama užgavai jo savimeilę, su- 
gniuždei jį. Tu viso labo norėjai įskaudinti Teitą, flirtuodama 
su jo broliu. 

Eiverė negalėjo paneigti šių bjaurių tvirtinimų, nes tai 
greičiausiai buvo tiesa. Kerolė nebūtų turėjusi skrupulų vilio- 
dama vyro brolį arba bent jau apsimesdama, kad pasirengusi 
intymiems santykiams. Didžiausias malonumas jai būdavo 
pasėti nesantaiką ir pjudyti šeimą. Galimas daiktas, tai buvo 
Kerolės plano sunaikinti Teitą dalis. 

- Aš visai nesidomiu Džeku, Dorote Rėja. 

— Nes nejį apšviečia scenos šviesos. - Jos pirštai kaip žnyp- 
lės sugniaužė Eiverei ranką. - Jis niekam nerūpi. Ir niekada 
nerūpėjo. Žinojai tai. Tai kodėl tiesiog nepalikai jo ramybėje? 
Kaip drįsti taip žaisti žmonių gyvenimu? 

Eiverė išplėšė ranką iš moters gniaužtų. 

— Ar tu kovojai su manim dėljo? 

Dorotė Rėja nebuvo pasiruošusi kontratakai. Ji nustėrusi 
stebeilijo į Eiverę. 

— Ką? 

— Ar tu kada kovojai su manim dėl Džeko dėmesio, ar tik 
gerdavai kiekvieną dieną, kol netekdavai sąmonės, ir leidai 
įvykiams taip rutuliotis? 

Dorotės Rėjos veidas ėmė trūkčioti. Jos akys dar labiau pa- 
raudo ir vėl prisipildė ašarų. 

— Nelabai gerai taip kalbėti. 

- Žmonės per ilgai tau buvo geri. Visa šeima užmerkia akis 
prieš tavo ligą. 

— Aš nesergu jokia... 

— Sergi, Dorote Rėja. Alkoholizmas yra liga. 

— Aš nesu alkoholikė! - pro ašaras šaukė ji, kaip kadaise jos 
motina, tą patį neiginį kartojusi metų metus. - Aš išgeriu ke- 
letą gurkšnelių... 

— Ne, tu geri, kad pasigertum ir būtum apspangusi. Tu 
mėgaujiesi savigaila ir paskui dar stebiesi, kodėl tavo vyras 
geidžia kitos moters. Pažvelk į save. Tu esi mėšlo krūva. Ar 
reikia stebėtis, kad Džekas tavim daugiau nesidomi? 

Dorotė Rėja grabinėjo durų rankenos. 

— Neprivalau čia sėdėti ir tavęs klausytis. 

— Ir dar kaip privalai. - Atsimokėdama jai tuo pačiu, Eiverė 
sugriebė jos ranką ir nepaleido. - Atėjo laikas kam nors su ta- 
vimi pasikalbėti, pažadinti tave, kad suprastum kelias tiesas. 
Tavo vyro iš tavęs niekas nepavogė. Tu pati jį atstūmei. 

— Netiesa! Jis dievagojosi, kad išėjo ne dėl manęs. 

- Išėjo? 

Dorotė Rėja pažvelgė į ją ryžtingai. 

— Negi neprisimeni, Kerole? Tai nutiko tuoj po tavo ir Tei- 
to vestuvių. 

— Aš... žinoma... aš prisimenu, - lemeno Eiverė. - Jis buvo 
išvykęs maždaug... 

- Šešis mėnesius, - liūdnai baigė už ją Dorotė Rėja. - II- 
giausi mano gyvenime šeši mėnesiai. Nežinojau, kur jis buvo, 
ką jis darė, ar kada išvis grįš. 

— Bet jis grįžo. 

— Sakė, jam reikėjo laiko pabūti vienam, kad išsiaiškintų 
kelis dalykus. Jis patyrė didelį spaudimą. 

— Ir koks tai buvo spaudimas? 

Svainė bejėgiškai numojo ranka. 

— Ak, Nelsono lūkesčiai dėl advokatų kontoros, Teito kam- 
panija, mano gėrimas, Fensė. 

— Fensei reikia motinos, Dorote Rėja. 

Ši nelinksmai nusijuokė. 

— Tik jau ne manęs. Ji manęs nekenčia. 

- Iš kur žinai? Iš kur tau žinoti, ką ji jaučia? Ar kada pasi- 
kalbi su ja? 

— Bandau, - suinkštė ji. - Su ja neįmanoma. 

— Fensė baiminasi, kad niekas jos nemyli. - Eiverė atsikvė- 
pė. - Ir nenoriu karksėti, bet tai gali būti tiesa. 

— Aš ją myliu, - ryžtingai paprieštaravo Dorotė Rėja. — 
Duodavau jai viską, ko tik panorėdavo. 

— Tu numesdavai jai pažaisti niekučių, kad būtų užsiėmusi, 
kad tau netrukdytų girtauti. Tu sielvartauji dėl dviejų savo 
negimusių vaikelių dukros sąskaita. 

Dorotė Rėja buvo minėjusi apie savo prarastus kūdikius 
tą vakarą, kai paaiškėjo, jog Kerolė pasidarė abortą. Vėliau 
Eiverė sulesiojo tos istorijos smulkmenas iš Fensės. Dabar 
ji suprato, kodėl Dorotė Rėja tokia liūdna. Eiverė pasilen- 
kė per prabangaus automobilio sėdynę, priversdama svainę 
klausytis. 

— Fensė prisišauks bėdą. Jai reikia tavęs. Jai reikia tėvo. 
Jai reikia tvirtos rankos. Jeigu Džekas nebūtų taip susirūpi- 
nęs dėl tavo gėrimo, galbūt jis skirtų daugiau laiko ir dėmesio 
tėvo pareigoms. Aš nežinau. Tačiau viena aišku, jei nieko ne- 
darysi, ir tuoj pat, ji ir toliau šitaip elgsis - piktins visus, kad 
tik būtų pastebėta. Vieną dieną ji nueis per toli ir prisivirs 
košės. 

Dorotė Rėja atmetė nutįsusių plaukų sruogą ir puolė gintis. 

— Fensė visada buvo kaip vijurkas - nei Džekas, nei aš ne- 
galėjome jos suvaldyti. Ji tapo užsispyrėle. Ji juk paauglė, ir 
tai viskas. 

— Ak, tikrai? Paauglė? Ar tu žinojai, kad ji grįžo namo aną 
naktį sumušta vyruko, kurį pakabino bare? Taip, - pabrėžė 

Eiverė, pamačiusi, kaip Dorotė Rėja netikėdama pabalo. - 
Nesu gera psichologė, bet man atrodo, kad Fensė galvoja 
nenusipelniusi nieko geresnio. Ji mano esanti neverta būti 
mylima, nes niekas niekada jos nemylėjo, net kai ji išmėgino 
viską, ką gali, kad tik atkreiptų tavo dėmesį. 

— Netiesa. - Dorotė Rėja atkakliai purtė galvą. 

— Bijau, kad taip. Ir čia dar ne viskas. - Eiverė nusprendė 
eiti iki galo. Juk pagaliau gynė jaunos moters gyvenimą. - Ji 
miega su Edžiu Paskaliu. 

— Aš tavim netikiu, - sušvokštė Dorotė Rėja. - Jam tiek 
metų, kad tiktų jai į tėvus. 

— Aš mačiau ją prieš kelias savaites išeinančią iš jo viešbu- 
čio kambario Hjustone. 

— Tai dar nereiškia... 

- Aušo rytas, Dorote Rėja. Pažvelgus į ją galėjai pasakyti, 
ką ji veikė visą naktį. Ir turiu priežasčių manyti, kad jų roma- 
nas dar nesibaigė. 

- Jis taip nepasielgtų. 

Buvo liūdna pripažinti, kad Dorotė Rėja abejoja dukters do- 
rovingumu, bet tik ne šeimos draugo. „Jis taip nepasielgtų.“ 

Truko menką valandėlę, kad Dorotė Rėja suvirškintų šią 
informaciją, tada ji prisimerkusi pažvelgė į Eiverę. 

— Tau gerai sekasi mėtyti akmenis į mano dukterį. 

— Tu mane klaidingai supratai, - pasakė Eiverė. - Aš neteisiu 
Fensės ir nesibaisiu jos amoralumu. Man dėl jos neramu. Ar 
manai, kad toks vyras, kaip Edis, domisi ja ne dėl vienos prie- 
žasties? Negi manai, turint omeny jo draugystę su Teitu, kad jis 
palaikys šiuos ryšius kiek ilgiau ar leis jiems peraugti į prasmin- 
gesnius santykius? Ne. Man tikrai neramu, kad Fensė mano 
mylinti jį. Jeigu jis pames ją, ji tik dar menkiau vertins save. 

Dorotė Rėja paniekinamai nusijuokė. 

— Tujos nepažįsti, mano duktė savimi pasitiki. 

— Ar todėl gaudo nepažįstamus vyrus ir leidžiasi jų primu- 
šama? Ar todėl ji eina nuo vyro prie vyro ir leidžiasi jų iš- 


naudojama? O jiems tai labai patinka. Ar todėl ji vilioja vyrą, 
kurio jai greičiausiai nepavyks pavergti? - Eiverė abejodama 
purtė galvą. - Fensė nemyli savęs. Ji baudžia save už tai, kad 
neverta meilės. 

Dorotė Rėja glamžė nosinaitę. Ji tyliai tarė: 

— Aš niekada negalėjau jos suvaldyti. 

— Nes pati negali susivaldyti. 

— Tu žiauri, Kerole. 

Eiverė norėjo apkabinti šią moterį ir priglaudus laikyti. Ji 
norėjo pasakyti: „Ne, aš nesu žiauri. Nesu. Sakau tai tavo pa- 
čios labui.“ 

Tačiau to ji garsiai neištarė, ji atsakė taip, kaip galėjo atsa- 
kyti Kerolė: 

— Aš tik pavargau būti kaltinama dėl bjaurių jūsų santy- 
kių ir nenusisekusių vedybų. Būk Džekui gera žmona, užuot 
verkšlenusi. 

— Kokia būtų nauda? - atsiduso ši nusiminusi. - Džekas 
manes nekenčia. 

— Kodėl taip manai? 

- Žinai kodėl. Nes galvoja, kad aš apgaule priverčiau jį 
mane vesti. Aš tikrai maniau, kad esu nėščia. Mano dienos 
vėlavo. 

— Jeigu Džekas nekenčia tavęs, - paprieštaravo Eiverė, - ar 
būtų visus tuos metus saugojęs santuoką? Ar jis būtų grįžęs 
po šešių mėnesių? 

— Jeigu taip liepė Nelsonas, - liūdnai pasakė ji. 

Ak. Džekas visada darė tai, ką jam sakė tėvas. Jis buvo su- 
saistytas su žmona pareigos, o ne meilės. Jis buvo darbinis 
arklys, o Teitas buvo grynakraujis. Dėl tokios neteisybės ga- 
lėjo gimti didelė panieka. Galbūt Džekui tai buvo būdas grįžti 
pas brolį ir jį palaikančius tėvus. 

Eiverė dabar pažiūrėjo į Dorotę Rėją nauju žvilgsniu ir pri- 
sipažino, kad galbūt ir pati būtų pradėjusi gerti, jeigu būtų 
įstrigusi santuokoje, kurioje nėra meilės ir kuri laikosi vien 

dėl patriarchališko įstatymo. Tokia situacija žlugdė Dorotę 
Rėją, kuri, akivaizdu, labai karštai mylėjo Džeką. 

- Štai, - pasakė Eiverė, imdama naują nosinaitę iš ranki- 
nės ir duodama ją Dorotei Rėjai, - nusivalyk akis. Ir pasida- 
žyk lūpas. 

Nespėjus jai baigti, automobilio durelės atsidarė ir įlipo 
Fensė. Ji atsisėdo veidu į jas ant vienos atlenkiamų sėdynių. 

— Dieve, ši sušikta kampanija tikrai užknisa. Pažiūrėkit, ką 
tas prakeiktas vėjas padarė mano plaukams. 

Dorotė Rėja dvejodama pažvelgė į Eiverę. Ši nutaisė abe- 
jingą miną. Dorotė Rėja sukaupė drąsą ir pasisuko į dukterį. 

— Tu neturėtum šitaip negražiai kalbėti, Fense. 

— Ką čia paistai? 

— Tai nedera damai, štai ką. 

— Damai? Tiesa, mama, - atsakė ji įžūliai mirktelėjusi. — Tu 
gali apsigaudinėti toliau. Išgerk, kol dar čia esam. - Ji išvy- 
niojo saldainį su pagaliuku ir įsikišo į burną. - Ar dar ilgai tai 
truks? Kur čia radijas? 

- Verčiau nejunk jo, Fense, - pasakė Eiverė. - Pažadinsi 
Mende. 

Fensė tyliai nusikeikė ir taukštelėjo savo raudonų batų 
kulnais. 

- Šio vakaro susitikimui reikėtų apsirengti ką nors tinka- 
mesnio, - pamokė Dorotė Rėja, nužvelgdama dailias, bet pli- 
kas dukters šlaunis. 

Fensė užmetė rankas ant sėdynės atlošo. 

— Ak, tikrai? Na, aš neturiu nieko tinkamesnio. Ačiū Dievui. 

— Kai grįšime į viešbutį, peržiūrėsiu tavo atsivežtus daik- 
tus ir ką nors... 

- Šūdą,tu peržiūrėsi! - sušuko Fensė. — Rengsiuosi kaip pa- 
norėjusi. Be to, jau sakiau, nieko neturiu... 

— O ką, jeigu nueitumėte šią popietę apsipirkti ir ką nors 
išsirinktumėte? - Jos abi pažvelgė į Eivere apstulbusios dėl 
tokio netikėto siūlymo. - Esu tikra, Fense, kad galėtum rasti 

suknelę, derančią tokia proga, bet vis tiek madingą. Aš pati 
negaliu eiti, bet judvi galėtumėt nuvažiuoti taksi į vieną iš 
parduotuvių rajonų, kol Teitas kalbės televizijoje, - pridūrė 
ji, jusdama jų dvejones. - Turiu sąrašą daiktų, kuriuos ir man 
galėtumėt nupirkti, jeigu, žinoma, tik išsiruošite. 

— Kas sakė, kad aš važiuosiu? - piktai paklausė Fensė. 

— O ar norėtum? 

Mergina greitai pažvelgė į motiną, prabilusią tyliai, beveik 
droviai. Akivaizdu, ji buvo nustebusi. Jos akyse atsispindėjo 
įtarimas, lygiai taip pat ir smalsumas. Eiverė pajuto, kad už 
šiurkščios išorės Fensė pažeidžiama. 

— Kodėl mums nenuėjus? - paragino Dorotė Rėja dukrą 
virpančiu balsu. - Praėjo amžiai nuo to laiko, kai mudvi darė- 
me ką nors panašaus. Aš taip pat nusipirkčiau naują suknelę, 
jeigu tu padėtum išsirinkti. 

Fensės lūpos prasiskyrė, tarsi būtų ketinusi atmesti pasiū- 
lymą. Tačiau akimirką padvejojusi ji nutaisė viskam abejingą, 
kvailą šypseną. 

- Žinoma, jeigu nori, eisiu kartu. Kodėl gi ne? - Ji pažvel- 
gė pro langą ir pastebėjo Edį, vedantį susirinkusiuosius atgal 
prie jų laukiančių limuzinų. - Ir taip aišku, kad nieko geres- 
nio nenuveiksi. 


Hoturiasdošimtas skyrius 


= Dveiki, pone Lavdžojau. 

Vanas pasilenkęs žaidė su savo kamera. Jis pakėlė galvą ir 
atmetė nuo veido ilgus plaukus. 

— Ak, labas, Ei... mmm. Ponia Ratledž. 

— Malonu jus vėl matyti. 

— Man irgi. - Jis įdėjo tuščią juostą į kamerą ir užsikėlė ją 
ant peties. - Pasigedau jūsų aną savaitę, bet matau, kad šei- 
ma vėl susibūrė. 

- Taip, ponas Ratledžas norėjo, kad būtumėm su juo. 

— Tikrai? - Vanas sušnairavo įsiteikdamas. - Argi ne miela? 

Ji priekaištingai pažvelgė į jį. Nors ji matė Vaną dieną ir 
jie linktelėjo vienas kitam, iki šiol neturėjo galimybės su juo 
pasikalbėti. Popietė praėjo kaip migloje, ypač po šviečiamojo 
pokalbio su Dorote Rėja. 

— Kaip sekasi? - paklausė Vanas. 

— Rinkimų kampanija? Varginantis darbas. Šiandien -pa- 
spaudžiau tūkstantį rankų, o tai tik trupinėlis to, ką padarė 
Teitas. 

Kai praėjusį vakarą atvyko į Fort Vertą, Eiverė nelabai nu- 
stebo, kad Teitas toks pavargęs. Vis dėlto nepaisydamas nuo- 
vargio priešais kiekvieną minią jis turėjo atrodyti žvalus ir 
kupinas energijos. 

Šiandien tai jau paskutinis pasirodymas. Net jeigu tas 
pokylis oficialiai ir baigėsi, ant pakylos grūdosi žmonės, 
džiaugsmingai sveikinę jo kalbą ir dabar norintys susitikti su 
juo asmeniškai. Ji užjautė Teitą dėl jam tekusios naštos - die- 
na buvo ilga, bet dabar džiaugėsi galimybe išsmukti nepaste- 
bėta ir susirasti Vaną. 

— Girdėjau, jis išmetė tuos grifus iš „Veikelio ir Fosterio“. 

— Naujienos greitai sklinda. 

- Paskalis jau pateikė oficialų pareiškimą. Jeigu klaustum 
mano nuomonės, Ratledžas išvarė juos pačiu laiku, nė aki- 
mirka ne per anksti. Jie ir taip jau pasistengė, kad būtų be- 
veik neįmanoma prie jo arčiau prieiti. Kaip kruštis, savo galą 
apgaubus šarvais. 

Eiverė vylėsi, kad niekas šalia nenugirdo palyginimo. Jis 
dažnai taip sakydavo kalbėdamas su bendradarbe, bet var- 
giai šie žodžiai tiko kandidato į Senatą žmonos ausims. Ji 
paskubomis pakeitė temą. 

— Rančoje tavo nufilmuotos reklamos dabar rodomos per 
televiziją. 

— Ar matei? 

— Puikiai nufilmuota, pone Lavdžojau. 

Jis nusišypsojo, parodydamas kreivus dantis. 

— Ačiū, ponia Ratledž. 

— Ar atpažinai ką nors? - paklausė, kaip visada atidžiai ty- 
rinėdama besistumdančią minią. 

— Vakare ne, bet šią popietę minioje mačiau keletą pažįs- 
tamų veidų. 

Paskutiniai žodžiai privertė ją staigiai į jį atsigręžti. 

— Ką? - Ji atidžiai varstė susirinkusiuosius, bet, jos di- 
džiam palengvėjimui, Žilaplaukio nepastebėjo. Matyt, Vanas 
pastebėjo. - Kur? Čia, šiame viešbutyje? 

— General Dynamics ir paskui Karsvelio oro pajėgų bazėje. 

— Suprantu, - pasakė ji virpėdama. - Ar tai pirmas kartas 
per šią kelionę? 

— Aha, - linktelėjo jis galva. - Na, o dabar turite man at- 
leisti, ponia Ratledž. Pareiga šaukia. Korespondentas davė 
ženklą, todėl turiu nešdintis. 

— Ak, atleiskit, aš jus užlaikau, pone Lavdžojau. 

— Ne bėda. Malonu pasitarnauti. - Jis paėjėjo kelis žings- 
nius, tada vėl atsisuko. - Ponia Ratledž, ar kada pagalvojote, 
kad kas nors gali norėti pamatyti jus, o ne, na, jūsų vyrą? 

— Mane? 

— Tik pamaniau. Vis dėlto verta pasvarstyti. - Vano akys 
telegrafavo perspėjimą. 

Po kelių sekundžių jį įtraukė greitai judanti žmonių minia. 

Eiverė stovėjo sustingusi ir vis suko mintyse šį šiurpą ke- 
liantį spėjimą. Ji nepasidavė minios įtraukiama, kaip ir jos 
triukšmui, ir bruzdesiui, ir nesuvokė, kad kitapus salės kaž- 
kas ją stebi ir spėlioja: kokią bendrą temą ji ir tas susitaršęs 
televizijos operatorius rado, kad taip ilgai kalba. 


— Džekai? 

— Mmm? 

— Ar pastebėjai mano naują šukuoseną? 

Dorotė Rėja grožėjosi savo atvaizdu pirmą kartą po ilgo 
laiko, netgi negalėjo prisiminti, kada tai buvo. Jaunystėje, 
kai buvo populiariausia mergina Lampasaso vidurinėje mo- 
kykloje, laisvalaikiu daugiau nieko kito ir neveikdavo. Bet jau 
daug metų žiūrėdama į veidrodį ji mažai kuo gali žavėtis. 

Džekas, atsilošęs viešbučio kambario lovoje ir skaitydamas 
laikraštį, mechaniškai atsakė: 

— Atrodo gražiai. 

- Šiandien su Fense ėjome pro tą labai madingą kosmetikos 
kabinetą parduotuvių rajone. Žinai, ten visi stilistai apsiren- 
gę juodai ir įsivėrę po kelis auskarus į kiekvieną ausį. - Dže- 
kas suniurnėjo. - Kažkas šovė į galvą ir pasakiau: „Fense, aš 
ketinu pasigražinti.“ Taigi nuėjome, ir viena merginų padarė 
man šukuoseną, išdažė ir sutvarkė nagus. 

- Mmm. 

Ji spoksojo į veidrodį, sukiodama galvą tai į vieną, tai į kitą 
pusę. 

— Fensė sakė, kad turėčiau šiek tiek pasišviesinti plaukus, 
štai čia prie veido. Esą mane tai pajaunintų ir atrodyčiau gra- 
žiau. Ką manai? 

— Manau, atsargiai priimčiau bet kokius Fensės pata- 
rimus. 

Dorotės Rėjos pražydęs pasitikėjimas savimi kiek apvyto, 
bet ji atsispyrė pagundai eiti prie baro ir įsipilti pagyvinan- 
čio gėrimo. 

— Aš... aš nustojau gerti, Džekai, - tarė ji. 

Jis nuleido laikraštį ir pirmą kartą tą vakarą įdėmiai pa- 
žvelgė į ją. Nauja šukuosena buvo trumpesnė, puresnė ir jai 
tiko. Saikingai užtepti dažai suvilgė sausas daubas, išgrauž- 
tas jos veide degtinės upių, ir suteikė tai dykvietei spalvą. 

— Nuo kada? 

Jo skepticizmas dar labiau nuslopino jos pasitikėjimą savi- 
mi, bet ji tvirtai laikė iškeltą galvą. 

— Nuo šio ryto. 

Džekas sulankstė laikraščius ir numetė juos ant grindų. 
Siekdamas skaitymo lempos, įtaisytos prie galvūgalio, jungik- 
lio, jis tarstelėjo: 

— Labanakt, Dorote Rėja. 

Ji priėjo prie lovos ir spragtelėjusi vėl įjungė lempą. Jis pa- 
žvelgė į ją nustebęs. 

— Šį kartą aš kalbu rimtai, Džekai. 

— Tu visą laiką kalbėdavai rimtai sakydama, kad ketini 
mesti. 

— Šį kartą bus kitaip. Aš ketinu pasitikrinti vienoje iš tų 
ligoninių, kur tu norėjai, kad nueičiau. Po rinkimų taip ir pa- 
darysiu. Žinau, dabar būtų netinkamas metas Teito šeimos 
narei patekti į ligoninę dėl girtavimo. 

— Tu nesi girtuoklė. 

Ji liūdnai šyptelėjo. 

— Taip, esu, Džekai. Taip, aš esu. Tu seniai turėjai privers- 
ti mane tai pripažinti. - Ji ištiesė ranką ir nedrąsiai palie- 
tė jam petį. - Aš tavęs nekaltinu. Aš pati atsakinga už tai, 
kuo tapau. 

Tada jos dailus smakras, atsilaikęs prieš nesaikingą girta- 
vimą ir liūdesį, dar kartą pakilo aukštyn. Kai taip išdidžiai 
jį iškėlė, jos veide vėl išryškėjo buvusios grožio karalienės 
ir linksmos koledžo studentės, kurią kadaise jis įsimylėjo, 
bruožai. 

— Aš daugiau nebebūsiu nieko verta girtuoklė. 

— Pamatysime. 

Jo balsas nuskambėjo nelabai optimistiškai, tačiau bent 
jau atkreipė jo dėmesį, ir tai šis tas. Dažniausiai jis nesiklau- 
sydavo jos kalbų, nes ji retai turėjo ką įdomaus pasakyti. 

Ji paragino jį atsikelti, tada atsisėdo ant lovos krašto šalia 
ir demonstratyviai susidėjo rankas ant kelių. 

— Mes turime stebėti Fense. 

— Sėkmės, - purkštelėjo jis. 

— Aš suprantu, mes negalime jos pririšti prie pavadžio. Ji 
jau suaugusi. 

— Ir per toli nuėjo. 

— Galbūt, nors tikiuosi, kad dar ne. Aš noriu, kad ji žino- 
tų, jog man rūpi, kaip ji gyvena. - Jos lūpos prasivėrė šyp- 
telėjus. - Beje, mudvi šią popietę-buvome išėjusios kartu. Ji 
padėjo man išsirinkti naują suknelę. Ar tu pastebėjai, kokią 
ji šįvakar vilkėjo? Ji prašmatni, tačiau atitiko reikalaujamus 
standartus ir buvo pakankamai konservatyvi. Netgi Zy pagy- 
rė. Fensei reikia tvirtos rankos. Tai vienintelis būdas, kad su- 
prastų,jog mes ją mylime. - Ji nutilo ir dvejodama pažvelgė į 
jį. - Ir noriu padėti tau. 

— Padėti man ką? 

- Atsigauti nuo nusivylimų. 

— Nuo nusivylimų? 

— Daugiausia dėl Kerolės. Tu neprivalai nieko pripažinti ir 
neigti, - greitai pridūrė ji. - Dabar aš visiškai blaivi, bet ži- 
nau, kad tavo geismas jai nebuvo mano haliucinacijos. Man 
nesvarbu, ar tu jį patenkinai, ar ne. Negaliu kaltinti tavęs dėl 
neištikimybės. Buvo laikas, kai mylėjau taurelę taip pat kaip 
tave - gal net labiau. Žinau, tu myli Kerolę - šiaip ar taip, ji 
apsuko tau galvą, pasinaudojo tavim ir įskaudino. Noriu pa- 
dėti tau baigti su ja. Ir noriu padėti tau įveikti kitus nusivy- 
limus, kaip tas, kurį patyrei šį rytą, kai Teitas nepaisė tavo 
nutarimo dėl konsultantų. 

Įsidrąsinusi ji palietė jo veidą. Jos ranka tik truputį virpėjo. 

— Nežinau, ar dar kas mano, kad esi puikus vyras, bet man 
tu esi toks. Tu visada buvai mano didvyris, Džekai. 

Jis pasišaipė: 

— Tai bent didvyris. 

— Man - taip. 

— Ką visa tai reiškia, Dorote Rėja? 

— Noriu, kad mes vėl mylėtume vienas kitą. 

Jis ilgai žvelgė į ją, jau daugelį metų taip nebuvo žiūrėjęs. 

— Abejoju, ar tai galima sugrąžinti. 

Ją išgąsdino jo beviltiškas tonas. Ji blankiai šyptelėjo. 

— Mes tai pasieksime kartu. Labos nakties, Džekai. 

Ji užgesino lempą ir atsigulė šalia. Jis neatsiliepė, kai jį ap- 
kabino, bet ir nenusisuko, kaip dažniausiai darydavo. 


Nuo tada, kai Kerolė sugrįžo iš ligoninės, nemiga tapo įpras- 
ta palydove. Iš tikrųjų tas bemieges naktis brangino, nes 
naktį geriausiai sekdavosi galvoti. Aplinkui nieko nėra; jokio 
judėjimo ar triukšmo, drumsčiančio smegenis. Tyla leisdavo 
panirti giliau. 

Sunkiausia buvo įžvelgti logiką. Ir nesvarbu, kad ir kiek 
kartų turimus duomenis analizuodavo, toptelėjusi „logiška“ 
hipotezė galiausiai pasirodydavo kvaila ir neįtikima. 

Kerolė nebuvo Kerolė. 

Įvairiausi klausimai - kaip, kodėl ir dėl kokios priežasties 
tai nutiko - buvo reikšmingi, bet ne tiek, kaip neginčijamas 
faktas, kad Kerolė Navaro Ratledž tapo kitu žmogumi. Vie- 
nintelis būdas, kaip paaiškinti, kodėl ji visiškai pasikeitė, ga- 
lėtų būti amnezija. Tada turėtum priežastį pateisinti, kodėl 
ji iš tikrųjų įsimylėjo savo vyrą, nors vis tiek dar nepajėgtum 
paaiškinti, kodėl ji pasikeitė kaip asmenybė, kodėl pasikeitė 
jos būdas. Jos dabartiniai veiksmai būtų suprantami tik tuo 
atveju, jeigu tai būtų visiškai kita moteris. 

Kerolė nėra Kerolė. 

Tuomet kas ji? 

Šis klausimas kankino, nes ant kortos buvo pastatyta tiek 
daug. Planas, kuriam orkestruoti prireikė kelerių metų, ne- 
truks išsipildyti... Nebent jį sukliudys koks apsimetėlis. Visi 
sraigteliai paleisti. Sukti atgal per vėlu, net jeigu to ir labai 
norėtum, o tokio noro tikrai nėra. Saldus kerštas kartais rei- 
kalauja baisių aukų. Keršto negalima atsižadėti. 

Tačiau iki tos akimirkos, kol planas bus įvykdytas, ši Kero- 
lė, ši apgavikė, turi būti stebima. Ji atrodo gana nekalta, ta- 
čiau atsargumas nepamaišys. Tačiau klausimas, kas ji ir kodėl 
norėtų prisiimti kitos moters tapatybę, jeigu tikrai jau taip 
atsitiko, galvoje kėlė sąmyšį. 

Kai tik grįš namo, į šiuos klausimus turės rasti atsakymus. 
Galbūt ją reikia suvilioti dar vienu saldainiuku ir žiūrėti, kaip 
reaguos ir kur bėgs. Taip, buvo parašytas dar vienas laiškas. 
Ji neturi žinoti esanti demaskuota. Bendrininkas, žinoma, 
su tuo sutiks. Nuo šiol kiekvienas Kerolės žingsnis turi būti 
kruopščiai sekamas. Jie turi sužinoti, kas ji tokia. 

Pradžioje būtina išsiaiškinti, kas iš tikrųjų žuvo per 398 
reiso katastrofą... ir kas išgyveno. 


— Labas rytas. 
— Labas, Džekai. Sėskis. - Teitas pamojo broliui sėsti prie 
pusryčių stalo ir parodė ženklu padavėjai, kad įpiltų jam kavos. 


— Tu nieko daugiau nelauki? 

— Ne. Kerolė ir Mendė šį rytą ilgai miegojo. Aš atsikėliau, 
išėjau pabėgioti ir jau buvau apsirengęs, kai jos nubudo. Ke- 
rolė prašė nelaukti jų ir leistis pusryčiauti. Nemėgstu valgyti 
vienas, todėl džiaugiuosi, kad esi čia. 

— Ar tikrai? - Tada jis kreipėsi į padavėją: - Trečius pusry- 
čius. Prašau patikrinkite, kad kiauliena būtų traški, o skru- 
dintas bulvytes pakeiskite avižine koše. 

— Bus padaryta, pone Ratledžai. 

— Kaip naudinga turėti žinomą brolį, - tarė Džekas, kai pa- 
davėja pasitraukė, užsirašiusi jo užsakymą. - Puikus aptarna- 
vimas garantuotas. 

Teitas, atsilošęs ant kėdės, susikrovė lengvai suspaustus 
kumščius abipus lėkštės. 

- Gal paaiškintum, ką nori pasakyti tuo pokštu? 

— Kokiu pokštu? - Džekas sukratė į savo kavą du pakelius 
cukraus. 

— Klausdamas manes, ar aš tikrai džiaugiuosi, kad tu pus- 
ryčiauji su manim. 

— Aš tik pagalvojau, kad po vakarykščio... 

— Vakar diena praėjo puikiai. 

— Aš kalbu apie susikirtimą su Dirku ir Ralfu. 

- Tai vis dar pyksti, kad juos atleidau? 

— Tai tavo kampanija, - pasakė Džekas užgauliai gūžtelė- 
damas. 

— Tai mūsų kampanija. 

— Nė velnio ji ne tokia. 

Teitas jau ketino neigti, bet padavėja Džekui atnešė pusry- 
čius. Jis palaukė, kol jie vėl liko vieni, tada pasilenkė per stalą 
ir švelniu, taikiu balsu tarė: 

— Aš nemenkinau tavo sprendimo, Džekai. 

— Man pasirodė priešingai. Taip pat ir visiems kitiems. 

Teitas dirstelėjo į auštančius savo blynus ir dešrelę, bet ne- 
paėmė šakutės. 

— Atleisk, jeigu užgavau tau širdį, bet jų taktika man neti- 
ko. Aš išklausiau tavęs, Edžio, tėčio, bet... 

— Bet priėmei tik Kerolės nuomonę. 

Teitą nustebino Džeko pagieža. 

— Kaip ji, tavo manymu, turėjo elgtis tokioje situacijoje? 

— Tu man pasakyk. 

— Ji mano žmona. 

— Tai tavo bėda. 

Teitas nenorėjo veltis į ginčą su broliu dėl savo vedybų. Jis 
atkreipė dėmesį į tikrąją problemą. 

— Džekai, balsavimo biuletenyje užrašytas mano vardas. 
Galų gale aš esu atsakingas už tai, kaip vyksta mano kampa- 
nija. Jeigu būsiu išrinktas, turėsiu atsakyti už savo pažadus. 
Už viską turės atsakyti Teitas Ratledžas, - jis įsitempė, - nie- 
kas kitas. 

— Aš tai suprantu. 

— Tuomet dirbk su manimi, o ne prieš mane. - Įkaitintas 
savo kalbos, Teitas pastūmė į šalį lėkštę ir atsirėmė alkūnė- 
mis į stalo kraštą. - Aš negalėjau pasiekti to vienas. Po galais, 
ar manai, kad nežinau, kaip pasiaukojamai tu dirbi? 

— Labiausiai pasaulyje aš noriu matyti tave išrinktą. 

- Žinau, Džekai. Tu mano brolis. Aš myliu tave. Esu dėkin- 
gas už tavo atkaklumą, pasiaukojimą ir už visas tas smulkme- 
nas, kurias pastebi ir dėl kurių man nereikia pačiam rūpintis. 
Aš suprantu, ir galbūt geriau nei tu, kad sėdžiu ant balto žir- 
go, kai tu tuo tarpu apačioje kuopi jo mėšlą. 

— Aš niekada netroškau joti baltu žirgu, Teitai. Tenoriu, 
kad manim pasitikėtų, bent jau dėl to, kad tą mėšlą kuopiu 
velnioniškai gerai. 

— Daugiau nei gerai, - sutiko Teitas. - Atleisk, vakar ne- 
sutarėme tuo klausimu, bet kartais, nepaisydamas to, ką tu 
ar kas kitas man pataria, turiu kliautis savo instinktais. Ar 
leisi paklausti? Ar aš būčiau vertas kandidatuoti į valstybinę 
tarnybą, jeigu galėčiau slėptis už kokios nors idėjos, nes tai 

būtų populiaru, naudinga ir patogu, net jeigu griežtai jai ne- 
pritarčiau? 

— Spėju, ne... 

Teitas gailiai šyptelėjo. 

- Iš esmės tai aš apnuoginu savo subinę pasauliui, Džekai. 

— Tik jau nesitikėk, kad lenksiuosi jos bučiuoti net tada, 
kai manysiu, jog tu klysti. 

Broliai kartu nusijuokė. Džekas pirmas vėl surimtėjo. Jis 
pakvietė padavėją, kad nuneštų lėkštes ir papildytų kavos 
puodelius. 

— Teitai, kadangi mes bandome išsiaiškinti... 

- Mmm? 

— Man susidarė įspūdis, kad santykiai tarp tavęs ir Kerolės 
pagerėjo. 

Teitas griežtai pažvelgė į brolį, tada nusuko akis. 

— Šiek tiek. 

— Na, tai... tai gerai, manau. Jeigu dėl to tu laimingesnis. — 
Jis lamdė tuščią cukraus pakelį. 

— Tai kodėl aš laukiu smūgio? 

Džekas atsikrenkštė ir nesmagiai pasimuistė ant kėdės. 

— Aš nežinau, turiu tau kai ką... Jis persibraukė ranka retė- 
jančius plaukus. - Tu pamanysi, kad aš išprotėjau. 

— Bandyk. 

— Kai kas nesiderina jos kalbose. 

— Ką turi galvoje? 

— Aš nežinau. Rupūs miltai, tu miegi su ja. Jeigu tu to ne- 
pastebėjai, tuomet aš turbūt išsigalvoju. - Jis stabtelėjo, ti- 
kėdamasis sulaukti arba patvirtinimo, arba paneigimo, bet 
jaunėlis brolis tylėjo. - Ar matei ją praėjusį vakarą kalbančią 
su tuo vyruku iš televizijos? 

— Kokiu vyruku? 

— Su tuo, kuris filmavo rančoje mūsų reklamą. 

— Jo vardas Vanas Lavdžojus. Jį lydėti mano kampaniją pa- 
skyrė KTEX televizija. 

— Taip, žinau. - Džekas plačiai išskėtė rankas ir sausai nu- 
sijuokė. - Tik man pasirodė keista, kad per visą tą šurmulį 
praėjusį vakarą Kerolė pasistengė pasikalbėti tik su juo. Kai 
tik nulipo nuo pakylos, nudrožė tiesiai prie jo. Žinoma, neat- 
rodo, kad jis būtų jos skonio. - Teitas greitai nusisuko. - Aš 
tenoriu pasakyti, kad... - Džekas sumikčiojo, - jis nėra... po 
galais, na, tu ir pats žinai, ką noriu pasakyti. 

- Žinau, - prabilo tyliai Teitas. 

— Bet geriau jau lipsiu į viršų ir užkursiu pirtį Dorotei Rėjai 
ir Fensei. Edis nori, kad dešimtą trisdešimt visi būtų vesti- 
biulyje, susidėję daiktus ir pasiruošę eiti. - Pakilęs jis švelniai 
pliaukštelėjo broliui per petį. - Man patiko pusryčiai. 

— Man taip pat, Džekai. 

Teitas toliau spoksojo, nieko nematydamas pro langą. Kero- 
lė praėjusį vakarą vėl kalbėjosi su Vanu Lavdžojumi? Apie ką? 

Jis neprasitarė broliui, kad ji ir anksčiau šnekėjosi akis į 
akį su operatoriumi. Kad ir kaip vingriai tąkart ji aiškinosi, jų 
pokalbis ant šaligatvio prie Adolphus viešbučio jam pasirodė 
slaptas ar bent paslaptingas. 

Tada melavo, norėdama išsisukti iš padėties. Jis žinojo, 
kad ji meluoja, bet tada ją pabučiavo, ji atsakydama pabučia- 
vo jį ir jis pamiršo, kaip prasidėjo tas barnis. Tarp jųdviejų 
viskas taip gerai klostėsi. Kodėl tada horizonte turėjo pasiro- 
dyti šis tamsus debesis? 

Jų lytinis gyvenimas dar niekada nebuvo toks puikus ar 
teikiantis tokį malonumą. Jis karštas, nors visada būdavo 
karštas. Jis nepadorus, tačiau nepadorus jis taip pat būda- 
vo visada. Tik dabar, atrodė, jis nepadoriai karštai mylisi su 
tikra dama, kuri tai daro daug geriau. Ji jau nebeskuba. Dau- 
giau nebekalba padugnių žargonu. Nebešaukia kaip anks- 
čiau, kai apsimetinėdavo pajutusi artėjant jo orgazmą, bet 
sunkiai ir trūkčiojamai alsuoja, o tai kur kas seksualiau. Ir jis 
galėtų prisiekti, kad jos orgazmai dabar neapsimestiniai. Jų 
mylėjimasis turi naujumo, intriguoja beveik taip, tarsi būtų 

neleistinas ir neteisėtas. Jis net nusišaipė susidrovėjęs, nes 
į galvą atėjo klišė - bet juk dabar kiekvienas kartas iš tikrųjų 
būna kaip pirmas. Teitas visada ką nors joje atranda, ko ne- 
žinojo anksčiau. 

Ji niekada nebuvo drovi, niekada nesukdavo sau galvos 
vaikštinėdama nuoga. Tačiau pastaruoju metu, kad jį sugun- 
dytų, ji verčiau gudriai vilki apatiniais, nei rodo nuogumą. 
Vakar rytą, kai jie mylėjosi svetainėje ant sofos, ji primygti- 
nai reikalavo, kad jis pirmiau užtrauktų užuolaidas. Jis spėjo, 
kad ji baiminasi dėl beveik nepastebimų randų ant rankų. 

Toks mergaitiškas drovumas jį jaudino. Ji gundė paslaptin- 
gumu. Jis dar nebuvo matęs šviesoje, ką rankomis ir lūpomis 
glamonėjo tamsoje. Būtų kvailas, jeigu dėl to paslaptingumo 
negeistų jos dar labiau. 

Vakar jis nuolat apie ją galvojo. Geidulingos mintys trukdė 
per aukšto lygio diskusijas ir sakant aistringas kalbas. Kai tik 
jų akys susitikdavo, atrodė, jie galvoja apie tą patį - kad kuo 
greičiau prabėgtų laikas ir jie vėl atsidurtų lovoje. 

Jau pastebėjo keistą savo įprotį - nesąmoningai stengda- 
vosi sužinoti, kur ji būna visą laiką, matuoti atstumą tarp jos 
ir savęs ir išgalvoti priežastis paliesti ją, kai sukiodavosi pa- 
kankamai arti. Bet ar ji žaidžia su juo? Ar jos drovumas viso 
labo seksualinis triukas? Kodėl ji netikėtai susidomėjo tuo 
fotografu? 

Teitas norėjo atsakymų nedelsdamas, kita vertus, jeigu 
tie atsakymai reikštų taikos, harmonijos ir sekso pabaigą, jis 
buvo pasirengęs laukti paaiškinimų neribotą laiką. 


Hoturiasdešimt pirmas skyrius 


Linija Ratledž stovėjo spoksodama į sieną virš komodos, ji 
buvo nukabinėta įrėmintomis nuotraukomis. Kabinetas jai 
patiko kaip tik dėl šių nuotraukų. Ji galėtų spoksoti į jas va- 
landų valandas ir niekada nepavargtų, tačiau, žinoma, ji to 
nedarė. Jų sužadinti prisiminimai buvo malonūs ir liūdni. 

Ji atsisuko, už savęs išgirdusi atsiveriant duris. 

— Labas, Zy, ar jus išgąsdinau? 

Zy greitai mirkčiodama nuvijo iš akių ašaras ir vėl paslėpė 
jausmus tolimiausioje širdies kertelėje. 

— Sveika, Kerole. Tikrai užklupai netikėtai. Laukiau Teito. 

Jie ketino susitikti čia, jo kabinete, ir eiti kartu valgyti 
priešpiečių - ypatinga data, tik juodu. 

— Todėl jis ir atsiuntė mane. Bijau, kad atnešiau blogų 
žinių. 

— Jis negali to padaryti, - Zy akivaizdžiai nusivylė. 

— Regis, taip jau išėjo. 

— Tikiuosi, nieko blogo? 

— Ne visai. Hjustono policijos departamente įsiplieskė 
konfliktas. 

— Aš tai žinau. Apie tai rašė visi laikraščiai. 

— Na, šį rytą reikalai pasiekė kritinę ribą. Prieš valandą Edis 
nusprendė, kad Teitas turi važiuoti tenai, įvertinti situaciją ir 
padaryti pareiškimą. Paskutinės apklausos rodo, kad Teitas 

mažina atotrūkį. Dabar nuo Dekerio jis atsilieka tik penkiais 
taškais. Situacijai šitaip keičiantis, Hjustonas rengia forumą, 
tai puiki proga Teitui suprantamai perteikti kai kurias savo 
idėjas ne tik darbo ir vadovavimo klausimais, bet taip pat ir 
įstatymo priežiūros klausimu. Jie skrenda asmeniniu lėktu- 
vu ir turėtų grįžti po kelių valandų, bet apie priešpiečius ne- 
bėra kalbos. 

— Teitas mėgsta skraidyti, kaip ir jo tėvas. - Zy ilgesingai 
nusišypsojo. - Jis mėgausis kelione. 

— Ar jūs priimsite varganą jo malonios draugijos pakai- 
talą? 

Toks nedrąsus kvietimas pažadino Zy iš minčių. 

— Nori pasakyti, pietauti su tavim? 

— Ar tai būtų taip baisu? 

Zy nužvelgė marčią nuo galvos iki kojų ir nerado priežas- 
čių kritikuoti jos išvaizdos. Atsigavusi Kerolė susirūpino 
savo įvaizdžiu. Rinkdamasi drabužius, ji vis dar vadovavosi 
nuojauta, bet dabar stengėsi labiau išryškinti stilių nei sek- 
sualumą. 

Kerolės ekstravagantiškumas Zy visada kėlė pasibjaurėji- 
mą. Ji džiaugėsi, kad jis prislopo. Tačiau ši moteris po savo 
nepriekaištingais drabužiais vis dar buvo tokia pat atstu- 
mianti kaip ir tada, kai sutiko ją pirmą kartą. 

— Aš traukiuosi. 

— Kodėl? 

— Niekada nežinai, ką tu gali iškrėsti, Kerole. - Zy pasikišo 
savo rankinę po pažastim. 

— Kodėl jūs nenorite pietauti su manim? 

Ji užtvėrė kelią prie durų, neleisdama Zy išdidžiai išeiti. 

— Aš buvau nusiteikusi pietauti su Teitu, - pasakė ji. - Su- 
prantu, kodėl jis turėjo pietus atšaukti, bet esu nusivylusi ir 
nematau priežasties apsimetinėti. Šiomis dienomis kartu, 
tik jis ir aš, praleidžiame tiek mažai laiko. 

— Ir kaip tik tai jus iš tikrųjų ir jaudina, tiesa? 

Smulkus Zy kūnelis akimirksniu įsitempė. Jeigu Kerolė at- 
kakliai reikalauja akistatos, Zy nusprendė jai tokią surengti. 

— Ką nori pasakyti? 

— Jūs negalite pakęsti, kad Teitas daugiau laiko praleidžia 
su manim. Jūs pavyduliaujate mūsų santykių, nes jie kiekvie- 
ną dieną stiprėja. 

Zy tyliai ir pašaipiai nusijuokė. 

— Tu norėtum tuo patikėti, ar ne, Kerole? Tu teiktum pir- 
menybę minčiai, kad aš tik pavyduliauju, nors žinai, kad prie- 
šinausi tavo vedyboms su sūnum iš pat pradžių. 

— Ką? 

— Nevaidink, tarsi pirmą kartą girdėtum. Teitas žino. Esu 
tikra, judu tai aptarėte. 

— Aptarėme. Tačiau jei ir nebūtume aptarę, puikiai suvo- 
kiu, kad nemėgstate manęs. Jūs ne itin gerai slepiate savo 
jausmus, Zy. 

Zy nusišypsojo, bet jos išraiška buvo liūdna. 

— Tu nustebtum, kaip gerai aš saugau paslaptis ir tai, ką 
galvoju ir ką jaučiu. Esu prityrusi šioje srityje. 

Kerolė spoksojo pašaipiai, tai buvo perspėjimas Zy, todėl ji 
nutaisė santūrų veidą ir šaltai tarė: 

— Tu pasistengei paskubomis pataisyti savo blogėjančius 
santykius su Teitu. Nelsonas patenkintas. Aš - ne. 

- Kodėl ne? Žinau, jūs norite, kad Teitas būtų laimingas. 

— Labai trokštu, bet jis niekada nebus laimingas, kol būsi 
prie jo prikibusi. Matai, Kerole, aš žinau, kad visi tavo meili- 
nimaisi tėra apgavystė. Jie apsimestiniai, kaip ir tu pati ap- 
simetėlė. 

Zy pajuto malonumą, pamačiusi, kaip Kerolės veidas po 
kruopščiai užteptu grimu išbalo. Kai Kerolė prabilo, balsas 
buvo silpnas: 

— Apsimestiniai? Ką turite galvoje? 

— Kai tu ištekėjai už Teito, pastebėjusi patį pirmą plyše- 
lį tarp jūsų, aš pasamdžiau privatų detektyvą. Nemadinga, 

taip. Tokios žeminančios patirties dar nebuvau niekada išgy- 
venusi, bet padariau tai, kad apsaugočiau sūnų. Detektyvas 
buvo atgrasus tipas, bet savo darbą atliko puikiai. Kaip tu 
dabar, be abejo, jau spėji, jis įteikė man didelį aplanką, kas tu 
iš tikrųjų buvai prieš pradėdama dirbti teisininko asistente 
firmoje „Ratledžas ir Ratledžas'. 

Zy juto, kaip kyla jos kraujospūdis. Jos suspaustas kūnelis 
tapo krematoriumu, deginančiu save patį, jį kurstė neapy- 
kanta šiai moteriai, kuri, it kokia šaltakraujiška KGB agentė, 
apakino visus Ratledžų vyrus ir privertė Teitą ją įsimylėti. 

— Nemanau, kad reikia smulkiai atpasakoti tau tą šlykštų 
aplanko turinį, o gal reikia? Vienas Dievas žino, ko tik jame 
nėra. Tačiau leisk patikinti tave, kad jame yra ir apie tavo, 
kaip pusnuogės šokėjos, darbo patirtį. O kur dar visa kita 
įvairi tavo profesinė veikla, - lyg nekaltai pridūrė pašiurpin- 
dama. - Tavo sceniniai vardai buvo spalvingi, bet, manau, 
jokios vaizduotės. Detektyvas užvertė bylą net nesužinojęs 
vardo, tau duoto gimus, bet tai jau net nesvarbu. 

Kerolei atrodė, kad bet kurią akimirką ji gali apsivemti. Ty- 
liame ir tuščiame kabinete, kuriame viena prieš kitą stovėjo 
tik jiedvi, pasigirdo sunkus jos atodūsis. 

— Ar dar kas nors žino apie šitą... šitą aplanką? Ar Teitas 
žino? 

— Niekas nieko neįtaria, - atsakė Zy, - nors dažnai gun- 
džiausi jam parodyti, ypač pastarosiomis savaitėmis, kai su- 
pratau, kad jis vėl tave įsimylėjo. 

Kerolė tyliai, švilpiančiai atsikvėpė. 

— Jis įsimylėjo? 

— Manau, taip, dideliam mano nusivylimui. Bet kokiu 
atveju, jis yra užburtas. Tikriausiai nepaisydamas savo svei- 
ko proto. Jis įsimyli šią naująją Kerole, kuria tapai po lėktuvo 
katastrofos. Galbūt kitas tavo vardas turėtų būti Feniksas, 
nes pakilai iš pelenų. - Zy pasuko galvą į šoną ir akimirką 
atidžiai žiūrėjo į savo varžovę. - Tu nepaprastai gudri jauna 

moteris. Tavo pasikeitimas - nuo landynių rajono pusnuo- 
gės šokėjos iki gana žavingos ponios, tinkančios senatoriui 
į žmonas, - tikrai neįtikimas. Turėjai gerai ir ilgai planuoti, 
mokytis ir paplušėti, kad taip pasikeistum. Tu netgi pasirin- 
kai pavardę, užrašytą ant Alamo sienų - ispanišką pavardę. 
Labai naudinga kandidato į politikus Teksase žmonai. Tačiau 
pastarasis pasikeitimas dar labiau neįtikėtinas negu pirmasis, 
nes, atrodo, tu tiki savimi. Net pagalvočiau, kad esi nuoširdi, 
bet kai palyginu, kokia buvai su Teitu ir Mende tą katastrofos 
rytą ir kokia esi dabar, - Zy papurtė galvą, - niekas taip nega- 
lėtų pasikeisti, nesvarbu, kad ir koks protingas būtų. 

- Iš kur jums žinoti, kad negalėčiau pasikeisti iš meilės 
Teitui? Aš stengiuosi būti tokia, kokios jam reikia ir kokios 
jis nori. 

Žvelgdama į ją veriamu žvilgsniu, Zy žengė į šalį ir siekė 
durų rankenos. 

- Žinau gerai, kaip savo pačios vardą, jog nesi ta, kuo nori, 
kad mes tikėtume tave esant. 

- Ir kada ketinate mane demaskuoti? 

— Niekada. - Kerolė iš nuostabos krūptelėjo. - Tol, kol Tei- 
tas yra patenkintas ir laimingas su tavim, negriausiu jo iliu- 
zijų. Tas aplankas liks mūsų paslaptis. Tačiau tik pradėsi jį vėl 
skaudinti, Kerole, ir užtikrinu - aš tave sunaikinsiu. 

— Negalite to padaryti, kartu nesunaikindama ir Teito. 

— Aš neketinu visko atskleisti viešai. Pakaktų parodyti ap- 
lanką Teitui. Jis neleistų ištvirkėlei, nors ir atgailaujančiai, 
auklėti savo dukros. Man tai taip pat nepakenčiama, tačiau 
kol kas neturiu pasirinkimo. Mes retai galim rinktis ge- 
riausią išeitį. 

Kerolės veide atsispindėjo neviltis. Ji suspaudė Zy ranką. 

— Nesakykite niekada Teitui. Prašau, Zy, maldauju. Tai jį 
nužudytų. 

— Tai vienintelė priežastis, dėl kurios iki šiol atsispyriau 
šiai pagundai. - Zy ištraukė ranką iš jaunosios moters del- 

no: - Bet patikėk manim, Kerole, jeigu tektų rinktis, ar maty- 
ti jį kenčiantį dėl skandalo, ar kenčiantį visą likusį gyvenimą, 
nieku gyvu jam neskirčiau kalėjimo iki gyvos galvos. - Iš- 
eidama ji pridūrė: - Esu tikra, kad tu ieškosi tos bylos apie 
save. Nesivargink mėgindama ją sunaikinti. Asmeninio seifo 
indėlių dėžutėje saugoma kopija, dėžutę atidaryti galiu tik aš 
arba, mano mirties atveju, Teitas. 


Eiverė savo raktu atrakino paradines duris ir žengė vidun. 

— Mona? Mende? 

Ji rado jas virtuvėje. Mendės skruostas, prie kurio prisi- 
glaudė, buvo šaltas. Visą kelią iš San Antonijaus ji važiavo 
nuleistais automobilio langais. Jos veidas degė po keliančio 
nerimą susidūrimo su Zy. Šaltas oras saugojo nuo šleikštulio, 
kuris sukildavo kiekvieną kartą, kai tik pagalvodavo apie kal- 
tinamąją Kerolės Nayaro bylą. 

— Ar skani sriuba, brangioji? 

— Aha, - atsakė Mendė, pilnu šaukštu srėbdama vištienos 
sriubą su makaronais. 

— Nesitikėjau, kad kas nors parvyks namo pietums, ponia 
Ratledž, bet galiu ko nors ir jums pataisyti. 

- - Ne, ačiū, Mona. Aš ne alkana. - Ji išsinėrė iš švarko ir 
atsisėdo ant vienos iš kėdžių prie stalo. 

— Išgerčiau puodelį arbatos, jeigu tai nesukeltų jums rū- 
pesčių. 

Ji nervingai grąžė rankas, kol namų šeimininkė priešais ją 
pastatė garuojantį puodelį aromatingos arbatos, tada apglė- 
bė bekraujais pirštais puodelį. 

— Ar gerai jaučiatės, ponia Ratledž? Jūsų skruostai dega. 

— Ačiū, gerai. Tik sušalau. 

— Tikiuosi, nepasigavote gripo. Jis dabar siaučia aplinkui. 

- Ašjaučiuosi gerai, - pakartojo ji, vos šyptelėjusi. - Išgerk 
savo vaisių kokteilį, Mende, tada paskaitysiu tau prieš pietų 
miegą pasakėlę. 

Ji mėgino klausytis Mendės tauškimo - tai buvo malonus 
atsigaunančios mergaitės pažangos ženklas - ir jai atsakinė- 
ti, bet jos mintys vis klydo prie Zy ir tos siaubingos informa- 
cijos, sukauptos apie Kerolę. 

— Viską baigei? 

Ji pagyrė Mende, kuri atkišo du tuščius dubenėlius. Bai- 
gusi gerti arbatą, ji nuvedė Mendę į jos miegamąjį. Padėjusi 
atsirišti batelius, įkėlė į lovą ir apklojo. Pati su didele paveiks- 
lėlių knyga įsitaisė šalia. 

Ir tėvas skaitė jai iš tokios knygos, kai buvo maža. Joje 
netrūko gražių mergelių ilgais, banguotais plaukais, išgelbė- 
tų iš bėdos gražių didvyrių, drąsiai nugalinčių neįmanomus 
sunkumus. Jos ankstyviausi ir brangiausi vaikystės prisimi- 
nimai - ji guli apsiklojusi ar sėdi tėčiui ant kelių, o jo balsas 
liūliuoja ją prieš miegą. 

Tos trokštamos akimirkos, kai tėtis būdavo namie ir skir- 
davo jai dėmesio. Pasakose princesės visada turėdavo bepro- 
tiškai mylinčius tėvus. Gėris visada nugalėdavo blogio jėgas. 

Tikriausiai todėl tas istorijas ir vadina pasakomis. Girdė- 
dama jas, nors trumpam užmiršdavai kasdienybę, juk tikro- 
vėje tėvas išnykdavo keliems mėnesiams, ir apskritai dažnai 
nugalėdavo blogis. 

Kai Mendė užmigo, Eiverė išsėlino iš kambario ir tyliai 
užvėrė duris. Mona kiekvieną popietę kelias valandas savo 
kambarėlyje žiūrėdavo muilo operas ir ilsėdavosi prieš vaka- 
rinę ruošą. 

Namie nieko daugiau nebuvo, bet Eiverė vogčiomis, pirš- 
tų galais, nusėlino plytelėmis klotomis grindimis iš Mendės 
kambario tiesiai į namo sparną, kuriame gyveno Zy su Nelso- 
nu. Ji nesvarstė, ar elgiasi teisingai, ar neteisingai. Toks ne- 
malonus brovimasis į asmeninį gyvenimą ir kitomis aplinky- 
bėmis būtų neįsivaizduojamas. Tačiau dabar ji buvo priversta 
tai daryti. 

Ji be jokio vargo rado jų miegamąjį. Mielas ir jaukus kam- 
barys nuo skaisčios rudens saulės buvo užvertas langinėmis. 
Gėlių kvapai jai priminė Zy. 

Ar Zy laikytų tokius pavojingus dokumentus dailiame ka- 
ralienės Onos laikų rašomajame stale? Kodėl gi ne? Jis at- 
rodė taip nekaltai, kaip vienuolė naujokė. Kam šautų į galvą 
tokia šventvagystė? Nelsonas ūkio reikalus tvarkydavo prie 
masyvaus stalo darbo kambarėlyje, toliau koridoriumi. Jis 
neturėtų jokių priežasčių knistis po žmonos nekaltai atro- 
dantį rašomąjį stalą. 

Nuo tualetinio staliuko Eiverė paėmė nagų dildę ir įkišo į 
mažytį paauksuotą rašomojo stalo stalčiaus užraktą. Net ne- 
sistengė slėpti savo nusikaltimo. Zy tikėjosi, kad ji patikrins. 
Ji net pati pasakė. 

Užraktas nebuvo itin patikimas. Po kelių sekundžių Eiverė 
ištraukė rašomojo stalo stalčių. Jame buvo kelios plonos raš- 
tinės reikmenų dėžutės, išraižytos Zy inicialais, pašto ženklų 
knygelė, adresų knygutė ir dvi dailios juodos Biblijos; ant vie- 
nos didžiosiomis aukso raidėmis išraižytas Džeko vardas, ant 
kitos — Teito. 

Manilinio popieriaus aplankas gulėjo stalčiaus gale. Eiverė 
ištraukė jį ir pakėlė metalinį segiklį. 

Po penkių minučių ji išėjo iš kambario išbalusi ir drebė- 
dama. Jos kūnu bėgiojo traukuliai, tarsi būtų paralyžiuota. 
Skrandyje juto šleikštulį. Niekuo dėta arbata pilve apkarto. 
Ji nuskubėjo į savo kambarį ir užsirakino. Atsirėmusi į duris 
ji visais plaučiais traukė į save gryną orą. 

Teitas. Ak, Teitas. Jeigu jis kada pamatytų tą bjaurų aplan- 
ko turinį... 

Jai reikėjo išsimaudyti. Greitai. Nedelsiant. 

Eiverė nusispyrė batus, nusimetė megztinį ir atitraukė 
savo drabužinės duris. 

Ji suklykė. 

Sverdėdama šalin nuo groteskiško reginio, ji abiem ran- 
kom užsidengė burną, nors niekaip negalėjo įveikti žiaukčio- 
plakatą, siūbuojantį ant raudono atlaso virvės, kaip kūnas 
kartuvėse. 

Ryškiai raudonais dažais Teito kaktos viduryje buvo nu- 
piešta kulkos skylė. Dažai sruvo Teito veidu, kraupiai darky- 
dami jo šypseną. Per visą plakatą storomis, raudonomis rai- 
dėmis buvo užrašyta: „Rinkimų diena!“ 

Eiverė nulėkė į vonios kambarį ir ėmė vemti. 


Hoturtasdošimt antras skyrius 


ZR Li buvo šiurpu. Taip bjauru. 

Eiverė sėdėjo palinkusi virš brendžio stiklinės, kuri, Airišas 
atkakliai tvirtino, turėjo padėti nusiraminti. Pirmas nenoro- 
mis nurytas gurkšnis nudegino tuščio skrandžio sieneles, ta- 
čiau ji nepadėjo stiklinės, nes jai reikėjo ko nors laikytis. 

— Visas šis prakeiktas reikalas yra be galo bjaurus, - pri- 
pažino ūmus šeimininkas. - Iš pat pradžių taip maniau. Argi 
tavęs neperspėjau? Juk perspėjau. 

— Taip, tu ją perspėjai. Nustok kartoti tą patį. 

— Kas tavęs klausė? - Airišas piktai užsipuolė Vaną, lėtai 
siurbčiojantį ir rūkantį marihuanos cigaretę, bet Airišas buvo 
per daug susijaudinęs, kad pastebėtų, jog tai nepaprasta ci- 
garetė. 

— Eiverė. Ji paskambino ir liepė man atvilkti čia savo subi- 
ne, todėl ir atsivilkau. ž 

— Ar teiravausi tavo nuomonės? 

— Ar judu malonėtumėt baigti? - nuvargusi sušuko Eive- 
rė. - Ir, Vanai, ar negalėtum patraukti šio daiktelio? Vien nuo 
kvapo man darosi bloga. 

Ji patapšnojo pirštais sau per lūpas, tarsi svarstytų, ar lėk- 
ti vėl vemti, ar ne. 

— Tas plakatas įbaugino mane. Jis tikrai nori tai padaryti. 
Aš žinojau tai iš pat pradžių, bet taip... 

Ji pastatė brendžio stiklinę ant kavos staliuko ir atsisto- 
jo, trindama rankas. Vilkėjo megztinį, bet vis tiek negalėjo 
sušilti. 

— Kas tai padarė, Eivere? 

Ji stipriai papurtė galvą. 

— Nežinau. Bet kuris jų. Aš nenumanau. 

— Kas galėjo įeiti į tavo kambarį? 

— Anksti rytą ir iki man grįžtant vidurdienį - bet kas. Mona 
sako, kad namie reikėtų įtaisyti sukamąsias duris. Nuolatos 
kas nors tai įeina, tai išeina. Artėjant rinkimams, jie kiaurą 
dieną varsto duris. 

— Iš kur žinai, kad kas nors taves neatsekė ir čia? 

— Viena akimi stebėjau galinio vaizdo veidrodėlį ir mėčiau 
pėdas. Be to, kai išvažiavau, namie nieko nebuvo. 

— Ar tame aplanke, kurį radai senės stalčiuje, nebuvo jokių 
įkalčių? 

Eiverė atsakė į Vano nepagarbų klausimą niūriai papurty- 
dama galvą. 

— Ji - keistuolė, - rėžė jis. 

— Kas verčia tave taip manyti? 

— Ašją daugsyk filmavau. Ji visuomet šypsosi, mojuoja mi- 
niai, bet būčiau kvailas, jei patikėčiau, kad ji tokia laiminga. 

— Žinau, ką turi galvoje. Ji labai uždara ir mažakalbė. Bent 
jau buvo iki šios dienos. 

— Papasakok mums apie Kerolę Navaro, - paprašė Airi- 
šas. - Ji mums turi rūpėti labiau nei Zy Ratledž. 

- Kerolė, ar koks ten jos tikrasis vardas, buvo kekšė. Ji 
šokdavo skurdžiausiuose naktiniuose klubuose... 

— Nuogų papų baruose, - išvertė Vanas. 

— ... pasivadinusi skambiais ir dviprasmiškais vardais. Kar- 
tą buvo suimta už nepadorų elgesį, kad viešai darkėsi, ir kar- 
tą už prostituciją, bet abu kaltinimai buvo panaikinti. 

— Esi įsitikinusi, kad viskas tiesa? 

— Privatus detektyvas gal ir buvo šlykštus tipas, bet darbą 
atliko nuodugniai. Iš informacijos, kurią jis pateikė Zy, suži- 
nojau, kur konkrečiai Kerolė dirbo. 

— Kada tai padarei? - pasidomėjo Airišas. 

— Prieš ateidama čia. Aš net kalbėjausi su kai kuo, kas ją 
pažinojo - su keliomis šokėjomis, buvusiais darbdaviais ir 
panašiai. 

— Ar kas tavęs nepalaikė ja? - paklausė Vanas. 

— Visi. Norėdama paaiškinti panašumą, prisistačiau ilgai 
jos nemačiusia pussesere. 

— Kąjjie papasakojo? 

— Ji buvo nutraukusi visus ryšius. Niekas nežinojo, kas jai 
atsitiko. Vienas transvestitas už dvidešimties dolerių bank- 
notą sakė, kad ji ketinusi palikti naktinį gyvenimą, eiti į pre- 
kybos mokyklą ir tobulintis. Tai viskas, ką jis prisiminė. Kaiji 
metė darbą tame klube, kuriame abu dirbo scenoje, daugiau 
niekada jos nematęs. Tačiau tai tik spėjimas, aš manau, kad 
Kerolė visiškai pasikeitė. Ji sumaniai įlindo į Ratledžų advo- 
katų firmą, tada, iššniukštinėjusi padėtį, ištekėjo už Teito, 
palypėdama ant aukštesnio laiptelio. Atsimeni tą reportažą, 
prieš kelerius metus mano rengtą apie prostitutes, Airišai? — 
staiga paklausė ji. 

— Kai dirbai Detroito studijoje? Žinoma, prisimenu. Tu 
man atsiuntei juostą. Ar tai susiję? 

— Tos moterys turi vieną bendrą bruožą, kuris nesvetimas 
ir Kerolei. Dauguma jų tvirtina nekenčiančios vyrų. Ji nuo jų 
niekuo nesiskyrė. 

— Tu to nežinai. 

— Ne? Pažiūrėk, kaip ji elgėsi su Džeku. Ji flirtavo su juo 
kenkdama jo santuokai, bet man susidarė įspūdis, kad nieka- 
da jam neatsidavė. Jeigu tai ne piktybiška, nežinau, kaip tada 
tai pavadinti. Visai galimas daiktas, kad jos požiūris į vyrus 
ne per daug palankus ir ji mėgino pražudyti tą, kurio ateitis 
atrodė šviesiausia, taip iškeldama save pačią. 

— Ar ji nebijojo, kad kas nors ją atpažins, tarkim, kad abe- 
jotina praeitis galiausiai ją pasivys? 

Eiverė pati apie tai galvojo. 

- Argi nesupranti, tai būtų kaip pyrago glajus. Jeigu išaiš- 
kėtų, kas buvo jo žmona prieš vedybas, Teitas tikrai būtų pa- 
žemintas. 

— Jis turėtų būti tikras bukagalvis, - sumurmėjo Vanas, - 
jei tokią įsimylėjo. 

— Tu nesupranti, kokia ji buvo sukta, - atsakė Eiverė šok- 
dama ginti Teito. - Pradžioje nėrėsi iš kailio, kad jam įtiktų. 
Paspendė spąstus ir tapo trokštamu jauku. Buvo graži, gyva 
ir seksuali. Negana to, kai kas, labai gerai pažįstantis Teitą, 
kuo puikiausiai ją ištreniravo spaudyti reikiamus mygtukus, 
kad sukeltų meilės geismą. 

— Tas, kas nori jį nužudyti. 

- Teisingai, - atsakė Eiverė, niūriai linktelėdama Vanui, 
balsu išsakiusiam jos spėjamą išvadą. - Tas siaubūnas turėjo 
pajusti, kaip ir Zy, kad Kerolė - prisitaikėlė. 

— Kai jis kreipėsi į ją, kodėl ji nepuolė pranešti Teitui? 

— Nesu tikra, - pripažino ji. - Mano teorija nėra tobula. 
Galbūt tapti sielvartaujančia valstybės veikėjo našle viliojo 
labiau, nei būti senatoriaus žmona. 

- Statusas tas pats, bet nėra nemylimo ir trukdančio 
vyro, - spėliojo Airišas. 

- Hmm. Be to, ji nebuvo įsitikinusi, kad Teitas paklius į 
Senatą, o bendrininkas pasiūlė jai pinigų. Bet kuriuo atveju, 
kai jie susituokė, jos pareiga buvo padaryti Teito gyvenimą 
pasigailėtiną - ir šį darbą jį atliko mėgaudamasi. 

— Bet kodėl kam nors prireikė padaryti jo gyvenimą pasi- 
gailėtiną? - klausė Airišas. - Ir vėl grįžtame prie to paties. 

— Nežinau, - Eiverės balsas buvo įsitempęs ir pilnas tylios 
nevilties. - Dieve, jeigu tik žinočiau. 

— Ką sužinojai iš paskutinio laiško? - paklausė Airišas. 

Ji persibraukė delnu plaukus. 

— Matyt, jie ketina žengti žingsnį rinkimų dieną. Pasirinks 
kokį nors šaunamąjį ginklą. 

— Už tai jie nusipelnė mano balsą. Nenumatyta jokių neti- 
kėtumų, - pridūrė Vanas nusiviepdamas. 

Airišas susierzinęs persmeigė jį žvilgsniu, tada tarė Eiverei: 

- Aš nežinau. Šįkart simbolika atrodo per daug akivaizdi. 

— Ką turi galvoje? 

— Nesu tikras, - prisipažino jis kramtydamas lūpą. Išsi- 
blaškęs jis paėmė Eiverės brendžio taurę ir siurbtelėjo. - O 
kaip tie laiškai, kuriuose buvo tik subtilios užuominos? Arba 
jis bando tavo narsą, arba jis pats įžūliausias kalės vaikas, su 
kokiu tik man teko susidurti. 

— Galbūt jis įžūlus, nes jo niekas dabar negali sustabdy- 
ti, - pasakė Vanas paniuręs. - Nesvarbu kas, tai vis tiek įvyks. 
Viskas jau parengta. 

- Ir koks Žilaplaukio vaidmuo? - paklausė Eiverė. 

Vanas gūžtelėjo pečiais. 

— O kaip ta medžiaga, kurią nufilmavai šiandien Hjustone? 
Ar matei jį? - Airišas paklausė Vano. 

— Ne. Jis nesirodė nuo tada, kai matėme jį Fort Verte. Nuo 
tada, kai Eiverė sėdėjo namie. - Vanas atsipalaidavo surūkęs 
marihuanos cigaretę, bet žvilgsnis, kuriuo jis pažvelgė į ją, 
Airišui pasirodė reikšmingas, kad sunerimtų. 

— Gerai jau judu, klokit, ko aš nežinau? 

Eiverė sudrėkino lūpas. 

- Vanas pagalvojo, kad Žilaplaukis gali stebėti mane, o ne 
Teitą. 

Airišas pasuko savo storą sprandą į operatorių. 

— Kas verčia tave taip galvoti? 

— Šmėkštelėjo tokia mintis. Šiek tiek iš oro, bet... 

— Kiekvienoje juostoje jis žiūri į Teitą, - metė ji akivaizdų 
argumentą. 

— Sunku pasakyti. Tu visada stovi šalia jo. 

— Eivere. - Airišas suėmė jos ranką, pasodino ant sofos ir 
pritūpė priešais ją. Jis uždėjo delnus ant jos plaštakų. - Da- 
bar klausykis manęs. Tu turi pranešti valdžiai. 

- Aš... 

— Liepiau tau patylėti. Užsičiaupk ir klausykis, ką dabar sa- 
kau. - Jis susikaupė. - Tu pati nesupranti savęs, vaike. Žinau, 
kodėl to norėjai. Tai buvo puiki idėja - vienintelis gyvenime 
šansas išgarsėti ir kartu išgelbėti žmogui gyvybę. Tačiau da- 
bar tai išslydo iš rankų. Tavo gyvybė pavojuje. Ir tol, kol tai 
nesibaigs, ir Ratledžo. Taip pat ir jo dukros. - Atrodė, kad ji 
klausosi jo argumentų, todėl jis atsipalaidavo ant sofos šalia 
jos, nors ir toliau spaudė jos plaštakas tarp savo delnų. - Pas- 
kambinkime FTB. 

— Federalams? - spygtelėjo Vanas. 

— Aš turiu bičiulį vietos skyriuje, - užsispyręs kalbėjo Ai- 
rišas, ignoruodamas Vaną.- Dažniausiai jis dirba slaptai, 
ieško iš Meksikos įvežamų narkotikų. Tai ne jo sritis, bet jis 
galėtų pasakyti mums, kam skambinti, žodžiu, patarti, ką 
mums daryti. 

Jam dar net nebaigus, Eiverė nepritardama papurtė galvą. 

- Airišai, mes negalime. Argi nematai, kad jei FTB su- 
žinos, sužinos visi. Argi nemanai, kad jei Teitą staiga imtų 
supti ginkluoti apsaugininkai ar sekliai su tamsiais akiniais 
iš slaptosios tarnybos, tai sužadintų įtarimą? Viskas iškiltų 
į viešumą. 

— Kaip tik to ir vengi, argi ne? - piktai sušuko jis. - Tu ne- 
nori, kad Ratledžas sužinotų! Bijai, kad jis nesužinotų, nes 
turėtum palikti jaukią vietelę šalia jo lovoje. 

— Ne, viskas yra ne taip! - šaukė ji. - Valdžia galėtų jį ap- 
saugoti nuo pašalinių žmonių, bet negalėtų apsaugoti nuo 
namiškių. O kaip žinome, žmogus, norintis jį nužudyti, yra 
kažkas iš jo artimųjų - kažkas, kas apsimeta jį mylintis. Mes 


negalime įspėti Teito apie pavojų, neįspėdami priešo, kad jo 
ieškome. - Ji giliai įkvėpė oro, bet jai jo vis tiek trūko. - Be 
to, jeigu pasektum šią pasaką valstybės agentams, jie pama- 
nytų, kad arba meluoji, arba esi išprotėjęs. Ir netgi jei patikė- 
tų tavimi, pagalvok, kaip jie pasielgtų su manimi. 

— Na, ir kąjie tau padarytų? - norėjo sužinoti Vanas. 

— Nenumanau, bet kol jie aiškintųsi, Teitas būtų nesaugus 
ir pažeidžiamas. 

— Tai ką ketini daryti? - paklausė Airišas. 

Ji užsidengė veidą rankomis ir ėmė verkti. 

— Aš nežinau. 

Vanas atsistojo ir užsitempė nudriskusį odinį motocikli- 
ninko švarką. 

— Turiu padaryti namų darbus. 

— Namų darbus? 

Vanas atsakė į Airišo klausimą abejingai gūžtelėdamas. 

— Peržiūrinėju kai kurias juostas iš savo bibliotekos. 

— Kam? 

— Mane kamuoja nuojauta. 

Eiverė paėmė jam už rankos. 

— Ačiū už viską, Vanai. Jeigu pamatysi ar išgirsi... 

— Pranešiu tau. 

— Ar tu vis dar turi tą mano pašto dėžutės raktą, kurį da- 
viau? - pasiteiravo Airišas. 

— Taip, bet kam man jis? Matau tave kiekvieną dieną dar- 
be, kai būnu mieste. 

— Bet gali prireikti atsiųsti man kai ką, kai būni išvykęs iš 
miesto su Ratledžu - kai ką, kas netiktų siųsti į televizijos 
stotį. 

— Supratau. Iki. 

Kai tik Vanui išėjus durys užsidarė, Airišas perkreipęs lū- 
pas tarė: 

— Tas narkomanas. Norėčiau, kad turėtume patikimesnių 
pagalbininkų. 

— Nenuvertink jo. Mane jis taip pat sunervino, bet jis - ne- 
įkainojamas. Jis tikras draugas ir, Dievas mato, man reikia 
visų, kurie gali man padėti. 

Ji žvilgtelėjo į rankinį laikrodį, dovanotą Teito. Nuo tada, 
kai susigrąžino jį iš Fensės, nebuvo jo nusisegusi. 

— Turiu eiti. Jau vėlu, o kai vėluoju, Teitas puola klausinėti, 
ir jau baigia išsekti bent kiek įtikimesni pasiteisinimai. Žinai, 
moteris taip ilgai gali tik po parduotuves slampinėti. - Jos 
mėginimas pajuokauti nuskambėjo graudžiai. 

Airišas prisitraukęs ją apkabino. Ji priglaudė galvą jam 
prie peties, ir jis negrabiai delnu glostė jai plaukus. 

- Tu jį myli. - Jis net neklausė. Ji linktelėjo galva. - Jė- 
zau, - atsiduso jis į jos plaukus, - kodėl visada viskas turi 
būti taip beviltiškai sudėtinga? 

Ji stipriai užsimerkė; karštos ašaros sunkėsi per jo marš- 
kinius. 

- Aš taip stipriai jį myliu, Airišai - iki skausmo. 

— Žinau, koks tai jausmas. 

Eiverė buvo per daug panirusi į savo kančią, kad pripažin- 
tų jo meilę be atsako motinai. 

— Ką aš ketinu daryti? Negaliu nei jam pasakyti, nei jo 
apsaugoti. - Ji įsikibo į Airišą, tarsi norėdama įsikrauti iš jo 
jėgų. | 

Jis apkabino ją stipriau ir nerangiai pabučiavo į smilkinį. 

— Rozmari, visi keturiasdešimt penki jos kilogramai, pultų 
mane, jeigu tik žinotų, kad aš stoviu nuošalyje, suprasdamas, 
jog tavo gyvybei gresia pavojus. 

Eiverė nusišypsojo prigludusi prie jo drėgnų marškinių. 

— Tikriausiai. Ji patikėjo tau rūpintis manim. 

- Šį kartą aš ją liūdinu. - Jis suspaudė ją tvirčiau. - Baimi- 
nuosi dėl tavęs, Eivere. 

— Kai šiandien pamačiau tą kraują stingdantį plakatą, išsi- 
gandau. Aš vis dar laikoma sąmokslininke. Dieve padėk man, 
jeigu jis supras, kad yra ne taip. 

— Tu nepersigalvosi ir neleisi man paskambinti valdžiai? 

— Dar ne. Ne anksčiau, nei galėsiu kaltindama parodyti 
pirštu ir pasakyti: „Šitas“ 

Jis atsitraukė nuo jos ir kilstelėjo jos smakrą. 

— Tuomet jau gali būti per vėlu. 

Nereikėjo jos įspėti. Ir pati tai žinojo. Galbūt jau per vėlu 
išgelbėti savo, kaip televizijos žurnalistės karjerą, ir susikurti 
ateitį su Teitu ir Mende, bet ji turi pabandyti. Ji dar kartą 
prie durų apkabino Airišą, paskui palinkėjo jam labos nak- 
ties, pabučiavo jį į rausvą skruostą ir žengė į naktį. 

Buvo taip tamsu, kad nė katras nepastebėjo automobilio, 
stovinčio viduryje kelio, kvartalo gale. 


Hoturiasdošimt trečias skyrius 


Netikėta kelionė į Hjustoną, atkreipiant nepatenkintų poli- 
cininkų dėmesį, Teitui praėjo nepaprastai gerai ir pakėlė jo 
reitingus trimis taškais. Kiekvieną dieną taškų persvara tarp 
senatoriaus Dekerio ir jo mažėjo. 

Dekeris, jausdamas spaudimą, rėžė vis pagiežingesnes 
kalbas, piešė Teitą kaip pavojingą liberalą, grasinantį „tradi- 
ciniams idealams, kurie teksasiečiams ir visiems amerikie- 
čiams tokie brangūs“. 

Dabar būtų buvęs idealus metas kaip ginklu pasinaudo- 
ti Kerolės Ratledž abortu. Tai būtų galėję sutriuškinti Teito 
kampaniją ir galbūt nulemti Dekerio pergalę. Tačiau kad ir 
kokios taktikos laikėsi Edis su šantažuotojais, ji buvo efekty- 
vi. Kai tapo akivaizdu, kad Dekeris apie tą įvykį nieko nesuži- 
nojo, visi Ratledžų patikėtiniai su palengvėjimu atsikvėpė. 

Tačiau Dekerį palaikė einantis pareigas prezidentas, jis 
keliavo per valstiją pats siekdamas būti iš naujo perrinktas. 
Ratledžo rėmėjai bijojo, kad prezidento pasirodymas gali nie- 
kais paversti pažangą, pasiektą jiems neriantis iš kailio. 

Iš tiesų prezidentas Teksase kovojo už save. Susitikimai, 
per kuriuos jis dalijosi pakyla su Dekeriu, buvo desperatiškas 
paskutinės minutės šauksmas, kuris sutrikdė neapsispren- 
dusius rinkėjus. Dėl agresyvios prezidento agitacijos Teitas 
greičiau turėjo naudos, nei nukentėjo. Dar labiau politinis 

bangavimas įsismagino, kai į Teksasą atvyko oponuojantis 
kandidatas į prezidentus ir agitavo kartu su Teitu. 

Po sekinančios, bet įkvepiančios kelionės į septynis mies- 
tus, kuri tetruko dvi dienas, Ratledžų rinkimų štabe visiems 
buvo apsisukusios galvos. Net jei Dekeris vis dar išlaikė ne- 
žymią persvarą prieš Teitą oficialiose apklausose, rezultatas 
kiekvieną akimirką galėjo pasikeisti į gerąją pusę. Gatvėse 
visi kalbėjo, kad Teitas Ratledžas atrodo vis geriau. Kai Teitas 
laimėjo preliminarius rinkimus, optimizmas pasiekė aukš- 
čiausią tašką. Visi buvo džiugiai nusiteikę. 

Išskyrus Fensę. 

Ji slankiojo po štabą, išsidrėbdavo kėdėje, kai tik atsiras- 
davo proga, niekino pakilią atmosferą ir sekiojo Edžio žings- 
nius paniurusiomis, apmaudo kupinomis akimis. 

Jie nebuvo vieni jau ilgiau nei savaitę. Kiekvieną kartą, kai 
jis pažvelgdavo jos pusėn, atrodė, žiūri kiaurai. Kai tik už- 
gniaužė savo išdidumą ir prisiartino prie jo, jis nepasakė nie- 
ko, tik skyrė jai įprasto darbo. Ji buvo pasodinta prie telefono 
ir paprašyta skambinti registruotiems balsuotojams, kad pa- 
ragintų juos rinkimų dieną dalyvauti rinkimuose. Vienintelė 
priežastis, dėl kurios sutiko daryti šį ją gniuždantį darbą, buvo 
ta, kad skambindama galėjo stebėti Edį. Kito pasirinkimo ji 
neturėjo, nebent būtų likusi namie ir nematytų Edžio iš viso. 

Jis nuolat skubėjo, lojo įsakymus kaip seržantas rikiuotėje 
ir prarasdavo kantrybę, kai tik jie nebuvo vykdomi greitai, 
kad jam įtiktų. Atrodė, jis gyvas tik kava, sodos vandeniu ir 
iš automatų pardavinėjamu maistu. Edis rytais pirmas at- 
vykdavo į štabą ir paskutinis išeidavo naktimis, jeigu suvis 
išeidavo. 

Sekmadienį Ratledžai persikėlė į Palacio Del Rio, dvidešimt 
dviejų aukštų viešbutį San Antonijaus centre, gatvėje šalia 
upės. Iš ten po dviejų dienų jie seks rinkimų rezultatus. 

Teito artimieji užėmė karališkuosius kambarius dvidešimt 
pirmame aukšte. Kitiems buvo skirti kambariai šalia. Prie 

kiekvieno televizoriaus buvo prijungti vaizdo leistuvai, įra- 
šomos visos žinių laidos, komentarai ir vėliau apžvelgiami ir 
analizuojami. Buvo pasirūpinta papildomomis telefono lini- 
jomis. Prie liftų stovėjo ginkluota apsauga, labiau varžanti 
kandidato asmeninį gyvenimą, nei jį sauganti. 

Dvidešimčia aukštų žemiau, darbininkai Kortė Realio po- 
kylių salės sieną gražino raudonos, baltos ir mėlynos spalvos 
vėliavėlėmis. Visą galinę sieną puošė didžiulis Teito atvaizdas. 
Pakyla buvo apkarstyta juostomis ir vėliavomis, o visas jos pa- 
kraštys nustatytas baltų chrizantemų vazonėliais, aptrauktais 
raudonu ir mėlynu celofanu. Didžiulis tinklas su tūkstančiais 
balionų laukė prie lubų, kada, išgirdus signalą, bus paleistas. 

Edis to sekmadienio popietę per triukšmą ir painiavą, su- 
keltą pataikaujančių viešbučio tarnautojų, uolių televizijos 
remontininkų ir bėginėjančių telefonų instaliuotojų, Teito 
numerio svetainėje stengėsi, kad jį girdėtų. 

- Iš Longvju tu skrisi į Teksarkaną. Ten praleisi ne daugiau 
kaip pusantros valandos, tada į Vičita Folsą, Abiliną ir namo. 
Turi atvykti... 

— Tėti? 

- Teitai, dėl Dievo meilės! - Edis nuleido segtuvą, kuriame 
tikslinosi, ir iškvėpė susierzinimą tarsi kenksmingus nuodus. 

- Ššš, Mende. - Teitas laikė pirštą prie lūpų. Per instruk- 
tažą ji prisivertė sėdėti jam ant kelių ramiai, nors širdyje jau 
seniai nenustygo. 

— Ar tu klausaisi, ar ne? 

— Klausausi, Edi. Longvju, Vičita Folsas, Abilinas, namai. 

— Pamiršai Teksarkaną. 

— Atsiprašau. Esu tikras, kad tu ir lakūnas nepamiršite. Ar 
yra daugiau bananų krepšelyje? 

— Jėzau, - sušuko Edis. - Tau beliko dvi dienos iki rinkimų 
į Senatą, o tu galvoji apie bananus. Kad tave velniai griebtų, 
esi per daug nerūpestingas! 

Teitas ramiai paėmė iš žmonos bananą ir nulupo jį Mendei. 

— Tu per daug įsitempęs. Atsipalaiduok, Edi. Visus varai iš 
proto. 

— Amen, - niūriai intonavo Fensė iš krėslo, kuriame buvo 
susiraičiusi, ji žiūrėjo per televizorių filmą. 

— Atsipalaiduosiu, kai laimėsi rinkimus. - Edis vėl pasitik- 
rino segtuve. - Aš netgi neprisimenu, kur baigiau. Ak, taip, 
tu grįžti į San Antonijų rytoj vakare. Apie septintą trisde- 
šimt. Aš susitarsiu dėl vakarienės šeimai vietos restorane. 
Tada eisi gulti. 

- Ar prieš tai galėsiu pasisioti ir išsivalyti dantis? Turiu 
galvoje, tarp vakarienės ir ėjimo gulti? 

Visi juokėsi. Edžiui Teito sąmojis nepasirodė juokingas. 

— Antradienio rytą keliausime kartu balsuoti prie tavo apy- 
linkės dėžės Kervilyje, tada grįšime čia laukti. 

Teitas išplėšė banano žievę iš Mendės, kuri slydinėjo ro- 
domuoju pirštu jos minkštomis sienelėmis ir rinko į panages 
lipnią košę. 

— Aš ketinu laimėti. 

— Nepasitikėk per daug savimi. Apklausos rodo, kad nuo 
Dekerio vis dar atsilieki dviem taškais. 

— Mes taip ir pradėjome, - priminė jam Teitas, jo pilkos 
akys suspindėjo. - Aš ketinu laimėti. 

Tokia optimistiška nata susirinkimas baigėsi. Nelsonas ir 
Zy išėjo į savo kambarį ilsėtis. Teitas turėjo padirbėti prie kal- 
bos, kurią vakare turėjo sakyti ispanakalbių bažnyčioje. Do- 
rotė Rėja įkalbėjo Džeką eiti su ja pasivaikščioti paupiu. 

Fensė laukė, kol visi išsiskirstys, tada nusekė Edį į jo kam- 
barį. Jis buvo už kelių durų nuo vadavietės, kaip ji vadino 
Teito kambarius. Jai švelniai pasibeldus, jis šūktelėjo: 

— Kas ten? 

— Aš. 

Jis atidarė duris, bet jų net nepalaikė. Atsukęs nugarą nėrė 
prie drabužinės ir išsitraukė naujus marškinius. Ji uždarė du- 
ris ir spragtelėjo skląstį. 

— Kam tau juos vilktis? - Ji pasilenkė prie jo ir erzindama 
perbraukė jo spenelį liežuvio galiuku. 

- Nemanau, kad būtų labai mandagu pasirodyti kampani- 
jos štabe be marškinių. - Jis įkišo rankas į krakmolytas ran- 
koves ir pradėjo sagstytis. 

— Tu dabar ten eini? 

— Tikrai taip. 

— Bet juk šiandien sekmadienis. 

Jis kilstelėjo antakį. 

— Tik nesakyk, kad pradėjai švęsti sekmadienius. 

— Šį rytą buvau bažnyčioje, kaip ir tu. 

- Ir dėl tos pačios priežasties, - pasakė jis. - Nes visiems 
pasakiau, kad jie turi eiti. Argi nematei tų televizijos kamerų, 
filmuojančių Teitą, kad rinkėjai matytų, koks jis pamaldus? 

— Aš meldžiausi. 

— Ak, žinoma. 

— Meldžiau, kad tavo pimpalas nupūtų ir nukristų, - pasa- 
kė ji su nuožmia aistra. 

Jis tik nusijuokė. Kai vyras pradėjo kištis marškinius į kel- 
nes, Fensė mėgino jį sustabdyti. 

— Edi, - suinkštė ji gailiai, - atėjau čia ne peštis. Atsiprašau 
už tai, ką sakiau. Noriu būti su tavimi. 

— Tuomet eime kartu į štabą. Esu tikras - ten marios 
darbo. | 

— Aš galvoju ne apie darbą. 

-— Atleisk, nuo dabar iki rinkimų dienos dienotvarkė labai 
aiški. 

Jos išdidumas nebegalėjo pakelti tokių užgauliojimų. 

— Tu jau kelias savaites nebendrauji su manim, - skundėsi 
ji kumščiais daužydama sau šlaunis. - Kas tau darosi? 

— Tu dar klausi? - Jis perbraukė šukomis savo bespalvius 
plaukus. - Aš stengiuosi, kad tavo dėdė Teitas būtų išrinktas 
į JAV Kongresą. 

— Man nusispjaut į JAV Kongresą! 

— Esu tikras, kad taip ir padarytum, - sutiko jis pašai- 
piai. - Jeigu turėtum progą, kiekvieną šio įstatymų leidžia- 
mojo organo narį užkruštum negyvai. Dabar, Fense, turi man 
atleisti. 

Jis siekė durų. Ji užtvėrė jam kelią vėl maldaudama. 

— Neišeik, Edi. Būk geras, dar neik, nors menką valandė- 
lę. Mes galėtume užsisakyti šiek tiek alaus, kiek pasijuok- 
ti, - staipydamasi priešais jį, baksnodama dubeniu murkė 
ji. - Pasimylėkim. 

— Pasimylėti? - nusišaipė jis. 

Ji pagriebė jo ranką ir patraukė ją po sijonu tarpkojin. 

— Aš jau drėgna. 

Jis nustūmė jos ranką į šalį, pakėlė merginą ir pastatė už 
savęs, taip atsilaisvindamas kelią. 

- Tu visada drėgna, Fense. Užsiiminėk tuo kur nors kitur. 
Šiuo metu turiu ką veikti. 

Fensė spoksojo į uždarytas duris, tada sviedė pirmą po 
ranka pasitaikiusį daiktą, tai buvo stiklinė peleninė. Trenkė 
ją iš visų jėgų, bet peleninė atšoko nuo durų nesudužusi ir 
negarsiai bumbtelėjo ant kilimu nuklotų grindų. Tai ją dar 
labiau įsiutino. 

Jos dar niekas taip be ceremonijų nebuvo išmetęs. Nie- 
kas, tikrai niekas neatstūmė Fensės Ratledž, kai ji buvo taip 
įkaitusi. Ji šėldama išlėkė iš Edžio kambario; užtruko savo 
kambaryje tik tiek, kol persirengė ankštu megztiniu ir dar 
ankštesniais džinsais, tada nuėjo į viešbučio garažą ir susira- 
do savo mustangą. 

Ji būtų kvailė, jeigu ketintų nustoti gyvenusi dėl šių pra- 
keiktų rinkimų į Senatą. 


— Tai aš. Kas nors atsitiko? 

- Sveikas, Airišai. - Vanas trynėsi krauju pasruvusias akis, 
atsargiai laikydamas telefono ragelį prie ausies. - Aš ką tik 
įėjau. Ratledžas šį vakarą kalbėjo meksikiečių bažnyčioje. 

- Žinau. Kaip viskas praėjo? 

— Jiems jis patiko labiau nei karšti vyniotiniai su kukurū- 
zų lapais. | 

— Ar ten buvo Eiverė? 

— Buvo visi, išskyrus merginą, visi atrodė tokie tyri, kaip 
palmių aliejaus muilas. 

— Ar kalbėjaisi su Eivere? 

— Ne. Juos supo daugybė tarškančių meksikiečių. 

- O kaip Žilaplaukis? Pastebėjai jį? 

Vanas galvojo, ar protinga sakyti Airišui tiesą, ir nuspren- 
dė jos neslėpti. 

— Buvo ir jis. 

Airišas pavarė seriją keiksmų. 

— Arjis styrojo kaip skaudamas nykštys toje minioje? 

— Jis stumdėsi lauke dėl pozicijos, kaip ir mes visi. 

— Dėjosi žiniasklaidos atstovu? 

— Taip. 

— Ar bandei prie jo prisigauti? 

— Aukštas dabita. Pikto veido. 

- Pikto? 

— Griežtas. Jokių nesąmonių. 

— Priešiško žmogaus veidas. 

— Mes tik spėliojame. 

— Taip, bet man tai nepatinka, Vanai. Gal turėtume pa- 
skambinti FTB ir nesakyti to Eiverei. 

— Ji tau niekad neatleistų. 

- Bet liktų gyva. 

Abu vyrai akimirką tylėjo, kiekvienas svarstė galimus va- 
riantus, bet pasiklydę mintyse nieko gero nesugalvojo, tada 
galop Airišas nutraukė tylą. 

— Rytoj pabūsi čia. Nereikia vykti su Ratledžu. 

— Taip ir maniau, - pritarė Vanas. - Nuvyksiu į oro uostą 
rytoj vakare, kai jis grįš. Spaudai buvo pranešta, kad jis par- 
vyks septintą trisdešimt. 

— Gerai. Pabandyk ir tuomet susisiek su Eivere. Ji sakė, kad 
iš viešbučio paskambinti sudėtinga. 

— Klausau. 

— Rinkimų rytą pirmiausia ateik į televizijos stotį. Tada 
nusiųsiu tave į Palacio Del Rio. Noriu, kad būtum prilipęs 
prie Eiverės visą dieną kaip vantos lapas. Jeigu pamatysi ką 
nors įtartina, bet ką, spjauk į jos prieštaravimus ir skambink 
farams. 

— Aš ne kvailys, Airišai. 

- Ir rytoj turėdamas laisvą dieną, - Airišas kalbėjo grasina- 
mu tonu, - per daug neatsipalaiduok, nenusigerk. 

— Nė neketinu. Turiu daugybę darbo. 

— Tikrai, kokio? 

— Vis dar žiūriu vaizdajuostes. 

— Jau minėjai. Ir ko tu ieškai? 

— Pasakysiu, kai tik rasiu. | 

Jie atsisveikino. Grįžęs Vanas gana ilgai mirko vonioje, tada 
įsitaisė prie spintelės su televizoriumi, prie jo pastarosiomis 
dienomis praleisdavo beveik kiekvieną laisvą valandėlę. Ne- 
peržiūrėtų juostų mažėjo, tačiau ne taip greitai, kaip norėjo. 
Kad visas pervarytų, jam vis dar reikėjo daugybės valandų. 

Jis netgi nenutuokė, kokią laukinę žąsį medžioja. Kaip 
buvo sakęs Airišui, jis nežinos, kas tai, kol nepamatys. Tik- 
riausiai tik veltui laiką švaisto. 

Koks buvo kvailys, pradėdamas šį lengvabūdišką reikalą; ir 
ne mažesnis kvailys, kad nori jį baigti iki galo. Jis užsitraukė 
cigaretę su marihuana, užgėrė gurkšniu gėralo ir į aparatą įki- 
šo dar vieną juostą. 


Airišas susiraukė pažvelgęs į stiklinės dugną - ką tik prisi- 
vertė išgerti rūgštingumą neutralizuojančio skysčio. Jis nu- 
sipurtė - koks nemalonus skonis. Jau turėjo priprasti prie jo, 
juk rijo šį šlamštą litrais. Eiverė to nežinojo. Niekas nenu- 
tuokė. Jis nenorėjo, kad kas nors žinotų apie jį kamuojantį 

rėmenį, nenorėjo, kad jį pakeistų jaunesnis kolega, kol pats 
nepasitrauks iš pareigų gavęs padorų atlygį. 

Šį darbą dirba jau seniai ir žino, kad tie vadovaujantys 
vyrukai yra tikri šunsnukiai. Šaltakraujis ir bejausmis - štai 
koks turi būti darbe. Jie avėdavo brangiais batais, vilkėdavo 
liemenėmis, kostiumais ir... nematomais šarvais, nepralei- 
džiančiais jokio žmogiškumo. Jie nė velnio nenutuokė apie 
vertingus seno žinių kuino kontaktus miesto rotušėje ar kaip 
ilgai ir sunkiai jis dirbo dėl istorijų ir naujienų. Jie matydavo 
tik galutinį rezultatą. 

Jie tikėdavosi jaudinančių reportažų šeštos ar dešimtos 
valandos žinioms, nes galėdavo parduoti laiką rėmėjų rekla- 
mai, bet niekada nestovėdavo spoksodami, kaip dega namas 
su jame klykiančiais žmonėmis, kai koks pakvaišėlis, atkišęs 
„357 Magnum“, parduotuvėje laiko paėmęs įkaitais pirkėjus 
arba šalia vyksta žiauriausi dalykai, apie kuriuos normalus 
žmogus net pagalvoti negalėtų. 

Jų sritis neįdomi verslui. Airišas dirbo juodžiausią darbą. 
Bet jam jis patiko. Kitaip nebūtų dirbęs. Jis tenorėjo pagar- 
bos už tai, ką daro. 

Tol, kol naujienų reitinguose KTEX televizijos žinios laiky- 
sis rinkoje pirmoje vietoje, jam tai tiks. Bet jeigu jų reitingai 
nukris, tie šunsnukiai ims sijoti nepageidaujamus asmenis. 
Senas žmogus, kuriam skauda skrandį ir kuris linkęs jiems 
priešintis, gali būti įvertintas kaip sausuolis miške ir nukirs- 
tas pirmas. 

Todėl jis slėpė savo raugėjimą ir antacido buteliukus mie- 
gamajame. Jis atsisėdo ant savo dvigulės lovos krašto ir nu- 
statė žadintuvą. Taip buvo įpratęs. Kaip ir atsidaryti naktinio 
staliuko stalčių ir pasiimti rožinį. 

Net jeigu kas būtų grasinęs fiziniu susidorojimu, nebūtų 
privertęs prisipažinti, kad toks jo vakaro ritualas. Jis niekada 
nevaikščiojo išpažinties ar į mišias. Bažnyčios jam buvo pas- 


tatai, kuriuose rengiamos iškilmingos laidotuvės, vestuvės ar 
krikštynos. 

Tačiau Airišas meldėsi, ir meldėsi laikydamasis ritualo. Šią 
naktį jis karštai meldėsi už Teitą Ratledžą ir jo dukrelę. Mel- 
dėsi už Eiverės saugumą, meldė Dievą išsaugoti jai gyvybę, 
kad ir kas baisaus ištiktų kitus. 

Pabaigoje, kaip darydavo ir kiekvieną naktį, meldėsi už 
Rozmari Daniels brangiąją sielą ir maldavo Dievą atleidimo 
už tai, kad myli ją, kito vyro žmoną. 


Hoturtasdošimt kotvirtas skyrius 


Ieias atidarė duris į kambarius ir smalsiai pažvelgė į tris 
žmones už slenksčio. 

— Kas čia vyksta? 

— Pone Ratledžai, atleiskite, kad trukdome, - pasakė vie- 
nas iš uniformuotų policininkų. - Ar pažįstate šią merginą? 

— Teitai? - paklausė priėjusi Eiverė. - Kas čia? Fensė? 

Mergina atrodė paniurusi. Vienas policininkų tvirtai laikė 
jai už žasto, tačiau buvo sunku pasakyti, ar laiko, kad ji nepa- 
bėgtų, ar kad nesudribtų kaip maišas. Ji vos stovėjo ant kojų, 
akivaizdu, buvo apsvaigusi. 

— Kas atsitiko? - Prisiartinęs prie durų Edis pamatė sce- 
ną. - Jėzau, - sumurmėjo jis pasibjaurėjęs. 

— Ar galėtumėt jiems pasakyti, kas aš esu? Tegul palieka 
mane, po velnių, ramybėje, - karingai reikalavo Fensė. 

— Tai mano dukterėčia, - Teitas šaltai pranešė policinin- 
kams. - Jos vardas - Fransina Ratledž. 

— Taip parašyta ir jos vairuotojo pažymėjime, mes turėjo- 
me patikėti jos žodžiu, kad ji - jūsų giminaitė. 

— Ar būtinai reikėjo vežti ją čia su ginkluota apsauga? 

— Reikėjo arba čia, arba į kalėjimą, pone Ratledžai. 

— Kuo ją kaltinate? - pasiteiravo Eiverė. 

— Greičio viršijimas, vairavimas apsvaigus. Ji dūmė de- 
vyniasdešimt penkių mylių per valandą greičiu magistralės 
atšakoje. 

— Devyniasdešimt aštuonių, - įžūliai pataisė juos Fensė. 

— Ačiū, pareigūnai, kad ja pasirūpinote. Pasikalbėsiu su jos 
motina ir tėvu. 

Fensė atsikratė policininko rankos. 

— Taip, labai ačiū. 

— Kiek mums kainuotų išsaugoti tą paslaptį? - paklausė 
policininkų Edis. 

Vienas jų susiraukė ir niekinamai pažvelgė. Kitas visiškai 
nekreipė į jį dėmesio ir kalbėjosi tik su Teitu. 

— Manome, jums šiuo metu nereikia antireklamos. 

— Esu be galo dėkingas ir labai vertinu tai. 

— Na, po tos kalbos, kurią sakėte Hjustone, stodamas į 
įstatymo priežiūros pareigūnų pusę, mano partneris ir aš pa- 
manėme, kad tai mažiausia paslauga, kokią galėtume jums 
padaryti. 

— Dar kartą labai jums ačiū. 

— Sėkmės rinkimuose, pone Ratledžai. - Prieš nueidami 
kilimu klotu koridoriumi prie liftų ir žiopsančių apsauginin- 
kų jie pagarbiai nusiėmė kepures. 

Jiems nutolus, Eiverė uždarė duris. Visi jau buvo lovose, 
išskyrus jų ketvertą. Mendė miegojo gretimame kambaryje. 
Stojo grėsminga tyla - tyla prieš audrą. 

— Fense, kur tu buvai? - švelniai paklausė ją Eiverė. 

Ji plačiai atmetė rankas virš galvos ir atliko nevikrų pi- 
ruetą. 

- Šokau. Puikiai leidau laiką, - suokė ji, mirksėdama 
Edžiui. - Žinoma, niekas čia to nesuprastų, nes visi esate to- 
kie seni. Tokie normalūs. Tokie... 

— Tu kvaila maža šliundra. - Edis atgalia ranka kirto jai per 
burną. 

Smūgio jėga nubloškė ją ant grindų. 

— Fense! - Eiverė parpuolė ant kelių šalia apstulbusios 
merginos. 

Iš tinstančios prakirstos lūpos sruvo kraujas. 

— Edi, kas, po galais, tau darosi? - nustebo Teitas griebda- 
mas draugui už rankos. 

Edis atstūmė Teito ranką ir grėsmingai pasilenkė virš 
Fensės. 

— Ar mėgini viską sugriauti? Ar žinai, kas galėjo atsitikti, 
jeigu tie du farai būtų tavęs neparvežę? Tokie vaikiški tavo 
triukai galėjo kainuoti mums rinkimus, - šaukė jis. 

Teitas sugriebė jį už apykaklės ir patraukė atgal. 

— Ką tu sau leidi? 

— Ji to nusipelnė. 

— Ne tują turėtum mokyti! - sustaugė Teitas. 

Jis stipriai pastūmė Edį už pečių ir šis susvirduliavo atgal, 
bet atgavęs pusiausvyrą suurzgė ir puolė ant Teito. 

— Baikit abu! - Eiverė pašoko ir atsidūrė tarp jų. - Jūs su- 
kelsite ant kojų visą viešbutį, tik pagalvokit, kokios rytoj pa- 
sirodys laikraščių antraštės? 

Vyrai stovėjo vienas prieš kitą kaip du buliai, kanopomis 
kapstantys žemę, bet bent jau nebešūkavo. Eiverė vėl pasi- 
lenkė virš Fensės ir padėjo jai atsistoti. Mergina vis dar buvo 
apsvaigusi ir nesipriešino, tačiau inkštė iš skausmo ir gailes- 
čio sau. 

Teitas atsargiai palietė jos skruostą, tada grasinamai nu- 
kreipė į draugą pirštu. 

— Niekada, niekada, daugiau nepaliesk mano šeimos nė 
pirštu. 

— Atsiprašau, Teitai. 

Edis susiglostė sutaršytus plaukus. Jo balsas buvo silpnas, 
ramus ir šaltas. Ledinis žmogus atsigavo. 

— Tai mano gyvenimo sritis, ir čia tavo nuomonė man ne- 
svarbi, - piktai žodžius košė Teitas, vos judindamas lūpas. 

- Sakiau, atsiprašau. Ką dar galiu padaryti? 

— Gali nustoti su ja miegojęs. 

Visi iš nuostabos išsižiojo. Edis ir Fensė net neįtarė, kad 
Teitas ką nors žino. Eiverė jam buvo užsiminusi, tačiau tai 

buvo anksčiau, nei ji tuo įsitikino. Moterys priblokštos tylė- 
jo. Edis nuėjo prie durų. 

Prieš išeidamas jis pasakė: 

— Manau, mums visiems reikia laiko ataušti. 

Eiverė pažvelgė į Teitą su meile ir pagarba - jis taip greitai 
atėjo Fensei į pagalbą - ir apkabino merginą per pečius. 

— Eime, palydėsiu tave į tavo kambarį. 

Kai jos nuėjo į jį, Eiverė palaukė, kol Fensė nusipraus po 
dušu. Išėjusi iš vonios kambario, - segtukais prilaikomi plau- 
kai, nušveistas veidas ir ilgi marškinėliai vietoj naktinukų, - 
ji atrodė jauna ir nekalta. 

— Greitomis paruošiau tavo lūpai ledo maišelį. - Eiverė pa- 
davė jai plastikinį maišelį, pilną ledukų, ir nuvedė prie su- 
lankstomosios lovelės. 

— Ačiū. Tu tampi šio reikalo specialiste. 

Fensė atsirėmė į galvūgalį ir pridėjo ledukus prie apatinės 
lūpos. Lūpa nustojo kraujavusi, tačiau buvo patamsėjusi ir iš- 
tinusi. Ji užsimerkė. Pro blakstienas tryško ašaros ir spindin- 
čiais jos skruostais riedėjo žemyn. Eiverė pritūpė prie lovos 
krašto ir paėmė jai už rankos. 

— Tas šunkara. Nekenčiu jo. 

— Nemanau, - švelniai paprieštaravo jai Eiverė. - Manau, 
tu galvoji, kad jį myli. | 

Fensė žiūrėjo į ją. 

— Galvoju, kad jį myliu? | 

— Manau, tau patiko mintis būti jį įsimylėjusiai. Ar tu iš 
tikrųjų Edį pažįsti? Sakei pati, kad labai mažai. Manau, tu 
tik norėjai būti jį įsimylėjusi, nors širdies gilumoje žinojai, 
kad šis meilės romanas nederamas ir neturi jokių galimybių 
įsiliepsnoti. 

— Kas tu esi, psichologė mėgėja? 

Fensė buvo tikras kantrybės išbandymas, tačiau Eiverė at- 
sakė ramiai: 

— Aš stengiuosi būti drauge. 

— Tu paprasčiausiai stengiesi mane nuo jo atkalbėti, nes 
trokšti jo sau. 

— Ar tu pati tuo tiki? 

Mergina ilgokai spoksojo į ją ir kuo ilgiau dėbsojo, tuo la- 
biau plūdo ašaromis. Galiausiai ji nuleido galvą. 

— Ne. Visi mato, kaip tu myli dėdę Teitą. - Ji sušnirpštė 
varvančia nosimi. - Ojis taip pat pakvaišęs dėl tavęs. - Ji pri- 
kando apatinę lūpą. - O Dieve, - raudojo ji, - kodėl manęs 
negali kas nors taip mylėti? Ko man trūksta? Kodėl visi elgia- 
si su manim kaip su mėšlo gabalu, tarsi būčiau nematoma ar 
panašiai? 

Ledai buvo pralaužti, ir ėmė lietis visas jos nepasitikėjimas 
savimi. 

— Edis tik naudojosi manim, kad gautų tai, ko nori, tiesa? 
Vyliausi, kad jis pamils mane, kad mylės už ką nors daugiau, 
ne vien dėl to, ką esu pasiruošusi daryti lovoje. Aš turėjau 
suprasti, - pridūrė ji karčiai pusbalsiu. 

Eiverė apkabino Fensę. Akimirką ar dvi ji priešinosi, tada 
leidosi guodžiama, kol kūkčiojo ant Eiverės peties. Kai jos 
verksmas nurimo, Eiverė palengva ją paleido. 

— Žinai, kas turėtų čia būti? 

Fensė atgalia ranka nusišluostė drėgną veidą. 

— Kas? 

— Tavo motina. 

— Tu juokauji, tiesa? 

— Ne. Tau jos reikia, Fense. Ir ne vien tai, - pasakė Eiverė, 
spustelėdama Fensei kelį, - ir jai tavęs reikia. Ji labai stengia- 
si ištaisyti praeities klaidas. Kodėl jai nesuteikus galimybės? 

Fensė pasvarstė akimirką, tuomet niūriai linktelėjo. 

- Žinoma, kodėl gi ne, jeigu dėl to močia pasijus reikšminga. 

Eiverė paskambino telefonu. Atsiliepė mieguistas Džekas. 

— Ar Dorotė Rėja jau miega? Ar galėtų ateiti į Fensės kam- 
barį? 

— Kas atsitiko? 

Eiverė pažvelgė į Fensės lūpą ir pamelavo: 

- Nieko. Šiaip mergvakaris. 

Dorotė Rėja pasibeldė nepraėjus nė minutei. Ji buvo tik su 
naktiniais. 

— Kas yra, Kerole? 

— Užeik. 

Išvydusi Fensės veidą ir prispaudusi prie krūtinės ranką, ji 
sustojo kaip įbesta. 

— Ak, mano vaikeli! Kas atsitiko? 

Fensės apatinė lūpa sudrebėjo. Vėl pasipylė graudžios aša- 
ros. Ji ištiesė rankas ir silpnu, drebančiu balsu ištarė: 

— Mamyte?! 


— Palikau jas verkiančias vieną kitos glėbyje, - praėjus ke- 
lioms minutėms Eiverė pasakojo Teitui. - Tai geriausias da- 
lykas, koks tik galėjo nutikti. 

— Nemanau, kad kada nors esu matęs Edį, netekusį pu- 
siausvyros. - Jai išėjus, jis nusivilko marškinius ir dabar mū- 
vėjo tik kelnes. Nuoga krūtine žingsniavo po kambarį, vis dar 
trokšdamas muštis. 

— Jis stengiasi, kad būtum išrinktas. Kai tik kas nutinka, 
kas galėtų tai sukliudyti, jis netenka savitvardos. 

— Tačiau smogti moteriai? - Teitas nepatikliai purtė galvą. 

— Ar seniai žinai, kad jis miega su Fense? 

— Jau keletą savaičių. 

-— Jis tau papasakojo? 

— Ne, supratau iš ženklų. 

— Ar sakei jam ką nors? | 

— Ką galėčiau sakyti? Jis suaugęs. Taip pat ir ji. Dievas juk 
žino, jis neprivertė jos ir neįkalbinėjo saldžiais žodeliais ati- 
duoti savo nekaltybę. | 

— Spėju, kad ne, - atsiduso Eiverė. - Tačiau nepaisant vi- 
sos jos seksualinės patirties, Fensė nepaprastai pažeidžiama, 
Teitai. Jis skaudina ją. 

— Nesuprask manęs klaidingai. Aš neginu... 

— Klausyk! 

Eiverė ranka davė ženklą patylėti. Tada abu kartu puolė į 
Mendės miegamąjį ir įsiveržė pro duris. 

Ji mosikavo rankomis ir kojomis, daužėsi į lovos apklotus. 
Jos veidelis buvo persikreipęs ir išpiltas šalto prakaito. Ji 
raudojo, lūpos virpėjo. 

— Mamyte! Mamyte! - keliskart pašaukė ji. 

Eiverė instinktyviai palinko prie jos, bet Teitas sulaikė, už- 
dėjęs ant peties ranką. 

— Negalima. Tai gali būti ta proga. 

— Ak, ne, Teitai, prašau. 

Jis užsispyręs papurtė galvą. 

— Mes privalome. 

Eiverė atsisėdo prie Mendės iš vienos pusės, Teitas - iš ki- 
tos. Abu išgyveno pragarą, kuris vyko vaiko pasąmonėje. 

— Ne, ne. - Ji plačiai išsižiojusi gaudė orą. - Mama? Aš ne- 
matau mamos. Negaliu išeiti. 

Eiverė pažvelgė į Teitą. Jis buvo prisidengęs nosį ir burną, 
akis įbedęs į besikamuojančią dukterį. 

Staiga Mendė atsisėdo tiesiai, tarsi spyruoklė ar katapulta 
būtų ją išsviedusi. Jos krūtinė greitai kilnojosi. Akys buvo at- 
merktos ir nemirksėjo, tačiau ji vis dar buvo neišsivadavusi 
iš košmaro. 

— Mama! - suklykė ji. - Išlaisvink mane. Aš bijau. Išlaisvink 
mane! 

Tada jos akių vokai pradėjo plazdėti ir nors kvėpavimas vis 
dar buvo nelygus, daugiau jau nebeatrodė, tarsi būtų bėgusi 
mylias ir kiekvienas įkvėpimas galėtų būti paskutinis. 

— Mama laiko mane, - sušnibždėjo ji. - Mama mane lai- 
ko. - Ji žnektelėjo atgal ant pagalvės ir nubudo. 

Kai atsitokėjo, suglumusiu žvilgsniu bėgiojo nuo Teito prie 
Eiverės. Tada prigludo visu savo mažu kūneliu prie Eiverės. 

— Mama, tu mane ištraukei. Tu išnešei mane iš dūmų. 


Eiverė apkabino ir tvirtai suspaudė Mende. Ji stipriai už- 
merkė akis ir dėkojo Dievui, kad ši mergaitė, tapusi jai tokia 
brangi, išgijo. Kai ji atsimerkė, jos akys susitiko su Teito. Jis 
ištiesė ranką ir krumpliais paglostė jai skruostą, tada uždėjo 
ranką dukrelei ant galvos. 

Mendė atsisėdo ant kulnų ir pareiškė: 

— Aš noriu valgyti. Ar man galima ledų? 

Nusijuokęs su palengvėjimu, Teitas sugriebė ją ir mestelė- 
jo aukštai virš galvos. Mendė suspiegė. 

- Žinoma, gali. Kokio skonio? 

Iš kambarių tarnybos jis užsakė ledų, kartu paprašė ūkve- 
dės naujos patalynės, reikėjo pakeisti drėgnas ir sukuistas 
paklodes. Kol laukė užsakymo, Eiverė perrengė Mende šva- 
riais naktinukais ir sušukavo jai plaukus. Teitas sėdėdamas 
stebėjo jas. 

— Sapnavau blogą sapną, - protingai paaiškino jiems Men- 
dė, kitomis šukomis pati šukuodama savo Mikę Pūkuotuką. — 
Bet aš jau nebebijau, nes mama ten buvo ir mane išnešė. 

Kai baigė savo ledus, ją vėl suėmė miegas. Jie apklostė ją ir 
sėdėjo prie lovos kojūgalio, kol ji užmigo, žinojo, jeigu dakta- 
ras Vebsteris neklysta, jos miego nuo šiol niekas nebetrikdys. 
Kai juodu išėjo iš kambario, apsivijo rankomis vienas kitą per 
liemenį. Eiverė pravirko. 

— Viskas baigta, - sumurmėjo Teitas ir pabučiavo ją į smil- 
kinį. - Nuo šiol viskas turėtų būti gerai. 

— Ačiū Dievui. 

— Tuomet kodėl verki? 

— Aš išvargusi, - prisipažino ji ir tyliai nusijuokė. - Ketinu 
ilgai tūnoti karštoje vonioje. Atrodo, tarsi ši diena būtų tru- 
kusi dvidešimt metų. 

Šiandien jis su ja išgyveno Fensės krizę ir Mendės košma- 
rą. Tačiau Teitas nežinojo, kad nerimo priepuolį Eiverė dar 
patyrė ir toje ispanakalbių bažnyčioje, už navos ji pastebėjo 
keršytoją, apsuptą žiniasklaidos atstovų. 

Kai jie saugiai pasiekė limuziną, ji patogiai įsitaisė prie Tei- 
to, paėmė už rankos ir prispaudė ją sau prie krūtinės. Šį gestą 
jis suprato klaidingai - kaip švelnumo išraišką, iš tikrųjų tai 
buvo visą ją persmelkusios baimės išraiška. 

Kai Eiverė po pusvalandžio išėjo iš vonios kambario, jos 
oda buvo gaivi ir aromatinga nuo prisigėrusio vonios alie- 
jaus. Per naktinukus šviečiant vonios kambario lemputei, jis 
regėjo gundančias jos kūno linijas. 

— Vis dar išvargusi? - paklausė jis. 

Jų kambarys buvo pritemdytas. Lova ištiesta. Tai paste- 
bėjo Eiverės pasąmonė, nes ji pati žiūrėjo tik į Teitą. Jo plau- 
kai buvo žaviai sutaršyti. Vienintelė švieselė, deganti vonios 
kambaryje, nuauksino plaukelius ant jo kūno. Jie kaip pūke- 
liai dengė krūtinę, vijosi aplink bambą, tada kūgiškai perėjo į 
šilkinę juostą, išnykstančią ties atsegtu kelnių juosmeniu. 

— Ne tokia jau ir išvargusi, - atsakė ji dusliai. - Ne, jeigu 
dar galiu galvoti apie ką kita, ne vien apie miegą. 

— O aš galvoju apie, - pasakė jis artėdamas prie jos, - apie 
mylėjimąsi su savo žmona. 

Priėjęs jis apkabino ranka jos kaklą ir net nesudvejojęs kita 
įsmuko po naktiniais ir palietė krūtinę. Žvelgdamas tiesiai jai 
į akis, švelniai glostė spenelį. 

— Turiu galvoje ne poravimąsi su moterimi, kurią man pa- 
sitaikė vesti, - sušnibždėjo jis, kai jo nykštys toliau slidinėjo 
jos speneliu sukdamas žiedus. - Turiu galvoje pamylėti savo 
žmoną. 

Jis prisitraukė jos veidą, tiriamai pažvelgė į akis, tada 
įtraukė jos lūpas. Jo bučinys buvo kitoks. Skirtumas vos jun- 
tamas, tačiau nuostabus. Eiverė tai pajuto iš karto. Jo lie- 
žuvis švelniai, bet savininkiškai užvaldė jos burną. Bučinys 
buvo toks pat geras kaip visada, tik šįkart daug asmeniškes- 
nis, intymesnis ir dosnesnis. 

Po kelių minučių jie jau buvo lovoje. Teitas nuogas gulė- 
jo virš jos ir lūpomis slinko žemyn naktiniais marškiniais, 

nuostabiai švelniai apnuogindamas ją lopinėlis po lopinėlio, 
centimetras po centimetro. Kai juos visiškai nuvilko, jo pe- 
čiai atsidūrė tarp jos šlaunų, o galva ant švelnaus ir glotnaus 
pilvo ir jis karštai jį pabučiavo. 

— Niekada nemaniau, kad galėsiu vėl tave mylėti. Bet tu iš- 
gelbėjai Mende, tu tiek dėl jos ir manęs padarei, - pridūrė jis 
kimiai, - būčiau kvailys, jeigu nemylėčiau tavęs dar labiau nei 
anksčiau. 

Jis pakišo rankas po jos šlaunimis ir jas pakėlė. Jo praviros 
lūpos braukė švelnia jos pilvo oda. Jis bučiavo tamsių garba- 
nų deltą, glaudėsi nosimi, kedeno savo kvėpavimu. 

Sugriebusi jo plaukus, ji išsilenkė siūlydama savo šlaunų 
slėnį jo glamonėjančiai burnai. Jis traukė šilkinį, slidų minkš- 
timą tarp lūpų, sugerdamas jos skonį ir kvapą, pliaukšėjo, 
glamonėjo, ieškojo liežuviu, sukeldamas jai vieną po kito iš- 
siliejančius orgazmus. 

Tada jie apsivertė ir ji atsidėkojo už patirtą palaimą. Jos 
lūpos apžiojo dailią jo penio galvutę. Ji čiulpė ją švelniai ir iš 
skelto griovelio liežuvio galiuku rinko kaip perlus jau ištryš- 
kusius skysčio lašelius. 

Teitas meldėsi nežinomiems dievams, kai ji visiškai jį ap- 
žiojo ir jis pripildė ją savo gyvybės ekstrakto - jis kimiai, šai- 
žiai sušuko, ir jie abudu pasijuto įstabiai. 

Vėliau, kai gulėjo snausdami, jis prisitraukė ją nugara prie 
savo krūtinės. Pabučiavo jos šiltą, švelnų sprandą. Krimstelė- 
jojos petį. Nieko nesakė, laukė, tarsi prašydamas jos leidimo 
pratęsti tą malonumą. 

Ji tiktai sumurkė kaip apsnūdusi katė ir pasidavė, kai jis 
pakėlė jos šlaunis aukštyn, sulenkdamas per kelius prie jos 
krūtinės, leisdama jam sklandžiai įeiti. Jų susiglaudę kūnai 
švelniai bangavo, vos pastebimai judėdami. Tai buvo ramus, 
grakštus lytinis aktas. 

Pasiekęs jis glamonėjo jos krūtis, delnais jausdamas ir mai- 
gydamas tuos apvalumus, tarsi kurtų iš jų naujus pavidalus, 

tada kurstė aistrą pirštų galiukais braukdamas per pašiurpu- 
sius spenelius. 

Ji spaudė sėdmenis į jo kūno linkį ir trynėsi švelniu kūnu į 
tankius plaukus, pasklidusius nuo jo lyties šaknų. Jis sudeja- 
vo pritariamai ir prisitraukė ją aukščiau, arčiau. 

Valdė ją iš priekio su kvapą gniaužiančiu jautrumu, kartais 
pasitaisydamas kietą penį smalsiais pirštais, kurie tuoj pat 
lindo giliai ir į ją, kol ją užliejo saldžiausias malonumas, kaip 
šiltas ir malonus pavasario lietus, be griaustinio, be vėjo, be 
žaibų - apvalantis, tyras ir dosnus. 

Jos ritmiški traukuliai sukėlė orgazmą ir jam. Jo kūnas įsi- 
tempė. Kai karšta spermos srovė užliejo gimdą, kelias nuos- 
tabias akimirkas jis nekvėpavo. 

Pagaliau jie apslopo ir jų kūnai atsipalaidavo, tačiau vis dar 
skleidė šilumą, todėl ji atsisuko į jį. Jų ieškančios burnos su- 
sijungė ilgam, lėtam, drėgnam bučiniui. 

Tada abu užmigo. 


Koturtasdošimt penktas skyrius 


I. rytą jie buvo suplanavę išeiti labai anksti, todėl Eiverė 
sutaupė laiko nubudusi anksčiau už Teitą. Ji išsivadavo iš jo 
rankų ir kojų. Buvo nelengva ištraukti jo pirštus iš savo plau- 
kų jo nepažadinant, tačiau galų gale išsilaisvino. 

Lipdama iš lovos ji pažvelgė per petį. Ir miegantis jis atro- 
dė gražus, viena koja išlindusi iš po apkloto, ant pagalvės juo- 
davo apaugęs šereliais smakras. Jautė didžiausią malonumą 
taip žvelgdama į jį, todėl dūsaudama dėl jaudinančių atmin- 
tin įsirėžusių praėjusios meilės nakties akimirkų, ji įslinko į 
vonios kambarį. 

Kai atsuko vandens čiaupus, šie sucypė. Eiverė krūptelėjo 
nuo garso. Teitui reikėjo kuo ilgiau pamiegoti. Laukė įtempta 
dienotvarkė. Jis daug valandų praleis lėktuve. Tarp skrydžių 
jis sakys kalbas, spaus rankas ir prašys balsuoti už jį. 

Ši paskutinė diena prieš rinkimus greičiausiai pati svar- 
biausia per visą jo rinkimų kampaniją. Šiandien dar netu- 
rintys nuomonės rinkėjai, kurie itin svarbūs būna per visus 
rinkimus, nes lemia jų baigtį, apsispręs, už ką balsuoti. 

Eiverė žengė po šniokščiančia srove. Ji trinko šampūnu 
plaukus, prausė kūną. Ant jo vis dar buvo aistringo Teito my- 
lėjimo žymių. Jo burna paliko mažutę mėlynę ant švelnios 
vidinės šlaunies. Nuo karšto vandens dilgčiojo žandenų nu- 

trintos krūtys, bet ji tik šypsojosi, kai dušo užuolaidos staiga 
atsitraukė. 

— Teitai! 

— Labas rytas. 

— Ką... 

— Pamaniau, nusimaudysiu po dušu drauge su tavimi, - lė- 
tai tarė jis šypsodamasis. - Sutaupysime ne tik laiko, bet ir 
karšto vandens viešbučiui. 

Eiverė virpėjo, nelyginant Rojuje pajutusi savo nuogumą 
Ieva, kai Dievas ją nubaudė už padarytą nuodėmę. Karšto 
vandens srovelės, regis, pavirto ledinėmis ir veriančiomis — 
badė odą kaip aštrios adatos. Jos veidas pabalo, o lūpos-pa- 
mėlo. Akys susmego į kaukolę, išryškindamos didžiules įdu- 
busias akiduobes. Ji drebėjo. 

Teitas suglumęs pakreipė galvą, plaukai nuo miego buvo 
susitarše. 

- Atrodai taip, tarsi vaiduoklį būtum pamačiusi. Ar išgąs- 
dinau? 

Ji tylėjo. Prasižiojo ir vėl susičiaupė, negalėjo išgauti nė 
garso. 

— Kerole? Kas atsitiko? 

Jis bandė suprasti. Jo akys keliavo jos blyškiu, virpančiu 
kūnu, lėtai grįžo atgal. Eiverės širdis nusirito į kulnus, kai ji 
stebėjo jo suglumusį žvilgsnį dar kartą slenkant žemyn. Jis 
sustojo ties krūtimis, pilvu, gakta, šlaunimis - ties kūno sri- 
timis, kurias mato tik meilužio ar teisėto vyro akis. 

Jis regėjo randą, likusį išpjovus apendiksą, labai seną, be- 
veik nepastebimą, nebent jį apnuogini šalta fluorescencine 
šviesa. Eiverė norėjo žinoti ir štai dabar sužinojo - Kerolei 
atauga nebuvo pašalinta. 

— Kerole? - jo balsas buvo sumišęs kaip ir akys. 

Nors gynybinis gestas buvo nepaneigiamas įrodymas, Ei- 
verė, viena ranka prisidengusi apatinę kūno dalį, antrąją iš- 
tiesė jo pusėn, tarsi tikėtųsi užtarimo. 

— Teitai, aš... 

Aštrus ir mirtinas kaip kardas žvilgsnis smigo į viršų ir su- 
sidūrė su jos akimis. 

— Tu ne Kerolė, - ištarė jis tyliai, jo smegenims vis dar si- 
jojant prieštaringus faktus. Tuomet, kai ši tiesa smogė jam iš 
visų jėgų, jis garsiai sušuko: - Tu ne Kerolė! 

Jo ranka šovė pro purškiantį dušą ir sugriebusi ją už riešo 
ištraukė iš vonelės. Ji blauzda trenkėsi į porcelianinės vone- 
lės kraštą; drėgnos pėdos paslydo ant plytelių. Išsprūdo kan- 
kinantis šūksmas, veikiau sielos nei kūno. 

— Teitai, sustok. Aš... 

Jis tėškė jos drėgną, nuogą kūną prie sienos ir prispaudė. 
Jo ranka stipriai sugniaužė jos kaklą, tiesiog po smakru. 

— Kas, po paraliais, tu? Kur mano žmona? Kas tu esi? 

— Nešauk, - suinkštė ji. - Mendė išgirs. 

— Kalbėk, velniai tave griebtų, - jis pritildė balsą, tačiau 
akys tebeplieskė, o ranka dar smarkiau spaudė jai gerklę. — 
Kas tu tokia? 

Jos dantys kaleno taip stipriai, kad ji vos prakalbėjo. 

— Eiverė Daniels. 

— Kas? 

- Eiverė Daniels. 

— Eiverė Daniels? Televizija?.. 

Ji linktelėjo galvą. 

— Kur yra Kerolė? Kas... 

— Kerolė žuvo per lėktuvo katastrofą, Teitai, - pasakė 
ji. - Aš likau gyva. Mus supainiojo, nes mudvi lėktuve pasi- 
keitėme vietomis. Kai ištrūkau iš lėktuvo, nešiau Mende. Jie 
manė... 

Jis suspaudė jos galvą, nuo kurios lašėjo vanduo. 

— Kerolė mirusi? 

— Taip, - ji rijo ašaras. - Taip. Man labai gaila. 

— Per lėktuvo katastrofą? Ar ji žuvo per lėktuvo katastrofą? 
Nori pasakyti, kad tu gyvenai... visą tą laiką?.. 

Tai patvirtindama ji dar kartą skubiai linktelėjo. 

Jos širdis suskilo kaip kiaušinio lukštas, kai stebėjo jį, mė- 
ginantį suvokti šią nesuvokiamą tiesą. Pamažu jis atleido 
gniaužtus ir atsitraukė. 

Ji nutvėrė savo chalatą nuo vonios durų kabliuko ir ap- 
sivilko, skubiai rišdama virvelės mazgą. Pasiekusi užsuko 
čiaupus, bet tuojau pat pasigailėjo tai padariusi. Stojusi tyla 
buvo kurtinama, kaip ir spengiantis šaltas netikėjimas ir 
įtarumas. 

Šią tylą jis sutrikdė mesdamas jai vieną paprastą klausimą. 

— Kodėl? 

Atpildo diena atėjo. Žinojo, kad ji galų gale ateis. Tik nesi- 
tikėjo, kad tai bus šiandien. Nebuvo tam pasirengusi. 

— Tai sudėtinga. 

— Mannnė velnio nerūpi, ar tai sudėtinga, - rūsčiu balsu su- 
riaumojo jis. - Pasakok, kol nepaskambinau policijai. 

— Aš nežinau, kaip ar kada buvo padaryta pirmoji klaida, 
nuo kurios viskas ir prasidėjo, - paklaikusi pasakė ji. - Nubu- 
dau ligoninėje sutvarstyta nuo galvos iki kojų, negalėdama 
nei pajudėti, nei kalbėti. Visi mane vadino Kerole. Pradžioje 
nieko nesupratau. Jaučiau didžiulį skausmą. Buvau išsigan- 
dusi, susipainiojusi, sutrikusi. Man reikėjo kelių dienų, kad 
sulipdyčiau tai, kas-nutiko. 

— O kai tai supratai, nieko nepasakei? Kodėl? 

— Negalėjau! Prisimeni, negalėjau bendrauti. - Ji maldau- 
dama sugavo jo ranką. Jis nusikratė jos. - Teitai, mėginau 
pasakyti tau prieš plastines operacijas, kai rengėsi mano 
veidą atkurti iš Kerolės nuotraukų, tačiau tai buvo neįmano- 
ma. Kiekvieną kartą, kai pravirkdavau, manydavai, kad dėl 
būsimos operacijos. Taip ir buvo. Bet taip pat ir dėl to, kad iš 
manęs buvo atimama mano tapatybė ir primesta kita. Buvau 
bejėgė perduoti šitą žinią. 

- Jėzau, tai jau mokslinė fantastika. - Jis vagojo pirštais 
savo plaukus. Supratęs, kad vis dar nuogas, jis griebė nuo 

kabyklos rankšluostį ir apsivyniojo juo klubus. - Tai atsitiko 
prieš kelis mėnesius. 

— Turėjau kol kas likti Kerolė. 

— Kodėl? 

Ji atmetė galvą ir spoksojo į lubas. Pirmasis pasiaiškinimas 
buvo lengvutis uždavinys, palyginti su tuo, kas dar laukė. 

— Tai nuskambės... 

— Man nusišikt, kaip tai nuskambės, - atšovė jis grėsmin- 
gai. - Noriu žinoti, kodėl tu apsimetei esanti mano žmona. 

— Nes kažkas nori tave nužudyti! 

Skubus atsakymas jį nustebino. Jis vis dar ruošėsi kautis, 
tačiau dabar jo galva loštelėjo atgal, tarsi būtų gavęs smūgį į 
smakrą iš apačios. 

— Ką? 

— Kai gulėjau ligoninėje, - pradėjo, sunerdama rankas ties 
krūtine, - kažkas įėjo į mano palatą. | 

— Kas? 

— Nežinau kas. Išklausyk mane, prieš užduodamas kitus 
klausimus. - Ji giliai atsikvėpė, tačiau sunkiai rinko tinka- 
mus žodžius. - Buvau sutvarstyta. Negalėjau gerai matyti. 
Kažkas, kreipdamasis į mane kaip į Kerolę, įspėjo nedaryti 
jokios priešmirtinės išpažinties. Jis pasakė, kad planas vis 
dar nesikeičia ir kad tau nepavyks patekti į valdžią. 

Jis akimirką stovėjo nejudėdamas, tada lūpų kampučiu nu- 
sišypsojo. Galiausiai nusikvatojo neapykantos kupinu juoku. 

— Tu vyleisi, kad tuo patikėsiu? 

— Tai tiesa! 

— Vienintelė tiesa yra ta, kad tu keliausi į kalėjimą. Da- 
bar. - Jis apsisuko ir žengė prie telefono. 

— Teitai, ne! - Ji sugriebė jo ranką ir privertė jį atsisukti. — 
Aš nekaltinu tavęs už tai, ką apie mane galvoji. 

— Tu net negalėtum įsivaizduoti, ką aš apie tave dabar 
galvoju. 

Šie užgaulūs žodžiai įskaudino, tačiau ji turėjo juos nuryti 

— Aš nemeluoju. Prisiekiu. Kažkas planuoja nužudyti tave 
prieš tau patenkant į valdžią. 

— Aš netgi nesu išrinktas. 

— Atrodo, beveik. 

— Negali atpažinti to paslaptingo žmogaus? 

— Dar ne. Aš stengiuosi. 

Jis stebėjo jos nuoširdų veidą, o tada pasišaipė: 

— Negaliu patikėti, kad stoviu čia klausydamasis to mėš- 
lo. Visus tuos mėnesius gyvenai dangstydamasi melu. Negi 
dabar manai, kad patikėsiu, jog visiškai svetimas žmogus 
įsėlino į palatą ligoninėje ir slapta šnibždėjo tau į ausį, kad 
ketina mane nužudyti? - Jis papurtė galvą, tarsi stebėtųsi jos 
įžūlumu 17 savo kalte. 

— Ne svetimas, Teitai. Kažkas artimas. Kažkas iš tavo 
šeimos. 

Jam atvipo žandikaulis. Spoksojo į ją netikėdamas. 

— Ar tu?.. 

— Pagalvok! Į intensyviosios slaugos skyrių įleidžiami tik 
šeimos nariai. 

— Nori pasakyti, kad kas nors iš mano artimųjų planuoja 
mane nužudyti? 

— Žinau, tai skamba kvailai, tačiau tai tiesa. Aš to neišsigal- 
vojau. Taip pat ir nesapnavau. Yra laiškai. 

— Laiškai? 

— Laiškai palikti Kerolei ten, kur tik ji galėtų aptikti, prane- 
šantys jai, kad tas planas vis dar galioja. - Ji nuskubėjo prie 
lentynos spintoje ir pradariusi vieną lagaminų atsegė sky- 
relio užtrauktuką. Ji atnešė laiškus, subjaurotą kampanijos 
plakatą ir padavė jam. 

— Jie buvo atspausdinti rašomąja mašinėle, kuri yra rančo- 
je, - pasakė jam. 

Jis ilgai juos tyrinėjo. 

— Tu galėjai pati išspausdinti juos tam atvejui, jeigu per- 
prasčiau tave ir tau reikėtų atpirkimo ožio. 

— Aš to nedariau, - sušuko ji. - Tai Kerolės partneris mė- 
gino... 

— Pala, pala. - Jis numetė tuos laiškus ir iškėlė rankas. — 
Darosi vis įdomiau. Kerolė ir tariamasis žudikas buvo suma- 
nę tai kartu, taip turėčiau suprasti? 

— Kaip tik taip ir buvo. Nuo to laiko, kai sutiko tave. Galbūt 
anksčiau. 

— Kodėl Kerolė būtų norėjusi mane žudyti? Ji neturėjo jo- 
kių polinkių į politiką. 

— Tai ne politika, Teitai. Tai asmeniška. Kerolė išsikėlė tiks- 
lą tapti tavo žmona. Ji tapo tokia, kokios tu norėjai, ir kai jie 
suvienijo jėgas, ją apmokė, kaip elgtis, kad ją įsimylėtum. Kas 
jus supažindino? 

— Džekas, - atsakė jis gūžtelėjęs pečiais. - Ji atėjo į mūsų 
firmą ieškoti darbo. 

— Tai galėjo būti ne atsitiktinumas, kad ji ieškojo darbo 
jūsų teisės kontoroje. 

— Ji turėjo nepriekaištingą kvalifikaciją. 

— Neabejoju, kad turėjo ja pasirūpinti. 

— Ji mokėjo spausdinti, - pridūrė jis susijuokęs. - Todėl vi- 
sos tavo teorijos eina velniop. 

— Žinau, esu teisi. 

— Spėju, gali tai net įrodyti, - ironiškai nusivaipė jis, leisda- 
mas suprasti, kad mano priešingai. 

Jis net pernelyg patenkintas sunėrė rankas ant krūtinės. 

— Aš neturiu įrodymų. Zy turi. 

Jį tai, aišku, pritrenkė. Jis nuleido rankas. 

— Mano motina? 

— Ji apie Kerolę Navaro turi visą aplanką. Mačiau jį. Ma- 
nydama, kad esu Kerolė, ji grasino mane demaskuoti, jeigu 
padarysiu tave nelaimingą. 

— Kodėl ji turėtų tai daryti? 

— Atrodo, ji mano, kad tu vėl įsimylėjai savo žmoną. - Eive- 
rė reikšmingai pažvelgė į jį. - Po praėjusios nakties ir aš turiu 
rimtą priežastį taip manyti. 

— Pamiršk praėjusią naktį. Ir pati puikiai žinai, kad viskas 
buvo bjauriausia apgaulė. - Jis piktas nusisuko. 

Eiverė tyliai teikė pirmąją pagalbą savo sužeistai širdžiai. 
Vėliau ją reikės gydyti kruopščiau. Tačiau dabar ji turėjo 
spręsti svarbesnius reikalus. 

— Netjei pradžioje tu neįžvelgei, kokia Kerolė yra iš tikrųjų, 
Zy ją kiaurai permatė. Ji pasamdė detektyvą, kad pasiknistų 
jos praeityje. 

- Ir ką gi jis sužinojo? 

— Verčiau dabar neaptarinėsiu... 

— Ką jis sužinojo? - paklausė griežtai, atsisukdamas ir vėl 
stodamas su ja akistaton. - Dėl Dievo meilės, nebūk bent da- 
bar tokia skrupulinga. 

— Ji buvo striptizo šokėja. Beje, ji buvo suimta už prostitu- 
ciją. - Matydama, kaip tie žodžiai jį paveikė, ji siekė jo rankos. 
Jis atitraukė ją, jai net nespėjus prie jos prisiliesti. - Tau ne- 
„būtina manim tikėti, - pasakė ji, piktai keldama balsą dėl jo 
kvailo, užsispyrusio vyriško išdidumo. - Paprašyk motinos, 
kad parodytų tau tuos surinktus faktus. Ji saugo juos, kad 
panaudotų prieš Kerolę, jeigu kada pajustų, kad atėjo laikas. 
Ir tau tai neturėtų būti kokia nelaukta naujiena, Teitai, nes 
tu niekinai mane, laikydamas Kerole, dėl meilės romanų, dėl 
to, kad ji nutraukė nėštumą, nes laukėsi tavo vaiko, ir vartojo 
narkotikus. Ištisus mėnesius kenčiau tavo antipatiją už tos 
moters klaidas. 

Jis akimirką gromuliavo jos žodžius, kandžiodamas žandą 
iš vidaus. 

— Gerai, tarkime, pripažinsiu, kad esi teisi dėl to neregėto 
negirdėto sąmokslo nužudyti. Bet ar manai, kad patikėsiu, 
jog lindai į pavojų iš savo geros širdies? Kodėl neįspėjai ma- 
nes prieš kelis mėnesius, kai tik atsirado galimybė? 

— Ar tuomet būtum patikėjęs manim, jeigu net dabar tau 
tai skamba kaip didžiausia nesąmonė? - Jis tylėjo, todėl pati 
atsakė: - Ne, tu nebūtum patikėjęs, Teitai. Aš buvau bejėgė. 

Neturėjau galios apsisaugoti, kaip ir tu, mano padėtis buvo 
nepavydėtina. Be to, negalėjau sau leisti taip rizikuoti. Kai 
tas žmogus, ir nesvarbu, kas jis buvo ar tebėra, būtų suži- 
nojęs, kad pašnibždėjo savo planus Eiverei Daniels, televizi- 
jos naujienų korespondentei, kaip ilgai, tavo manymu, mane 
būtų palikęs gyvą? 

Jis prisimerkė. Iš lėto jo galva ėmė linguoti aukštyn 
žemyn. 

— Manau, jau žinau, kodėl Eiverė Daniels, televizijos nau- 
jienų korespondentė, ėmėsi šios apgaulės. Tu tai padarei dėl 
skandalingos istorijos, ar ne taip? 

Ji apsilaižė lūpas, tuo išsiduodama, kad beveik kaip per iš- 
pažintį jaučiasi kalta ir nervinasi. 

— Ne visai. Prisipažįstu, kad mano karjera iš pradžių pri- 
klausė nuo to. - Ji vėl pasiekė jo ranką ir šį kartą ją palaikė. - 
Bet ne dabar, Teitai. Ne tada, kai pamilau... Mendę. Kai jau 
pradėjau, nebegalėjau baigti. Negalėjau tiesiog išeiti ir palikti 
neišspręstų problemų. 

— Tai ar ilgai ketinai apsimetinėti mano žmona? Ar mes ke- 
tinome dulkintis tamsoje iki mūsų dienų pabaigos? Ar taip ir 
būčiau niekada nepamatęs tavęs nuogos? Kiek laiko ketinai 
apsimetinėti? Amžinai? 

— Ne. - Jos ranka nuslydo nuo jo plaštakos ir iš nevilties 
nusviro. - Nežinau. Ketinau tau pasakyti, tiktai... 

— Kada? 

— Kai būčiau žinojusi, kad Mendei viskas gerai ir kad tu 
saugus. 

— Tai mes vėl grįžtame prie to sąmokslo nužudyti. 

— Nustok kalbėti apie tai taip nerūpestingai, - sušuko 
ji. - Ši grėsmė tikra. - Ji pažvelgė į plakatą. - Ir nėra jokių 
abejonių. 

— Tuomet pasakyk man, ką tu įtari. Kai išėjai iš ligoninės, 
tu gyveni tarp žmonių, kurie mane visada supo. - Jis vėl pa- 
purtė galvą ir karčiai nusijuokė iš savo paties kvailumo. - Jė- 

zau, tai tiek daug paaiškina. Atminties spragos. Šepas. Jo- 
dinėjimas. - Jis nužvelgė jos kūną. - Tai atsako į tiek daug 
klausimų, - pasakė jis šiurkščiai. Atsikrenkštęs jis paklausė 
savęs. - Kodėl aš to nepastebėjau? 

— Tu nežiūrėjai. Tu ir Kerolė ilgą laiką artimai nebend- 
ravote. 

Jis, atrodo, buvo nelinkęs kreipti į tai dėmesio. Jis ir toliau 
verpė savo minčių giją. 

— Ką tu įtari? Kas nori mane nužudyti? Mano tėvai? Mano 
brolis? Mano geriausias draugas? Dorotė Rėja? Ne, pala - 
Fensė! Štai kas. - Jis pliaukštelėjo pirštais. - Ji užsiuto ant 
manęs prieš kelerius metus, kai nedaviau jai savo automobi- 
lio, tai todėl ji ir nori mane nužudyti. 

— Nejuokauk. - Eiverė drebėjo nuo įtampos. 

— Visas šis reikalas yra nevykęs pokštas, - pasakė, pasi- 
lenkdamas prie jos veido. - Bjaurus, niekingas pokštas, iš- 
krėstas visiems mums neatsakingos velniabobės, turinčios 
didelių ambicijų. Pripažįstu, buvau aklas, kurčias pusgalvis, 
bet dabar viską matau aiškių aiškiausiai. Ar tik ne tu netak- 
tiškai pasielgei, kai dar dirbai žurnaliste prieš metus - kažką 
pareiškei, nepatikrinusi faktų? Taip, manau, tai buvai tu. Tu 
sukurpei šį planą, kadištaisytum tą klaidą ir grįžtum pas savo 
kolegas. Tu esi žurnalistė, kuriai reikėjo karštos istorijos, to- 
dėl kai tik tokia galimybė pasitaikė, paskubomis ją surezgei. 

Ji purtė galvą ir graudžiai kuždėjo, tačiau jau ne taip karš- 
tai ir tvirtai. 

— Ne. 

— Aš patikėsiu tavimi, Eivere Daniels. Tu kursi savo isto- 
riją, ir nesvarbu, kiek tai kainuos, tiesa? Šį kartą dėl jos tu 
net pasiruošusi ištvirkauti. Tikriausiai ne pirmą kartą. Ar tu 
smunki taip žemai su visais savo pašnekovais? Ar taip visada 
jiems atsimoki, kad patikėtų tau savo paslaptis? 

Ji susisiautė chalatu tvirčiau, tačiau tai mažai gelbėjo nuo 
jo šiurpinančių priekaištų. 

— Aš neištvirkavau, Teitai. Viskas, kas atsitiko tarp mūsų, 
buvo nuoširdu. 

— Velnioniškai nuoširdu. 

— Buvo! 

— Aš dulkinausi su apsimetėle. 

— Ir mylėjai ją! 

— Matyt, dėl to, kad tu tai darai taip pat gerai, kaip ir apsi- 
metinėji! 

Jos pyktis ištirpo, ji negalėjo atremti šios žodžių krušos. 
Dabar maldaujančios jos akys paplūdo ašaromis. 

— Tu klysti. Prašau patikėk manim, Teitai. Turi būti atsar- 
gus. - Ji parodė į plakatą. - Jis ketina padaryti tai rinkimų 
dieną. Rytoj. 

Jis nepalenkiamai purtė galvą. 

— Niekada nepatikėsiu, kad kas nors iš mano šeimos ketina 
paleisti kulką man į galvą. 

— Pala! - sušuko ji, staiga prisiminusi, ką buvo pamiršusi 
paminėti. - Yra toks aukštas žilaplaukis vyras, sekiojantis 
tave iš vieno miesto į kitą. - Ji greitai išvardijo, kokiu laiku ir 
kokiuose miestuose ji buvo mačiusi Žilaplaukį minioje. - Va- 
nas turi tai įrodančių juostų. 

— Ak, operatorius iš KTEX televizijos, - pasakė, gailiai šyp- 
sodamasis. - Dabar aišku, iš kur jis. Kas dar dalyvauja tavo 
žaidimėlyje? 

— Airišas Makeibas. 

— Kas jis? 

Ji trumpai paaiškino, kokie santykiai juos sieja ir kaip Airi- 
šas jaudindamasis tariamai atpažino Kerolės kūną. 

— Jis turi jos papuošalus, jeigu nori juos susigrąžinti. 

— O kaip šis medalionas? - paklausė jis, galva linktelėda- 
mas įjos krūtinę. 

— Mano tėvo dovana. 

— Labai sumanu, - jis nenoromis parodė pagarbą. - Tu 
greitai reaguoji, esi guvi ir gerai mėtai pėdas. 

— Paklausyk manęs, Teitai. Jeigu aš gausiu tas juostas iš 
Vano, ar peržiūrėsi jas, gal pamatęs tu atpažintum tą vyrą? 

Ji papasakojo jam, kaip jie padarė išvadą, kad buvo pasam- 
dytas profesionalus žudikas. 

— Tu subūrei neblogą trijule, ir visi manote, kad pasidary- 
site gražaus pinigo Ratledžų šeimos sąskaita. 

— Nieko panašaus. 

— Ne? 

— Ne! 

Netikėtai kažkas pabeldė į duris ir juos abu privertė pasi- 
sukti. 

— Kas ten? - sušuko Teitas. 

Tai buvo Edis. 

— Po dvidešimties minučių renkamės apačioje, trumpai pa- 
sitarsime prieš važiuodami į oro uostą. - Teitas keletą aki- 
mirkų žvelgė į nerimaujančias Eiverės akis. - Ar viskas ge- 
rai? - paklausė Edis. 

Ji parėmė smakrą kumščiais ir tyliai maldavo Teito nieko 
nesakyti. 

— Prašau, Teitai, - sušnibždėjo. - Gal ir neturi priežasčių, 
bet privalai manim patikėti. 

- Viskas puiku, - nenoriai sušuko jis, neatidarydamas 
durų. - Susitiksime valgomajame. Po dvidešimties minučių. 

Eiverė susmuko su palengvėjimu ant artimiausios sofos. 

— Tu privalai niekam nieko nesakyti, Teitai. Prisiek man, 
kad apie tai niekam neprasitarsi nė žodeliu. Niekam. 

— Kodėl turėčiau pasitikėti tavimi labiau nei savo šeima ir 
ištikimais draugais? 

Atsargiai rinkdama žodžius, ji atsakė: 

— Jeigu tai, ką tau sakiau, yra tiesa, tuomet tylėjimas galė- 
tų apsaugoti tavo gyvybę. Jeigu visas tas beprotiškas planas 
yra kvailystė, tada tavo tylėjimas apsaugos tave nuo žmonių 
pajuokos. Šiaip ar taip, demaskuodamas mane kaip apsime- 


Svetimas voidas + 477 


tėlę, tu dabar nieko nelaimėtum. Todėl maldauju tavęs kol 
kas niekam nieko nesakyti. 

Jis ilgai ir šaltai spoksojo į ją. 

— Tu esi tokia pat sukta, kokia buvo ir Kerolė. 

— Man nepatinka, kad tu taip supranti. 

— Aš turėjau pastebėti tuos ženklus. Turėjau žinoti, kad tie 
tavo, jos, pasikeitimai buvo per daug geri, kad būtų tiesa. Pa- 
vyzdžiui, tai, kaip tu elgeisi su Mende parvykusi namo. 

- Ji tiek daug pasiekė, Teitai. Argi aš nenusipelniau ją pa- 
mildama, kad manim patikėtum? 

— O ar bus garbinga, kai sudaužysi jai širdį išeidama? 

— Tai sudaužys ir mano širdį. 

Jis nekreipė į ją dėmesio. 

— Dabar jau suprantu; kodėl staiga susidomėjai šiais rinki- 
mais, kodėl taip iškalbingai reikšdavai savo nuomonę ir ko- 
dėl... - Jis pažvelgė į jos burną. - Kodėl taip daug kas buvo 
kitaip. 

Keletą akimirkų atrodė, kad jis kovoja su galingo magne- 
to, traukiančio prie jos, jėga. Tada, pagiežingai nusikeikeęs, jis 
nusisuko. 

Eiverė puolė paskui, norėdama sulaikyti, jam nespėjus už- 
trenkti vonios kambario durų. 

— Ką ketini daryti? 

— Kol kas nejudinsiu nė piršto. Aš tiek daug pasiekiau. Tu 
ir tavo niekingas planas nesutrukdys man laimėti rinkimų, 
manim pasitiki visa šeima ir tiek daug žmonių. 

— O kaipgi aš? 

— Aš nežinau, - sąžiningai atsakė jis. - Jeigu tave demas- 
kuočiau, aš pats ir mano šeima pasirodytume kaip kvailiai. - 
Jis sugriebė jai už plaukų pakaušyje ir trūktelėjo atgal. - Ir jei- 
gu tu skleisi šias nesąmones, pribaigsiu tave savo rankomis. 

Ji neabejojo, kad jis taip ir padarytų. 

— Aš nemeluoju, Teitai. Viskas, ką tau sakiau, yra tiesa. 

Jis staigiai paleido ją. 

— Aš tikriausiai išsiskirsiu su tavim, kaip ketinau skirtis ir 
su Kerole. Tau bus puiki bausmė - visą gyvenimą liksi buvusi 
pono Ratledžo žmona. 

— Turi būti atsargus. Tave mėgins nužudyti. 

— Eiverė Daniels mėnesių mėnesius buvo mirusi ir palaido- 
ta. Ji ir liks mirusi ir palaidota. 

— Saugokis minioje aukšto žilaplaukio vyro. Nesiartink 
prie jo. 

— Nebus jokios karjeros televizijoje, nebus nuostabiosios 
istorijos, žaibiškai galinčios padaryti tave įžymybe. - Jis pa- 
niekinamai ją nužvelgė. - Tu nepeši jokios naudos iš šios is- 
torijos, ponia Daniels. 

— Padariau tai, nes myliu tave. 

Jis užtrenkė duris jai prieš nosį. 


Hoturiasdošimt šeštas skyrius 


Vano paieškos rinkimų dienos išvakarėse ėjo į pabaigą. Kele- 
tą sekundžių jis spoksojo į ekraną netikėdamas, kad pagaliau 
surado tai, ko taip ilgai ieškojo. 

Jis nusnūdo tik auštant. Pamatęs pro sudriskusias nakti- 
nes užuolaidas besiskverbiančią šviesą, suprato, kad žiūrėda- 
mas vieną vaizdajuostę po kitos kiurksojo visą naktį. Pamie- 
gojęs maždaug valandą, jis išgėrė puodelį stiprios, turinčios 
daug kofeino kavos ir grįžo prie pulto. Ant grindų aplink sta- 
lą mėtėsi vyniojamasis popierius nuo greito maisto, tuščios 
sodos vandens skardinės, tušti cigarečių pakeliai ir dvokė 
perpildytos peleninės. 

Vanas net nepastebėjo tos netvarkos. Jam ji nerūpėjo. Kaip 
ir tai, kad jau daugiau nei dvi paras buvo sočiau nevalgęs ir 
nesiprausęs po dušu. Jo neįveikiamas potraukis žiūrėti vaiz- 
dajuostes seniai buvo virtęs apsėdimu. Dabar jo užsidegimas 
peraugo į misiją. 

Jis užbaigė ją devintą trisdešimt vakaro, kai sėdėjo sukda- 
mas juostą, paties nufilmuotą prieš trejus metus, tada dirbo 
NBC bendrovės Vašingtono filiale. Jis net neprisiminė tos 
televizijos stoties pavadinimo, bet prisiminė užduotį. Tuo- 
met nufilmavo keturias juostas, kiekvienoje - po dvidešimt 
minučių nesumontuotų vaizdų. Korespondentas sutrumpi- 
no tas aštuoniasdešimt minučių iki penkių minučių trukmės 

specialios apybraižos vakarinėms naujienoms per reitingų 
apžvalgos savaitę. Žmonės, žiūrėdami tuos vaizdelius, šiurpo 
ir slogiai lingavo galvas, tačiau prarijo kaip spragėsius. 

Vanas keletą kartų peržiūrėjo visą tą aštuoniasdešimties 
minučių darbą, kad įsitikintų, jog neklysta. Kai įsitikino esąs 
teisus, suspaudė reikiamus jungiklius, įkišo tuščią ritinėlį ir 
pradėjo kopijuoti pačią svarbiausią ir labiausiai inkriminuo- 
jančią juostą. 

Kadangi ją reikėjo nedelsiant perrašyti, turėjo prastumti 
dvidešimt minučių. Jis pasikuitė tarp suglamžytų popierių, 
besimėtančių prie pulto, ir galų gale radęs sulamdytą ciga- 
retę užsidegė; tada pakėlė telefono ragelį ir paskambino į 
Palacio Del Rio. 

— Taip, man reikia pakalbėti su ponia Ratledž. Teito Ratle- 
džo žmona. 

- Atleiskit, pone, - maloniai pasakė komutatoriaus opera- 
torė, - negaliu jūsų sujungti, bet jeigu pasakysite savo vardą 
ir numerį... 

— Ne, jūs nesuprantate. Tai asmeniška žinia. Ei... hm, Ke- 
rolei Ratledž. 

— Aš perduosiu jūsų žinutę jų personalui, kuris atrenka... 

— Klausyk, kale, tai svarbu, supratai? Kritinis atvejis. 

— Kam svarbu, pone? 

— Negaliu sakyti. Turiu asmeniškai pasikalbėti su ponia 
Ratledž. 

- Atleiskit, pone, - pakartojo nepalaužiama telefonistė. - 
Negaliu jūsų sujungti. Jeigu paliksite savo... 

- Šūdas! 

Jis tėškė telefono ragelį ir surinko Airišo numerį. Leido te- 
lefonui skambėti trisdešimt kartų, kol pasidavė. 

— Kur, po galais, jis trankosi? 

Kol juosta vis dar įsirašinėjo, Vanas žingsniavo mėginda- 
mas sugalvoti geriausią būdą, kaip pranešti Airišui ir Eiverei, 
ką sužinojo. Svarbiausia buvo perduoti tą juostą Eiverei į ran- 


kas, bet kaip? Jeigu net viešbučio telefonistės negalėjo įkal- 
bėti, kad sujungtų su Eiverės kambariu, greičiausiai šį vakarą 
jam nepavyktų prisiartinti prie jos taip arti, kad perduotų tą 
juostą jai į rankas. Ji turi ją pamatyti iki rytdienos. 

Kai juosta jau buvo perrašyta, Vanas vis dar nebuvo su- 
galvojęs, kaip išspręsti šį iškilusį uždavinį. Vienintelė galima 
veiksmų eiga - pamėginti surasti Airišą. Jis patartų, kaip 
elgtis. 

Tačiau pusvalandį pakaitinęs KTEX naujienų skyriaus ir 
Airišo namų telefono linijas iš savo buto, jis vis dar nebuvo 
pakalbėjęs su savo viršininku. Jis nusprendė nuvežti pra- 
keiktą juostą Airišui į namus. Ten jis galėtų jo palaukti. Rei- 
kės pervažiuoti visą miestą, tačiau velniai nematė. Tai buvo 
labai svarbu. 

Kai jis pasiekė savo daugiabučio namo automobilių aikšte- 
lę, prisiminė, kad jo furgonas stovi prie darbo. Išvakarėse jo 
kolega korespondentas turėjo jį parvežti namo, kai jie nufil- 
mavo Ratledžo sugrįžimą į San Antonijaus oro uostą. 

- Šūdas. Ką dabar daryti? 

Pašto skyriaus dėžutė. Jeigu nebus kitos galimybės susi- 
siekti, jam buvo pasakyta informuoti tokiu būdu. Jis grįžo 
vidun. Popieriaus skiaučių krūvoje jis surado tą, kurioje buvo 
pakeverzojęs pašto skyriaus dėžutės numerį. Jis įdėjo vaiz- 
dajuostę į storą plastiku iš vidaus išmuštą voką su adresu, 
užsimetė striukę ir pasiėmęs paketą leidosi pėsčiomis. 

Iki artimiausios parduotuvėlės, kur buvo ir pašto dėžutė, 
reikėjo praeiti du gyvenamųjų namų kvartalus, tačiau net 
toks mažas atstumas Vanui atrodė per didelis. 

Jis nusipirko cigarečių, šešių skardinių alaus pakuotę ir 
pašto ženklų, kad galėtų išsiųsti siuntinuką, - jeigu neuž- 
teks, Airišas galės sumokėti skirtumą, - ir įmetė paketą į 
pašto dėžutę. Ant jos buvo užrašyta, kad paštas surenkamas 
vidurnaktį. Juosta geriausiu atveju pateks Airišui į rankas 
rytojaus rytą. 

Vis dėlto Vanas ketino ir toliau skambinti Airišui kas pen- 
kias minutes, kol su juo susisieks. Išsiųsdamas juostos kopi- 
ją, jis tik apsidraudė. 

Kur tas senas pusgalvis tokią valandą galėtų būti, jeigu ne 
namie ar televizijos stotyje? Anksčiau ar vėliau jis turi pa- 
sirodyti. Tada juodu nuspręs, kaip įspėti Eiverę, koks realus 
pavojus gresia Ratledžo gyvybei. 

Pakeliui siurbčiodamas iš alaus skardinės, Vanas parsivilko 
namo, atsirakino butą, įėjo, nusivilko striukę ir vėl sėdo prie 
pulto. Jis įdėjo vieną iš juostų, kuri padėjo jam įminti mįslę, 
ir pradėjo iš naujo ją žiūrėti. 

Įpusėjęs juostą, jis pasiekė ragelį ir surinko Airišo numerį. 
Jam suskambus penkis kartus, išgirdo trakštelėjimą, nutrau- 
kiantį sujungimą. Greitai pažvelgė į telefoną ir išvydo, kad jo 
mygtuką nuspaudusi pirštinėta ranka. Ranka pasekusios jo 
akys išvydo maloniai šypsantį veidą. 

— Labai įdomu, pone Lavdžojau, - tyliai pasakė lankytojas, 
linktelėdamas į mirgantį ekraną. - Nelabai galėjau prisimin- 
ti, kur jus anksčiau mačiau. 

Tada pakėlė revolverį ir nutaikęs į Vano kaktą iššovė. 


Airišas nuskubėjo pro savo paradines duris ir sugriebė ragelį 
telefonui suskambus šeštą kartą, kaip tik tuo metu skambin- 
tojas pakabino ragelį. „Prakeikimas!“ Jis pratūnojo iki vėlu- 
mos naujienų skyriuje, rengdamasis pragariškai dienai, o to- 
kia rytoj ir laukė naujienų komandos. 

Jis kelintą kartą tikrino tvarkaraščius, peržiūrėjo užduotis 
ir tarėsi su diktoriais norėdamas įsitikinti, kad visi žino; kur 
jiems reikės eiti ir ką daryti. Tai bus naujienų diena, kokias 
Airišas labai mėgo. Tačiau tokios dienos sukeldavo ir stiprų 
rėmenį, lyg siera viduriuose rusentų. Jam nereikėjo pakeliui 
namo sustoti ir godžiai ryti to troškinio su pipirų padažu. 

Jis išgėrė stiklinę antacido ir grįžo prie telefono. Paskam- 
bino Vanui, tačiau pakabino ragelį telefonui suskambėjus 

porą dešimčių kartų. Jeigu Vanas išėjo paūžti, apsinešti nuo 
legalių kvaišiklių, jis nudės jį. Ankstų rytą jis turi būtų gyvas 
ir šviežias kaip agurkėlis. 

Jis išsiųstų Vaną su korespondentu filmuoti, kaip Ratle- 
džai balsuoja Kervilyje, tada įtaisytų jį visai dienai ir ilgam 
vakarui Palacio Del Rio laukti, kada jie sugrįš. 

Airišas netikėjo, kad kas galėtų būti toks kvailas ir kėsin- 
tųsi pulti Ratledžą žudyti rinkimų dieną, bet Eiverė, atrodo, 
buvo įsitikinusi, kad pasikėsinimą įvykdyti mėgins kaip tik 
tada. Jeigu matydama Vaną minioje ji mažiau nerimauja, Ai- 
rišas pasistengs, kad jis būtų ten matomas ir lengvai pasie- 
kiamas - jai gali jo prireikti. 

Susisiekti su ja telefonu buvo neįmanoma. Jis jau bandė 
skambinti jai šiandien, tačiau jam buvo pasakyta, kad ponia 
Ratledž nekaip jaučiasi. Bent jau tokią istoriją surezgė Ratle- 
džų stovykloje, kai ji nelydėjo Teito per baigiamąją jo kampa- 
nijos kelionę po šiaurės Teksasą. 

Paskutinįkart, kai bandė su ja pasikalbėti, jam buvo pasa- 
kyta, kad šeima išėjusi pietauti. Vis dar susirūpinęs pakeliui 
namo jis sustojo prie pašto skyriaus ir pasitikrino pašto dė- 
žutę. Joje nieko nebuvo, tai šiek tiek jį nuramino. Jis guodėsi, 
kad jokių naujienų - gera naujiena. Jeigu Eiverei jo reikėtų, ji 
žino, kur jį rasti. 

Jis susiruošė miegoti. Pasimeldes pamėgino dar kartą pa- 
skambinti Vanui. Vis dar niekas neatsiliepė. 


Eivere rinkimų dienos išvakarėse kankino nerimas. Teitas jai 
kategoriškai pasakė, kad ji nevyks su juo į paskutinę kampa- 
nijos kelionę, ir nepaisė jokių jos maldavimų. 

Kai jis saugiai grįžo, jai palengvėjo, nors kojos vis dar lin- 
ko. Kai jie susirinko pietauti, Džekas prisėlino prie jos ir pa- 
klausė: 

— Ar tau vis dar diegliai? 

— Ką? 

— Teitas sakė, kad šiandien tu nesikėlei, nes prasidėjo 
ciklas. 

— Ak, taip, - lengviau atsidususi, ji palaikė tą melą, - šįryt 
nekaip jaučiausi, bet dabar man geriau, ačiū. 

— Tik norėjau įsitikinti, kad nesugadinsi tokio svarbaus 
ryto. - Džekui nė trupučio nerūpėjo jos sveikata, tik tai, kaip 
jos buvimas ar nebuvimas galėtų paveikti rinkimų rezulta- 
tus. - Rytoj turi pasirodyti kaip niekad puikiai. 

— Pasistengsiu. 

Tada Džeko pareikalavo Dorotė Rėja, kuri nelietė gėrimų 
jau kelias savaites. Pokyčiai buvo akivaizdūs. Ji jau nebeat- 
rodė išsigandusi ir silpna, be to, stengėsi atrodyti ir graži. 
Labiau pasitikinti savimi, ji retai paleisdavo Džeką iš akių ir 
niekada, kai netoliese matydavo Eiverę. Regis, ji vis dar laikė 
Kerolę pavojinga, tačiau dabar buvo pasiruošusi su ja kautis 
dėl savo vyro meilės. 

Teitas iš prigimties buvo žavumo įsikūnijimas, todėl, kaip 
manė Eiverė, niekas nepastebėjo, kad jų santykiai atšalę. Šei- 
ma kartu keliavo į restoraną pietauti, ten buvo pasodinti ir 
aptarnauti atskirame valgomajame. 

Per pietus Teitas su ja elgėsi kuo mandagiausiai. Ji vargino 
jį klausimais apie jo dieną, kaip jį sutiko kiekviename mieste. 
Jis atsakinėjo mandagiai, tačiau neišsiplėsdamas. Plieninis 
jo akių šaltis stingdė ją iki kaulų smegenų. 

Jis žaidė su Mende. Porino istorijas iš kelionės dėmesin- 
giems motinai ir tėvui. Jis švelniai erzino Fensę ir įtraukė ją 
į pokalbį. Išklausė Džeko paskutinių patarimų. Pasiginčijo su 
Edžiu, kaip jam rengtis rinkimų dieną. 

— Eidamas balsuoti nesipuošiu — apsirengsiu kaip eilinis 
vyrukas. O kostiumu persirengsiu ir užsirišiu kaklaraištį tik 
tuo atveju, jeigu turėsiu sakyti priėmimo kalbą. 

— Tuomet verčiau pasirūpinčiau iš viešbučio paimti stovi- 
mąją kabyklą, kad per naktį kostiumas kabėtų tvarkingai, — 
tikėdama Teito pergale pasakė Eiverė. 

— Klausyk, klausykis jos! - Nelsonas iš širdies prietaringai 
nusispjovė per petį. 

Teitas griežtai pažvelgė į ją, tarsi norėdamas nuplėšti nuo 
jos kaukę. Jeigu jis kuo nors ką nors ir įtarė šiame nuotaikin- 
game artimųjų būrelyje, tai tik ją. Jis slėpė abejones dėl savo 
šeimos lojalumo ir ištikimybės, ir slėpė jas gerai. Kaip žmo- 
gus, kurio gyvenimas kitą dieną galėjo iš esmės pasikeisti, jis 
atrodė neįtikimai ramus. 

Vis dėlto Eiverė spėjo, kad jo šaltakraujiškumas tik išori- 
nis. Jis tryško tikėjimu, nes norėjo, kad ir visi kiti jaustųsi 
ramūs. Tai Teitui taip būdinga. 

Ji troško susitikti su juo akis į akį, grįžus į viešbutį, ir džiau- 
gėsi, kai jo pasitarimas su Džeku ir Edžiu greitai baigėsi. 

— Aš einu pasivaikščioti paupiu, - tarė jiems Džekas, apsi- 
vilkęs striukę. - Dorotė Rėja ir Fensė žiūri filmą per televi- 
zorių kambaryje. Tai sentimentali nesąmonė, negaliu tokių 
pakęsti, taigi, kol rodys filmą, ketinu paslampinėti. 

„- Aš nusileisiu su tavim liftu, - pasakė Edis. - Noriu pati- 
krinti, ar kartais nepražiopsojome kokių laikraščių vestibiulio 
kioske. 

Jie išėjo. Mendė jau miegojo savo kambaryje. Dabar, gal- 
vojo Eiverė, ji turės laiko priversti Teitą išklausyti savo argu- 
mentų, net jei reikės maldauti jų išklausyti. Galbūt šį kartą jo 
sprendimas nebus toks griežtas. Tačiau, jos nusivylimui, jis 
pasiėmė raktą ir žengė prie durų. 

— Aplankysiu mamą ir tėtį. 

— Teitai, ar tu pastebėjai oro uoste Vaną? Aš mėginau jam 
skambinti į namus, tačiau jis dar nebuvo grįžęs. Norėjau, kad 
jis atneštų juostas, todėl... 

— Atrodai pavargusi. Nelauk. 

Jis išėjo ilgam. Užsidariusi viešbučio kambariuose, ji pra- 
leido ilgą ir niūrią dieną, todėl buvo išvargusi ir nepajėgdama 
daugiau laukti atsigulė. 

Teitas taip ir negrįžo pas ją. Ji nubudo naktį. Pasigedusi jo 
šilumos, puolė panikon, šalia savęs negirdėjo jo kvėpavimo. 
Ji greitai perbėgo miegamąjį ir atidarė duris. 

Jis miegojo ant sofos svečių kambaryje. 

Tai ją užgavo. 

Ištisus mėnesius ji negalėjo rasti kelio į jo širdį dėl Kerolės 
apgavysčių, dabar prarado jį dėl savo pačios kaltės. 


Hoturtasdošimt septintas skyrius 


Di, skausmas, kai Airišas gulėsi į lovą praėjusią naktį, buvo 
švelnus, palyginti su tuo smarkiu priepuoliu, kuris jį ištiko 
septintą valandą rinkimų dienos rytą. 

Aušo giedra, nors ir vėsi diena. Dėl puikaus rudeninio oro 
buvo pranašaujama, kad valstijos rinkėjai balsuos aktyviai. 

Nuotaika KTEX televizijos naujienų skyriuje nebuvo tokia 
gera. Jo vadovas buvo nusiteikęs karingai. 

- Atsiprašau, niekam tikęs kalės vaike, - be garso tarė Airi- 
šas nutrenkęs telefono ragelį. Kai Vanas nepasirodė naujienų 
kambaryje šeštą trisdešimt, kaip numatyta, Airišas nesiliovė 
jam skambinti į butą. Vis dar nebuvo jokio atsako. - Kur jis 
galėtų būti? 

— Galjis pakeliui, - mėgino raminti jį vienas operatorių. 

— Galbūt, - suniurnėjo Airišas, prisidegdamas cigaretę, ku- 
rios neketino rūkyti. - Gerai, kol kas siunčiu tave. Jeigu pa- 
skubėsi, gali pagauti Ratledžus, išeinančius iš viešbučio. Jei 
ne, skuosk kaip'beprotis į Kervilį, kad susitiktumėte ten. Ir 
pranešinėk kas porą minučių, - sušuko jis operatoriui, besi- 
grumdančiam su korespondentu duryse. 

Abu vyrukai džiaugėsi išgelbėję savo skalpus nepaliestus. 

Airišas čiupo telefono ragelį ir įnirtingai suspaudė numerį, 
dabar mokėjo jį atmintinai. 

— Labas rytas, - atsiliepė malonus balsas, - Palacio Del Rio. 

— Man reikia pasikalbėti su ponia Ratledž. 

- Atleiskit, pone. Aš negaliu jūsų sujungti... 

— Taip, žinau, žinau, bet tai svarbu. 

- Jeigu paliksite savo vardą ir nume... 

Jis pakabino ragelį, jai saldžiai gražbyliaujant, ir nedels- 
damas surinko Vano numerį. Jis skambėjo be paliovos, o Ai- 
rišas nervindamasis nužingsniavo taip toli, kiek tik pasiekė 
telefono laidas. 

— Kai tik jis paklius man į rankas, išdaužysiu jam pautus. 

Jis nutvėrė pasiuntinuką, savo nelaimei, atsidūrusį jo aki- 
ratyje. 

— Ei, tu, važiuok tenai ir išvilk jo kaulėtą subinę iš lovos. 

— Kieno, pone? 

— Vano Lavdžojaus. Kieno, po galais, manai? - Airišas riau- 
mojo nekantraudamas. Kodėl visi pasirinko šią dieną, kad 
dingtų iš akių arba atrodytų kaip bukapročiai? Jis pakever- 
zojo Vano adresą popieriaus lapelyje, įkišo jį iš baimės nustė- 
rusiam vaikiui ir grėsmingai įsakė: - Ir kad be jo negrįžtum. 


Eiverė išėjo iš viešbučio, prakaituota ranka vesdamasi Men- 
dę, kita buvo įsikibusi Teito parankėn. Ji šypsojosi tūkstan- 
čiams kamerų, trokšdama, kad jos veido raumenys atsipalai- 
duotų ir nustotų trūkčioję. 

Kai jie ėjo prie laukiančio limuzino, pastatyto plytomis 
grįstoje stoginėje, Teitas šypsojosi kameroms savo žaviausia 
šypsena ir kėlė nykštį į viršų. Į juos buvo nutaikyti mikrofo- 
nai. Eiverė niūriai pagalvojo, kad jie panašūs į šautuvų vamz- 
džius. Per miesto triukšmą ir visuotinį sąmyšį Teito balsas 
teikė tikrumo. 

— Didžiosios rinkimų dienos oras. Geras ir rinkėjams, ir 
kiekvienam kandidatui. 

Jis buvo apipiltas klausimais daug rimtesnėmis temomis 
nei oras, bet Edis nulydėjo juos ir įsodino į limuziną ant už- 
pakalinės sėdynės. Eiverę apėmė sielvartas, kai suprato, kad į 

Kervilį jis vyks drauge. Ji negalės pabūti su Teitu viena, kaip 
tikėjosi. Juodu visą rytą nebuvo vieni. Kai ji nubudo, jis jau 
buvo atsikėlęs ir apsirengęs. Kol ji su Mende apsirengė, jis 
papusryčiavo pirmame aukšte, viešbučio valgomajame, pro 
kurio langus atsivėrė upės vaizdas. 

Kai limuzinas pajudėjo, ji žvilgčiojo į galinio vaizdo veidro- 
dėlį, mėgindama pamatyti Vaną. Ji pastebėjo dviejų žmonių 
komandą iš KTEX televizijos, bet operatorius su „Betacam“ 
kamera buvo ne Vanas. Kodėl ne jis? - stebėjosi. Kur jis yra? 

Jo nebuvo ir tarp žiniasklaidos atstovų, laukiančių jų prie 
balsadėžės Kervilyje. Jos nerimas taip sustiprėjo, kad vienu 
metu Teitas pasilenkė prie jos ir sušnibždėjo: 

— Šypsokis, dėl Dievo. Atrodai taip, tarsi jau būčiau pralai- 
mėjęs. 

— Aš bijau, Teitai. 

— Bijai, kad pralaimėsiu dar nesibaigus dienai? 

— Ne. Bijau, kad gali žūti. - Ji žvelgė į jį, kol Džekas jiems 
sutrukdė kažko klausdamas Teito. 

Kelias atgal į San Antonijų atrodė niekada nesibaigs. Eis- 
mas greitkelyje ir miesto centre buvo judresnis nei paprastai. 
Kaijie išlipo iš limuzino prie viešbučio durų, Eiverė vėl atidžiai 
dairėsi po liūliuojančią minią. Ji pastebėjo pažįstamą veidą, 
tačiau ne tą, kurį norėjo matyti. Žilaplaukis vyras stovėjo tarp 
žmonių kitapus gatvės. Vano ir dabar niekur nematė. 

Airišas buvo pažadėjęs. 

Kažkas buvo negerai. 

Tą akimirką, kai jie pasiekė savo numerį, ji atsiprašė ir nu- 
ėjo į kambarį, kad paskambintų telefonu. Naujienų skyrius 
atsiliepė po dešimties pyptelėjimų. 

— Prašau pakviesti Airišą Makeibą, - pasakė ji, uždususi 
nuo skubėjimo. 

— Airišą? Gerai, einu jo pakviesti. 

Ji žinojo, koks košmaras ir koks iššūkis tenka žiniasklaidai 
rinkimų dienomis. Visi lakstė ir plušėjo pašėlusiu tempu. 

— Nagi, nagi, Airišai, - šnibždėjo ji laukdama. Ji prisiminė, 
kaip ramiai ir ryžtingai, tarsi kokioje sargyboje, stovėjo Žila- 
plaukis. 

— Klausau? 

- Airišai! - sušuko ji, ištižusi dėl palengvėjimo. 

— Ne. Ar jūs laukiate jo? Sekundėlę. 

— Čia Eiv... - Kai ją netikėtai vėl paprašė palaukti, ji vos ne- 
pradėjo raudoti iš nerimo. 

Po akimirkos vėl kažkas atsiliepė: 

— Alio? - neryžtingai ištarė kažkoks vyras. - Alio? 

— Taip, kas čia? Edi, ar čia tu? 

— Taip. 

— Čia, Ei... na, Kerolė. 

— Kur tu, po galais? 

— Aš savo miegamajame. Kalbuosi šia linija. - Matyt, jis 
pakėlė paralelį telefoną svečių kambaryje. 

— Tai paskubėk, gerai? Šios linijos turi būti laisvos. 

Jis padėjo ragelį. Ji vis dar laukė. Į jos skambutį naujie- 
nų kambaryje žmonės, rinkimų dieną turintys svarbesnių 
reikalų, nei ieškoti boso, nekreipė dėmesio - žinių srautas 
tik stiprėjo. Netekusi galvos ji padėjo į vietą telefono ragelį 
ir prisidėjo prie šeimos bei kelių svarbiausių savanorių, šusi- 
rinkusių kitame kambaryje. 

Nors šypsojosi ir bendravo taip, kaip iš jos buvo tikima- 
si, visą laiką mėgino įminti, kur gali būti Vanas. Ji guodėsi 
įsivaizduodama, kad jis apačioje, pokylių salėje, stato savo 
trikojį ir kamerą, kad nušviestų, jei pasiseks, Teito pergalės 
šventę, vyksiančią vėlyvą naktį. 

Šiuo metu nieko kito ji negalėjo daryti. Turėtų būti logiš- 
kas paaiškinimas, kodėl pasikeitė planai. Kadangi jai nieko 
nepranešė, ji negalėjo sutramdyti savo vaizduotės. Airišas ir 
Vanas žino, kur ji, jeigu reikėtų su ja susisiekti. Pasiryžusi ne- 
pasiduoti panikai, ji nuėjo prie sofos, ant kurios išsidrėbęs 
sėdėjo Teitas. 

Ištikimas savo žodžiui, jis ėjo į rinkimus apsirengęs kas- 
dieniškai, odiniu švarku ant džinsinių kelnių. Kai kalbėjo su 
Zy, klausinėjančia, kas ko norėtų pietums, jis atrodė visiškai 
atsipalaidavęs. 

Eiverė atsisėdo ant sofos ranktūrio. Jis išsiblaškes nukorė 
ranką jai ant šlaunies ir nerūpestingai paglostė jos kelį. Kai 
Zy pasitraukė, jis pažvelgė į ją ir nusišypsojo. 

— Labas. 

— Labas. 

Ir tada jis prisiminė. Ji matė, kaip atslinkę prisiminimai 
vėl užtemdė jo žvilgsnį, naikindami jo pilkose rainelėse karš- 
tį, kol jos tapo šaltos ir vėl nepermaldaujamos. Jis palengva 
patraukė ranką. 

— Kai ko tavęs norėjau paklausti, - tarė jis. 

— Ko? 

— Ar tu kada rūpinaisi saugodamasi, kad nepastotum? 

— Ne. Ir tu to nedarei. 

— Nuostabu. 

Ji negalėjo leistis įbauginama jo paniekos ir bėgti kuo to- 
liau nuo jo. Šiandien ji neketino trauktis. 


— Airišai, tau antroji linija. 

— Ar nematai, kad aš jau ir taip prie prakeikto telefono? - 
šaukė jis tikrame naujienų kambario pragare.- Pasakyk 
jiems, kad lauktų. O ar tu mėginai belstis? - jis vėl kalbėjo į 
ragelį. 

— Kol susikruvinau krumplius, pone Makeibai. Jo nėra 
namie. 

Airišas perbraukė ranka savo rausvą veidą. Tas pasiuntinu- 
kas skambino norėdamas pranešti naujienas, kurios neturėjo 
jokios prasmės. 

— Ar žiūrėjai pro langus? 

— Mėginau. Užuolaidos užtrauktos, bet aš klausiausi, pri- 
dėjęs ausį prie durų. Neišgirdau nė garso. Nemanau, kad kas 

viduje yra. Be to, čia nėra jo furgono. Jau patikrinau stovėji- 
mo aikštelę. Jo vieta tuščia. 

Kaip tik tai Airišas ir norėjo pasiūlyti toliau daryti. 

— Jėzau, - sumurmėjo jis. 

Airišas tikėjosi, kad Vanas namie parpia po piktnaudžiavi- 
mo alkoholiu nakties, bet, matyt, jo ten nėra. Jeigu ten nėra 
jo furgono, namie nėra ir jo, baigta. 

O gal, pamanė Airišas, jie vienas kitą neteisingai suprato 
ir Vanas išvyko tiesiai prie Palacio Del Rio. Tačiau pasiteira- 
vęs ten esančios savo komandos, išgirdo, kad jie taip pat jo 
neregėjo. 

— Ačiū, gali grįžti. - Jis paspaudė mirkčiojančią šviesą ant 
telefono skydo. - Makeibas, - pasakė jis šiurkščiai. Išgirdo su- 
jungimo garsą. - Ei, ar niekas manęs nelaukė antrąja linija? 

— Laukė. 

— Na, dabar niekas neatsiliepia. 

— Manau, jie padėjo ragelį. 

— Ar tai buvo vyrukas? - norėjo žinoti jis. 

— Kažkokia moteris. 

— Nesakė, kas tokia? 

— Ne. Tik pamaniau, kad turėtų būti išvargusi. 

Airišo kraujospūdis šoktelėjo. 

— Kodėl, po galais, man nepasakei? 

— Aš sakiau! | 

— O Dieve! 

Ginčai su nieko neišmanančiais žmonėmis negalėjo niekuo 
padėti. Jis puolė atgal į savo kabinetą, užsitrenkė duris ir pri- 
sidegė cigaretę. Nebuvo tikras, kad skambino Eiverė, tačiau 
spėjo, net visais viduriais jautė, kad ji. Galbūt dėl to jam taip 
skaudėjo - dėl tų bjaurių instinktų. 

Jis tiesiai iš butelio gurkštelėjo antacido ir vėl prisitraukė 
telefoną. Airišas surinko viešbučio numerį ir išgirdo tą patį 
šaltą balsą. Kai jis pareikalavo, kad sujungtų su Ratledžų 
kambariais, telefonistė pradėjo tą pačią nuobodžią litaniją. 

— Klausyk, bjaurybe, man nusispjaut į tavo suknistus nu- 
rodymus, į kieno suknistus skambučius turėtų būti atsako- 
ma. Noriu, kad dabar pat sujungtum su jos kambariu. Da- 
bar, supratai? O jeigu to nepadarysi, atvažiuosiu ir nurausiu 
tau galvą. 

Ji pakabino ragelį. Airišas išlindo iš kabineto, pūsdamas 
dūmus ir pukšėdamas kaip garvežys. Eiverė turėtų visai nesi- 
valdyti. Manys, kad jie ją apleido. 

Vanas, tas neatsakingas šunsnukis, nepasirodė viešbutyje, 
nors turėjo ten būti, kad ji galėtų jį matyti ir jausti patikimą 
užnugarį. Jo nesujungė su ja, todėl ji nežino, kad jis pašėlu- 
siai stengiasi su ja susisiekti. 

Jis įsiveržė atgal į naujienų kambarį, apsivilkęs savo tvido 
švarkelį. 

— Aš išeinu. 

- Išeinate? 

— Ką, gal kurčias? Išeinu. Jeigu kas skambins ar ateis ma- 
nęs ieškoti, pasakyk jiems, kad lauktų arba paliktų žinutę. 
Grįšiu, kai tik galėsiu. 

— Kurjūs?.. - pavaldinys jau kalbėjosi tik su cigaretės dūmų 
kamuoliu. 


— Ar jūs įsitikinęs, kad jo nėra? - Eiverė negalėjo patikėti. - 
Aš skambinau anksčiau ir... 

— Viskas, ką žinau, kad jis išėjo, ir niekur negaliu jo rasti. 
Todėl esu įsitikinusi, kad jis tikrai išėjo. 

— Kur išėjo? 

— Atrodo, niekas nežino. 

— Airišas neišeitų rinkimų dieną. 

— Klausykit, ponia, čia aplinkui tikras beprotnamis, ypač kai 
Airišas nusprendė pasprukti, taigi ar paliksite žinutę, ar ne? 

— Ne, - vos girdimai pasakė ji. - Jokių žinučių. 

Pasijutusi palikta likimo valiai, ji baigė pokalbį ir patraukė 
į didžiąją svetainę. Jos akys pirmiausia nevalingai susiieškojo 

Teitą. Jis kalbėjosi su Nelsonu. Zy neva klausėsi jų pokalbio, 
tačiau stebėjo Teitą išsiblaškiusiu žvilgsniu, tai jai įprasta. 

Džekas ir Edis stovėjo apačioje stebėdami, kaip rengiama- 
si pokylių salėje, ir atidžiai sekė rinkimų rezultatus, kai jie 
būdavo pranešami. Iki balsavimo pabaigos dar buvo likusios 
kelios valandos, tačiau preliminarūs rezultatai rodė, kad Tei- 
tas neatsilieka nuo Dekerio. Net jeigu jis neišsiveržė į priekį, 
bent gerokai išgąsdino tą pasipūtusį senatorių. 

Dorotė Rėja, pasiteisinusi, kad maudžia širdį, išėjo į savo 
kambarį pagulėti. Fensė sėdėjo ant grindų su Mende. Jos 
kartu spalvino. 

Staiga užsidegusi Eiverė kreipėsi į ją: 

— Fense, ar negalėtum prieiti? 

— Kam? 

— Man... man reikia, kad tu pabūtum mano pasiuntinuke. 

— Senelė man liepė prižiūrėti Mendę. 

— Aš patija pasirūpinsiu. Vis tiek jai reikia popiečio miego. 
Prašau. Tai svarbu. 

Nenoromis Fensė atsistojo ir nusekė Eiverę atgal į miega- 
mąjį. Nuo to įvykio prieš kelias naktis ji tapo daug atidesnė 
aplinkiniams. Retkarčiais jos nepaklusnumas dar išlįsdavo 
kaip yla iš maišo, bet ji tapo kur kas malonesnė. 

Kai durys už jų užsidarė, Eiverė įspraudė Fensei į delną 
mažą raktelį. 

— Man reikia, kad kai ką dėl manęs padarytum. 

— Su šiuo raktu? 

— Tai pašto skyriaus dėžutės raktelis. Reikia, kad nueitum 
ir pažiūrėtum, ar toje dėžutėje kas yra. Jeigu ką rasi, atnešk 
man - ir niekam kitam. 

— Kas, po galais, čia darosi? 

— Dabar negaliu paaiškinti. 

— Aš neketinu vaikytis... 

— Prašau, Fense. Tai baisiai svarbu. 

— Tai kodėl prašai manęs? Juk dažniausiai primalu šūdo. 

— Aš maniau, kad mes draugės, - pasakė Eiverė karščiuo- 
damasi. - Teitas ir aš aną naktį padėjome tau išsikapstyti iš 
tos košės. Tu mums skolinga. 

Fensė akimirką pasvarstė, tada kelis kartus sprigtelėjo 
raktelį delne. 

— Kur ji yra? 

Eiverė užrašė jai pašto skyriaus adresą. 

— Po perkūnais, iki ten milijonas kilometrų. 

— Bet tu prieš pusvalandį sakei, kad pavargai uždaryta šia- 
me sumautame kambaryje. Ir aš tikiu tavo žodžiais. Na, ar 
padarysi tai dėl manęs? 

Eiverės susijaudinimas turbūt įtikino Fensę, koks tai sku- 
bus ir svarbus pavedimas, nes ji tik gūžtelėjo. 

- Gerai. 

— Ačiū. - Eiverė stipriai apkabino ją. Prie miegamojo durų 
ji sustojo. - Tik išeidama neišpūsk iš to didelio burbulo. Eik 
ramiai, kad niekam nekristų į akis. Jeigu kas klaus, kur tu 
dingai, aš ką nors sugalvosiu. 

— Kam toks slaptumas? Kokios čia paslaptys? Tu juk nesi- 
dulkini su paštininku, ar dulkiniesi? 

— Pasitikėk manim. Tai labai svarbu Teitui - mums visiems. 
Ir prašau paskubėk, kuo greičiau grįžk. 

Fensė pasiėmė nuo komodos svečių kambaryje rankinę, ne- 
šiojamą ant peties, ir pasuko prie dvivėrių kambario durų. 

— Tuoj grįšiu, - ji mestelėjo per petį žvilgsnį. 

Niekas ja nesidomėjo ir į ją net nepažvelgė. 


HKoturtasdošimt aštuntas skyrius 


"> užkėlė šlaunį ant kėdutės ir ant poliruoto medinio baro 
stalviršio pasidėjo mažą stačiakampį paketą, kurį paėmė iš 
pašto skyriaus dėžutės. Baro padavėjas, ūsuotas, raumenin- 
gas jaunuolis, priėjo prie jos. 

Mergina apdovanojo jį šypsena, skirta angelams rojuje 
vilioti. 

— Prašyčiau džino su toniku. 

Jo draugiškos žydros akys žvelgė į ją abejingai. 

— Kiek jums metų? 

— Užtektinai. 

— Padaryk du džino su toniku. - Kažkoks vyras užslinko 
ant taburetės šalia Fensės. - Aš moku už panelę. 

Padavėjas gūžtelėjo. 

— Kas man rūpi. 

Fensė įvertino gelbėtoją. Jaunas tipiškas administrato- 
rius - iš draudimo ar kompiuterių kompanijos, spėjo ji. Grei- 
čiausiai bebaigiąs trečią dešimtį. Tikriausiai vedęs. Ieško pro- 
gos išsisukti nuo prisiimtų pareigų, atrodo taip, tarsi galėtų 
puoštis nuosavo dizainerio drabužiais ir ant riešo segėti pra- 
bangų laikrodį. 

Tai buvo stilinga vietelė, traukianti tiek vienišius, tiek ve- 
dusius vyrus, ieškančius šviežienos. Prigriozdinta daug be- 


Svetimas veidas + 497 


verčių senovinių daikčiukų ir įmantrių milžiniškų augalų. Šis 
baras turėjo laimės priversti verslininkėlius lipti iš savo BMW 
ir Porsche automobilių ir į jį užsukti. 

Jie abu vienas kitą tyrinėjo. Švytinčios jo akys, nužvelgu- 
sios jos kūną, rodė, ką jis galvoja - jam pasisekė. 

— Ačiū už gėrimą, - pasakė ji. 

— Nėra už ką. Esi suaugusi ir gali gerti, tiesa? 

- Žinoma. Esu suaugusi ir galiu daryti ką panorėjusi. Tik 
nepakankamai suaugusi, kad galėčiau mokėti. - Jie juokėsi ir 
gėrė ką tik atneštus gėrimus į vienas kito sveikatą. 

— Aš Džonas. 

— Fensė. 

- Fensė? 

- Eransina, jeigu labiau patinka. 

- Fensė. 

Poravimosi ritualas prasidėjo. Fensė tai suprato. Ji žino- 
jo taisykles. Po galais, daugybę jų buvo sugalvojusi pati. Po 
dviejų valandų - veikiausiai nė tiek nepraeis, jeigu sušils grei- 
čiau, - jie bus kur nors lovoje. 

Išgyvenusi širdgėlą dėl Edžio, ji prisiekė laikytis toliau nuo 
vyrų. Visi jie šunsnukiai. Iš jos norėjo tik vieno, nors tą patį 
galėjo gauti iš pigiausios kekšės. 

Motina pasakė, kad vieną dieną ji sutiks vaikiną, kuriam 
ji tikrai rūpės ir kuris elgsis su ja gražiai ir pagarbiai. Tiesa, 
Fensė nelabai tuo tikėjo. Ar ji turėtų sėdėti, laukti be galo 
nuobodžiaudama ir leisti suglebti savo putei, vildamasi, kad 
atjos nuostabus princas ir prikels ją iš ilgo miego? 

Ne, velniai griebtų. Ji buvo gera jau tris dienas. Jai reikėjo 
mažumėlį pasilinksminti. Šis Džimas ar Džo, ar Džonas, ar 
koks, po velnių, jo vardas, neatrodo blogesnis už kitus, jis su- 
gebės ją pamaloninti. 

Kaip suknista skautė, ji sutiko tapti Kerolės pasiuntinu- 
ke, tačiau ji nenorėjo grįžti į viešbučio kambarį ir sėdėti pri- 
lipus prie televizoriaus, kaip visi ir darys, stebėdami rinkimų 

rezultatus. Zinoma, galiausiai ten grįš, tačiau pirma ketino 


kiek pasilinksminti. 


Rasti vietą automobilių stovėjimo aikštelėje arčiau viešbu- 
čio buvo neįmanoma. Galiausiai Airišas aptiko vieną vietelę 
aikštelėje už kelių kvartalų. Kai jis įžengė į vestibiulį, smar- 
kiai prakaitavo. Jeigu prireiks duoti kyšį, kad patektų į as- 
meninius Ratledžų kambarius, tai nedvejodamas ir padarys. 
Jis turėjo pamatyti Eiverę. Kartu jie galėtų išsiaiškinti, kas 
atsitiko Vanui. 

Galbūt jis nerimauja be reikalo. Galbūt šiuo metu jie kartu. 
Dieve, jis vylėsi, kad taip ir yra. 
truoti. Kantrybė niekada nebuvo viena iš Airišo dorybių. Kai 
brovėsi alkūnėmis pro turistus, plepančius ir besivėduojan- 
čius vadovais po Alamo miestą, pajuto, kaip jam kyla krau- 
jospūdis. 

Viduryje šio chaoso kažkas palietė alkūnę. 

— Sveiki. 

— Ak, sveiki, - atsakė Airišas, atpažindamas priėjusio žmo- 
gaus veidą. 

— Jūs esate Airišas Makeibas, tiesa? Eiverės draugas? 

— Taip. | 

— Ji ieškojo jūsų. Sekite paskui mane. 

Juos nukreipė į perpildytą vestibiulį. Airišas buvo nuves- 
tas pro duris prie tarnybinio lifto. Jie įėjo vidun; pilkos durys 
užsivėrė. 

- Ačiū, - pasakė Airišas, rankove šluostydamasis kakta 
žliaugiantį prakaitą. - Ar Eiverė... - dar nebaigęs klausimo 
jis suprato, kad paminėjo jos tikrąjį vardą. Jis pažvelgė į kitą 
plačios kabinos pusę. - Jūs žinote? 

Šypsena. 

- Taip. Žinau. 

Airišas pamatė pistoletą, tačiau jau neturėjo laiko, kad su- 
voktų, jog jis nutaikytas tiesiai į jį. Nespėjo suplakti širdis, jis 
griebėsi už krūtinės ir trenkėsi ant lifto grindų kaip pakirs- 
tas medis. 

Liftas sustojo žemiausiame viešbučio aukšte. Vienišas ke- 
leivis pakėlė pistoletą ir nutaikė į atsiveriančias duris, bet pa- 
naudoti ginklo neteko. Už jų niekas nelaukė. 

Airišo kūną nutempė trumpu koridoriumi pro pirmyn 
atgal girgždančias dvivėres duris ir nudrėbė siauroje nišoje, 
kurioje glaudėsi smulkių viešbučio siūlomų prekių automa- 
tai. Erdvę iš viršaus apšvietė keturios liuminescencinės lem- 
pos, jas lengvai sudaužė prie pistoleto vamzdžio pritvirtintu 
duslintuvu. 

Pridengtas matinio stiklo šukių ir niūrios tamsos, Airišo 
Makeibo kūnas buvo paliktas ant grindų. Žudikas žinojo: kai 
jį suras, Makeibo mirtį nustelbs skandalingesni įvykiai. 


Geriausias televizijų laikas buvo atiduotas rinkimų eigai nu- 
šviesti. Kiekvienas iš trijų televizorių svečių kambaryje rodė 
skirtingus kanalus. Rinkimai panėšėjo vos ne į prezidento 
rinkimus - sujudimas buvo ne mažesnis. Keliskart televizi- 
jos diktoriai pabrėžė, kad Teksase vykstanti rinkimų kova į 
Senatą tarp naujoko Teito Ratledžo ir senatoriaus pareigas 
einančio Rorio Dekerio - viena atkakliausių ir karščiausių 
šalyje. 

Kai pranešė, kad Ratledžas jau pirmauja, nors ir nedidele 
persvara, svetainėje nuskambėjo džiaugsmo šūksniai. Eiverė 
nuo staiga kilusio triukšmo net pašoko. Ji buvo paklaikusi, ji 
vaikščiojo peilio ašmenimis ir bet kurią akimirką jos nervai 
galėjo neatlaikyti. 

Visiems jaudinantis, Mendė tapo per daug aktyvi. Ji ėmė 
taip trukdyti, kad ją prižiūrėti buvo pasamdyta viešbučio 
vaikų prižiūrėtoja ir jos abi nuvestos į kitą kambarį, kad šei- 

ma galėtų laisvai netrukdama stebėti skelbiamus rinkimų 
rezultatus. 

Dabar, kai nereikėjo rūpintis Mende, Eiverė nerimavo 
tik dėl Teito, taip pat norėjo žinoti, kur yra Airišas su Vanu. 
Jai buvo nesuprantama, kur ir kodėl jie dingo. Ji tris kartus 
skambino į naujienų kabinetą. Jų ten nebuvo, ir niekas neži- 
nojo, kur jie. 

- Ar kas nors pranešė policijai? - paklausė ji, skambinda- 
ma paskutinį kartą. - Juk jiems galėjo kas nors atsitikti. 

— Klausykit, jeigu norite pranešti, kad jie dingo, prašau tai 
ir darykite. Bet baikite skambinti mums ir mus erzinti. Da- 
bar turime svarbesnių darbų. 

Telefono ragelį nutrenkė jai klausantis. Ji norėjo nieko ne- 
laukdama vykti į televizijos stotį, bet nesiryžo palikti Teito. 
Tas ilgas vakaro valandas jos galvoje nepaliaujamai sukosi dvi 
neramios mintys. Viena - kad Teitas bemaž laimėjo vietą į 
Senatą, kita - kad kažkas baisaus atsitiko jos draugams. 

Kas, jeigu Žilaplaukis persekiojo ją, o ne Teitą, kaip spėjo 
Vanas. Kas, jeigu jis pastebėjo, kad ji domisi juo? Kas, jeigu jis 
sulaikė šį rytą Vaną, vykstantį į darbą? Kas, jeigu jis iš televi- 
zijos stoties išviliojo Airišą? 

Ją pykino iš baimės, kai pagalvodavo, kad žudikas galbūt 
sukiojasi viešbutyje po vienu stogu su Teitu ir Mende. 

O kurgi Fensė? Ji išėjo prieš kelias valandas. Ar jai taip pat 
kas nors nutiko? Jeigu ne, kodėl ji bent nepaskambino, kad 
paaiškintų, kodėl vėluoja? Net per rinkimų dienos spūstis ke- 
lionė iki to pašto skyriaus neturėtų trukti ilgiau nei valandą. 

— Teitai, viena televizijų ką tik pranešė, kad rezultatai tavo 
naudai! - sušuko Edis įlėkdamas pro duris. - Ar pasirengęs 
leistis žemyn? 

Eiverė pasisuko į Teitą sulaikiusi kvapą ir laukdama jo at- 
sakymo. 

— Ne, - atsakė jis. - Kol neliks nė šešėlio abejonės. Kol ne- 
paskambins Dekeris ir nepripažins. 

— Bent jau nueik persirengti. 

— O kuo blogi šie drabužiai? 

— Tu ketini dėl jų kautis su manim iki paskutinio kraujo 
lašo, tiesa? 

— Iki paskutinio lašo, - atsakė Teitas juokdamasis. 

- Jeigu laimėsi, aš neprieštarausiu. 

Nelsonas priėjo prie Teito ir paspaudė jam ranką. 

— Tu tai padarei. Tu atlikai viską, ko iš tavęs tikėjausi. 

— Ačiu, tėti, - pasakė Teitas kiek virpėdamas. - Bet dar ne- 
skaičiuokime viščiukų. 

Zy apkabino jį ir priglaudė prie savo smulkaus kūnelio. 

— Bravo, broliuk, - pasveikino Džekas, švelniai paplekšno- 
damas Teitui per skruostą. - Manau, dabar turėsime mėginti 
į Baltuosius rūmus? 

— Nebūčiau nieko padaręs be tavęs, Džekai. 

Dorotė Rėja patraukė Teitą žemyn ir pabučiavo. 

— Gražu tai iš tavęs girdėti, Teitai. 

— Aš pasitikiu tais, kurie pasitikėjimą užsitarnauja. 

Per jų galvas jis stebeilijo į Eiverę. Jo išraiška tyliai skelbė, 
kaip smarkiai ji klydo. Jį supa mylintys žmonės. Ji vienintelė 
tarp jų apgavikė. 

Durys vėl atsidarė. Ji apsisuko, vildamasi išvysti Fensę. 
Tai buvo vienas savanorių. 

— Pokylių salėje viskas paruošta. Minia skanduoja, rei- 
kalaudama Teito, ir muzikantų grupė jau groja. Dieve, tai 
puiku! 

— Pats laikas atkimšti šampaną, - pasakė Nelsonas. 

Kai pokštelėjo pirmas kamštis, Eiverei ko ne širdis iššoko. 


Džono ranka prisilietė prie Fensės krūtinės. Ji pasitraukė, jo 
šlaunis trynėsi į jos. Ji nukėlė koją nuo kojos. Jo nuspėja- 
mi triukai darėsi nuobodūs. Ji nebuvo tam nusiteikusi. Net 
gėrimas buvo neskanus. Nebuvo taip linksma, kaip būdavo 
anksčiau. 

Maniau, kad esame draugės. 

Kerolės žodžiai užgožė užkimusį ir seksualų Rodo Stiuarto 
balsą, sklindantį pro mikrofoną, ir ūžesį, kurį laimingąją savo 
valandą kėlė gėrikai. 

Pastaruosius kelis mėnesius, bemaž nuo tada, kai grįžo iš 
ligoninės, Kerolė su ja elgėsi padoriai. Kai kurios jos mintys 
apie savigarbą ėmė įgauti prasmę. Kaip ji gali nors kiek save 
gerbti, jeigu leidžia vyrukams kabinti ją bjauriausiose landy- 
nėse - tiesa, šita, palyginti su jos lankytais pigiais naktiniais 
klubais, puiki, - ir daryti su ja viską, ką tik nori, o tada ja 
atsikratyti taip lengvai, tarsi naudotą sargį išmestų? 

Kerolė, atrodo, nemano, kad ji kvaiša. Patikėjo jai parnešti 
svarbų siuntinį. O ką ji padarė atsilygindama? Ją apvylė. 

— Man reikia eiti, - pasakė ji netikėtai. Džonas pasilenkė 
lyžtelėti jai ausies. Ji beveik nubloškė jį nuo kėdės, kai siekė 
savo rankinės ir minkšto voko, vis dar gulinčio ant baro. - 
Ačiū už gėrimus. 

— Ei, kur tu eini? Aš maniau, na, žinai. 

— Taip, žinau, - pasakė Fensė. - Atsiprašau. 

Jis nuslinko nuo baro kėdės, įsirėmė rankomis į šlaunis ir 
piktai paklausė: 

— Na, ką, po velnių, dabar aš turėčiau daryti? 

— Manau, pasismaukyti. 

Ji važiavo į viešbutį neleistinu greičiu, žvilgčiodama pa- 
slėptų radarų ir patruliuojančių policijos mašinų. Ji nebuvo 
girta, tačiau alkoholio mėginys parodytų, kad ji gėrė. Netai- 
syklingas gatvių labirintas miesto centre dėl judraus eismo 
tapo dar didesniu košmaru, tačiau ji galiausiai pasiekė vieš- 
bučio garažą. 

Vestibiulis buvo sausakimšas. Kampanijos plakatai su Tei- 
to Ratledžo nuotrauka šokinėjo virš žmonių spūsties. Atro- 
dė, kad visi, kas Becharo apygardoje balsavo už Teitą Ratle- 
džą, susirinko švęsti jo pergalės. 

— Atsiprašau, atsiprašau. - Fensė skverbėsi pro minią. - Ai, 
po galais, čia mano pėda! - sušuko ji, kai kažkas atbulas užli- 
po jai ant kojos. - Leiskite praeiti. 

— Ei, blondine, turi laukti lifto, kaip ir visi kiti, - skundėsi 
moteris, prie krūtinės prisisegusi krūvą Ratledžo kampani- 
jos ženkliukų, kurie panėšėjo į šarvus. 

— Nė velnio nelauksiu, - atšovė jai Fensė. - Atsiprašau. 

Kai atrodė, kad jau pusę valandos bando prasibrauti pro 
minią, tokią gyvą ir energingą kaip žvejo masalas kibire, ji 
pasistiebė ant pirštų galiukų ir sunerimo supratusi, kad vis 
dar nė kiek nepriartėjo prie liftų. 

— Užteks šios nesąmonės, - sumurmėjo ji ir pačiupusi ar- 
čiausiai stovinčiam vyrui už rankos sušnibždėjo: - Jeigu pa- 
dėsi man patekti į liftą, aš tau taip pačiulpsiu, kad to niekada 
nepamirši. 


Kai svetainėje suskambo telefonas, staiga kambaryje stojo 
tyla. Visų akys nukrypo į aparatą. Visus vienijo bendra lauki- 
mo nuotaika. 

— Gerai, - tyliai tarė Edis, - tai jis. 

Teitas pakėlė telefono ragelį. 

— Alio? Taip, pone, tai Teitas Ratledžas. Labai gražu, kad 
paskambinote, senatoriau Dekeri. 

Edis iškėlė abu kumščius virš galvos ir pakratė juos kaip 
boksininkas, pasiuntęs varžovą į nokautą. Zy sugniaužė ran- 
kas po smakru. Nelsonas linksėjo kaip teisėjas, kuriam ką tik 
buvo įteiktas teisingas prisiekusiųjų sprendimas. 

— Taip, pone. Ačiū, pone. Aš jaučiuosi taip pat. Ačiū. Dėkin- 
gas užjūsų skambutį. - Teitas padėjo ragelį. Keletą sekundžių 
sėdėjo suspaudęs rankas tarp kelių, tada pakėlė galvą ir tarė: - 
Spėju, kad tai reiškia, jog esu naujasis Teksaso senatorius. 

Kambaryje akimirksniu įsivyravo sąmyšis. Kai kurie padė- 
jėjai užšoko ant kėdžių ir pradėjo ūkauti kaip puolantys indė- 
nai. Edis pakėlė Teitą ant kojų ir pastūmė miegamojo link. 

— Dabar turi persirengti. Kas nors pagaukit liftą ir jį pa- 
laikykit. Aš paskambinsiu žemyn ir paprašysiu, kad duotų 
mums penkias minutes. - Jis prisitraukė telefoną. 

Eiverė stovėjo gręžiodama rankas. Ji norėjo džiūgauti 
ir šaukti iš džiaugsmo dėl Teito pergalės. Ji norėjo apglėb- 
ti ir pabučiuoti nugalėtoją kaip dera. Norėjo pasidalyti šia 
džiaugsminga akimirka su juo. Tačiau ji tik tirtėjo kaip dre- 
bučiai, sustingusi iš baimės. 

Kai ji įėjo į miegamąjį, jis jau buvo nusirengęs iki apatinių 
ir kišo koją į kostiumo kelnes. 

— Teitai, neik. 

Jis staigiai kilstelėjo galvą. 

— Ką? 

— Neik tenai. 

— Negaliu... 

Ji sugriebė jo ranką. 

— Tas vyras, apie kurį sakiau - tas Žilaplaukis, jis čia. Ma- 
čiau jį šį rytą. Teitai, dėl Dievo meilės, neik. 

— Privalau. 

— Prašau. - Jos akyse susitvenkė ašaros. - Prašau tikėk, ką 
tau sakau. 

Jis sagstėsi šviesiai žydrus marškinius. Jo rankos stabte- 
lėjo. 

— Kodėl turėčiau? 

- Nes myliu tave. Štai kodėl norėjau prisiimti tavo žmonos 
vaidmenį. Aš pamilau tave, kai dar gulėjau ligoninėje. Dar 
negalėdama pajudėti ar kalbėti, mylėjau tave. Viskas, ką tau 
sakiau, yra tiesa. Tavo gyvybei gresia pavojus. Taip, galimybė 
papasakoti puikią istoriją man tiesiog į skreitą įkrito, ir aš ją 
pasičiupau, bet... - Ji stvėrė jam už pečių ir išrėkė: - Bet pa- 
dariau, ką padariau, nes norėjau tave apsaugoti. Myliu tave ir 
mylėjau nuo pačios pradžios. 

— Teitai, jie... - Vidun įsiveržė Edis. - Kas čia, po para- 
liais, darosi? Maniau, jau būsi apsirengęs. Jie siautėja apa- 

čioje, laukdami tavęs pasirodant. Visi išsikraustė iš proto. 
Nagi, eime. 

Teitas nukreipė žvilgsnį nuo draugo prie Eiverės. 

— Netgi jei patikėčiau tavimi, - tarė it bejėgis tyliai, - netu- 
riu pasirinkimo. 

— Teitai, prašau, - maldavo ji, jos balsas drebėjo. 

— Neturiu pasirinkimo. 

Jis patraukė jos rankas ir greitai baigė rengtis. Edis mokė 
jį, kam viešai padėkoti. 

— Kerole, tu atrodai siaubingai. Prieš leisdamasi žemyn 
susitvarkyk, nors veidą pasidažyk, - per petį šūktelėjo jis, 
stumdamas Teitą pro duris. 

Eiverė nepaklususi metėsi paskui juos. Dabar kambariuose 
buvo dar daugiau žmonių. Kampanijos darbuotojai grūdosi 
koridoriuje, norėdami matyti savo didvyrį. Triukšmas buvo: 
kurtinamas, bet net per jį Eiverė išgirdo šaukiant Kerolės 
vardą ir pasisuko ton pusėn. 

Pro kūnus, kurie buvo susigrūdę kaip silkės statinėje, bro- 
vėsi Fensė. Banga pastūmė ją tiesiai Eiverei į rankas. 

— Fense! Kur tu buvai? 

— Nepamokslauk. Mėgindama čia patekti, perėjau tikrų tik- 
riausią pragarą. Ten koridoriuje stovi vyrukas, rimtai užsiu- 
tęs, nes pasprukau nuo jo neįvykdžiusi pažado, o kitas, vardu 
Džonas, kuris... 

— Ar dėžėje kas nors buvo? 

- Štai. - Mergina įkišo paketą Eiverei. - Dėl Dievo, tikiuosi, 
jis vertas viso šito pragaro, kurį perėjau, kol pakliuvau čia. 

— Kerole! Tu taip pat, Fense, eime! - Edis šūkavo joms, virš 
švenčiančiųjų galvų modamas durų link. 

Eiverė atplėšusi įlindo į voką ir apčiuopė jame vaizda- 
juostę. 

— Užlaikyk juos, jeigu gali. 

— Ką? - Fensė nustėrusi stebėjo, kaip ji įsigrūdo atgal į 
miegamąjį ir paskui save uždarė duris. - Jėzau, ar čia aš, ar 

visi kiti išsikraustė iš proto? - Nepažįstamas žmogus, šokda- 
mas šalia, įgrūdo jai į rankas didelį butelį šampano. Ji gerokai 
gurkštelėjo. 

Miegamajame į vaizdo magnetofoną Eiverė įdėjo juostą. Ji 
atbula traukėsi prie lovos, kol pajuto ją blauzdomis, tada at- 
sisėdo ant jos krašto. Nuotolinio valdymo pulteliu ji persuko 
į priekį spalvotas juosteles, kol pasirodė lentelė. Ji atpažino 
televizijos simbolio raides. Vašingtono valstija, taip. Kores- 
pondento pavardė jai buvo negirdėta, bet paminėtas opera- 
torius buvo Vanas Lavdžojus. 

Iš jaudulio jai suko vidurius. Vanas atsiuntė šitą juostą į 
Airišo dėžę, todėl joje turi būti kažkas gyvybiškai svarbaus. 
Tačiau pažiūrėjusi kelias minutes, ji negalėjo suprasti, kas 
joje gali būti taip ypatinga. Ar Vanas norėjo pasijuokti? 

Juosta buvo apie sukarintąją baltųjų pranašumo grupę. Ji 
turėjo nuolatinę stovyklą, įkurtą nežinomoje vietoje, už gū- 
džių girių, tyrlaukiuose. Savaitgaliais grupės nariai susitikda- 
vo planuoti, ką šįkart, kas ne visai panašūs į juos, sunaikinti. 
Jų tikslas buvo bėgant laikui užvaldyti Ameriką, padaryti ją 
rasiškai grynakrauje, tyra nacija - tik tokia ji turėtų būti. 

Vanas, Eiverės žiniomis, nebuvo linkęs į politiką, tačiau jis 
turėjo būti gerokai sunerimęs dėl šios organizacijos agresy- 
vumo ir neapykantos, nes buvo užfiksavęs juostoje, kokius 
karinius žaidimus jie žaidė. Jie keitėsi ginklais ir amunicija, 
apmokydavo naujokus partizanų taktikos ir skiepijo savo 
vaikams tikėjimą, esą jie už visus viršesni. Jie skelbė visa tai 
krikščionybės vardu. 

Tai buvo įdomus filmas, ir joje tūnanti naujienų medžioto- 
ja apgailestavo turėdama greičiau jį sukti. Kartais ji pristab- 
dydavo greitį, kad įsitikintų ko nors nepraleidusi, bet negalė- 
jo apčiuopti nė vienos užuominos, kodėl Vanas manė, kad tai 
svarbi juosta, ir ją atsiuntė. 

Jo kamera parodė vyrus, apsirengusius kareiviškais drabu- 
žiais. Jie buvo ginkluoti iki dantų. Eiverė pasuko juostą atgal, 

tada sulėtino, kad galėtų įsižiūrėti į kiekvieno veidą. Vadas 
šaukė šlykštynes į jautrias savo karių ausis. 

Vanas pritraukė vieną iš arti. Eiverė atpažinusi aiktelėjo. 
Jai ėmė svaigti galva. 

Jis atrodė kitaip. Jo nuskustas skalpas švietė. Veidas ištep- 
tas maskuojamaisiais dažais, bet ji akimirksniu atpažino, nes 
gyveno su juo ištisus mėnesius. 

„Tai, kad visi žmonės sukurti lygūs, yra nesąmonių nesą- 
monė, - garsiai šaukė į rankinį mikrofoną jų vadovas. - Viso 
labo gandas, paleistas nevisavertės bandos, viliantis, kad kas 
nors tuo patikės. 

Eiverės atpažintas vyras plojo. Jis švilpė. Jo akyse degė ne- 
apykanta. 

„Mes nenorime gyventi šalia nigerių, žydų ir pederastų, 
tiesa?“ 

„Tiesa!“ 

„Mes nenorime, kad jie nuodytų mūsų vaikus savo komu- 
nistine propaganda, tiesa?“ 

„Tiesa!“ 

„Taigi, ką mes ketiname daryti tiems, kas mums nurodi- 
nės, kaip mes privalome elgtis?“ 

Grupė kaip susitarusi pašoko. Vano kamera pritraukė vie- 
ną dalyvių ir ilgiau prie jo sustojo, fanatiškas karys atrodė ap- 
imtas didžiausios neapykantos. „Žudyti šunsnukius! - šaukė 
jis po maskuojamojo grimo kauke. - Žudyti šunsnukius!“ 

Durys staiga atsidarė. Eiverė paskubomis išjungė juostą ir 
pašoko iš lovos. 

— Džekai! 

Ji prisidengė lūpas bekraujais pirštais. Keliai beveik nelaikė. 

— Jie atsiuntė mane tavęs. Dabar turėtume būti apačioje, 
bet aš džiaugiuosi, kad ištaikėme keletą minučių pabūti vieni. 

Eiverė ramstėsi į stovintį už jos televizorių. Per Džeko petį 
pastebėjo, kad svetainė jau tuštutėlė. Visi išgarmėjo į pokylių 
salę apačioje. 

Jis puolė prie jos. 

— Noriu žinoti, kodėl tai darei? 

— Ką dariau? 

— Atėjai pas mane. 

Eiverės krūtinė pakilo ir nusileido atsikvėpusi vienintelį 
kartą, tarsi tai būtų gyvenimo ar mirties atodūsis. 

— Džekai... 

— Ne, noriu žinoti. Dorotė Rėja sako, kad tau niekada ne- 
rūpėjau, kad meilikavai su manim vien tam, kad įvarytum 
pleištą tarp Teito ir manęs. Kodėl, velniai tave griebtų? Aš 
vos neišdaviau brolio, vos nesugadinau su juo santykių. Dėl 
tavęs vos nežlugo mano santuoka. 

— Džekai, aš atsiprašau, - pasakė ji nuoširdžiai. - Tikrai, 
bet... 

— Tu tiesiog norėjai, kad aš apsikvailinčiau, tiesa? Ar Doro- 
tės Rėjos žeminimas pakėlė tavo savigarbą? 

— Džekai, klausyk, prašau. 

— Ne, tai tu paklausyk. Ji kur kas geresnė moteris už tave. 
Ar tu pastebėjai, kad ji metė gerti, ir niekas jai nepadėjo? Tam 
reikia stiprios valios, o jos tu niekada neturėsi. Ji vis dar myli 
mane, nepaisydama... 

— Džekai, kada Edis pirmą kartą ėmė dirbti Teitui? 

Jis nusikeikė panosėje ir nekantraudamas mindžikavo nuo 
vienos kojos ant kitos. 

— Aš čia atsiveriu tau, o tu... 

— Tai svarbu! - sušuko ji. - Kaip Edis įsiprašė priimamas 
dirbti kampanijos vadybininku? Kada jis pirmą kartą pasiro- 
dė scenoje? Ar kas nors pagalvojo patikrinti jo kvalifikaciją? 

- Apie ką tu čia, po velnių, kalbi? Puikiai žinai, kaip ir aš, 
kad jis niekur neįsiprašė. Jis buvo pasamdytas. 

— Pasamdytas? - plonu balseliu išlemeno ji. - Kas jį pasam- 
dė, Džekai? Kieno tai buvo idėja? Kas pasamdė Edį Paskalį? 

Džekas sumišęs pažvelgė į ją, tada gūžtelėjo. 

— Tėtis. 

Koris Realio salė buvo puiki, bet sąlygos priimti svečius, su- 
sirinkusius pagerbti Teito Ratledžo pergalės proga, joje buvo 
nekokios - čia buvo tik vienas įėjimas. Tarp dvejų masyvių 
ispaniškųjų durų, vedančių į pokylių salę, buvo trumputis 
siauras koridorius. Dėl jo neišvengiamai susidarė spūstis. 

Naujai išrinktasis senatorius buvo stumiamas į priekį pro 
tą sąsiaurį liūliuojančios šeimos narių, draugų ir rėmėjų ban- 
gos; visi triukšmavo, visi džiūgavo dėl jo pergalės. Televizijos 
lempos aplink jo galvą sukūrė aureolę, kuri švietė kaip dan- 
giška karūna. Jo šypsena atspindėjo tikėjimą ir kuklumą, 
puikus derinys, iškeliantis didingus vyrus. 

Aukštas žilaplaukis Teito stebėtojas yrėsi prie papuoštos 
pakylos iš kitos salės pusės. Jis nekaltai, bet vikriai stumdė 
alkūnėmis žiniasklaidos atstovus ir Ratledžų gerbėjus, suge- 
bėdamas nepatraukti dėmesio. Per ilgus metus jis gerai įval- 
dė tokius gudraujamus veiksmus. 

Pastaruoju metu jis vis klausdavo savęs, ar jo įgūdžiai ne- 
sumenko. Jis buvo beveik tikras, kad ponia Ratledž jį paste- 
bėjo minioje, ir ne vieną kartą. 

Prisiminęs ją, jis staiga suprato, kad Teitą nešančioje sro- 
vėje jos nėra. Aštrus žvilgsnis nukrypo plačių durų link. Ak, 
štai ir ji, atneša savo užpakalį, atrodo kaip pamišusi, turbūt 
dėl to, kad ją atskyrė nuo šeimos. 

Jis vėl nukreipė dėmesį į charizmatiškąjį jauną vyrą, kurio 
pasirodymas salėje sukėlė minios siautulį. Kai jis lipo laipte- 
liais ant pakylos, virš galvos iš tinklo buvo paleisti balionai. 
Dėl jų kilo dar didesnis sąmyšis, be to, per juos buvo sunku 
viską matyti. 

Ant scenos Ratledžas sustojo paspausti rankų kai kuriems 
įtakingiausiems rėmėjams - tarp jų buvo keletas garsių spor- 
tininkų ir Teksase gimusi kino aktorė. Šie jam plojo, o jis mo- 
javo savo gerbėjams. 

Palenkęs galvą Žilaplaukis išvengė šokčiojančio plakato 
kampo, kuris vos nekliudė jo kaktos, ir toliau atidžiai stebėjo 
šios valandos herojų. Tarp apimtų šventimo siautulio žmo- 
nių tik jo vieno veidas buvo grėsmingai ryžtingas. 

Jis ir toliau kryptingai judėjo į priekį pakylos link. Tas cha- 
osas turėjo nepaprastai gąsdinti, bet jis jo netrikdė. Dar vie- 
nas nepatogumas, daugiau nieko. Niekas jo negalėtų sustab- 
dyti. Niekas negalės sukliudyti jam pasiekti Teito Ratledžo. 


Eiverė uždususi pribėgo prie pokylio salės durų. Ji jautėsi 
taip, tarsi jos širdies sienelės būtų kaip tuoj sprogsiančio ba- 
liono. Kojų raumenys degė. Ji atbėgo laiptais iš dvidešimto 
aukšto. | 

Ji net nebandė laukti lifto, kad nusileistų į viešbučio ves- 
tibiulį, bet kartu su Džeku, kuriam tepasakė, kad jo brolio 
gyvybei gresia neišvengiamas pavojus, puolė bėgti laiptais. 
Džekas, įstrigęs laiptinėje, vis dar mėgino suspėti su ja. 

Stabtelėjusi tik trumpą akimirką, kad įkvėptų ir susivoktų, 
ji pašėlusiai metėsi per minią prie pakylos. Sausakimšai susi- 
grūdę kūnai, atrodė, sudaro neįveikiamą užtvarą, bet Eiverė 
sugebėjo prasiskinti kelią. 

Ji pamatė jo galvą, iškylančią virš spūsties, kai jis žengė 
laipteliais ant pakylos. 

— Teitai! 

Jis išgirdo jos šauksmą ir pasuko galvą, tačiau nespėjo jos 
pamatyti, nes kažkas ant laikinai įrengtos scenos čiupo jį už 
rankos ir pradėjo ją entuziastingai kratyti. 

Eiverė paklaikusi ieškojo akimis Edžio ir pamatė jį, sodi- 
nantį Nelsoną, Zy, Dorotę Rėją ir Fensę pusračiu priešais pa- 
kylą. Tada jis pamojo Teitui eiti prie pakylos, ant kurios buvo 
įrengta gal dešimt mikrofonų, turinčių sustiprinti jo, kaip 
naujai išrinktojo senatoriaus, pirmus ištartus žodžius. 

Teitas pajudėjo paaukštinimo link. 

- Teitai! 

Jis negalėjo jos išgirsti per garsiai trimituojančius pūtikus. 
Išvydusi savo didvyrį, minia pakvaišo. 

— O Dieve, ne. Praleiskite mane. Praleiskite. 

Adrenalino banga sustiprino blėstančią Eiverės energiją ir 
linkstančias kaip guma kojas. Nepaisydama jokių mandagu- 
mo taisyklių, ji skynėsi kelią kojomis ir nagais, mušdama į 
šalis linguojančius balionus. 

Galiausiai Džekas ją pasivijo. 

— Kerole, - šnopštė jis, - ką norėjai pasakyti teigdama, kad 
Teito gyvybė pavojuje? 

— Padėk man jį pasiekti. Džekai, dėl Dievo, maldauju, padėk. 

Jis kiek galėdamas skrodė jai kelią per minią. Kai pama- 
tė priešais ją atsiveriančią erdvę, ji pašoko ir kaip paklaikusi 
ėmė mojuoti rankomis. 

— Teitai! Teitai! 

Žilaplaukis! 

Jis stovėjo netoli pakylos krašto vos ne pasislėpęs už Tek- 
saso valstijos vėliavos. 

— Ne! - šaukė ji. - Teitai! 

Džekas iš nugaros kilstelėjo ją aukštyn. Ji suklupo už laip- 
telių, vos nenukrito, pakilo. 

— Teitai! 

Vėl išgirdęs jos riksmą, jis pasisuko, nuostabiai šypsodama- 
sis, ir ištiesė ranką. Ji puolė bėgti pakyla, tačiau ne Teito link. 

Ji matė tik jo priešą. O jis regėjo ją. Ir tas netikėtas suvoki- 
mas, kad ji žino, kas jis, atsispindėjo jo stiklinėse akyse. 

Tarsi sulėtintuose kadruose Eiverė pamatė, kaip Edis įkišo 
ranką po švarku. Jos lūpos sudėjo žodį, tačiau ji nejautė, ar 
tikrai šaukė „Ne!“, kai jis ištraukė pistoletą ir nusitaikė į Teito 
pakaušį. 

Eiverė šoko ant Teito ir nubloškė jį šalin. Po milisekundės 
Edžio paleista kulka smigo į ją, nublokšdama į nieko neįta- 
riančio Teito rankas. 

Ji girdėjo šauksmus, girdėjo riaumojantį Teitą, neigiantį 
tai, kas atsitiko, regėjo Džeko, Dorotės Rėjos ir Fensės siaubo 
sukaustytus veidus. 

Jos akys susidūrė su Nelsono Ratledžo žvilgsniu tą patį 
akimirksnį, kai antroji Edžio paleista kulka pataikė jam į kak- 
tą. Taiklus šūvis, skylė pačiame kaktos viduryje, bet jos išėji- 
mo vieta buvo bjauri. Kraujas aptaškė Zy. Ji suklykė. 

Nelsono veide akimirką atsispindėjo nuostaba, tada pyk- 
tis, tada apmaudas. Tokia buvo jo mirties kaukė. Jis buvo ne- 
gyvas dar nesusmukęs ant grindų. 

Edis nušoko nuo pakylos į minią isterijos apimtų liudyto- 
jų. Vienišos žvaigždės vėliava plastelėjo. Iš už jos žengė vyras 
ir iššovė iš anksčiau slėpto ginklo. Nuo kulkos Edžio Paskalio 
galva ištiško. 

Iš toli Eiverę dar pasiekė Zy balsas: 

— Brajenai! Dieve mano! Brajenai! 


Ponkiasdošimtas skyrius 


= | kad bus geriausia, jeigu mes visi susirinksime, 
ir aš galėsiu visiems iš karto viską paaiškinti. 

FTB specialusis agentas Brajenas Teitas kreipėsi į niūrią 
žmonių grupę, susirinkusią ligoninės palatoje pas Eiverę Da- 
niels. Jos lovA'buvo pakelta, ir ji beveik sėdėjo. Nuo verkimo 
jos akys buvo paraudusios ir patinusios. Kairys petys buvo 
sutvarstytas; ranką laikė įtvaras. 

Kiti - Džekas su šeima, Zy ir Teitas - sėdėjo ant kėdžių ar 
ramstėsi į sienas ir palanges. Visi atsargiai laikėsi tolėliau nuo 
Eiverės lovos. Kai tik Teitas atskleidė jiems, kas Eiverė tokia, 
ji tapo didžiausiu smalsumo objektu. Po tragiškų įvykių pra- 
ėjusį vakarą Mendė buvo nuvežta į rančą ir palikta Monos 
globai. 

— Visi jūs skaudžiai išgyvenate tai, kas atsitiko, - pasakė 
Brajenas Teitas, - tačiau nežinote, kokios priežastys lėmė 
šiuos įvykius. Apie jas kalbėti nelengva. 

— Papasakok jiems viską, Brajenai, - tyliai pasakė Zy. - Ne- 
praleisk nieko, neslėpk ir apie mane. Man nesvarbu... aš te- 
noriu, kad jie suprastų. 

Aukštas ir išsiskiriantis iš jų, jis stovėjo šalia jos kėdės, už- 
dėjęs ranką jai ant peties. 

— Zy ir aš pamilome vienas kitą prieš daugelį metų, - pa- 
reiškė jis tiesiai. - Tai nutiko netyčia, nė katras mūsų to ne- 

galėjo numatyti ir to nesiekė. Mes nenorėjome, kad taip nu- 
tiktų. Tai buvo neteisėta, bet stipru. Ir mudu galiausiai pasi- 
davėme jausmams. - Jo pirštai suspaudė jai petį. - Pasekmės 
buvo neišvengiamos. Praėjusį vakarą jos baigėsi tragedija. 

Jis papasakojo jiems, kaip grįžo iš Korėjos namo keliais 
mėnesiais anksčiau už savo bičiulį Nelsoną. 

- Jo prašymu, aš nuolat užsukdavau pažiūrėti, kaip sekasi 
Zy, - pasakojo jis. - Tuo metu, kai Nelsonas grįžo namo, san- 
tykiai tarp Zy ir manęs buvo peraugę draugystę ar abipusę 
trauką. Žinojome, kad mylime vienas kitą ir kad toliau taip 
elzgdamiesi būtume įskaudinę Nelsoną. 

— Be to, aš jau žinojau, kad laukiuosi, - įsiterpė Zy ir pasie- 
kusi uždėjo savo gležną plaštaką ant Brajeno rankos. - Lau- 
kiausi tavęs, Teitai. Pasakiau Nelsonui tą nepagražintą tiesą. 
Jis išliko ramus, bet pareiškė ultimatumą. Jeigu išeisiu su 
meilužiu ir jo nesantuokiniu vaiku, niekada daugiau nebe- 
pamatysiu Džeko. - Iš jos akių tryško ašaros, kai ji šypsojosi 
savo vyresnėliam sūnui. - Džekai, tu vis dar buvai ropinėjan- 
tis kūdikis. Mylėjau tave, Nelsonas labai gerai tai žinojo ir tuo 
pasinaudojo. Kai aš prisiekiau daugiau nebesusitikti su Bra- 
jenu, jis pasakė atleidęs man ir pažadėjo auginti Teitą kaip 
savo sūnų. 

- Jis savo žodį ir ištesėjo, - tarė Teitas. 

Jo akys įsmigo į Brajeną. Tas vyras buvo jo tėvas, nors iki 
praėjusio vakaro jis niekada su juo nebuvo. susitikęs. O tą 
vyrą, kurį jis pažinojo ir mylėjo kaip savo tėvą, vakar nušovė 
tiesiai prie jo akių. 

— Aš ničnieko nežinojau apie Nelsono ultimatumą, -. Bra- 
jenas toliau pasakojo savo istoriją. - Tik gavau iš Zy laiškelį, 
kuriame ji rašė, kad mūsų romanas - negalėjau patikėti, kad 
ji pavadino mūsų meilę taip niekingai, - baigtas ir kad ji be 
galo norėtų, jog tai niekada nebūtų atsitikę. 

Neviltis paragino jį pasiprašyti savanoriu į pavojingą užjū- 
rio misiją. Kai jo lėktuvą ištiko avarija ir jis sukdamasis krito 

į vandenyną, netgi pasveikinęs mirtį, nes verčiau būtų miręs, 
nei gyvenęs be Zy. Tačiau įsikišo likimas, ir jį išgelbėjo. 

Jis pasveiko ir sustiprėjo, tada jį priėmė į FTB. Jį rengė 
protiniam darbui. Jie pasiūlė Brajenui Teitui neprisikelti iš 
„mirusiųjų ir dirbti slaptai. Tai jis ir darė pastaruosius tris- 
dešimt metų. 

— Kai galėdavau, ateidavau pasižiūrėti į tave, Teitai, - pa- 
sakė jis sūnui. - Iš saugaus atstumo, niekada pavojingai ne- 
siartindamas, kad nerizikuočiau susidurti su Nelsonu ar Zy. 
Aš kelis kartus stebėjau, kaip tu žaidi futbolą. Savaitę sekiau 
tave net Vietnamo bazėje. Buvau atvykęs į universitetą, kai 
tau teikė diplomą, taip pat į šventę teisės mokykloje. Niekada 
nenustojau mylėjęs tavęs ir tavo motinos. 

— O Nelsonas niekada nei pamiršo, nei atleido man, - pasa- 
kė Zy, nuleisdama galvą ir šnypšdama į popierinę nosinaitę. 

Brajenas guodžiamai palietė jai plaukus, tada vėl pasakojo. 
Paskutinė jo užduotis buvo įsiskverbti į baltųjų pranašumo 
grupę, veikiančią šiaurės vakarų valstijose. Dar pačioje pra- 
džioje jis pastebėjo itin žiaurų Vietnamo veteraną, atpažino 
jį kaip Edį Paskalį, buvusį Teito koledžo kambario draugą. 

— Mes jau turėjome jo storą bylą, nes jis buvo įsivėlęs į nai- 
kinamąją neonacistų veiklą, įskaitant keletą ritualinių egze- 
kucijų, nors neturėjome pakankamai įrodymų jį apkaltinti. 

— Viešpatie, kai pagalvoju, kad aš su juo miegojau, - pa- 
šiurpo Fensė. 

- Tu negalėjai žinoti, - švelniai paguodė ją Dorotė Rėja. — 
Jis mus visus apkvailino. 

— Verčiau būčiau palikęs jį gyvą, - pasakė Brajenas. - Jis 
buvo negailestingas, bet nepaprastai protingas. Jis galėjo pa- 
sitarnauti mūsų tarnybai. 

Brajenas pažvelgė į Teitą. 

— Galite įsivaizduoti, kaip nustebau, kai Nelsonas susisie- 
kė su juo, ypač žinant, kad jūsų ir Paskalio pažiūros tokios 
skirtingos. Nelsonas pakeitė jį, suteikė jam tvarkingo žmo- 

gaus įvaizdį, sumokėjo už intensyviųjų ryšių su visuomene 
ir komunikacijos kursus ir atsivežė į Teksasą, kad būtų tavo 
kampanijos vadybininku. Štai tada aš ir supratau, kad Nelso- 
no ketinimai ne tokie, kaip atrodo. 

Teitas atsirėmė nugara į sieną ir atlošė galvą į pastelinį 
tinką. 

— Tai jis visą laiką planavo mane nužudyti. Tai buvo vie- 
na didelė apgaulė. Jis rengė mane valstybinei tarnybai, įteigė 
man ambicijas ir jas puoselėjo, pasamdė Edį, viską. 

— Regis, taip, - niūriai atsakė Brajenas. 

Zy pakilo nuo kėdės ir priėjo prie Teito. 

— Brangusis, atleisk man. 

- Atleisti tau? 

— Tai buvo mano nuodėmė, už kurią jis tave baudė, ne 
tavo, - paaiškino ji. - Tu buvai tik aukojamas avinėlis. Jis 
norėjo, kad aš kentėčiau, ir žinojo, kad didžiausia bausmė, 
kokia gali būti motinai, tai matyti savo vaiką mirštantį, ypač 
jo šlovės akimirką. 

— Negaliu tuo patikėti, - pasakė Džekas, taip pat pašok- 
damas. 

— O aš galiu, - tyliai prisipažino Teitas. - Dabar, kai viską 
prisimenu, galiu tuo patikėti. Žinote, jis taip dažnai pamoks- 
laudavo apie teisingumą, sąžiningumą, kad reikia atsakyti 
už savo klaidas, atsilyginti už nusidėjimus. Jis tikėjo, kad jūs 
atsipirkote savo gyvenimu, - pasakė jis, linktelėdamas Braje- 
nui, - bet motina dar nesumokėjo už tai, kad jį išdavė. 

- Nelsonas buvo labai sumanus ir labai protingas, - pasakė 
Zy. - Iki praėjusio vakaro net nesupratau, koks sumanus ir 
koks kerštingas. Teitai, jis gudriai paveikė tave vesti Kerolę, 
moterį, kuri, jo įsitikinimu, primintų man apie mano neišti- 
kimybę. Aš turėjau užmerkti akis, kai ji baisiai elgėsi ir paleis- 
tuvavo. Ir negalėjau jos labai kritikuoti dėl tokios nuodėmės, 
kokią kadaise pati buvau padariusi. 

— Tai nebuvo tas pats, Zy. 


- Žinau, Brajenai, - įsitempė ji, - bet Nelsonas nežinojo ar 
nematė skirtumo. Jo vertinimu, svetimavimas yra svetima- 
vimas ir bausti jį reikia mirtimi. 

Džekas atrodė prislėgtas. Jo veidas išbalęs, nuvargęs po 
gedulo nakties. 

— Man vis dar nesuprantama. Kodėl, jeigu taip smarkiai 
nekentė Brajeno, pavadino kūdikį Teito vardu? 

— Dar vienas žiaurus pokštas mano atžvilgiu, - paaiškino 
Zy. - Kad nuolat primintų man mano nuodėmę. 

Džekas akimirką galvojo. 

— Kodėl jis labiau mėgo Teitą nei mane? Aš - jo tikrasis sū- 
nus, bet jis visada versdavo mane jaustis esant menkesnį nei 
jaunėlis brolis. 

- Atsižvelgdamas į žmogiškąją prigimtį, jis laikėsi savo 
krypties, - paaiškino Zy. - Jis akivaizdžiai rodė, kad Teitas 
jam svarbesnis, nes norėjo, kad tu juo piktintumeisi. Kad 
trintis tarp judviejų man būtų dar viena našta. 

Džekas atkakliai purtė galvą. 

— Aš vis tiek negaliu patikėti, kad jis buvo toks kerštingas. 
Tik ne tėtis. 

Dorotė Rėja paėmė jo ranką ir suspaudė tarp savo delnų. 

Zy pasisuko į Eiverę, visą tą laiką tylėjusią. 

— Jis buvo atsidavęs vienam tikslui - atkeršyti man. Pri- 
piršo Teitui, šiam net nenujaučiant, Kerolę Navaro. Net suži- 
nojusi apie jos tamsią praeitį, niekada nepagalvojau, kad tai 
Nelsonas pasirūpino, kad iš pusnuogės šokėjos ji virstų Teito 
žmona. Dabar aš tikiu, kad jis tai surengė, kaip kad pasamdė 
Edį. Bet kokiu atveju jie sudarė sąjungą. Kerolė buvo išmoky- 
ta ėsti Teito jausmus. Nelsonas žinojo, kad kuo nelaiminges- 
nis bus mano sūnus, tuo nelaimingesnė būsiu ir aš. Ji pada- 
rė viską, kas jai buvo liepta, net dar daugiau. Vienintelis jos 
savarankiškai priimtas sprendimas - nutrauktas nėštumas. 
Nemanau, kad Nelsonas žinojo apie jį. Tai jį įsiutino, bet tik 
todėl, kad jis išsigando, jog Teitui tai kainuos rinkimus. 

Zy priėjo prie lovos ir paėmė Eiverės ranką. 

— Ar galite man atleisti, kad taip žiauriai jus kaltinau? 

— Jūs nežinojote, - šiurkštokai atsakė ji. - Juk Kerolė nusi- 
pelnė jūsų bjaurėjimosi. 

— Man gaila dėl jūsų draugo pono Lavdžojaus, ponia Da- 
niels. - Brajeno išraiška buvo švelni - visai kitokia nei tada, 
kai taikėsi į Edį ir šovė. - Mes paskyrėme vyruką stebėti Pas- 
kalio, bet tą vakarą jis prasmuko pro jį. 

— Vanas iš tikrųjų padėjo išgelbėti Teitui gyvybę, - jaus- 
mingai pasakė Eiverė. - Jis daugybę valandų turėjo žiūrėti 
juostas, kol rado medžiagą; jis niekaip negalėjo nurimti, nes 
Edis Paskalis jam visą laiką atrodė kažkur matytas. Dabar 
sunku pasakyti kaip, bet dėl nežinomų priežasčių Edis išven- 
gė jūsų uodegos, pone Teitai, nes jis, be abejo, sekė mane į 
Airišo namus. Taip jis ir sužinojo, kad juodu su manim susiję. 
Taip pat tai padėjo jam atsekti, kas Kerolė buvo iš tikrųjų. 

— Arjūs girdėjote ką nors apie Makeibo būklę? 

Ji nusišypsojo pro ašaras. 

— Aš primygtinai reikalavau, ir jie leido man šį rytą jį pa- 
matyti. Jis vis dar intensyviosios slaugos skyriuje, jo būklė 
rimta, bet jie mano, kad jis išsikapstys. 

— Likimo ironija, kad gyvybę Makeibui išgelbėjo sunkus 
širdies priepuolis. Jis sutrukdė Paskaliui jį nušauti. Edžio 
klaida ta, kad jis nepatikrino, ar Makeibas iš tikrųjų negyvas, 
kai ištempė jį iš lifto. 

— Ar galėčiau paklausti, ponia Daniels, - pasmalsavo Bra- 
jenas, - kas padėjo jums suprasti, kad ponas Paskalis ketina 
kėsintis į Teito gyvybę? 

— Jai buvo pasakyta, - paaiškino Teitas. 

Kaip elektros srovė grupę nupurtė nuostaba. Pirmasis pra- 
bilo Džekas. 

- Kas? Kada? 

— Kai gulėjau ligoninėje, - atsakė ji, - kai vis dar buvau su- 
tvarstyta ir buvau laikoma Kerole. 

Ji papasakojo, kaip įsitraukė į šią painią istoriją ir ką darė 
iki tos akimirkos, kai praėjusią naktį puolė ant pakylos. Pabai- 
gusi ji pažvelgė į Brajeną ir tarsi atsiprašydama prisipažino: 

— Maniau, kad tai jūs esate samdytas žudikas. 

— Vadinasi, pastebėjote mane? 

— Aš žurnalistė ir pro mano akis mažai kas praslysta. 

— Ne vien dėl to, - paprieštaravo jis, - šįkart aš buvau as- 
meniškai susijęs ir ne toks atsargus. Aš siaubingai rizikavau 
būti atpažintas, nes norėjau būti arčiau Teito. 

— Aš vis dar negalėčiau atskirti to balso, bet jaučių, kad 
Nelsonas, o ne Edis kalbėjo man tą naktį ligoninėje, - pasa- 
kė Eiverė. - Nors, prisipažinsiu, man niekada nešovė į galvą, 
kad tai bus'jis. 

Užtardamas ją Brajenas tarė: 

— Ponia Daniels negalėjo niekam nieko sakyti, nes būtų ri- 
zikavusi savo pačios gyvybe. 

- Ir Teito, - pridūrė ji, droviai nudelbdama akis, kai jis 
staiga pažvelgė į ją. 

Džekas pridūrė: 

— Jūs tikriausiai pamanėte, kad aš ketinu nužudyti brolį. 
Kainas ir Abelis. 

— Tai tikrai ne kartą man šmėkštelėdavo į galvą, Džekai. 
Atsiprašau. 

Kadangi Džekas ir Dorotė Rėja vis dar laikėsi už rankų, ji 
laiku susizgribo ir nutylėjo apie jo susižavėjimą Kerole. 

— Manau, tai beprotiškai nuostabu, kaip tau pavyko, - pa- 
reiškė Fensė. - Turiu galvoje apsimesti Kerole. 

— Tai turėjo būti nelengva, - pasakė Dorotė Rėja, glosty- 
dama vyrui ranką. - Esu tikra, jūs džiaugiatės, kad viskas 
paaiškėjo. - Ji pažiūrėjo į Eiverę žvilgsniu, kuris reiškė tylią 
padėką. Dabar jai paaiškėjo, kodėl pastaruoju metu jos bro- 
lienė buvo tokia užjaučianti ir paslaugi. - Ar tai viskas, pone 
Teitai? Ar mes galime eiti ir leisti Eiverei pailsėti? 

— Vadinkite mane Brajenu, taip, jūs laisvi, kol kas viskas. 

Jie išsirikiavo prie durų. Zy priėjo prie Eiverės lovos. 

— Ar aš kada galėsiu atsilyginti jums už tai, kad išgelbėjote 
mano sūnui gyvybę? 

— Man nereikia jokio atlygio. Ne viskas buvo suvaidinta. 

Abi moterys apsikeitė reikšmingais žvilgsniais. Zy paplekš- 
nojo jai petį ir išėjo vedama globėjiškos Brajeno rankos. 

Visiems išsiskirsčius stojo slegianti tyla. Teitas pagaliau 
baigė ramstęs sieną ir priėjo prie jos lovos kojūgalio. 

— Jie tikriausiai susituoks, - pasakė jis. 

— Kaip tu jausiesi, Teitai? 

Prieš pakeldamas galvą, jis akimirką tyrinėjo savo batų 
nosis. 

— Kas juos galėtų kaltinti? Jie mylėjo vienas kitą ilgiau, nei 
aš gyvenu. 
 - Dabar lengviau suprasti, kodėl Zy visada atrodė tokia 
liūdna. 

— Tėtis laikė ją jausmų kaline. - Jis sausai nusijuokė. - Ma- 
nau, daugiau negaliu jo vadinti tėčiu, ar galiu? 

— Kodėl ne? - Tau jis juo buvo. Kad ir kokie jo motyvai, jis 
buvo geras tėvas. 

— Manau, taip. - Jis ilgokai žvelgė įją. - Aš turėjau patikėti 
tavimi vakar, kai mėginai mane perspėti. 

— Buvo per daug neįtikima, kad patikėtum. 

— Tačiau tu buvai teisi. 

Ji papurtė galvą. 

— Niekada neįtariau Nelsono. Edį - taip. Netgi Džeką. Ta- 
čiau Nelsono - niekada. 

— Norėjau apraudoti jo mirtį, bet kai išgirdau, koks jis buvo 
žiaurus mano motinai ir kad pasamdė mano geriausią drau- 
gą, kad mane nužudytų... Dieve! 

Jis garsiai atsikvėpė, braukdamas ranka per plaukus. Jo 
akyse pasirodė ašaros. 

— Nebūk sau toks griežtas, Teitai. Turi iš karto daug su kuo 
susidoroti. 


Svetimas veidas + 521 


Ji norėjo palaikyti jį ir paguosti, bet jis to neprašė, ir kol to 
nedarė, ji neturėjo teisės. 

— Kai papasakosi savo istoriją, paprašysiu tavęs vienos 
paslaugos. 

- Istorijos nebus. 

- Istorija bus, - ryžtingai paprieštaravo jis. Jis apėjo lovos 
kampą ir atsisėdo ant jos krašto. - Tu jau paskelbta didvyre. 

— Tau nereikėjo šįryt per spaudos konferenciją atskleisti, 
kas aš esu. - Ji žiūrėjo spaudos konferenciją per televizorių 
palatoje, kai ji buvo transliuojama tiesiai iš Palacio Del Rio 
vestibiulio. - Galėjai išsiskirti su manim kaip su Kerole, juk 
ir planavai. 

— Negaliu pradėti politinės karjeros nuo melo, Eivere. 

— Tai pirmas kartas, kai tu kreipiesi į mane tikruoju var- 
du, - sušnibždėjo, ji buvo sulaikiusi kvapą, klausydamasi, 
kaip jis skamba jo lūpose. 

Akimirką jie įdėmiai žvelgė vienas į kitą, tada jis tarė: 

— Iki šiol niekas, tik tie, kas buvo šioje palatoje, ir, manau, 
dar keli FTB agentai žino, kad šį sąmokslą surengė Nelsonas 
Ratledžas. Jie įtarė, kad visa tai Edžio darbas, ir priskyrė tai 
jo nusivylimui Amerika po karo. Aš prašau, kad tu išsaugo- 
tum tai dėl mano šeimos. Labiausiai dėl mano motinos. 

— Jeigu kas nors klaus, aš taip ir padarysiu. Tačiau aš nepa- 
sakosiu jokios istorijos. 

— Taip, tu ją papasakosi. 

Iš jos akių vėl ištryško ašaros. Ji nedrąsiai užčiuopė jo 
ranką. 

— Negaliu pakęsti, kad manai, jog padariau tai išnaudoda- 
ma tave ar kad dariau tai dėl garbės ir šlovės. 

— Manau, padarei tai dėl tos priežasties, kurią sakei man 
vakar ir kuria aš atkakliai atsisakiau tikėti - nes tu mane 
myli. 

Jos širdis ėmė plakti smarkiau. Ji panėrė pirštus į jo 
plaukus. 

— Taip, Teitai. Labiau nei savo gyvenimą. 

Jis pažvelgė į jos sutvarstytą petį ir sudrebėjęs stipriai už- 
simerkė. Kai vėl atsimerkė, akys buvo pilnos ašarų. 

- Žinau. 


Epilogas 


- Vai jį žiūri? 

Senatorius Teitas Ratledžas įžengė į svetainę jaukiame 
Džordžtauno name, kuriame gyveno kartu su žmona ir duk- 
ra. Tą popietę jis aptiko Eiverę vieną svetainėje, žiūrinčią pa- 
čios sukurtą dokumentinį filmą. 

Istoriją, kurią ji pateikė Teitui primygtinai reikalaujant, 
pusę metų PBS televizijos stotys rodė visoje šalyje. Faktai 
buvo pateikti sąžiningai, glaustai ir be jokių pagražinimų, 
nepaisant, kad ji pati šią istoriją išgyveno. 

Teitas įtikino ją, kad visuomenė turi teisę žinoti apie keis- 
tą įvykių grandinę, prasidėjusią 398 reiso lėktuvo katastrofa 
ir pasibaigusią rinkimų vakarą. 

Jis atkakliai tvirtino, kad niekas negalėtų išdėstyti tų įvy- 
kių su didesniu įžvalgumu ir jautrumu nei ji. Ir paskutinis jo 
argumentas - jis nenorįs, kad jo pirmoji kaip senatoriaus ka- 
dencija būtų aptemdyta melo ar dalinės tiesos. Jam esą būtų 
geriau, jei visuomenė žinotų, o ne spėliotų. 

Eiverė nelaimėjo Pulicerio premijos, nors šis dokumenti- 
nis filmas buvo įvertintas žiūrovų, kritikų ir kolegų. Dabar ji 
svarstė gautus pasiūlymus - galėjo kurti dokumentinius fil- 
mus įvairiomis temomis. 

- Vis dar mėgaujiesi šlove, tiesa? - Teitas pasidėjo lagami- 
nėlį ant stalo krašto ix nusivilko švarką. 

— Nesijuok. - Atsigrežusi ji nutvėrė jo plaštaką, pasukusi 
pabučiavo į delną ir truktelėjo, kad jis prisėstų šalia ant so- 
fos. - Šiandien skambino Airišas. Jis ragina rimtai apie tai 
pagalvoti. 

Airišas išgyveno po širdies priepuolio, patirto Palacio Del 
Rio lifte. Jis tvirtino, kad tikrai buvo miręs ir vėl atgijo. Kaip 
dar kitaip Paskalis galėjo nepajusti pulso? Jis prisiekinėjo, 
kad prisiminė, kaip sklandė išskridęs iš savo kūno, žvelgda- 
mas žemyn ir matydamas, kaip Paskalis jį velka į tą nišą. 

Ir nesvarbu, kad visi, kurie gerai pažinojo Airišą, erzino jį 
dėl keltiškų prietarų ir slaptų jo katalikiškų įsitikinimų, Eive- 
rei svarbiausia buvo, kad jo neprarado. 

Filmo pabaigoje, prieš juostai užtemstant, ekrane pasirodė 
žodžiai. Jie bylojo: „Vanui Lavdžojui atminti.“ 

— Mes esame per toli, kad padėtume ant jo kapo gėlių, - 
pasakė ji kimiai. - Žiūrėdama jo darbą, aš pagerbiu jį. - Ji iš- 
jungė įrangą ir padėjo pultelį. 

Nelsono intrigos paveikė jų gyvenimą ir jie niekada nebe- 
išsivaduos iš tų prisiminimų. Džekas vis dar bandė įveikti 
nusivylimą tėvu. Jis pasirinko verčiau likti San Antonijuje 
ir vadovauti teisės firmai, nei prisidėti prie Teito personalo 
Vašingtone. Nors juos skyrė atstumas, įbroliai dar niekada 
nebuvo artimesni. Ir abu vylėsi, kad laikas galiausiai išgydys 
širdies skausmą, kurį jie bendrai išgyveno. 

Teitas kasdien daug galvodavo, norėdamas suprasti Nelso- 
no įspūdingas užmačias, kartu gedėjo netekęs žmogaus, kurį 
visada laikė tėvu. Jo sąmonėje dvi tėvo asmenybės pusės taip 
ir liko atskirtos. 

Jo jausmai Brajenui Teitui buvo prieštaringi. Brajenas jam 
patiko, gerbė jį ir buvo jam dėkingas už laimę, kurią jis sutei- 
kė Zy po jų vedybų. Tačiau Teitas nebuvo pasiruošęs vadinti 
jo tėvu, šios giminystės jis niekada negalės patvirtinti viešai, 
net jeigu asmeniškai jį ir pripažįsta. 

Tomis jausmų kovos akimirkomis jam labai padėdavo žmo- 
nos meilė ir parama. 

Galvodamas apie tai, Teitas prisitraukė ją prie krūtinės; 
būdamas su ja, jis jausdavo ramybę, ne mažiau jos suteikdavo 
ir jai. Jis ilgai laikė ją spausdamas glėbyje, įsikniaubęs veidu 
įjos kaklą. 

— Ar esu tau kada sakęs, kokia, mano manymu, esi narsi, ža- 
vinga moteris, tu elgeisi taip drąsiai, nors tavo pačios gyvybei 
grėsė pavojus? Dieve, kai mintimis grįžtu į tą vakarą, vėl pa- 
juntu savo rankomis srūvant tavo kraują. - Jis prispaudė lūpas 
prie jos kaklo. - Aš vėl įsimylėjau žmoną ir negalėjau suprasti 
kodėl. Dar iš tikrųjų tavęs neatradęs, vos tavęs nepraradau. 

— Nebuvau tikra, kad tau tai bus svarbu, - atsakė ji. Jis pa- 
kėlė galvą ir atlaidžiai pažvelgė į ją. - Bijojau, kad sužinojęs, 
kas aš esu iš tikrųjų, daugiau nebenorėsi manes pažinti. 

Jis vėl ją apglėbė. 

— Norėjau tavęs. Vis dar noriu. 

Jis ištarė šiuos žodžius taip, kad jai neliko abejonių. Jo bu- 
činys reiškė pasižadėjimą, tokį pat jungiantį, kaip vedybiniai 
įžadai, kuriuos davė prieš kelis mėnesius. 

— Aš vis dar atrandu tave iš naujo, net jei ir pažįstu tave 
taip artimai, - sušnibždėjo jai prie burnos, - intymiau, nei 
kada nors pažinojau kokią kitą moterį, ir Dievas tai mato. Ži- 
nau, kokia esi ir kaip kvepia kiekviena tavo kūno ląstelė. 

Jis vėl ją pabučiavo, kupinas meilės ir nemalštančios 
aistros. 

— Teitai, - atsiduso ji, kai jis ją paleido, - ką tu matai, kai 
žiūri į mano veidą? 

— Moterį, kuriai esu skolingas gyvenimą. Moterį, kuri rū- 
pinasi mano vaiku. - Jis švelniai paglostė jos išsipūtusį pil- 
vą. - Moterį, kurią myliu labiau nei gyvenimą. 

— Ne, turiu galvoje... 

- Žinau, ką turi galvoje. - Jis atsargiai atsilošė ant sofos 
pagalvių ir kartu patraukė ją, atsargiai laikydamas jos veidą 
ir liesdamas lūpomis josios lūpas. - Matau Eiverę. 

